
PARTEA ÎNTÂI 


Razia 


Laia 


Fratele meu mai mare ajunge acasă la orele întunecate dinaintea zorilor, 
când până și stafule se odihnesc. Miroase a oţel, a cărbune și a fierărie. 
Miroase a dușman. 

Își apleacă trupul lung de sperietoare de ciori și intră pe fereastră, pășind 
neauzit cu tălpile desculţe pe rogojinile de papură. În urma lui, o pală de 
vânt din deșert umflă perdelele îngălbenite. Caietul de schiţe îi cade pe 
podea, iar el îl împinge sub pat cu o lovitură iute de picior, ca pe un șarpe. 

„Unde ai fost, Darin?” În mintea mea am curaj să pun întrebarea, iar Darin 
are destulă încredere în mine ca să-mi răspundă. „De ce tot dispari? De ce, 
când bunicu” Și bunica au nevoie de tine? Când eu am nevoie de tine?” 

De aproape doi ani, am vrut să-l întreb asta în fiecare noapte. În fiecare 
noapte, n-am avut curajul s-o fac. Mi-a mai rămas un singur frate. Nu vreau 
să se înstrăineze de mine așa cum a făcut cu toți ceilalți. 

Noaptea asta, însă, este altfel. Știu ce are în caietul de schiţe. Știu ce 
înseamnă. 

— N-ar trebui să fii trează. 

Șoapta lui Darin mă smulge din gânduri. Simte orice pericol, ca o pisică — 
a moștenit asta de la mama. Mă ridic în fund pe pat, iar el aprinde lampa. Nu 
are rost să mă prefac că dorm. 

— A trecut ora stingerii ȘI au trecut trei patrule. Am fost îngrijorată. 

— Știu să mă feresc de soldaţi, Laia. Am multă experienţă. 

Își reazemă bărbia de patul meu și zâmbește dulce și șmecherește ca 
mama. Cunosc bine această expresie — e aceeași ca atunci când mă trezesc 
dintr-un coșmar sau când rămânem fără grâne. „Totul o să fie bine”, spune 
faţa lui. Ia cartea de pe patul meu. 

— Adunare în noapte, citește el titlul. Brrr! Despre ce e vorba? 

— Abia am început-o. Este despre un djinn... 

Mă opresc. Deștept. Foarte deștept! Îi place să asculte povești la fel de 
mult cum îmi place mie să le spun. 

Las-o baltă! Unde ai fost? Bunicu” a avut doisprezece pacienţi în 
dimineaţa asta. 


„lar eu a trebuit să-ţi țin locul, pentru că nu poate face totul numai el. Asta 
înseamnă că bunica a trebuit să pună singură în borcane gemul pentru 
negustor. Numai că n-a terminat. Acum, negustorul n-o să ne plătească, iar la 
iarnă o să murim de foame. Tie de ce naiba nu-ţi pasă?” 

Lucrurile astea le spun în cap. Zâmbetul de pe faţa lui Darin a pierit deja. 

— Nu sunt potrivit să devin vindecător, zice el. Bunicu” știe asta. 

Aș vrea să bat în retragere, dar mă gândesc la umerii căzuţi ai bunicului 
de azi dimineaţă. Mă gândesc la caietul cu schiţe. 

— Bunicu” Și bunica contează pe tine. Măcar vorbește cu ei. Au trecut 
luni de zile. 

Mă aştept să-mi spună că nu înţeleg. Că ar trebui să-l las în voia lui. Dar 
el doar clatină din cap, se întinde pe pat și închide ochii, ca Și cum nu ȘI-ar 
bate capul să răspundă. 

— Ți-am văzut desenele. 

Cuvintele se rostogolesc repede și Darin sare în sus cât ai clipi, cu fața 
împietrită. 

— Nu te-am spionat, îi spun. S-a desprins o pagină. Am găsit-o când am 
schimbat rogojinile, azi dimineaţă. 

— Le-ai spus bunicii Și bunicului? Au văzut Și ei? 

— Nu, dar... 

— Ascultă, Laia! 

Să dea naiba, nu vreau să ascult! Nu vreau să-i aud justificănile. 

— Ce-ai văzut este periculos, zice el. Nu poţi spune nimănui. Niciodată. 
Nu-i doar viața mea în pericol. Sunt Și alţi... 

— Lucrezi pentru Imperiu, Darin? Lucrezi pentru Războinici? 

El tace. Mi se pare că îi citesc răspunsul în ochi Și mi se face rău. Fratele 
meu își trădează poporul? Fratele meu se dă de partea Imperiului? 

Dacă ascundea grâne, dacă vindea cărţi, dacă învăţa copiii să citească, l- 
aș fi înţeles. Aș fi fost mândră că face lucruri pe care eu n-am curajul să le 
fac. 

Oamenii Imperiului fac razii, bagă la închisoare oameni Şi-i condamnă la 
moarte pentru astfel de „nelegiuiri”, dar să înveți literele un copil de șase ani 
nu-i un lucru rău, cel puţin nu pentru poporul meu, al Cărturarilor. 

Ce face Darin, însă, este revoltător. Înseamnă o trădare. 

— Imperiul ne-a omorât părinții, îi șoptesc. A ucis-o pe sora noastră. 


Aș vrea să urlu la el, dar cuvintele mă sufocă. Războinicii au cucerit 
pământurile Cărturarilor acum cinci sute de ani, iar de atunci nu fac altceva 
decât să ne prigonească Și să ne înrobească. Odinioară, Imperiul Cărturarilor 
era locul celor mai grozave universități și biblioteci din lume. Acum, 
majoritatea alor noștri nu deosebesc o școală de o armurărie. 

— Cum poți fi de partea Războinicilor? Cum, Darin? 

— Nu-i ce crezi tu, Laia. O să-ți explic totul, dar... 

Se oprește brusc Şi-mi face semn cu mâna să tac când insist să-mi dea 
explicaţiile promise. Îndreaptă iute capul spre fereastră. 

Prin pereții subțiri îl aud pe bunicu” sforăind, pe bunica foindu-se în 
așternut Și un porumbel tânguindu-se. Sunete familiare. Zgomote casnice. 

Darin aude altceva. Chipul lui se face palid și în ochi i se citește frica. 

— Laia, zice el. Razie! 

— Dacă tu lucrezi pentru Imperiu... 

„De ce să facă soldaţii razie la noi?” 

— Nu lucrez pentru ei. 

Vorbește calm. Mai calm decât mă simt eu. 

— Ascunde caietul de schiţe. Asta vor. După el au venit. 

Iese pe ușă cât ai clipi Și rămân singură. Picioarele mele desculțe parcă-s 
de gumă, iar mâinile, de lemn. „Grăbește-te, Laia!” 

De obicei, Imperiul face razii în miezul zilei. Soldaţii vor ca mamele și 
copiii Cărturarilor să-i vadă. Vor ca tațu și frații să se uite cum înrobesc 
familia altui bărbat. Oricât de rele ar fi aceste razii, cele din timpul nopții 
sunt Și mai rele. Imperiul face razii de noapte atunci când nu vrea martori. 

Mă întreb dacă ce se întâmplă este adevărat. Poate că am un coșmar. „E 
adevărat, Laia. Mișcă-te!” 

Arunc caietul de schiţe pe fereastră într-un tufiș. E o ascunzătoare 
proastă, dar nu am timp. Bunica dă buzna la mine în cameră. Mâinile ei, atât 
de sigure când amestecă în oalele cu gem sau când îmi împletesc părul, 
tremură acum ca niște păsări disperate, înnebunite să mă facă să mă mișc 
mai repede. 

Mă trage în hol. Darin stă cu bunicu' la ușa din spate. Părul alb al 
bunicului meu e învălmășit ca fânul dintr-o căpiţă și are hainele boțite, dar 
în ridurile adânci din obrajii lui nu se mai ascunde urmă de somn. Îi 
murmură ceva fratelui meu, apoi îi dă cel mai mare cuțit din bucătăria 


bunicii. Nu Știu de ce-și mai bate capul. Cuţitul s-ar face ţăndări în fața 
oțelului de Serra al unei săbii de Războinic. 

— Tu și Darin plecaţi prin curtea din spate, zice bunica și privirea-i 
aleargă de la o fereastră la alta. Încă n-au înconjurat casa. 

„Nu. Nu. Nu”. 

— Bunico, îi Șoptesc eu numele și mă împiedic când mă împinge către 
bunicul. 

— Ascundeţi-vă în partea de răsărit a Cartierului... 

Vocea i se frânge, cu ochii la fereastra din faţă. Prin perdeaua zdrenţuită 
surprind lucirea unui chip din argint viu. Mi se strânge stomacul. 

— O Mască, zice bunica. Au adus o Mască. Fugi, Laia! Înainte să intre în 
casă! 

— Dar tu? Și bunicu'? 

— Noi îi ţinem pe loc, zice bunicu” și mă împinge cu blândeţe către ușă. 
Păstrează-ţi bine secretele, scumpo. Ascultă-l pe Darin. O să aibă grijă de 
tine. Du-te! 

Umbra subțire a lui Darin mă acoperă, el mă ia de mână și ușa se închide 
în spatele nostru. Darin se furișează ca să se piardă în noaptea caldă, pășind 
fără zgomot peste nisipul afânat din curte, cu o încredere pe care mi-aș dori- 
o ȘI eu. Deși am Șaptesprezece ani ȘI sunt destul de mare să-mi pot stăpâni 
frica, îl strâng de mână de parcă ar fi singurul lucru solid din lumea asta. 

„Nu lucrez pentru ei”, a zis Darin. Atunci, pentru cine lucrează? A ajuns 
cumva destul de aproape de fierăriile din Serra și a desenat în detaliu 
procesul de creaţie al celor mai prețioase bunuri ale Imperiului: săbiile de 
neînvins care pot tăia trei oameni odată. 

Acum jumătate de mileniu, Cărturarii au fost cuceriţi de Războinici pentru 
că săbiile lor s-au făcut bucăți în fața oţelului superior al invadatorilor. De 
atunci n-am mai învăţat nimic în materie de oţelănie. Războinicii îȘi ascund 
secretele la fel cum un avar își ascunde aurul. Oricine este găsit în preajma 
forjelor din oraș fără vreun motiv întemeiat — Cărturar sau Războinic — riscă 
să sfârșească executat. 

Dacă Darin nu-i de partea Imperiului, atunci cum s-a putut apropia de 
fierăriile din Serra? Și cum au aflat Războinicii despre caietul lui de schiţe? 

De cealaltă parte a casei, se aude o lovitură de pumn în ușă. Cizmele 
scârțâie, metalul zornăie. Mă uit înnebunită în Jur, așteptându-mă să văd 
armurile argintii Și mantiile roșii ale legionarilor Imperiului, dar în curtea 


din spate e liniște. Aerul proaspăt al nopți nu-mi poate opri stropii de 
sudoare de pe gât. Aud în depărtare bubuitul tobelor de la Blackclift, școala 
unde se pregătesc Măştile. Sunetul lor ascute spaima care mă înjunghie în 
inimă. Imperiul nu trimite acei monștri cu față ca argintul într-o razie 
oarecare. 

Bătaia în ușă se aude iar. 

— În numele Imperiului, vă cer să deschideţi! se aude o voce mânioasă. 

Eu și Darin înlemnim. 

— Nu pare să fie o Mască, șoptește Darin. 

Măștile vorbesc blând, cu vorbe care taie ca paloșul. În timpul în care un 
legionar bate în ușă și ordonă să 1 se deschidă, o Mască ar fi intrat deja în 
casă, tăind în bucăţi pe oricine i-ar fi stat în cale. 

Darin se uită în ochii mei Și îmi dau seama că ne gândim amândoi la 
același lucru. Dacă Masca nu-i la ușa din față cu soldaţii, atunci unde este? 

— Nu te teme, Laia, zice Darin. N-o să las să ţi se întâmple nimic. 

Vreau să-l cred, dar frica mă cuprinde ca un val, a ajuns la glezne Și vrea 
să mă tragă sub el. Mă gândesc la vecinii noștri: soldații au venit peste ei, i- 
au luat prizonieri Și i-au vândut drept sclavi acum trei săptămâni. „Traficanţi 
de cărți”, au zis Războinicii. Cinci zile după aceea, unul dintre cei mai 
bătrâni pacienţi ai bunicului, un moș de nouăzeci Și trei de ani care abia mai 
mergea, a fost executat chiar la el acasă. I-au tăiat gâtul de la o ureche până 
la cealaltă. „Colaborator al Rezistenței”. 

Ce-o să le facă soldați bunicii Și bunicului? O să-i ducă la închisoare? O 
să-i transforme în sclavi? 

O să-i omoare? 

Ajungem la poarta din spate. Darin se ridică pe vârfuri să scoată laţul care 
o ţine închisă. Un foșnet slab pe aleea din spate îl oprește imediat. O adiere 
de vânt ridică în aer un nor de nisip. 

Darin mă împinge în spatele lui. Strânge mânerul cuțitului până i se albesc 
încheieturile degetelor, iar între timp poarta se deschide cu un geamăt. Mă 
uit la alee peste umărul fratelui meu. 

Nu-i nimic acolo, doar nisip foșnitor. Doar adieri ocazionale de vânt Și 
ferestrele oblonite ale vecinilor adormiti. 

Oftez ușurată Și pășesc pe lângă Darin. 

Exact atunci apare din întuneric Masca Și intră pe poartă. 


Elias 


Dezertorul va muri înainte de ivirea zorilor. 

În praful catacombelor din Serra, urmele lui se înșiră în zigzag, ca ale 
unui cerb rănit. Tunelurile l-au înghițit. Aerul încins e prea greu aici, Jos, 
mirosul de moarte Și de putreziciune e prea aproape. 

Când le văd eu, urmele sunt mai vechi de o oră. Gărzile i-au simţit deja 
mirosul, bietul de el. Dacă are noroc, o să moară în timp ce-l vânează. Dacă 
nu... 

„Nu te gândi la asta. Ascunde ranita. leși de aici”. 

Împing o raniță plină cu mâncare și cu apă în peretele unei cripte, iar 
craniile pârâie. Helene mi-ar face viaţa un iad, dacă ar vedea cum mă port cu 
morții. Dacă ar ști, însă, de ce mă aflu aici, profanarea ar fi ultimul lucru cu 
care să-Și bată capul. 

„Nu va afla. Va ști doar când va fi prea târziu”. Mă cuprinde vinovăția, 
dar o alung. Helene este cea mai puternică persoană pe care o cunosc. O să 
se descurce fără mine. 

Mă uit peste umăr, probabil a suta oară. În tunel e liniște. Dezertorul a 
atras soldații în direcția opusă. Dar siguranţa este o iluzie în care știu că nu 
trebuie să mă încred niciodată. Acţionez repede; adun oasele la loc la 
intrarea în criptă ca să-mi acopăr urmele, cu toate simţurile la pândă pentru 
orice ar părea neobișnuit. 

Încă o singură zi. Doar o singură zi de nebunie, de prefăcătorie și de 
minciună. O zi până la absolvire. Pe urmă voi fi liber. 

În timp ce aranjez și craniile din criptă, aerul fierbinte se mișcă de parcă 
s-ar trezi un urs din hibernare. Prin aerul fetid al tunelului se strecoară miros 
de iarbă și de zăpadă. Am doar două secunde să ies din criptă Și să mă las în 
genunchi, cercetând pământul ca Și cum aș verifica niște urme. Ea ajunge în 
spatele meu cât ai clipi. 

— Elias? Ce cauţi aici? 

— N-ai auzit? A fugit un dezertor. 

Rămân cu atenţia îndreptată spre terenul prăfos. Sub masca argintie care 
mă acoperă de la frunte până la maxilar, chipul meu ar trebui să fie de 


nepătruns. Dar Helene Aquilla și cu mine suntem împreună aproape zi de zi 
de paisprezece ani, de când ne pregătim la Academia Militară Blackclift; 
probabil că îmi poate auzi gândurile. 

Vine tăcută în fața mea și eu o privesc în ochii de un albastru deschis, ca 
apele calde ale insulelor din sud. Masca de pe faţă, separată de mine și 
străină, îmi ascunde deopotrivă trăsăturile și emoţiile. Masca lui Hel, în 
schimb, i se lipește de obraz ca o a doua piele argintie Și-i văd cuta dintre 
sprâncene când se uită în jos la mine. „Liniștește-te, Elias”, îmi spun. „Nu 
faci decât să cauţi un dezertor”. 

— N-a venit încoace, zice Hel. 

Își trece palma peste păr, împletit în coadă, ca de obicei, și adunat într-o 
coroană strânsă, blond-argintie. 

— Dex s-a dus cu o companie auxiliară de la turnul de pază din nord în 
tunelul dinspre răsărit. Crezi că o să-l prindă? 

Soldații auxiliari nu sunt la fel de bine antrenați ca legionarii Și nici nu se 
compară cu Măştile, dar tot sunt niște vânători nemiloși. 

— Sigur că o să-l prindă. 

Nu reușesc să-mi ascund amărăciunea din voce Și Helene mă fulgeră cu 
privirea. 

— Nu-i decât un nemernic laș, adaug. Dar tu de ce nu dormi? Nu ești de 
gardă. 

„M-am asigurat de asta”. 

Blestematele de tobe, zice Helene privind prin tunel. Trezesc pe toată 
lumea. 

Tobele. Desigur. „Dezertor”, au bubuit în mijlocul schimbului de noapte. 
„Toate unitățile active la ziduri”. Helene a hotărât să se alăture vânătorii. 
Dex, locotenentul meu, probabil că i-a spus în ce direcţie am plecat. Nu s-a 
gândit la nimic altceva. 

— Am bănuit că dezertorul a luat-o încoace. 

Mă întorc cu spatele la raniţa ascunsă și mă uit spre alt tunel. 

— Cred că m-am înșelat. Ar trebui să-l prind din urmă pe Dex. 

— Oricât de mult detest s-o recunosc, tu nu te înșeli prea des. 

Helene ridică bărbia și îmi zâmbește. Simt din nou vinovăția ca pe un 
pumn încleștat care îmi smulge măruntaiele. O să se înfurie, când va afla ce- 
am făcut. N-o să mă ierte niciodată. „Nu contează. Am hotărât deja. Nu pot 
da înapoi”. 

Hel examinează cu dibăcie praful de pe jos. 


— N-am mai văzut tunelul ăsta niciodată. 

Simt un strop de sudoare alunecându-mi pe gât. Nu-l bag în seamă. 

— E încins ȘI pute, zic eu. Ca peste tot pe-aici. 

„Hai să mergem”, aș vrea să adaug. Dacă aș spune-o însă, ar fi ca ȘI cum 
mi-aș tatua pe frunte „Fac ceva suspect”. Tac și mă reazem de peretele 
catacombei, cu braţele încrucișate. 

„Câmpul de luptă e templul meu”. Rostesc în minte o incantaţie pe care 
m-a învăţat-o bunicul meu în ziua când m-a cunoscut. Aveam șase ani. El 
susținea că ascute mintea așa cum tocila ascute lama. „Sabia mi-e preot. 
Dansul morţii mi-e rugăciune. Lovitura de graţie mi-e iertarea păcatelor”. 

Helene se uită după urmele mele șterse, le urmărește cu privirea până la 
cripta unde am ascuns ranița, până la craniile înghesuite acolo. E bănuitoare, 
iar în aerul dintre noi se simt brusc încordarea. 

„La naiba!” 

Trebuie să-i distrag atenţia. Ea își mută privirea de la mine la criptă, iar eu 
îmi cobor leneș privirea de-a lungul corpului ei. Are aproape un metru 
optzeci, cu vreo cincisprezece centimetri mai puţin decât mine. Este singura 
femeie care învaţă la Blackcliff; în uniforma neagră mulată pe care o poartă 
toți elevii, silueta ei zveltă și puternică a atras mereu priviri admirative. Nu 
Și privirea mea. Suntem prieteni de prea multă vreme pentru asta. 

„Hai, bagă de seamă! Remarcă-mi privirea pofticioasă Și înfurie-te!” 

Când o privesc în ochi, nerușinat ca un matelot abia ajuns în port, Helene 
deschide gura, ca și cum ar vrea să mă ocărască. Pe urmă se uită din nou la 
criptă. 

Dacă vede raniţa și își dă seama ce pun la cale, sunt terminat. Chiar dacă 
nu i-ar plăcea s-o facă, legile Imperiului îi cer să mă denunțe, iar Helene n-a 
călcat în viaţa ei vreo lege. 

— Elias... 

Îmi pregătesc minciuna. „Voiam să plec pentru câteva zile. Aveam nevoie 
de timp să-mi adun gândurile. N-am vrut să te îngrijorez”. 

BUM-BUM-bum-BUM. 

Tobele. 

Traduc fără să mă gândesc mesajul pe care vor să-l transmită. „Dezertor 
prins. Toţi elevii să se prezinte imediat în curtea centrală”. 

Mi se strânge stomacul. O părticică naivă din mine a sperat că dezertorul 
va reuși măcar să iasă din oraș. 


— N-a durat prea mult, spun. Trebuie să mergem. 

Mă îndrept spre tunelul principal. Helene mă urmează, așa cum mă 
așteptam. Mai degrabă Și-ar înfige un pumnal în ochi decât să nesocotească 
un ordin direct. Helene este un Războinic adevărat, mai credincioasă 
Imperiului decât propriei sale mame. Ca orice Mască aflată în pregătire, 
respectă întru totul mottoul Academiei Blackcliff: Datoria înainte de toate, 
până la moarte. 

Mă întreb ce ar spune dacă ar ști de ce mă aflam cu adevărat în tuneluri. 

Mă întreb ce ar crede despre ura mea faţă de Imperiu. 

Mă întreb ce ar face dacă ar descoperi că prietenul ei cel mai bun 
plănuiește să dezerteze. 


Laia 


Masca se strecoară pe poartă, cu mâinile mari atârnând pe lângă corp. 
Metalul straniu de la care i se trage numele îi acoperă faţa de la frunte până 
la maxilar ca o vopsea argintie și îi subliniază fiecare trăsătură, de la 
sprâncenele subţiri până la unghiurile aspre ale pometţilor. 

Platoșa de aramă i se mulează pe mușchi, accentuându-i forța trupului. 

O boare îi umflă mantia neagră și Masca se uită în curtea noastră de parcă 
ar fi venit la o petrecere. Ochii săi deschiși la culoare mă descoperă, mă 
măsoară, se fixează pe faţa mea cu o privire inexpresivă de reptilă. 

— Dar știu că ești frumușică, spune. 

Trag în jos de tivul destrămat al cămăși mele de noapte Și îmi doresc cu 
disperare să fi fost în fusta lungă până la glezne, lălâie, pe care o port în 
timpul zilei. Masca nici nu clpește. Nimic de pe chipul său nu arată la ce se 
gândește. Dar eu bănuiesc. 

Darin pășește în faţa mea ȘI trage cu ochiul spre gard, ca Și cum ar socoti 
în cât timp poate ajunge la el. 

— Sunt singur, băiete, îi spune Masca, la fel de plin de emoție ca un stârv. 
Restul oamenilor sunt în casă. Poţi fugi, dacă vrei. 

Se dă deoparte din dreptul porții. 

— Insist, însă, să-mi lași fata. 

Darin înalță cuțitul. 

— Eşti un cavaler, zice Masca. 

Pe urmă atacă, un fulger de aramă Și argint pe cerul gol. Până să apuc să 
răsuflu, Masca îl trântește pe fratele meu cu faţa în nisipul de pe jos și îi 
imobilizează cu genunchiul corpul care se zvârcolește. Cuţitul bunicii cade 
în ţărână. 

Din mine ţâșnește un țipăt, solitar în noaptea liniștită de vară. O secundă 
mai târziu am vârtul unui paloș lipit de gât. Nici n-am văzut când Masca l-a 
scos din teacă. 

— Taci, îmi spune. Mâinile sus. Treci în casă. 

Masca îl înșfacă pe Darin de gât cu o mână, iar cu cealaltă mă îmboldește 
pe mine cu paloșul. Fratele meu șchiopătează, cu fața plină de sânge și 


ochii împăienjeniţi. Se zbate ca un pește în cârlig și Masca îl strânge mai 
tare. 

Ușa din spate a casei se deschide și apare un legionar cu mantie roșie. 

— Casa e sigură, comandante. 

Masca îl împinge pe Darin spre soldat. 

— Leagă-l. E puternic. 

Pe urmă mă apucă pe mine de păr Şi trage până când tip. 

— Mmm, zice aplecându-se la urechea mea, iar eu mă chircesc, sufocată 
de groază. Întotdeauna mi-au plăcut brunetele. 

Mă întreb dacă are o soră, o soție, o femeie. N-ar conta nici dacă ar avea. 
Pentru el, eu nu sunt familia cuiva. Sunt doar un lucru care trebuie supus, 
folosit Și aruncat. Masca mă târăște pe hol până în camera din faţă, așa cum 
își târăște un vânător prada. „Luptă”, îmi spun. „Luptă”. Când simte 
jalnicele mele încercări de bravură, strânge pumnul mai tare și durerea mă 
săgetează în tot craniul. Mă las moale și-l las să mă târască după el. 

Legionarii stau umăr la umăr în camera din faţă, printre mobile răsturnate 
Şi borcane sparte de gem. „Negustorul n-o să mai primească nimic”. Atâtea 
zile petrecute printre oale care clocoteau, cu părul Și pielea mirosindu-mi a 
caise Și a scorţișoară. Atâtea borcane opărite și uscate, umplute Și sigilate. 
Degeaba. Totul a fost degeaba. 

Lămpile sunt aprinse. Bunicu” și bunica stau în genunchi în mijlocul 
podelei, cu mâinile legate la spate. Soldatul care îl ține pe Darin îl împinge 
Jos, lângă ei. 

— Să leg și fata, domnule? 

Alt soldat apucă frânghia de la cingătoare, dar Masca mă lasă între doi 
legionari voinici. 

— N-o să ne facă probleme, zice, și mă sfredelește cu privirea. Nu-i așa? 

Clatin din cap Și mă trag în spate, urându-mă că sunt atât de lașă. Duc 
mâna la brăţara mătuită a mamei pe care o port în jurul bicepsului Și îi ating 
modelul bine cunoscut, să capăt putere. Nu simt nimic. Mama s-ar fi luptat. 
Ar fi preferat să moară decât să fie umilită astfel. Dar eu nu pot nici măcar să 
mă mișc. Am înlemnit de frică. 

Un legionar intră în cameră, mai mult decât nervos. 

— Nu-i aici, comandante. 

Masca se uită în jos la fratele meu. 

— Unde-i caietul de schiţe? 


Darin privește fix înainte, fără să scoată o vorbă. Respiră încet Și uniform 
Și nu mai pare amețit. Aș spune că-i aproape stăpân pe sine. 

Masca face un gest, o mișcare scurtă. Unul dintre legionari o ridică pe 
bunica de gât și-i izbește trupul fragil de perete. Bunica își mușcă buzele, 
ochii albaștri îi strălucesc. Darin dă să se ridice, dar alt soldat îl silește să 
rămână la podea. 

Masca ia de pe jos un ciob de sticlă de la un borcan spart. Limba îi flutură 
ca a unui Șarpe Și gustă gemul. 

— Păcat de atâta risipă. 

Mângâie faţa bunicii cu marginea ciobului. 

— Cred că ai fost frumoasă, odinioară. Ce ochi! Să i-i scot? îl întreabă pe 
Darin. 

— E afară, lângă fereastra dormitorului mic. În tufiș. 

Nu reușesc să scot mai mult de o șoaptă, dar soldații aud. Masca face 
semn din cap Și unul dintre legionari dispare în hol. Darin nu se uită la mine, 
dar îi simt disperarea. AȘ vrea să strig: „De ce mi-ai spus mie să-l ascund? 
De ce ai adus acasă lucrul acela blestemat?” 

Legionarul se întoarce cu caietul. Câteva secunde nesfârșite, singurul 
sunet din cameră este al paginilor cu desene răsfoite de Mască. Dacă și 
restul caietului seamănă cu pagina pe care am găsit-o eu, Știu ce vede 
Masca: pumnale de Războinici, săbii, teci, forje, formule, instrucțiuni — 
lucruri pe care niciun Cărturar n-ar trebui să le știe, darămite să le mai 
aștearnă pe hârtie. 

— Cum ai ajuns în Cartierul Armelor, băiete? zice Masca ridicând ochii 
din hârtii. A mituit Rezistenţa vreun hamal Plebeu să te strecoare acolo? 

Îmi înăbuș un suspin. Jumătate din mine se simte ușurată că Darin nu e 
un trădător. Cealaltă jumătate ar vrea să urle la el că a fost așa un prost. 
Orice legătură cu Rezistenţa Cărturarilor duce la pedeapsa cu moartea. 

— Am pătruns singur, spune fratele meu. N-are nimic de-a face cu 
Rezistenţa. 

— Ai fost văzut intrând în catacombe noaptea trecută după ora stingerii, 
spune Masca aproape plictisită, însoţit de cunoscuţi rebeli ai Cărturarilor. 

— Noaptea trecută a ajuns acasă cu mult înaintea stingerii, zice bunicu”. 

Mi se pare ciudat să-l aud pe bunicul minţind, dar oricum nu are niciun 
efect. Masca nu e atentă decât la fratele meu. Nici nu clipește și citește 
chipul lui Darin cum citesc eu o carte. 


— Rebelii despre care vorbesc au fost arestați azi, zice Masca. Unul dintre 
ei a dezvăluit numele tău înainte să moară. Ce legături aveați cu e1? 

— M-au urmărit, răspunde Darin calm, ca și cum ar mai fi făcut asta, ca 
ȘI cum nu s-ar teme. Nu i-am întâlnit înainte. 

— Ştiau de caietul tău cu schiţe. Ei mi-au spus despre el. Cum au aflat? 
Ce voiau de la tine? 

— Nu știu. 

Masca apasă tare ciobul de sticlă în pielea fină de sub ochiul bunicii și 
nările 1 se umflă. Pe faţa ei se scurge un strop de sânge. 

Darin inspiră repede și adânc, singurul semn de încordare. 

— Mi-au cerut caietul, zice el. I-am refuzat. Jur. 

— Şi ascunzătoarea lor? 

— N-am văzut-o. M-au legat la ochi. Am mers în catacombe. 

— Unde în catacombe? 

— N-am văzut. M-au legat la ochi. 

Masca îl privește îndelung pe fratele meu. Nu știu cum poate Darin să 
rămână netulburat sub această privire. 

— Eşti pregătit pentru ce ţi se întâmplă acum. 

În vocea Măștii se simte un dram de surpriză. 

— Ții spatele drept. Respiri adânc. Cine te-a instruit, băiete? 

Darin nu răspunde și Masca ridică din umeri. 

— Câteva săptămâni în închisoare o să-ţi dezlege limba. 

Eu și bunica schimbăm o privire speriată. Dacă Darin ajunge în 
închisoarea Războinicilor, n-o să-l mai vedem niciodată. Îl vor interoga 
săptămâni în Șir, apoi îl vor vinde ca sclav sau îl vor omori. 

— Este doar un băiat, spune bunicu” rar, ca atunci când are de-a face cu un 
pacient furios. Te rog... 

Oţelul fulgeră și bunicu” se prăbușește ca un bolovan. Masca se mișcă 
prea iute ca să înțeleg ce a făcut. Nu înţeleg decât după ce bunica dă buzna 
în față. Scoate un țipăt ascuțit, un urlet de durere pură care mă doboară în 
genunchi. 

„Bunicu”! Cerule, nu bunicu”!” Îmi vin în minte zeci de promisiuni. „N-o 
să mai fiu niciodată neascultătoare, n-o să mai fac nimic greșit, n-o să mă 
mai plâng niciodată de ce am de făcut, numai să trăiască bunicu'.” 

Dar bunica își smulge părul și ţipă. Dacă bunicu” ar fi trăit, n-ar fi lăsat-o 
să continue așa. Nu i-ar fi suportat urletele. Calmul lui Darin se spulberă ca 

retezat de o coasă, faţa 1 se albește de o groază care mă pătrunde și pe mine 
până în măduva oaselor. 

Bunica sare în picioare Și face un pas împleticit spre Mască. Masca se 
întinde spre ea ca și cum ar vrea să-i pună mâna pe umăr. Ultimul lucru pe 
care îl văd în ochii bunicii mele este teroarea. Pe urmă, încheietura 
înmănușată a Măștii face o singură mișcare Și lasă o dâră roșie pe gâtul 
bunicii, o dâră care se tot mărește și se tot înroșește pe măsură ce se 
prăbușește. 

Corpul ei atinge podeaua cu o bufhitură, cu ochii încă deschiși Și lucind 
de lacrimi, în timp ce sângele îi curge din gât pe covorul pe care l-am ţesut 
împreună astă-iarnă. 

— Domnule, zice un legionar. O oră până în zori. 

— Luaţi băiatul, răspunde Masca fără să se uite a doua oară la bunica. Și 
ardeţi locul din temelii. 

Se întoarce apoi spre mine Și eu îmi doresc să dispar ca o umbră pe 
peretele din spatele meu. Îmi doresc asta mai mult ca orice și Știu în același 
timp că e o nebunie. Soldaţii care mă încadrează rânjesc unul la celălalt 
atunci când Masca pășește lent în direcția mea. Mă privește ca Și cum mi-ar 
mirosi frica, la fel ca o cobră care își hipnotizează prada. 

„Nu, te rog, nu! Să dispar, vreau să dispar”. 

Comandantul clipește și în ochi îi trece umbra unei trăiri noi — surpriză, 
Șoc, nu pot să-mi dau seama, pentru că în aceeași clipă Darin sare de pe 
podea. În timp ce eu muream de frică, el și-a desfăcut legăturile. Se repede 
la gâtul Măştii cu mâinile ca niște gheare. Furia îi dă forţa unui leu și pentru 
o secundă este leit mama, cu părul strălucind ca mierea, cu ochii în flăcări, 
arătându-și colții ca o sălbăticiune. 

Masca se dă înapoi Și calcă în balta de sânge de lângă capul bunicii, iar 
Darin e peste el, îl trântește la pământ și îi cară lovituri. Legionarii au 
îngheţat, nevenindu-le să-și creadă ochilor, apoi se dezmeticesc și dau 
năvală, strigând Și înjurând. Darin smulge un pumnal de la cingătoarea 
Măștii înainte ca legionarii să poată pune mâna pe el. 

— Laia! strigă fratele meu. Fugi... 

„Nu fugi, Laia. Ajută-l. Luptă”. 

Mă gândesc la privirea rece a Măștii, la violenţa din ochii bărbatului aflat 
în spatele ei. „Întotdeauna mi-au plăcut brunetele”. Mă va viola. Apoi mă va 
ucide. 


Mă trec fiorii Și ies în hol, mergând cu spatele. Nu mă oprește nimeni. Nu 
mă observă nimeni. 

— Laia! strigă Darin, așa cum nu l-am meu auzit niciodată. 

Pare înnebunit. Prins în capcană. Mi-a spus să fug, dar dacă eu aș striga 
așa, el ar veni la mine. Nu m-ar părăsi niciodată. Mă opresc. 

„Ajută-l, Laia”, îmi ordonă o voce în capul meu. „Mișcă-te 

Pe urmă altă voce, mai insistentă, mai puternică. 

„Nu-l poți salva. Fă cum ţi-a spus. Fugi”. 

Văd flăcări cu coada ochiului și simt miros de fum. Unul dintre legionari 
a început să aprindă casa cu o torță. Într-un minut, totul va fi cenușă. 

— Legaţi-l zdravăn de data asta și duceți-l într-o celulă pentru 
interogatoriu. 

Masca se desprinde din încăierare, frecându-și bărbia. Mă vede mergând 
de-a-ndărătelea pe hol și devine ciudat de imobil. Îi întâlnesc privirea 
șovăind, iar el face un gest din cap. 

— Fugi, fetiţo, spune Masca. 

Fratele meu încă se luptă și tipetele lui parcă mă străpung direct. Ştiu că 
le voi auzi iar ȘI iar, că-mi vor răsuna în minte ceas de ceas, zi de zi, până 
când voi muri, dacă nu fac ce trebuie. Știu prea bine. 

Și totuși, fug. 

Străduţele strâmte și piețele pline de praf din Cartierul Cărturarilor 
alunecă pe lângă mine ca peisajul dintr-un coșmar. Cu fiecare pas, o parte 
din creierul meu îmi urlă să mă întorc, să alerg înapoi, să-l ajut pe Darin. Dar 
tot cu fiecare pas asta devine tot mai puțin probabil, până când nu mai este 
cu putință deloc, până când singurul cuvânt la care mă pot gândi este fugi. 

Soldaţii vin după mine, dar eu am crescut printre căsuţele de chirpici ale 
Cartierului și mă pierd iute de urmăritori. Unde mă duc? Ce să fac? Îmi 
trebuie un plan Și nu știu de unde să încep. Cine îmi poate oferi ajutor sau 
alinare? Vecinii m-ar alunga, temându-se pentru viețile lor. Membrii familiei 
mele au murit sau se află în închisoare. Zara, prietena mea cea mai bună, a 
dispărut într-o razie anul trecut, iar ceilalți prieteni rămași au ȘI ei necazurile 
lor. 

Sunt singură. 

Când răsare soarele, mă aflu într-o clădire goală din miezul celei mai 
vechi părți a Cartierului. Construcția Şubredă pare ghemuită ca un animal 


rănit într-un labirint de cocioabe dărăpănate. Duhoarea gunoiului 
contaminează aerul. 

Mă așez cu genunchii la gură în colţul încăperii. Părul mi s-a desfăcut din 
coadă Și atârnă în Șuviţe în neorânduială. Cusăturile roșii de pe tivul 
cămășii mele de noapte s-au desfăcut și firul de mătase atârnă. Bunica a 
făcut acele modele, când am împlinit Șaptesprezece ani, ca să mai 
înveselească o haină altminteri mohorâtă. A fost unul dintre puținele daruri 
pe care ȘI le-a permis. 

Acum, bunica a murit. Ca și bunicu”. Ca și părinții Și sora mea, cu mult 
timp în urmă. 

Iar pe Darin l-au luat. L-au târât într-o celulă de interogatoriu unde cine 
Știe ce-i vor face Războinicii. 

Viaţa este alcătuită dintr-o grămadă de momente care nu înseamnă nimic. 
Și pe urmă, într-o bună zi, apare o singură clipă care schimbă toate 
secundele ce-i urmează. O astfel de clipă a fost atunci când a strigat Darin. A 
fost un test de curaj, de forță. Și l-am picat. 

„Laia! Fugi!” 

De ce l-am ascultat? Ar fi trebuit să rămân. Ar fi trebuit să fac ceva. Gem 
Și mă ţin de cap. Continui să-l aud. Unde o fi acum? Oare au început să-l 
interogheze? Probabil că se întreabă ce s-a întâmplat cu mine. Se întreabă 
cum de sora lui l-a putut lăsa în voia sorții. 

O mișcare iute în penumbră îmi atrage atenţia și mi se ridică părul de pe 
ceafă. Un șobolan? O cioară? Umbrele se mișcă Și din ele se desprind doi 
ochi strălucitori. Pe urmă li se adaugă mai multe perechi de ochi, răutăcioși 
ȘI oblici. 

„Halucinaţu”, îl aud pe bunicu” în mintea mea punând diagnosticul. „Sunt 
un simptom al șocului”. 

Halucinaţii sau nu, umbrele par reale. Ochii strălucesc ca niște sori în 
miniatură Și mă înconjoară ca niște hiene, mai îndrăzneţe cu fiecare pas. 

„Am văzut”, șuieră ele. „Îţi cunoaștem slăbiciunea. Băiatul va muri din 
cauza ta”. 

— Nu, Șoptesc. 

Dar umbrele au dreptate. L-am părăsit pe Darin. L-am abandonat. Nu 
contează că el mi-a spus să plec. Cum am putut să fiu atât de lașă? 

Duc mâna la brăţara mamei, dar atingerea ei mă face să mă simt Și mai 
rău. Mama ar fi reușit să păcălească Masca. Ar fi făcut cumva și i-ar fi 


salvat pe Darin, pe bunica Și pe bunicu”. 

Chiar Și bunica a fost mai curajoasă decât mine. Bunica, femeia cu trupul 
fragil Și ochii arzători. Cu coloana vertebrală de oțel. Mama a moștenit 
focul de la bunica, iar după ea, Darin. 

Eu, însă, nu. 

„Fugi, fetiţo”. 

Umbrele se mai apropie cu o palmă, iar eu închid ochii, sperând să 
dispară. Adun laolaltă toate gândurile care îmi umblă prin minte, încercând 
să mă înconjor cu ele. 

Aud undeva la distanţă zgomot de cizme. Dacă soldaţi încă mă caută, nu 
sunt în siguranţă aici. 

Poate că ar fi bine să-i las să mă găsească și să fac ce-mi cer. Mi-am 
abandonat fratele de sânge. Merit o pedeapsă. 

Același instinct care m-a făcut să fug de Mască mă ridică însă în picioare 
Și acum. les pe stradă și mă amestec în mulțimea dimineții. Câţiva dintre 
Cărturarii aidoma mie mă privesc cu luare-aminte, unii cu neîncredere, alţii 
cu simpatie. Cei mai mulți nu se uită la mine deloc. Mă întreb de câte ori am 
trecut Și eu la fel pe stradă pe lângă vreun fugar, cineva a cărui lume tocmai 
se dărâmase. 

Mă opresc să-mi trag sufletul pe o alee plină de zoaie. Din cealaltă parte a 
Cartierului se ridică nori groși de fum, care se pierd ridicându-se spre cerul 
fierbinte. Acolo arde casa mea. Gemurile bunicii, leacurile bunicului, 
desenele lui Darin, cărțile mele, toate au dispărut. Tot ceea ce sunt. A 
dispărut. 

„Nu totul, Laia. Nu și Darin”. 

În mijlocul aleii, la numai câţiva pași de mine este o gură de canal cu 
grilaj. Ca toate grilajele de acest fel din cartier, și cele de aici dau în 
catacombele din Serra: teritoriul scheletelor, al stafiilor, al șobolanilor, al 
hoţilor... Și poate al Rezistenței Cărturarilor. 

Oare Darin spiona pentru Rezistență? Oare ei l-au introdus în Cartierul 
Armelor? În ciuda celor spuse de fratele meu Măștii, este singurul răspuns 
care are sens. Se zvonește că luptătorii din Rezistență au devenit tot mai 
îndrăzneți, că recrutează nu numai Cărturari, ci Și Marinari din ţinutul liber 
Marinn aflat la nord, sau Tribali, al căror teritoriu deșertic este un 
protectorat al Imperiului. 


Bunicu! și bunica nu vorbeau niciodată despre Rezistență în faţa mea. Îi 
auzeam însă noaptea târziu vorbind pe Șoptite despre cum îi atacaseră rebelii 
pe Războinici Și eliberaseră niște Cărturari luaţi prizonieri. Sau cum se 
năpustiseră asupra  caravanelor  Negustorilor, clasa comercială a 
Războinicilor, ori cum asasinaseră membri din rândul clasei de sus a 
Aristocraților. Doar rebelii le mai ţin piept Războinicilor. Greu de prins cum 
sunt, rămân singura armă a Cărturarilor. Nimeni în afară de ei n-ar fi putut 
ajunge în apropierea fierăriilor. 

Îmi dau seama că Rezistenţa m-ar putea ajuta. La mine acasă s-a făcut o 
razie Și totul a fost ars din temelii, iar familia mea a fost ucisă pentru că doi 
rebeli au dezvăluit oamenilor Imperiului numele lui Darin. Dacă reușesc să-i 
găsesc pe cei din Rezistență și să le explic ce s-a petrecut, poate mă vor 
ajuta să-l eliberez pe Darin din închisoare — nu pentru că mi-ar fi datori, ci 
pentru că trăiesc conform /zzat, un cod al onoarei la fel de vechi precum 
poporul Cărturarilor. Conducătorii rebelilor sunt cei mai buni Și mai curajoși 
dintre Cărturari. AȘa m-au învăţat părinții mei înainte să fie uciși de oamenii 
Imperiului. Rezistenţa n-o să mă refuze dacă cer ajutor. 

Pășesc spre grilaj. 

N-am fost niciodată în catacombele din Serra. Șerpuiesc pe sub tot orașul, 
sute de kilometri de tuneluri Și caverne, unele ticsite de oase care zac aici de 
veacuri. Nimeni nu mai folosește acum criptele pentru înmormântări Și nici 
măcar Imperiul nu a reușit să facă o hartă completă a catacombelor. Iar dacă 
Imperiul, cu toată forţa lui, nu poate să-i găsească pe rebeli, cum aș putea eu 
să dau de e1? 

„Nu te oprești până nu reușești”. Ridic grilajul și privesc în gaura neagră 
de dedesubt. Trebuie să cobor acolo. Trebuie să găsesc Rezistenţa. Dacă nu, 
fratele meu nu mai are nicio șansă. Dacă nu-i găsesc pe luptătorii din umbră 
Și nu primesc ajutorul lor, n-o să-l mai văd pe Darin niciodată. 


Elias 


Când ajung cu Helene la turnul cu clopot de la Blackcliff, aproape toți cei 
trei mii de elevi ai școlii sunt deja în formaţie. Până în zori mai este un ceas, 
dar nu văd nici o singură pereche de ochi somnoroși. Mulțimea e cuprinsă 
de un freamăt nerăbdător. Ultima dată când a dezertat cineva, curtea era 
acoperită de gheaţă. 

Toţi elevii Știu ce urmează. Îmi tot încleștez și descleștez pumnii. Nu 
vreau să văd asta. Ca toți ceilalți de la Blackcliff, am venit la școală la șase 
ani ȘI, în cei paisprezece care au trecut de-atunci, am asistat de mii de ori la 
pedepse. Propriul meu spate e o hartă a brutalităţii școlii. Dar cel mai rău o 
păţesc dezertorii. 

Îmi simt corpul încordat ca un arc, dar îmi domolesc privirea Și îmi golesc 
expresia de orice emoție. Instructorii de la Blackcliff, centunionii, ne vor 
urmări. Ar fi o prostie de neiertat să-mi atrag mânia lor, când sunt atât de 
aproape să evadez. 

Împreună cu Helene trec pe lângă elevii mai mici, patru clase de ucenici 
fără măști, așezați astfel încât să aibă cea mai bună vedere la măcel. Cel mai 
mic dintre ei abia dacă are Șapte ani. Cel mai mare, aproape unsprezece. 

Ucenicii pleacă privirea când trecem pe lângă ei. Noi suntem elevi în 
ultimul an, Și le este interzis chiar Și să ne vorbească. Stau înlemniți, cu 
paloșele prinse la spate exact la patruzeci Și cinci de grade, cu cizmele 
lustruite cu scuipat, cu chipurile neclintite ca piatra. Până acum, chiar Și cel 
mai tânăr ucenic a învățat lecţia de bază de la Blackelift: Ascultă, supune-te 
ȘI taci! 

În spatele ucenicilor este un spaţiu gol în onoarea celui de-al doilea nivel 
de elevi de la Blackcliff, numiţi „cinciari”, pentru că majoritatea mor în al 
cincilea an de studiu. La unsprezece ani, centurionii îi trimit pe toţi elevii 
Academiei în zonele sălbatice ale Imperiului, fără haine, fără mâncare și fără 
armament, iar ei trebuie să reziste acolo vreme de patru ani. Supraviețuitorii 
se întorc la Blackcliff, își primesc măștile și mai petrec patru ani sub 
numele de cădeţi, apoi încă doi ani sub numele de Teste. Eu și Hel suntem 
în categoria Teste Mari, adică suntem în ultimul an de pregătire. 


Centurionii ne urmăresc de sub arcadele care înconjoară curtea. Tin 
mâinile pe bice și așteaptă sosirea comandantului Academiei Blackcliff. 
Sunt nemișcați ca niște statui. Măştile și propriile lor trăsături s-au 
identificat cu totul de multă vreme Și orice urmă de emoție a rămas undeva 
departe în trecut. 

Îmi ating masca. AȘ vrea să mi-o pot smulge măcar o secundă. La fel ca și 
colegii mei, am primit-o în prima zi de cadet, la paisprezece ani. Faţă de 
restul elevilor și spre exasperarea Helenei, masca din argint moale, care se 
mulează, nu s-a contopit cu trăsăturile mele, așa cum ar fi fost de așteptat. 
Probabil pentru că mi-o scot, blestemată să fie, ori de câte ori sunt singur. 

Am urât masca încă din ziua când un Profet — unul dintre oamenii sfinți ai 
Imperiului — mi-a înmânat-o într-o cutie căptușită cu catifea. Detest felul în 
care se lipește de mine ca un parazit. Nu-mi place cum se mulează pe faţa 
mea Și încearcă să-mi intre în piele. 

Sunt singurul elev căruia masca nu i-a devenit una cu pielea — lucru pe 
care dușmanilor mei le place să-l scoată în evidenţă. În ultimul timp, însă, 
masca a început să se lupte cu mine; forțează procesul de contopire 
prinzându-mi-se de ceafa cu fire subţiri. Îmi face pielea să mi se strângă și 
mă simt ca Și cum n-aș mai fi eu însumi. Ca Și cum nu voi mai fi niciodată 
cu însumi. 

— Veturius! 

Demetrius, locotenentul din plutonul lui Hel, un individ deșirat Și cu păr 
nisipiu, mă strigă în timp ce ne ocupăm locurile printre celelalte Țeste Mari. 

— Cine e? Cine-i dezertorul? 

— Nu știu. Dex Și auxiliarii l-au prins. 

Mă uit în jur după locotenentul meu, dar n-a ajuns încă. 

— Am auzit că-i un ucenic. 

Demetrius se uită la un trunchi de lemn care se ridică dintre pietrele de 
pavaj înnegrite de sânge de la baza turnului cu clopot. 

— Unul mai mare, din anul patru. 

Eu și Helene schimbăm o privire. Fratele mai mic al lui Demetrius a 
încercat Și el să dezerteze în al patrulea an petrecut la Blackcliff, când avea 
numai zece ani. A rezistat trei ore în afara porților, până să-l aducă legionarii 
în faţa comandantului. Mai mult decât majoritatea. 

— Poate a fost vreo Țeastă, zice Helene și scrutează rândurile elevilor 
mari, cercetând dacă lipsește cineva. 


— Poate o fi fost Marcus, zice rânjind Faris, un tip de la mine din pluton 
mai înalt decât toți ceilalți, cu părul blond ridicat într-o creastă 
neregulamentară. Sau Zak. 

Nu avem noi norocul ăsta. Marcus, cu pielea tuciurie Și ochii galbeni, stă 
în primul rând al formației noastre, alături de Zak, fratele lui geamăn. Zak, 
născut al doilea, este mai scund și mai suplu, dar la fel de ticălos. Șarpele și 
Broasca Râioasă, așa le spune Hel. 

Masca lui Zak mai trebuie să i se lipească în jurul ochilor, în schimb a lui 
Marcus s-a prins zdravăn Și s-a lipit complet peste trăsăturile lui, scoțând 
clar în evidenţă trăsăturile de sub ea — până și cuta adâncă dintre sprâncene. 
Dacă Marcus ar încerca acum să-și scoată masca, Și-ar smulge-o cu tot cu 
jumătate de faţă. Ceea ce ar însemna o îmbunătățire, în cazul lui. 

Marcus se întoarce Și se uită la Helene ca și cum i-ar fi simţit privirea, cu 
o expresie de animal de pradă. Mă mănâncă palmele să-l strâng de gât. 

„Nimic ieșit din comun”, îmi reamintesc. „Nimic care să te facă să sari în 
ochi”. 

Mă forţez să mă uit în altă parte. Să-l atac pe Marcus în faţa întregii școli 
ar însemna categoric ceva ieșit din comun. 

Helene remarcă privirea lacomă a lui Marcus. Strânge pumnii pe lângă 
corp, dar înainte să apuce să-i dea o lecţie Șarpelui, intră în curte aghiotantul 
comandantului. 

— Atenţie! 

Trei mii de trupuri se încordează, trei mii de perechi de cizme bat din 
călcâie, trei mii de spinări se îndreaptă dintr-o singură mișcare, parcă trase 
de mâna unui păpușar. În liniștea care urmează s-ar putea auzi și cum cade 
o lacrimă. 

Nu auzim, însă, cum se apropie comandantul Academiei Militare 
Blackeliff. O simțim doar, așa cum simţi furtuna apropiindu-se. Se mișcă 
fără zgomot, iese de sub arcade ca un tigru din tufișuri. E îmbrăcată complet 
în negru, de la vestonul strâmt pe corp până la cizmele cu bombeuri de oțel. 
Are părul blond strâns la ceafă într-un coc ferm, ca de obicei. 

Este singura Mască-femeie din lume — până mâine, când și Helene va 
absolvi Academia. Spre deosebire de Helene, însă, comandantul emană o 
răceală mortală, ca și cum ochii cenușii Și trăsăturile tăioase i-ar fi fost 
sculptate direct în inima unui ghețar. 

— Aduceţi acuzatul, spune comandantul. 


Doi legionari ies mărșăluind din spatele turnului, trăgând după ei o siluetă 
scundă, neputincioasă. Lângă mine, Demetrius se încordează. Zvonurile se 
adeveresc, dezertorul este un ucenic din anul patru, nu mai mare de zece ani. 
Pe faţă îi curge sânge care se adună în gulerul uniformei negre. Soldaţii îl 
aruncă în faţa comandantului, iar el nu face nicio mișcare. 

Pe faţa argintie a comandantului nu se citește absolut nimic, atunci când 
se uită în jos la ucenic. Doar mâinile i se plimbă pe coada neagră, din lemn 
împletit, a cravașei ghintuite pe care o are la cingătoare. Nu o scoate de la 
locul ei. Nu încă. 

— Ucenic clasa a patra Falconius Barrius. 

Are o voce blândă, aproape prietenoasă. 

— Ţi-ai abandonat postul de la Blackeliff fără intenţia de a te întoarce. 
Explică-te. 

— Nu am nicio explicaţie, comandante! 

Băiatul murmură același cuvinte pe care le-am spus cu toții de sute de ori 
în faţa comandantului, singurele vorbe pe care le poţi rosti la Blackcliff 
atunci când ai încurcat-o rău de tot. 

E o mare încercare pentru mine să-mi menţin faţa lipsită de expresie, să 
nu mi se citească nimic în ochi. Barrius urmează să fie pedepsit pentru o 
faptă pe care o voi comite Și eu în mai puţin de treizeci Și Șase de ore. Peste 
două zile, aș putea fi eu în locul lui. Plin de sânge. Înfrânt. 

— Vom cere părerea colegilor tăi. 

Comandantul își întoarce privirea spre noi Și parcă ne-ar lovi o rafală de 
vânt îngheţat de la munte. 

— Ucenicul Falconius Barrius se face vinovat de trădare? 

— Da, comandante! 

Strigătul la unison, nebunesc în sălbăticia lui, cutremură lespezile de 
piatră. 

— Legionari, zice comandantul, duceți-l la stâlp. 

Urletele care urmează îl smulg pe Barrius din starea de șoc. Se 
zvârcolește și dă din picioare în timp ce legionară îl leagă de stâlpul unde va 
fi biciuit. 

Colegii lui ucenici, aceiași băieţi împreună cu care s-a luptat, a transpirat 
Și a suferit vreme de patru ani, bat pavajul cu cizmele ȘI-ȘI flutură pumnii în 
aer. În rândul Țestelor din faţa mea, Marcus strigă și el aprobator, cu ochii 
aprinși de o bucurie diabolică. Se uită la comandant cu venerația cuvenită 
unei zeități. 


Simt o privire îndreptată spre mine. Din stânga mă urmărește un 
centurion. „Nimic ieșit din comun”. Ridic pumnul și strig laolaltă cu 
ceilalţi, urându-mă pe mine însumi. 

Comandantul scoate cravașa Și o mângâie ca pe un iubit. Apoi o coboară 
Șuierător peste spatele lui Barrius. Geamătul băiatului răsună în toată curtea 
Și toți elevii tac, împărtășind o clipă de milă. Regulile sunt atât de 
numeroase la Blackcliff, încât e imposibil să nu le încâlci măcar de câteva 
ori. Cu toții am fost legaţi cândva de stâlpul acela. Cu toții am simţit 
mușcătura cravașei. 

Liniştea nu durează mult. Barrius ţipă, iar elevii îi răspund urlând și 
aruncându-i ocări. Marcus e cel mai zgomotos, se apleacă în faţă, practic 
scuipă de încântare. Faris îl imită zbierând. Chiar și Demetrius reușește să 
strige o dată sau de două ori, cu ochii lui verzi goi Și pierduţi în depărtare, 
de parcă ar fi cu totul în altă parte. Lângă mine, Helene ovaţionează, dar nu 
se vede strop de bucurie în expresia ei, doar o tristeţe severă. Regulile de la 
Blackclift îi cer să-și exprime furia faţă de trădarea dezertorului, iar ea face 
întocmai. 

Comandantul pare indiferent la zgomot, se concentrează pe ce are de 
făcut. Ridică și coboară brațul cu grația unui dansator. Pe Barrius încep să-l 
lase picioarele, iar comandantul îi dă ocol, oprindu-se o clipă înaintea 
fiecărei lovituri, gândindu-se fără îndoială unde să lovească pentru ca 
durerea să fie și mai mare. 

După douăzeci și cinci de lovituri, îl apucă de ceafa fără vlagă și-i 
întoarce capul spre noi. 

— Uită-te la ei, zice comandantul. Uită-te la cei pe care i-ai trădat. 

Barrius rotește ochii implorator, căutând disperat pe cineva care ar putea 
să-i arate măcar un dram de milă. Ar fi trebuit să știe mai bine la ce să se 
aștepte. Privirea 1 se îngroapă în pietrele pavajului. 

Uralele continuă Și loviturile pornesc din nou, iar Și iar. Barrius cade pe 
pietre Și în jurul lui se întinde rapid o baltă de sânge. I se zbat pleoapele. 
Sper că mintea l-a părăsit deja. Sper că nu mai poate simţi nimic. 

Mă oblig să mă uit în continuare. „De asta pleci, Elias. Ca să nu mai iei 
parte niciodată la așa ceva”. 

Din gura lui Barrius iese un geamăt ca un gâlgâit. Comandantul coboară 
braţul și în curte se face liniște. ÎI văd pe dezertor respirând. Inspiră. Expiră. 
Apoi, nimic. Nu mai ovaţionează nimeni. Se ivesc zorii. Razele de soare se 


ridică din spatele turnului negru de la Blackclift, ca niște degete însângerate, 
colorându-i pe toţi cei din curte într-un roșu aprins. 

Comandantul își șterge cravașa de uniforma lui Barrius înainte să ȘI-o 
agate din nou la cingătoare. 

— Duceţi-l la dune, le ordonă legionarilor. Lăsaţi-l pradă sălbăticiunilor. 

Pe urmă ni se adresează tuturor. 

— Datoria înainte de toate, până la moarte. Dacă trădați Imperiul, veți fi 
prinși Și veți plăti. Rupeţi rândurile! 

Formaţiile de elevi se împrăștie. Dex, cel care l-a adus înapoi pe dezertor, 
se îndepărtează fără o vorbă, cu chipul frumos Și întunecat parcă îngreţoșat. 
Faris îl urmează Și fără îndoială o să-l bată pe umăr pe Dex Și o să-i propună 
să uite de gândurile negre la vreun bordel. Demetrius pleacă de unul singur 
Și sunt sigur că se gândește la ziua aceea de acum doi ani când a fost obligat 
să-și vadă fratele mai mic murind la fel ca Barrius. Nu va fi în stare să 
vorbească ore în Șir. Ceilalţi elevi părăsesc repede curtea, încă vorbind 
despre biciuire. 

— ... doar treizeci de lovituri, ce papă-lapte... 

— ... l-ai auzit cum hohotea, ca o fetiță speriată... 

— Ehas. 

Vocea Helenei e blândă, la fel și felul în care îmi atinge brațul. 

— Hai să mergem. O să te vadă comandantul. 

Are dreptate. Toată lumea se îndepărtează. Ar trebui să plec Și eu. 

Nu pot. 

Nimeni nu se uită la rămășițele însângerate ale lui Barrius. Este un 
trădător. Este un nimeni. Dar cineva ar trebui să rămână lângă el. Cineva ar 
trebui să-l jelească, măcar o clipă. 

— Elias, zice Helene, de data asta autoritar. Mișcă-te! O să te vadă. 

— Lasă-mă un minut, răspund eu. Du-te înainte. 

Vrea să se certe cu mine, dar prezenţa ei sare în ochi, iar eu nu mă 
clintesc. Pleacă, dar se mai uită o dată înapoi. După ce se îndepărtează, ridic 
privirea Și văd cum mă urmărește comandantul. 

Ne privim în ochi de-a curmezișul curții și mă izbește pentru a suta oară 
cât suntem de diferiţi. Eu sunt brunet, femeia comandant e blondă. Eu am 
pielea arămie, a ei este albă ca varul. Gura ei pare mereu dezaprobatoare, în 
timp ce eu par amuzat Și când nu sunt. Eu am umeri laţi și mult peste un 


metru nouăzeci, în timp ce ea este mai scundă chiar decât o femeie de-a 
Cărturarilor Și are o siluetă aproape ca de trestie. 

Oricine ne-ar vedea, însă, stând alături, Și-ar da seama că avem același 
sânge. De la mama am moștenit pomeţii ei înalţi Și ochii cenușii, decoloraţi. 
Mi-a transmis instinctul necruţător Și viteza de reacție care m-au făcut cel 
mai bun elev al Academiei Blackcliff din ultimii douăzeci de ani. 

Mama. Nu este cuvântul potrivit. Mama evocă iubire, căldură și dulceaţă. 
Nu abandonarea în deșertul Tribal la câteva ore după naștere. Nu ani de 
tăcere și de ură implacabilă. 

Am învăţat multe lucruri de la femeia asta care m-a purtat în pântece. 
Unul dintre ele este să mă controlez. Îmi înghit furia și dezgustul, mă golesc 
de orice trăire. Ea se încruntă, strâmbă puţin din buze și duce mâna la gât, 
urmărind cu degetele liniile unui tatuaj albastru și ciudat care răzbate de sub 
guler. 

Mă aștept să se apropie Și să vrea să știe de ce sunt încă acolo, de ce o 
înfrunt cu privirea. Nu o face. Se uită la mine încă o clipă, apoi se întoarce Și 
dispare sub arcade. 

Ceasul din turn bate ora Șase Și tobele bubuie. „Toţi elevii să se prezinte 
la popotă”. 

La baza turnului, legionarii adună Și duc de acolo rămășițele lui Barrius. 

Curtea rămâne tăcută, pustie, cu excepţia mea, care mă uit la băltoaca de 
sânge din locul unde cândva a stat un băiat, îngheţat de certitudinea că, dacă 
nu sunt atent, voi sfârși exact la fel ca el. 


Laia 


Liniştea catacombelor e la fel de nesfârșită ca o noapte fără lună și la fel 
de sinistră. Asta nu înseamnă că tunelele sunt pustii. Imediat ce pătrund 
dincolo de grilaj, un șobolan îmi trece în fugă peste picioarele desculțe și un 
păianjen cât pumnul coboară pe pânza lui la câteva degete de faţa mea. Îmi 
mușc pumnul ca să nu ţip. 

„Salvează-l pe Darin. Găsește Rezistenţa. Salvează-l pe Darin. Găsește 
Rezistenţa”. 

Îmi Șoptesc uneori aceste cuvinte. De cele mai mult ori, le repet în gând. 
Mă țin în mișcare, sunt un descântec menit să alunge spaima care-mi dă 
târcoale minţii. 

Nu prea Știu sigur ce ar trebui să caut. O tabără? O ascunzătoare? Un 
semn de viață, altul decât rozătoarele? 

Cum cele mai multe dintre garnizoanele Imperiului se află la est de 
cartierul Cărturarilor, mă îndrept spre vest. Chiar ȘI în acest loc uitat de cer, 
pot arăta cu precizie unde răsare și unde apune soarele, unde se află, spre 
nord, Antium, capitala Imperiului, Și Navium, portul cel mai sudic. Am acest 
simţ de când mă știu. Când eram mică și Serra mi se părea un oraș uriaș, tot 
reușeam să mă descurc. 

Asta îmi dă curaj — măcar n-o să mă învârt în cerc. 

Soarele se mai strecoară o vreme în catacombe printre grilajele din stradă, 
luminând slab pardoseala. Mă sprijin de pereţii plini de cripte, înghițindu-mi 
repulsia față de duhoarea împrăștiată de oasele putrezite. O criptă este o 
ascunzătoare bună, dacă se apropie vreo patrulă a Războinicilor. „Oasele 
sunt doar oase”, îmi spun. „O patrulă te-ar omorî”. 

La lumina zilei îmi vine mai ușor să alung îndoielile și să mă conving de 
una singură că voi găsi Rezistenţa. Dar merg de ore în Șir, lumina pălește și 
vine noaptea, ca o cortină căzută peste ochi. Odată cu noaptea, frica dă Și ea 
năvală în mintea mea, ca un râu care a rupt zăgazul. Fiecare zgomot înfundat 
mă duce cu gândul la un soldat, fiecare zgrepţănat, la o hoardă de șobolani. 
Catacombele m-au înghițit așa cum înghite pitonul un Șoarece. Mă trec 


Horii, Știu că am exact Şansa acelui șoricel să supraviețuiesc aici, sub 
pământ. 

„Salvează-l pe Darin. Găsește Rezistenţa”. 

Foamea mi-a făcut stomacul ghem, iar setea îmi arde gâtlejul. Văd o torță 
pâlpâind undeva departe și simt o nevoie de molie să mă apropii de ea. Dar 
torța marchează teritoriul Imperiului. Soldaţii auxiliari care fac de gardă în 
tunel sunt probabil Plebei, cei mai de jos dintre Războinici. Dacă m-ar 
prinde aici un grup de-al lor, nici nu vreau să mă gândesc ce mi-ar face. 

Mă simt ca un animal vânat Și laș, adică exact așa cum mă consideră 
Imperiul — cum îi consideră pe toţi Cărturarii. Împăratul spune că suntem 
oameni liberi care trăim din mărinimia lui. Asta-i o glumă! Nu putem deține 
proprietăţi, nu putem merge la școală și cea mai mică încălcare a legilor ne 
transformă în sclavi. 

Nimeni nu îndură atâta împilare. Tribalui sunt apărați de un tratat; în 
timpul invaziei, au acceptat legile Războinicilor în schimbul dreptului 
poporului lor de a se mișca liber. Marinarii sunt protejați de geografie și de 
cantitățile enorme de mirodenii, de carne Și de oţel pe care le vând. 

În tot Imperiul, doar Cărturarii sunt trataţi ca niște gunoaie. 

„Atunci, înfruntă Imperiul, Laia”, aud în minte vocea lui Darin. 
„Salvează-mă. Găsește Rezistenţa.” 

Întunericul mă face să-mi încetinesc pașii până când aproape mă târăsc. 
Mă aflu într-un tunel îngust, ai cărui pereți se apropie și mai mult. Sudoarea 
îmi Șiroiește pe spate și tremur din toate încheieturile — urăsc spaţiile 
strâmte. Ecoul respirației mele devine un hârâit sonor. Undeva în faţă cade 
regulat un strop de apă. Câte stafu or fi bântuind acest loc? Câte spirite 
dornice de răzbunare hălăduiesc prin tuneluri? 

„Încetează, Laia. Nu există stafii.” Când eram copil, i-am ascultat ore în 
Șir pe povestitorii Tribali depănându-și legendele cu personaje fantastice: 
Zburătorul Și tovarășii lui djinni: stafii, efriți™, spectre Și duhuri. 

Uneori, poveștile se transformau în coșmaruri. Când se-ntâmpla asta, 
Darin era cel care mă liniștea. Spre deosebire de Tribali, Cărturarii nu sunt 
superstițioși, iar Darin a manifestat întotdeauna un scepticism cărturăresc 
sănătos. „Nu-i nicio stafie aici, Laia”. Îi aud glasul în minte Și închid ochii, 
îngăduindu-mi să mă las liniștită din nou de prezenţa lui. „Nu sunt nici 
duhuri. Nu există așa ceva.” 


Duc mâna spre brățară, cum fac de câte ori am nevoie de forţă. S-a 
înnegrit de tot, dar o prefer așa. Atrage atenția mai puțin. Pipăi modelul 
încrustat în argint, o serie de linii care se îmbină laolaltă într-un mod pe care- 
| recunosc ȘI în vis. 

Mama mi-a dat brăţara ultima dată când am văzut-o. Aveam cinci ani. 
Este una dintre amintirile mele cele mai clare despre ea — mirosul de 
scorțiȘoară al părului, strălucirea din ochii ei ca marea în furtună. 

„Păstreaz-o pentru mine, greierașule. Doar o săptămână, până când mă 
întorc”. 

Oare ce-ar spune mama acum, dacă ar ști că i-am păstrat brăţara, dar nu l- 
am apărat pe singurul ei fiu? Că mi-am salvat propria piele sacrificându-mi 
fratele? 

„Vezi-ţi de treabă. Salvează-l pe Darin. Găseşte Rezistenţa.” lau mâna de 
pe brățară și merg înainte. 

Curând după aceea aud primul zgomot în spatele meu. 

O șoaptă. Scârţâit de cizme pe piatră. Dacă în criptă nu era liniște 
deplină, nici nu aș fi băgat de seamă, zgomotele sunt înăbușite. Prea slabe 
ca să le facă un soldat auxiliar. Prea furișate pentru cineva din Rezistență. O 
Mască? 

Inima îmi bubuie și mă întorc, scrutând întunericul ca smoala. Măștile se 
pot strecura prin această beznă la fel de ușor ca nălucile. Aștept împietrită, 
dar liniștea se lasă din nou peste catacombe. Nu mă mișc. Nu respir. Nu aud 
nimic. 

Șobolan. Doar un Şobolan. „Unul enorm, poate...” 

Îndrăznesc să pășesc din nou și simt miros de piele și de fum — miros de 
om. Mă aplec și pipăi pe jos după o armă — o piatră, un băț, un os, orice m- 
ar ajuta să-l înfrunt pe urmăritor. Pe urmă iasca aprinde fitilul, aerul sfârâie 
Și într-o clipă, o torţă se aprinde cu un Șuierat. 

Mă ridic în picioare, îmi acopăr fața cu mâna și simt sub pleoape 
vâlvătaia torţei. Mă silesc să deschid ochii Și văd în jurul meu Șase siluete 
cu glugă, cu arcurile încordate și săgețile îndreptate spre inima mea. 

— Cine ești? mă întreabă una dintre siluete, făcând un pas în față. 

Are vocea calmă Și fără expresie a unui legionar, dar fără intensitatea Și 
autoritatea de Războinic. Braţele goale îi sunt musculoase Și se mișcă 
elegant Și grațios. Ține într-o mână un cuţit care pare prelungirea propriului 


său corp, iar în cealaltă mână, torța. Încerc să-i văd ochii, dar sunt ascunși 
de glugă. 

— Vorbește. 

— Eu... 

După atâtea ore de tăcere, abia reușesc un fel de cârâit. 

— Îi caut pe... 

De ce nu m-am gândit la asta dinainte? Nu le pot spune că vreau să-i 
găsesc pe cei din Rezistență. Niciun om cu măcar jumătate de creier n-ar 
recunoaște că umblă după rebeli. 

— Percheziţioneaz-o, zice bărbatul, când eu nu știu ce să mai spun. 

O altă siluetă, zveltă și feminină, își pune arcul în spinare. Torța arde în 
spatele ei și îi ascunde faţa sub umbre lungi. Pare prea mărunțică pentru un 
Războinic Și pielea de pe braţele ei nu e înnegrită de soare ca a unui 
Marinar. Arată a Cărturăreasă sau a femeie Tribală. Poate reușesc să mă 
înțeleg cu ea. 

— Te rog, lasă-mă să... încep să spun. 

— Taci, spune bărbatul care a vorbit și mai devreme. Ai găsit ceva, Sana? 

Sana. Un nume de Cărturar, scurt Și simplu. Dacă era Războinică, ar fi 
chemat-o Agrippina Cassius, Chrysilla Aroman sau ceva la fel de lung și de 
pompos. 

Simplul fapt că e din stirpea Cărturarilor nu mă face să mă simt în 
siguranţă. Am auzit de hoţi Cărturari care își fac veacul prin catacombe. Se 
strecoară aici prin grilaje și dau iama înjur, ucigând pe oricine le iese în cale, 
înainte să se întoarcă în bârlogul lor. 

Sana îmi pipăie braţele și picioarele. 

— O brățară, spune ea. Ar putea fi din argint. Nu-mi dau seama. 

— Nu mi-o iei! spun, ȘI sar într-o parte, iar arcurile celorlalți se îndreaptă 
Și mă iau din nou la țintă. Vă rog, lăsați-mă să plec! Fac parte dintre 
Cărturari. Sunt una de-a voastră. 

— Termină treaba, spune bărbatul care a vorbit mai înainte. 

Le face semn celorlalți Și încep să se retragă înapoi în întuneric. 

— Îmi pare rău, oftează Sana. 

Are un pumnal în mână. Mă dau un pas înapoi. 

— Te rog, nu! zic eu Și îmi împletesc degetele ca să nu se vadă cum 
tremur. A fost brățara mamei. Este singurul lucru care mi-a mai rămas de la 
familia mea. 


Sana coboară pumnalul, dar apoi șeful hoților o strigă Și, văzând că 
șovăie, pășește spre noi. Între timp, îl strigă unul dintre oamenii lui. 

— Keenan, fii atent! Vine patrula auxiliarilor! 

— Împrăștiaţi-vă câte doi, răspunde Keenan și coboară torța. Dacă vă 
urmăresc, atrageți-i departe de baza noastră, altfel sunteţi răspunzători. Sana, 
ia brățara fetei și hai să mergem! 

— N-o putem lăsa aici, zice Sana. O vor găsi. Ştii ce-i vor face. 

— Nu-i treaba noastră. 

Sana nu se clintește și Keenan îi împinge torta în mână. Când dă să mă 
apuce de braţ, Sana se vâră între noi. 

— Avem nevoie de argint, ai dreptate, zice ea. Dar nu de la oamenii 
noștri. Dă-i pace! 

Din tunel răzbate cadenţa inconfundabilă a vocilor unor Războinici. Încă 
n-au descoperit lumina torței, dar o vor observa în câteva secunde. 

— La naiba, Sana! 

Bărbatul încearcă să treacă pe lângă femeie, dar ea îl împinge cu o forță 
nebănuită, care face să-i cadă gluga de pe faţă. Lumina torţei îi cade pe chip 
ȘI mie mi se taie răsuflarea. Nu numai pentru că este mai bătrână decât am 
crezut, ci din cauza dușmăniei feroce pe care i-o descifrez în trăsături. Văd 
pe gâtul ei un tatuaj reprezentând un pumn ridicat, răsărit dintr-o flacără. 
Dedesubt, cuvântul Jzzar. 

— Eşti... Voi sunteţi... 

Nu pot rosti cuvintele. Ochii lui Keenan se opresc de asemenea pe tatuaj 
ȘI înjură. 

— Ai făcut-o lată, îi zice el Sanei. N-o putem lăsa aici. Dacă le spune 
soldaţilor că ne-a văzut, vor inunda tunelele numai ca să ne scoată afară. 

Stinge torța cu o mișcare iute Și mă apucă de braţ, trăgându-mă după el. 
Mă împiedic și îl lovesc în spate, iar el întoarce repede capul. Îi văd în ochi 
izbucnirea de furie. Mă învăluie din nou mirosul lui iute, de fum. 

— artă... 

— Taci din gură Și uită-te pe unde mergi. 

Este mai aproape decât mă așteptam, îi simt în ureche răsuflarea caldă. 

— Dacă nu, te arunc într-o criptă. Mișcă-te! 

Îmi mușc buza și îl urmez, încercând să mă gândesc mai degrabă la 
tatuajul Sanei, decât la ameninţarea lui. 


Izzat. Este un cuvânt în reia veche, limba vorbită de Cărturari înainte de 
invazia Războinicilor Și de obligația de a vorbi cu toții serrana. Izzat 
înseamnă multe lucruri. Forţă, onoare, mândrie. În ultimul secol, însă, a 
ajuns să semnifice ceva special: libertate. 

Oamenii ăștia nu sunt o bandă de hoţi. Sunt Rezistenţa. 


Elias 


Urletele lui Barrius îmi zgârie creierul ore în șir. Îi văd trupul căzând, îi 
aud răsuflarea greoaie, simt mirosul de sânge rămas pe caldarâm. 

Morţile altor elevi nu mă tulbură de obicei la fel de mult. Nici n-ar trebui, 
moartea îmi este un prieten vechi. Până la un punct, ne însoțește pe toţi cei 
de la Blackcliff. Să-l văd pe Barrius murind a însemnat, însă, altceva. Tot 
restul zilei îmi ies ușor din fire ȘI sunt cu mintea aiurea. 

Proasta mea dispoziţie nu trece neobservată. În timp ce mă duc la 
antrenamentul de luptă împreună cu alte Teste, îmi dau seama că Faris 
tocmai m-a întrebat ceva pentru a treia oară. 

— Arăți de parcă ţi s-ar fi îmbolnăvit de sifilis curva preferată, zice el, 
atunci când mormăi o scuză. Ce naiba e cu tine? 

— Nimic! 

Îmi dau seama prea târziu cât de furios sună răspunsul meu, cât de 
nepotrivit pentru o Țeastă pe punctul să termine școala și să devină Mască. 
Ar trebui să fiu încântat, să ard de nerăbdare. 

Faris și Dex se uită la mine neîncrezători, iar eu trag o înjurătură. 

— Eşti sigur? mă întreabă Dex. 

Dex este genul care respectă regulile. Așa a fost mereu. De fiecare dată 
când mă privește, îmi dau seama că se întreabă cum de masca încă nu mi s-a 
lipit perfect de chip. „Vezi-ţi de treaba ta”, îmi vine să-i spun, dar pe urmă 
îmi amintesc că nu-i un băgăcios. Dex este prietenul meu și e sincer 
îngrijorat. 

— Azi-dimineaţă, la biciuire, zice el, erai cam... 

— Hei, lasă omul în pace, zice Helene Și se strecoară între noi, aruncând 
un zâmbet spre Faris și spre Dex și luându-mă veselă de după umeri, în timp 
ce intrăm în sala armelor. 

Face semn spre un rastel cu săbii. 

— Hai, Elias, alege-ți arma. Te provoc la luptă, cel mai bun din trei 
atacuri. 

Se întoarce și le spune celorlalți ceva, în timp ce eu mă îndepărtez. Apuc 
o sabie tocită de antrenament Și verific dacă e bine echilibrată. Peste o clipă, 


îi simt alături prezenţa liniștitoare. 

— Ce le-ai spus? o întreb. 

— Că bunicul tău te tot bate la cap. 

Încuviinţez. Cea mai bună minciună se bazează pe adevăr. Bunicul e o 
Mască ȘI, ca mai toate Măştile, nu-l mulțumește decât perfecțiunea. 

— Mulţumesc, Hel. 

— Cu plăcere. Mă răsplătești dacă te aduni. 

Eu mă încrunt, iar ea încrucișează braţele. 

— Dex este locotenentul tău Și nu l-ai lăudat pentru că a prins un dezertor. 
A remarcat Și el. Tot plutonul tău a băgat de seamă. Iar la pedeapsă, n-ai 
fost... alături de noi. 

— Dacă prin asta vrei să spui că nu mi-au curs balele după sângele unui 
băiat de zece ani, atunci ai dreptate. 

Helene își mijește ochii, destul cât să-mi dau seama că o parte din ea este 
de acord cu mine, chiar dacă n-ar recunoaște niciodată. 

— Marcus a văzut cum ai rămas în urmă după biciuire. El și Zak 
împrăștie vorba că pedeapsa ți s-a părut prea aspră. 

Ridic din umeri. De parcă mi-ar păsa ce spun Șarpele și Broasca Râioasă. 

— Nu fi idiot. Marcus abia așteaptă să-i bage beţe-n roate moștenitorului 
Casei Veturia cu o zi înainte de absolvire. 

Se referă la familia mea, una dintre cele mai vechi și respectate din 
Imperiu, folosind titlul formal. 

— Te acuză de răzvrătire. 

— Mă acuză de răzvrătire o dată la două săptămâni. 

— De data asta, ai făcut ceva care-l îndreptățește. 

O privesc fix în ochi Și vreme de o clipă tensionată mi se pare că știe 
totul. Dar în expresia ei nu se citește că ar fi furioasă sau că mă judecă. E 
doar îngrijorată. Îmi înșiră păcatele și le numără pe degete. 

— Eşti Șeful plutonului de gardă, dar nu l-ai prins chiar tu pe Barrius. L-a 
prins locotenentul tău, iar tu nu l-ai felicitat. Abia dacă ţi-ai ascuns 
dezaprobarea faţă de pedeapsa aplicată dezertorului. Ca să nu mai spun că 
suntem cu o zi înaintea absolvirii, iar masca abia dacă a început să ţi se 
lipească de faţă. 

Așteaptă un răspuns. Cum nu spun nimic, ridică din umeri. 

— Dacă nu ești mai prost decât pari, chiar Și tu îţi dai seama cum se văd 
lucrurile astea, Elias. Dacă Marcus te denunţă la Garda Neagră, există 


suficiente motive să te trezești cu o vizită din partea lor. 

Simt un ghimpe în ceafă. Garda Neagră este desemnată să se asigure de 
loialitatea militarilor. Are ca emblemă o pasăre, iar șeful ei, odată ales, 
renunță la numele propriu Și i se spune pur și simplu Sfrânciocul'”. Este 
mâna dreaptă a Împăratului și al doilea om ca putere din Imperiu. 
Sfrânciocul actual are obiceiul să tortureze mai întâi Și abia pe urmă să pună 
întrebări. Dacă acești nenorociţi în armuri negre m-ar vizita în miez de 
noapte, aș sfârși prin a ajunge la infirmerie pentru multe săptămâni. Întregul 
meu plan s-ar duce de râpă. 

Încerc să n-o privesc tăios pe Helene. Trebuie să fie plăcut să crezi cu 
atâta ardoare în ideile pe care ni le bagă pe gât Imperiul. Oare eu de ce nu 
pot fi ca ea, ca toţi ceilalți? O fi din cauză că mama m-a abandonat? Din 
cauză că am trăit primii Șase ani din viaţă printre Tribali, care m-au învăţat 
mila Și compasiunea, în loc să mă înveţe violenţa și ura? Din cauză că 
tovarășii mei de joacă au fost Tribali, Marinari Și Cărturari, în loc să fie 
Aristocraţi? 

Hel îmi întinde o sabie. 

— Concentrează-te, spune ea. Te rog, Elias. Încă o zi. Pe urmă, suntem 
liberi. 

Exact. Liberi să ne prezentăm la datorie ca slujitori desăvârșiţi ai 
Imperiului, să conducem oamenii la moarte în războaiele fără sfârșit de la 
granițele cu Sălbaticii $i cu Barbarii. Aceia dintre noi care nu vor fi trimiși 
la frontieră vor primi comanda unor orașe, vor vâna luptătorii din Rezistență 
sau spionii Marinarilor. Vom fi liberi, ce să mai vorbim! Liberi să-l ridicăm 
în slăvi pe Împărat. Liberi să violăm Și să ucidem. 

Ciudat, dar asta nu mi se pare libertate. 

Nu mai spun nimic. Helene are dreptate. Atrag prea mult atenţia asupra 
mea, iar Blackclift nu-i câtuși de puţin locul potrivit pentru așa ceva. Elevii 
sunt ca niște rechini înfometați când vine vorba să reclame o răzvrătire. E de 
ajuns o umbră de îndoială și dau năvală cât ai clipi. 

Restul zilei mă străduiesc să mă port ca o Mască în ajunul absolvirii — 
îngâmfat, necioplit, violent. Parcă m-aș ascunde tăvălindu-mă în mizerie. 

Seara mă întorc în cămăruţa mea minusculă din cazarmă pentru câteva 
minute preţioase de timp liber. Îmi smulg masca Și o arunc pe patul de 
campanie, oftând ușurat când nu-i mai simt strânsoarea. Îmi văd chipul 
reflectat în suprafaţa ei lucioasă și mă strâmb. În ciuda genelor negre și dese 


de care Faris și Dex obișnuiesc să-și bată joc, ochii mei seamănă atât de 
mult cu ai mamei, încât urăsc să-i văd. Nu știu cine este tatăl meu și nu-mi 
mai pasă de multă vreme, dar îmi doresc pentru a suta oară ca măcar să fi 
moștenit ochii lui. 

Dacă voi reuși să fug din Imperiu, nu va mai conta. Oamenii îmi vor 
vedea ochii Și vor spune că sunt din stirpea Războinicilor, dar nu se vor 
gândi la comandant. Sunt mulți Războinicii care bântuie prin sud ca 
negustori, mercenari sau meșteșugari. Mă voi pierde printre ceilalți o mie. 

Afară, turnul cu clopot anunţă ora opt. Mai sunt douăsprezece ore până la 
absolvire. Treisprezece până la sfârșitul ceremoniei. Încă o oră de socializare 
politicoasă. Casa Veturia este o casă distinsă, bunicul va dori să strâng 
mâinile a zeci de oameni. În cele din urmă, însă, mă voi retrage, iar apoi... 

„Libertate. În sfârşit”. 

Niciun elev n-a mai dezertat vreodată după absolvire. De ce s-o fi făcut? 
Iadul de la Blackcliff e motivul dezertării. După școală scăpăm de el, 
devenim noi înșine comandanți, primim propriile misiuni. Câștigăm bani, 
poziţie, respect. Chiar și cel mai mărunt dintre Plebei se poate căsători în 
lumea bună, dacă devine o Mască. Niciun om cu simțul realității n-ar 
întoarce spatele la așa ceva, mai ales după aproape cincisprezece ani de 
pregătire. 

De aceea, mâine este momentul cel mai potrivit pentru evadare. Două zile 
după absolvire urmează o nebunie generală — petreceri, serate, baluri, 
banchete. Dacă dispar, măcar o zi n-o să se gândească nimeni să mă caute. 
Vor presupune că zac beat în casa vreunui prieten. 

Simt cu coada ochiului tunelul care pleacă de sub vatra din camera mea 
spre catacombele din Serra. Mi-a luat trei luni să-l sap, blestematul. Încă 
două luni să-l consolidez și să-l ascund de ochii cercetători ai patrulelor 
auxiliare. Și încă două să cartez drumul prin catacombe până la ieșirea din 
oraș. 

Șapte luni de nopţi fără somn, de stat cu ochii în patru și de încercat să 
mă comport normal. Dacă reușesc să scap, au meritat pe deplin. 

Bătaia tobelor anunță că începe banchetul de absolvire. Peste câteva 
secunde, cineva ciocănește în ușa mea. „Mu de draci!” Trebuia să mă 
întâlnesc cu Helene în faţa clădirii, iar eu nici măcar nu m-am îmbrăcat. 

Helene bate din nou la ușă. 

— Elias, nu-ţi mai întoarce genele și vino odată. Întârziem. 


— Stai așa, răspund. 

Îmi scot uniforma și chiar atunci Helene deschide ușa și intră. I se 
înroșește pielea de pe gât când mă vede dezbrăcat și se uită în altă parte. 
Ridic dintr-o sprânceană. Helene m-a mai văzut gol de zeci de ori — rănit, 
bolnav, suferind după vreunul dintre antrenamentele insuportabile cu 
comandantul. N-ar trebui ca goliciunea mea să-i mai producă vreo reacție, 
poate cel mult să-și dea ochii peste cap Și să-mi arunce o cămașă. 

— Ai de gând să te grăbeștui? 

Vorbește ca să spargă liniștea grea așternută între noi. lau din cuier 
uniforma de paradă și o închei iute, nedumerit de stânjeneala ei. 

— Băieții au plecat deja. Au zis că ne ţin locuri Și nouă. 

Helene își masează ușor tatuajul Academiei Blackclift de pe ceafă — un 
romb negru cu laturile curbate, care i se aplică fiecărui elev la sosirea în 
școală. Ea a îndurat tatuarea mai bine decât majoritatea colegilor noștri de 
an, cu stoicism ȘI fără să plângă, în timp ce restul ne văicăream. 

Profeții n-au explicat niciodată de ce acceptă la Blackcliff o singură fată 
într-o generaţie. Nu i-au spus nici Helenei de ce au ales-o pe ea. Orice motiv 
au avut, e limpede că n-a fost o întâmplare. O fi Helene singura fată de pe- 
aici, dar e un motiv pentru care termină a treia în promoţia noastră. Și din 
același motiv, cei care se luau de ea au aflat că-i mai bine s-o lase în pace. E 
isteaţă, iute Și nemiloasă. 

Acum, în uniformă neagră, cu coada aurie înconjurându-i capul ca o 
coroană, e la fel de frumoasă ca prima zăpadă a iernii. O urmăresc cum ÎȘI 
duce degetele lungi la ceafă, cum își linge buzele. Mă întreb cum ar fi să 
sărut acea gură, s-o împing pe Hel spre fereastră și să-mi lipesc trupul de al 
ei, să-i scot agrafele din păr, să-i simt moliciunea sub degete... 

— Ăă... Elias? 

Îmi dau seama că mă holbez la ea și îmi desprind privirea. „Ai fantezii cu 
prietena ta cea mai bună, Elias. Jalnic”. 

— Scuză-mă. Sunt... obosit. Hai să mergem. 

Hel mă privește ciudat și face semn cu capul spre masca rămasă pe pat. 

— S-ar putea să ai nevoie de chestia aia. 

— Ai dreptate. 

Să apari fără mască este o ofensă care se pedepsește cu biciul. N-am mai 
văzut vreo Țeastă fără mască de când aveam paisprezece ani. Și nici pe mine 


nu m-a văzut nimeni, în afară de Hel. 

Îmi pun masca, încercând să nu mă cutremure pofta cu care se lipește de 
mine metalul argintiu. „A mai rămas o zi”. Pe urmă o voi scoate pentru 
totdeauna. 

Când ieșim din cazarmă, tobele anunţă apusul. Cerul albastru devine 
violet, iar dogoarea deșertului începe să slăbească. Umbrele înserării se 
amestecă pe lespezile negre ale Academiei Blackcliff, făcând clădirile cubice 
să pară nefiresc de mari. Ochii mei sfredelesc întunericul, uitându-se după 
posibile ameninţări, un obicei pe care l-am dobândit când eram cinciar. 
Pentru o clipă mi se pare că și umbrele mă privesc, dar apoi senzația 
dispare. 

— Crezi că vor veni Și Profeții la întâlnire? întreabă Hel. 

„Nu”, aș vrea să spun. „Oamenii noștri sfinţi au lucruri mai bune de 
făcut. Să se închidă în peșteri, de pildă, și să descifreze profeții în 
măruntaiele oilor”. 

— Mă îndoiesc, atât spun. 

— Cred că s-ar Și plictisi după cinci sute de ani, zice Helene fără urmă de 
ironie, iar eu mă cutremur de tâmpenia acestei afirmaţii. 

Cum poate cineva atât de inteligent ca Helene să creadă că Profeţii sunt 
nemuritori? 

Nu-i singura. Războinicii cred că puterea Profeţilor se trage din faptul că 
sunt posedaţi de spiritele morților. Măştile îi venerează în mod special pe 
Profeti, pentru că ei hotărăsc care dintre copiii Războinicilor vor merge la 
Blackcliff. Profeţii sunt cei care ne dau măștile. Și suntem învăţaţi că tot 
Profeții au ridicat Academia Blackcliff într-o singură zi, în urmă cu cinci 
sute de ani. 

Există doar paisprezece astfel de făpturi cu ochii roșii, iar în rarele ocazii 
când își fac apariția, toți li se supun. Mulţi dintre conducătorii Imperiului — 
generali, Sfrânciocul, chiar și Împăratul — merg în fiecare an în pelerinaj la 
bârlogul din munti al Profeţilor, cerându-le sfatul în probleme de stat. Chiar 
dacă pentru toată lumea cu un dram de minte e limpede că nu-s decât o 
Șleahtă de șarlatani, sunt prezentaţi în tot Imperiul nu doar drept nemuritori, 
ci ȘI ca oracole și cititori ai gândurilor. 

Majoritatea elevilor de la Blackcliff îi văd pe Profeţi de două ori în viaţa 
lor: când sunt aleși să meargă la Academie Și când primesc măștle. Helene 


a avut însă mereu o fascinaţie specială pentru sfintiile lor, nu-i o surpriză că 
speră să apară ȘI la absolvire. 

O respect pe Helene, dar în această chestiune nu suntem de acord. Miturile 
Războinicilor sunt la fel de credibile ca fabulele Tribalilor, ca djinnii Și 
Zburătorul. Bunicul este una dintre puţinele Măști care nu crede în prostia 
cu Profeţii, și îmi repet din nou în minte litania lui. „Câmpul de luptă e 
templul meu. Sabia mi-e preot. Dansul morții mi-e rugăciune. Lovitura de 
graţie mi-e iertarea păcatelor”. Acest crez este tot ce-mi trebuie. 

Am nevoie de tot autocontrolul ca să-mi ţin gura. Helene își dă seama. 

— Elias, sunt mândră de tine, zice ea, pe un ton ciudat de formal. Ştiu cât 
de mult a trebuit să lupti. Mama ta... 

Se uită în jur Și coboară vocea. Comandantul are iscoade peste tot. 

— Mama ta a fost mai severă cu tine decât cu noi ceilalți. Dar ai dovedit- 
o. Ai muncit din greu. Ai făcut totul cum trebuie. 

Are o voce atât de sinceră, încât șovăi o clipă. Peste două zile nu va mai 
crede la fel. Peste două zile mă va uri. 

„Amintește-ţi-l pe Barrius. Amintește-ţi ce urmează să faci după 
absolvire”. 

Îi dau un ghiont în umăr. 

— Faci pe fetiţa prostuţă cu mine? 

— Las-o baltă, porcule, îmi răspunde ea cu un pumn în braţ. Încercam să 
mă port frumos. 

Chipurile, râd din inimă. „Le vor trimite să mă vânezi, după ce fug. Pe tine 
Și pe alții, bărbaţi pe care-i consider frați”. 

Ajungem la popotă, iar larma dinăuntru ne întâmpină ca un val — râsete, 
fanfaronadă Și vorbăria răgușită a trei mii de tineri aflaţi în ajunul vacanței 
sau al absolvirii. Niciodată nu se aude așa de tare când este de față și 
comandantul. Mă relaxez puţin, bucuros că nu ne întâlnim. 

Hel mă trage la una dintre mesele lungi, unde Faris îi regalează pe restul 
prietenilor noștri cu povestea escapadelor lui recente la bordelurile de pe 
malul râului. Chiar și Demetrius zâmbește, deși moartea fratelui mai mic 
încă îl bântuie. 

Faris se uită la noi, plimbându-și privirea sugestiv de la unul la altul. 

— Da” Știu că v-a luat ceva timp, zice el. 

— Veturius se dichisea special pentru tine, zice Hei, apoi îi împinge mai 
încolo trupul uriaș Și ne așezăm. De abia l-am smuls din faţa oglinzii. 


Ceilalţi de la masă huiduie, iar Leander, unul dintre soldații lui Hel, îi cere 
lui Faris să termine povestea. Lângă mine, Dex poartă o dispută cu Tristas, al 
doilea locotenent al lui Hel. E un băiat brunet Și serios, cu o privire inocentă 
în ochii mari albaștri și cu numele logodnicei lui, AELIA, tatuat cu 
majuscule pe unul dintre bicepși. 

Tristas se apleacă în faţă. 

— Împăratul are aproape Șaptezeci de ani și niciun urmaș de sex 
masculin. Cred că acum va fi momentul. Anul în care Profeţii o să aleagă un 
nou Împărat. O nouă dinastie. Vorbeam cu Aelia și... 

— În fiecare an sunt unii care cred că a venit momentul, zice Dex și-și dă 
ochii peste cap, neîncrezător. Și uite că nu se întâmplă. Elias, spune tu. 
Spune-i lui Tristas că e idiot. 

— Tristas, ești idiot. 

— Dar Profețu susţin... 

Pufnesc scurt și Helene mă ţintuiește cu privirea. „Păstrează-ţi îndoielile 
pentru tine, Elias.” Îmi fac de lucru umplând două farfurii cu mâncare și 
împing una înaintea ei. 

— Poftim, zic. la niște lături. 

— Ce-i asta? miroase ea bănuitoare terciul din farfurie. Balegă de vacă? 

— Nu te văicări, zice Faris cu gura plină. Gândește-te la săracii cinciari, 
ei trebuie să se întoarcă la terciul ăsta după patru ani fericiţi de jefuit ferme. 

— Mai bine la săracii ucenici, îl contrazice Demetrius. Poţi să-ți 
imaginezi că ei mai au de mâncat așa ceva încă doisprezece, treisprezece 
ani? 

În sala de mese, majoritatea ucenicilor zâmbesc și râd la fel ca toată 
lumea. Câţiva, însă, ne urmăresc la fel cum umblă vulpile flămânde pe 
urmele leului — poftind la ce avem noi. 

Îmi imaginez jumătate dintre ei dispărând, mi-i imaginez niște stârvuri 
reci. Asta se va alege de ei în anii de privațiuni Și suferință care-i așteaptă. 
Vor înfrunta anii aceia murind sau supraviețuind, supunându-se sau 
punându-și întrebări. Cei care își pun întrebări sunt de obicei Și cei care 
mor. 

— Nu pare să le pese prea mult de Barrius. 

Vorbele mi-au ieşit din gură fără să mă pot stăpâni. Lângă mine, trupul 
Helenei înțepenește la fel ca apa când îngheață. Dex se încruntă 


dezaprobator, înăbușindu-și un comentariu. Peste întreaga masă se lasă 
liniștea. 

— De ce ar fi supăraţi? întreabă Marcus de la masa de alături, unde stă 
împreună cu Zak și cu un grup de amici. Ticălosul ăla a primit ce merita. 
Mi-aș fi dorit numai să reziste mai mult, ca să fi suferit mai tare. 

— Nu ţi-a cerut nimeni părerea, Șarpe, zice Helene. Și, oricum, puștiul e 
mort deja. 

— Norocul lui, intervine Faris, luând o furculiţă cu mâncare și lăsând-o 
să cadă dezgustat în farfuria de tablă. Măcar nu trebuie să mai înghită lăturile 
astea. 

Cei de la masă încep să chicotească și discuţiile înfloresc din nou. Dar 
Marcus a simţit miros de sânge și răutatea lui plutește în aer. Zak se uită la 
Helene, apoi Șoptește ceva la urechea fratelui său. Marcus nu-l bagă în 
seamă, mă fixează pe mine cu ochii lui de hienă. 

— Frai distrus azi-dimineaţă din cauza trădătorului ăluia, Veturius. Ţi-a 
fost prieten? 

— Plimbă ursu”, Marcus. 

— Ai petrecut o grămadă de timp jos, în catacombe... 

— Ce vrei să spui? 

Helene duce mâna spre armă, dar Faris o oprește. 

Marcus n-o bagă în seamă. 

— Ai de gând să fugi, Veturius? 

Mă dezmeticesc încet. „Este o presupunere. Încearcă să ghicească”. Nu 
poate să știe ce am de gând. Am fost atent, iar atent la Blackclift înseamnă 
pentru alţii paranoic. 

Se face liniște și la masa noastră, ȘI la a lui Marcus. „Neagă, Elias. Asta 
așteaptă”. 

— Frai șeful gărzii azi-dimineaţă, nu-i așa? zice Marcus. Mă așteptam să 
fii încântat că l-ai văzut prins pe trădătorul acela. Tu ar fi trebuit să-l aduci 
înapoi. Spune că a meritat-o, Veturius! Spune că Barrius a primit ce merita. 

Ar trebui să fie ușor. Dar n-o cred, Și asta contează. Gura nu mi se mișcă. 
Cuvintele nu ies. Barrius n-a meritat să fie biciuit până la moarte. Era un 
copil, un băiat atât de speriat de Blackcliff, încât a riscat totul ca să scape de 
aici. 

Se lasă liniștea și în restul sălii de mese. Câţiva centurioni ridică privirea 
de la masa din capăt. Marcus se ridică în picioare Și dintr-odată dispoziția 
tuturor celor din sală se schimbă, sunt curioși, stau în expectativă. 


„Nenorocitule”. 

— De asta masca nu s-a făcut una cu tine? zice Marcus. Pentru că nu ești 
unul de-ai noștri? Spune-o, Veturius. Spune că trădătorul Și-a meritat soarta. 

— Elias, Șoptește Helene cu ochi rugători. 

„Rămâi ca noi. Încă o zi”. 

„Spune-o, Elias! Nu se schimbă nimic dacă rostești acele cuvinte”. 

— A... A primit ce merita. 

Văd privirea rece a lui Marcus. Rânjește. Ştie cât m-au costat vorbele 
astea. 

— A fost așa de greu, ticălosule? 

Mă simt ușurat când mă insultă. Îmi oferă motivul de care aveam nevoie. 
Sar la el cu pumnii. Dar prietenii mei se așteaptă la asta. Faris, Demetrius Și 
Helene sunt în picioare și mă opresc — un perete negru Și blond care mă 
împiedică să Șterg rânjetul acela blestemat de pe faţa lui Marcus. 

— Nu, Elias, zice Helene. Comandantul te va biciui, dacă sari la bătaie. 
Nu merită, nu pentru Marcus. 

— E un pui de târfă... 

— De fapt, tu ești un pui de târfă, zice Marcus. Măcar eu Știu cine-i tata. 
Nu eu am fost crescut de niște cărăuși Tribali călare pe cămile. 

— Gunoi Plebeu... 

— Țeste Mari! intervine șeful centurionilor, care a apărut lângă masa 
noastră. S-a întâmplat ceva? 

— Nu, domnule, zice Helene. Du-te, Elias, îmi Șoptește. leși să iei niște 
aer. Mă ocup eu! 

Simt că încă îmi fierbe sângele. les pe ușa popotei Și ajung în curtea 
turnului cu clopot înainte să mă gândesc. Cum naiba a reușit Marcus să-și 
dea seama că vreau să dezertez? Cât de mult știe? Nu prea mult, altminteri 
aș fi fost chemat deja în biroul comandantului. Fir-ar să fie, sunt aproape! 
Atât de aproape! 

Mă învârt prin curte încolo Și încoace, încercând să mă liniștesc. Căldura 
deșertului s-a domolit Și secera lunii atârnă jos deasupra orizontului, subțire 
ȘI roșie ca un rânjet de canibal. Spre sud, o pală de fum estompează 
strălucirea râului. Plutește mirosul de oţel și de fierărie, prezent fără încetare 
într-un oraș în care nu există decât soldaţi Și armurării. 

Aș vrea să fi putut vedea Serra înainte, pe când era capitala Imperiului 
Cărturarilor. Sub Cărturari, clădirile enorme serveau drept biblioteci Și 


universităţi, nu drept cazărmi Și săli de instrucție. Strada Povestitorilor era 
plină de teatre și de scene în aer liber, în loc de pieţe și prăvălii de arme, 
unde nu se povestește decât despre război și moarte. 

E o dorință prostească, ca și cum aș vrea să zbor. În ciuda cunoștințelor 
lor de astronomie, de matematică Și de arhitectură, Cărturarii s-au năruit sub 
invazia Imperiului. Frumuseţea Serrei a dispărut de mult. Acum este un oraș 
al Războinicilor. 

Sus, cerul strălucește palid, presărat de stele. O parte din mine, de mult 
îngropată, înțelege că asta înseamnă frumuseţea, dar nu mai sunt în stare să 
mă minunez de ea ca atunci când eram copil. Pe vremuri, mă cățăram în 
arborii de pâine plini de spini ca să ajung mai aproape de stele, convins că de 
la doi-trei metri înălțime le voi putea vedea mai bine. Pe-atunci, lumea mea 
însemna nisip ȘI cer Și dragostea tribului Saif, care mă salvase de la moarte. 
Pe-atunci totul era diferit. 

— Totul se schimbă, Elias Veturius. Acum nu mai ești copil, ai devenit 
bărbat. Ai pe umerii tăi responsabilitatea unui bărbat și în faţa ta alegerea 
unui bărbat. 

Mă trezesc cu pumnalul în mână, fără să Știu când l-am scos. ÎL ţin la gâtul 
bărbatului cu glugă de lângă mine. Anii de instrucție mă fac să nu-mi 
tremure mâna, iar mintea îmi merge cu viteză. De unde a apărut omul 
acesta? Pot să Jur pe viaţa celor din plutonul meu că acum o clipă nu era aici. 

— Cine naiba ești? 

Bărbatul își dă gluga la o parte și am răspunsul. 

Un Profet. 


Laia 


Alergăm prin catacombe. Keenan în faţa mea, Sana în urma mea. Când se 
convinge că am lăsat în urmă patrula, Keenan încetinește Și îi ordonă Sanei 
să mă lege la ochi. 

Duritatea tonului său mă face să tresar. În asta s-a transformat Rezistenţa? 
Într-o bandă de bătăuși și de hoţi? Cum de s-a întâmplat așa ceva? În urmă 
cu doar doisprezece ani, rebelii erau în culmea puterii, aliaţi cu Tribalu Și cu 
regele din Marinn. Trăiau după codul propriul al onoarei — Izzat — Şi se 
luptau pentru libertate; îi apărau pe cei nevinovați, preţuind mai presus de 
orice credinţa față de propriul popor. 

Oare Rezistenţa își mai amintea acum acel cod? În cazul în care și-l 
amintea, avea să mă ajute? Putea să mă ajute? 

„O să-i determini tu să te ajute”. Din nou vocea lui Darin, încrezătoare Și 
puternică, la fel ca atunci când mă învăţa să mă caţăr în copaci, când mă 
învăţa să citesc. 

— Am ajuns, Șoptește Sana, după ce parcă au trecut ore în Șir. 

Aud câteva bătăi în lemn Și pe urmă scârțâitul unei uși care se deschide. 
Sana mă conduce și simt o pală de aer rece, proaspătă ca primăvara după 
duhoarea din catacombe. Pe la marginile legăturii care îmi acoperă ochii 
zăresc lumină. Un miros puternic de tutun îmi umple nările și mă gândesc la 
tata, când îmi desena efriți și duhuri fumând o pipă. Ce-ar fi spus dacă m-ar 
fi văzut acum în ascunzătoarea Rezistenței? 

Voci murmură Și vorbesc nedeslușit. Simt degete calde în păr și peste o 
clipă rămân fără legătura de la ochi. Keenan e chiar în spatele meu. 

— Sana, zice el, dă-i niște frunze de neem Și du-o de aici. 

Se întoarce spre o altă luptătoare, o fată cu numai câțiva ani mai mare 
decât mine, care roșește când îi vorbește. 

— Unde-i Mazen? Raj și Navid au raportat deja? 

— Ce sunt frunzele de neem? o întreb pe Sana, când sunt sigură că nu mă 
poate auzi Keenan. 

N-am auzit niciodată de ele, deși cunosc bine plantele, pentru că 
obișnuiam să-l ajut pe bunicu”. 


— O plantă opiacee. Te face să uiţi ultimele ore. Nu-ţi dau, adaugă ea, 
când mă vede făcând ochii mari. Nu încă, cel puţin. Stai Jos. Pari epuizată. 

Grota în care ne aflăm este foarte întunecată, greu de spus cât e de mare. 
Ici Și colo sunt felinare cu lumină albastră, cum sunt cele din cartierele de 
lux ale Aristocraţilor, iar între ele ard torţe cu smoală. Aerul curat al nopţii 
intră printr-o mulțime de spărturi din tavanul de piatră, aproape că pot zări 
stelele. Cred că am umblat prin catacombe aproape o zi. 

— E curent, zice Sana Și își scoate mantia, iar părul ei scurt Și negru se 
zburătăcește ca o pasăre nemulțumită. Dar suntem acasă. 

— Sana, te-ai întors! 

Un bărbat voinic, cu părul castaniu, se apropie Și mă privește curios. 

— Tariq, îl întâmpină Sana. Am dat peste o patrulă. Am mai cules pe 
cineva în drum. Adu-i ceva de mâncare, te rog. 

Tariq se face nevăzut și Sana îmi face semn că mă așez pe o bancă din 
apropiere, fără să bage în seamă privirile insistente ale zecilor de oameni 
care mișună prin grotă. 

Sunt femei Și bărbați în număr egal, majoritatea îmbrăcaţi în haine negre 
strânse pe corp Și înarmați cu pumnale și săbii, ca și cum s-ar aștepta în 
orice clipă la o razie a Imperiului. Unii își ascut armele, alții păzesc focuri 
pentru gătit. Câţiva bărbați mai în vârstă fumează pipă. Priciurile din jurul 
pereților sunt pline de trupuri adormite. 

În timp ce mă uit în jur, îmi dau deoparte o șuviţă de păr de pe faţă. Sana 
îmi vede trăsăturile Și mijește ochii. 

— Îmi pari... cunoscută, zice ea. 

Las din nou părul să-mi cadă pe chip. Sana e destul de în vârstă ca să fie 
în Rezistență de mult. Destul de în vârstă încât să-mi fi cunoscut părinții. 

— Vindeam la piaţă gemul făcut de bunica. 

— Aha, zice ea, continuând să mă privească fix. Locuiești în Cartier? De 
ce erai... 

— Ce mai caută fata asta aici? 

Keenan, care a avut treabă într-un colţ cu un grup de luptători, se apropie, 
dându-și gluga pe spate. Este mult mai tânăr decât mă așteptam, mai 
aproape de vârsta mea decât de a Sanei — ceea ce explică oarecum asprimea 
din tonul lui. Părul roșu ca focul îi acoperă fruntea și-i intră în ochi, dar 
rădăcinile sunt atât de închise, încât pare aproape negru. Este cu numai 
câteva degete mai înalt decât mine, suplu și puternic, cu trăsăturile regulate 


Și fine ale Cărturarilor. O barbă roșcată îi umbrește obrajii și are nasul 
pistruiat. Poartă, ca Și restul luptătorilor, aproape la fel de multe arme ca o 
Mască. 

Îmi dau seama că îl cercetez stăruitor și mă uit în altă parte, cu obrajii 
încinși. Înţeleg brusc de ce toate femeile tinere din grotă se uită după el. 

— Nu poate rămâne, spune. Du-o de-aici, Sana. Imediat! 

Tariq se întoarce Și, deși l-a auzit pe Keenan, așază o farfurie cu mâncare 
pe masa dinaintea mea. 

— Nu-i spune tu ce să facă. Sana nu-i vreun soldat fără minte, este 
comandanta facțiunii noastre, iar tu... 

— Tariq. 

Sana pune o mână pe braţul bărbatului și îl oprește, dar îi aruncă lui 
Keenan o privire care ar putea încremeni o piatră. 

— Îi dau fetei ceva de mâncare. Vreau să aflu ce căuta în tuneluri. 

— Vă căutam pe voi, spun eu. Rezistenţa. Am nevoie de ajutorul vostru. 
Fratele meu a fost ridicat ieri în timpul unei razii... 

— Nu te putem ajuta, zice Keenan. Nu avem resurse. 

— Dar... 

— Nu. Te. Putem. Ajuta. 

Îmi vorbește rar, ca unui copil. Probabil că înaintea raziei, răceala din 
ochii lui m-ar fi făcut să tac. Dar nu și acum. Nu când Darin are nevoie de 
mine. 

— Nu conduci tu Rezistenţa, îi spun. 

— Sunt ajutorul comandantului. 

Are un grad mai mare decât mă așteptam. Dar nu-i destul de important. 
Îmi dau deoparte șuviţele de păr de pe faţă și mă ridic în picioare. 

— Înseamnă că nu depinde de tine dacă rămân sau nu. Depinde de șeful 
tău. 

Încerc să par curajoasă. Dacă Keenan nu e de acord, nu știu ce voi face. 
Probabil că voi începe să-l implor. Zâmbetul Sanei e subțire ca o lamă de 
pumnal. 

— Fata are dreptate. 

Keenan vine spre mine până când ajunge stânjenitor de aproape. Miroase 
a lămâie, a vânt și a ceva afumat, ca lemnul de cedru. Mă cercetează din 
creștet până-n tălpi și privirea lui ar fi nerușinată dacă nu ar părea cumva 
nedumerit, ca Și cum ar fi văzut ceva ce nu înţelege pe deplin. Ochii lui 
întunecați au o culoare greu de ghicit, pot fi negri, căprui sau albaștri, nu-mi 


dau seama. Simt că pot vedea prin mine până în miezul sufletului meu slab 
și laş. Încrucișez braţele la piept și mă uit în altă parte, stânjenită de 
cămașa mea uzată, de murdărie, de tăieturi, de vânătăi. 

— Ai o brățară neobișnuită. 

Întinde mâna s-o atingă. Vârfurile degetelor lui îmi ating în treacăt braţul, 
făcându-mă să mă înfior. Tresar și mă retrag. El nu reacţionează. 

— E atât de mată, încât nici n-aș fi observat-o. E din argint, nu-i așa? 

— N-am furat-o, să știi. 

Mă doare tot corpul și mi se învârte capul, dar strâng pumnii, speriată Și 
furioasă în același timp. 

— Dacă o vrei, va trebui să mă omori ca să mi-o iei! 

Se uită cu răceală în ochii mei Și sper că nu-și dă seama că fac pe 
grozava. Știm amândoi că nu i-ar fi greu să mă ucidă. 

— Așa mă gândeam Și eu, zice el. Cum te cheamă? 

— laia. 

Nu mă întreabă și numele de familie, Cărturarii îl folosesc rar. Sana se 
uită amuzată la noi. 

— Mă duc să-l chem pe Maz... zice ea. 

— Nu, răspunde Keenan Și se îndepărtează deja. ÎI caut eu. 

Mă așez la loc și Sana continuă să-mi cerceteze chipul, încercând să-și 
dea seama de unde îi par cunoscută. Dacă l-ar fi văzut pe Darin, s-ar fi prins 
imediat. Darin seamănă leit cu mama, iar pe mama nimeni n-o poate uita. 
Tata a fost altfel — mereu în planul doi, gândind, punând la cale lucruri, 
desenând. De la el am moștenit părul negru ca noaptea, neobișnuit, ochii 
aurii, pomețţii înalți și buzele pline, care nu zâmbesc niciodată. 

În Cartier, nimeni nu mi-a cunoscut părinţii. Nimeni nu se uita de două ori 
la Darin sau la mine. În tabăra Rezistenței, lucrurile stau altfel. Ar fi trebuit 
să-mi dau seama. 

Mă descopăr privind tatuajul Sanei Și simt un nod în stomac când văd 
pumnul Și flacăra. Mama avea unul identic chiar deasupra inimii. Tata a 
perfecţionat desenul luni în Șir înainte să i-l imprime în piele. 

Sana vede că mă uit fix la ea. 

— Rezistenţa era altfel, atunci când mi-am făcut eu acest tatuaj, îmi 
explică ea fără s-o fi întrebat. Eram mai buni, dar lucrurile s-au schimbat. 
Mazen, conducătorul nostru, a spus că trebuie să fim mai îndrăzneți, să 


ieşim la atac. Majoritatea luptătorilor tineri au fost pregătiți de Mazen Și 
tind să gândească la fel. 

Se vede limpede că pe Sana asta n-o mulțumește. Aștept să-mi spună mai 
multe, dar în capătul celălalt al grotei se deschide o ușă și intră Keenan 
împreună cu un bărbat Șchiop, cu părul cărunt. 

— laia, zice Keenan, el este Mazen Și e... 

— Conducătorul Rezistenței, spun eu. 

Îi știu numele pentru că părinții mei vorbeau adesea despre el, când eram 
mică. Și îi cunosc chipul pentru că în Serra e plin de afișe care anunţă că 
este dat în urmărire. 

— AŞadar, tu ești orfanul nostru de azi, zice bărbatul. 

Se așază în fața mea și îmi face semn să stau, când dau să mă ridic. 
Strânge între dinţi o pipă și fumul ei îi umbrește faţa plină de cicatrice. 
Tatuajul Rezistenței, decolorat, dar încă vizibil, este o umbră albastru- 
verzuie pe pielea de sub gât. 

— Ce vrei? 

— Fratele meu Darin a fost luat de o Mască. 

Mă uit cu atenție la chipul lui Mazen, să văd dacă recunoaște numele 
fratelui meu, dar el nu dă niciun semn. 

— S-a întâmplat astă-noapte, în timpul unei razii făcute la noi acasă. Am 
nevoie de ajutorul vostru ca să-l salvez. 

— Noi nu salvăm arestaţi oarecare, spune Mazen Și se întoarce spre 
Keenan. Nu-mi mai pierde timpul cu nimicuri. 

Încerc să-mi înăbuș disperarea. 

— Darin nu-i un oarecare. Nici n-ar fi fost arestat, dacă nu erau oamenii 
tăi. 

Mazen se întoarce. 

— Oamenii mei? 

— Doi dintre luptătorii tăi au fost interogați de Războinici. Le-au spus 
slujitorilor Imperiului numele lui Darin înainte de a muri. 

Mazen așteaptă o confirmare de la Keenan, care se foiește nervos. 

— Raj Și Navid, zice el după o pauză. Noii recruți. Spuneau că lucrează la 
ceva important. Eran le-a găsit cadavrele azi dimineaţă în partea de est a 
Cartierului Cărturarilor. Am aflat acum câteva minute. 

Mazen înjură Și se întoarce spre mine. 

— De ce să fi dezvăluit oamenii mei numele fratelui tău în faţa slujitorilor 
Imperiului? De unde îl cunoșteau? 


Dacă Mazen nu știe despre caietul cu schiţe, n-am de gând să-i spun eu. 
Nu înţeleg nici eu ce era cu el. 

— Nu știu. Poate că au vrut să-l recruteze. Poate erau prieteni. Indiferent 
de motiv, au trimis oamenii Imperiului peste noi. Masca desemnată să se 
ocupe de ei a venit astă-noapte după Darin. Mi-a... 

Nu prea mai pot vorbi, dar îmi dreg vocea Și continui. 

— Mi-a ucis bunicii. L-a dus pe Darin la închisoare. Din cauza oamenilor 
tăi. 

Mazen trage adânc din pipă, mă privește cu atenţie, apoi clatină din cap. 

— Îmi pare rău pentru suferința ta. Îmi pare rău cu adevărat. Dar nu te 
putem ajuta. 

— Îmi ești dator! Oamenii tăi l-au trădat pe Darin... 

— i au plătit cu viaţa. Nu poţi cere mai mult de-atât, zice Mazen Și deja 
îi dispare interesul față de mine. Dacă am ajuta fiecare Cărturar ridicat de 
Războinicii, n-ar mai rămâne nimic din Rezistență. Poate dacă ai fi fost de-a 
noastră... Dar nu ești, ridică el din umeri. 

— Cum rămâne cu Izzat? îl întreb prinzându-l de braţ, iar el se smucește, 
cu ochii plini de mânie. Sunteţi legaţi de un cod. Sunteţi obligați să-i ajutaţi 
pe toţi cei care... 

— Codul se aplică oamenilor noștri. Membrilor Rezistenței. Familiilor 
lor. Celor care au făcut totul pentru ca noi să supravieţuim. Keenan, dă-i 
frunzele. 

Keenan mă apucă de un braț și mă strânge mai tare, atunci când încerc să 
mă eliberez. 

— Așteaptă! Nu poți face asta, îi spun eu, Și atunci încă un luptător vine 
să mă ţină. Nu înţelegi. Dacă nu-l scap din închisoare, îl vor tortura, apoi îl 
vor vinde ca sclav sau îl vor ucide. El este tot ce am, tot ce mi-a mai rămas! 

Mazen continuă să se îndepărteze. 


Elias 


Albul ochilor Profetului e de un roșu diavolesc și strălucește în jurul 
irisului îngust. Pielea i se întinde pe oasele feţei de parcă ar fi strânsă undeva 
la spate. Cu excepția ochilor, nu are mai multă culoare decât păianjenii 
translucizi ascunși în catacombele Serrei. 

— Te-ai speriat, Elias? zice Profetul și-mi îndepărtează pumnalul de lângă 
gâtul lui. De ce? Nu trebuie să te temi de mine. Nu sunt decât un Șarlatan 
ascuns în peșteri. Unul care ghicește în măruntaiele oilor, nu-i așa? 

„Mii Și milioane de ceruri în flăcări!” De unde știe ce gândesc? Ce 
altceva mai Ştie? Ce caută aici? 

— A fost o glumă, mă grăbesc eu să spun. O glumă prostească... 

— Ai de gând să dezertezi. Şi asta e tot o glumă? 

Mi se pune un nod în gât. Nu mă pot gândi decât „de unde știe — cine i-a 
spus — îi omor pe toți...” 

— Ticăloșiile noastre se cer răzbunate, zice Profetul. Iar preţul va fi mare. 

„Preţul...” Îmi ia o secundă să înţeleg. Vrea să mă facă să plătesc pentru 
ce am pus la cale. Brusc, aerul nopții se face mai rece Și îmi amintesc 
urletele și duhoarea din închisoarea Kauf, unde își trimite Imperiul 
trădătorii, pe mâinile celor mai nemiloși anchetatori. Îmi amintesc biciul 
comandantului Și sângele lui Barrius pe caldarâmul curții. Simt cum mă 
cuprinde frenezia, cum anii de instrucție îmi cer să-l atac pe Profet, să scap 
de ameninţarea lui. Dar bunul-simţ învinge instinctul. Profeţii sunt deosebit 
de respectaţi, nici nu se pune problema să-l ucid pe unul dintre ei. Poate n-ar 
strica să mă umilesc puțin. 

— Înţeleg, îi spun. Mă voi supune cu umilinţă oricărei pedepse pe care 
Vel voi... 

— Nu mă aflu aici ca să te pedepsesc. Te va pedepsi destul viitorul tău, în 
orice caz. Spune-mi, Elias, de ce ești aici? De ce te afli la Blackclitt? 

— Ca să urmez voinţa Împăratului. 

Știu cuvintele astea mai bine decât îmi știu numele, le-am rostit de 
nenumărate ori. 


— Să lupt împotriva amenințărilor interne Și externe. Să apăr Imperiul. 

Profetul se întoarce spre turnul cu clopot în formă de romb. Cuvintele 
înscrise în cărămizile turnului îmi sunt atât de cunoscute, încât nu le mai 
observ. 

Din rândul tinerilor oțeliți în luptă se va ridica cel dinainte prevesti, 
Alesul, Marele Împărat, năpasta dușmanilor noștri, comandantul celei mai 
devastatoare oȘtiri. Și atunci Imperiul se va desăvârși. 

— Profeția, zice el. Viitorul arătat Profeților în viziunile lor. Motivul 
pentru care am construit această școală. Știi legenda? 

Povestea originilor Academiei Blackcliff a fost primul lucru pe care l-am 
învăţat ca ucenic. Acum cinci sute de ani, un luptător fioros pe nume Taius a 
unit toate clanurile divizate ale Războinicilor și a dat năvală dinspre nord, 
zdrobind Imperiul Cărturarilor Și cucerind aproape întregul continent. S-a 
autointitulat Împărat și a fondat o dinastie. I s-a spus întâia Mască, din cauza 
măștii stranii de argint pe care o purta pe faţă ca să semene groaza printre 
dușmani. 

Profetii, însă, considerați sfinți încă de pe atunci, au aflat din viziunile lor 
că spita lui Taius se va stinge într-o zi. Când avea să vină ziua aceea, Profeţii 
urmau să aleagă un nou Împărat ca urmare a unui Şir de probe fizice și 
mentale numite Încercări. Din motive lesne de înţeles, lui Taius nu i-a plăcut 
această profeție, dar pesemne că Profeţii au ameninţat că-l strâng de gât cu 
un mat de oaie, din moment ce n-a zis nici păs când ei au construit Academia 
Blackcliff și au început să pregătească aici elevi. 

Și iată-ne cu toţii după cinci sute de ani, mascaţi întocmai ca Taius întâiul, 
așteptând să se stingă vechiul lui neam Și unul dintre noi să devină viitorul 
Împărat. 

Eu nu mor de nerăbdare. Generaţii în șir de Măști au fost antrenate aici Și 
au murit fără să fie vorba vreodată de Încercări. O fi fost Blackeliff la 
început locul destinat să-l pregătească pe viitorul Împărat, dar a sfârșit prin a 
ajunge acum doar un teren de antrenament pentru armele cele mai mortale 
ale Imperiului. 

— Știu povestea, îi răspund Profetului. 

„Dar nu cred o iotă din ea și mi se pare doar o legendă de doi bani”. 

— Mă tem că nu-i nici legendă, nici de doi bani, zice serios Profetul. 

Mi se taie respirația. Nu mi-a mai fost frică de foarte multă vreme și 
durează o clipă până recunosc groaza. 


— Poţi citi gândurile. 

— Asta-i o exprimare simplistă a unei strădanii complexe. Dar, într- 
adevăr, noi putem citi gândurile. 

„Atunci, înseamnă că știți totul”. Planul meu de evadare, speranţele mele, 
lucrurile pe care le urăsc. Totul. Nu m-a trădat nimeni Profetului, m-am 
trădat singur. 

— Este un plan bun, aprobă Profetul. Aproape fără greșeală. Dacă vrei să- 
| pui în practică, eu nu te voi opri. 

„E UN TRUC!” strigă mintea mea. Mă uit însă în ochii Profetului Și nu 
cred că minte. Ce fel de joc face? De când știu Profeţii că vreau să dezertez? 

— Ştim de mai multe luni, dar abia astăzi dimineaţă, când ţi-ai ascuns 
proviziile în tunel, am înţeles că ești hotărât s-o faci. Ne-am dat seama că 
trebuie să vorbim cu tine. 

Profetul îmi face semn spre aleea care duce la turnul de pază dinspre 
răsărit. 

— Vino cu mine. 

Sunt prea înlemnit de frică să pot face altceva. Îl urmez. Dacă Profetul nu 
încearcă să mă împiedice să dezertez, atunci ce urmărește? Ce a vrut să 
spună când a zis că viitorul mă va pedepsi destul? Înseamnă că voi fi prins? 

Ajungem la turnul de pază, iar santinelele staționate acolo se întorc Și se 
dau deoparte, ca Și cum s-ar supune unui ordin mut. Profetul și cu mine 
suntem singuri Și ne uităm peste dunele întunecate de nisip care se întind 
până la Munţii Serra. 

— Când îţi aud gândurile, îmi amintesc de Taius Întâiul, spune Profetul. 
Avea milităria în sânge, ca Și tine. La fel ca Și tine, se lupta cu propriul lui 
destin. O, da, l-am cunoscut pe Taius, zâmbește Profetul citindu-mi 
neîncrederea din ochi. I-am cunoscut Și strămoșii. Eu și cei asemenea mie 
rătăcim pe acest pământ de mii de ani. Elias. Noi l-am ales pe Taius să 
întemeieze Imperiul, la fel cum te-am ales pe tine să fii în slujba lui cinci 
sute de ani mai târziu. 

„Imposibil”, insistă mintea mea logică. 

„Taci, logică!” Dacă acest om poate citi gândurile, atunci nemurirea pare 
următorul pas rezonabil. Oare să fie adevărate Și toate zvonurile cum că 
Profeţii ar fi posedați de spiritele morților? Dacă m-ar vedea Helene, ce-ar 
mai jubila! 

Îl urmăresc pe Profet cu coada ochiului. Profilul lui mi se pare dintr-odată 
cunoscut. 


— Mă numesc Cain, Elias. Eu te-am adus la Blackcliff. Eu te-am ales. 

„Mai degrabă m-ai condamnat.” Încerc să nu mă gândesc la dimineaţa 
neagră când m-a chemat Imperiul la datorie, dar încă îmi bântuie visele. 
Soldaţi înconjurând caravana tribului Saif și trăgându-mă jos din pat. 
Mamie Rila, mama mea adoptivă, țipând și repezindu-se în urma lor până 
când o opresc frații ei. Shan, fratele meu adoptiv, frecându-se somnoros la 
ochi, nedumerit, întrebând când mă voi întoarce. Și un bărbat, cineva care 
mă trage spre un cal, dându-mi o explicaţie fără sens. „Ai fost ales. Vei veni 
cu mine”. 

În mintea mea îngrozită de copil, Profetul mi s-a părut mai mare, mai 
ameninţător. Acum abia îmi ajunge la umăr, iar o rafală mai aprigă de vânt l- 
ar putea băga în mormânt 

— Îmi închipui că ai ales mii de copii de-a lungul anilor spun eu, 
îngrijindu-mă să am un ton respectuos. Asta-i slujba ta, nu? 

— Eşti singurul pe care mi-l aduc aminte bine. Profeții se gândesc mereu 
la viitor: la toate posibilitățile, la urmările lor. Ești plăsmuit din visurile 
noastre. Un fir de argint în țesătura nopții. 

Și eu care credeam că mi-ai tras numele dintr-o pălărie... 

— Ascultă, Elias Veturius! 

Profetul nu-mi bagă în seamă pălăvrăgeala și, chiar dacă vorbele lui nu 
răsună mai tare decât înainte, le simt înfășurate în oțel și cântărind greu. 

— Profeţia este adevărată. Un adevăr cu care vei da ochii curând. Încerci 
să fugi. Încerci să-ţi părăsești îndatoririle. Dar nu poţi dezerta din destinul 
tău. 


— Destin? râd eu, dar e un râs amar. Care destin? 

În jurul meu nu există decât sânge și violenţă. După ce voi absolvi mâine, 
nu se va schimba nimic. Cercul vicios al misiunilor mă va trage în jos până 
când n-o să mai rămână nimic din băiatul pe care l-a răpit Profetul acum 
paisprezece ani. Poate că e Și ăsta un destin, dar nu mi l-am ales eu însumi. 

— Viaţa nu este întotdeauna așa cum credem noi că va fi, zice Cain. Eşti 
un tăciune care mocnește în cenușă, Elias Veturius. Te vei aprinde Și vei 
arde, vei face ravagii ȘI vei distruge. Nu poţi schimba asta. Nu poţi opri asta. 

— Eu nu vreau să... 

— Nu contează ce vrei tu. Mâine va trebui să alegi. Vei dezerta sau îţi vei 
face datoria. Vei fugi de destinul tău sau îl vei înfrunta. Dacă vrei să 
dezertezi, Profeţi n-o să te oprească. Vei scăpa. Vei părăsi Imperiul. Vei trăi. 


Dar n-o să-ţi găsești pacea. Dușmanii te vor vâna. Vei avea sufletul plin de 
umbre Și vei deveni exact ceea ce urăști — un om rău, fără milă, crud. 
Întunericul dinăuntrul tău te va lega la fel de strâns ca lanţurile prinse în 
zidul unei celule. 

Se apropie de mine, cu ochi necruţător. 

— Dacă rămâi, însă, dacă îţi faci datoria, ai Șansa să rupi pentru totdeauna 
legăturile dintre tine și Imperiu. Ai șansa să ajungi la o măreție pe care nu 
ţi-o poți imagina. Ai Şansa să devii într-adevăr liber — cu trupul și cu 
sufletul. 

— Cum adică, dacă rămân Şi-mi fac datoria? Care datorie? 

— Vei afla când va veni vremea, Elias. Trebuie să ai încredere în mine. 

— Cum să am încredere, dacă nu-mi explici ce vrei să spui? Care datorie? 
Prima mea misiune? A doua? Câţi Cărturari va trebui să schingiuiesc? Cât 
rău va trebui să fac până când mă voi elibera? 

Cain mă privește fix și se îndepărtează cu un pas, apoi cu încă unul. 

— Când voi putea părăsi Imperiul? Peste o lună? Peste un an? Cain! 

Se face nevăzut la fel de iute ca o stea în lumina zorilor, întind mâna să-l 
prind, să-l silesc să mai rămână Și să-mi răspundă. Mâna mea nu găsește 
decât aer. 


Laia 


Keenan mă trage spre o ușă din grotă, iar eu mă mișc fără vlagă Și cu 
respiraţia tăiată. Îi văd gura deschizându-se, dar nu aud ce spune. Nu am în 
urechi decât ecoul ţipetelor lui Darin. 

N-o să-l mai văd niciodată pe fratele meu. Dacă are noroc. 

Războinicii îl vor vinde sclav, iar dacă nu are, va muri. 

„Spune-le, Laia”, șoptește Darin în mintea mea. „Spune-le cine ești”. 

„M-ar putea omorî”, îi răspund. „Nu știu dacă să am încredere în ei”. 

„Dacă nu ai încredere în ei, o să mor”, rostește vocea lui Darin. „Nu mă 
lăsa să mor, Laia”. 

— Tatuajul de pe gâtul tău! strig în urma lui Mazen. 

Pumnul și flacăra. Tata ţi l-a făcut. Ai fost a doua persoană pe care a tatuat- 
o, după mama. 

Mazen se oprește. 

— Îl chema Jahan. Tu îi spuneai Locotenentul. Pe sora mea o chema Lis. 
Tu îi spuneai Mica Leoaică. Pe mama... 

Șovăi o secundă. Mazen se întoarce, cu un mușchi tremurându-i pe obraz. 
„Vorbește, Laia. Te ascultă”. 

— Pe mama o chema Mirra. Dar tu și toți ceilalți îi spuneați Leoaica. 
Şefa. Conducătoarea Rezistenței. 

Keenan îmi dă drumul repede, de parcă pielea mi s-ar fi făcut de gheaţă 
dintr-odată. Ienetul Sanei se aude în liniștea lăsată brusc. Acum știe de ce i- 
am părut cunoscută. 

Mă uit neliniștită la feţele înmărmurite. Pe părinții mei i-a trădat cineva 
din interior. Bunica Și bunicu” n-au aflat niciodată cine a fost. 

Mazen nu spune nimic. 

„Dă, Doamne, să nu fie el trădătorul. Să fie unul dintre cei buni!” 

Bunica m-ar strânge de gât dacă m-ar vedea. Am păstrat toată viaţa 
secretul identității părinților mei. Acum l-am spus Și parcă m-am golit pe 
dinăuntru. Ce-o să se întâmple mai departe? Toţi acești rebeli, dintre care 
mulți au luptat alături de părinții mei, știu dintr-odată al cui copil sunt. Se 


vor aștepta să fiu neînfricată Și carismatică, așa ca mama. Se vor aștepta să 
fiu inteligentă Și calmă, ca tata. 

Iar eu nu sunt deloc așa. 

— Ai luptat alături de părinții mei vreme de douăzeci de ani, îi spun lui 
Mazen. În Marinn și pe urmă aici, în Serra. Te-ai alăturat Rezistenței odată 
cu mama. Ai ajuns în fruntea rebelilor alături de ea și de tata. Erai al treilea 
la comandă. 

Keenan își plimbă privirea de la Mazen la mine, fără ca restul feţei să i se 
clintească vreun pic. Mișcarea din grotă încetează Și rebelii se strâng în jurul 
nostru, Șoptind între ei. 

— Mirra Și Jahan au avut un singur copil, o fată, spune Mazen. 

Se apropie de mine șchiopătând. Îmi cercetează părul, ochii, buzele; își 
amintește, compară. 

— A murit odată cu el. 

— Nu. 

Am ascuns aceste lucruri atâta vreme, încât mi se pare ciudat să vorbesc 
despre ele acum. Trebuie s-o fac. Este tot ce pot spune care să conteze. 

— Părinții mei au părăsit Rezistenţa când Lis avea patru ani. Urma să se 
nască Darin. Voiau o viață normală pentru copiii lor. Au dispărut fără nicio 
urmă. Darin a venit pe lume, iar doi ani mai târziu, m-am născut eu. Dar 
Imperiul a atacat dur Rezistenţa. Toată strădania părinților mei se ducea de 
râpă. N-au putut să asiste la asta indiferenți. Au vrut să lupte. Lis era destul 
de mare să poată rămâne cu ei. Eu și Darin eram mici. Ne-au lăsat la părinții 
mamei. Darin avea șase ani. Eu aveam patru. Peste un an, au murit. 

— Frumoasă poveste, fetițo, spune Mazen. Dar Mirra nu avea părinţi. Era 
orfană, la fel ca mine. La fel ca Jahan. 

— Nu spun povești, zic eu, coborând vocea ca să nu-mi tremure. Mama a 
plecat de acasă la șaisprezece ani. Bunica Și bunicu” n-au vrut s-o lase. După 
ce a plecat, n-a mai ţinut legătura cu ei. Când le-a bătut la ușă și i-a rugat să 
aibă grijă de noi, nici măcar nu mai Știau că trăia. 

— Nu semeni deloc cu ea. 

Parcă m-ar fi pălmuit. „Știu că nu semăn”, aș vrea să spun. „Am plâns și 
m-am făcut mică, în loc să-i înfrunt ȘI să lupt. L-am abandonat pe Darin, în 
loc să mor pentru el. Sunt slabă cum ea n-a fost niciodată”. 

— Mazen, Șoptește Sana, de parcă aș risca să dispar, dacă ar vorbi mai 
tare. Uită-te la ea. Are ochii lui Jahan, părul lui... La naiba, are chipul lui. 


— Jur că spun adevărul. Brăţara asta — ridic braţul și argintul palid 
strălucește vag în lumina din grotă — a fost a ei. Mi-a dat-o cu o săptămână 
înainte să cadă în mâinile Imperiului. 

— M-am întrebat ce-o fi făcut cu ea, spune Mazen, de data asta fără 
duritate în glas Și cu o amintire de demult strălucindu-i în ochi. I-a dăruit-o 
Jahan când s-au căsătorit. De ce n-ai venit la noi mai demult? De ce nu ne-au 
căutat bunicii voştri? Te-am fi antrenat așa cum Și-ar fi dorit Mirra. 

Răspunsul i se citește pe chip înainte să pot spune ceva. 

— Trădătorul, zice el. 

— Bunicii mei n-au Știut în cine puteau avea încredere. Au ales să nu aibă 
în nimeni. 

— Acum sunt morţi, fratele tău este în închisoare, iar tu vrei ajutorul 
nostru. 

Mazen duce din nou pipa la gură. 

— Suntem datori s-o ajutăm, zice Sana de lângă mine Și îmi pune o mână 
pe umăr. Avem această obligație. Este, așa cum ai spus tu, una de-a noastră. 

Tariq se apropie de ea și observ că luptătorii s-au împărțit în două grupuri. 
Cei de lângă Mazen sunt mai apropiaţi de vârsta lui Keenan. Rebelii strânși 
în jurul Sanei sunt mai bătrâni. „Este conducătoarea facțiunii noastre”, a zis 
Tariq. Îmi dau seama acum ce a însemnat asta. Rezistenţa e scindată. Sana îi 
conduce pe luptătorii mai vârstnici. lar Mazen, așa cum a sugerat chiar ea 
mai devreme, îi conduce pe cei mai tineri Și este, în același timp, comandant 
general. 

Multi dintre vechii luptători mă privesc fix, probabil căutând pe faţa mea 
asemănări cu mama sau cu tata. Nu-i condamn. Părinţii mei au fost cei mai 
grozavi conducători ai Rezistenței din toată istoria ei de cinci sute de ani. 

Pe urmă au fost trădaţi de unul dintre ai lor. Prinși. Torturaţi. Executaţi 
împreună cu sora mea, Lis. Rezistenţa s-a prăbușit Și nu Și-a mai revenit 
niciodată. 

— Dacă fiul Leoaicei are necazuri, suntem datori față de ea să-l ajutăm, le 
spune Sana celor adunaţi în spatele ei. De câte ori ţi-a salvat viaţa, Mazen? 
De câte ori ne-a salvat pe toți? 

Brusc, toată lumea începe să vorbească. 

— Împreună cu Mirra am incendiat o garnizoană a Imperiului... 

— Leoaica te străpungea cu privirea până în inimă... 


— Am văzut-o odată ţinând piept unei duzini de auxiliari — nu s-a temut 
nici cât negru sub unghie... 

Am Și eu poveștile mele. „A vrut să ne părăsească. A vrut să-și 
abandoneze copiii pentru Rezistență, dar n-a lăsat-o tata. Când se certau, Lis 
ne ducea pe Darin Și pe mine în pădure și ne cânta, ca să nu-i auzim. Asta-i 
prima mea amintire — Lis îmi cântă în timp ce Leoaica urlă furioasă câţiva 
metri mai departe”. 

După ce părinţii ne-au lăsat cu bunica și cu bunicu”, a durat săptămâni 
până să nu mai tresar din orice, până să mă obișnuiesc să trăiesc alături de 
oameni care păreau să se iubească. 

Nu spun nimic din toate astea; îmi frâng degetele și-i ascult pe luptători 
depănându-și istoriile. Știu că vor să fiu curajoasă și fermecătoare ca mama. 
Știu că vor să mă pricep cu adevărat să ascult, ca tata. 

Dacă ar afla cum sunt cu adevărat, m-ar alunga dintre ei fără să stea pe 
gânduri. Rezistenţa nu-i tolerează pe cei slabi. 

— Laia. 

Mazen ridică vocea peste a tuturor Și se face liniște. 

— Nu avem oamenii necesari să intrăm într-o închisoare a Războinicilor. 
Am risca prea mult. 

Nu apuc să protestez. Vorbește Sana în locul meu. 

— Leoaica ar fi făcut-o pentru tine fără să stea pe gânduri. 

— Noi trebuie să doborâm Imperiul, nu să pierdem vremea ca să salvăm 
un băiat, spune un bărbat blond din spatele lui Mazen. 

— Nu-i abandonăm pe ai noștri! 

— Noi suntem cei care ducem luptele, strigă altcineva din mulţimea 
adunată lângă Mazen, iar voi, bătrânii, staţi Și culegeţi roadele. 

Tariq o dă deoparte pe Sana Și trece în fața ei, întunecat la față. 

— Vrei să spui că noi facem planurile ca să fim siguri că nu cădeți voi ca 
proștii în capcane... 

— Ajunge! Ajunge! 

Mazen ridică mâinile. Sana îl trage înapoi pe Tariq, iar ceilalți luptători 
fac liniște. 

— Nu vom rezolva nimic strigând unii la alţii. Keenan, caută-l pe Haider 
Și adu-l la mine. Sana, ia-l pe Eran și veniţi Și voi. Vom decide împreună. 

Sana se grăbeşte să pornească, dar Keenan nu se clintește. Mă îmbujorez 
sub privirea lui și nu Știu ce să spun. În lumina slabă din grotă, are ochii 


aproape negri. 

— Acum îmi dau seama, murmură el pentru sine. Nu-mi vine să cred că 
mi-a scăpat. 

Nu se poate să-i fi cunoscut pe părinții mei. Nu pare mult mai mare decât 
mine. Mă întreb de câtă vreme face parte din Rezistență, dar înainte să-l pot 
întreba asta, dispare în tuneluri Și mă lasă privind în urma lui. 

Câteva ore mai târziu, după ce m-am luptat să înghit mâncarea Și m-am 
prefăcut că dorm, după ce stelele au pălit Și a răsărit soarele, una dintre ușile 
grotei se deschide. 

Intră Mazen, urmat de Keenan, de Sana și de doi bărbați mai tineri. 
Conducătorul Rezistenței șchiopătează până la o masă unde stă Tariq Și îmi 
face semn să mă apropii. Încerc să citesc ceva pe chipul Sanei, dar are grijă 
să afișeze o expresie neutră. Ceilalţi luptători se adună și ei, la fel de dornici 
ca mine să-mi afle soarta. 

— Laia, spune Mazen. Keenan crede că ar trebui să te păstrăm în tabără. 

Mazen rostește vorbele cu dispreţ. Lângă mine, Tariq îl privește 
întrebător pe Keenan. 

— Ne va aduce mai puţine necazuri, dacă stă aici, spune roșcatul, Și ochii 
îi strălucesc. Să-l salvăm pe fratele ei ne va costa oameni — oameni pricepuţi. 

Se oprește, se uită la Mazen și închide gura. Abia l-am cunoscut pe 
Keenan Și sunt uimită cât de dușmănos se poartă cu mine. Ce rău i-am făcut 
eu lui vreodată? 

— Ne va costa oameni de nădejde, spune Mazen. De aceea, am hotărât că, 
dacă Laia vrea ajutorul nostru, trebuie să accepte să ne dea ceva în schimb. 

Luptătorii din ambele facțiuni își privesc conducătorul cu prudenţă. 
Mazen se întoarce spre mine. 

— Te ajutăm, dacă ne ajuţi. 

— Ce aș putea face pentru Rezistență? 

— Ştii să gătești, nu-i așa? întreabă Mazen. Să faci curat? Să tunzi, să 
calci... 

— Să fac săpun, să spăl vase, să mă târguiesc la piaţă, da, știu. Tocmai ai 
descris orice femeie liberă din cartierul Cărturarilor. 

— Ştii și să citeşti, zice Mazen. 

Dau să resping această acuzație, dar el clatină din cap. 

— Lasă încolo legile Imperiului! Uiţi că ţi-am cunoscut părinții? 

— Ce legătură au toate aceste lucruri cu ajutatul Rezistenței? 

— ÎI scoatem pe fratele tău din închisoare dacă spionezi pentru noi. 


Pentru o clipă, nu spun nimic, deși curiozitatea îmi dă ghes. Este ultimul 
lucru la care mă aşteptam. 

— Pe cine vreți să spionez? 

— Pe comandantul Academiei Militare Blackcliff. 


10. 
Elias 


În dimineaţa de după vizita Profetului mă împleticesc spre popotă ca un 
cadet la prima mahmureală, blestemând soarele prea strălucitor. Puţinul 
somn pe care l-am prins mi-a fost tulburat de unul dintre coșmarurile 
obișnuite, unul în care rătăcesc pe un câmp de bătălie plin de cadavre 
împuţite, pe jumătate descompuse. În vis, aerul e plin de urlete și cumva 
Știu că toată durerea și suferința mi se datorează mie, că morții zac acolo 
loviți de mâna mea. 

Nu-i cel mai bun mod de a începe o zi. Mai ades ziua absolvirii. 

Dau peste Helene când iese din sala de mese împreună cu Dex, Faris Și 
Tristas. Îmi îndeasă în mână un biscuit tare ca piatra, fără să ia în seama 
protestele mele, și mă trage de-acolo. 

— Întârziem. 

Abia o aud sub bubuitul neîncetat al tobelor, care le ordonă tuturor 
absolvenţilor să meargă în sala armelor ca să ia echipamentul de paradă — 
armurile unor Măști adevărate. 

— Demetrius Și Leander au plecat deja. 

Helene pălăvrăgește despre ce emoționant va fi să purtăm acel 
echipament. Abia o aud, pe ea și pe ceilalţi, dar dau din cap la momentul 
potrivit Și scot exclamaţii atunci când e nevoie. Mă gândesc tot timpul la ce 
mi-a spus Cain astă-noapte. „Vei scăpa. Vei părăsi Imperiul. Vei trăi. Dar n-o 
să-ți găsești alinarea”. 

Oare să am încredere în Profet? Poate că a încercat să-mi întindă o 
capcană, sperând să mă determine să rămân Mască destulă vreme încât să mi 
se pară că viaţa de soldat este mai bună decât exilul. Mă gândesc cum îi 
strălucesc ochii comandantului atunci când biciuiește, cum se laudă bunicul 
cu câți oameni a omorât. Sunt rudele mele. Sângele lor este sângele meu. 
Dacă setea lor de război, de glorie și de putere este și a mea, doar că eu nu 
Știu încă? Poate că mi-aș da seama de asta fiind o Mască? Profetul mi-a citit 
gândurile. Oare să fi văzut în mine un aspect malefic pe care eu sunt prea orb 
să-l recunosc? 


Dar Cain părea convins că mă așteaptă aceeași soartă și dacă dezertez. 
„Vei avea sufletul plin de umbre și vei deveni exact ceea ce urăști”. 

Așadar, am de ales între a rămâne și a fi rău sau a fugi și a fi rău. 
Minunat! 

La jumătatea drumului spre sala armelor, Helene remarcă în cele din urmă 
tăcerea mea, hainele boțite, ochiu injectați. 

— Te simţi bine? mă întreabă. 

— Da. 

— Arăţi ca dracu”. 

— Am avut o noapte grea. 

— Ce s-a întăm... 

Faris, care merge înaintea noastră împreună cu Dex și cu Tristas, se 
întoarce. 

— Lasă-l în pace, Aquilla. Omul e istovit. A dat o raită pe la docuri ca să 
înceapă sărbătoarea mai devreme. Așa-i, Veturius? Puteai să iei cu tine ȘI un 
prieten, zice, Și apoi mă lovește peste umăr cu palma lui mare și izbucnește 
în râs. 

— Nu fi dezgustător, zice Helene. 

— Nu fi mironosiţă, răspunde Faris. 

Se iscă imediat o ceartă în toată legea, în care Faris contrazice 
dezaprobarea Helenei faţă de prostituate, în timp ce Dex susține că nu-i 
complet interzis să părăsești teritoriul școlii, dacă te duci la bordel. Tristas 
arată spre tatuajul cu numele logodnicei lui și se declară neutru. 

În timpul schimbului de ocări, privirea Helenei alunecă de mai multe ori 
spre mine. Știe că nu frecventez docurile. Îi evit ochii. Vrea o explicaţie, dar 
de unde aș putea să încep? „Ştii, Hel, aveam de gând să dezertez chiar azi, 
dar a apărut un blestemat de Profet și acum...” 

Ajungem la sala armelor și elevii dau năvală pe ușile din față. Faris și 
Dex dispar în învălmășeală. N-am văzut niciodată Țestele Mari atât de... 
fericite. Peste câteva minute se vor elibera Și toată lumea zâmbește. Colegi 
cu care abia dacă am vorbit vreodată mă salută, mă bat pe spate, glumesc cu 
mine. 

— Elias, Helene! 

Leander, cu nasul strâmb de când i l-a rupt Helene, ne cheamă la el. 
Alături stă Demetrius, posomorât ca de obicei. Mă întreb dacă se bucură 
pentru ziua de azi. Poate că se simte doar ușurat că părăsește locul unde l-a 
văzut murind pe fratele lui. 


Când o vede pe Helene, Leander își trece sfios mâna prin părul cârlionţat, 
care stă zburlit oricât de scurt ar fi tuns. Încerc să nu zâmbesc. O place pe 
Helene de ani în Șir, chiar dacă se preface că nu-i așa. 

— Armurierul v-a strigat deja, zice Leander Și ne arată două armuri Și 
armele aferente lor. V-am luat noi echipamentul de ceremonie. 

Helene îl cercetează pe al ei ca un hoţ îndrăgostit de pietre preţioase; 
ridică în lumină apărătoarele pentru braţe și se minunează cât de fără cusur 
este gravat rombul Academiei Blackcliff pe scut. Armura mulată e făcută la 
fierăria Teluman — una dintre cele mai vechi din Imperiu — Și este destul de 
rezistentă cât să nu cedeze mici în faţa celor mai iscusite săbii. Este ultimul 
dar pe care îl primim de la Blackcliff. 

Îmbrac armura Și pe urmă încep să-mi pun armele: săbii și pumnale din 
oțel de Serra, tăioase ca briciul Și elegante, mai ales față de armele 
grosolane, utilitare pe care le-am folosit până acum. Ultima piesă este mantia 
neagră, legată cu un lănțișor. Când sunt gata, ridic privirea Și văd că Helene 
se uită fix la mine. 

— Ce e? întreb. 

Mă privește foarte intens iar eu mă uit în jos, gândindu-mă că poate mi- 
am pus pieptarul invers. Totul e la locul lui. Helene vine lângă mine Și îmi 
potrivește mantia, atingându-mi gâtul cu degetele ei lungi. 

— Nu stătea bine. Eu cum arăt? întreabă, punându-și coiful. 

Dacă Profeţii mi-au făcut armura ca să-mi evidențieze forța trupului, pe a 
Helenei au conceput-o ca să-i pună în valoare frumuseţea. 

— Arăţi... 

„Ca o zeiţă a războiului. Ca un djinn întrupat din aer și venit să ne 
îngenuncheze pe toţi. La naiba, ce-i cu mine?” 

— Arăţi ca o Mască, îi răspund. 

Râde ca o fetișcană, ridicol de ademenitor, atrăgând atenția celorlalți: lui 
Leander, care își ferește imediat privirea ȘI își freacă vinovat nasul strâmb, 
atunci când îl observ; lui Faris, care rânjește și-i Șoptește ceva lui Dex, în 
timp ce amândoi se uită apreciativ. Din partea cealaltă a încăperii, Zak se 
holbează și el, cu o expresie deopotrivă pofticioasă și încurcată. ÎI văd apoi 
pe Marcus lângă Zak, urmărindu-și fratele cum o privește pe Hel. 

— Ia uitaţi-vă, băieți, zice Marcus. O căţea în armură. 

Deja am tras sabia pe jumătate, dar Hel îmi pune mâna pe braţ și mă 
fulgeră cu privirea. „E bătălia mea, nu a ta”. 


— Du-te naibii, Marcus! 

Helene culege de pe jos mantia Și Și-o așază pe spate. Șarpele se apropie 
agale, plimbându-și ochii pe corpul ei, fără să lase vreo îndoială cu privire la 
ce se gândește. 

— Armura nu ţi se potrivește, Aquilla, zice el. Te-aș prefera în rochie. 
Sau fără nimic. 

Ridică mâna spre părul ei, înfășurându-și pe deget o șuviţă rebelă, înainte 
să tragă tare de ea și să apropie faţa Helenei de faţa lui. 

Îmi ia o clipă să-mi dau seama că mârâitul care umple aerul este al meu. 
Sunt la un pas de Marcus. Pumnilor mei le e poftă de carnea lui, dar doi 
dintre lingăii Șarpelui, Thaddius și Julius, mă apucă și mă trag înapoi, 
răsucindu-mi mâinile la spate. Demetrius ajunge lângă mine într-o secundă 
Și îl izbește tare cu cotul în faţă pe Thaddius, dar Julius îl lovește în spate 
ȘI-l pune la pământ. 

Pe urmă, într-o fulgerare argintie, Helene lipește un pumnal de gâtul lui 
Marcus Și încă unul de abdomen. 

— Dă-mi drumul la păr, zice ea, sau te las fără bărbăție. 

Marcus eliberează din strânsoare bucla blondă și-i Șoptește ceva la 
ureche. Brusc, aerul ei încrezător dispare, pumnalul de lângă gâtul lui cade, 
iar el îi ia faţa în mâini ȘI o sărută. 

Sunt atât de dezgustat, încât o clipă rămân cu gura căscată și mă 
străduiesc să nu vomit. Pe urmă Helene scoate un țipăt înăbușit, iar eu mă 
smulg din braţele lui Thaddius și ale lui Julius. Într-o secundă trec pe lângă 
ei, îl împing pe Marcus departe de Helene și îl pocnesc în faţă zdravăn ȘI cu 
poftă. 

Marcus râde sub ploaia de lovituri, iar Helene își freacă dezgustată gura. 
Leander mă trage de umeri, dorindu-și cu ardoare să ajungă și el lângă 
Șarpe. 

În spatele meu, Demetrius s-a ridicat și schimbă pumni cu Julius, care e 
mai puternic decât el și-l pune la podea. Faris se desprinde grăbit din 
mulțime Și se izbește cu trupul lui uriaș de Julius, răsturnându-l, ca un taur 
care se năpustește asupra unui gard. Zăresc tatuajul lui Tristas Și pielea 
întunecată a lui Dex și se dezlănţuie iadul. 

Pe urmă cineva șuieră: „Comandantul!” Faris și Julius sar în picioare, eu 
mă îndepărtez de Marcus și Helene încetează să-și mai frece faţa. Șarpele se 
ridică încet, clătinându-se, cu ochii deja învinețiți. 


Mama trece printre Teste și vine direct spre Helene și spre mine. 

— Veturius, Aquilla! 

Ne scuipă numele de parcă ar fi fructe stricate. 

— Explicații! 

— Nicio explicație, comandante! spunem Helene și cu mine în același 
timp. 

Mă uit în gol pe lângă comandant, așa cum am fost instruit, iar privirea ei 
mă sfredelește cu delicatețea unui cuțit bont. Din spate, Marcus zâmbește 
superior, iar eu îmi încleștez fălcile. Dacă Helene va fi biciuită din cauza 
depravării lui, nu voi mai dezerta doar ca să rămân Și să-l ucid. 

— Peste câteva minute, clopotul va bate ora opt, zice comandantul Și îȘi 
întoarce privirea asupra celorlalţi din sala armelor. Vă aranjați ţinuta Și vă 
prezentați în amfiteatru. Dacă mai au loc astfel de incidente, cei implicați 
vor fi trimiși imediat la Kauf. S-a înţeles? 

— Da, să trăiţi! 

Testele se îndepărtează în liniște. Când eram cinciari, am făcut cu toţii de 
pază Șase luni la închisoarea Kauf, în nord. Nimeni nu vrea să riște să fie 
trimis acolo pentru o încăierare în ziua absolvirii. 

— Te simţi bine? o întreb pe Helene când comandantul nu ne mai poate 
auzi. 

— AȘ vrea să-mi smulg fața și s-o înlocuiesc cu una nouă, neatinsă de el. 

— Nu-i nevoie decât să te sărute altcineva, zic eu, fără să-mi dau seama la 
timp cum sună asta. Nu că... Nu vreau să spun că mă ofer eu voluntar... 

— Da, m-am prins. 

Helene își dă ochii peste cap Și strânge maxilarele, iar eu aș vrea să-mi fi 
ţinut gura Și să nu fi rostit chestia cu sărutatul. 

— Mulţumesc, oricum, că l-ai pocnit, adaugă ea. 

— L-aș fi omorât, dacă nu apărea comandantul. 

Mă privește cu căldură în ochi Și vreau s-o întreb ce i-a șoptit Marcus la 
ureche, dar Zak tocmea trece pe lângă noi. Își trece degetele prin părul 
castaniu Și încetinește pasul, ca și cum ar vrea să spună ceva. Îi arunc o 
privire fioroasă Și, peste câteva secunde, se întoarce Și pleacă. 

După câteva minute mă alătur împreună cu Helene cozii din faţa intrării în 
amfiteatru Și dăm uitării conflictul din sala armelor. Intrăm în pas de marș, 
în aplauzele familiilor, elevilor, oficialităților orașului, emisarilor 
Împăratului Şi a unei gărzi de onoare alcătuite din două sute de legionari. 


Întâlnesc privirea Helenei și văd oglindită în ea propria mea uimire. Este 
ireal să te afli aici, în arenă, în loc să priveșt plin de invidie din bănci. Cerul 
de deasupra noastră arde strălucitor Și nu-i niciun nor până la linia 
orizontului. Marginile amfiteatrului sunt tivite cu steaguri. Flamurile roșu cu 
auriu ale Casei Taia flutură în vânt alături de cele negre, cu blazonul în 
formă de romb, ale Academiei Blackeliff. 

Bunicul meu, generalul Quin Veturius, șeful Casei Veturia, stă într-o lojă 
acoperită din primul rând. În jurul lui s-au adunat circa cincizeci de rude 
apropiate — frați, surori, nepoate, nepoți. N-am nevoie să-i văd ochii ca să 
Știu că mă măsoară, că verifică unghiul în care îmi stă sabia și cum mi se 
potrivește armura. 

După ce am fost selecționat la Blackcliff, bunicul s-a uitat o singură dată 
în ochii mei Și Și-a recunoscut în ei fiica. M-a adus în casa lui atunci când 
mama a refuzat să mă primească într-a ei. Era fără îndoială furioasă că 
supraviețuisem, ea credea, pesemne, că scăpase de mine. 

Am petrecut fiecare permisie antrenându-mă cu bunicul, îndurând bătăi și 
o disciplină de fier, dar am dobândit, în schimb, un avantaj clar față de 
colegii mei de clasă. El știa că am nevoie de acest avantaj. Doar câțiva 
dintre elevii de la Blackclift nu-și cunoșteau în mod cert părinții Și niciunul 
nu fusese crescut de Triburi. Aceste diferenţe mă făceau obiectul curiozității 
Și bătăi de joc. Dacă îndrăznea însă cineva să mă trateze rău din cauza 
trecutului meu, bunicul îl punea imediat la locul lui — de obicei cu vârful 
sabiei — Și m-a învăţat repede să procedez la fel. Quin Veturius poate fi la fel 
de lipsit de inimă ca Și fiica lui, dar este singura mea rudă care m-a tratat ca 
pe un membru al familiei. 

Chiar dacă regulamentul nu-mi cere, ridic mâna Și îl salut când trec pe 
lângă el, iar bunicul mă răsplătește cu o mișcare din cap. 

După ce ne desfășurăm în mai multe formaţii, toți absolvenții ne 
îndreptăm spre băncile de lemn din mijlocul amfiteatrului Și scoatem săbiile, 
ţinându-le strâns în mână. Începe un bubuit slab, care crește treptat până 
când se transformă într-un adevărat tunet descătușat în amfiteatru. Sunt 
ceilalți elevi ai Academiei, bat în băncile lor de piatră și aclamă plini de 
mândrie și de invidie. Lângă mine, Helene și Leander nu reușesc să-și 
rețină zâmbetele. 

În mijlocul vacarmului, în capul meu se face liniște. O liniște ciudată, 
extrem de mică Și extrem de cuprinzătoare în același timp, populată numai 


de aceste două întrebări: „Să fug? Să dezertez?” Undeva departe, cu o voce 
pe care parcă o aud sub apă, comandantul ne ordonă să punem săbiile în 
teacă Și să ne așezăm. Ne ţine un discurs succint, urcată pe un podium, iar 
când vine momentul să depunem jurământul faţă de Imperiu, îmi dau seama 
că stau în picioare pentru că îi văd pe toţi ceilalți făcând la fel. 

„Să rămân sau să fug?” mă întreb. „Să rămân sau să fug?” 

Gura mi se mișcă la unison cu a celorlalți și jurăm să ne punem sângele 
Și viaţa în slujba Imperiului. Comandantul ne declară absolvenți, iar uralele 
pline de ușurare ale nou devenitelor Măști mă smulg de pe gânduri. Faris își 
rupe însemnele de elev Și le aruncă în aer, urmat apoi de restul. Zboară prin 
aer, mângâliate de soare ca un stol de păsări argintii. 

Familiile scandează numele absolventului lor. Părinții și surorile Helenei 
strigă Aquilla! Familia lui Faris strigă Candelan! Aud Vissan! Tullius! 
Galerius! Şi mai aud o voce ridicându-se deasupra tuturor. Veturius! 
Veturius! Bunicul stă în picioare în lojă, cu toate neamurile în spatele lui, 
amintind tuturor că una dintre cele mai puternice familii ale Imperiului are 
un fiu care azi a absolvit. 

Îi văd ochii și pentru prima oară nu citesc în ei nici urmă de critică, doar o 
extraordinară mândrie. Îmi zâmbește viclean pe sub masca de argint și îi 
zâmbesc Și eu înainte să mă simt încurcat și să mă uit în altă parte. Dacă 
dezertez, nu va mai zâmbi. 

— Elias! 

Helene mă ia în braţe, cu ochi strălucitori. 

— Am reușit! Am... 

Îi observăm pe Profeti în același timp și Helene își lasă braţele în jos. Nu 
i-am mai văzut pe toți paisprezece deodată. Mi se strânge stomacul. De ce au 
venit aici? Au glugile lăsate pe spate Și li se văd trăsăturile puternic reliefate 
ale fetelor. Conduși de Cain, pășesc aproape imateriali pe iarbă și formează 
un semicerc în fața podiumului comandantului. 

Uralele publicului se transformă într-un zumzet întrebător. Mama 
urmărește totul cu mâna odihnindu-i-se pe mânerul sabiei. Cain urcă pe 
podium, iar ea se dă deoparte, ca și cum l-ar fi așteptat. 

Cain ridică mâna Și cere să se facă liniște. Toți amuţesc într-o secundă. 
De unde stau eu, Profetul pare un spectru ciudat, fragil Și cenușiu. Când 
vorbește, însă, vocea îi răsună în întreg amfiteatrul cu o forţă care-i face pe 
toți să se ridice în picioare. 


— Dintre tinerii oţeliţi în bătălie se va ridica Alesul, spune el. Cel mai 
mare Împărat al tuturor timpurilor, năpasta dușmanilor noștri, comandantul 
celei mai distrugătoare oștiri. lar Imperiul se va întregi. Așa am prezis noi, 
Profeții, acum cinci sute de ani, când am ridicat din pământul tremurător 
această școală. A venit vremea să se adeverească profeția. Dinastia 
Împăratului Taius urmează să se stingă. 

Multimea este străbătută de un murmur aproape revoltat. Dacă altcineva 
decât un Profet ar fi pus la îndoială dinastia Împăratului, ar fi fost deja făcut 
bucăți. Legionarii din garda de onoare se foiesc, cu mâinile pe arme, dar se 
potolesc cât ai clipi la o singură privire a lui Cain, ca o haită de câini băgați 
în sperieți. 

— Taius al XXI-lea nu are urmași direcți de sex masculin, spune Cain. 
După moartea lui, Imperiul se va prăbuși, dacă nu va fi ales un nou Împărat 
al Războinicilor. Taius întâiul, fondatorul Imperiului Și întemeietorul Casei 
Taia, a fost cel mai bun luptător din vremea lui. A fost cercetat, instruit Și 
pus la încercare înainte să fie considerat demn de misiunea lui. Oamenii 
Imperiului nu se așteaptă la mai puțin din partea noului lor conducător. 

„Ceruri în flăcări, pline de sânge!” În spatele meu, Tristas îi trage un 
ghiont triumfător lui Dex, care a rămas cu gura căscată. Știm cu toţii ce va 
spune mai departe Cain, dar mie tot nu-mi vine să-mi cred urechilor. 

— A venit momentul Încercărilor. 

Amfiteatrul explodează. Sau cel puţin așa mi se pare, pentru că nu am mai 
auzit un zgomot atât de puternic. Tristas îi strigă „i-am spus eu!” lui Dex, 
care arată ca Și cum l-ar fi lovit cineva cu ciocanul în cap. Leander strigă: 
„Cine? Cine?” Marcus râde, o cotcodăceală îngâmfată care-mi stârnește 
pofta să-l spintec cu pumnalul. Helene își acoperă gura cu palma Și face 
ochii caraghios de mari, în timp ce se străduiește să-și găsească vorbele. 

Cain ridică mâna din nou, apoi încă o dată, până când mulţimea se 
linişteşte iar. 

— Încercările au fost pregătite de noi, spune el. Pentru viitorul Imperiului, 
este nevoie ca noul Împărat să fie în momentul maxim al forțelor sale, așa 
cum era ȘI Taius atunci când a preluat tronul. De aceea îl vom alege dintre 
tinerii noștri cei mai oțeliţi în luptă, dintre noile Măști. Nu toţi vor concura 
însă pentru această mare onoare. Se vor înfrunta pentru ea doar absolvenții 
cei mai merituoși Și mai puternici. Am ales numai patru dintre ei. Unul 
dintre acești aspiranți va fi desemnat Alesul. Altul îi va jura credinţă Și va 


deveni Sfrâncioc. Ceilalţi doi rămași se vor pierde ca niște frunze în vânt. 
Am văzut deja Și asta, în viziunile noastre. 

Simt cum începe să-mi bubuie sângele în urechi. 

— Elias Veturius, Marcus Farrar, Helene Aquilla, Zacharias Farrar, ne 
strigă Caius în ordinea absolvirii. Ridicați-vă Și ieșiți în faţă! 

Amfiteatrul este amuţit complet. Mă ridic amorțit, neluând în seamă 
privirile cercetătoare ale colegilor, veselia de pe chipul lui Marcus, 
nehotărârea lui Zak. „Câmpul de luptă e templul meu. Sabia mi-e preot...” 

Helene are spatele drept ca o vergea Și se uită la mine, la Cain, la 
comandant. Mai întâi mi se pare speriată, dar pe urmă îi remarc strălucirea 
din ochi Și pasul elastic. 

Când eu și Hel eram cinciari, au năvălit niște Barbari Și ne-au luat 
prizonieri. Pe mine m-au legat fedeleș cu mâinile și picioarele de un par, ca 
pe un vânat, dar Helenei abia dacă i-au prins mâinile cu o sfoară, în față, și 
au urcat-o în spinarea unui cal, crezând că nu era periculoasă. În aceeași 
noapte, a sugrumat trei paznici cu legătura aceea și a mai rupt gâtul la încă 
trei, cu mâinile goale. 

„Mereu mă subestimează”, a zis ea pe urmă, nedumerită. Avea dreptate, 
fără îndoială. Până și eu fac greșeala asta. Acum îmi dau seama că Hel nu se 
teme, dimpotrivă, e euforică. Își dorește aceste Încercări. 

Drumul până la podium durează prea puţin. Peste câteva secunde stau 
împreună cu ceilalţi în faţa lui Cain. 

— Să fiţi aleși aspiranţi și să participaţi la Încercări reprezintă unele 
dintre cele mai mari onoruri pe care vi le poate oferi Imperiul, spune Cain ȘI 
ne privește pe toţi, deși mi se pare că stăruie mai îndelung asupra mea. În 
schimbul acestui dar, Profeţii vă cer un jurământ. În calitate de Aspiranti, 
veţi participa la Încercări până când va fi desemnat Împăratul. Dacă nu 
respectați jurământul depus, vă așteaptă pedeapsa cu moartea. Nu vă luaţi 
ușor acest angajament, adaugă Cain. Dacă doriți, puteţi părăsi podiumul. 
Veţi rămâne în rândul Mășulor, cu tot respectul Și onorurile acordate acestui 
titlu. Va fi numit altcineva în locul vostru. Alegerea, de fapt, vă aparține. 

„Alegerea vă aparţine”. Cuvintele astea mă înfioară până-n măduva 
oaselor. 

„Mâine va trebui să alegi. Vei dezerta sau îţi vei face datoria. Vei fugi de 
destinul tău sau îl vei înfrunta”. 


Pe Cain nu-l interesează dacă-mi fac sau nu datoria de Mască. Vrea să 
aleg între dezertare sau participarea la Încercări. 

„Eşti viclean, diavol cu ochi roșii”. Eu vreau să scap de Imperiu. Cum 
mi-aș putea găsi libertatea, dacă particip la Încercări? În caz că ies 
învingător Și devin Împărat, voi fi legat de Imperiu pentru totdeauna. Iar 
dacă îi jur credinţă Împăratului, voi fi legat de el în calitate de al doilea om 
la comandă — Sfrânciocul. 

Sau voi fi o frunză pierdută în vânt, cum a spus poetic Profetul, ca să nu 
spună cuvântul mort. 

„Refuză, Elias. Fugi. Mâine la ora asta vei fi la zeci de kilometri 
depărtare”. 

Cain îl privește pe Marcus și apleacă ușor capul, ca și cum ar asculta 
lucruri inaccesibile nouă. 

— Marcus Farrar. Ești pregătit. 

N-a sunat ca o întrebare. Marcus îngenunchează, trage sabia Și i-o întinde 
Profetului, cu ochii strălucind de o credinţă ciudat de înflăcărată, de parcă ar 
fi fost deja desemnat Împărat. 

— Repetă după mine, spune Cain. Eu, Marcus Farrar, jur pe sângele și pe 
oasele mele, pe onoarea mea Și pe onoarea Casei Farrar, că mă voi dedica 
Încercărilor și mă voi supune lor până când va fi desemnat Împăratul sau 
până când voi muri. 

Marcus repetă jurământul, iar vocea îi răsună cu ecou în liniștea fără 
suflare din amfiteatru. Cain strânge palma lui Marcus peste tăișul sabiei 
până când începe să picure sânge. Peste o clipă îngenunchează și Helene, 
întinde sabia Și repetă jurământul cu o voce la fel de limpede și de cristalină 
ca bătaia clopotului în zori. 

Profetul se îndreaptă spre Zak, iar acesta se uită lung la fratele lui, înainte 
să încuviinţeze Și să jure. Sunt singurul dintre cei patru aspiranți rămas încă 
în picioare. Cain stă acum în faţa mea Și îmi așteaptă hotărârea. 

La fel ca Zak, ezit. Îmi vin în minte vorbele lui Cain: „Eşti plăsmuit din 
visurile noastre. Un fir de argint în țesătura nopţii.” O fi destinul meu să 
devin Împărat? Cum m-ar putea conduce spre libertate o astfel de soartă? 
Nu-mi doresc să conduc Imperiul — simpla idee mi se pare respingătoare. 

Dar nici viitorul ca dezertor nu arată mai atrăgător. „Vei deveni exact ceea 
ce urăști — un om rău, fără milă, crud”. 

Să-l cred pe Cain când spune că îmi voi găsi libertatea, dacă particip la 
Încercări? La Blackcliff ne învaţă cum să clasificăm oamenii: civili, 


combatanți, inamici, aliați, informatori, trădători. În funcție de asta decidem 
cum să acţionăm. Dar pe Profet nu știu cum să-l clasific. Nu-i cunosc 
motivațiile, nici dorinţele. Nu mă pot baza decât pe instinct, care îmi spune 
că măcar în privinţa asta, Cain n-a mințit. Indiferent dacă previziunea lui 
este adevărată sau nu, el crede în ea. Instinctul îmi spune să-l cred, chiar 
dacă în silă, Și atunci nu-mi rămâne decât o decizie la îndemână. 

Fără să-mi iau vreo clipă ochii de pe faţa lui Cain, îngenunchez, scot 
sabia, las sângele să-mi curgă din palmă. Picăturile cad iute pe podium, 
Șiroind într-un firicel. 

— Eu, Elias Veturius, Jur pe sângele și pe oasele mele... 


11. 
Laia 


Comandantul Academiei Militare Blackcliff. 

Curiozitatea mea față de misiunea de spion se spulberă. La Blackcliff, 
Imperiul instruiește Măşti — Măşti ca aceea care mi-a omorât familia Și mi- 
a răpit fratele. Academia se ridică pe stâncile abrupte din estul Serrei ca un 
vultur uriaș — o mulțime de clădiri sobre înconjurate cu un zid de granit. 
Nimeni nu Ştie ce se petrece în spatele acelor ziduri, cum se antrenează 
Măştile, câte sunt, cum sunt alese. În fiecare an, o nouă promoţie de Măști 
părăsește Academia Blackclift — tinere, sălbatice, mortale. Pentru un 
Cărturar, mai ales dacă e fată, Blackcliff reprezintă cel meu periculos loc din 
oraș. 

— Şi-a pierdut sclava personală... continuă Mazen. 

— Fata s-a aruncat în prăpastie acum o săptămână, ripostează Keenan, 
înfruntând privirea fioroasă a lui Mazen. E a treia sclavă din serviciul 
comandantului care moare anul ăsta. 

— Taci, zice Mazen. Nu vreau să te mint, Laia, femeia este nesuferită... 

— Este nebună, zice Keenan. I se spune Scorpia de la Blackcliff. Nu vei 
reuși să supraviețuiești alături de comandant. Misiunea va fi un eșec. 

Mazen lovește cu pumnul în masă. Keenan nici nu tresare. 

— Dacă nu-ți poţi ţine gura, mârâie șeful Rezistenței, mai bine pleacă! 

Tariq strânge din dinți și se uită de la unul la celălalt. Sana, în schimb, îl 
privește pe Keenan cu o expresie gânditoare. Și ceilalţi din grotă ne privesc 
fix, iar eu am sentimentul că Mazen și Keenan nu se contrazic prea des. 

Keenan îşi trage scaunul cu zgomot, se ridică de la masă și se pierde în 
mulţimea din spatele lui Mazen. 

— Eşti perfectă pentru misiunea asta, Laia, spune Mazen. Ştii să faci tot 
ce îi poate cere comandantul unui sclav. Va presupune că ești analfabetă. Și 
avem cum să te plasăm în casa el. 

— Dacă mă prinde, ce-o să se întâmple? 

— Vei muri, răspunde Mazen privindu-mă în ochi, iar eu simt că îi 
apreciez sinceritatea. Toţi spionii pe care i-am trimis până acum la Blackcliff 
au fost descoperiţi Și uciși. Nu-i o misiune pentru cineva slab de înger. 


Aproape că-mi vine să râd. Nu putea alege o persoană mai nepotrivită 
decât mine. 

— Nu prea te pricepi să lauzi slujba asta. 

— Nici nu vreau s-o laud, zice Mazen. Noi îl putem găsi și elibera pe 
fratele tău. Tu poți deveni ochii și urechile noastre la Blackcliff. Este un 
schimb simplu. 

— Ai încredere în mine pentru treaba asta? întreb. Abia m-ai cunoscut. 

— i-am cunoscut părinţii. Îmi ajunge. 

— Mazen, intervine Tariq. E doar o fată. Sunt sigur că nu-i nevoie să... 

— A vorbit despre Izzat, răspunde Mazen. /zzat înseamnă mai mult decât 
libertate. Mai mult decât onoare. Înseamnă curaj. Înseamnă să dovedești ce 
poți. 

— Are dreptate, spun eu. 

Dacă Rezistenţa mă va ajuta, nu trebuie ca membrii ei să mă creadă slabă. 
O umbră roșcată îmi atrage atenţia Și privesc în cealaltă parte a grotei, unde 
Keenan stă rezemat de niște priciuri suprapuse Și mă privește atent, cu părul 
roșu ca o flacără în lumina torţei. Nu vrea să accept această misiune pentru 
că nu vrea să riște vieţile oamenilor lui ca să-l salveze pe Darin. Îmi pipăi 
brăţara. „Fii curajoasă, Laia”. Mă întorc spre Mazen. 

— Dacă accept, îl găsiţi pe Darin? ÎI scoateţi din închisoare? 

— Ai cuvântul meu. Nu va fi greu să aflu unde îl ţin. Nu-i un comandant 
al Rezistenței, așa că n-au de ce să-l trimită la Kauf. 

Mazen pufnește ușor, dar numele îngrozitoarei închisori din nord îmi 
aduce fiori pe Șira spinării. Interogatorule de la Kauf au un singur scop: să-i 
facă pe deținuți să sufere cât mai mult înainte de a muri. 

Părinții mei au murit la Kauf. Sora mea, deși avea doar doisprezece ani, a 
murit tot acolo. 

— În momentul în care ne vei trimite primele informaţii îţi voi putea 
spune unde se află Darin. Când misiunea ta se va încheia, îl vom elibera. 

— i pe urmă? 

— Te vom elibera din sclavie Și te vom scoate din Academie. Putem face 
dispariția ta să pară o sinucidere, ca să nu te vâneze nimeni. Dacă vrei, poţi 
apoi să ni te alături. Sau vă putem trimite pe amândoi în ţinutul Marinn. 

Marinn. Teritoriile Libere. Ce n-aș da să pot ajunge acolo împreună cu 
fratele meu, să trăim într-un loc unde nu există Războinicii, Măști Și 
Imperiu! 


Dar mai întâi trebuie să supraviețuiesc misiunii de spionaj. Să 
supraviețuiesc Academiei Blackcliff. 

În partea cealaltă a grotei, Keenan clatină din cap. În schimb, luptătorii 
din jurul meu încuviinţează. „Asta înseamnă Izzat”, par ei să spună. Tac, de 
parcă aș sta pe gânduri, dar m-am decis chiar din secunda în care mi-am dat 
seama că numai dacă mă duc la Blackelift am o șansă să-l mai văd pe Darin. 

— Sunt gata să fac ce-mi cereţi. 

— Bine. 

Mazen nu pare deloc surprins Și mă întreb dacă a știut tot timpul că voi 
accepta. Ridică vocea și continuă. 

— Legătura ta va fi Keenan. 

Chipul lui Keenan devine Și mai întunecat. Strânge tare buzele, ca și cum 
încearcă să se abțină să mai spună ceva. 

— Fata are tăieturi la mâini Și la picioare, zice Mazen. Îngrijește-i rănile, 
Keenan, Și spune-i tot ce trebuie să știe. Pleacă la Blackcliff chiar în noaptea 
asta. 

Mazen iese din grotă, urmat de câțiva membri ai facțiunii lui. Tariq mă 
bate pe umăr Și îmi urează succes. Aliații lui mă copleșesc cu sfaturi: 
„Niciodată nu-ți cauţi tu legătura. Să nu ai încredere în nimeni”. Nu vor 
decât să mă ajute, dar mă copleșesc. Când Keenan vine printre ei să mă ia, 
mă simt aproape uȘurată. 

Aproape. El face semn din cap spre o masă dintr-un colţ și merge într- 
acolo fără să mă aștepte. 

Lângă masă strălucește vag ceva. Se dovedește a fi un izvor. Keenan 
umple două găleți cu apă și toarnă în ele un praf pe care îl recunosc a fi 
rădăcină pisată de sumac. Pune o găleată pe masă, iar pe cealaltă o lasă jos. 

Îmi curăţ bine mâinile și picioarele, tresărind când sumacul ajunge în 
zeârieturile pe care le-am căpătat în catacombe. Keenan mă privește în 
tăcere. Mă rușinez, sub privirea lui, cât de repede se înnegrește apa de 
murdărie, iar pe urmă mă înfurii pe mine pentru că m-am rușinat. 

După ce termin, Keenan se așază la masă în faţa mea și îmi ia mâinile 
într-ale sale. Mă aștept să fie repezit, dar se poartă cu blândeţe și nu are 
palmele aspre. Îmi examinează tăieturile, iar eu mă gândesc la zece întrebări 
pe care aș vrea să i le pun dintr-odată, dar niciuna nu l-ar face să mă 
considere puternică Și pricepută, ci mai degrabă copilăroasă și mărginită. 
„De ce pari să mă urăști? Ce ţi-am făcut?” 


— N-ar trebui să te bagi în treaba asta, spune el, în timp ce îmi unge o 
tăietură mai profundă cu o alifie menită să aline durerea. La misiune mă 
refer. 

„Știu la ce te referi, ticălosule”. 

— Nu-l voi dezamăgi pe Mazen. O să fac ce trebuie să fac. 

— Vei încerca, măcar, de asta sunt sigur. 

Mă izbește din nou asprimea lui, deși până acum mi-a devenit limpede că 
nu are încredere în mine. 

— Femeia aia e o sălbatică, continuă el. Ultima persoană pe care am 
trimis-o acolo... 

— Tu crezi că eu mor de dor s-o spionez? răbufnesc, iar el ridică privirea, 
surprins. Nu am de ales! Asta dacă vreau să-l salvez pe singurul membru din 
familie care mi-a mai rămas. Așa că... („Taci din gură”, aș vrea să-i strig). 
Nu-mi îngreuna situaţia Și mai mult. 

Văd pe chipul lui o umbră de stânjeneală și parcă mă privește cu ceva mai 
puțin dispreţ. 

— Îmi... îmi pare rău... 

O spune ezitând, dar o scuză șovăitoare e mai bună decât nimic. Dau din 
cap de mai multe ori Și îmi dau seama că ochii lui nu sunt albaștri sau verzi, 
ci o nuanţă intensă de căprui. „Îi remarci ochii, Laia. Asta înseamnă că te 
holbezi la el. lar asta mai înseamnă că ai face bine să încetezi imediat”. 
Mirosul alifiei îmi ajunge în nări Și încreţesc nasul. 

— Ai pus ciulin în alifia asta? 

El ridică din umeri. lau borcănelul și îl miros din nou. 

— Data viitoare încearcă s-o faci cu schisandră. Măcar n-o să mai miroasă 
a balegă de capră. 

Keenan ridică din sprâncene Și îmi bandajează mâna. 

— Te pricepi la leacuri. Poate fi folositor. Bunicii tăi erau vraci? 

— Bunicul. 

Mă doare să vorbesc despre bunicu” și fac o pauză lungă înainte să 
continui. 

— A început să mă înveţe și pe mine mai serios acum un an Și jumătate. 
Înainte de asta, i-am amestecat leacurile. 

— Ți-ar plăcea să devii vraci? 

— E o îndeletnicire bună. 

Cei mai mulți dintre Cărturarii care nu sunt sclavi, fac munci umile — sunt 
oameni buni la toate pe la ferme, fac curăţenie sau sunt hamali. Muncesc pe 


rupte ȘI nu primesc în schimb mai nimic. 

— Sunt norocoasă dacă am o meserie. Dar când eram mică, voiam să mă 
fac Kehanni. 

Buzele lui Keenan schiţează un zâmbet, mai degrabă o umbră de zâmbet, 
dar 1 se transformă tot chipul și parcă-mi ia o piatră de pe inimă. 

— O povestitoare Tribală? se miră el. Nu-mi spune că tu crezi în legende 
cu djinni, efriţi Și duhuri care răpesc copii în miez de noapte? 

— Nu, îi răspund și mă gândesc imediat la razie și la Mască, cu sufletul 
iarăși greu. N-am de ce să cred în povești, când noaptea bântuie făpturi mai 
rele printre noi. 

Keenan nu spune nimic, iar tăcerea bruscă mă face să-mi ridic din nou 
privirea spre ochii lui. Mi se taie respirația când îmi dau seama ce descopăr 
în ei, fără putință de tăgadă: o cunoaștere profundă, o înţelegere amara a 
durerii pe care acum o Știu și eu prea bine. Am în faţa pe cineva care a 
trecut prin încercări la fel de întunecate ca și mine. Poate chiar mai 
întunecate. 

Pe urmă, pe chipul lui apare din nou răceala Și începe iar să mă bandajeze. 

— Bun. Ascultă-mă bine, zice el. Azi, la Blackcliff a fost ziua absolvirii. 
Tocmai am aflat că s-a desfășurat o ceremonie diferită. Una specială. 

Îmi povestește despre Încercări și despre Aspiranţi. Apoi îmi spune care 
este misiunea mea. 

— Avem nevoie de trei informaţii. Să știm în ce anume constă fiecare 
Încercare, unde are loc și când. Trebuie să aflăm asta înainte de desfășurarea 
probelor, nu după aceea. 

Îmi vin în minte zeci de întrebări, dar nu le dau glas, ca să nu mă creadă și 
mai proastă. 

— Cât timp voi rămâne la Academie? 

Keenan ridică din umeri Și termină de înfășurat bandajul. 

— Nu Știm mai nimic despre Încercări, zice el. Probabil că nu vor dura, 
totuși, mai mult de câteva săptămâni, maximum o lună. 

— Dar crezi... Crezi că Darin va rezista atât? 

Keenan nu răspunde. 

Peste câteva ore, spre seară, mă aflu împreună cu Keenan Și Sana în 

Cartierul Străinilor, în fața unui Tribal. E înveșmântat într-una dintre robele 


lungi ale neamului din care face parte și pare mai degrabă un unchi bătrân Și 
de treabă decât un agent al Rezistenței. 

Sana îi explică ce dorește, iar el mă privește și încrucișează brațele la 
piept. 

— Categoric, nu! spune el într-o serrană cu accent puternic. Comandantul 
ar mânca-o de vie. 

Keenan îi aruncă Sanei o privire cu subînţeles, ca și cum i-ar zice: „La ce 
te așteptai?” 

— Cu tot respectul, îi spune Sana Tribalului, n-am putea să... 

Arată spre un paravan din lemn zăbrelit în spatele căruia se trece în altă 
cameră. Dispar amândoi în spatele paravanului. Sana vorbește prea încet ca 
s-o pot auzi, dar indiferent ce spune s-ar părea că nu are efect, pentru ca îl 
văd prin paravan pe Tribal clătinând din cap. 

— N-o să accepte, spun. 

Lângă mine, Keenan se reazemă de perete, fără să-și facă griji. 

— Sana îl poate convinge. Nu e degeaba conducătoarea facțiunii ei. 

— AȘ vrea să pot face și eu ceva. 

— Încearcă să pari puţin mai curajoasă. 

— AȘa ca tine? 

Fac o faţă inexpresivă ca de piatră, mă așez pe vine lângă perete și mă uit 
în gol. Pentru o fracțiune de secundă, Keenan chiar zâmbește. Pare cu mulți 
ani mai tânăr. 

Îmi plimb piciorul gol de-a lungul rotocoalelor hipnotice de pe covorul 
Tribal de pe jos. Pe covor sunt împrăștiate perne brodate cu oglinjoare 
micuţe, iar de acoperiș atârnă lămpi de sticlă colorată, în care se reflectă 
ultimele raze ale soarelui. 

— Eu și Darin am fost odată într-o casă ca asta să vindem gem făcut de 
bunica, spun, întinzându-mă să ating una dintre lămpi. Am întrebat de ce au 
Tribalii oglinzi peste tot, iar el mi-a spus că... 

Amintirea îmi revine vie Și ascuțită Și simt în piept un junghi de durere 
pentru fratele meu, pentru bunicii mei. Mă sfâșie cu atâta violență, încât 
închid gura imediat. 

„Tribalii cred că oglinzile îi păzesc de rău”, mi-a spus Darin în ziua aceea. 
În timp ce-l aşteptam pe negustor, și-a scos carnetul Și a început să 
deseneze, schițând zigzagurile paravanelor și ale felinarelor cu mișcări 
rapide de cărbune. „Se pare că djinnii Și duhurile nu suportă să-și vadă 
propria imagine reflectată în ele”. 


După aceea mi-a mai răspuns la vreo duzină de întrebări cu obișnuita lui 
siguranţă. Pe atunci mă întrebam de unde știa atâtea. Abia acum înțeleg; 
Darin întotdeauna asculta mai mult decât vorbea. El urmărea și învăţa. Din 
punctul ăsta de vedere, semăna cu bunicu”. 

Durerea din piept se împrăștie peste tot și brusc îmi simt ochii 
înfierbântați. 

— O să te simţi mai bine, spune Keenan, iar eu ridic privirea ȘI-i văd o 
clipă faţa plină de tristeţe, înlocuită imediat de răceala deja cunoscută. N-o 
să-i uiţi niciodată, nici măcar după ani în Şir, continuă el. Numai că, într-o 
bună zi, o să treacă un minut întreg fără să simți durerea. Pe urmă o oră. O 
zi. Nu te poți aștepta la mai mult. Dar o să te vindeci, insistă el cu voce 
Joasă. Te asigur. 

Se uită apoi în altă parte, distant din nou, dar parcă îi sunt cumva 
recunoscătoare, pentru că e pentru prima oară de la razie când mă simt mai 
puţin singură. Peste o secundă, Sana și Tribalul ies de după paravan. 

— Eşti sigură că asta vrei? mă întreabă Tribalul. 

Dau din cap că da, nu mă încred în voce. 

— Bine, oftează el, apoi se întoarce spre Sana și spre Keenan. Luaţi-vă 
rămas-bun. Dacă o iau acum, la căderea întunericului va fi la Academie. 

— O să te descurci, zice Sana Și mă îmbrățișează strâns, iar eu mă întreb 
dacă încearcă să mă convingă pe mine sau pe ea însăși. Ești fiica Leoaicei, 
iar Leoaica era o supraviețuitoare. 

„Până când n-a mai fost”. Cobor privirea, pentru ca Sana să nu-mi citească 
îndoiala în ea. Sana se duce spre ușă și lângă mine rămâne Keenan. 
Încrucișez braţele la piept, să nu creadă cumva că tânjesc și după 
îmbrățișarea lui. Dar el nu mă atinge. Doar îndreaptă capul și duce pumnul 
la inimă — salutul Rezistenței. 

— Mai degrabă moarte decât tiranie, zice, după care pleacă și el. 

Jumătate de oră mai târziu, în timp ce peste Serra cade amurgul, îl urmez 
pe Tribal în Cartierul Comercianțtilor, unde locuiesc cei mai bogați membri 
ai clasei de negustori din rândul Războinicilor. Ne oprim în fața porții de fier 
bogat ornamentate a casei unui negustor de sclavi, iar Tribalul îmi pune 
cătușele. Hainele lui cafenii foșnesc moale atunci când se mișcă în jurul 
meu. Îmi prind laolaltă palmele bandajate, ca să le opresc din tremurat, dar 
Tribalul îmi desface grijuliu degetele. 


— Negustorii de sclavi descoperă minciunile la fel de ușor cum prind 
păianjenii muște, spun el. Frica ta e bună. Face ca povestea ta să pară 
adevărată. Ține minte să nu vorbești. 

Dau energic din cap în semn că da. Chiar Și dacă aș vrea să spun ceva, 
sunt prea speriată. „Negustorul acesta de sclavi este furnizorul unic al 
Academiei Blackclif?”, mi-a explicat Keenan în drum spre casa Tribalului. 
„Agentul nostru a muncit luni în Șir ca să-i câștige încrederea. Dacă nu te 
alege pentru comandant, misiunea ta se termină înainte de a începe”. 

Suntem escortați prin mai multe porţi Și peste ceva vreme negustorul se 
învârte în jurul meu, nădușind de căldură. E la fel de înalt ca Tribalul, dar de 
două ori mai lat, cu un burdihan care forţează nasturii cămășii aurii din 
brocart. 

— Nu-i rea. 

Negustorul pocnește din degete și din cotloanele casei apare o sclavă cu o 
tavă plină de băuturi. Negustorul dă pe gât un pahar, fără să-și bată capul să- 
1 ofere ceva Tribalului. 

— Bordelurile vor da bani frumoși pe ea. 

— Ca târfa, nu face mai mult de o sută de mărci, spune Tribalul în felul lui 
cântat, hipnotic. Eu vreau două sute. 

Negustorul pufnește și mie îmi vine să-l strâng de gât. Străduţele umbrite 
din cartierul lui sunt pline de fântâni arteziene și de sclavi Cărturari cu 
spinările plecate. Casa negustorului e un amestec exagerat de arcade, 
columne Și curți. Două sute de arginți înseamnă pentru el o picătură într-un 
ocean. Probabil că a plătit mai mult pe leii de ipsos de la intrare. 

— Speram s-o pot vinde ca servitoare, continuă Tribalul. Am auzit că 
tocmai căutați una. 

— Așa este, recunoaște negustorul. Comandantul mă bate la cap de 
câteva zile. Scorpia face ce face Și iar își omoară fetele. E afurisită ca o 
viperă. 

Negustorul de sclavi mă preţăluiește așa cum ar face un țăran cu o vițică, 
iar eu îmi ţin respiraţia. Pe urmă, clatină din cap. 

— Prea firavă, prea tânără, prea frumușică. Nu rezistă la Blackelift nicio 
săptămână. Nu vreau să fiu nevoit să-i caut înlocuitoare. Îți dau o sută pe ea 
ȘI i-o vând matroanei Moh, la docuri. 

Un strop de sudoare se prelinge pe chipul altminteri senin al Tribalului. 
Mazen i-a ordonat să facă tot ce-i stă în puteri și să mă introducă la 


Blackcliff. Dacă scade brusc preţul, negustorul va deveni bănuitor. Dacă mă 
vinde ca târtă, Rezistenţa va fi nevoită să mă scape de-acolo și nu există 
nicio garanție că o să reușească suficient de repede. Dacă nu mă vinde 
deloc, încercarea mea de a-l salva pe Darin dă greș. 

„Fă ceva, Laia” îl aud din nou pe Darin îmboldindu-mă. „Dacă nu, sunt 
mort”. 

— Calc foarte bine hainele, Stăpâne. 

Vorbesc înainte să mă gândesc. Tribalul rămâne cu gura căscată, iar 
negustorul de sclavi mă privește de parcă aș fi un șobolan care a început să 
facă jonglerii. 

— Și știu să gătesc. Fac curat Și aranjez părul. Aș fi o servitoare bună, 
spun eu în șoaptă. 

Negustorul mă țintuiește cu privirea. Aș vrea să fi tăcut. Dar dintr-odată 
mijește ochii, aproape amuzat. 

— Te temi de curvăsărit, fato? Nu înţeleg de ce, e o meserie destul de 
cinstită. 

Îmi dă ocol din nou, apoi îmi ridică bărbia spre ochii lui verzi de reptilă. 

— Zici că aranjezi părul și calci? Ştii să te tocmești Și să te descurci 
singură la piaţă? 

— Da, domnule. 

— De citit, sigur nu citești. De socotit, Ştii? 

„Sigur că Știu să socotesc. Știu și să citesc, porc cu bărbie dublă”. 

— Da, domnule. Ştiu să socotesc. 

— Va trebui să înveţe să-și ţină gura, zice negustorul. Și o să mă coste s-o 
curăţ. N-o pot trimite la Blackelift arătând ca un coșar. O cumpăr cu o sută 
cincizeci de mărci din argint. 

— Aș putea să mă duc cu ea Și prin casele Aristocraţilor, sugerează 
Tribalul. Sub jegul ăsta se ascunde o fată arătoasă. Sigur ar da bani buni pe 
ea... 

Negustorul mijește ochii. Mă întreb dacă omul lui Mazen n-a greșit, 
încercând să urce preţul. 

„Hai, zgârcitule”, îi spun eu în gând negustorului de sclavi. „Mai dă și tu 
ceva în plus”. 

Negustorul scoate o pungă cu bani. Mă lupt cu greu să nu răsuflu ușurată. 

— O sută optzeci de mărci. Niciun bănuţ în plus. Dezleag-o din lanţuri. 


Peste mai puţin de o oră mă îndrept spre Blackcliff într-o căruţă acoperită, 
încuiată. Am la încheietura fiecărei mâini cătușele argintii care arată că sunt 
sclavă. Un lanţ și o zgardă în jurul gâtului mă leagă de marginea de oţel a 
căruţei. Încă mă ustură pielea de când am fost spălată zdravăn de două 
sclave Și mă doare capul de la cocul strâns în care mi-au legat părul. Rochia 
mea din mătase neagră are un corsaj strâmt Și un model de poale cu romburi. 
Este cel mai frumos veșmânt pe care l-am îmbrăcat vreodată. L-am urât 
imediat de cum l-am văzut. 

Minutele abia se târăsc. În căruţă e întuneric beznă, mă întreb dacă n-am 
orbit. Imperiul aruncă în astfel de căruţe copiii de Cărturari, unii abia de doi 
sau trei ani, mulți smulși în lacrimi de lângă părinții lor. Nu mai știe nimeni 
ce se petrece pe urmă cu ei. Li se spune căruțe-fantomă pentru că cine 
dispare înăuntrul lor nu se mai întoarce niciodată. 

„Nu te gândi la astfel de lucruri”, îmi șoptește Darin. „Concentrează-te 
asupra misiunii. Gândește-te cum mă vei salva”. 

Parcurg din nou în minte instrucțiunile lui Keenan, iar căruța începe să 
urce Și să se miște dureros de încet. Căldura mă copleșește, dar când mă 
simt pe punctul să leșin, mă gândesc la o amintire care să-mi distragă atenția 
— cum Şi-a vârât bunicu” degetul într-un borcan cu dulceaţă proaspătă acum 
trei zile Și cum a râs atunci când bunica l-a pocnit cu lingura. 

Le simt lipsa ca pe o rană în piept. Mi-e dor de râsul ca un tunet al 
bunicului Și de poveștile bunicii. Iar Darin... Ce dor îmi este de fratele meu! 
De glumele și de desenele lui, de cum părea să știe totul! Viaţa fără el nu-i 
doar pustie, e și înspăimântătoare. Îmi era călăuză, protector și cel mai bun 
prieten de atâta vreme, încât acum nu știu ce să mă fac fără el. Gândul că 
suferă mă scoate din minţi. O fi într-o celulă? Oare îl torturează chiar acum? 

Într-un colţ al căruţei sclipește ceva întunecat Și îngrozitor. 

Mi-aș dori să fie un animal — un Șoarece sau, cerule, chiar un șobolan. 
Dar creatura mă ţintuiește cu ochii ei strălucitori Și lacomi. Este unul dintre 
lucrurile acelea. Una dintre umbrele din noaptea raziei. „Înnebunesc. Devin 
nebună de legat”. 

Închid ochii, dorindu-mi ca „lucrul” să dispară. Nu se întâmplă asta, așa 
că mă apăr de el cu mâinile tremurând. 

— Laia... 

— Pleacă! Nu exiști cu adevărat. 

Lucrul se mei apropie câțiva centimetri. 


1? 


„Să nu tipi, Laia”, îmi spun, mușcându-mi tare buzele. „Nu tipa 

— Fratele tău suferă, Laia. 

Toate cuvintele creaturii sunt rostite apăsat, ca $i cum ar vrea să se asigure 
că nu pierd niciunul. 

— Războinicii îi provoacă durere încet și cu plăcere. 

— Nu. Exiști doar în capul meu. 

Râsul creaturii seamănă cu zornăitul sticlei sparte. 

— Sunt la fel de real ca moartea, micuță Laia. La fel de real ca oasele 
zdrobite, ca surorile trădătoare și ca Măștile pline de ură. 

— Eşti o iluzie. Nu ești decât... decât vinovăția mea. 

Duc mâna la brăţara de la mama. Umbra rânjește ca un animal de pradă, 
acum nu-i decât la un braţ distanță. Dar căruţa se oprește, iar creatura îmi 
aruncă o ultimă privire răutăcioasă Și dispare cu un șuierat satisfăcut. Peste 
câteva secunde căruţa se deschide și mă trezesc în fața zidurilor 
amenințătoare ale Academiei Blackcliff. Apăsarea lor strivitoare îmi alungă 
halucinaţia din minte. 

— Privirea în pământ, zice negustorul de sclavi în timp ce-mi dezleagă 
lanțul de marginea căruţei, iar eu mă străduiesc să mă uit doar la pietrele de 
pavaj. Îi vorbeşti comandantului doar când ţi se adresează. Nu o privești în 
ochi — a biciuit sclavi pentru mai puţin de atât. Când îţi dă o treabă, o faci 
repede și bine. În primele săptămâni te va desfigura, dar până la urmă o să-i 
mulțumești pentru asta. Dacă cicatricile sunt destul de urâte, elevii mai mari 
n-o să te violeze prea des. Ultima sclavă a rezistat două săptămâni, continuă 
negustorul, spre groaza mea tot mai mare. Comandantul n-a fost mulțumit de 
treaba asta. A fost vina mea, desigur, ar fi trebuit s-o avertizez pe fată mai 
bine de la început. Se pare că Și-a ieșit din minți când comandantul a ars-o 
cu fierul roșu. S-a aruncat în prăpastie. Tu să nu faci la fel, mă avertizează 
el, privindu-mă ca un tată care vrea să-și împiedice obrăznicătura de copil să 
facă vreo trăsnaie. Altminteri, comandantul va crede că-i furnizez marfa de 
proastă calitate. 

Negustorul de sclavi se salută cu paznicii de la porți și mă trage de lanţ ca 
pe un câine. Mă târăsc după el. „Viol... desfigurare... însemnare cu fierul 
roșu. Nu pot face asta, Darin. Nu pot”. 

Mă cuprinde o nevoie viscerală să fug, o nevoie atât de puternică încât 
încetinesc, mă opresc, încerc să mă îndepărtez de negustor. Mi se întoarce 
stomacul pe dos, cred că 


o să vomit. Dar negustorul trage de lanţ și eu mă împleticesc în urma lui. 

„N-am unde să fug”, îmi dau seama când trecem pe sub poarta cu țepușe 
de la Blackcliff și intrăm în curtea imensă. „N-am unde să mă duc. Nu există 
altă cale de a-l salva pe Darin”. 

Am pătruns în Academie. Nu mai există cale de întoarcere. 


12. 
Elias 


La câteva ore după ce am fost desemnat aspirant, stau ascultător alături de 
bunicul în holul ca o peșteră al casei lui Și întâmpin oaspeţii care vin la 
petrecerea mea de absolvire. Quin Veturius are Șaptezeci Și Șapte de ani, dar 
femeile tot mai roșesc când le privește în ochi, iar bărbații tresar când 
binevoiește să le strângă mâna. Lumina lămpilor face coama lui bogată de 
păr alb să pară aurie, iar felul în care îi domină fizic pe toți ceilalți, felul în 
care înclină din cap spre musafiri când îi calcă pragul mă fac să mă gândesc 
la un vultur care urmărește lumea planând deasupra ei în zbor. 

La ora opt, vila geme deja de cele mai bune familii din rândul 
Aristocraților Și de câțiva dintre cei mai bogaţi Comercianţi. Singurii Plebei 
sunt rândașii de la grajduri. 

Mama nu a fost invitată. 

— Felicitări, aspirant Veturius! mi se adresează cu titlul conferit de Profeti 
în timpul absolvirii un bărbat cu mustață, probabil un văr, în timp ce îmi 
strânge mâna. Sau poate ar trebui să spun Majestatea Voastră Imperială? 

Bărbatul îndrăznește să înfrunte privirea bunicului, rânjind slugarnic. 
Bunicul nu-l ia în seamă. 

Așa se întâmplă toată seara. Oameni pe care nu știu cum îi cheamă mă 
tratează ca pe un fiu demult pierdut, un frate sau un văr. Probabil că jumătate 
dintre ei îmi sunt rude, dar nu Și-au bătut capul să afle de existenţa mea până 
acum. 

Pe lângă lingă: au mai venit Și câțiva prieteni — Faris, Dex, Tristas, 
Leander — dar cel mai nerăbdător o aștept pe Helene. După jurământ, 
familiile absolvenților au dat buzna în arenă și valul Casei Aquilla a smuls-o 
de lângă mine înainte să fi apucat să vorbesc cu ea. 

Oare Helene ce crede despre Încercări? Vom concura unul împotriva 
celuilalt ca să câștigăm tronul, sau vom acţiona împreună, cum am făcut 
mereu de când am intrat la Blackcliff? Întrebările mele nasc alte întrebări, 
cea mai presantă dintre toate fiind cum mi-ar putea aduce conducerea 
împărăției „adevărata libertate, a trupului Și a sufletului”. 


Un lucru este cert: oricât aș vrea să scap de Blackcliff, școala încă nu Și-a 
terminat treaba cu mine. Nu mai avem o lună de permisie, au rămas doar 
două zile. Profeţii au cerut ca după aceea toți elevii — chiar Și absolvenţii — 
să se întoarcă la Academie Și să asiste la Încercări. 

Helene sosește în cele din urmă împreună cu părinții Și cu surorile ei, iar 
eu uit să-i ies în întâmpinare. Sunt mult prea ocupat să mă holbez la ea. ÎI 
salută pe bunicul, zveltă și strălucitoare în uniforma de paradă, cu mantia 
neagră fluturând ușor. În lumina lumânărilor, părul ei pare argintiu și-i curge 
pe spate ca un râu. 

— Ai grijă, Aquilla, zic în cele din urmă apropiindu-mă. Arăți aproape ca 
o fată. 

— Iar tu arăţi aproape ca un aspirant. 

Zâmbetul nu-i luminează ochii, Și-mi dau seama imediat că ceva nu-i în 
regulă. Exaltarea de mai devreme s-a evaporat și Helene e agitată, ca 
înaintea unei bătălii pe care nu crede că o va câștiga. 

— Ce s-a întâmplat? întreb. 

Încearcă să treacă pe lângă mine, însă o apuc de mână și o trag înapoi. Îi 
citesc o furtună în ochi, dar se silește să zâmbească Și își desface blând 
degetele dintr-ale mele. 

— Nu s-a întâmplat nimic. Unde-i mâncarea? Mor de foame. 

— Vin cu tine... 

— Aspirant Veturius, tună bunicul. Guvernatorul Leif Tanalius vrea să 
schimbe o vorbă cu tine. 

— Mai bine nu-l lăsa pe Quin să aștepte, zice Helene. Pare foarte hotărât. 

Se strecoară pe lângă mine, iar eu scrâșnesc din dinți în timp ce bunicul 
mă silește să port o discuţie nesfârșită cu guvernatorul. Mai repet aceeași 
conversaţie plicticoasă cu peste zece Aristocraţi cu funcții de conducere Și 
abia după vreo oră bunicul se îndepărtează de șuvoiul nesfârșit de oaspeți Și 
mă trage după el. 

— Eşti distrat Şi nu-ți poți permite asta, spune el. Oamenii aceștia s-ar 
putea dovedi foarte folositori. 

— Se duc ei la Încercări în locul meu? 

— Nu fi idiot, se strâmbă enervat bunicul. Un Împărat nu este o insulă. E 
nevoie de mii de oameni ca să poţi conduce Împărăţia. Guvernatorii orașelor 
îti vor fi supuși, dar îți vor da informații eronate și te vor manipula la 
fiecare pas, așa că ai nevoie de o reţea de spioni printre ei. Rezistenţa 
Cărturarilor se extinde, iar triburile cele mai rebele vor considera schimbarea 


dinastiei o bună ocazie să semene dezordine. Ai nevoie de sprijinul deplin al 
militarilor ca să înăbuși orice urmă de revoltă. Pe scurt, ai nevoie de acești 
oameni — ca sfătuitori, miniștri, diplomați, generali sau spioni. 

Încuviinţez cu mintea aiurea. Văd lângă ușa care duce spre parcul vilei o 
fiică a unui Comerciant îmbrăcată într-o rochie înnebunitor de transparentă. 
E frumușică. Foarte frumușică. Îi zâmbesc. Poate după ce o găsesc pe 
Helene... 

Bunicul mă apucă de umeri Și mă întoarce din direcţia grădinii, spre care 
aveam de gând să mă îndrept. 

— Fii atent, băiete! spune el. Tobele i-au dus Împăratului vestea despre 
Încercări încă de azi dimineaţă. Spionii mei spun că a părăsit capitala 
imediat ce a aflat. Crezi că dinastia Taia se va preda fără luptă? putnește 
bunicul când îmi vede privirea surprinsă. 

— Dar Împăratul îi venerează de-a dreptul pe Profeţi, îi vizitează în 
fiecare an. 

— Adevărat. Dar acum s-au întors împotriva lui Și ameninţă să-i uzurpeze 
dinastia. Se va lupta pentru ea, bag mâna în foc! Dacă vrei să câștigi, trebuie 
să te trezești, continuă bunicul mijindu-și ochii. Deja am pierdut prea multă 
vreme reparând ce strici tu. Fraţii Farrar spun oricui este dispus să-i asculte 
că ieri aproape ai lăsat un dezertor să scape, că masca nu ţi s-a lipit de faţă 
din cauza necredinţei tale. Ai noroc că Sfrânciocul este plecat în nord, altfel 
te-ar fi luat deja în primire. Garda Neagră a acceptat să nu deschidă o 
anchetă împotriva ta doar când le-am amintit că fraţii Farrar sunt niște 
nenorociți de Plebei, în timp ce tu faci parte din una dintre cele mai 
aristocrate familii din Imperiu. Mă asculti? 

— Sigur că da. 

Mă prefac jignit, dar întrucât mă uit cu un ochi după fata de Comerciant Și 
cu celălalt după Helene, bunicul nu-i convins. 

— Vreau s-o caut pe Hel... încep eu. 

— Să nu cumva să te lași distras de Aquilla, spune bunicul. Nici nu 
înţeleg cum a făcut să fie desemnată aspirant. Femeile n-au ce căuta în 
armată. 

— Aquilla este printre cei mai buni luptători din școală, o apăr eu. 

Bunicul lovește atât de tare cu palma într-o măsuţă veche, încât o vază 
alunecă de pe ea și se face țăndări. Fata de Comerciant ţipă scurt și se 
îndepărtează. Bunicul nici nu chpește. 


— Prostii, zice el. Să nu-mi spui că ai simţi ceva pentru fătuca asta. 

— Bunicule... 

— Este supusa Imperiului. Cred că dacă ai fi desemnat Împărat, ai putea 
să n-o numești Sfrâncioc și în loc de asta să te însori cu ea. E o Aristocrată 
de viţă bună, măcar ţi-ar face o grămadă de moștenitori... 

— Oprește-te, bunicule! intervin eu, jenat că ideea de a procrea 
moștenitori cu Helene m-a făcut să roșesc și să-mi ardă gâtul. Nu mă 
gândesc la ea în felul acela. Ea este... Este... 

Bunicul ridică o sprânceană argintie, iar eu mă bâlbâi ca un idiot. Vorbesc 
prostii, îmi dau seama. La Blackcliff, elevii nu află prea multe despre femei 
decât dacă violează o sclavă sau plătesc o târfă, iar pe mine nu m-a interesat 
niciuna dintre variante. Am avut destule aventuri în timpul permisiilor, dar 
permisii nu aveam decât o dată pe an. Helene e o fată frumoasă, iar eu mi- 
am petrecut în preajma ei aproape tot timpul. Sigur că m-am gândit la ea în 
felul acela. Dar asta nu înseamnă nimic. 

— Îmi este camarad, bunicule, reușesc să spun. Ai fi putut iubi un 
camarad la fel de mult cum ai iubit-o pe bunica? 

— Eu n-am avut drept camarazi blonde înalte și arătoase. 

— Terminăm cu povestea asta? Aș vrea să-mi serbez absolvirea... 

— Încă ceva, zice bunicul, apoi dispare și se întoarce peste câteva clipe cu 
un pachet lung, învelit în mătase neagră. Astea sunt pentru tine. Intenţionam 
să ţi le dau pentru când deveneai capul Casei Veturia, dar cred că îţi vor fi 
mai de folos acum. 

Desfac pachetul și aproape leșin. 

— Pe toți dracii! 

Mă uit la săbule din mâna mea. Un set cu gravuri negre complicate, 
probabil fără egal în tot Imperiul. 

— Săbii Teluman. 

— Sunt făcute de bunicul lui Teluman cel de-acum. Un om de ispravă. 
Eram prieteni. 

Casa Teluman produce de secole cele mai bune obiecte din oţel din întreg 
Imperiul. Teluman de acum petrece luni în șir în fiecare an ca să 
perfecţioneze armura din oţel de Serra a Măștilor. Dar o sabie Teluman — 
una adevărată, cu care să poți tăia cinci trupuri deodată — se confecționează 
doar o dată la câțiva ani, cel mult. 

— Nu pot să accept. 


Încerc să i le dau înapoi, dar bunicul îmi trage săbiile vechi din spate, 
unde le-am agăţat, și le înlocuiește cu săbule Teluman. 

— Este un dar potrivit pentru un Împărat, zice el. Să vedem dacă îl meriti. 
Mereu victorioși! 

— Mereu victorioși! răspund cu mottoul Casei Veturia, iar bunicul se duce 
să vadă de musafiri. 

Încă ametit de acest cadou, mă duc spre cortul cu mâncare, sperând să dau 
de Helene. La fiecare pas, lumea mă oprește să stea de vorbă cu mine. 
Cineva îmi pune în mână o farfurie cu chebap picant. Altcineva, un pahar. 
Două Măști mai în vârstă se plâng că Încercările nu s-au ţinut pe vremea lor, 
în timp ce un grup de generali Aristocraţi discută în Șoaptă despre Împăratul 
Taius, de parcă i-ar spiona cineva. Despre Profeţi, toată lumea vorbește cu 
respect. Nimeni n-ar îndrăzni altfel. 

Scap în cele din urmă de mulțime. Pe Helene n-o văd nicăieri, deși le 
zăresc pe surorile ei, Hannah și Livia, cu ochii pe Faris, care pare plictisit. 

— Veturius, mă strigă Faris, iar eu sunt ușurat că nu se gudură pe lângă 
mine ca toţi ceilalți. Vreau să mă prezinți. 

Îmi arată un grup de Aristocrate pline de mătăsuri și de bijuterii de la 
marginea cortului. Unele dintre ele se uită la mine cu pofta unor animale de 
pradă. Le cunosc bine pe câteva, prea bine chiar ca să mă aștept la ceva bun 
de la șușotelile lor. 

— Faris, ești o Mască, îi spun prietenului meu. Nu-i nevoie să fii 
prezentat nimănui. Du-te acolo și stai de vorbă cu ele! Dacă ai emoţii, ia-l 
cu tine pe Dex sau pe Demetrius. Ai văzut-o pe Helene? 

Nu-mi ia în seamă întrebarea. 

— Demetrius nu a venit. Probabil că e împotriva codului său moral să se 
distreze. lar Dex e beat. Slavă cerului, s-a relaxat și el o dată. 

— Dar Tristas? 

— Prea ocupat să-i curgă balele după logodnica lui. 

Faris dă din cap spre o masă unde Tristas stă împreună cu Aelia, o brunetă 
frumușică. Pare mai fericit decât l-am văzut vreodată în ultimul an. 

— lar Leander i-a mărturisit Helenei că o iubește. 

— larăși? 

— larăși. Ea i-a spus să se care până nu-i rupe nasul a două oară, iar el s-a 
dus să se consoleze cu o roșcată în curtea din spate. Dacă le amintim că o să 


ajungi Împărat, continuă Faris, uitându-se lasciv la fete, cred că putem lua 
fiecare câte două. 

— Ar fi o idee, zic eu și chiar mă gândesc la asta o clipă, până când îmi 
amintesc de Helene. Dar trebuie să o găsesc pe Aquilla. 

Apare chiar în clipa aceea în cort Și trece pe lângă grupul de fete, oprindu- 
se pentru că una i se adresează. Îmi aruncă o privire, apoi Șoptește ceva. 
Fata rămâne cu gura căscată, iar Helene se întoarce Și iese din cort. 

— Trebuie s-o prind pe Helene, îi spun lui Faris, care le-a observat pe 
Hannah și pe Livia Și dă să li se alăture, netezindu-și creasta. Nu te îmbăta 
prea tare, îl sfătuiesc. Și dacă nu vrei să te trezești fără „bijuterii”, ţine-te 
departe de cele două. Sunt surorile mai mici ale lui Hel. 

Lui Faris îi dispare zâmbetul și pleacă hotărât din cort. Eu mă grăbesc s-o 
ajung pe Helene. Observ un cap blond îndreptându-se prin grădina vastă a 
bunicului către un șȘopron dărăpănat din spatele casei. Lumina de la 
petrecere nu bate până acolo, mă descurc ghidându-mă după lumina stelelor. 
Păstrez farfuria, arunc băutura și mă urc sprijinindu-mă cu o mână pe 
Șopron, iar de acolo pe acoperișul abrupt al casei. 

— Puteai să alegi un loc mai accesibil, Aquilla. 

— Aici e liniște, răspunde ea din întuneric. Și în plus, se vede tot râul. 
Mi-ai adus Și mie ceva? 

— Fugi de-aici! Probabil că tu ai înfulecat deja două farfurii, cât timp am 
strâns eu mâinile tuturor împăraților. 

— Mama spune că sunt prea slabă, zice ea, Și șterpelește cu vârful 
pumnalului o îmbucătură din farfuria mea. De ce ţi-a luat atât de mult să vii? 
A trebuit să faci curte cârdului tău de fecioare? 

Îmi vine în minte iute conversaţia jenantă cu bunicul și între noi se lasă o 
tăcere grea. Eu și Helene nu vorbim despre fete. Îi tachinează în legătură cu 
flirturile lor pe Faris, pe Dex și pe restul, dar nu și pe mine. Pe mine, 
niciodată. 

— Eu... ăăă... 

— Poți să crezi că Lavinia Tanalia a avut tupeul să mă întrebe dacă ai 
pomenit vreodată despre ea? Aproape că mi-a venit să-i înfig o frigăruie în 
corsajul ăla umflat. 

Simt o urmă de tensiune în vocea Helenei și îmi dreg glasul. 

— Şi ce i-ai spus? 

— Că îi strigi numele de fiecare dată când mergi la fetele de la docuri. A 
tăcut imediat. 


Am izbucnit în râs, explicându-mi acum privirea oripilată pe care mi-o 
aruncase Lavinia. Helene zâmbește și ea, dar are ochii trişti. Pare dintr- 
odată foarte singură. Aplec capul să-i prind privirea, însă se uită în altă parte. 
Nu Știu ce nu-i în regulă, dar nu e pregătită să-mi spună. 

— Ce ai de gând să faci dacă devii Împărăteasă? o întreb. Ce ţi-ar plăcea 
să schimbi? 

— Tu vei câștiga, Elias, iar eu voi fi Sfrâncioc. 

Vorbește cu atâta convingere încât pentru o clipă mi se pare că spune un 
adevăr străvechi Și binecunoscut — că cerul e albastru, de exemplu. Pe urmă, 
însă, ridică din umeri ȘI se uită aiurea. 

— Dacă voi câștiga eu, o să schimb tot, continuă ea. O să intensific 
comerțul în sud, o să aduc femei în armată, o să destind relaţiile cu 
Marinarii. Și o să... o să fac ceva în privinţa Cărturarilor. 

— Te referi la Rezistență? 

— Nu. Mă refer la ce se întâmplă în Cartierul lor. La razii. La crime. Nu- 


Vrea să spună că nu-i în regulă, știu, dar asta ar însemna răzvrătire. 

— Lucrurile ar putea sta mai bine, continuă ea. 

Se uită la mine provocator, iar eu ridic din sprâncene. Nu mi s-a părut 
niciodată că Helene i-ar simpatiza pe Cărturari. Asta mă face să-mi placă și 
mai mult. 

— Dar tu? mă întreabă. Tu ce-ai face? 

— Cred că la fel ca tine. 

Nu-i pot spune că nu mă interesează Și că nu m-a interesat niciodată 
guvernarea. N-ar înţelege. 

— Sau poate că te-aș lăsa pe tine să conduci Imperiul, iar eu aș trândăvi 
în harem. 

— Fii serios. 

— Sunt foarte serios, râd eu. Împăratul are harem, nu-i așa? E singurul 
motiv pentru care am depus jurământul. 

Mă împinge, mai-mai să cad de pe acoperiș, iar eu o rog să mă ierte. 

— Nu-i nimic de râs, vorbește ea ca un centurion, iar eu încerc să par 
ceva mai sobru. Ne riscăm viețile. Promite-mi că te vei bate să câștigi. 
Promite-mi că vei da tot ce poţi în Încercări. Promite-mi! insistă ea și mă 
apucă de una dintre curelele armurii. 


— Bine, la naiba! A fost doar o glumă. Sigur că mă voi bate să câștig. N- 
am de gând să mor, poţi fi sigură. Dar tu? Tu nu vrei să devii împărăteasă? 

Helene clatină energic din cap. 

— Sunt mai potrivită să fiu Sfrâncioc. Și nu vreau să concurez cu tine, 
Elias. Dacă începem să ne luptam între noi, îi lăsăm pe Marcus și pe Zak să 
învingă. 

— Hel... 

Mă gândesc s-o întreb ce anume o supără, sperând că după discuţia asta 
are mai multă încredere în mine, dar nu-mi lasă ocazia. 

— Veturius! strigă ea, uitându-se cu ochii mari la teaca din spatele meu. 
Astea sunt săbii Teluman? 

I le arăt, iar ea mă invidiază atât cât trebuie. Pe urmă rămânem o vreme 
tăcuți, mulțumindu-ne să ne uităm la stele și să descoperim muzica din 
sunetele îndepărtate venite de la fierării. 

Mă uit la corpul zvelt al Helenei și la profilul ei bine desenat. Ce-ar fi 
devenit dacă nu era Mască? Îmi este imposibil să mi-o imaginez o fată 
Aristocrată oarecare, în căutarea unei partide bune, mergând la petreceri Și 
îngăduindu-le nobililor potriviti să-i facă curte. 

Bănuiesc că nu contează. Orice am fi putut deveni — vraci sau politicieni, 
jurişti sau constructori — a fost Șters din firea noastră prin antrenament Și 
înghițit de gaura neagră numită Blackcliff. 

— Ce se întâmplă cu tine, Hel? o întreb. Nu mă jigni prefăcându-te că nu 
Ştii despre ce vorbesc. 

— Am emoţii din cauza Încercărilor. 

Nu mă lasă să aștept și nu se bâlbâie. Mă privește direct în ochi, cu irisul 
albastru limpede, cu capul puţin aplecat. Oricine altcineva ar crede-o fără să 
se îndoiască o clipă. Dar eu o cunosc pe Helene și știu imediat, până în 
măduva oaselor, că minte. În același timp, cu intensitatea aceea pe care o ai 
doar noaptea târziu, când mintea deschide uși ciudate, îmi mai dau seama de 
altceva. Nu-i o minciună oarecare. E o minciună violentă Și tulburătoare. 

Ea îmi observă expresia. 

— Las-o baltă, Elias. 

— AȘadar, se întâmplă ceva... 

— Bine, mă întrerupe ea. Îţi spun ce am pe suflet dacă îmi spui Și tu ce 
făceau cu adevărat în tuneluri ieri dimineaţă. 


Comentariul vine absolut pe neașteptate și mă face să-mi feresc privirea 
de ea. 

— Ți-am spus, eu... 

— Da. Mi-ai spus că îl căutai pe dezertor. Iar eu ţi-am spus acum că n-am 
nimic. Ne-am lămurit cum nu se poate mai bine. Nu mai avem despre ce 
vorbi. 

Simt în vocea ei o înțepătură cu care nu sunt obișnuit. Se uită în ochii mei 
cu o îngrijorare care nici nu-mi este familiară. „Ce ascunzi, Elias?” mă 
întreabă expresia ei. 

Hel e maestră în a descoperi secrete. O combinaţie de loialitate cu răbdare 
te face să simţi o nevoie irezistibilă să i te destăinuiești. Știe, de exemplu, că 
le furnizez cearșaturi de schimb ucenicilor, ca să nu fie biciuiți pentru că fac 
în pat. Ştie că le scriu în fiecare lună lui Mamie Rila și fratelui meu adoptiv, 
Shan. Ştie că am răsturnat cândva în patul lui Marcus o găleată cu balegă de 
vacă. Asta a făcut-o să chicotească zile în Șir. 

Dar acum există foarte multe lucruri pe care nu le știe. Aversiunea mea 
față de Imperiu, de exemplu, Și cu câtă disperare aș vrea să scap de aici. 

Nu mai suntem copii, să ne împărtășim secretele și să râdem. Nu vom mai 
fi niciodată. 

În cele din urmă, eu nu răspund la întrebarea ei, iar ea nu răspunde la 
întrebarea mea. Stăm fără să ne mai spunem nimic, uitându-ne la oraș, la 
râu, la deșertul din zare, cu tainele atârnând greu între noi. 


13. 
Laia 


Deși negustorul de sclavi m-a avertizat să nu ridic capul, mă uit la 
Academie cu o uimire bolnăvicioasă. Cenușiul zidurilor se pierde în noapte 
ȘI nu pot spune unde se termină umbrele și unde încep clădirile de la 
Blackcliff. Felinare cu lumină albastră fac să pară fantomatice Şi terenurile 
de instrucţie ale școlii, nisipoase și goale. Ceva mai departe, luna 
strălucește dintre coloanele și arcadele unui amfiteatru ameţitor de înalt. 

Elevii de la Blackclift sunt în permisie. Nu se aude decât scârţâitul 
sandalelor mele în liniștea sinistră a locului. Fiecare gard viu pare tăiat ȘI 
măsurat cu echerul, fiecare alee este pavată impecabil, fără să se vadă nicio 
crăpătură. Nu există flori sau iederă care să se caţere pe clădiri, nici bănci pe 
care să poată sta elevii la taclale. 

— Faţa înainte! latră negustorul. Ochii în pământ! 

Ne îndreptăm spre o clădire cățărată pe buza stâncii dinspre sud ca o 
broască neagră. Este construită din același granit mohorât ca Și restul școlii. 
Casa comandantului. La baza stâncilor se întinde o mare de dune de nisip. 
Dincolo de dune, departe, se ridică la orizont piscurile albastre ale Munților 
Serran. 

O sclavă foarte mărunţică deschide ușa de la intrare. Primul lucru pe care 
îl observ este petecul negru de pe ochi. „În primele săptămâni, te va 
desfigura”, a spus negustorul de sclavi. Oare comandantul o să-mi scoată ȘI 
mie un ochi? 

„Nu contează”. Îmi pipăi brăţara. „E pentru Darin. Tot ce fac, fac pentru 
Darin”. 

Înăuntrul casei este întuneric ca în subteran. Pâlpâirea lumânărilor abia 
aruncă un strop de lumină pe pereții negri. Mă uit în Jur Și văd o cameră 
mobilată simplu, aproape monahal, asta înainte ca negustorul să mă apuce de 
păr Și să tragă tare, aproape să-mi rupă gâtul. În mâna lui apare un pumnal. 
Îmi apropie lama de pleoape. Sclava cea mărunţică tresare. 

— Dacă mai ridici privirea o dată, îți scot ochii, zice negustorul, 
aruncându-mi în faţă răsuflarea lui fierbinte. Ai înţeles? 

Îmi curg lacrimi deja. Încuviinţez iute din cap, iar el îmi dă drumul. 


— Nu mai da apă la Șoareci, îmi spune, în timp ce sclava ne conduce la 
etaj. Comandantul mai degrabă te seceră cu sabia, decât să te suporte 
plângând, iar eu n-am cheltuit o sută optzeci de mărci doar ca să-ţi arunc 
leșul vulturilor. 

Sclava ne duce până la o ușă din capătul holului. Își netezește rochia 
neagră perfect călcată și ciocănește ușor. O voce îi ordonă să intre. În timp 
ce se deschide ușa, observ o fereastră acoperită cu perdele grele, un birou și 
un perete pe care sunt desenate diverse chipuri. Îmi amintesc apoi de 
pumnalul negustorului Și las ochii în podea. 

— Ţi-a luat cam mult, spune vocea calmă care ne întâmpină. 

Îmi cer iertare, comandante, spune negustorul. 

Furnizorul meu... 

— Liniște! 

Negustorul înghite în sec. Își freacă palmele, scoțând un sunet ca fâșâitul 
unui Șarpe. Stau absolut nemișcată. Oare comandantul se uită la mine? Mă 
cercetează? Încerc să par înfrântă și supusă, așa cum Știu că le place 
Războinicilor să arate Cărturarii. 

În secunda următoare o simt în spatele meu Și tresar, surprinsă de cât de 
neauzită a venit de la birou. Este mai firavă decât mi-am imaginat — mai 
scundă decât mine Și subţire ca o trestie. Dacă n-ar avea masca, aș putea-o 
crede un copil. Poartă o uniformă călcată impecabil, cu pantalonii vârâți în 
cizme negre, lustruite ca oglinda. Fiecare nasture de la cămașa ei ca 
abanosul strălucește aidoma unui ochi de șarpe. 

— Uită-te la mine, spune comandantul. 

Mă străduiesc să mă supun, iar când îi întâlnesc privirea, paralizez. Mă uit 
la ea de parcă m-aș uita la o piatră netedă de mormânt. Nu are o fărâmă de 
umanitate în ochii cenușii, iar pe faţa acoperită de mască nu se citește strop 
de bunătate. În stânga gâtului ei coboară o spirală albastră decolorată — un 
tatuaj ciudat. 

— Cum te cheamă, fato? 

— laia. 

Capul îmi zboară într-o parte și obrazul îmi arde. Abia apoi îmi dau seama 
că m-a pălmuit. Ochii mi se umplu de lacrimi Și îmi înfig unghiile în coapse 
ca să mă împiedic s-o iau la fugă. 

— Greșit! mă informează comandantul. Tu nu ai nume. Nu ai identitate. 
Ești o sclavă, doar atât. Asta-i tot ce vei fi vreodată. 


Se întoarce spre negustorul de sclavi Și discută preţul. Faţa încă mă 
ustură, atunci când negustorul îmi desface zgarda și lanţul de la gât. Înainte 
să iasă, bărbatul se mai oprește o clipă. 

— Îmi daţi voie să vă felicit, comandante? 

— Pentru ce? 

— Pentru desemnarea Aspiranţilor. Vuiește orașul. Fiul dumneavoastră... 

— leşi! spune comandantul. 

Îi întoarce spatele negustorului surprins, care se retrage repede, și își 
fixează privirea asupra mea. Creatura asta chiar a plodit? Oare ce fel de 
diavol o fi adus pe lume? Mă cutremur Și sper să nu aflu niciodată. 

— Sclavă, uită-te în spatele meu, îmi spune. 

Radic ochii Și mi se întărește impresia ciudată pe care am avut-o când am 
intrat. Peretele din spatele comandantului este plin de afișe în rame de lemn 
cu chipuri de bărbaţi și femei, tineri Și bătrâni. Sunt zeci, așezate în rânduri. 


CĂUTAT: 
SPION REBEL... HOȚI CĂRTURARI... 
OM DE ÎNCREDERE AL REZISTENȚEI... 
RECOMPENSĂ: 250 MĂRCI... 1.000 MĂRCI... 


— Sunt feţele tuturor luptătorilor din Rezistență pe care i-am prins, ale 
tuturor Cărturarilor pe care i-am aruncat în pușcărie Și i-am executat. 
Majoritatea, înainte să fiu numită comandant. Câţiva, după aceea. 

Un cimitir pe hârtie. Femeia e bolnavă. Îmi feresc privirea. 

— O să-ți spun un lucru pe care-l spun tuturor sclavilor aduși la 
Blackcliff. Rezistenţa a încercat să-și infiltreze oameni în această școală de 
nenumărate ori. l-am descoperit de fiecare dată. Dacă lucrezi pentru 
Rezistență, dacă ai legături cu cei de acolo sau dacă intenţionezi să-i 
contactezi, voi afla ȘI te voi distruge. Priveste! 

Fac așa cum îmi cere, încercând să nu disting feţele, să las imaginile și 
cuvintele să se înceţoșeze. 

Văd însă două chipuri pe care nu le pot ignora. Două chipuri de care n-aș 
putea face abstracţie niciodată, oricât de aproximativ ar fi desenate. Șocul 
mă cuprinde cu încetul, ca Și cum corpul meu i s-ar împotrivi. Ca Și cum n- 
aș vrea să cred ceea ce văd. 


MIRRA ȘI JANAH DIN SERRA 


CONDUCĂTORII REZISTENȚEI 
MAXIMĂ IMPORTANȚĂ 
VII SAU MORŢI 
RECOMPENSĂ: 10.000 MĂRCI 


Bunica Și bunicu” nu mi-au spus niciodată cine mi-a distrus familia. „O 
Mască”, au spus. „Contează care anume? Și iat-o în faţa mea. Aceasta este 
femeia care mi-a zdrobit părinții sub cizmele ei cu ţinte de oţel, cea care a 
îngenuncheat Rezistenţa ucigându-i pe cei mai de seamă dintre conducătorii 
eil. 

Cum de a reușit asta? Cum, când părinții mei se pricepeau atât de bine să 
se ascundă, când doar câțiva oameni Știau cum arătau Şi aproape nimeni 
unde să-i găsească? 

Trădătorul. Cineva i-a jurat credință comandantului. Cineva în care 
părinții mei aveau încredere. 

Oare Mazen Ştia că mă trimite în bârlogul ucigașului părinților mei? E un 
bărbat aspru, dar nu mi s-a părut să fie crud cu bună știință. 

— Dacă mă tragi pe sfoară, vei deveni una dintre fețele de pe perete, 
spune comandantul, fără să înceteze vreo clipă să-mi urmărească privirea. 
Întelegi? 

Îmi dezlipesc ochii de pe chipurile părinților mei și încuviințez. Strădania 
de a nu-mi lăsa corpul să-mi trădeze tulburarea mă face să tremur. 

— Înţeleg. 

— Bine. 

Se duce la ușă și trage de un cordon. Peste câteva clipe apare fata cu un 
singur ochi care mă va conduce jos. Comandantul închide ușa în urma mea 
Și simt cum furia mă năpădește ca o boală. Aș vrea să mă întorc ȘI s-o atac 
pe femeia aceea. Aș vrea să-i strig: „Ai omorât-o pe mama, care avea inimă 
de leoaică, și pe sora mea, care râdea ca ploaia, Și pe tata, care surprindea 
adevărul din câteva trăsături de creion. I-ai luat de lângă mine. I-ai luat de pe 
lumea asta”. 

Nu mă întorc, pentru că aud din nou vocea lui Darin. „Salvează-mă, Laia. 
Amintește-ţi de ce te afli aici. Ca să spionezi”. 

La naiba! În afară de peretele morții, n-am remarcat nimic din biroul 
comandantului. Data viitoare când ajung acolo, va trebui să fiu mult mai 
atentă. Habar nu are că știu să citesc. Aș putea afla câte ceva doar 
aruncându-mi ochii peste hârtiile de pe masa ei de lucru. 


Cu gândul la altceva, abia aud șoapta ușoară ca o bătaie de aripă a fetei de 
lângă mine. 

— Te simţi bine? 

Nu-i decât cu câteva degete mai scundă decât mine, dar pare cumva foarte 
micuță. Corpul bolnăvicios de slab înoată în rochia neagră, are un chip 
chinuit ȘI înspăimântat, arată ca un Șoarece înfometat. Ceva morbid din 
mine mă îndeamnă s-o întreb cum Și-a pierdut ochiul. 

— Sunt bine, spun. Dar nu cred că am prins-o într-o pasă bună. 

— Nu are pase bune. 

Mi se pare clar! 

— Cum te cheamă? 

— Eu... Eu nu am nume, zice fata. Nimeni dintre noi nu are. 

Face semn cu mâna spre petecul de peste ochi și mă apucă brusc greaţa. 
Asta 1 s-o fi întâmplat acestei fete? I-a spus cuiva cum o cheamă ȘI i-au scos 
ochiul? 

— Ai grijă. Comandantul vede și știe lucruri pe care nu avea de unde să 
le afle, spune ea încet, luând-o iute în fața mea, ca și cum ar vrea să se 
îndepărteze fizic de vorbele pe care tocmai le-a rostit. Haide, trebuie să te 
duc la bucătăreasă. 

Ajungem la bucătărie. Imediat ce pășesc înăuntru, mă simt mai bine. E un 
spaţiu mare, bine încălzit Și bine luminat, cu o vatră Și o plită uriașă într-un 
colț, iar în mijloc cu o masă mare de lucru. De tavan atârnă cununi de ardei 
roșu Și de cepe cu coaja ca foița de hârtie. O poliţă cu mirodenii și 
condimente se întinde pe un întreg perete, iar în aer miroase a lămâie ȘI a 
cardamom. Dacă spațiul n-ar fi fost atât de mare, parcă m-aș fi întors în 
bucătăria bunica. 

Într-un vas zace un morman de vase murdare, iar pe plită fierbe un ceainic 
cu apă. Cineva a pus pe o tavă biscuiţi și gem. O femeie micuță, cu părul alb 
ȘI cu o rochie cu romburi la fel ca a mea, stă la masă Și toacă ceapă cu 
spatele la noi. 

— Bucătăreaso, spune fata, ea este... 

— Ucenică la bucătărie! o întrerupe femeia fără să se întoarcă, cu o voce 
aspră ȘI răgușită, de parcă ar fi bolnavă. Nu ţi-am spus acum câteva ceasuri 
să speli vasele? Nu mai da din gură ȘI treci la treabă, altminteri te culci cu 
burta goală, iar mie n-o să-mi pese nici cât negru sub unghie. 

Fata nu protestează ȘI își ia șorțul. Bucătăreasa se întoarce pe urmă de la 
ceapa ei, iar mie mi se taie răsuflarea Și încerc să nu rămân cu gura căscată, 


atunci când îi văd faţa plină de semne. Cicatrice roșu-aprins îi coboară 
Șerpuind de la frunte pe obraji, pe buze, pe bărbie, apoi pe gât până când se 
pierd sub gulerul înalt al rochiei negre. Arată ca Și cum ar fi zgâriat-o un 
animal de pradă uriaș, iar ea a avut ghinionul să supravieţuiască. Doar ochii, 
ca niște agate albastru închis, i-au rămas neatinși. 

— Cine... 

Mă observă și rămâne nefiresc de ţeapănă. Pe urmă, fără nicio explicație, 
se întoarce Și iese șchiopătând pe ușa din spatele bucătăriei. 

Mă uit spre fată Și caut ajutor. 

— N-am vrut să mă holbez așa. 

Ucenica se duce timid spre ușă și o crapă ușor. 

— Bucătăreaso? Bucătăreaso? 

Nu se aude niciun răspuns. Fata își mută privirea de la ușă la mine. 
Ceainicul de pe plită începe să fluiere strident. 

— Se apropie a noua bătaie a clopotului, spune ucenica frângându-și 
mâinile. Ora la care vrea comandantul ceaiul de seară. Trebuie să i-l duci tu, 
iar dacă întârzii... Comandantul... O să... 

— O să ce? întreb. 

— O să... se înfurie. 

Pe faţa ei se citește o groază pură, animalică. 

— Bine, spun. 

Frica fetei e contagioasă. Mă grăbesc să torn apă din ceainic în cana de pe 
tavă. 

— Cum îl bea? Cu zahăr? Cu smântână? 

— Cu smântână. 

Fata dă fuga la un dulap Și scoate afară o oală acoperită, vărsând niște 
lapte. 

— Of! 

— Adu oala încoace! 

O iau și adun smântână de deasupra, încercând să-mi păstrez calmul. 

— Vezi? Am terminat, mai trebuie doar să curăţ... 

— Nu mai ai timp, spune fata Și îmi pune tava în brațe, apoi mă împinge 
pe hol. Te rog, grăbește-te! E aproape... 

Clopotul începe să bată. 

— Du-te! spune fata. Trebuie să ajungi înaintea ultimei bătăi. 

Scările sunt abrupte, iar eu merg prea repede. Tava se înclină Și abia 
reușesc să prind la timp vasul cu smântână, în timp ce lingurita cade cu 


zgomot pe podea. Clopotul bate pentru a noua oară, apoi amuțește. 

„Liniștește-te, Laia. Nu fi caraghioasă”. Comandantul probabil că n-o să 
bage de seamă dacă întârzii cinci secunde, dar o să observe sigur dacă tava e 
în neorânduială. Ţin tava într-o mână și culeg linguriţa, zăbovind o clipă ca 
să aranjez totul înainte să mă apropii de ușă. 

Ușa se dă în lături chiar când mă pregăteam să bat. Tava îmi zboară din 
mână, iar cana cu ceai fierbinte îmi trece pe lângă cap Și se face țăndări de 
peretele din spate. 

Rămân mută de uimire, iar comandantul mă trage în birou. 

— Întoarce-te! 

Tremur din tot trupul și mă întorc cu faţa spre ușa închisă. Nu remarc 
Șuieratul cozii de lemn prin aer decât după ce simt cravașa comandantului 
prăvălindu-se pe spatele meu. Șocul loviturii mă trântește în genunchi. 
Cravașa mai coboară de încă trei ori, apoi simt mâinile comandantului în 
păr. Scot un scheunat, iar ea îmi ridică faţa și o apropie de ai ei, până când 
masca de argint și obrajii mei aproape că se ating. Îmi încleștez dinţii să nu 
strig și mă silesc să alung lacrimile, cu gândul la vorbele negustorului de 
sclavi: „Comandantul mai degrabă te seceră cu sabia decât să te suporte 
plângând”. 

— Nu tolerez întârzieri, îmi spune, cu ochii incredibil de senini. Să nu se 
mai repete. 

— D... da, comandante. 

Șoapta mea nu-i nici cu o iotă mai sonoră decât cea a fetei de la bucătărie. 
Dacă vorbesc mai tare, mă doare Și mai rău. Femeia îmi dă drumul. 

— Curăţă mizeria de pe hol! Te prezinți la mine mâine dimineaţă la al 
Șaselea clopot. 

Comandantul pășește pe lângă mine și câteva clipe mai târziu aud 
închizându-se ușa de la intrare. 

Strâng tava de pe jos Și argintăria tremură pe ea. Doar patru lovituri Și mă 
simt ca Și cum mi-ar fi sfâșiat pielea și apoi ar fi presărat sare. De pe bluză 
mi se prelinge sânge. 

Vreau să gândesc logic Și practic, așa cum m-a învăţat bunicu” că se face 
atunci când trebuie să te ocupi de răni. „Scoate-ţi bluza, fetița mea. Curăţă 
rănile cu alun și presară pe ele șofran. Pe urmă pansează-le și schimbă 
bandajele de două ori pe zi”. 


Dar de unde să iau o bluză nouă? Sau alun? Și cum să-mi bandajez rănile 
de pe spate, fără să mă ajute cineva? 

„Pentru Darin. Pentru Darin. Pentru Darin”. 

„Și dacă e mort?” șoptește o voce în capul meu. „Dacă Rezistenţa nu-l 
găsește? Dacă trec prin iad degeaba?” 

Nu. Dacă o iau pe panta asta, n-o să rezist nici până mâine dimineaţă, ce 
să mai vorbim de câteva săptămâni Și de spionatul comandantului. 

Adun cioburile de porțelan pe tavă și aud un scârțâit pe pardoseală. Tresar 
Și mă uit în sus, îngrozită că s-ar putea să se fi întors comandantul. Nu-i 
decât fata de la bucătărie. Îngenunchează lângă mine și Şterge ceaiul vărsat 
cu o cârpă. 

Îi mulţumesc, iar ea tresare ca o căprioară speriată. Termină de Șters și se 
strecoară în jos pe scări. 

Mă întorc în bucătăria pustie, las tava și mă prăbușesc peste masă, cu 
capul îngropat în palme. Sunt prea amorțită ca să plâng. Îmi trece prin minte 
că ușa comandantului a rămas probabil descuiată, iar înăuntru se află 
prețioasele sale hârtii, la vedere pentru oricine ar avea curajul să se ducă 
înapoi acolo. 

„Comandantul a plecat, Laia. Du-te și vezi ce poţi afla!” Darin așa ar 
face. I s-ar părea o ocazie nemaipomenită să adune informaţii prețioase 
pentru Rezistență. 

Dar eu nu sunt Darin. În acest moment nu mă pot gândi la misiunea mea, 
sau la faptul că sunt spion, nu sclavă. Nu mă pot gândi decât la durerea 
ascuțită din spate Și la sângele care îmi îmbibă hainele. 

„Nu vei reuși să supravieţuiești alături de comandant”, a spus Keenan. 
„Misiunea va fi un eșec”. 

Las capul pe masă de-a binelea și încerc să îndur durerea. A avut dreptate. 
La naiba, a avut dreptate! 

Restul permisiei trece cât ai clipi Și iată că bunicul mă potopește cu 
sfaturi în timp ce mergem spre Blackcliff în trăsura lui de abanos. Mi-a 
mâncat jumătate din permisie prezentându-mă șefilor celor mai puternice 
Case Și cealaltă jumătate certându-mă că nu închei cât mai multe alianţe cu 
putinţă. Când i-am spus că vreau s-o vizitez pe 
Helene, aproape că a făcut apoplexie. 

— Fata asta ţi-a luat minţile, s-a răstit el. Nu poți recunoaște o sirenă, 
când îţi iese în drum? 

Când mă gândesc la asta acum, îmi înăbuș un zâmbet imaginându-mi ce 
față ar face Helene dacă ar ști că cineva a făcut-o sirenă. 

Pe de-o parte, îmi pare rău pentru bunicul. Este o legendă, un general cu 
atâtea bătălii încât nu le mai numără nimeni. Oamenii din subordinea lui l-au 
venerat nu numai pentru curaj Și isteţime, ci Și pentru nemaipomenita lui 
pricepere de a scăpa de moarte, atunci când soarta îi stătea împotrivă. Acum, 
la șaptezeci Și Șapte de ani, a trecut multă vreme de când a încetat să mai 
conducă soldaţi în războaiele de la frontieră. Probabil că așa se și explică 
fixaţia pe care a făcut-o pentru Încercări. 

Indiferent ce motive are, sfaturile lui simt înțelepte. Trebuie să mă 
pregătesc pentru Încercări și cel mai bun mod este să aflu cât mai multe 
informați despre ele. A sperat ca Profeţii le-au descris mai pe larg pe 
undeva, în viziunea lor originară, poate chiar că au menţionat la ce să se 
aștepte aspiranţii, dar deși am cercetat amănunțit biblioteca vastă a 
bunicului, n-am găsit nimic. 

— La naiba, ascultă-mă! 

Bunicul mă lovește cu bombeul de oţel al cizmei, iar eu mă prind de 
bancheta trăsuri, în timp ce durerea mi se împrăștie prin picior. 

— Ai auzit vreun cuvânt din ce-am spus? 

— Încercările reprezintă un test al personalităţii mele. Poate că n-o să Știu 
la ce să mă aștept, dar trebuie să fiu pregătit pentru orice. Trebuie să-mi 
înving slăbiciunile și să exploatez slăbiciunile celorlalți. Mai presus de 
toate, trebuie să ţin minte că un Veturius este... 


— Mereu victorios, spunem la unison, iar bunicul încuviinţează aprobator, 
în timp ce eu încerc să nu-mi trădez nerăbdarea. 

Din nou bătălii. Din nou violenţă. Nu vreau decât să evadez din Imperiu, 
ȘI cu toate astea, iată-mă aici. „Adevărata libertate, a trupului și a 
sufletului.” Pentru asta mă lupt, îmi reamintesc cu. Nu ca să conduc. Nu ca 
să ajung la putere. Pentru libertate. 

— Mă întreb care este poziția mamei tale în toată treaba asta, zice 
gânditor bunicul. 

— În niciun caz nu mă va favoriza, asta-i sigur. 

— Nu te va favoriza, dar știe că ai Șansele cele mai mari să ieși 
învingător. Keris are mult de câștigat, dacă îl susţine pe aspirantul potrivit. 
Și mult de pierdut, dacă îl sprijină pe cel care dă greș, spune bunicul, 
uitându-se gânditor pe geamul trăsurii. Am auzit zvonuri ciudate despre fiica 
mea. Lucruri de care pe vremuri aș fi râs. Va face tot ce-i stă în puteri să te 
împiedice să învingi. Nu te aștepta la altceva. 

Ajungem la Blackclift printre alte zeci de trăsuri. Bunicul îmi strivește 
mâna în strânsoarea mâinii lui. 

— Să nu dezamăgești Casa Veturia, mă avertizează el. Să nu mă 
dezamăgești. 

Strângerea lui de mână mă înfioară. Mă întreb dacă voinţa mea va ajunge 
vreodată atât de intimidantă. 

După ce pleacă bunicul, se apropie Helene. 

— Întrucât toată lumea se întoarce să asiste la Încercări, noua serie de 
ucenici nu va sosi decât după ce concursul se va termina, spune ea ȘI-I face 
cu mâna lui Demetrius, care coboară la câțiva pași mai încolo din trăsura 
tatălui său. Stăm în vechea noastră cazarmă. Și avem același orar ca înainte, 
numai că în loc de istorie Și retorică vom face mai multe schimburi de pază 
la ziduri. 

— Chiar dacă acum suntem Măști adevărate? 

— Nu fac eu regulile, spune Helene. Vino, întârziem la antrenamentul de 
mânuire a sabiei. 

Ne facem loc prin îmbulzeala de elevi spre poarta Academiei Blackcliff. 

— Ai aflat ceva despre Încercări? o întreb pe Hel. 

Cineva mă bate pe umăr, dar nu-l bag în seamă. O fi vreun cadet 
conștiincios care se grăbește să ajungă la ore la timp. 

— Nimic, spune Hel. Am stat toată noaptea în biblioteca tatei. 

— Şi eu. 


La naiba! Pater Aquillus este jurist și are în bibliotecă tot ce vrei, de la 
cărți obscure de drept, până la vechi tratate de matematică ale Cărturarilor. 
El și bunicul au împreună toate cărțile importante din Imperiu. Nu mai avem 
unde căuta. 

— Ar trebui să verificăm... Ce dracu” vrei? 

Bătaia pe umăr a devenit insistentă. Mă întorc cu gândul să-l reped pe 
cadet. Văd însă că la mine se uită o fată cu gene incredibil de lungi. 
Limpezimea ochilor ei aurii Și profunzi mă tulbură profund. Pentru o 
secundă, uit Și cum mă cheamă. 

N-am mai văzut-o, altminteri mi-aș fi amintit de ea. În ciuda cătușelor 
grele argintii Și a cocului dureros de strâns care-i caracterizează pe toți 
servitorii de la Blackcliff, nu arată deloc a sclavă. Rochia neagră îi vine 
mănușă Și i se mulează pe toate formele, făcând să se întoarcă multe capete 
după ea. Are buze pline Și moi Și un nas drept pentru care ar invidia-o multe 
fete, Cărturărese sau nu. Mă holbez la ea, îmi dau seama că mă holbez, îmi 
spun să încetez, dar mă holbez în continuare. Respir sacadat, iar trupul meu 
trădător mă împinge spre fată până când nu mai rămân decât vreo două 
degete între noi. 

— Asp-aspirant Veturius. 

Îmi rostește numele cu teamă Și asta mă aduce în simţiri. „Adună-te, 
Veturius”. Pășesc într-o parte, speriat eu însumi de groaza pe care i-o citesc 
în ochi. 

— Ce este? întreb calm. 

— Com-comandantul dorește ca domnia ta Și aspirantul Aquilla să vă 
prezentați la ea în birou la al șaselea clopot. 

— La al Șaselea clopot? 

Helene trece de poartă și își face loc spre casa comandantului, scuzându- 
se faţă de niște ucenici pe care îi îmbrâncește. 

— Am întârziat. De ce nu ne-ai anunţat mai repede? 

Fata merge în spatele nostru, prea speriată să vină mai aproape. 

— Sunt atâţia oameni aici... N-am reușit să vă găsesc. 

Helene flutură din mână Și respinge explicația fetei. 

— O să ne omoare. Bănuiesc că-i vorba despre Încercări, Elias. Poate că 
Profeţii i-au spus ceva. 


Helene se grăbește și mai tare, în speranţa că va ajunge totuși la timp în 
biroul mamei. 


— Încep Încercările? întrebă fata, apoi duce mâna la gură. Lertaţi-mă, 
Șoptește ea. Eu... 

— Nu-i nimic, spun eu fără să zâmbesc, pentru că aș speria-o ȘI mai tare. 

Pentru o sclavă, zâmbetul unei Măști nu înseamnă de obicei nimic bun. 

— Mă întreb și eu același lucru, adaug. Cum te cheamă? 

— Sclavă. 

Sigur că da. Mama alungă întotdeauna orice nume din existenţa ei. 

— Aha. Lucrezi pentru comandant? 

Aș vrea să spună nu. Aș vrea să spună că mama a trimis-o întâmplător pe 
ea. Aș vrea să spună că lucrează la bucătăria sau la infirmeria Academiei, 
unde sclavele nu au cicatrice Și părţi lipsă din corp. 

Dar fata dă din cap că da. „N-o lăsa pe mama să te facă bucăţi”, mă 
gândesc. Fata mă privește în ochi Și simt din nou senzația aceea arzătoare ȘI 
devoratoare din viscere. „Nu fi slabă. Fugi. Salvează-te”. 

O pală de vânt îi flutură peste obraji o șuviță de păr scăpată din coc. 
Citesc o umbră de sfidare pe faţa ei și îi văd oglindită în ochi propria mea 
dorinţă de libertate. N-am zărit niciodată asta în ochii vreunuia dintre elevii 
cu care sunt coleg, ca să nu mai vorbim despre sclavi. Timp de o clipă, mă 
simt mai puţin singur. 

Dar fata pleacă imediat privirea, iar eu mă minunez de propria mea 
naivitate. Nu se poate împotrivi. Nu poate evada. Nu de la Blackcliff. 
Zâmbesc fără niciun strop de bucurie. În privinţa asta, eu și sclava semănăm 
mai mult decât va ști ea vreodată. 

— Când ai început să muncești aici? o întreb. 

— Acum trei zile, domnule. Domnule aspirant... adaugă ea, frângându-și 
mâinile. 

— E suficient să-mi spui Veturius. 

Pășește cu grijă, delicat — comandantul pesemne că a biciuit-o de curând. 
Nu merge totuși cocoșată și cu pașii târșâiți ai celorlalți sclavi. Spatele 
drept Și grațios spune despre ea mai mult decât ar putea-o face cuvintele. 
Sunt gata să pariez pe sabia mea că înainte a fost o femeie liberă. Nici măcar 
nu-și dă seama cât este de drăguță și câte probleme îi poate aduce 
frumuseţea într-un loc ca Blackceliff. 

— Pot să-ți dau un sfat? 

Capul ei tresare ca un animal rănit. Măcar e precaută. 

— Să știi că... 


— „„Atragi atenţia oricărui bărbat pe o rază de un kilometru”. 

— [eşi în evidenţă. E cald, dar ar trebui să porţi o mantie sau o pelerină, 
ceva care să te ajute să treci neobservată. 

Fata încuviințează, dar îi citesc suspiciunea în ochi. Își strânge mâinile la 
piept Și se apleacă puţin. Nu-i mai spun nimic altceva. 

Ajungem la biroul mamei. Marcus și Zak sunt deja acolo, îmbrăcați în 
armură Și echipați complet de luptă. Tac când intrăm și se vede clar că 
vorbeau despre noi. 

Comandantul nu ne bagă în seamă pe mine Și pe Helene. Se întoarce de la 
fereastra de unde se uita peste dune. Îi face semn sclavei să se apropie, apoi 
o lovește zdravăn cu dosul palmei, atât de tare încât din gură îi zboară stropi 
de sânge. 

— Am spus la al șaselea clopot. 

Mă cuprinde furia, iar comandantul simte. 

— Da, Veturius? 

Strânge buzele și înclină ușor capul, ca și cum ar spune: „Vrei să intervii 
ȘI să atragi mânia mea asupra ta?” 

Helene îmi dă un mic ghiont Și nu scot o vorbă, chiar dacă fierb. 

— Ieçşi, îi spune mama fetei, care tremură. Aquilla, Veturius, luaţi loc. 

Marcus o urmărește pe sclavă plecând. Pofta din privirea lui mă face să 
simt nevoia s-o împing mai repede afară și să-i scot ochii Șarpelui. Zak, în 
schimb, o ignoră pe servitoare Și se uită pe furiș la Helene. Faţa lui ascuţită 
e palidă și are cearcăne violete sub ochi. Mă întreb cum Și-au petrecut 
permisia el și Marcus. Ajutându-l în fierărie pe tatăl lor Plebeu? Vizitându-și 
familia? Complotând cum să ne omoare pe Helene și pe mine? 

— Profețu sunt ocupați, spune cu un zâmbet ciudat și superior 
comandantul. M-au rugat pe mine să vă dau detalii despre Încercări, în locul 
lor. lată. 

Comandantul întinde pe birou un pergament și ne aplecăm cu toții să-l 
citim. 


Sunt patru, Și patru calități căutăm: 
Curajul să-și înfrunte cele mai negre spaime 
Șiretenia să-și păcălească adversarii 
Puterea braţelor, a minții Și a inimii 
Credinţă până dincolo de sine. 


— Este o profeție. Veţi afla ce înseamnă în zilele care vin. 

Comandantul se întoarce din nou spre fereastră, cu mâinile la spate. Îi văd 
imaginea reflectată în geam Și nu-mi place satisfacția pe care o citesc în ea. 

— Probele Încercărilor vor fi plănuite și judecate de Profeţi, dar întrucât 
au menirea să-i elimine pe cei slabi, le-am propus să rămâneti la Blackcliff 
pe durata lor. Profeţii au fost de acord. 

Mă stăpânesc să nu pufnesc. Sigur că au fost de acord. Știu ei prea bine că 
locul ăsta e un iad și vor să facă Încercările cât mai grele cu putinţă. 

— Le-am ordonat centurionilor să intensifice antrenamentele ca să vă 
ridicaţi la înălțimea statutului de Aspiranti. Nu am niciun cuvânt de spus în 
ceea ce privește comportamentul vostru în timpul Încercărilor. În afara lor 
însă veţi respecta regulamentul stabilit de mine. Și vă supuneţi pedepselor 
mele. 

Începe să se plimbe prin birou și mă săgetează cu privirea, ca Și cum ar 
urma să mă biciuiască sau chiar mai rău. 

Cine câștigă o Încercare va primi de la Profeţi un semn — un premiu 
oarecare. Cine trece o Încercare fără s-o câștige va primi ca răsplată faptul 
că rămâne în viaţă. Cine nu trece o Încercare va fi executat. 

Se oprește o clipă să se bucure de plăcerea acestui anunţ și abia apoi 
continuă. 

— Aspirantul care câștigă primul două Încercări va fi declarat învingător. 
Următorul, cu o singură victorie, va fi desemnat Sfrâncioc. Nu există 
posibilitate de egalitate. Profeții mi-au cerut să insist că în timpul 
Încercărilor trebuie respectate regulile sportivității. Nu veţi trișa, nu vă veţi 
sabota reciproc Și nu vă veți șicana. 

Îi arunc o privire lui Marcus. Să-i spui lui să nu trișeze este ca și cum i-ai 
spune să trăiască fără să respire. 

— Cum rămâne cu Împăratul Taius? întreabă Marcus. Cu Sfrânciocul 
actual? Cu Garda Neagră? Casa Taia nu va dispărea de la sine. 

— Taius va recurge la represalii, spune comandantul trecând prin spatele 
meu, ceea ce-mi dă înțepături neplăcute în ceafă. A plecat din Antium 
împreună cu oamenii lui și se îndreaptă spre sud ca să întrerupă Încercările. 
Dar profeții mi-au împărtășit altă profeție de-a lor: „Cu răbdare, vița 
înconjoară stejarul până când îl sufocă. Chiar înainte de sfârșit, calea se 
eliberează”. 

— Ce vrea să însemne asta? întreabă Marcus. 


— Înseamnă că acţiunile Împăratului nu ne privesc pe noi. În ceea ce 
privește Sfrânciocul și Garda Neagră, ei au jurat credinţă Imperiului, nu lui 
Taius. Vor fi primii care se vor supune noii dinastii. 

— Când încep Încercările? întreabă Helene. 

— Pot începe în orice moment, spune mama și se așază în sfârșit, 
împreunându-și degetele cu o expresie oarecum distantă. Și pot avea orice 
formă. Din clipa în care ieșiţi din această încăpere, fiți pregătiți! 

— Dacă pot avea orice formă, cum să ne pregătim? vorbește Zak pentru 
prima oară. Cum vom Ști că au început? 

— Veţi ști, spune comandantul. 

— Dar... 

— Veţi ști, repetă comandatul, uitându-se direct la Zak și făcându-l să 
tacă. Alte întrebări? spune ea, dar nu așteaptă răspuns. Sunteţi liberi. 

Salutăm și ieşim. Nu vreau să le întorc spatele Șarpelui și Broaștei 
Râioase, așa că îi las s-o ia înainte, dar regret imediat. Sclava de mai 
devreme stă în umbră lângă scări, iar când trece pe lângă ea, Marcus o apucă 
zdravăn de gât și o trage spre el. Ea se zbate, încercând să scape din 
strânsoarea de fier. El se apleacă și-i șoptește ceva. Duc mâna către sabie, 
dar Helene mă oprește. 

— Comandantul, mă avertizează ea. 

În spatele nostru, mama ne urmărește din ușa biroului, cu braţele 
încrucișate la piept. 

— Este sclava ei, șoptește Helene. Ai fi nebun să te amesteci. 

— Nu ai de gând să-l oprești? întreb eu întorcându-mă spre comandant Și 
încercând să-mi controlez vocea. 

— Nu-i decât o sclavă, spune ea, ca și cum asta ar explica totul. Urmează 
să primească zece lovituri de bici pentru nepriceperea ei. Dacă vrei s-o ajuti, 
n-ai decât să-i preiei pedeapsa. 

— În niciun caz nu vrea, comandante, răspunde Helene pentru mine. 

Își înfige unghiile în braţul meu, Știind că sunt pe cale să aleg biciul, și 
mă împinge pe hol. 

— Las-o baltă, îmi spune. Nu merită. 

Nu-i nevoie să-mi explice. Imperiul nu ia deloc în glumă loialitatea 
Măștilor. Dacă s-ar afla că am acceptat să fiu biciuit în locul unei sclave din 
rândul Cărturarilor, Garda Neagră s-ar năpusti imediat asupra mea. 


În faţă, Marcus râde și îi dă drumul fetei, apoi coboară scările după Zak. 
Fata își recapătă greu respirația sacadată, iar gâtul i se umple deja de 
vânătăi. 

„Ajut-o, Elias!” Nu pot. Helene are dreptate. Riscul e prea mare. 

Helene străbate holul cu pași mari, aruncându-mi o privire plină de 
înțeles. „Mișcă-te”. 

Fata se retrage când trecem pe lângă ea, încercând să se facă mică. 
Dezgustat de felul în care mă port, nu-i acord mai multă atenţie decât unui 
gunoi. O las pradă pedepsei mamei și asta mă face să mă simt lipsit de 
inimă. Mă simt ca o Mască. 

În noaptea aceea visez călătorii pline de foșnete și de șoapte. Vântul îmi 
vuiește în jurul capului ca un hultan Și tresar la atingerea unor mâini nefiresc 
de fierbinţi. Neplăcerea din vis se transformă curând în coșmar. Încerc să mă 
trezesc, dar nu reușesc decât să mă cufund și mai adânc în somn, până când 
nu mai rămâne decât o lumină încinsă, sufocantă. 

Deschid ochii și descopăr mai întâi terenul dur și nisipos de sub mine. Îmi 
dau seama apoi că pământul e fierbinte. Atât de fierbinte încât îmi arde 
pielea. 

Mâinile îmi tremură atunci când le duc la ochi ca să mă feresc de soare ca 
să pot vedea ce e-n jur. Un arbore de pâine noduros Și singuratic se ridică la 
câțiva pași mai încolo din pământul crăpat, iar la multi kilometri spre apus 
strălucește ca un miraj o mare întindere de apă. Aerul pute îngrozitor, un 
amestec de hoit, ouă stricate și dormitoare comune de cădeţi în timpul verii. 
Pământul este atât de decolorat și de pustiu, încât aș putea fi la fel de bine 
pe o Lună moartă, îndepărtată. 

Mă dor mușchii de parcă aș fi zăcut ore în șir în aceeași poziție. Durerea 
îmi spune că ăsta nu-i un vis. Mă ridic în picioare clătinându-mă, o siluetă 
solitară în pustietatea fără margini. 

Încercările au început, după cum se pare. 


15. 
Laia 


Zorii nu sunt decât o iluzie albastră la orizont, când mă duc șchiopătând 
în camera comandantului. Stă la masa de toaletă și studiază imaginea pe care 
i-o trimite înapoi oglinda. Patul ei arată neatins, ca în fiecare dimineaţă. Mă 
întreb când doarme. Dacă doarme. 

Poartă un halat negru Și larg, care-i mai îmblânzește disprețul nețărmurit 
de pe chipul mascat. O văd pentru prima dată fără uniformă. Halatul este 
croit mai larg spre umeri Și observ că volutele neobișnuite ale tatuajului ei 
sunt o parte dintr-un M bogat ornamentat. Cerneala se distinge vie pe pielea 
palidă ca gheaţa. 

Au trecut zece zile de când a început misiunea mea. Deși încă n-am aflat 
nimic care să mă ajute să-l salvez pe Darin, am învăţat cum să calc o 
uniformă a Academiei Blackcliff în exact cinci minute, cum să urc scările cu 
o tavă grea în brațe după șase lovituri de bici pe spinare și cum să rămân 
complet tăcută, până când uit chiar Și eu că exist. 

Keenan mi-a spus doar elementele de bază ale acestei misiuni. Că trebuie 
să adun informaţii despre Încercări și că Rezistenţa mă va contacta atunci 
când ies din Blackcliff după treburi. „S-ar putea să dureze trei zile”, a spus 
Keenan. Sau zece. „Fii pregătită să ne întâlnim oricând mergi în oraș, dar nu 
ne căuta niciodată”. 

Atunci m-am abținut să-i pun zeci de întrebări care îmi treceau prin minte. 
Cum să obțin informaţiile pe care le doreau, de pildă. Sau cum să fac să nu 
mă descopere comandantul. 

Acum plătesc pentru asta. Acum nu vreau ca Rezistenţa să dea de mine. 
Nu vreau să afle ce spion nepriceput sunt. 

În mintea mea, vocea lui Darin se aude mai slab. „Descoperă ceva, Laia. 
Ceva care să mă salveze. Grăbește-te! 

„Nu”, spune mai tare altă parte din mine. „Stai la locul tău. Nu risca să 
spionezi până nu ești sigură că n-o să te prindă”. 

A cui voce s-o ascult? A spionului sau a sclavei? A luptătorului sau a 
lașei? Am crezut că răspunsul la această întrebare va fi ușor, dar asta era 
înainte să aflu ce înseamnă adevărata frică. 


Mă mișc neauzită în jurul comandantului, aranjându-i tava cu micul 
dejun, strângând vasele de la ceaiul din seara trecută, întinzându-i uniforma 
pe pat. „Nu te uita la mine. Nu te uita la mine”. Rugămințile mele par să aibă 
efect. Comandantul se poartă ca Și cum n-aș exista. 

Trag perdelele și primele raze ale dimineţii luminează încăperea. Mă 
opresc Și mă uit la pustiul din faţa ferestrelor comandantului, kilometri în Șir 
de dune care se unduiesc ca niște valuri în vântul dimineţii. Pentru o 
secundă, mă pierd în frumuseţea lor. Pe urmă tobele de la Blackclift bat tare, 
dând semnalul de trezire pentru întreaga școală Și pentru jumătate din oraș. 

— Selavă! 

Nerăbdarea din vocea comandantului mă pune în mișcare înainte să mai 
rostească vreo vorbă. 

— Părul, îmi ordonă ea. 

lau o perie Și niște agrafe din sertarul mesei Și îmi surprind imaginea în 
oglindă. Vânătăile pe care mi le-a lăsat acum o săptămână aspirantul Marcus 
au început să pălească, iar cojile de pe rănile celor zece bice primite după 
aceea au căzut. Le-au înlocuit alte răni. Trei bice peste picioare pentru o 
urmă de praf pe fustă. Patru bice peste mâini pentru că nu am terminat la 
timp ce aveam de cusut. Un ochi învineţit de o Țeastă prost dispusă. 

Comandantul deschide o scrisoare. Ține capul nemișcat Și eu îi perii 
părul, dar mă ignoră complet. Înlemnesc pentru o secundă și mă uit în jos la 
pergamentul pe care îl citește. Comandantul nu observă nimic. Sigur că nu 
observă. Cărturarii nu Știu să citească, sau cel puţin așa crede ea. Încep să-i 
perii mai iute părul decolorat. 

„Uită-te la scrisoare, Laia”. Vocea lui Darin. „Află ce scrie în ea”. 

O să-și dea seama. O să mă pedepsească. 

„Habar nu are că știi să citești. O să te creadă o idioată de Cărturăreasă 
care cască gura la niște semne de neînțeles pentru ea”. 

Înghit în sec. Ar trebui să mă uit. Zece zile la Blackcliff fără altă realizare 
decât vânătăi Și urme de bici înseamnă un dezastru. Dacă Rezistenţa îmi 
cere un raport, n-am nimic să le spun. Ce se va întâmpla atunci cu Darin? 

Trag iar Și iar cu ochiul în oglindă și mă asigur că femeia comandant nu 
dă atenţie decât scrisorii. Când n-am nicio îndoială, risc să mă uit rapid în 
Jos. 

„„„în sud e prea periculos, iar comandantul nu este de încredere. Vă 
sfătuiesc să vă întoarceți la Antium. Dacă trebuie să veniți în sud, călătoriți 


doar cu puține trupe... 

Comandantul se foiește și eu îmi mut privirea, moartă de frică să nu mă fi 
dat de gol. Dar ea citește în continuare, iar eu mă încumet să mă uit din nou. 

„„.aliații se dezic de Casa Tăia, așa cum fug șobolanii de foc. Din câte 
am aflat, comandantul intenționează... 

Nu descopăr ce intenţionează comandantul, pentru că ridic privirea Și văd 
că mă privește în oglindă. 

— Ce... ce semne frumoase! Șoptesc eu cu vocea gâtuită, scăpând o 
clamă. 

Mă aplec s-o ridic Și profit de acele secunde prețioase ca să-mi ascund 
panica. O să mă biciuiască pentru că am citit ceva ce nici măcar nu are vreun 
înțeles? De ce am lăsat-o să mă surprindă? De ce n-am fost mai atentă? 

— N-am mai văzut cuvinte, adaug. 

— Nu, spune ea cu o strălucire în ochi Și mi se pare că își bate joc de 
mine. Cei de teapa ta n-au nevoie să citească. În partea dreaptă e prea jos, 
adaugă ea, examinându-și părul. Îndreaptă-l. 

Îmi vine să plâng de ușurare, dar îmi păstrez faţa lipsită de orice expresie 
Și înfig încă o agrafă în părul ei mătăsos. 

— De când ești aici, sclavă? 

— De zece zile. 

— Ţi-ai făcut prieteni? 

Din partea comandantului, întrebarea asta este atât de lipsită de noimă, 
încât aproape că-mi vine să râd. Prieteni? La Blackcliff? Fata de la bucătărie 
este prea sfioasă ca să-mi adreseze vreun cuvânt, iar bucătăreasa vorbește 
doar când îmi dă ordine. Restul sclavilor de la Academie locuiesc și 
muncesc în pavilionul principal. Sunt tăcuți și distanți — mereu singuri, 
mereu prudenti. 

— Eşti aici pe viaţă, fato, spune comandantul, examinându-și 
pieptănătura. Poate ar trebui să-i cunoşti pe ceilalți asemenea ție. Poftim, 
îmi întinde ea două scrisori pecetluite. Du-o pe cea cu sigiliu roșu la biroul 
curierilor, iar pe cea cu sigiliu negru lui Spiro Teluman. Nu pleci de la el fără 
răspuns. 

Nu îndrăznesc să întreb cine este Spiro Teluman și cum îl voi găsi. 
Comandantul pedepsește întrebările cu suferinţă. lau scrisorile și mă îndrept 
spre ușă cu spatele, ca să evit vreun atac neașteptat. După ce ies și închid 
ușa, răsuflu adânc. Mulţumesc cerului că femeia asta este prea arogantă ca 


să creadă că o servitoare știe să citească. Mergând pe hol, mă uit la prima 
scrisoare și simt că mă ia cu leșin. Îi este adresată Împăratului Taius. 

Despre ce ar putea coresponda ea cu Taius? Despre Încercări? Trec 
degetul cu grijă pe lângă sigiliu. E încă moale, s-ar desprinde fără să lase 
urme. 

Aud un scârțâit în spatele meu. Mă întorc ca lovită și scap scrisoarea. 
„„Comandantul!” ţipă mintea mea. Dar holul este gol. Ridic scrisoarea ȘI o 
bag în buzunar. Mi se pare vie, ca un Șarpe sau ca un păianjen pe care mi l- 
aș fi ales animal de casă. Ating din nou sigiliul, apoi trag iute mâna. „Prea 
periculos”. 

Totuși, trebuie să ofer ceva Rezistenței. În fiecare zi când ies din 
Blackcliff după treburile comandantului, mă tem să nu mă tragă deoparte 
Keenan Și să-mi ceară raportul. Fiecare zi în care nu se întâmplă asta nu-i 
decât o păsuire. În cele din urmă nu-mi va mai rămâne timp. 

Trebuie să-mi iau mantia, așa că mă îndrept spre camerele servitorilor din 
culoarul deschis de lângă bucătărie. Cămăruța mea, la fel ca și aceea a 
ucenicei de la bucătărie, nu-i decât o gaură umedă, cu intrarea scundă 
acoperită de o perdea zdrenţuită pe post de ușă. Înăuntru nu încap decât un 
prici cu o saltea de paie și o ladă pe post de masă. 

Aud de aici vocile joase ale ucenicei și bucătăresei. Ucenica măcar s-a 
arătat cât de cât mai prietenoasă decât bucătăreasa. M-a ajutat de mai multe 
ori la treburi, iar la sfârșitul primei zile aici, când credeam că o să leșin de 
pe urma loviturilor de bici, am văzut-o plecând grăbită din vizuina mea. 
După aceea am găsit înăuntru o alifie tămăduitoare Și o cană cu ceai menit 
să mă amorţească. 

Dar la atât se limitează prietenia ei. Le-am mai întrebat una-alta pe ea Și 
pe bucătăreasă, am încercat să vorbesc despre vreme, m-am plâns de 
purtarea comandantului... N-am primit niciun răspuns. Sunt destul de sigură 
că, dacă aș intra în bucătărie goală-pușcă și cotcodăcind ca o găină, tot n-aș 
scoate vreun cuvânt de la ele. Nu vreau să încerc din nou să mă apropii doar 
ca să mă izbesc de un zid de tăcere, dar am totuși nevoie de cineva care să- 
mi spune cine este Spiro Teluman Și unde-l pot găsi. 

Intru în bucătărie și le găsesc pe amândouă nădușind de la căldura vetrei 
încinse. Deja se pregătește prânzul, îmi lasă gura apă și mi se face dor de 
mâncarea bunicii. N-aveam niciodată din abundență, dar ea gătea totul cu 
dragoste și asta transforma cele mai simple lucruri într-un ospăț. Aici 


mâncăm resturile rămase de la comandant Și, oricât mi-ar fi de foame, totul 
are gust de rumeguș. 

Ucenica se uită la mine în semn de salut, iar bucătăreasa mă ignoră 
complet. Femeia mai în vârstă se urcă pe un scăunel Șubred ca să ajungă la o 
funie de usturoi. Mai-mai să cadă, dar când îi întind mâna ca să se sprijine, 
mă fulgeră cu privirea. 

Las mâna jos Și rămân așa, degeaba, stânjenită. 

— Poţi... Puteţi să-mi spuneți unde îl găsesc pe Spiro Teluman? 

Liniște. 

— Uitaţi care-i treaba, zic. Știu că sunt nouă, dar comandantul mi-a spus 
să-mi fac prieteni. Mă gândeam... 

Bucătăreasa se întoarce spre mine mai încet ca niciodată. E cenușie la 
față, de parcă ar fi bolnavă. 

— Prieteni. 

Este primul cuvânt pe care mi-l adresează Și care nu-i un ordin. Clatină 
din cap și pune usturoiul pe masă. Începe să-l toace cu o furie ușor de 
deslușit. Nu știu ce am făcut atât de îngrozitor, dar se vede clar că nu mă va 
ajuta. Oftez și ies din bucătărie. Voi fi nevoită să întreb pe altcineva despre 
Spiro Teluman. 

— E un făuritor de săbii, aud o voce slabă în spatele meu. 

Ucenica a venit afară după mine și se uită peste umăr, îngrijorată că 
bucătăreasa ar putea-o auzi. 

— ÎI găsești pe malul râului, în Cartierul Armelor. 

Se întoarce iute, gata să plece, Și exact asta mă determină să-i vorbesc. N- 
am mai stat de vorbă normal cu un om de zece zile. De-abia dacă am spus 
alte cuvinte în afară de „Da, să trăiţi” și „Nu, să trăiţi”. 

— Eu sunt Laia. 

Ucenica înlemnește. 

— laia, rostogolește ea cuvântul în gură. Eu sunt... Sunt Izzi. 

Zâmbesc pentru prima oară de la razie încoace. Aproape că uitasem cum 
îmi sună numele. Izzi ridică privirea spre apartamentul comandantului. 

— Comandantul vrea să-ţi faci prieteni ca să-i poată folosi împotriva ta, 
șoptește Izzi. De aceea s-a supărat bucătăreasa. 

Clatin din cap, pentru că nu înţeleg. 

— Așa ne controlează, spune Izzi, pipăindu-și cu degetele petecul negru 
de pe ochi. De aceea face bucătăreasa tot ce-i cere. De aceea fac Și restul 


sclavilor din Blackceliff tot ce spune ea. Uneori, îi pedepsește pe cei la care 
ţii, în loc să te pedepsească pe tine. Dacă vrei să-ţi faci prieteni, continuă 
Izzi extrem de încet, astfel încât trebuie să mă aplec spre ea ca s-o aud, fă în 
așa fel încât comandantul să nu știe. Asigură-te că e un secret. 

Se strecoară înapoi în bucătărie, iute ca o pisică. Eu plec spre biroul 
curierilor, fără să-mi pot scoate din minte ce mi-a spus. Din moment ce avem 
o stăpână atât de nebună încât să folosească prieteniile dintre sclavi 
împotriva lor nu-i de mirare că Izzi Și bucătăreasa se ţin la distanţa de mine. 
Oare așa și-o fi pierdut Izzi ochiul? Oare așa o fi căpătat bucătăreasa 
cicatricile? 

Până acum, comandantul nu m-a pedepsit în niciun mod care să lase urme 
definitive, dar este doar o chestiune de timp. Scrisoarea către Împărat din 
buzunar mi se pare brusc mult mai grea Și îmi apropii mâna de ea. Oare să 
îndrăznesc? Cu cât obţin mai iute informaţii, cu atât mai repede îl poate 
salva Rezistenţa pe Darin și mă poate scoate pe mine de la Blackclift. 

Dezbat problema în gând tot drumul până la porțile Academiei. Când mă 
apropii, auxiliari de pază împlătoșați în piele, care de obicei sunt încântați 
să le facă zile fripte sclavilor, abia dacă mă observă. Sunt ocupați cu doi 
călăreți care se apropie de școală. Profit de neatenţia lor și mă strecor fără 
zgomot mai departe. 

E încă dimineaţa devreme, dar deșertul s-a încins deja, iar eu mă foiesc Și 
mă scarpin din cauza mantiei din spate De fiecare dată când o îmbrac, mă 
gândesc la aspirantul Veturius Și la vâlvătaia aceea nerușinată care l-a 
cuprins când m-a privit prima dată, la mirosul lui când s-a apropiat de mine, 
curat ȘI bărbătesc. Mă gândesc la cuvintele lui, spuse aproape cu grijă pentru 
mine. „Pot să-ţi dau un sfat?” 

Nu știu la ce mă așteptam de la fiul comandantului. La cineva ca Marcus 
Farrar, gata să-mi lase cât ai clipi un colier de vânătăi care m-au durut zile în 
Șir? La cineva ca Helene Aquilla, care a vorbit cu mine de parcă nu contam 
nici cât un gunoi? 

În orice caz, mă aşteptam să semene cu mama lui — blond, palid și 
înghețat până în măduva oaselor. Numai că el e brunet cu pielea aurie și, 
chiar dacă are ochii cenușiu-deschis că ai mamei lui, în ei nu se citește 
răceala sfredelitoare care caracterizează Măştile. Dimpotrivă, în clipa când i- 
am întâlnit privirea, l-am văzut fremătând de viaţă în spatele măștii, o viaţă 


dezlănţuită haotic Și ispititoare. Am văzut în el foc și dorință, iar inima a 
început să-mi bată mai iute. 

lar masca îi stă pe faţă ca un obiect separat. Să fie ăsta un semn de 
slăbiciune? Nu se poate, aud peste tot că este cel mai bun soldat de la 
Blackcliff. 

„Oprește-te, Laia. Încetează să te mai gândești la el”. Dacă se poartă 
grijuliu, o face doar din viclenie. Focul din ochii lui înseamnă doar poftă 
violentă. Este o Mască. Toate sunt la fel. 

Mă îndepărtez de Blackclift, trec prin Cartierul Aristocraților Și ajung în 
Piaţa Execuţiei, unde se află cea mai mare piaţă în aer liber din oraș Și unul 
dintre cele două birouri de curieri. Spânzurătorile care dau numele locului 
sunt goale, dar ziua abia a început. 

Darin a desenat cândva spânzurătorile din Piaţa Execuţiei, cu trupuri 
atârnând în laţ. Bunica a văzut desenul Și s-a cutremurat. „Arde-l”, i-a spus. 
Darin a încuviinţat, dar seara târziu l-am văzut finisându-l. 

— Ne ajută să ne aducem aminte, Laia, mi-a spus în felul lui liniștit. Ar fi 
o greșeală să-l distrug. 

Ciorile zboară lenevos pe deasupra pieţei, toropite de căldură. Sunt 
nevoită să-mi fac loc cu coatele. Mă aleg cu bodogăneala negustorilor iritați, 
iar un sclav cu fața suptă mă împinge cât colo. Țâșnesc pe sub o lectică 
însemnată cu blazonul unei case aristocrate Și văd biroul curnierilor cam la 
zece metri distanță. Încetinesc și pipăi în buzunar scrisoarea destinată 
Împăratului. Dacă o predau, nu mă mai pot răzgândi. 

— Genti, poșete și punguţe! Tivite cu mătase! 

Trebuie să deschid scrisoarea. Am nevoie de ceva pentru Rezistență. Unde 
aș putea s-o fac fără să mă vadă nimeni? În spatele vreunei tarabe? La 
umbra dintre două corturi? 

— Folosim piele Și accesorii de cea mai bună calitate. 

Sigiliul s-ar putea desface destul de ușor, numai să nu mă îmbrâncească 
nimeni. Dacă scrisoarea sau pecetea se rup, comandantul probabil că-mi va 
tăia mâna. Sau capul. 

— Genti, poșete și punguţe! Tivite cu mătase! 

Vânzătorul de genţi a ajuns chiar în spatele meu și am de gând să-i spun 
să mă lase în pace. Pe urmă simt miros de lemn de cedru Și uitându-mă peste 
umăr văd un Cărturar fără cămașă, cu torsul musculos, bronzat Și transpirat. 


De sub boneta neagră iese un păr roșu-aprins. ÎI recunosc și mi se strânge 
stomacul de uimire. E Keenan. 

Ochii lui căprui îi întâlnesc pe ai mei Și continuând să-Și strige marfa, îmi 
face un semn discret din cap către o alee lăturalnică de lângă piaţă. Simt că- 
mi transpiră palmele de emoție și mă îndrept într-acolo. Ce-o să-i spun? N- 
am nimic — niciun fir, nicio informație. Keenan s-a îndoit de mine încă de la 
început, iar acum o să-i confirm că a avut dreptate. 

Case prăfuite din cărămidă, cu patru etaje, se ridică pe fiecare latură a 
aleii, iar zgomotul pieţei se pierde. Nu-l văd nicăieri pe Keenan, dar de lângă 
un zid se desprinde și se apropie de mine o femeie îmbrăcată în zdrenţe. Mă 
uit la ea îngrijorată, până când ridică privirea. Printre Șuviţele murdare de 
păr negru o recunosc pe Sana. 

— Urmează-mă, murmură ea. 

Aș vrea s-o întreb despre Darin, dar ea deja se îndepărtează iute. Mă 
conduce pe mai multe alei și nu se oprește până când nu ajungem lângă 
Aleea Pantofanilor, la mai bine de un kilometru de Piaţa Execuţiei. Aerul e 
plin de flecăreala cizmarilor Și de mirosul iute de piele, tanin Și vopsea. Mă 
aștept să intrăm pe străduţa aceea, dar Sana o ia prin spațiul îngust dintre 
două clădiri. Coboară spre o pivniţă pe niște scări atât de murdare de parcă 
ar fi înăuntrul unui horn. 

Keenan deschide ușa de la baza scărilor înainte ca Sana să bată. A înlocuit 
gentile de piele cu cămașa neagră și centura cu pumnale pe care le purta 
când l-am văzut prima oară. Un smoc de păr roșu îi cade peste faţă. Se uită 
cu atenţie la mine, zăbovind cu privirea peste vânătăi. 

— M-am gândit că poate avea o „coadă”, dar n-avea, zice Sana, scoţându- 
Și mantaua zdrenţăroasă și peruca. 

— Ne așteaptă Mazen, zice Keenan Și îmi pune mâna pe spate ca să mă 
conducă prin holul strâmt. 

Tresar Și mă feresc, încă mă dor loviturile de bici. 

Keenan mă fulgeră cu privirea și mă gândesc că o să spună ceva, dar în 
loc de asta își depărtează mâna stângaci, cu sprâncenele încruntate. Intrăm 
prin ușa de la capătul culoarului. Îl găsim pe Mazen stând la o masă, cu faţa 
brăzdată de cicatrice luminată de o singură feștilă. 

— Ce ai pentru mine, Laia? ridică el din sprâncenele cărunte. 

— Îmi poţi spune ceva despre Darin, mai întâi? zic eu, reușind în sfârșit 
să dau glas întrebării care mă chinuiește de o săptămână și jumătate. E bine? 


— Fratele tău trăiește, Laia. 

Oftez din rărunchi Și mă simt de parcă abia acum aș putea respira din nou. 

— Nu-ţi pot spune mai mult până nu-mi spui tu ce ai. Așa ne-am înţeles. 

— Măcar las-o să stea Jos. 

Sana îmi întinde un scaun Și Mazen se apleacă spre mine imediat ce mă 
așez. 

— Avem puțin timp, spune el. Avem nevoie de tot ce știi. 

— Încercările au început... cam acum o săptămână. 

Mă străduiesc să adun laolaltă fărâmele de informații pe care le cunosc. 
Nu sunt pregătită să-i dau scrisoarea — încă nu. Dacă rupe sigiliul, sunt 
terminată. 

— Atunci au dispărut aspiranţii. Simt patru. Se numesc... 

— Ştim toate astea, zice Mazen și mă oprește fluturând din mână. Unde i- 
au dus? Când se termină prima Încercare? Când începe următoarea? 

— Am auzit că doi dintre Aspiranţi s-au întors astăzi, zice Keenan. Nu cu 
mult timp în urmă, vreo jumătate de oră, poate. 

Mă gândesc la paznicii porții de la Blackclift discutând aprins ȘI la cei doi 
călăreți care se apropiau. „Ești o proastă, Laia”. Dacă aș fi fost mai atentă la 
bârfele auxiliarilor, poate aș fi aflat ce Aspiranţi au supraviețuit primei 
Încercări și aș fi avut o informaţie prețioasă pentru Mazen. 

— Nu știu. A fost... A fost atât de greu, spun, Și mă urăsc pentru cât de 
jalnic sună. Comandantul mi-a ucis părinţii. Are un perete cu chipul tuturor 
rebelilor pe care i-a prins Părinții mei erau Și ei acolo... feţele lor... 

Sana face ochii mari. Până și Keenan pare puțin îngreţoșat, răceala lui 
dispare pentru o clipă. Mă întreb de ce-i spun lui Mazen toate astea. Poate 
pentru că o parte din mine se întreabă dacă știa că tocmai comandantul mi-a 
ucis părinții — dacă Ştia Și totuși m-a trimis la Blackcliff. 

— N-am știut, zice Mazen, simțind întrebarea mea nerostită. Dar cu atât 
mai mult trebuie să reușească această misiune. 

— Vreau mai mult ca orice să reușesc, dar nu pot intra în biroul 
comandantului. Nu are niciodată oaspeţi, ca să mă pot strecura... 

Mazen ridică mâna Și mă oprește. 

— Ce știi, mai exact? 

O clipă mă gândesc să mint. Am auzit sute de povești cu eroi ȘI 
Încercările la care au fost supuși — ce-ar fi rău dacă aș inventa Și eu una și 


aș vinde-o drept adevăr? Nu-mi pot permite, totuși. Nu și atunci când 
Rezistenţa mi-a acordat încredere. 

— Eu... Nimic. 

Mă uit în podea, rușinată de neîncrederea de pe chipul lui Mazen. Ating 
scrisoarea, dar n-o pot scoate din buzunar. „Prea riscant. Poate că o să-ţi mai 
dea o Șansă, Laia. Poate ai timp să mai încerci”. 

— Ce ai făcut, exact, în tot acest timp? 

— A supraviețuit, după cum arată, spune Keenan. 

Mă privește fix cu ochii lui negri și nu-mi dau seama dacă mă apără sau 
mă insultă. 

— l-am fost loial Leoaicei, spune Mazen, dar nu-mi pot pierde vremea 
ajutând pe cineva care nu mă ajută. 

— Mazen, pentru numele lui Dumnezeu! intervine speriată Sana. Uită-te 
la sărmana fată... 

— Da, spune Mazen, măsurându-mi din priviri vânătăile de pe gât. Uitaţi- 
vă la ea! E la pământ. Misiunea este prea dificilă. Am greșit, Laia. M-am 
gândit că îţi vei asuma riscuri. Am crezut că semeni mai mult cu mama ta. 

Insulta lui mă face una cu pământul mai rapid decât o lovitură a 
comandantului. Sigur că are dreptate. Nu semăn câtuși de puţin cu mama. În 
primul rând, ea n-ar fi ajuns niciodată într-o asemenea situație. 

— Vedem cum te scoatem, spune Mazen ridicând din umeri. Am terminat. 

— AȘteaptă... 

Nu se poate ca Mazen să mă abandoneze acum. Dacă o face, Darin e 
pierdut. În ciuda voinţei mele, îi întind scrisoarea comandantului. 

— Am scrisoarea asta. E de la comandant către Împărat. Poate că ar trebui 
să o vezi. 

— De ce n-ai zis așa de la început? 

Ia plicul și aș vrea să-i spun să fie atent. Mi-o ia înainte Sana, iar Mazen 
se uită cam chiorâș la ea, înainte să desprindă cu grijă sigiliul. 

Peste câteva clipe, iar îmi pierd speranţa. Mazen aruncă scrisoarea pe 
masă. 

— Nu-i de niciun folos, spune el. Uită-te. 


Majestatea Voastră Imperială. 
Voi face eu toate pregătirile. 
Supusa voastră pentru totdeauna. 
Comandant Keris Veturia. 


— Nu renunţa la mine, îi spun lui Mazen, care clatină dispreţuitor din cap. 
Darin nu are pe nimeni altcineva. Ai fost apropiat de părinții mei. Te rog, 
gândește-te la ei! N-ar vrea să-și vadă unicul fiu murind pentru că tu refuzi 
să-l ajuţi. 

— Încerc să-l ajut. 

Mazen e neînduplecat. Ceva din poziția umerilor lui Și din privirea de oţel 
îmi amintește de mama. Înţeleg acum de ce este conducătorul Rezistenței. 

— Dar trebuie să mă ajuţi ȘI tu, spune el, încrucișându-și braţele la piept. 
Această misiune de salvare ne-ar costa mai mult decât vieţi. Dacă luptătorii 
noștri sunt prinşi, riscăm să ofere informații sub tortură. Pun la bătaie totul, 
ca să te ajut, Laia. Ar trebui să faci în așa fel încât să merite. 

— Așa voi face. Îți promit. Așa voi face. Mai dă-mi o Șansă. 

Mă privește o clipă cu răceală, înainte să se uite la Sana, care 
încuviinţează din cap, apoi la Keenan, care ridică din umeri într-un fel cu 
multe înţelesuri. 

— O singură șansă, spune Mazen. Dacă eșuezi din nou, s-a terminat. 
Keenan, du-o afară. 


16. 


Elias 
CU ȘAPTE ZILE ÎN URMĂ 


În Marele Deșert. Aici m-au lăsat Profeţii, pe acest platou albit de sare 
care se întinde pe sute de kilometri, unde nu există decât fisuri negre, adânci 
ȘI câte un arbore de pâine cocârjat. 

Conturul palid al lunii stă deasupra mea ca un lucru demult uitat. Este 
ceva mai mult de al doilea pătrar, cum era aseară, ceea ce înseamnă că 
Profetii m-au dus cumva la cinci sute de kilometri de Serra într-o singură 
noapte. Ieri pe vremea asta eram în trăsura bunicului Și mă îndreptam spre 
Blackceliff. 

Pumnalul meu e înfipt într-o bucată de pergament la poalele copacului. 
Înfig pumnalul la cingătoare — aici reprezintă diferența dintre viaţă și 
moarte. Scrisul de pe pergament nu-mi este cunoscut. 


Încercarea curajului: 
Tumul cu clopot. La apusul celei de-a Șaptea zile. 


Sună destul de clar. Dacă azi este prima zi, am încă Șase zile să ajung la 
turnul cu clopot înainte ca Profețu să mă ucidă pentru că n-am trecut 
Încercarea. 

Aerul este groaznic de uscat, simt că-mi iau ard nările când respir. Îmi trec 
limba peste buzele deja însetate și mă ghemuiesc la umbra firavă a 
copacului ca să evaluez situația. 

Duhoarea din aer îmi spune că petecul albastru dinspre vest este Lacul 
Vitan. Toată lumea cunoaște mirosul lui sulfuros; este singura sursă de apă 
din această pustietate. Dar apa lui este saramură curată, așa că nu-mi poate 
folosi la nimic. Trebuie să mă îndrept, orice-ar fi spre est, către Munţii 
Serran. 

Două zile ca să ajung la munţi. Încă două până la Trecătoarea Drumeţului, 
singurul loc pe unde pot traversa. O zi prin trecătoare Și o zi până la Serra. 
Exact Şase zile, dacă totul merge conform planului. 

Este prea ușor. 


Îmi amintesc profeția citită în biroul comandantului. Curajul să-și 
înfrunte cele mai negre spaime. Poate că unii oameni se tem de deșert, dar 
eu nu sunt unul dintre ei. 

Înseamnă că trebuie să fie vorba despre altceva. Ceva nedezvăluit încă. 

Rup fâșii de pânză din cămașă Și îmi înfășor tălpile cu ele. Sunt îmbrăcat 
așa cum am adormit — am uniforma, salopeta și pumnalul. Mă simt dintr- 
odată nemaipomenit de recunoscător că antrenamentul de luptă m-a obosit 
prea tare ca să mă mai dezbrac înainte de culcare. Să traversez gol Marele 
Deșert ar fi însemnat un adevărat infern. 

Soarele coboară curând pe cerul pustiu dinspre apus și mă ridic în 
picioare, în aerul care se răcorește rapid. E vremea să fug. Îmi stabilesc un 
ritm constant de alergare și mă uit numai înainte. După aproape doi 
kilometri trece o rafală de vânt și mi se pare că simt miros de fum și de 
moarte. Mirosul dispare, dar rămân neliniștit. 

Care sunt spaimele mele? Scotocesc prin minte, dar nu mă pot gândi la 
nimic. Majoritatea elevilor de la Blackcliff se tem de ceva, dar de obicei nu 
pentru multă vreme. Când eram ucenici, comandantul i-a ordonat Helenei să 
coboare în rapel stâncile abrupte de lângă școală de nenumărate ori, până 
când a ajuns s-o facă cu mâinile goale și doar maxilarul încordat să-i mai 
trădeze frica. În același an, comandantul l-a silit pe Faris să păstreze ca 
animal de companie o tarantulă în stare să mănânce păsări, asigurându-l că 
dacă păianjenul murea, asta îl aștepta și pe el. 

Trebuie să existe ceva de care să mă tem și eu. Spațiile închise? 
Întunericul? Dacă nu-mi cunosc spaimele, nu pot fi pregătit pentru ele. 

Miezul nopţii vine Și trece, dar deșertul din jurul meu rămâne tăcut Și gol. 
Am parcurs deja peste treizeci de kilometri și am gâtul uscat ca ţărâna. Îmi 
ling sudoarea de pe braţe. Ştiu bine că am nevoie de sare la fel de mult ca de 
apă. Umezeala transpirației mă ajută, dar numai pe moment. Mă silesc să mă 
concentrez asupra durerii din tălpi Și din picioare. Durerea o îndur, dar setea 
poate înnebuni pe oricine. 

Curând ajung în vârful unui dâmb și observ în faţă e ciudăţenie: luciri de 
lumină, ca Și cum luna s-ar reflecta într-un lac. Numai că nu există niciun lac 
pe-aici. Cu pumnalul în mână, nu mai alerg, o iau la pas. 

Pe urmă aud o voce. 

Începe destul de încet, ca o Șoaptă purtată de vânt, un scârţâit care 
seamănă cu ecoul pașilor mei pe pământul crăpat. Dar vocea se apropie, 


devine tot mai clară. 

Eliassss. 

Eliassss. 

În fața mea se ridică o colină joasă. Când ajung în vârful ei, briza noptii 
parcă devine vâscoasă, aducând cu ea mirosul inconfundabil al războiului — 
sânge, balegă și putreziciune. În fața mea, la poalele colinei, e un câmp de 
luptă. Un câmp după măcel, de fapt, pentru că nu se mai poartă nicio bătălie. 
Toată lumea a murit. Luna sclipește pe armurile ostașilor căzuți. Asta am 
văzut mai devreme, de sus. 

Este un câmp de bătălie ca niciun altul pe care l-am întâlnit vreodată. 
Nimeni nu se vaită Și nu cere ajutor. Barbarii de la frontieră zac alături de 
soldații Războinicilor. Observ printre ei pe cineva care pare un negustor 
Tribal, iar lângă el niște cadavre mai micuţe — familia lui. Ce-i cu locul ăsta? 
De ce s-ar bate Tribalu cu Războinicii Și cu Barbarii în mijlocul pustie? 

— Elias. 

Îmi aud numele rostit în liniștea aceasta și simt că-mi sare inima când 
tresar. Pumnalul meu ajunge la gâtul celui care a vorbit înainte să mă 
gândesc. E un băiat Barbar, nu mai mare de treisprezece ani. Are faţa pictată 
în albastru Și corpul înnegrit de tatuajele geometrice caracteristice neamului 
său. Îl recunosc chiar și în lumina jumătăţii de lună. Îl recunosc oriunde și 
oricând. 

Este primul om pe care l-am ucis. 

Privirea îmi coboară spre rana din burta lui. Eu i-am făcut acea rană, acum 
nouă ani. Pare să n-o bage în seamă. 

Las braţul jos și mă dau într-o parte. „Imposibil”. 

Băiatul este mort. Asta înseamnă că tot ce se află în jur — câmpul de 
bătălie, mirosul, deșertul — nu-i decât un coșmar. Mă ciupesc de braţ ca să 
mă trezesc. Băiatul înclină capul într-o parte. Mă ciupesc din nou. lau 
pumnalul și mă crestez pe o mână. Stropi de sânge cad pe pământ. Băiatul 
nu se clintește. Nu mă pot trezi. 

Curajul să-și înfrunte cele mai negre spaime. 

— Mama a urlat și Și-a smuls părul trei zile, după ce am murit, spune 
prima mea victimă, cu vocea abia îngroșată a unui adolescent. N-a mai scos 
niciun cuvânt vreme de cinci ani. Eram singurul ei copil, adaugă de parcă s- 
ar explica. 

— Îmi... îmi pare rău... 


Băiatul ridică din umeri Și o ia din loc, făcându-mi semn să-l urmez pe 
câmpul de luptă. Nu vreau, dar mă apucă de braţ cu o mână rece și mă trage 
după el cu surprinzător de multă forță. Pășim printre primele cadavre Și mă 
uit în jos. Mă cuprinde sila. 

Recunosc aceste chipuri. Eu i-am ucis pe toţi oamenii ăștia. 

În timp ce trec printre ei, vocile lor îmi murmură secrete în minte: 

Soția mea era însărcinată... 

Am fost sigur că te voi ucide eu primul... 

Tata a jurat să se răzbune, dar a murit înainte să apuce... 

Îmi acopăr urechile cu palmele. Băiatul vede și îmi trage degetele 
deoparte cu o forță nemiloasă. 

— Vino, spune el. Mai sunt. 

Clatin din cap. Știu exact câţi oameni am ucis, când au murit, cum, unde. 
Pe câmpul ăsta de bătălie sunt mai mult de douăzeci și unu. Nu se poate să-i 
fi omorât ei i pe toți. 

Continuăm să mergem Și descopăr feţe pe care nu le cunosc. Mă simt 
oarecum ușurat, ele trebuie să fie păcatele și poverile altcuiva. 

— Sunt uciși de tine, îmi întrerupe băiatul gândurile. Toţi sunt ai tăi. Din 
trecut. Din viitor. Sunt toți aici, morți de mâna ta. 

Îmi transpiră palmele și simt că mă ia ameţeala. 

— Nu... Nu se poate... 

Sunt zeci Și zeci de oameni pe câmpul ăsta. Mult peste cinci sute. Cum aș 
putea fi eu răspunzător pentru moartea atâtor oameni? Mă uit în jos. În 
stânga mea este un soldat înalt, cu părul blond. Mi se strânge stomacul, 
pentru că îl cunosc. Este Demetrius. 

— Nu! 

Mă aplec și îl zgâlțâi de umeri. 

— Demetrius. Trezește-te! Ridică-te! 

— Nu te poate auzi, spune prima mea victimă. S-a prăpădit. 

Lângă Demetrius zace Leander, cu părul creţ îmbibat de sânge din care 
picură stropi pe nasul strâmb și pe bărbie. La câțiva pași mai încolo, Ennis — 
alt băiat din plutonul de luptă al Helenei. Mai departe observ o coamă de păr 
alb și un trup voinic. Bunicul? 

— Nu! Nu! 

Nu pot rosti alt cuvânt pentru ce văd, pentru că ceva atât de groaznic n-ar 
trebui să existe. Mă aplec peste următorul cadavru — sclava cu ochi aurii pe 
care tocmai am cunoscut-o. Are o tăietură proaspătă de-a curmezișul gâtului. 


Părul îi este în neorânduială, șuviţele s-au împrăștiat care-ncotro. Are ochii 
deschiși, dar auriul lor a pălit Și arată acum ca un soare mort. Mă gândesc la 
mirosul ei ațâţător, de fructe, de zahăr și de căldură. Mă întorc spre prima 
mea victimă. 

— Sunt aici prietenii mei, familia mea, oameni pe care îi cunosc. Nu le-aș 
fi făcut niciun rău. 

— Tu i-ai omorât, insistă băiatul, iar groaza din mine sporește văzând 
siguranţa cu care vorbește. 

Asta voi ajunge? Un ucigaș în masă? 

„Trezește-te, Elias. Trezește-te!” Dar nu mă pot trezi, pentru că nu dorm. 
Profeții au reușit cumva să dea viaţă coșmarului și să-l desfășoare sub ochii 
mei. 

— Cum pot opri asta? Trebuie să fac cumva. 

— Ai făcut deja aceste lucruri, spune băiatul. Sunt în destinul tău. E scris. 

— Nu! 

ÎI împing și trec pe lângă el. Câmpul de bătălie trebuie să se termine 
undeva. O să-i dau de capăt, o să merg mai departe prin deșert Și o să scap 
de-aici. 

Dar când ajung, însă, la capătul măcelului, terenul se unduiește și câmpul 
de bătălie se întinde din nou în fața mea. Dincolo de el, peisajul s-a 
schimbat, semn că înaintez prin deșert spre răsărit. 

— Poţi continua să mergi, îmi șoptește la ureche vocea fără trup a primei 
mele victime. S-ar putea chiar să ajungi la munți. Dar până nu-ți vei învinge 
frica, moartea va rămâne cu tine. 

„Este o iluzie, Elias. Vrăjitorii de-ale Profeţilor. Continuă să mergi până 
vei găsi ieșirea”. 

Mă îndrept spre umbra care înseamnă Munţii Serran, dar de fiecare dată 
când ajung la capătul câmpului de luptă, simt din nou aceeași unduire Și 
cadavrele se întind iar în faţa mea. De fiecare dată când se întâmplă asta îmi 
vine tot mai greu să ignor măcelul de la picioarele mele. Picioarele mă lasă 
Și mă străduiesc cu greu să pășesc. Trec iar Și iar pe lângă aceiași oameni, 
până când chipurile lor rămân însemnate cu fierul roșu în amintirea mea. 

Cerul se luminează Și se ivesc zorii. „Ziua a doua”, mă gândesc. „Mergi 
spre răsărit, Elias!” 

Câmpul de bătălie devine tot mai încins Și mai fetid. Se acoperă cu nori de 
muște Și hoitari. Strig Și îi atac cu pumnalul, dar nu-i pot alunga. AȘ vrea să 


mor de sete sau de foame, dar nu le mai simt. Număr cinci sute treizeci Și 
nouă de cadavre. 

„Nu voi ucide atâţia oameni”, îmi spun în sinea mea. „În niciun caz”. O 
voce perfidă îmi chicotește în cap, când încerc să mă conving de asta. „Ești 
o Mască”, spune vocea. „Sigur că vei ucide atât de mulți. Chiar și mai 
mulți”. Alung acest gând, încercând cu toată puterea minţii să mă îndepărtez 
de câmpul de bătălie, dar nu pot. 

Cerul se întunecă, răsare Luna. Nu scap de cadavre. Se luminează din nou. 
„Este a treia zi”. În mintea mea apare acest gând, dar abia dacă reușesc să-l 
înțeleg. Parcă trebuia să fac ceva. Să fiu undeva. Mă uit în dreapta, către 
munţi. „Acolo. Trebuie să ajung acolo”. Îmi oblig corpul să se întoarcă. 

Din când în când vorbesc cu cei pe care i-am ucis. Îi aud în minte 
răspunzându-mi. Nu mă acuză, îmi mărturisesc speranţele și dorinţele lor. 
Aș prefera să mă blesteme. E mai rău să aflu ce-ar fi ajuns dacă nu i-aș fi 
omorât eu. 

„Elias. Elias, mergi spre răsărit”. Este singurul gând logic pe care-l am. 
Uneori, pierdut în oroarea viitorului meu, uit să mă îndrept spre est. Rătăcesc 
de la un cadavru la altul și cer îndurare celor pe care i-am ucis. 

Întuneric. Lumină. „Ziua a patra”. Curând după aceea, ziua a cincea. Oare 
de ce le mai număr? Zilele nu mai contează. Sunt în iad. Un iad făcut de 
mine însumi, pentru că sunt hain. La fel de hain ca mama. La fel de hain ca 
orice Mască în stare să-și petreacă viața desfătându-se cu sângele și cu 
lacrimile victimelor ei. 

„Du-te spre munți, Elias”, șoptește o voce slabă în mintea mea, ultima 
fărâmă de luciditate care mi-a mai rămas. „Du-te spre munți”. 

Picioarele îmi sângerează Și faţa mi-a crăpat de la vânt. Deasupra mea e 
cerul. Jos, pământul. Îmi trec prin cap crâmpeie de amintiri vechi: Mamie 
Rila învățându-mă să-mi scriu numele tribal; durerea simțită când primul 
bici al unui centurion mi-a atins spatele; cum am stat cu Helene în sălbăticia 
din nord, urmărind pe cer spiralele unor lumini de necrezut. 

Mă împiedic când pășesc peste un cadavru și cad la pământ. Impactul 
trezește ceva pierdut în mintea mea. „Munţi. Răsărit. Încercări. Aceasta este 
o Încercare”. Mă gândesc la aceste cuvinte și parcă mă trag afară dintr-un 
vârtej de nisipuri mișcătoare. Aceasta este o Încercare și trebuie să 
supraviețuiesc. Mulţi oameni de pe câmpul de bătălie din fața mea încă n-au 
murit, i-am văzut de curând. Câmpul e doar o Încercare — a curajului, a forţei 
mele. Înseamnă că există ceva anume ce trebuie să fac ca să scap din el. 


„Până nu-ți vei învinge frica, moartea va rămâne cu tine”. 

Aud un zgomot. Mi se pare primul sunet auzit după zile în şir. La 
marginea câmpului de luptă, văd o siluetă care tremură ca un miraj. A apărut 
din nou primul meu ucis? Mă împleticesc spre el, dar cad în genunchi la 
numai câțiva pași distanţă. Nu-i primul meu ucis. Este Helene, plină de 
sânge Și de zgârieturi. Are părul argintiu încâlcit și se uită la mine cu ochi 
goi. 

— Nu, rostesc eu răgușit. Nu Helene. Nu Helene. Nu Helene. 

Repet ca un nebun singurele cuvinte care mi-au mai rămas în minte. 
Duhul Helenei vine mai aproape. 

— Elias! 

La naiba, e chiar vocea ei! Spartă și hăituită. Atât de reală. 

— Elias, eu sunt. Helene. 

Helene, în coșmarul meu cu câmpul de luptă? Helene, altă victimă? 

— Nu. N-o să-mi ucid cea mai veche și cea mai bună prietenă. Asta-i un 
fapt, nu o dorinţă. N-o s-o ucid niciodată. 

Îmi dau seama în aceeași clipă că nu-mi poate fi frică de ceva ce nu se 
poate întâmpla cu niciun chip. Această revelație mă eliberează, în sfârșit, de 
groaza care m-a chinuit atâtea zile. 

— N-o să te omor, spun eu. Jur. Jur pe sângele și pe oasele mele. Și nu-i 
voi omori nici pe ceilalți, pe niciunul. Refuz s-o fac. 

Câmpul de bătălie se pierde, mirosul se pierde, moartea se pierde, ca Și 
cum n-ar fi fost reale niciodată. Ca și cum n-ar fi existat decât în mintea 
mea. În faţă, la o aruncătură de băț, sunt munţii spre care mă împleticesc de 
cinci zile, cu crestele lor stâncoase urcând Și coborând ca în scrierea 
Tribalilor. 

— Elias? 

Duhul Helenei e încă aici. 

Pentru o clipă, nu înțeleg. Se întinde spre fața mea și eu mă feresc, 
așteptându-mă la mângâierea rece a unui spirit. 

Dar pielea ei e caldă. 

— Helene? 

Mă trage mai aproape, îmi ia capul în palme, îmi Șoptește că sunt viu, că 
ea e vie, că suntem amândoi întregi, că m-a găsit. Îmi încolăcesc brațele în 
jurul mijlocului ei și îmi îngrop faţa în burta ei. Pentru prima dată după nouă 


ani, încep să plâng. 

— Ne-au mai rămas doar două zile. 

Sunt primele cuvinte pe care le rostește Helene de când aproape că m-a 
târât până la poalele munților, într-o grotă. 

Nu spun nimic. Încă nu sunt pregătit pentru cuvinte. O vulpe se frige 
deasupra unui foc și îmi lasă gura apă de la miros. S-a lăsat noaptea și în 
afara peșterii se aud tunete. Peste deșert se rostogolesc nori negri Și îndată 
se rupe cerul, iar apa dă năvală prin crăpăturile lui luminate de fulgere. 

— Te-am văzut cam pe la prânz, zice Helene și mai pune câteva crengi pe 
foc. Dar mi-a luat vreo două ore să cobor de pe munte la tine. Mai întâi te- 
am luat drept un animal, pe urmă ţi-a strălucit soarele în mască. Arătai rău, 
adaugă ea, apoi se uită la perdeaua de apă de afară. 

— De unde ai Știut că nu sunt Marcus? croncăn eu cu gâtul uscat, Și mai 
iau o înghițitură de apă din vasul făcut de ea dintr-o tulpină de trestie. Sau 
Zak? 

— Încă te deosebesc de o pereche de șerpi. În plus, Marcus se teme de 
apă. Profeţii nu l-ar fi aruncat într-un deșert. lar Zak se teme de spaţiile 
strâmte, probabil că-i pe undeva pe sub pământ. Poftim. Mănâncă. 

Mestec încet, fără să-mi iau ochii de la Helene. Parul ei mereu strălucitor 
a devenit mat, luciul lui argintiu a pălit. E plină de zgârieturi și de cruste de 
sânge. 

— Ce-ai văzut, Elias? Veneai spre munţi, dar tot cădeai, tot te agăţai de 
aer. Ai spus ceva despre... despre uciderea mea. 

Clatin din cap. Încercarea nu s-a terminat Și trebuie să uit ce am văzut 
dacă vreau să supraviețuiesc până la sfârșit. 

— Pe tine unde te-au lăsat? o întreb. 

Se cuprinde cu braţele și se ghemuiește, abia îi mai văd ochii. 

— În nord-vest. În munti. Într-un cuib de vulturi de pisc. 

Las jos bucata de vulpe. Vulturii de pisc sunt păsări uriașe, cu gheare de 
doisprezece centimetri Și cu aripi de trei metri. Ouăle lor sunt cât un cap de 
om, iar puii sunt însetaţi de sânge. În plus, și cel mai rău pentru Helene, 
vulturii își fac cuiburile aproape de nori, în vârful celor mai inaccesibile 
culmi. 

Nu trebuie să-mi explice nodul din gât. Pe vremuri, tremura ore în Șir 
după ce comandantul o punea să escaladeze stâncile. Profeţii știu asta, 
desigur. Au cules această spaimă din mintea ei așa cum culege cineva o 
prună din pom. 


— Cum ai reușit să cobori? 

— Am avut noroc. Mama-vultur era plecată, iar puii abia ieșeau din ou. 
Au fost Și așa destul de periculoși, doar pe jumătate ieșiţi. 

Își ridică bluza și îmi arată pielea întinsă și palidă de pe burtă ciuruită de 
ciocuri. 

— Am sărit peste marginea cuibului și am aterizat pe o lespede de stâncă, 
trei metri mai jos. Nu mi-am dat seama cât de sus eram. Dar asta n-a fost cel 
mai rău. Am tot văzut... 

Se oprește. Îmi dau seama că Profetii au silit-o, pesemne, să se confrunte 
cu cine știe ce halucinație nebunească, ceva asemănător coșmarului meu cu 
câmpul de luptă. Ce grozăvie o fi îndurat, la mii de metri altitudine, fără 
nimic între ea Și moarte în afară de câțiva centimetri de stâncă? 

— Profeţii sunt bolnavi, spun eu. Nu-mi vine să cred că tocmai ei... 

— Fac ce trebuie să facă, Elias. Ne fac să ne înfruntăm spaimele. Nu uita 
că trebuie să-l găsească pe cel mai puternic. Pe cel mai curajos. Merită să 
avem încredere în ei. 

Închide ochii, tremurând. Străbat distanţa dintre noi și o iau de după 
umeri, s-o liniștesc. Când ridică pleoapele, îmi dau seama că-i simt căldura 
corpului, că doar câţiva centimetri ne despart feţele. Are buze frumoase, 
remarc eu absent, iar cea de sus e mai plină decât cea de jos. Îi întâlnesc 
privirea pentru o clipă intensă, infinită. Se apleacă ușor spre mine, buzele se 
întredeschid. Mă zguduie un fior violent de dorință, urmat de un clopot 
disperat de alarmă. „Proastă idee! Groaznică idee! Este prietena ta cea mai 
bună. Oprește-te!” 

Las braţele jos și mă trag repede înapoi, încercând să nu bag în seamă 
roșeaţa de pe gâtul ei. Ochii Helenei aruncă fulgere, nu-mi dau seama dacă 
de furie sau de stânjeneală. 

— Până la urmă, continuă ea, noaptea trecută am reușit să cobor Și m-am 
gândit s-o iau pe drumul de creastă spre Trecătoarea Drumeţului. E calea cea 
mai rapidă de întoarcere. În partea cealaltă a trecătorii există un punct de 
pază. Putem obţine de acolo o barcă să trecem râul și provizii — măcar haine 
Și cizme. Nu că m-aș plânge de asta, arată ea spre salopeta ferfenițită și 
pătată de sânge. 

Se uită apoi întrebător la mine. 

— Te-au lăsat în deșert, dar... 

„Dar tu nu te temi de deșert, ai copilărit în el”. 


— N-are rost să ne mai gândim, spun cu. 

După aceea rămânem tăcuţi, iar când focul se stinge, Helene îmi spune că 
se culcă. Se învelește într-un morman de frunze, dar eu știu că n-o să 
adoarmă. Încă atârnă de piscul acela, așa cum eu încă rătăcesc prin câmpul 
de luptă. 

A doua zi dimineaţă, eu și Helene suntem epuizați Și avem ochii tulburi 
după noaptea trecută, dar ne trezim mult înainte de ivirea zorilor. Trebuie să 
ajungem azi la Trecătoarea Drumețului, dacă vrem să fim mâine la 
Blackcliff înainte de apus. 

Nu vorbim — nu-i nevoie. Să călătoresc cu Helene e ca și cum aș purta 
haina preferată. Am petrecut împreună toată perioada cât am fost cinciari Și 
revenim instinctiv la tiparul acelor zile, cu mine în frunte și Helene în 
ariergardă. 

Furtuna se îndepărtează spre nord și lasă în urmă un cer albastru Și un 
pământ curat Și strălucitor. Dar frumuseţea aceasta aspră înseamnă copaci 
căzuți, albii de torenți și coaste înșelătoare și alunecoase din cauza 
noroiului. În aer se simte o tensiune inconfundabilă. Exact ca înainte, am 
senzația că planează ceva deasupra noastră. Ceva necunoscut. 

Ne oprim să ne odihnim. Stăm cu ochii în patru după urși, râși și alți 
prădători neprevăzuţi — adică după orice făptură care s-ar simţi acasă în 
munţi. 

După-amiază urcăm coasta care ne desparte de trecătoare, o sfoară de 
pădure lungă de peste douăzeci de kilometri printre vârfurile pătate cu 
albastru ale Munţilor Serran. Trecătoarea pare aproape blândă, plină de 
copaci, de dealuri vălurite Și uneori de pajiști acoperite de flori aurii. Eu Și 
Helene schimbăm o privire. Simţim amândoi același lucru. Orice-o fi să fie, 
va fi curând. 

Intrăm în pădure și sentimentul de pericol crește. Zăresc cu coada 
ochiului o mișcare furișată. Helene se uită la mine. A văzut-o Și ea. 

Schimbăm frecvent traseul și ne ţinem departe de poteci. Asta ne 
încetinește înaintarea, dar face mai dificilă orice ambuscadă. Când se 
apropie amurgul, încă n-am ieșit din trecătoare și suntem nevoiți să ne 
întoarcem la poteca principală, ca să ne găsim drumul la lumina lunii. 

Imediat după apusul soarelui, pădurea devine brusc tăcută. Strig s-o 
avertizez pe Helene și abia apuc să ridic pumnalul înainte ca o formă 


întunecată să se repeadă asupra noastră dintre copaci. 

Nu știu la ce să mă aștept. O armată a celor uciși de mine care vine să se 
răzbune? O creatură de coșmar invocată de Profeţi? 

Ceva care să-mi bage frica în oase. Ceva menit să-mi testeze curajul. 

Nu mă aştept la mască. Nu mă aștept să văd că mă privesc ochii reci Și 
fără expresie ai lui Zak. 

În spatele meu, Helene ţipă și aud două trupuri prăbușindu-se la pământ. 
Mă întorc Și văd că a atacat-o Marcus. E încremenită de groază la vederea 
lui Și nu face nicio mișcare când îi ţintuiește braţele, râzând ca atunci când a 
sărutat-o. 

— Helene! 

Strigătul meu o dezmeticește și-l lovește pe Marcus, aruncându-l departe 
de ea. Pe urmă Zak sare pe mine Și îmi cară o ploaie de lovituri în cap Și în 
gât. Se luptă nechibzuit, pătimaș, ȘI scap ușor de atacul lui. Trec prin spatele 
lui Și spintec aerul cu pumnalul. El se răsucește ca să evite lovitura Și sare 
iar la mine, rânjindu-și dinţii ca un câine. Mă aplec pe sub braţul lui și-i 
înfig pumnalul în coaste. Sânge cald îmi țâșnește pe mână. Smulg pumnalul 
din carne, iar Zak geme și se trage împleticit înapoi. Se ține cu mâna de 
coaste Și fuge înapoi între copaci, strigându-și geamănul. 

Marcus, ca un Șarpe ce e, fuge iute în pădure după Zak. Îi curge sânge 
dintr-o coapsă Și simt un val de satisfacţie. Hel l-a însemnat. Le iau urma, 
simţindu-mă tot mai cuprins de fiorul luptei, străin de orice alt gând. De 
departe, Helene îmi strigă numele. În fața mea, umbra Șarpelui se întâlnește 
cu a lui Zak și se grăbesc înainte, fără să știe cât de aproape sunt de ei. 

— Să dea toți dracii, Zak! zice Marcus. Comandantul ne-a spus să le 
facem felul înainte să iasă din trecătoare, iar tu fugi în pădure ca o fetiţă 
speriată. 

— M-a înjunghiat, da? zice Zak cu răsuflarea tăiată. lar comandantul nu 
ne-a spus că o să ne întâlnim cu amândoi deodată. 

— Elias! 

Abia dacă iau în seamă strigătul Helenei. Discuţia dintre Marcus și Zak 
m-a lăsat cu gura căscată. Nu mă surprinde că mama a trecut în tabăra 
Șarpelui și a Broaștei, dar nu înţeleg de unde știa că eu și Hel o să ajungem 
în trecătoare. 

— Trebuie să-i terminăm, zice Marcus întorcându-se, iar eu ridic 
pumnalul. 


Zak îl oprește. 

— Trebuie să plecăm naibii de-aici, zice el, altfel nu ne vom întoarce la 
timp. Lasă-1 Și vino! 

O parte din mine ar vrea să-i urmărească pe Marcus și pe Zak și să afle 
răspuns la întrebări. Dar Helene mă strigă din nou, cu voce pierită. S-ar 
putea să fie rănită. 

Mă întorc în poiană. O găsesc pe Hel prăbușită la pământ, cu capul 
aplecat într-o parte. O mână îi atârnă rănită Și se ține de umăr cu cealaltă, 
încercând să oprească sângele vâscos care-i curge din rană. 

Ajung la ea din două salturi, rup o fâșie din ce-a mai rămas din cămașa 
mea, o fac cocoloș Și o apăs pe rană. Ea dă capul pe spate până când părul 
blond înnodat în coadă îi mângâie șalele și urlă, un urlet ascuțit ca de 
animal. 

— E în regulă, Hel, îi spun. 

Glasul îmi tremură, iar o voce din mintea mea urlă că nu-i adevărat, că nu- 
i în regulă, că prietena mea va muri. Mai bine continui să vorbesc. 

— O să te faci bine. O să am grijă de tine. 

Iau bidonul de apă. Trebuie să spăl rana Și s-o bandajez. 

— Vorbește cu mine. Spune-mi ce s-a întâmplat. 

— M-a luat prin surprindere. N-am putut să mă mișc. L-am... L-am văzut 
pe munte... 

O trece un fior. Înţeleg ce vrea să spună. În deșert, eu am văzut imaginea 
războiului Și a morții. Helene l-a văzut pe Marcus. 

— Mâinile lui mă pipăiau peste tot. 

Strânge ochii Și îȘi trage genunchii la piept, ca Și cum s-ar apăra. 

„Îl omor”, mă gândesc calm, luând această decizie la fel de ușor cum îmi 
aleg cizmele dimineaţa. „Dacă ea moare, va muri ȘI el”. 

— Nu-i putem lăsa să câștige. Dacă înving ei... 

Helene nu-și mai stăvilește vorbele. 

— Luptă, Elias! Trebuie să lupti. Trebuie să câștigi. 

Îi tai cămașa cu pumnalul și mă înfior o clipă cât de delicată îi este pielea. 
S-a întunecat deja, abia reușesc să văd rana, dar simt în palmă căldura 
sângelui. 

Helene mă strânge de umăr cu mâna, iar eu torn apă peste rană. O 
bandajez folosind ce-a mai rămas din cămașa mea Și câteva fâșii din 
uniforma ei. După câteva secunde simt că braţul s-a lăsat moale — a leșinat. 


Mă doare tot corpul de epuizare, dar încep să trag tulpini de viţă din 
copaci ca să fac din ele un ham. Helene nu poate merge, va trebui s-o car eu 
până la Blackcliff. Muncesc Și mintea îmi vâjâie. Gemenii Farrar ne-au 
atacat la ordinul comandantului. Nu-i de mirare, atunci, că mama nu Și-a 
ascuns satisfacția înainte să înceapă Încercările. Plănuia acest atac. Dar cum 
a aflat unde vom fi? 

Bănuiesc că nu era nevoie de vreun geniu, totuși. Dacă știa că Profeţii mă 
vor lăsa pe mine în Marele Deșert și pe Helene în cuibul de vultur, atunci 
Ştia Și că singurul drum de întoarcere la Serra era prin trecătoare. Dar dacă 
le-a dat aceste informații lui Marcus Și lui Zak, asta înseamnă că au triȘat Și 
ne-au sabotat, lucruri interzise de Profeţi în mod explicit. 

Profeţii probabil că știu ce s-a întâmplat. Atunci, de ce n-au făcut nimic? 

Termin hamul Și îl trec cu grijă în jurul Helenei. Are pielea albă ca varul 
Și tremură de frig. O pun în spate. E ușoară. Prea ușoară. 

Profeţii au mizat din nou pe o frică neașteptată pentru mine, una pe care 
nu Știam că o am. Helene e pe moarte. N-am știut cât de tare mă poate 
îngrozi lucrul ăsta pentru că n-a mai fost niciodată într-un pericol atât de 
mare. 

Mă cuprind îndoielile. N-o să pot ajunge la Blackcliff până la apus. 
Doctorul n-o va putea salva. Va muri înainte să mă întorc la Academie. 
„Încetează să te mai gândești, Elias. Mișcă-te!” 

După anii de marșuri forţate ordonate de comandant prin deșert, s-o duc 
în spate pe Helene nu-i o povară. Deși e noapte adâncă, merg rapid. Mai am 
încă de străbătut drumul prin munţi, pe urmă trebuie să iau o barcă de la 
postul de pază și să vâslesc până la Serra. Am pierdut deja multe ore ca să 
fac hamul, Marcus și Zak vor ajunge înaintea mea. Chiar dacă nu mă mai 
opresc deloc de aici Și până la Serra, tot voi fi la limită cu ajunsul până la 
apusul soarelui. 

Cerul păleşte, dezvăluind umbrele întunecate și zimţuite ale crestelor 
munților. E ziuă de-a binelea când reușesc să ies din trecătoare. În faţa mea 
se întinde fluviul Rei, șerpuind lenevos ca un piton sătul. Pe apă sunt barje 
ȘI bărci, iar dincolo, pe malul estic, se află orașul Serra, cu zidurile lui 
cenușii vizibile de la mulți kilometri. 

Aerul miroase a fum. Zăresc un fuior negru înălțându-se pe cer. Deși nu 
pot vedea de aici postul de pază, sunt absolut sigur că fraţii Farrar au ajuns 
acolo înaintea mea Și că i-au dat foc, cu tot cu hangarul pentru bărci. 


Iuțesc pasul și când ajung acolo nu mai găsesc decât niște ruine pline de 
funingine. Din hangar a rămas un morman de bușteni fumegând, iar 
legionarii care răspundeau de post au dispărut — la ordinele celor doi Farrar, 
probabil. 

O las jos pe Helene. Zdruncinăturile drumului i-au redeschis rana. Am 
spatele plin de sânge. 

— Helene? 

Mă las în genunchi Și o lovesc ușurel peste față. 

— Helene? 

Nici măcar o zbatere de pleoape. Pare pierdută în ea însăși, iar pielea din 
jurul rănii e roșie și fierbinte. Se infectează. 

Mă uit fix la fostul post de pază, dorindu-mi să apară o ambarcaţiune. 
Orice fel de ambarcatiune. O plută. O barcă. Un buștean scobit, nu-mi pasă. 
Orice! Evident, nu văd nimic. Până la apus e mai puțin de o oră. Dacă nu 
reuşim să traversăm fluviul, suntem morți. 

În mod ciudat, îmi vine în minte vocea rece Și nemiloasă a mamei. „Nimic 
nu este imposibil”. Le spune fraza asta elevilor de sute de ori — ne-a spus-o 
când eram epuizați de antrenamentele de luptă corp la corp sau când nu mai 
dormiserăm de zile în șir. Mereu ne cerea mai mult. Mai mult decât credeam 
noi că putem da. „Ori găsiți o cale să duceți la îndeplinire sarcina pe care v- 
am dat-o, ori muriți încercând”, așa ne spunea. „E alegerea voastră”. 

Epuizarea este temporară. Durerea este temporară. Dar, dacă Helene 
moare pentru că n-am reușit eu să ajung la timp, asta va fi pentru totdeauna. 

Fluviul e liber în acest moment al zile, aproape golit de barjele și canoele 
care-l sufocă dimineaţa. Mă îndrept spre vasul unui negustor care coboară 
încet, în voia apei, în timp ce vâslașii se odihnesc. Matrozii nu mă văd 
apropiindu-mă, iar când ajung aproape de scara de frânghie care urcă pe 
punte, îi dau drumul Helenei din ham. Se scufundă în apă aproape imediat. 
Apuc frânghia alunecoasă cu o mână și pe Helene cu cealaltă, o ridic pe 
umăr Și mă caţăr pe punte. 

Un Războinic cărunt cu alură de soldat — căpitanul vasului, presupun — 
supraveghează un grup de Plebei și de Cărturari care stivuiesc lăzile cu 
încărcătura. 

— Sunt aspirantul Elias Veturius de la Blackceliff, spun eu, coborând vocea 
ȘI făcând-o la fel de plată ca puntea. Preiau comanda acestei ambarcațiuni. 


Bărbatul chpește și analizează imaginea din faţa lui: două Măști, una 
plină de sânge, de parcă ar fi fost torturată, cealaltă practic dezbrăcată, cu o 
barbă de șapte zile, cu părul zburlit și cu o lucire nebună în ochi. 

Dar se vede treaba că negustorul și-a făcut stagiul în armata 
Războinicilor, pentru că după o clipă dă aprobator din cap. 

— Sunt la dispoziția dumitale, lord Veturius. 

— Du corabia la docurile din Serra. Acum. 

Căpitanul strigă ordine către oamenii lui, cu un bici în mână. În mai puţin 
de un minut, vasul se îndreaptă spre Serra. Mă uit încruntat la soarele care 
coboară spre apus, dorindu-mi măcar să încetinească puţin. Nu mi-a rămas 
mai mult de jumătate de oră Și trebuie să mă descurc prin îmbulzeala din 
port Și să urc la Blackcliff. 

Timpul e scurt. Prea scurt. 

Helene geme și o las ușor pe punte. În ciuda brizei răcoroase de pe râu, 
transpiră abundent și are pielea palidă ca ceara. Deschide o clipă ochii. 

— Așa de rău arăt? mă întreabă ea după ce-mi vede expresia de pe chip. 

— De fapt, arăţi mai bine ca de obicei. Stilul muma-pădurii ţi se 
potrivește. 

Zâmbește. E un zâmbet neobișnuit, dulce, dar care dispare imediat. 

— Elias, nu mă poţi lăsa să mor. Dacă mor, atunci tu... 

— Nu vorbi, Hei. Odihnește-te. 

— Nu se poate să mor. Profetul a spus că dacă trăiesc, atunci... 

— Ssst... 

Pleoapele ei se zbat și se închid. Mă uit nerăbdător la portul din Serra, 
aflat la aproape un kilometru distanță, plin de marinari, de soldaţi, de cai și 
de căruțe. Aș vrea să zoresc corabia, dar sclavii deja vâslesc frenetic, cu 
biciul căpitanului pe spinare. 

Înainte ca vasul să acosteze, căpitanul coboară pasarela, strigă după un 
legionar aflat prin preajmă și îi rechiziționează imediat calul. De data asta 
sunt recunoscător pentru seriozitatea disciplinei Războinicilor. 

— Mult noroc, lord Veturius! îmi urează căpitanul. 

Îi mulţumesc și o urc pe Helene în spinarea calului. Se apleacă mult în 
faţă, dar n-am timp s-o așez mai bine. Sar călare și îmi înfig călcâiele în 
coastele animalului, cu ochii la soarele care atârnă chiar deasupra 
orizontului. 


Orașul trece pe lângă mine într-un amestec de Plebei cu gura căscată, 
auxiliari care Șușotesc Și un vârtej de negustori Și de tarabe. Gonesc printre 
toți, cobor pe strada principală, traversez mulțimea deja mai răsfirată din 
Piața Execuţiei, apoi urc pe străzile pietruite ale Cartierului Aristocraților. 
Nu mă uit pe unde aleargă calul Și sunt prea înnebunit ca să mă simt vinovat 
când răstorn căruțul unui vânzător ambulant. Helene: i se bălăngăne capul 
înainte Și înapoi ca unei păpuși dezarticulate. 

— Rezistă, Helene, îi Șoptesc. Aproape am ajuns. 

Intrăm într-o piață aristocrată Și sclavii se zburătăcesc în toate părţile 
până când cotim. Blackclift apare în faţa noastră brusc, ca Și cum atunci ar fi 
răsărit din pământ. Chipurile paznicilor de la poartă rămân înceţoșate din 
cauza vitezei cu care galopăm pe lângă ei. 

Soarele se pierde și mai mult după linia orizontului. „Nu încă”, îndrăznesc 
să-l spun. „Nu încă!” 

— Haide! strig Și înfig Și mai tare călcâiele în burta calului. Mai iute! 

Traversăm terenul de instrucție, urcăm dealul și intrăm în curtea centrală. 
În faţa mea se ridică turnul cu clopot, la câţiva pași preţioși. Trag de frâul 
calului să-l opresc Și sar jos de pe el. 

Comandantul stă chiar la baza turnului, cu fața ţeapănă — de furie sau de 
încordare, nu-mi dau seama. Alături așteaptă Cain împreună cu alți doi 
Profeţi, femei. Se uită la mine cu un interes mut, ca Și cum aș susține un 
număr relativ interesant de circ. 

Un strigăt sfâșie aerul. Curtea e străjuită de sute de oameni: elevi, 
centurioni, familii — inclusiv cea a Helenei. Mama ei cade în genunchi ȘI 
ţipă isteric la vederea fiicei sale pline de sânge. Hannah și Livia, surorile ei, 
se prăbușesc alături de ea, în timp ce Pater Aquillus rămâne ca de piatră. 

Lângă el stă bunicul, înveșmântat în uniformă de luptă. Arată ca un taur 
gata de atac, iar ochii cenușii îi strălucesc de mândrie. 

O iau în braţe pe Helene și mă îndrept cu pași mari spre turn. Curtea asta 
nu mi s-a părut niciodată atât de largă, nici măcar când o traversam de o sută 
de ori cu viteză maximă în miezul verii. 

Corpul meu abia mai rezistă. Nu vreau decât să mă prăbușesc la pământ 
Și să dorm o săptămână. Parcurg însă Și ultimii pași, o reazem pe Helene de 
turn Și mă sprijin cu o mână de piatra lui. În clipa când palma atinge stânca, 
tobele bubuie anunțând apusul. 


Mulțimea izbucnește în urale. Nu sunt sigur cine a dat tonul. Faris? Dex? 
Poate chiar bunicul. Toată curtea răsună de strigătele lor. Probabil că se aud 
până în oraș. 

— Veturius! Veturius! Veturius! 

— Cheamă doctorul, murmur către un cadet din apropiere care 
ovațłionează laolaltă cu ceilalți. 

Rămâne cu palmele ridicate în mijlocul aplauzelor Și cască gura la mine. 

— Acum! Mișcă-te! îl somez. Helene! Rezistă! îi șoptesc prietenei mele. 

Arată ca o păpușă de ceară. Îi pun o mână pe obrazul rece și-i fac cu 
degetul mare un cerc pe piele. Nu schițează nicio mișcare. Nu respiră. Îmi 
lipesc degetele de gâtul ei, acolo unde ar trebui să se simtă pulsul, și nu simt 
NIMIC. 


17. 
Laia 


Sana și Mazen dispar pe o scară interioară, iar Keenan mă scoate afară din 
subsol. Mă aștept să se descotorosească de mine cât mai iute, dar el îmi face 
semn să-l urmez pe o străduţă vecină năpădită de bălăru. Pe străduță nu-i 
nimeni în afară de o bandă de ștrengari care s-au încăierat pentru cine știe ce 
comoară măruntă. Când apărem noi, se împrăștie. 

Arunc o privire furișă spre luptătorul roșcat Și descopăr că se uita la mine 
cu o intensitate care mă face brusc să-mi bată inima mai tare. 

— Ți-au făcut rău. 

— Nu contează, spun. 

Nu vreau să-l lasă să creadă că sunt slabă. Și așa mă aflu pe teren nesigur. 

— Numai Darin contează. În rest... 

Ridic din umeri. Keenan își lasă capul pe-o parte Și trece cu degetul peste 
vânătăile deja estompate de pe gâtul meu. Pe urmă îmi ia încheietura mâinii, 
o întoarce Și vede urmele furioase de bici lăsate de comandant. Are palmele 
fine Și delicate ca flacăra unei lumânări. Căldura din piept mi se împrăștie 
prin claviculă până în vârful degetelor. 

Simt că-mi crește pulsul și-i dau mâna deoparte, deranjată de propria mea 
reacție. 

— Toate astea ţi le-a făcut comandantul? 

— Nu ai de ce să te îngrijorezi, spun eu, mai tăios decât intentionez, iar 
ochii lui se răcesc, așa că-mi îmblânzesc tonul. Pot să mă descurc, da? E 
viaţa lui Darin în joc. Aș fi vrut doar să știu... 

„Dacă e în apropiere. Dacă e sănătos. Dacă suferă”. 

— Darin a rămas deocamdată în Serra. L-am auzit pe spionul care a 
raportat, zice Keenan Și mă conduce în josul străzii. Dar nu e... prea bine. 
Au trecut deja pe la el. 

Un pumn în stomac ar fi fost o lovitură mai blândă. Nu trebuie să întreb 
cine „a trecut”. „Inchizitorii. Măştile”. 

— Uite, zice Keenan, nu te pricepi deloc la spionaj, asta-i clar. O să-ți 
spun câteva lucruri de bază. Stai la bârfe cu alți sclavi — vei fi surprinsă câte 
lucruri poți afla. Ai grijă să faci mereu ceva cu mâinile — să coși, să freci, să 


duci ceva. Cu cât ești mai ocupată, cu atât mai puţin se vor întreba ce cauţi 
acolo, indiferent unde te afli. Dacă ai ocazia să pui mâna pe informaţii 
valoroase, nu sta pe gânduri. Mantia pe care o porți e bună, te ajută să nu 
ieși în evidenţă. Dar mergi Și te comporți ca o femeie liberă. Dacă eu am 
băgat de seamă, o vor face și alții. Mergi cu pași târșâiţi, cocoșează-te. 
Trebuie să pari învinsă. Distrusă. 

— De ce încerci să mă ajuţi? îl întreb. N-ai vrut să-ţi pui în pericol 
oamenii ca să-l salvezi pe fratele meu. 

Devine brusc interesat de zidurile coșcovite ale unei clădiri de lângă noi. 

— Părinţii mei au murit ȘI ei, spune el. Toată familia, de fapt. Acum multă 
vreme. 

Îmi aruncă o privire rapidă, aproape furioasă, iar pentru o clipă îi văd pe 
toți în ochii lui, familia pierdută, imagini trecătoare cu păr roșu Și pistrul. 
Oare a avut fraţi? Surori? Era cel mai mare? Mezinul? Aș vrea să-l întreb, 
dar are chipul ca de piatră. 

— Cred în continuare că toată misiunea este o idee foarte proastă, spune 
el. Asta nu însemnă, însă, că nu înţeleg de ce o faci. Şi nu înseamnă că vreau 
să dai greș. 

Își atinge inima cu pumnul, apoi îmi întinde mâna. 

— Mai degrabă moarte decât tiranie, murmură el. 

— Mai degrabă moarte decât tiranie, îi răspund. 

Îi strâng mâna, conștientă de fiecare mușchi al degetelor lui. 

Nimeni nu m-a mai atins în ultimele zile decât ca să-mi facă rău. Cât îmi e 
de dor de atingeri, de mângâierile pe păr ale bunicii, de întrecerile cu Darin, 
când se prefăcea că pierde, de bunicu” strângându-mă de umăr în semn de 
noapte bună! 

N-aș vrea ca Keenan să-mi dea drumul. Ca și cum ar înțelege, îmi mai 
ține mâna o clipă. Pe urmă se întoarce Și pleacă, lăsându-mă singură pe o 
stradă pustie, cu furnicături în degete. 

xK kK k 

Las prima scrisoare a comandantului la biroul curierilor și mă îndrept spre 
străzile înecate de fum de lângă docuri. Verile serrane sunt întotdeauna 
încinse, dar în Cartierul Armelor căldura e de o voracitate aproape animală. 

Cartierul este plin de mișcare și de zgomot ca un stup, mai aglomerat într- 
o zi obiŞnuită decât majoritatea pieţelor în perioada festivalului. Din ciocane 
cât capul meu de mari sar scântei, focurile forjelor sunt mai roșii decât 
sângele și norișori pufoși de abur se ridică la fiecare câțiva pași din săbiile 


proaspăt călite. Fierarii strigă ordine Și ucenicii se grăbesc să le execute. Iar 
peste toate, strânsul și deschisul a sute de foale scârţâie ca o flotă de corăbii 
în timpul furtunii. 

La câteva clipe după ce intru în cartier mă oprește o patrulă de legionari 
Și mă întreabă ce treabă am acolo. Le arăt cea de-a doua scrisoare a 
comandantului și mă trezesc că trebuie să mă contrazic vreo zece minute cu 
ei dacă este autentică sau nu. În cele din urmă, mă lasă să-mi văd de drum, 
nu foarte convinși. 

Mă întreb iarăși cum a reușit să pătrundă Darin în acest cartier, Și nu o 
singură dată, ci zilnic. 

„Au trecut pe la el”, a zis Keenan. Cât poate rezista Darin în fața celor 
care îl torturează? Mai mult decât mine, cu siguranță. Când avea 
cincisprezece ani, Darin a căzut dintr-un copac în timp ce desena niște 
Cărturari la lucru în livada unui Războinic. A venit acasă cu un os ieșindu-i 
din încheietura mâinii, iar eu am început să tip Și aproape că am leșinat când 
l-am văzut. „Nu-i nimic”, a zis el. „Îl aranjează bunicu”. Caută-l și pe urmă 
du-te să-mi recuperezi caietul de schiţe. L-am scăpat și nu vreau să-l ia 
cineva”. 

Fratele meu are voinţa de fier a mamei. Dacă poate cineva supraviețui 
unui interogatoriu al Războinicilor, el e acela. 

În timp ce merg, simt că mă trage ceva de fustă și mă uit în jos, 
așteptându-mă să mă fi călcat cineva pe ea. În loc de asta, văd o umbră cu 
ochi pieziși alunecând rapid pe caldarâm. Simt un fior pe spinare și aud un 
hohot înfundat, plin de cruzime. Mi se face pielea de găină — râsul acela a 
fost pentru mine, n-am nicio îndoială. 

Grăbesc nedumerită pasul Și în cele din urmă conving un Plebeu în vârstă 
să mă îndrume spre fierăria lui Teluman. O găsesc chiar lângă strada 
principală, marcată cu un T ornamentat din fier pe ușă. 

Spre deosebire de restul fierăriilor, aici este liniște desăvârșită. Bat la ușă, 
dar nu-mi răspunde nimeni. Ce-ar trebui să fac acum? Să intru Și să risc să-l 
supăr pe meșter pentru că am dat buzna sau să mă întorc la comandant fără 
răspunsul pe care mi l-a cerut în mod clar? 

Alegerea nu-i grea deloc. 

Ușa de la intrare se deschide într-o anticameră. O tejghea prăfuită 
desparte încăperea în două. În spatele ei se află zeci de vitrine de sticlă și o 
altă ușă, mai îngustă. Fierăria se află într-o cameră mai mare din dreapta, 


rece Și goală, cu foalele nemișcate. Un ciocan zace pe nicovală, dar restul 
uneltelor sunt agăţate ordonat în cuie pe pereți. Ceva îmi atrage atenţia la 
această încăpere. Îmi amintește de alta văzută undeva, dar nu-mi amintesc 
unde anume. 

Lumina pătrunde filtrată printr-un Şir de ferestre înalte, făcând să 
sclipească praful pe care l-am stârnit când am intrat. Locul are un aer părăsit 
Şi simt că mă copleșește neputinţa. Cum să mă întorc cu un răspuns dacă 
meșterul nu-i aici? 

Soarele strălucește pe șirul de vitrine și privirea îmi este atrasă de armele 
dinăuntru. Sunt lucrate cu eleganţă, fiecare dintre ele e ornamentată aproape 
obsesiv cu aceleași detalii complicate, de la mâner Și gardă până la lama 
minuţios gravată. Sunt intrigată de frumusețea lor și mă trag mai aproape. 
Săbule îmi amintesc de ceva, la fel ca întreg atelierul — ceva important, ceva 
ce ar trebui să pot defini cu precizie. 

Pe urmă înţeleg. Scap din mâna brusc amorțită scrisoarea comandantului 
ȘI Știu. Darin a desenat exact aceste arme. A desenat această fierărie. A 
desenat ciocanul acela și nicovala aceea. Am petrecut atâta timp încercând 
să-mi imaginez cum să-mi salvez fratele, încât aproape că am uitat desenele 
care l-au băgat în bucluc. Modelul lor este chiar aici, în faţa mea. 

— Care-i treaba, fato? 

Un Războinic intră prin ușa îngustă din spate. Arată mai degrabă ca un 
pirat de pe fluviu decât ca un fierar. Este ras în cap Și doldora de cercei — 
câte șase în fiecare ureche, Și alții în nas, în sprâncene, în buze. Are tatuaje 
multicolore — stele cu opt colţuri, vite pline de frunze, un ciocan ȘI o 
nicovală, o pasăre, ochii unei femei, scări — toate pornesc de la încheietura 
pumnului, urcă pe braţe și se pierd sub o vestă neagră de piele. Nu poate fi 
cu mai mult de cincisprezece ani mai mare decât mine. La fel ca majoritatea 
Războinicilor, este înalt și musculos, dar zvelt, fără mușchii la care m-aș fi 
așteptat la un fierar. 

El este omul pe care îl spiona Darin? 

— Cine ești? îl întreb. 

Sunt atât de uimită, încât am uitat că e un Războinic. 

Bărbatul ridică o sprânceană ca și cum ar spune: „Eu? Cine dracu” ești 
tu?” 

— Ăsta e atelierul meu, zice. Sunt Spiro Teluman. 

„Sigur că el este, Laia, proasto!” 


Mă aplec după scrisoarea comandantului, sperând că fierarul va pune 
vorbele mele pe seama faptului că nu-s decât o slugă Cărturăreasă cu puţină 
minte. Citește biletul, dar nu spune nimic. 

— Comandantul mi-a cerut să-i duc un răspuns, domnule. 

— Nu mă interesează, zice el ridicând privirea. Spune-i că nu mă 
interesează. 

Pe urmă se întoarce în camera din spate. 

Mă uit nesigură după el. Oare știe că fratele meu a fost închis pentru că 
spiona în atelierul lui? L-a văzut pe Darin desenând? Atelierul lui e mereu 
părăsit? De asta a reușit să ajungă Darin atât de aproape? Mă străduiesc să 
pun totul laolaltă, dar simt ceva bizar pe gât, ca Și cum m-ar apuca degetele 
lacome ale unui duh. 

— Laia. 

Un grup de umbre se adună la baza ușii, negre ca o pată de cerneală. 
Umbrele capătă formă, ochi strălucitori, iar eu încep să transpir. „De ce aici? 
De ce acum?” Cum de nu-mi pot controla plăsmuirile propriei minți? De ce 
nu le pot alunga? 

— Laia. 

Umbrele se ridică Și alcătuiesc o siluetă de bărbat. Prind formă și culoare, 
iar vocea sună familiar Și real, de parcă fratele meu ar sta în fața mea. 

— De ce m-ai părăsit, Laia? 

— Darin? 

Uit că este o halucinație, că mă aflu într-o fierărie a unui Războinic Și că 
un fierar care arată ca un criminal se află la numai câţiva metri distanţă. 

Apariţia înclină capul într-o parte, exact cum făcea Darin. 

— Îmi fac rău, Laia. 

Nu-i Darin. Mintea mea o ia razna. Nu-i decât vinovăţie Și frică. Vocile se 
schimbă, răsucindu-se Şi amestecându-se de parcă ar vorbi trei Darin dintr- 
odată. Lumina din ochii falsului Darin dispare la fel de repede ca soarele 
înghițit de furtună, irișii se transformă în găuri negre, ca Și cum tot trupul i 
s-ar umple de umbră. 

— Nu voi supraviețui, Laia. Mă doare. 

Apariția întinde mâna să mă apuce de braţ și simt până la os o răceală de 
gheață. Țip fără să mă pot abţine, iar o clipă mai târziu mâna creaturii se 
desprinde. Simt o prezenţă în spatele meu. Mă întorc și-l zăresc pe Spiro 
Teluman fluturând cea mai frumoasă sabie pe care am văzut-o vreodată. Mă 
împinge ușor într-o parte Și îndreaptă arma spre arătare. 


Ca și cum ar vedea creatura. Ca Și cum ar putea-o auzi. 

— Dispari, spune el. 

Arătarea se umflă, chicotește, apoi se prăbușește într-un morman de 
umbre batjocoritoare, ale căror hohote îmi lovesc urechile ca niște așchii de 
gheaţă. 

— Avem băiatul. Frații noștri rod din sufletul lui. Curând va fi nebun și 
sfăȘiat. Atunci ne vom putea ospăta. 

Spiro lasă sabia să cadă. Umbrele ţipă, se aude un sunet ca de unghii pe 
lemn. Se strecoară pe sub ușă ca o adunătură de șobolani alungați de apă. 
Peste câteva secunde, au dispărut. 

— Poţi... Poţi să le vezi, spun. Am crezut că sunt doar în capul meu. Am 
crezut că înnebunesc. 

— Se numesc ghuli, spune Teluman. 

— Dar... 

Șaptesprezece ani de pragmatism Cărturăresc se opun existenţei unor 
făpturi menite să fie doar legende. 

— Ghulii nu există cu adevărat. 

— Ba da, sunt la fel de adevărați ca tine. Au părăsit lumea noastră o 
vreme, dar s-au întors. Nu-i poate vedea toată lumea. Se hrănesc din 
suferință, din tristeţe și din miros de sânge. Le place locul ăsta, spune el, 
arătând spre fierărie. 

Ochii lui verzi decolorați îi întâlnesc pe ai mei, atenți Și grijulii. 

— M-am răzgândit. Spune-i comandantului că mă voi gândi la ce mi-a 
cerut. Spune-i să-mi trimită niște specificații. Spune-i să mi le trimită prin 
tine. 

x kK xk 

Plec din fierărie cu mintea un vârtej de gânduri. De ce a desenat Darin 
atelierul lui Teluman? Cum a ajuns acolo? Cum de poate Teluman să-i vadă 
pe ghuli? A văzut și umbra cu chipul lui Darin? E Darin pe moarte? Dacă 
ghulii sunt reali, atunci Și djinnii sunt reali? 

Mă întorc la Blackcliff și mă apuc de treburi cu o concentrare 
încăpăţânată, încercând să mă las absorbită de lustruitul podelelor și de 
frecatul băilor, doar-doar voi scăpa de furtuna de gânduri din cap. 

Se face seara târziu și comandantul tot nu s-a întors. Mă întorc la 
bucătărie mirosind a ceară și cu o durere de cap din cauza zgomotului 
indescifrabil al tobelor care au bubuit toată ziua. 


Izzi riscă să-mi arunce o privire, în timp ce împăturește un teanc de 
prosoape. Îi zâmbesc și îmi răspunde strâmbând vag buzele. Bucătăreasa 
Șterge dulapurile pentru a doua zi Și mă ignoră ca de obicei. Mă gândesc la 
sfatul lui Keenan: să flecăresc, să fiu mereu ocupată. lau tăcută un coș cu 
rufe de cârpit Și mă așez la masa de lucru. Mă uit la bucătăreasă şi la Izzi Și 
mă întreb brusc dacă sunt rude. Lasă capul pe-o parte în același fel, sunt 
amândouă mărunţele și blonde. Și există între ele un fel de tovărășie fără 
cuvinte care mă face să tânjesc după bunica. 

În cele din urmă, bucătăreasa se duce la culcare și în bucătărie se lasă 
liniştea. Undeva în oraș, fratele meu suferă într-o închisoare a Războinicilor. 
„Trebuie să obțu informaţii, Laia. Trebuie să oferi ceva Rezistenței. Fă-o pe 
Izzi să vorbească”. 

— Era mare vâlvă afară, printre legionari, spun eu, fără să-mi ridic ochii 
de la cusut. 

Izzi scoate un sunet politicos. 

— Şi printre elevi, adaug. Mă întreb de ce. 

Cum nu răspunde, mă foiesc Și îmi schimb poziţia, iar ea se uită la mine 
peste umăr. 

— Din cauza Încercărilor, spune, și se oprește o clipă, din împăturit. 
Frații Farrar s-au întors azi dimineaţă. Aquilla și Veturius abia au ajuns la 
timp. Dacă mai întârziau câteva secunde, ar fi fost executați. 

Nu mi-a mai vorbit niciodată atât de mult și trebuie să-mi aduc aminte să 
nu mă holbez la ea. 

— De unde știi atâtea lucruri? o întreb. 

— Toată școala vorbește despre asta, zice Izzi, coborând vocea, iar eu mă 
trag două degete mai aproape. Chiar Și sclavii. Nu prea ai despre ce altceva 
să vorbeşti pe aici, doar dacă vrei să stai și să-ți compari vânătăile. 

Chicotesc și mă simt ciudat, aproape nepotrivit, ca la o glumă spusă la 
înmormântare. Dar Izzi zâmbește Şi-mi mai trece stânjeneala. Tobele încep 
să bată din nou și, chiar dacă nu se oprește din lucru, îmi dau seama că Izzi 
le ascultă. 

— Înţelegi bătăile tobelor... 

— Majoritatea transmit ordine. Plutonul albastru să se prezinte la schimb. 
Toți cadeții în sala armelor. Lucruri de felul ăsta. Acum ordonă o căutare în 
tunelurile de est. 


Se uită în jos la teancul ordonat de prosoape. O șuviţă blondă îi cade pe 
faţă Și o face să arate foarte tânără. 

— După ce stai aici o vreme, înveţi să le înţelegi, adaugă ea. 

În timp ce mă gândesc la informaţiile tulburătoare pe care le-am aflat, ușa 
de la intrare se închide cu zgomot. Eu Și Izzi tresărim. 

— Sclavă, spune comandantul. La etaj. 

Schimb o privire cu Izzi Și descopăr cu surpriză că inima îmi bate 
neplăcut de repede. O spaimă grea mi se strecoară în oase cu fiecare pas 
făcut pe scări. Nu știu de ce. Comandantul mă cheamă la etaj în fiecare seară 
ca să-i iau hainele la spălat și să-i împletesc părul pentru noapte. „Nu-i 
nimic diferit azi, Laia”. 

Intru în dormitorul ei Și o găsesc la măsuţa de toaletă, trecând leneș un 
pumnal prin flacăra unei lumânări. 

— Mi-ai adus un răspuns de la fierar? 

Îi reproduc răspunsul lui Teluman, iar comandantul se întoarce și mă 
privește cu un interes rece. Este cea mai intensă trăire pe care am văzut-o 
vreodată la ea. 

— Spiro n-a mai acceptat o comandă nouă de mulți ani. Probabil că te-a 
plăcut. 

O spune într-un fel care face să mi se strângă pielea, încearcă tăișul 
pumnalului pe degetul arătător, apoi șterge stropul de sânge ivit acolo. 

— De ce ai deschis-o? 

— Poftim? 

— Scrisoarea, spune ea. Ai deschis-o. De ce? 

Stă în picioare în faţa mea, iar dacă fuga mi-ar folosi la ceva, aș ieși pe 
ușă cât ai bate din palme. Mototolesc în palme marginea bluze. 
Comandantul lasă capul pe-o parte Și-mi așteaptă răspunsul cu o curiozitate 
sinceră, de parcă aș putea spune ceva care s-o mulțumească. 

— A fost un accident. Mi-a alunecat mâna Și... am rupt sigiliul. 

— Nu știi să citeşti, spune ea. Nu văd de ce ţi-ai fi bătut capul să deschizi 
o scrisoare în mod intenționat. Doar dacă nu ești o spioană ȘI ai de gând să- 
mi afli secretele și să le dezvălui Rezistenței. 

Gura 1 se strâmbă în ceva care ar trebui să fie un zâmbet dacă n-ar arăta 
atât de lipsit de veselie. 

— Eu nu sunt... Eu... 


Cum a aflat de scrisoare? Mă gândesc la scârţâitul pe care l-am auzit 
dimineață pe hol, după ce am ieșit din camera ei. M-o fi văzut făcându-mi 
de lucru cu scrisoarea? Au găsit cei de la biroul curierilor un defect în 
sigiliu? Nu mai contează. Îmi amintesc avertismentul primit de la Izzi când 
am ajuns aici. „Comandantul vede lucruri. Lucruri pe care n-ar avea de unde 
să le știe”. 

Se aude o bătaie în ușă. La ordinul comandantului, doi legionari intră Și 
salută. 

— Țineţi-o, spune comandantul. 

Legionarii mă înșfacă și mi se face rău când îmi dau seama cât de real 
pare acum pumnalul. Soldații mă ţintuiesc într-un scaun, cu mâinile grele 
încleștate pe brațele mele, apăsându-mi coapsele cu genunchii. Pe feţele lor 
nu se citește nimic. 

— În mod normal, pentru o astfel de obrăznicie scot un ochi, spune 
gânditoare stăpâna. Sau tai o mână. Dar nu cred că l-ai mai interesa pe Spiro 
Teluman dacă te-aș schilodi. Ai noroc că vreau o sabie Teluman, fato. Ai 
noroc că Spiro vrea să te guste. 

Ochii comandantului coboară pe pieptul meu, pe pielea fină de deasupra 
inimii. 

— Vă rog, zic eu. A fost o greșeală. 

Se apleacă mai aproape, cu buzele la câțiva centimei de ale mele, iar ochii 
morţi i se aprind pentru o clipă o furie înspăimântătoare. 

— Fată proastă, Șoptește ea. N-ai învăţat încă? Eu nu accept greșeli. 

Îmi vâră un căluș în gură, apoi pumnalul încins începe să-și scobească 
drum prin pielea mea. Lucrează încet, atât de încet! Nările mi se umplu de 
miros de carne arsă și mă aud cerșind îndurare, pe urmă hohotind, pe urmă 
urlând. 

„Darin. Darin. Gândește-te la Darin”. 

Dar nu mă pot gândi la fratele meu. Copleșită de durere, nici măcar nu-mi 
pot aminti chipul lui. 


18. 
Elias 


Helene nu e moartă. Nu poate fi. A supravieţuit inițierii, sălbăticiei, 
conflictelor de la frontieră, biciuirilor. Este de neconceput să moară acum de 
mâna unui ticălos ca Marcus. O parte din mine, aceea rămasă copil, o parte 
despre care nici n-am Știut până acum, urlă de furie. 

Mulțimea din curte se înghesuie în faţă. Elevii întind gâturile încercând s- 
o zărească pe Helene. Faţa cioplită în gheaţă a mamei dispare. 

— Trezește-te, Helene, strig eu, ignorând mulţimea tot mai insistentă. 
Haide! 

„S-a dus. A fost prea mult pentru ea”. Pentru o secundă interminabilă o ţin 
în braţe amortit de înţelesul acestor cuvinte. „A murit”. 

— La o parte, lua-v-ar dracu! 

Vocea bunicului pare îndepărtată, dar ajunge lângă mine cât ai clipi. Mă 
uit la el, tulburat. Cu doar câteva zile în urmă l-am văzut mort pe câmpul de 
luptă din coșmarul meu. Dar iată-l aici, viu Și nevătămat. Pune o mână pe 
gâtul Helenei”. 

— Încă mai trăiește, zice. Abia-abia. Faceţi loc, spune el scoțând sabia, Și 
mulţimea se trage înapoi. Aduceţi doctorul! Găsiţi o targă! Mișcaţi-vă! 

— Profetul, bolborosesc eu. Unde este Profetul? 

Cain apare lângă mine ca Și cum l-aș fi invocat. I-o încredinţez bunicului 
pe Helene și mă străduiesc să nu-l strâng de gât pe Profet pentru grozăvia 
prin care ne-a pus să trecem. 

— Ai puteri tămăduitoare, îi spun printre dinţi. Salveaz-o cât încă mai 
trăiește. 

— Îţi înţeleg mânia, Elias, te simţi îndurerat, mâhnit... 

Cuvintele lui îmi ajung la urechi ca un croncănit neîntrerupt de corb. 

— Regula voastră — să nu trișăm! 

„Calm, Elias. Nu scăpa hăţurile. Nu acum”. 

— Fraţii Farrar au trișat. Știau că venim prin trecătoare. Ne-au pândit Și 
ne-au atacat. 

— Minţile Profeţilor sunt unite între ele. Dacă unul dintre noi i-ar fi ajutat 
pe Marcus Și pe Zak, am fi aflat toţi. Nimeni n-a știut locurile unde ați fost 


duși. 

— Nici măcar mama? 

Cain tace un moment grăitor. 

— Nici măcar ea. 

— L-ai citit mintea? întreabă bunicul, aflat lângă mine. Ești absolut sigur 
că n-a Știut unde era Elias? 

— Cititul gândurilor nu e ca Și cum ai citi o carte, generale. Este nevoie 
de pregătire... 

— Poţi să-i citeşti gândurile sau nu? 

— Keris Veturia se mișcă pe poteci întunecate. Întunericul o adăpostește 
ȘI o ascunde vederii noastre. 

— Înseamnă că nu poţi, conchide sec bunicul. 

— Dacă nu reușești să-i citești gândurile, spun eu, de unde știi că nu i-a 
ajutat pe Marcus Și pe Zak să trișeze? Le-a: citit lor gândurile? 

— N-am simţit nevoia să... 

— Gândește-te mai bine, îmi ies eu din fire. Prietena mea moare pentru că 
ticăloșii ăia v-au tras pe sfoară. 

— Cyrena, îi spune Cain altui Profet, stabilizeaz-o pe Aquilla și izolează-i 
pe frații Farrar. Să nu se vadă cu nimeni. Dacă este adevărat ce spui, se 
întoarce el spre mine, atunci înseamnă că echilibrul a fost compromis Și 
trebuie restabilit. O vom vindeca. Dar dacă nu se va dovedi că Marcus și 
Zacharias au trișat, atunci va trebui ca aspirantul Aquilla să-și îndure soarta. 

Încuviinţez scurt din cap, dar în sinea mea urlu la Cain. „Idiotule! 
Tâmpitule! Diavol respingător! Îi lași pe cretinii ăia să câștige. Îi lași să 
scape după ce au comis o crimă”. 

Bunicul vine cu mine la infirmerie, neobișnuit de tăcut. Când ajungem, 
ușa se deschide și apare comandantul. 

— Ţi-ai informat lacheii, Keris? se proțăpește bunicul în faţa fiicei lui, 
strâmbând din buze. 

— Nu Știu ce vrei să spul. 

— Ţi-ai trădat neamul, fato, zice bunicul, singurul bărbat din Imperiu 
suficient de curajos să 1 se adreseze astfel mamei. Să nu crezi că voi uita. 

— Ţi-ai ales favoritul, generale, spune mama, aruncându-mi o privire în 
care observ o furie fără margini. Eu l-am ales pe al meu. 

Ne lasă la ușa infirmeriei. Bunicul se uită după ea cum pleacă, iar eu aș 
vrea să Știu la ce se gândește. Ce vede el când se uită la ea? Fetiţa care a fost 


cândva? Făptura fără suflet care e acum? Oare el știe ce s-a întâmplat de a 
devenit astfel? A văzut-o transformându-se? 
— N-o subestima, Elias, spune bunicul. Nu-i obișnuită să piardă. 


19. 
Laia 


Deschid ochii Și zăresc deasupra tavanul scund din cămăruţa mea. Am 
zăcut fără cunoștință poate câteva minute, poate câteva ore. Prin perdeaua 
întinsă pe sfoară la ușă zăresc o frântură de cer din care nu-mi dau seama 
dacă este seară sau dimineaţă. Mă ridic în coate, înăbușindu-mi un geamăt. 
Durerea e copleșitoare, se împrăștie peste tot și mi se pare că niciodată n- 
am trăit fără ea. 

Nu mă uit la rană. N-am nevoie. Am urmărit cum mi-a săpat-o 
comandantul în carne, cum mi-a gravat cu o linie groasă un K precis, întins 
de la claviculă până deasupra inimii. M-a însemnat. M-a marcat drept 
proprietatea ei E o cicatrice pe care o voi lua cu mine în mormânt. 

„Curăţ-o. Bandajeaz-o. Întoarce-te la treabă. Nu-i da motiv să-ți facă rău 
din nou”. 

Perdeaua tremură. Izzi se strecoară înăuntru Şi se așază pe priciul meu. E 
mărunțică Și nu trebuie să se ghemuiască prea mult ca să nu se lovească la 
cap. 

— S-a făcut aproape ziuă. 

Ridică mâna să-și pipăie petecul de pe ochi, dar își ia seama Și își 
ascunde degetele în cămașă. 

— Legionarii te-au adus astă-noapte. 

— E o rană atât de urâtă... 

Mă urăsc pentru că spun asta. „Slabă, Laia. Ești atât de slabă. „Mama 
avea o cicatrice de cincisprezece centimetri pe Șold. I-o făcuse un legionar 
care aproape că o doborâse. Tata avea pe spate urme de bici — n-a spus 
niciodată de unde. Amândoi își purtau cicatricile cu mândrie, erau dovada că 
reușiseră să supravieţuiască. „Fii puternică la fel ca ei, Laia. Fii curajoasă”. 

Dar nu sunt puternică. Sunt slabă și m-am săturat să mă prefac că nu-s. 

— Putea fi mai rău, zice Izzi Și-Și duce până la urmă mâna la ochi. Prima 
mea pedeapsă a fost asta. 

— Cum... Când... 

La naiba, nu există niciun mod delicat să pun această întrebare. Tac. 


— La o lună după ce am ajuns aici, bucătăreasa a încercat s-o otrăvească 
pe stăpână. 

Izzi se joacă cu petecul de pe ochi. 

— Eu aveam vreo cinci ani, cred. S-a întâmplat cu mai mult de zece ani în 
urmă. Comandantul a mirosit otrava. Măștile sunt învăţate să se priceapă la 
asta. N-a atins-o pe bucătăreasă nici cu un deget, doar a venit la mine cu un 
vătrai încins Și a obligat-o să se uite. Înainte, ţin minte că mi-am dorit să 
apară cineva — mama, tata — Şi s-o oprească. Să mă ia de acolo. Pe urmă, mi- 
am dorit să mor. 

Avea cinci ani. Îmi dau seama pentru prima dată că Izzi a fost sclavă 
aproape toată viața. Ce îndur eu de unsprezece zile, ea suportă de ani în Șir. 

— Bucătăreasa m-a ţinut în viaţă, după aceea. Se pricepe la leacuri. A vrut 
să te bandajeze astă-noapte, dar... Nu ne-ai lăsat să ne apropiem de tine. 

Îmi amintesc acum că legionarii mi-au aruncat trupul inert în bucătărie. Pe 
urmă mâini blânde, voci slabe. M-am împotrivit cu ultimele puteri, crezând 
că vor să-mi facă rău. 

Liniștea dintre noi e spartă de bătăile tobelor care anunţă zorii. Peste o 
clipă se aude pe coridor vocea răgușită a bucătăresei. O întreabă pe Izzi dacă 
m-am trezit. 

— Comandantul vrea să-i aduci nisip de la dune ca să-și frece pielea, zice 
Izzi. Pe urmă vrea să-i duci o hârtie lui Spiro Teluman. Mai întâi ar trebui s-o 
lași pe bucătăreasă să se îngrijească de rană. 

— Nu. 

Vehemenţa mea o face pe Izzi să sară în picioare. Cobor vocea. Atâţia ani 
petrecuţi în preajma comandantului m-ar fi făcut și pe mine să tresar din 
orice. 

— Comandantul va dori nisipul la baia de dimineaţă. Nu vreau să mă 
pedepsească pentru că ajung târziu. 

Izzi încuviinţează. Îmi întinde un coș pentru nisip Și se grăbeşte să plece. 
Când mă ridic în picioare, mi se tulbură vederea. Îmi înfășor gâtul cu o 
eșarfă ca să ascund litera K și ies împleticindu-mă din cămăruţă. 

Fiecare pas înseamnă durere, fiecare bucăţică de carne pare să tragă de 
rană, ameţindu-mă Și provocându-mi greață. Gândul îmi zboară fără să 
vreau la concentrarea hotărâtă de pe faţa comandantului în momentul în care 
mă tăia. Este o cunoscătoare a durerii, așa cum alții sunt cunoscători în 
materie de vin. Nu s-a grăbit cu mine, iar asta a făcut totul să doară și mai 
rău. 


Mă duc până în spatele casei cu o încetineală chinuitoare. Când ajung la 
cărarea care coboară de pe stâncă spre dune, tremur din tot corpul. Mă 
cuprinde o cumplită lipsă de speranţă. Cum o să-l pot ajuta pe Darin, dacă 
abia merg? Cum o să spionez, dacă Și cea mai mică tentativă este pedepsită 
astfel? 

„Nu-l poţi salva pentru că nu vei mai supraviețui mult lângă comandant”. 
Îndoielile se ridică perfide din străfundul minţii ca niște viţe gata să se 
caţere Și să sufoce totul. „Acesta va fi sfârșitul tău Și al familiei tale. Veţi fi 
rași de pe faţa pământului, la fel ca mulți alții”. 

Poteca se răsucește, ocolește Și se întoarce, la fel de înșelătoare ca dunele 
mișcătoare. Un vânt fierbinte îmi bate în faţă și îmi smulge din ochi lacrimi 
pe care nu le pot opri, până când abia mai văd încotro merg. La baza 
stâncilor, mă prăbușesc în nisip. Hohotele mele capătă ecou în acest loc 
pustiu, dar nu-mi pasă. Nu-i nimeni care să le audă. 

Viaţa mea în Cartierul Cărturarilor n-a fost niciodată ușoară. Uneori a fost 
de-a dreptul oribilă, ca atunci când au luat-o pe prietena mea Zara, sau când 
adormeam împreună cu Darin cu burțile goale. Am învăţat, ca toți Cărturarii, 
să-mi plec privirea în fața Războinicilor, dar cel puţin nu trebuia niciodată să 
mă înclin până în pământ și să-i slujesc. Viața mea era măcar lipsită de 
această chinuitoare Și continuă așteptare a unei dureri Și mai mari. Îi aveam 
pe bunica și pe bunicu”, iar ei mă protejau mult mai mult decât îmi dădeam 
seama atunci. Îl aveam pe Darin, atât de important pentru mine, încât mi se 
părea nemuritor ca stelele. 

Toate astea s-au dus acum. Lis Și ochii ei veseli, pe care îi văd vu în 
mintea mea Și nu-mi vine să cred că au trecut doisprezece ani de când a 
murit. Părinții mei, care au vrut cu disperare să-i elibereze pe Cărturari, dar 
n-au reușit decât să fie uciși. S-au dus, deopotrivă, cu totul. M-au lăsat 
singură aici. 

Din nisip apar și mă înconjoară umbre. Ghuli. „Se hrănesc din suferință, 
din tristeţe Și din miros de sânge”. 

Unul ţipă, făcându-mă să scap coșul. Sunetul îmi e teribil de familiar. 

— Îndurare! 

Își bat joc de mine cu mai multe feluri de voci piţigăiate. 

— Vă rog, aveți milă! 

Îmi acopăr urechile cu palmele, recunoscându-mi propria voce şi 
implorările față de comandant. De unde știu ei? Cum au auzit asta? 


Umbrele chicotesc Și fac un cerc în jurul meu. Una mai curajoasă mă 
apucă de picior, arătându-și dinţii. Mă trec fiori Și strig: 

— Încetaţi! 

Ghulii râd și mă imită. 

— Încetaţi! Încetaţi! 

Măcar de-aș avea o sabie, un pumnal, ceva cu care să-i sperii Și să-i 
alung, cum a făcut Spiro Teluman. Dar n-am nimic. Nu-mi rămâne decât să 
plec de acolo și fug până când mă izbesc de un zid. 

Cel puţin, așa mi se pare prima dată. Îmi ia un moment să-mi dau seama 
că nu-l un zid, ci o persoană. Un bărbat înalt, cu umeri largi, musculos ca o 
pumă. 

Mă trag înapoi Şi-mi pierd echilibrul, dar mă prind două braţe puternice. 
Ridic privirea, descopăr că mă uit în niște ochi cenușii pe care-i cunosc Și 
înlemnesc. 


20. 
Elias 


În dimineaţa de după Încercare mă trezesc înaintea zorilor, ameţit de la 
somniferul care, după cum îmi dau seama, mi-a fost administrat. Sunt 
bărbierit, sunt spălat Și cineva m-a îmbrăcat într-o uniformă curată. 

— Elias. 

Cain se desprinde din umbra camerei mele. E tras la faţă ca și cum n-ar fi 
dormit deloc. Ridică palma ca să potolească dinainte potopul meu de 
întrebări. 

— Aspirantul Aquilla se află în mâinile foarte pricepute ale medicului de 
la Blackcelift, spune el. Dacă îi este menit să trăiască, va trăi. Profeţi nu se 
vor amesteca, întrucât nu am găsit nimic care să arate că frații Farrar au 
trişat. L-am declarat pe Marcus câștigătorul primei Încercări. I s-a dat ca 
premiu un pumnal Și... 

— Cum? 

— EI s-a întors primul... 

— Pentru că a trișal... 

Se deschide ușa Și intră Zak șchiopătând. Mă întind după sabie, pe care 
bunicul mi-a lăsat-o lângă pat. Cain se bagă între noi înainte să o pot înfige 
în Broasca Râioasă. Mă ridic Și îmi vâr iute picioarele în cizme — n-o să 
rămân să zac în pat, câtă vreme gunoiul ăsta e la trei metri de mine. 

Cain întinde degetele golite de sânge și-l cercetează pe Zak. 

— Vrei să spui ceva. 

— Ar trebui s-o vindecaţi, zice Zak, cu venele de la gât umflate și 
scuturând din cap ca un câine când iese din apă. Încetează! îi strigă 
Profetului. Încetează să-mi mai umbli în minte. Fă-o bine Și gata, da? 

— Te simţi vinovat, ticălosule? 

Încerc să trec pe lângă Cain, dar Profetul mă blochează cu o iuţeală 
surprinzătoare. 

— Nu spun că am trișat, zice Zak aruncându-i o privire lui Cain. Spun că 
ar trebui s-o vindecați. Atât. 

Cain îl fixează pe Zak cu trupul complet nemișcat. Aerul parcă se 
deplasează Și devine tot mai dens. Profetul îl citește, o simt ȘI eu. 


— Tu și Marcus v-aţi găsit unul pe celălalt, se încruntă Cain. Aţi fost... 
conduși unul către celălalt... dar nu de unul dintre Profeţi. Nici de 
comandant. 

Profetul închide ochii, ca Și cum ar asculta mai concentrat, apoi îi 
deschide din nou. 

— Ei? Ce-ai aflat? întreb eu. 

— Destul cât să mă conving că Profeţii au datoria s-o vindece pe Aquilla. 
Dar nu suficient cât să mă conving că fraţii Farrar n-au luptat cinstit. 

— De ce nu te uiţi în mintea lui Zak, așa cum faci cu alţii, Și pe urmă... 

— Puterile noastre nu sunt nelimitate. Nu putem pătrunde în mințile celor 
care au învăţat să se protejeze. 

Îl măsor din priviri pe Zak. De unde naiba a învăţat el cum să facă să nu-i 
citească Profeţu gândurile? 

— Aveţi amândoi o oră să plecaţi de pe teritoriul școlii, spune Cain. Îi voi 
spune comandantului că v-am scutit de toate îndatoririle pentru azi. 
Plimbaţi-vă, duceți-vă în piaţă, la bordel, nu-mi pasă unde. Nu vă întoarceți 
la Academie până seara Și nu vă apropiați de infirmerie. Aţi înțeles? 

Zak se încruntă. 

— De ce trebuie să plecăm? 

Pentru că mintea ta, Zacharias, e un iad de gânduri negre. lar a ta, 
Veturius, răsună atât de asurzitor de gânduri de răzbunare, încât nici nu mai 
aud altceva. Gândurile astea nu-mi vor îngădui să fac ceea ce trebuie ca s-o 
tămăduiesc pe Aquilla. Așa că trebuie să plecaţi. Acum. 

Cain se trage într-o parte. Eu Și Zak ieșim pe ușă parcă împotriva voinței 
noastre. Zak se grăbește să se îndepărteze de mine, dar eu am întrebări la 
care aştept răspuns și nu intenționez să-l las să scape așa ușor. Îl prind din 
urmă. 

— De unde aţi știut unde eram? De unde a știut comandantul? 

— Are metodele ei. 

— Ce metode? Ce i-ai arătat lui Cain? Și cum faci să nu-l lași să-ţi intre 
în minte? Zak! 

Îl apuc de umăr și-l întorc cu faţa spre mine. Îmi dă mâna deoparte, dar nu 
pleacă. 

— Toate pălăvrăgelile alea despre djinni și efriţi, despre ghuli și duhuri 
nu-s doar vorbe în vânt, Veturius. Nu-s doar legende. Creaturile din legende 
sunt adevărate. Vin după noi. Apăr-o pe Helene. Este singurul lucru la care te 
pricepi. 


— Ce-ți pasă ţie de ea? Fratele tău a chinuit-o ani în Șir, iar tu n-ai scos o 
vorbă să-l oprești! 

Zak privește spre terenurile de instrucție pline de nisip, pustii la ora asta. 

— Ştii care-i lucrul cel mai groaznic din toată povestea asta? spune el 
încet. Era cât pe ce să-l las în urma mea pentru totdeauna. Cât pe ce să fiu 
liber. 

Nu mă aşteptam să aud asta. Încă de când am venit la Blackcliff, n-a 
existat Marcus fără Zak. Al doilea născut dintre gemenii Farrar e mai 
apropiat de fratele lui decât propria-i umbră. 

— Dacă vrei să te eliberezi de el, de ce-i ţii partea de fiecare dată? De ce 
nu-l înfrunți? 

— Am fost împreună prea multă vreme, clatină Zak din cap, iar acolo 
unde masca nu s-a contopit complet, fața îi rămâne impenetrabilă. Nu știu 
cine sunt fără el. 

lese pe porțile din față, iar eu nu-l urmez. Trebuie să-mi limpezesc 
mintea. Mă îndrept spre turnul de pază de la răsărit, îmi pun un ham ȘI cobor 
în rapel spre dune. 

Nisipul se învolburează în jurul meu. Sunt complet confuz. Pornesc 
împleticit de-a lungul stâncilor, urmărind la orizont răsăritul palid. Vântul e 
mai puternic, mai fierbinte și mai insistent. În timp ce merg, parcă văd forme 
născându-se din nisip, siluete care se rotesc și dansează, hrănindu-se din 
furia vântului. Șoapte străbat aerul și mi se pare că aud un sunet pătrunzător 
al unui râs sălbatic. 

„Creaturile din legende sunt adevărate. Vin după noi”. 

Oare Zak încearcă să-mi spună ceva despre următoarea Încercare? Îmi 
sugerează că mama s-a înhăitat cu demoni? Așa a reușit să ne saboteze pe 
mine și Hel? Îmi spun mie însumi că astfel de gânduri sunt ridicole. Una 
este să crezi în puterea Profeților, dar cum să accepți că există djinni ai 
focului Și ai răzbunării, sau efrițţi legaţi de elemente precum vântul, marea Și 
nisipul? Poate că Zak pur și simplu a cedat sub presiunea primei Încercări. 

Mamie Rila obișnuia să ne spună pe vremuri povești cu duhuri. Ea era 
Kehanni, povestitoarea tribului nostru, Și ţesea o întreagă lume cu vocea ei, 
cu o fluturare de mână sau cu un gest din cap. Unele dintre legendele acelea 
mi-au rămas în minte ani în Șir: Zburătorul și ura lui pentru Cărturari; 
priceperea efriților de a trezi în oameni puteri magice ascunse; ghuli 
flămânzi de suflete care se hrănesc cu durere ca vulturii cu hoituri. 


Dar sunt numai povești. 

Vântul îmi aduce la urechi suspine repetate. La început mă gândesc că mi 
se pare și mă cert că las discuţia cu Zak despre duhuri să pună stăpânire pe 
mine. Dar suspinele sunt mai puternice. În faţa mea, la poalele potecii 
Șerpuite care duce spre casa comandantului, e prăbușită o siluetă măruntă. 

Este sclava cu ochi aurii. Cea pe care Marcus a strâns-o de gât aproape s-o 
omoare. Cea pe care am văzut-o fără viaţă în coșmarul cu câmpul de luptă. 

Se ţine cu o mână de cap, iar cu cealaltă bate aerul, murmurând ceva 
printre oftaturi. Se clatină pe picioare, se prăbușește la pământ, pe urmă se 
ridică trudnic. Se vede limpede că nu se simte bine, că are nevoie de ajutor, 
încetinesc, gândindu-mă să mă întorc și să plec. Îmi vin iarăși în minte 
câmpul de bătălie și spusele primului meu ucis cum că toți cei de-acolo au 
murit de mâna mea. 

„Stai departe de ea, Elias”, mă somează o voce îngrijorată. „Nu te ocupa 
de ea”. 

De ce să stau departe? Câmpul de bătălie a fost doar o viziune a Profeților 
despre viitorul meu. Poate că ar trebui să le arăt ticăloșilor că am de gând să 
mă împotrivesc acelui viitor. Că nu-l voi accepta. 

Am mai stat odată ca prostul în fața acestei fete. L-am văzut pe Marcus 
învinețind-o și n-am făcut nimic. Nu mai ezit nicio clipă și mă îndrept spre 
ea. 


21. 
Laia 


Este fiul comandantului. Veturius. 

De unde a apărut? ÎI împing violent, apoi îmi pare rău imediat. Orice elev 
obișnuit de la Blackclitf m-ar bate pentru că l-am atins fără permisiunea lui, 
iar el e mai mult decât atât, este aspirant și odrasla comandantului. Trebuie 
să mă întorc, dar slăbiciunea care m-a chinuit toată dimineaţa este tot mai 
puternică. Cad pe nisip după câţiva pași, transpir Și îmi vine să vomit. 

„Infecţie”. Cunosc semnele. Ar fi trebuit s-o las pe bucătăreasă să-mi 
îngrijească rana astă-noapte. 

— Cu cine vorbeai? mă întreabă Veturius. 

— C-cu... cu nimeni, domnule aspirant. 

„Nu-i poate vedea toată lumea”, a spus Teluman despre ghuli. 

E clar că Veturius nu poate. 

— Arăţi groaznic, zice el. Vino la umbră. 

— Nisipul. Trebuie să i-l duc, altfel... 

— Stai jos. 

Nu-i o simplă propunere. Ridică el coșul și mă conduce de mână la umbra 
stâncii, unde mă așază pe un bolovan. 

Risc să-i arunc o privire Și îl văd uitându-se spre orizont. Masca lui 
reflectă zorii așa cum apa reflectă soarele. Chiar Și la câţiva pași distanță, 
totul în el emană violenţă, de la părul negru tuns scurt și mâinile mari până 
la faptul că fiecare mușchi îi este dăltuit perfect. Bandajele din jurul 
antebrațelor și zgârieturile de pe faţă și de pe dosul palmelor îl fac să arate 
chiar Și mai fioros. 

Are o singură armă, un pumnal prins la cingătoare. Dar e o Mască. Nu are 
nevoie de arme pentru că este chiar el una, mai ales în faţa unei sclave care 
abia dacă-i ajunge la umăr. Încerc să o iau repede la picior, dar trupul mi-e 
prea greu. 

— Cum te cheamă? Nu mi-ai spus. 

Îmi umple coșul cu nisip fără să mă privească. 

Îmi amintesc cum comandantul m-a întrebat același lucru și ce lovitură 
am încasat pentru că i-am răspuns. 


— Sclavă. 

El tace o clipă. 

— Spune-mi numele tău adevărat. 

Deși le-a rostit calm, cuvintele lui sunt un ordin. 

— Laia. 

— Laia, repetă el. Ce ţi-a făcut? 

Ce ciudat mi se pare că o Mască poate vorbi așa, că vocea tunătoare de 
bariton poate oferi mângâiere! Aș putea închide ochii ȘI nici n-aș mai ști că 
vorbesc cu o Mască. 

Dar nu trebuie să am încredere în această voce. E fiul ei. Dacă se arată 
îngrijorat, pesemne că are un motiv — Și nu unul în favoarea mea. 

Îmi dau deoparte încet eșarfa. Vede litera K și ochii i se aprind în spatele 
măștii. Citesc în ei, pentru o clipă, tristețe și furie. Când vorbește din nou, 
tresar. 

— Îmi dai voie? 

Ridică mâna Și abia simt când degetele lui mă pipăie în jurul rănii. 

— Pielea frige, spune el și ridică coșul cu nisip. Rana e urâtă. Ai nevoie 
de îngrijiri. 

— Ştiu, îi spun. Comandantul a vrut nisip, iar eu n-am avut timp să... 
să... 
Faţa lui Veturius dispare o clipă, iar eu mă simt ciudat de ușoară. Apoi e 
aproape, destul de aproape încât să-i simt căldura corpului. Mă copleșește 
un miros de cuișoare Și de ploaie. Pune braţele în jurul meu, hotărât și blând 
în același timp și mă ridică. 

— Dă-mi drumul! 

Îmi adun puterile și-l împing. Ce face? Unde mă duce? 

— Cum ai de gând să urci stânca? mă întreabă el. Abia stai în picioare. 

Pașii lui mari ne poartă ușor în sus pe poteca șerpuită. Oare chiar mă 
crede atât de proastă încât să-i accept „ajutorul”? Nu-i decât un truc pus la 
cale cu maică-sa. Probabil că mă așteaptă pedepse noi. Trebuie să scap de el. 

Dar în timp ce merge, mă lovește alt val de ameţeală și-l apuc de gât până 
când îmi trece. Dacă mă ţin destul de strâns, n-o să mă poată arunca pe dune. 
Nu fără să-l trag Și pe el după mine. 

Privirea îmi cade din nou pe bandajele de pe braţele lui Și-mi amintesc că 
prima Încercare s-a terminat ieri. Veturius vede unde mă uit. 


— Sunt doar niște zgârieturi, spune el. Profeţii m-au lăsat pentru prima 
încercare în mijlocul Marelui Deșert. După câteva zile fără apă, cădeam una- 
două. 

— Te-au lăsat în Deșert? 

Mă cutremur. Toată lumea a auzit de locul acela. Faţă de el, teritoriile 
Tribalilor par aproape locuibile. 

— Şi ai reușit să supravieţuiești? mă mir eu. Măcar te-au avertizat? 

— Profeţilor le plac surprizele. 

În ciuda ameţelii, cuvintele lui nu rămân fără impact asupra mea. Dacă 
aspiranţii nu Știu ce se va întâmpla în timpul Încercărilor, cum aș putea afla 
eu? 

— Comandantul nu Ştie ce vă așteaptă? 

De ce-i pun atâtea întrebări? N-am dreptul s-o fac. Probabil că rana mi-a 
luat minţile. Dar dacă asta îl deranjează pe Veturius, nu lasă să se vadă. 

— S-ar putea. Nu contează. Chiar dacă știe, nu mi-ar spune mie. 

Mama lui nu vrea să iasă învingător? O parte din mine se miră de 
ciudăţenia relației lor. Pe urmă îmi amintesc că sunt Războinici. Războinicii 
sunt altfel. 

Veturius pornește pe creastă, se apleacă pe sub rufele atârnate pe frânghie 
ȘI se îndreaptă spre culoarul sclavilor. Mă duce în braţe până în bucătărie Și 
mă așază pe o bancă de lângă masa de lucru. Izzi, care freca podeaua, scapă 
peria Și se uită la noi cu gura căscată. Privirea bucătăresei cade pe rana mea 
ȘI clatină din cap. 

— Ucenică, zice bucătăreasa. Du nisipul sus. Dacă întreabă comandantul 
de sclavă, spune-i că s-a îmbolnăvit Și o îngrijesc ca să se poată întoarce la 
muncă. 

Izzi ia fără zgomot coșul cu nisip Și dispare. Mă cuprinde un val de greață 
ȘI sunt silită să-mi las capul între picioare câteva momente. 

— Rana Laiei s-a infectat, spune Veturius, după ce pleacă Izzi. Ai sevă din 
rădăcină de sânger? 

Bucătăreasa nu-și arată mirarea că fiul comandantului îmi spune pe nume. 

— Rădăcina de sânger e prea scumpă pentru cei ca noi. Am praf din 
rădăcină de sumac Și ceai din lemn sălbatic. 

Veturius se încruntă Şi-i dă bucătăresei aceleași instrucțiuni pe care i le-ar 
fi dat Și bunicu”. Ceai de lemn sălbatic de trei ori pe zi, curăţarea răni cu 
praf de sumac și niciun fel de bandaj. Pe urmă se întoarce spre mine. 


— Caut niște sevă din rădăcină de sânger Și-ţi aduc mâine. O să te faci 
bine. Bucătăreasa se pricepe la leacuri. 

Dau din cap, fără să Știu dacă să-i mulțumesc, continuând să aștept să 
dezvăluie adevăratul scop pentru care m-a ajutat. Dar el nu mai spune nimic 
și pare mulțumit de reacţia mea. Își îndeasă mâinile în buzunare și iese pe 
ușa din spate. 

Bucătăreasa cotrobăie prin dulapuri Și câteva minute mai târziu stau cu o 
cană de ceai fierbinte în mâini. După ce-l beau, se așază în fața mea Și-i văd 
cicatricile la câteva degete distanţă de mine. Mă uit atentă la ele și nu mi se 
mai par grotești. O fi din cauză că m-am obișnuit să le văd? O fi din cauză 
că acum le am Și eu pe ale mele? 

— Cine e Darin? mă întreabă bucătăreasa, cu o strălucire în ochii ca 
safirul care mi-o face nespus de familiară. L-ai strigat astă-noapte. 

Ceaiul îmi alungă ameţeala și mă îndrept de spate. 

— E fratele meu. 

— Aha. 

Bucătăreasa picură ulei de sumac pe o bucată de tifon Și îmi tamponează 
rana. Tresar de durere și strâng tare banca. 

— E Și el în Rezistență? 

— De unde... 

„De unde știi asta?” dau să întreb, dar îmi vine mintea la cap și ferec 
buzele. Bucătăreasa observă schimbarea Și continuă. 

— Nu-i greu să-ţi dai seama. Am văzut o sută de sclavi venind Și plecând. 
Luptătorii din Rezistență sunt întotdeauna diferiți. Nu se dau bătuți 
niciodată, mai ales după ce ajung aici. Mai au... speranţă. 

Strâmbă buzele de parcă ar vorbi despre o colonie de criminali bolnavi Și 
nu despre propriul ei popor. 

— Nu sunt de partea rebelilor. 

Aș vrea să nu fi vorbit. Darin spune că mi se piţigăiază vocea atunci când 
mint, iar bucătăreasa pare să fi observat Și ea asta. De fapt, sunt sigură, după 
cum mijește ochii. 

— Nu sunt proastă, fato. Măcar ai habar ce faci? Comandantul o să afle. 
Te va tortura Și te va ucide. Pe urmă îi va pedepsi pe toţi cei cu care crede că 
te-ai împrietenit. Adică pe Iz, ucenica mea. 

— Nu fac nimic greșit... 


— A fost odată o femeie, mă întrerupe ea deodată. S-a alăturat 
Rezistenței. A învăţat să amestece pulberi Și fierturi încât putea aprinde aerul 
Și preface stâncile în nisip. S-a băgat în asta până peste cap. A făcut lucruri 
groaznice pentru rebeli, lucruri pe care nici nu le visase. Comandantul a 
prins-o, la fel cum i-a prins pe mulţi. A tăiat-o cu pumnalul și i-a făcut fața 
praf. A pus-o să înghită cărbuni încinȘi Și i-a distrus glasul. Pe urmă a făcut- 
o sclavă în casa ei, dar nu înainte să-i ucidă toți cunoscuţi. Pe toţi cei pe 
care-i iubea. 

„O, nu!” Acum înțeleg înfiorător de clar de unde are bucătăreasa 
cicatricile. Dă din cap Și confirmă groaza de pe chipul meu. 

— Am pierdut totul — familia, libertatea — pentru o cauză fără speranţă de 
la început. 

— Dar... 

— Înainte să vii tu, Rezistenţa a trimis aici un băiat. Zain. Trebuia să fie 
grădinar. Nu ti-au povestit despre el? 

Aproape că dau din cap că nu, dar mă opresc Și îmi încrucișez braţele la 
piept. 

— S-a întâmplat acum doi ani. Comandantul l-a prins. L-a torturat zile în 
Șir în subteranele școlii. Uneori, noaptea, îl auzeam. Urla. Când a terminat 
cu Zain, i-a adunat pe toţi sclavii rămași la Blackclift. A vrut să afle cine 
fusese prieten cu el. Voia să ne înveţe minte pe toţi pentru că nu l-am 
denunţat ca trădător. A mai omorât încă trei sclavi, ca să se asigure că am 
înțeles mesajul, continuă bucătăreasa, fără să-și dezlpească privirea de 
mine. Noroc că o avertizasem pe Izzi în legătură cu băiatul. Noroc că m-a 
ascultat. 

Bucătăreasa strânge leacurile și le pune la loc într-un dulap. Apucă un 
satâr ȘI taie o bucată însângerată de carne de pe masa de lucru. 

— Nu știu de ce ai fugit de la familia ta Și te-ai alăturat ticăloșilor de 
rebeli, spune ea, aruncând în mine cu vorbele de parcă ar fi pietre. Nici nu- 
mi pasă. Spune-le că pleci. Cere-le altă misiune, undeva unde să nu faci rău 
nimănui. Dacă nu, o să mori Și doar cerul știe ce-o să se întâmple cu noi 
ceilalți. 

Îndreaptă satârul spre mine, iar eu mă trag înapoi, atentă la tăiș. 

— Asta vrei? mă întreabă. Moarte? Să fie torturată Izzi? 

Se apleacă spre mine, împroșcându-mă cu stropi de salivă când vorbește. 
Satârul e la câțiva centimetri de faţa mea. 


— Asta vrei? 

— N-am fugit, izbucnesc eu. 

Îmi trec prin minte cadavrul bunicului, irisul ochilor în flăcări ai bunicii, 
picioarele secerate ale lui Darin. 

— N-am vrut să mă înrolez în Rezistență. Bunicii mei — a venit o Mască 
Sies: 

Îmi mușc limba. „Taci, Laia!” Mă încrunt la femeie și nu sunt deloc 
surprinsă să văd că-mi aruncă o privire la fel de urâtă. 

— Spune-mi motivul adevărat pentru care te-ai alăturat rebelilor, zice ca, 
ȘI n-o să dezvălui nimănui micul tău secret. Fă-te că nu-ţi pasă de mine, ȘI o 
să-i mărturisesc cât ai clipi hoitarului cu inimă de gheață de sus cine ești cu 
adevărat. 

Înfige satârul în masă Și se așază pe scaunul din fața mea, așteptând. 

Lua-o-ar naiba! Dacă îi vorbesc despre razie și ce a urmat, tot s-ar putea 
să mă toarne. Dar dacă nu-i spun nimic, nu mă îndoiesc că se va duce cât ai 
clipi la comandant. E destul de nebună ca s-o facă. 

Nu am de ales. 

Îi povestesc despre ce s-a întâmplat în noaptea aceea, iar ea mă ascultă 
nemișcată Și tăcută. Când termin, am ochii umflaţi de plâns, dar pe fața 
mutilată a bucătăresei nu se citește nimic. 

Îmi şterg lacrimile cu mâneca. 

— Darin e la închisoare, spun eu tremurând. Nu-i decât o chestiune de 
timp până când îl vor ucide, torturându-l, sau îl vor vinde ca sclav. Trebuie 
să-l scot de acolo și nu pot singură. Rebelii au spus că mă ajută, dacă 
spionez pentru ei. Mă poți ameninţa că-mi dai sufletul Zburătorului însuși, 
tot nu contează. Darin e tot ce-a mai rămas din familia mea. Trebuie să-l 
salvez. 

Bucătăreasa nu spune nimic. După ce trece un minut, mă gândesc că a ales 
să nu mă mai ia în seamă. Mă îndrept spre ușă, dar o aud vorbind. 

— Mama ta, Mirra... 

Când aud numele mamei, întorc capul. Bucătăreasa mă cercetează din 
priviri. 

— Nu semeni cu ea. 

Sunt atât de surprinsă, încât nici nu-mi bat capul să mai neg. Bucătăreasa 
are vreo Șaptezeci de ani. Probabil că avea șaizeci pe vremea când părinții 
mei conduceau Rezistenţa. Oare cum o chema? Ce rol avea acolo? 

— Ai cunoscut-o pe mama? 


— Dacă am cunoscut-o? Da, am cunoscut-o. Dar întotdeauna mi-a plăcut 
mai mult tatăl t-t-tău. 

Își drege vocea și scutură iritată din cap. Ciudat. N-am mai auzit-o 
bâlbâindu-se. 

— Era un om bun. Un om deș-deștept. Nu-nu ca m-m-m-mama ta. 

— Mama mea era Leoaica. 

— Mama ta nu — nu merită vorbele astea, zice bucătăreasa, ȘI vocea i se 
transformă în mârâit. Nu asculta-ta nici-niciodată decât de ego-egoismul ei. 
Leoaica! Ha! Ea este mo-mo-motivul pentru care s-sunt eu aici. 

Își pierde suflul, ca și cum ar face o criză, dar se luptă să depășească 
momentul, hotărâtă să spună ce are de spus. 

— Leoaica, Rezistenţa Și planurile lor măreţe. Trădători. Mincinoși. Ne- 
nebuni. 

Se ridică Și se întinde după satâr. 

— Să n-ai încredere în ei. 

— Nu am de ales, spun. Sunt nevoită. 

— Te vor folosi, spune ea tremurând Și se prinde de marginea mesei, abia 
gâfâind ultimele cuvinte. Te fo-fo-folosesc. Şi pe-pe-pe urmă te-te aruncă la 
lupi. Te-am avertizat. Ține minte. Te-am avertizat. 


22. 
Elias 


Mă întorc la Blackcliff exact la miezul nopții, îmbrăcat în armură 
completă de luptă și înarmat până-n dinţi. După Încercarea Curajului, n-am 
de gând să mă mai las surprins descult și doar cu un pumnal cu care să mă 
apăr. 

Ard de nerăbdare să Știu dacă Hel se simte bine, dar rezist ispitei de a mă 
duce la infirmerie. Ordinul lui Cain să mă țin departe n-a lăsat loc de 
discutii. 

Trec de paznicii de la poartă Și sper din tot sufletul să nu dau cumva peste 
mama. Mă tem că aș răbufni, dacă o văd, mai ales după ce am aflat că 
tocmai uneltirile ei aproape au ucis-o pe Helene. Și mai ales după ce am 
văzut azi-dimineaţă ce i-a făcut sclavei. 

Când am văzut acel K scrijelit în carnea fetei — Laia —, am încleștat 
pumnii Și mi-am imaginat pentru o clipă minunată cum ar fi să-i provoc Și 
eu o durere asemănătoare comandantului. „Să văd cum i-ar plăcea, scorpia!” 
Am vrut, în același timp, să fug rușinat de lângă Laia. Asta pentru că femeia 
care îi făcuse răul acela diavolesc are același sânge ca mine. Este jumătate 
din mine însumi. Propria mea reacție — dorinţa neostoită de a reacţiona 
violent — stă dovadă. 

„Eu nu sunt ca ea”. 

Sau sunt? Mă gândesc din nou la coșmarul cu câmpul de bătălie. Cinci 
sute treizeci Și nouă de cadavre. Până și comandantului i-ar fi greu să ia 
atâtea vieţi. Dacă Profeţii au dreptate, nu sunt ca mama. Sunt mai rău. 

„Vei deveni tot ceea ce urăști”, mi-a spus Cain, când încă mă gândeam să 
dezertez. Cum s-ar fi putut oare să renunţ la mască Și să devin un om mai 
rău decât cel căruia i-am văzut roadele pe câmpul de luptă? 

Pierdut în gânduri, mă duc spre camera mea fără să observ nimic deosebit 
în cazarma Testelor. După o clipă, însă, îmi dau seama. Leander nu sforăie, 
iar Demetrius nu mormăie prin somn numele fratelui său. Ușa lui Faris nu e 
deschisă, ca aproape de fiecare dată. 

Cazarma este pustie. 


Scot săbule din teacă. Nu aud decât sfârâitul lămpilor cu ulei care pâlpâie 
pe pereţii negri. 

Una câte una, se sting toate lămpile. Pe sub ușa de la un capăt al holului 
se strecoară fum cenușiu, care se învârtejește apoi în niște nori ca de 
furtună. Îmi dau seama într-o clipă ce se petrece. 

A început a doua Încercare, Încercarea Șireteniei. 

— Fu atent! strigă o voce din spatele meu. 

Helene — vie — dă buzna pe ușa din spatele meu, înarmată complet și fără 
niciun fir de păr nelalocul lui. Aș vrea s-o iau în braţe, dar în loc de asta mă 
arunc la pământ, în timp ce niște stele metalice tăioase ca briciul zboară prin 
aer fix pe unde era cu o clipă în urmă gâtul meu. 

Stelele sunt urmate de un trio de atacatori iviţi din fum ca niște șerpi care 
se descolăcesc. Sunt mlădioși și iuți, cu corpurile și feţele înfășurate în 
pânze negre, funerare. Înainte să apuc să mă ridic, unul dintre asasini îmi 
pune sabia la gât. Mă rostogolesc într-o parte Și dau să-i retez picioarele, dar 
lovitura mea nu întâlnește decât aer. 

Ciudat, era acolo, iar acum... 

Lângă mine, sabia Helenei strălucește ca argintul viu Și se luptă cu un 
asasin care vrea s-o împingă spre fum. 

— Bună seara, Elias, strigă ea pe deasupra lucirilor paloșelor. Îmi prinde 
privirea Și un zâmbet irezistibil îi luminează chipul. Ţi-a fost dor de mine? 

Nu apuc să-i răspund. Ceilalţi doi asasini vin iute spre mine Și, deși lupt 
cu amândouă săbiile, nu-i pot dovedi. În cele din urmă, sabia din mâna 
stângă își atinge ținta și se înfige în pieptul unui adversar. Simt cum mă 
cuprinde bucuria însetată de sânge a victoriei. 

Pe urmă, atacatorul pâlpâie și dispare. 

Încremenesc, îndoindu-mă de ce am văzut. Celălalt asasin profită de 
șovăiala mea și mă împinge în fum. 

Parcă aș fi fost aruncat în cea mai întunecoasă și mai neagră pivniță din 
Imperiu. Încerc să-mi găsesc drumul, dar îmi simt picioarele ca de plumb, iar 
peste câteva clipe mă prăbușesc inert pe pardoseală. O altă stea metalică 
tăioasă spintecă aerul și abia dacă observ că mi-a atins braţul. Săbiile îmi 
cad pe pardoseala din hol, iar Helene ţipă. Sunetele sunt mute, de parcă le-aș 
auzi prin apă. 

„Otravă”. Cuvântul mă aduce în simţiri. „Fumul e otrăvitor”. 


Pipăi pe jos după săbii cu ultimele puteri Și mă târăsc afară din pâcla 
aceea neagră. Câteva guri de aer proaspăt îmi limpezesc mintea Și observ că 
Helene a dispărut. Cercetez fumul, încercând să-i dau de urmă, Și dintr-odată 
apare alt asasin. 

Mă ghemuiesc ca să mă feresc de sabia lui, intenționând apoi să sar și să-l 
prind cu braţele, ca să-l pun la pământ. Dar când pielea mea atinge pielea 
lui, mă cuprind fiori de gheaţă, mi se taie respirația și mă trag înapoi. Parcă 
mi-aș fi scufundat braţul într-o găleată cu gheaţă. Asasinul pâlpâie și 
dispare, doar ca să reapară câțiva metri mai încolo. 

„Nu sunt ființe omenești”, îmi dau seama. Îmi răsună în minte vorbele lui 
Zak. „Creaturile din legende sunt adevărate. Vin după noi”. La naiba! Iar eu 
crezusem că presiunea Încercării îl dăduse gata. Cum e cu putinţă? Cum au 
reușit Profeţii... 

Asasinul îmi dă târcoale, așa că las întrebările pe mai târziu. Nu mai 
contează cum a ajuns aici această creatură. Cum s-o ucid, asta-i întrebarea. 

Îmi atrage atenţia o strălucire argintie — mâna înmănușată a Helenei pe 
pardoseală, în timp ce încearcă să iasă din fum. O trag afară, dar e prea 
ameţită să poată sta în picioare, așa că o arunc pe umăr ȘI o iau la fugă pe 
hol. După ce mă îndepărtez suficient, o las jos și mă întorc să înfrunt 
dușmanii. 

Se năpustesc toţi trei asupra mea cât ai clipi, mișcându-se prea iute ca să 
pot contraataca. În jumătate de minut mă aleg cu crestături pe toată faţa și cu 
o gaură în brațul stâng. 

— Aquilla! strig, iar ea se străduiește să se ridice în picioare. Dă-mi ȘI tu 
o mână de ajutor, ce zici? 

Scoate sabia și se avântă în luptă, silindu-i pe doi dintre atacatori să se 
retragă. 

— Sunt duhuri, Elias, strigă Helene. Duhuri, toată ziua! 

„La naiba!” Măştile sunt antrenate să lupte cu sabia, cu alte arme, cu 
mâinile goale, călare sau în bărci, legate la ochi sau înlănțuite, fără să 
doarmă, fără să mănânce. Dar nimic, niciodată, nu ne-a învățat cum să 
luptăm împotriva unui adversar despre care se presupune că nu există. 

Cum suna profeția aceea blestemată? Șiretenia să-și păcălească 
adversarii. Înseamnă că există o cale de a ucide aceste creaturi. Trebuie să 
aibă un punct slab. Nu-mi rămâne decât să-mi dau seama care. 


„Ofensiva Lemockles”. Bunicul a creat el însuși genul ăsta de ofensivă. 
„O serie de atacuri la corp care îți permit să identifici slăbiciunile unui 
luptător”. 

Atac la cap, apoi la picioare, la braţe, la tors. Pumnalul pe care i-l înfig 
duhului în piept trece de tot prin el și cade zăngănind pe pardoseală. Duhul 
nici nu încearcă să blocheze arma. Mai degrabă ridică braţele să-și protejeze 
gâtul. 

În spatele meu, Helene cere ajutor, atacată de celelalte două duhuri. Unul 
ridică un pumnal deasupra inimii ei, dar nu apucă să-l coboare, pentru că îi 
retez gâtul cu sabia. 

Capul duhului se rostogolește pe jos, iar eu mă înfior de ţipătul 
nepământean care umple holul. Peste câteva secunde, capul Și trupul care l-a 
susținut dispar. 

— Ai grijă în stânga, strigă Helene. 

Spintec aerul cu sabia în stânga mea, fără să mă uit. O mână mi se 
încleștează de încheietură și brațul îmi amorţește până la umăr, dar pe urmă 
sabia mea își atinge ţinta, capul cade și un alt urlet nefiresc străpunge aerul. 
Atacul se domolește. Ne dă târcoale ultimul duh. 

— Mai bine ai fugi, îi spune Helene creaturii. O să mori. 

Duhul se uită de la unul la altul și se repede la Helene. „Mereu mă 
subestimează”. S-ar părea că și duhurile fac la fel. Se apleacă și se 
eschivează pe sub braţele lui, agilă ca o dansatoare, apoi îi retează capul 
dintr-o singură lovitură. Duhul dispare, fumul se împrăștie Și în cazarmă se 
face liniște, ca și cum ultimul sfert de oră nici n-ar fi existat. 

— Asta a fost! 

Helene face ochii mari, iar eu acopăr un flanc fără să fie nevoie să mi se 
spună. Mă întorc la timp ca să văd un pumnal zburând prin aer. Mă ratează 
cu puţin, iar Helene trece pe lângă mine într-un vârtej argintiu Și blond. 

— Marcus, spune ea. Mă ocup eu de el. 

— AȘteaptă, proasto! Poate-i o capcană. 

Dar ușa s-a trântit deja în urma ei, iar eu aud săbii lovindu-se între ele, 
apoi pârâitul de os sub lovitura de pumn. 

Mă năpustesc afară din cazarmă Și o văd pe Helene atacându-l pe Marcus, 
care se ţine cu o mână de nasul însângerat. Ochii Helenei sunt niște fante 
feroce Și o văd pentru prima oară așa cum pesemne că o văd ceilalți — 
ucigașă, fără remușcări. O Mască. 


Deși vreau să-i sar în ajutor, rămân pe loc, cercetând terenul întunecat din 
Jur. Dacă Marcus e aici, Zak nu poate fi prea departe. 

— Te-ai vindecat de tot, Aquilla? 

Marcus face o fentă cu sabia spre stânga. Când Helene contraatacă, el 
rânjește. 

— Noi doi avem niște treburi neterminate, zice el măsurând-o din priviri. 
Știi ce m-am întrebat mereu? Dacă te-aș viola, ar semăna cu felul în care 
lupt cu tine. Aceiași mușchi zvelți, explozia de energie... 

Helene îi arde un pumn care îl trântește pe Marcus pe spate, cu gura 
însângerată. Îl calcă pe braţul înarmat și-i pune sabia la gât. 

— Ticălos împuţit! scuipă ea vorbele. Dacă ai avut noroc și m-ai rănit în 
pădure, nu înseamnă că nu mai sunt în stare să-ţi împrăștii măruntaiele cu 
ochii închiși. 

Dar Marcus îi zâmbește răutăcios, neimpresionat de tăișul care-i apasă 
gâtul. 

— Eşti a mea, Aquilla. Îmi aparții și Știm asta amândoi. Mi-au spus 
Profeţii. Nu te mai osteni Și alătură-mi-te de pe acum! 

Helene se albește la față. În ochii ei se vede o furie întunecată, disperată, 
furia unui om cu mâinile legate Și un cuţit la jugulară. Doar că Helene e cea 
care ţine sabia. Ce naiba se-ntâmplă cu ea? 

— Niciodată! 

Tonul ei nu se potrivește cu forţa pe care i-o dă sabia din mână. Ca și cum 
ar Ști, începe să tremure. 

— Niciodată, Marcus! 

Îmi atrage atenţia o licărire în întunericul de lângă cazarmă. Mă-ndrept 
deja într-acolo și zăresc părul castaniu deschis al lui Zak și lucirea unei 
săgeți care spintecă aerul. 

— Jos, Hel! 

Se aruncă la pământ, iar săgeata îi trece inofensivă pe deasupra umărului. 
Îmi dau seama pe loc că n-a fost nicio secundă cu adevărat în pericol, cel 
puțin nu din partea lui Zak. Nici măcar un cinciar chior cu o braţ schilod n- 
ar fi ratat o lovitură atât de ușoară. 

Scurtul moment de neatenţie este exact ce-i trebuie lui Marcus. Mă aștept 
s-o atace din nou pe Hel, dar el se rostogolește și fuge în noapte, încă 
rânjind, cu Zak urmându-l îndeaproape. 


— Ce naiba a fost asta? urlu la Helene. Puteai să-l tai bucăți și te-ai 
blocat? Ce tâmpenii bolborosea... 

— Nu-i momentul, spune Helene, cu vocea încordată. Trebuie să plecăm 
din locul ăsta deschis. Profetii încearcă să ne ucidă. 

— Spune-mi ceva ce nu Știu... 

— Nu, exact asta înseamnă a doua Încercare, Elias. Profetii vor încerca în 
mod efectiv să ne omoare. Mi-a spus Cain după ce m-a vindecat. Încercarea 
va dura până în zori. Trebuie să fim destul de deștepţi și să ne evităm 
ucigașii — oricine sau orice ar fi. 

— Atunci, avem nevoie de o bază, spun cu. Aici, afară, oricine ne poate 
doborî cu o săgeată. În catacombe nu avem vizibilitate, iar cazărmile sunt 
prea înghesuite. 

— Acolo, îmi arată Helene turnul de pază dinspre răsărit, cel care se ridică 
deasupra dunelor. Legionarii care-l păzesc pot pune o santinelă la intrare, iar 
înăuntru e un spaţiu bun de luptă. 

Ne ducem spre turn, strecurându-ne la adăpostul pereţilor și al umbrelor. 
La ora asta nu-i pe-afară picior de elev sau de centurion. Peste Blackcliff 
domnește liniștea, iar vocea mea sună neobișnuit de tare. O cobor până la 
Șoaptă. 

— Mă bucur că te simți bine, spun. 

— Ai fost îngrijorat, așa-i? 

— Sigur că am fost îngrijorat. Credeam că ai murit. Dacă ţi s-ar fi 
întâmplat ceva... 

Mi-e greu până și să mă gândesc la asta. O privesc pe Helene direct în 
față, dar ea îmi întâlnește privirea doar o clipă, apoi se uită în altă parte. 

— Da, aveai Și de ce să fu îngrijorat. Am auzit că m-ai cărat până la turn 
plină de sânge. 

— Așa e. Și n-a fost plăcut deloc. Mai ales că puţeai. 

— Îţi sunt datoare, Veturius. 

Ochii ei se înmoaie, iar partea din mine oțelită de antrenamentele de la 
Blackcliff clatină din cap. Doar nu începe chiar acum să se poarte cu mine ca 
o fată. 

— Cain mi-a spus tot ce ai făcut pentru mine din secunda în care ne-a 
atacat Marcus. Vreau să știi că... 

— Şi tu ai fi făcut la fel, i-o retez eu aspru, mulţumit că își încordează din 
nou corpul Și că ochii îi devin de gheaţă. 


„Mai bine gheaţă decât căldură. Mai bine forţă decât slăbiciune”. 

Între mine și Helene au apărut lucruri nespuse, lucruri care mă fac să mă 
simt altfel atunci când îi văd pielea dezgolită sau stângăcia pe care i-o 
provoacă faptul că îmi fac griji pentru ea. După atâția ani de prietenie directă 
Și deschisă, nu știu ce înseamnă aceste lucruri. Ştiu însă că nu-i momentul 
acum să ne gândim la ele. Nu și dacă vrem să supravieţuim celei de-a doua 
Încercări. 

Probabil că a înţeles și ea. Îmi face semn să trec în faţă și mergem spre 
turnul de pază fără să vorbim. Când ajungem la baza lui, îmi permit să mă 
relaxez o clipă. Turnul este chiar pe marginea stâncilor Și domină spre est 
dunele, iar spre vest, Academia. Zidul de pază de la Blackcliff se întinde de 
aici spre nord și spre sud. Din vârful turnului vom putea vedea orice 
ameninţare înainte să ajungă la noi. 

La jumătatea urcușului pe scara interioară, Helene încetinește în spatele 
meu. 

— Elias. 

Simt un avertisment în vocea ei Și trag ambele săbii — singurul lucru care 
mă salvează. Aud un strigăt de sub noi, încă unul de deasupra noastră Și 
dintr-odată casa scărilor se umple de ecoul loviturilor de săgeți și de 
scârțâitul cizmelor. Un detașament întreg de legionari năvălește în jos pe 
scări, lăsându-mă confuz o clipă, apoi toți se năpustesc asupra mea. 

— Legionari! le strigă Helene. Retragerea! Înapoi! 

AȘ vrea să-i spun să nu se mai străduiască degeaba. Nu am nicio îndoială, 
Profeţii i-au anunţat pe legionari că în noaptea asta suntem dușmani Și că 
trebuie să ne ucidă de îndată ce ne zăresc. La naiba! Șiretenia să-și 
păcălească adversarii. Ar fi trebuit să ne dăm seama că oricine — de fapt, 
toată lumea — ne poate fi adversar. 

— Spate în spate, Hel! 

Spatele ei se lipește de al meu cât ai clipi. Încrucișez săbiile cu soldaţii 
care coboară din vârful turnului, în timp ce ea se luptă cu cei care urcă de la 
bază. Simt cum mă cuprinde furia bătăliei, dar încerc s-o domin Și lovesc să 
rănesc, nu să ucid. Îi cunosc pe unii dintre oamenii ăștia. Nu-i pot măcelări 
pur ȘI simplu. 

— Fir-ar să fie, Elias! strigă Helene. 

Unul dintre legionarii pe care i-am rănit a trecut de mine Și i-a crestat ei 
brațul cu sabia. 


— Luptă! ţipă ea. Sunt Războinici, nu o adunătură de Barbari! 

Hel respinge trei soldaţi de jos și doi de sus, dar mai vin alţii. Eu ar trebui 
să curăţ scara, ca să ne croim drum spre vârful turnului. Este singurul mod în 
care putem evita să murim înjunghiați. 

Mă las copleșit până la urmă de furia luptei Și îmi fac loc în sus pe scări, 
fluturând săbiile. Spintec cu o sabie măruntaiele unui legionar, iar cu cealaltă 
retez un cap. Dar casa scării nu-i destul de largă pentru două săbii. Pun una 
în teacă și trag un pumnal pe care îl înfig în rinichii celui de-al treilea soldat, 
apoi în inima celui de-al patrulea. În câteva secunde, drumul în sus e liber, 
iar noi ne repezim pe scări. Ajungem în vârful turnului de pază, unde 
descoperim că ne așteaptă și mai mulți soldaţi. 

„Ai de gând să-i omori pe toți, Elias? Câţi vrei să mai adaugi pe răboj? 
Patru ai ucis deja — încă zece? Cincisprezece? Exact la fel ca mama ta. La fel 
de rapid ca ea. La fel de nemilos”. 

Corpul îmi încremenește, ca niciodată în bătălie, și inima preia controlul. 
Helene strigă, spintecă, ucide, se apără, în timp ce eu rămân nemișcat. Pe 
urmă e prea târziu să lupt, pentru că mă înșfacă o brută cu maxilar uriaș Și 
cu braţele ca niște trunchiuri de copaci. 

— Veturius! zice Helene. Mai vin Și alţi soldați dinspre nord. 

— Mrftgg. 

Legionarul uriaş mi-a lipit faţa de zidul turnului Și îmi apasă capul ca și 
cum ar vrea să mi-l zdrobească. M-a fixat cu genunchiul Și nu mă pot mișca 
nici măcar un centimetru. 

Pentru o clipă, îi admir tehnica. Și-a dat seama că nu mi-ar fi putut ţine 
piept ca luptător Şi a folosit împotriva mea surpriza Și mărimea lui colosală. 

Dar admirația mea păleşte când încep să văd stele verzi. „Viclenie! 
Trebuie să te folosești de viclenie”. Însă timpul vicleniei a trecut. N-ar fi 
trebuit să mă las distras. Ar fi trebuit să străpung pieptul soldatului cu sabia 
înainte să poată pune mâna pe mine. 

Helene se descotorosește de atacatorul ei Și vine să mă ajute. Mă apucă de 
centură ca Și cum ar vrea să mă scoată de sub uriaș, dar el o împinge 
deoparte. 

Soldatul mă trage de-a lungul zidului spre un crenel și pe urmă mă 
împinge prin el, ţinându-mă spânzurat de gât deasupra dunelor, așa cum ar 
ține un copil o păpușă de cârpă. Sub picioarele mele se cască două sute de 
metri de prăpastie flămândă. În spatele celui care m-a capturat pe mine, o 


mare de legionari încearcă s-o pună jos pe Helene, reușind s-o ţină cu greu, 
pentru că se zbate și scuipă ca o pisică prinsă într-o plasă. 

„Mereu victorioși”. Îmi răsună în minte vocea bunicului. „Mereu 
victorioși”. Înfig degetele în tendoanele braţelor brutei, încercând să mă 
eliberez. 

— Am pariat zece mărci pe tine, spune soldatul și pare sincer îndurerat. 
Dar ordinele sunt ordine. 

Pe urmă îmi dă drumul și mă lasă să cad. 

Căderea durează o veșnicie Și în același timp doar o secundă. Inima îmi 
sare în gât, stomacul mi se strânge Și apoi, brusc, cu o smucitură care îmi 
zguduie craniul, mă opresc din cădere. Dar nu sunt nici mort. Corpul mi se 
bălăngăne de o frânghie agăţată de mijloc. 

Helene mă trăsese de centură — probabil că atunci atașase coarda. Asta 
înseamnă că la celălalt capăt se află ea. Asta înseamnă că pesemne o vor 
arunca Și pe ea peste parapet, iar dacă eu rămân atârnat de frânghie ca un 
păianjen bolnav, o să cădem amândoi cât se poate de repede și de rău direct 
în lumea de apoi. 

Îmi fac vânt spre peretele de stâncă și caut un punct de sprijin. Coarda are 
zece metri lungime, sunt aproape de temelia turnului de pază și aici stânca 
nu-i chiar atât de abruptă. Văd o lespede de granit ieșind dintr-o crăpătură la 
câteva palme distanţă. Îmi fac vânt acolo, mă ghemuiesc și mă prind cât pot 
de bine, exact la timp. 

De deasupra mea se aude un țipăt și apoi cade ceva blond și argintiu. Mă 
proptesc zdravăn în picioare Și trag de frânghie cât pot de repede, dar 
greutatea Helenei în cădere aproape că mă smulge de pe pragul de stâncă. 

— Te-am prins, Hel! strig eu, știind cât de îngrozitor se simte atârnând 
deasupra unui hău de zeci de metri. Rezistă! 

Când reușesc s-o trag Și pe ea în crăpătură, are ochii înnebuniți de frică și 
tremură. Cu greu încăpem amândoi pe pragul de piatră, iar Helene mă apucă 
de umeri, ca să se ţină mai bine. 

— Suntem în siguranţă, spun eu, Și bat cu cizma în lespedea de piatră. 
Avem stâncă solidă sub noi, vezi? 

Ea dă din cap că da cu nasul în umărul meu și se agaţă de mine într-un fel 
foarte ne-helenesc. 

Îi simt formele, în ciuda armurilor pe care le purtăm, Și îmi tresare 
stomacul într-un mod ciudat. Ea se foiește, ceea ce nu îmbunătățește deloc 


lucrurile, părând la fel de conștientă ca și mine de apropierea trupurilor 
noastre. Mi se aprind obrajii de la tensiunea care s-a născut deodată. 
„Concentrează-te, Elias!” 

Mă desprind de ea exact când o săgeată se izbește de stâncă lângă noi; am 
fost văzut. 

— Suntem pradă ușoară pe lespedea asta. Ține, zic eu, deznodând coarda 
de la centura mea ȘI a ei Și punându-i-o în mâini. Leag-o de o săgeată. Leag- 
o strâns. 

Face întocmai, iar eu îmi iau arcul din spate și cercetez peretele de stâncă 
în căutarea unui ham de coborât. Văd unul atârnând la vreo cinci metri. Este 
o lovitură pe care aș reuși-o cu ochii închiși, numai că legionarii tocmai trag 
hamul în sus, înapoi spre turn. 

Helene îmi dă săgeata Și, înainte ca de deasupra noastră să plouă cu și mai 
multe proiectile, ridic arcul, întind coarda, apoi trag. 

Și ratez. 

— La naiba! 

Legionarii trag hamul mult prea departe de noi. Le ridică și pe celelalte 
înșirate pe buza stâncii, le potrivesc în jurul lor Și încep să coboare în rapel. 

— Elias! strigă Helene Și aproape că se aruncă de pe lespede, încercând să 
evite o săgeată. Trebuie să plecăm de aici. 

— Mulţumesc, dar să știi că m-am gândit și eu, răspund, eschivându-mă 
la rândul meu din fața unei săgeți. Dacă ai tu vreun plan genial, sunt deschis 
către orice idee. 

Helene înhaţă arcul de la mine, îl încordează și ţintește. Peste o secundă, 
unul dintre legionarii care coborau spre noi se clatină. ÎI trage spre ea și îl 
scoate din ham. Încerc să ignor bufnetul corpului când se izbește de dune. 
Hel eliberează coarda, în timp ce eu apuc hamul și mi-l potrivesc. Pe ea va 
trebui s-o car eu până jos. 

— Elias, Șoptește Helene când își dă seama ce avem de făcut. Eu... Eu 
nu pot... 

— Ba poţi! N-o să te las să cazi. Promit. 

Trag tare de ham ca să văd cât de bine e ancorat și sper să ne țină 
corpurile noastre de Măști înarmate până-n dinți. 

— Urcă-te la mine în spate. 

O apuc de bărbie și o silesc să mă privească în ochi. 


— Leagă-ne unul de celălalt, ca mai devreme. Pe urmă încolăcește-ţi 
picioarele în jurul mijlocului meu. Să nu-mi dai drumul până când nu 
atingem nisipul. 

Face așa cum i-am spus Și își afundă faţa în gâtul meu. Sar de pe 
lespedea de piatră, iar ea începe să respire scurt ȘI sacadat. 

— Nu te prăbuși, nu te prăbuși! o aud murmurând. Nu te prăbuși, nu... 

Pe lângă noi zboară săgeți trase din turn, iar o parte dintre legionari 
coboară mai aproape. Trag săbiile din teacă Și se lasă să alunece pe peretele 
de stâncă. Mă mănâncă palmele să apuc o armă, dar mă abțin — trebuie să mă 
ţin bine cu amândouă mâinile de opritorul atașat frânghilor, ca să nu ne 
prăbușim Și să ne zdrobim de pământ. 

— Acoperă-mă, Hel! 

Strânsoarea coapselor ei slăbește și arcul zbârnâie, în timp ce trage 
săgeată după săgeată spre urmăritorii noştri. 

Buf! Buf! Buf! 

Primului strigăt de agonie i se mai alătură unul, Și încă unul, iar Helene 
trage Și lovește la fel de iute ca fulgerul. Pe măsură ce coborâm, săgețile din 
turn îȘi pierd puterea și zăngănesc inofensiv când se lovesc de armurile 
noastre, îmi încordez toţi mușchii braţelor ca să putem cobori lin. „Aproape 
am ajuns... aproape...” 

Simt o arsură ascuţită în coapsa dreaptă. Alunecăm vreo cincisprezece 
metri fără să pot controla opritorul. Helene se agaţă de mine, capul 1 se 
smucește spre spate și ţipă, un țipăt de fată pe care știu că n-ar trebui să-l 
pomenesc vreodată. 

— La dracu”, Veturius! 

— lartă-mă, scrâșnesc eu când reușesc să controlez din nou frânghie. M- 
au atins. Ne mai urmăresc? 

— Nu. 

Helene întinde gâtul Și se uită spre peretele abrupt de stâncă. 

— Se întorc sus, mă anunţă ea. 

Mi se ridică parul pe ceafa în semn de alertă. Nu văd niciun motiv pentru 
care soldații să înceteze atacul. Doar dacă știu că se va ocupa altcineva de 
noi. Mă uit la dunele de dedesubt. Mai avem vreo șaizeci de metri până Jos. 
Nu-mi dau seama dacă e sau nu cineva acolo. 

O rafală de vânt dinspre deșert ne izbește de stâncă și aproape că pierd 
din nou controlul frânghiilor. Helene icnește scurt Și braţele i se încordează 


în jurul meu. Piciorul mă doare rău, dar nu-l iau în seamă — nu-i decât o rană 
în carne. 

Pentru o clipă nu se pare că aud un hohot gros de râs batjocoritor. 

— Elias. 

Helene scrutează deșertul Și știu ce va spune înainte să deschidă gura. 

— E ceva acolo... 

Vântul îi fură vorbele din gură și spulberă dunele cu o furie neobișnuită. 
Slăbesc strânsoarea frânghiilor și coborâm mai iute. Nu destul de iute. 

O rafală violentă îmi smulge mâinile de pe frânghii și ne oprim brusc. 
Nisipul dunelor se ridică sub noi într-un vârtej ca o pâlnie. În faţa ochilor 
mei neîncrezători, particulele se întreţes și se unesc în siluete ca de om, cu 
braţe hrăpăreţe și găuri în loc de ochi. 

— Ce sunt ăștia? 

Helene spintecă inutil aerul cu sabia, lovind tot mai necontrolat. 

„Nu sunt făpturi omenești și nu sunt prietenoși”. Profeţu au dezlănțuit 
deja asupra noastră o forţă supranaturală. Nu-i mare lucru să-ţi dai seama că 
acum etalează alta. 

Mă întind după frânghu. Deja s-au încurcat fără speranță. Durerea îmi 
explodează în coapsă. Mă uit în jos Și văd cum o mână de nisip îmi trage 
încet săgeata prin carne. Mă grăbesc s-o rup, iar hohotele de râs se aud din 
nou. Risc să rămân infirm pe viață, dacă săgeata îmi trece prin picior. 

Nisipul mă izbește peste față și îmi mușcă din piele, înainte să se adune 
într-o altă creatură. Cea de acum ne domină fizic, e un munte în miniatură. 
Deși trăsăturile îi sunt abia definite, tot reușesc să-i disting râsul de lup. 

Îmi înăbuș neîncrederea și încerc să-mi amintesc poveștile învăţate de la 
Mamie Rila. Mai devreme am avut de-a face cu duhuri. De data asta este 
vorba despre ceva mai mare — nu seamănă cu o stafie sau cu un ghul. Despre 
efriţi se știe că ar fi sfioși Și temători, în schimb djinnii sunt răutăcioși ȘI 
vicleni... 

— E un djinn! strig tare, ca să acopăr vântul. 

Creatura de nisip râde încântată, ca Și cum aș gâdila-o și m-aș strâmba la 
ea. 

— Djinnii au murit, micuțule aspirant. 

Strigătul lui seamănă cu un vânt venit din nord. Pe urmă se trage mai 
aproape ȘI-ȘI mijește ochii. Din spate se înalță alte făpturi aidoma lui, care 
dansează Și fac tumbe cu zelul unor acrobaţi la carnaval. 


— L-a nimicit regele tău acum multă vreme, într-un război măreț. Eu sunt 
Rowan Goldgale, regele efriților de nisip. Voi pune stăpânire pe sufletele 
voastre. 

— Ce nevoie are un rege al efriților de niște bieţi muritori? 

Helene încearcă să câștige timp, iar eu descâlcesc disperat frânghiile și 
slăbesc opritorul. 

— Bieți muritori! 

Efrițu din spatele regelui se prăpădesc de râs. 

— Sunteţi aspiranti. Zgomotul pașilor voștri se face auzit din nisip până 
la stele. Ar fi o mare onoare să posedăm suflete ca ale voastre. O să-mi fiți 
de folos. 

— Ce vrea să spună? mă întreabă neauzit Helene. 

— Habar n-am, îi răspund. Ține-l de vorbă. 

— De ce să ne iei sclavi, când am putea să... să te slujim de bunăvoie? 

— Fată proastă! În sacii de carne ai trupurilor voastre, sufletele sunt 
nefolositoare. Trebuie să le trezesc Și să le imblânzesc. Doar atunci mă veți 
putea sluji. Doar atunci... 

Vocea lui se pierde în vâjâitul vântului, pentru că noi cădem din nou Și ne 
îndepărtăm. Efriţii ţipă și ne urmăresc, înconjurându-ne Și orbindu-ne, 
desprinzându-mi din nou mâinile de pe frânghii. 

— Luaţi-i! le ordonă Rowan. 

Simt strânsoarea Helenei slăbind. Un efrit încearcă să se strecoare între 
noi. Altul îi ia sabia din mână Și arcul din spate, strigând de încântare atunci 
când armele cad pe dune. 

Un alt efrit încearcă să ne taie frânghia cu o piatră ascuţită. Trag sabia Și o 
înfig în creatură răsucind-o, sperând că oţelul îi va face felul. Efritul urlă — 
nu-mi dau seama dacă de durere sau de mânie. Încerc să-i retez capul, dar se 
învârtejește mai departe, chicotind răutăcios. 

„Gândeşte, Elias!” Asasinii din umbră aveau o slăbiciune. Trebuie să aibă 
Și efriții una. Sunt sigur că Mamie Rila ne-a povestit despre punctele lor 
vulnerabile, numai că nu reușesc să-mi amintesc acum niciunul. 

— Ahhh! 

Braţele Helenei se desprind de mine, se mai ţine doar cu picioarele. Efriții 
urlă Și își dublează eforturile s-o smulgă de tot. Rowan își pune mâinile pe 
obrajii ei Și începe s-o strângă de faţă, acoperind-o cu o lumină aurie ca din 
altă lume. 


— A mea! spune efritul. A mea! A mea! A mea! 

Frânghia începe să cedeze. Rana din coapsă îmi sângerează din plin. 
Etriţii o smulg pe Helene din spatele meu și în același timp observ o 
scobitură în peretele drept al stâncii, care coboară chiar până la deșert. În 
minte îmi apare Mamie Rila, rostind o incantație la lumina focului de tabără: 


Pe efriții de vânt, îi omori cu un colț de stea zburătoare. 
Pe efriții de mare, îi omori cu un foc cât un soare. 
Pe efriții de nisip, îi omori cu o mare cântare. 


Arunc cu sabia în efritul care încearcă să taie frânghia Și îmi fac vânt în 
față. O smulg pe Helene din strânsoarea altor efriţi Și o împing în scobitura 
din stânca, fără să iau în seamă strigătele de surpriză și de furie sau mâinile 
care mă apucă de spate. 

— Cântă, Hel! Cântă! 

Ea deschide gura, nu Știu dacă să strige sau să cânte, pentru că frânghia 
cedează în cele din urmă Și mă prăbușesc. Chipul palid al Helene: se pierde 
undeva mult deasupra mea. Pe urmă, lumea devine tăcută Și albă și nu mai 
Știu nimic. 


23. 
Laia 


Izzi mă găsește după ce ies din bucătărie, încă zguduită de avertismentul 
bucătăresei. Îmi întinde un teanc de hârtii — specificaţiile comandantului 
pentru Teluman. 

— M-am oferit să le duc cu, îmi spune, dar n-a fost de acord. 

Îmi croiesc drum prin Serra spre fierăria lui Teluman fără să mă bage 
nimeni în seamă. Nimeni nu vede K-ul proaspăt, încă însângerat, sub mantia 
pe care o port. Mă împleticesc când merg, dar e clar că nu sunt singura 
sclavă rănita. Văd sclavi plini de vânătăi din rândul Cărturanilor. Unu au 
urme de bici. Alții sunt răniți pe dinăuntru, abia se târăsc, cocoșați. 

În Cartierul Aristocraţilor, trec pe lângă o vitrină cu șei și frâie. Mă 
opresc scurt în faţa ei Și propria mea imagine reflectată mă face să tresar. 
Din geam mă privește o făptură cu ochii înfundați în orbite, parcă bântuită. 
Pielea îmi este scăldată în sudoare, atât din cauza febrei, cât și din cauza 
căldurii mereu copleșitoare. Rochia mi s-a lipit de trup, poalele mi se 
încurcă printre picioare. 

„Pentru Darin. Merg mai departe. „Orice ai suferi tu, el suferă înzecit”. 

Când mă apropii de Cartierul Armelor, încetinesc. Îmi amintesc ce mi-a 
spus comandantul cu o seară înainte., Ai noroc că vreau un paloș Teluman, 
fato. Ai noroc că Spiro vrea să guste din tine”. Zăbovesc minute în Şir în faţa 
ușii fierăriei, înainte să intru. Teluman sigur n-o să vrea să se apropie de 
mine dacă sunt albă ca varul Și transpiraţia abundentă îmi curge Șiroaie. 

În atelier domnește liniștea, la fel ca prima dată, dar fierarul e acolo. Știu 
sigur. La câteva secunde după ce deschid ușa, aud foșnet de pași și Teluman 
apare din camera din spate. 

Îmi aruncă o privire și dispare din nou, apoi revine peste câteva clipe cu 
un pahar cu apă aburit Și cu un scaun. Mă prăbușesc pe scaun Și golesc 
paharul, fără să mă mai gândesc că apa ar putea fi otrăvită. 

În fierărie e răcoare, apa este încă Și mai rece, iar pentru o clipă nu mai 
tremur din cauza febrei. Spiro Teluman se strecoară pe lângă mine spre ușa 
fierăriei. 

O încuie. 


Mă ridic încet în picioare Și-1 întind paharul ca pe o ofrandă, ca și cum i l- 
aș da înapoi ca să descuie ușa și să mă lase să plec nevătămată. Mi-l ia din 
mâini, iar mie începe să-mi pară rău că nu l-am păstrat. Spart, ar fi fost o 
armă. 

EI se uită în pahar. 

— Pe cine ai văzut când au apărut ghulii? 

Întrebarea mă ia prin surprindere și-i spun adevărul fără să mă gândesc. 

— L-am văzut pe fratele meu. 

Fierarul îmi cercetează chipul, încruntând din sprâncene ca Și cum ar 
cântări ceva, ca Și cum ar lua o hotărâre. 

— Așadar, ești sora lui, spune el. Laia. Darin vorbea des despre tine. 

— E]... el vorbea... 

De ce să fi vorbit Darin despre mine cu omul ăsta? De ce să fi vorbit cu el, 
pur ȘI simplu? 

A fost cel mai ciudat lucru cu putință, spune Teluman, rezemându-se de 
tejghea. Imperiul a încercat ani în Șir să-mi bage pe gât ucenici, dar n-am 
găsit niciunul potrivit până când n-am dat de Darin spionând pe-aici. 

Obloanele ferestrelor înalte sunt deschise, dezvăluind balconul plin de lăzi 
al clădirii vecine. 

— Am pus mâna pe el. Mă gândeam să-l predau auxiliarilor. Pe urmă i-am 
văzut caietul de schiţe. 

Clatină din cap, fără să fie nevoie să mai explice. Darin punea atâta suflet 
în desenele lui, încât ţi se părea că ajunge să întinzi mâna ca să le poţi atinge 
cu adevărat. 

— Nu desenase doar atelierul. Desenase Și armele. Arătau așa cum le 
văzusem numai în vis. l-am oferit pe loc postul de ucenic, gândindu-mă că 
va fugi Și că n-o să-l mai văd niciodată. 

— Dar n-a fugit, șoptesc. Darin n-ar fi fugit niciodată. 

— Nu. A intrat în fierărie Și s-a uitat în jur. Prudent, da, dar fără frică. Pe 
fratele tău nu l-am văzut niciodată speriat. Simţea frica, de asta sunt sigur, 
însă nu-și concentra niciodată atenţia asupra a ceea ce risca să meargă rău. 
Se gândea întotdeauna doar cum puteau fi îndreptate lucrurile. 

— Imperiul l-a crezut luptător în Rezistență, îi spun. În tot acest timp, el a 
lucrat pentru Războinici? Dacă este adevărat, atunci de ce mai stă în 
închisoare? De ce nu te-ai dus să-l eliberezi? 

— Crezi că Imperiul i-ar fi permis unui Cărturar să-i afle secretele? Nu a 
lucrat pentru Imperiu. A lucrat pentru mine. lar eu m-am despărțit de 


Imperiu acum multă vreme. Mai fac destule pentru ei cât să mă lase în pace. 
Mai ales armuri. Până să apară Darin, nu mai făcusem o sabie Teluman de 
Șapte ani. 

— Dar... cadetul lui cu schiţe era plin de săbii. 

— Fir-ar să fie de caiet cu schiţe, pufnește Spiro. I-am spus să-l ţină aici, 
dar nu m-a ascultat. Acum e în mâinile oamenilor Imperiului Și nu mai poate 
fi recuperat. 

— A scris ȘI formule în el, spun eu. Instrucţiuni. Lucruri... Lucruri pe 
care n-ar fi trebuit să le știe... 

— Era ucenicul meu. Îl învăţam să facă arme. Arme de bună calitate. 
Arme Teluman. Dar nu pentru Imperiu. 

Înghit în sec, speriată de înţelesul vorbelor lui. Indiferent cât ar fi fost de 
ingenioase revoltele Cărturarilor, până la urmă tot se ajungea la încrucișarea 
armelor, iar bătăliile le câștigau mereu Războinicii. 

— Voiai să facă arme pentru Cărturari? 

„Asta ar însemna trădare”. Spiro încuviinţează, dar eu nu pot să-l cred. E 
un truc aici, la fel ca azi-dimineaţă cu Veturius. Teluman a complotat ceva cu 
comandantul ca să-mi testeze loialitatea. 

— Dacă ai fi lucrat într-adevăr cu fratele meu, ar mai fi văzut cineva. 
Trebuie să mai lucreze Și alții aici — sclavi, ajutoare... 

— Eu sunt fierarul Teluman. Nu lucrez decât cu ucenicul meu, așa cum au 
făcut toţi ai mei din moși-strămoși. De asta fratele tău n-a mai fost văzut 
niciodată. Vreau să-l ajut pe Darin, dar nu pot. Masca aceea care l-a arestat a 
recunoscut în desenele lui activitatea mea. Am fost deja interogat de două 
ori. Dacă oamenii Imperiului află că fratele tău mi-a fost ucenic, îl vor ucide. 
Pe urmă mă vor ucide Și pe mine, Și deocamdată cu reprezint singura Șansă 
pe care o au Cărturarii să-și scuture lanţurile. 

— Ați colaborat cu Rezistenţa? 

— Nu, spune Spiro. Darin nu avea încredere în ei. Încerca să se ţină 
departe de rebeli, dar folosea tunelurile ca să ajungă aici. Acum câteva 
săptămâni, doi dintre ei l-au surprins plecând din Cartierul Armelor. L-au 
crezut colaborator al Războinicilor. A fost nevoit să le arate caietul de schițe, 
ca să nu-l ucidă. Pe urmă, desigur, i-au cerut să li se alăture. Nu i-au mai dat 
pace. Până la urmă, s-a dovedit un noroc. Legătura aceea cu Rezistenţa 
reprezintă singurul motiv pentru care încă mai trăim amândoi. Câtă vreme 
Imperiul crede că deţine secrete ale rebelilor, îl vor ţine în închisoare. 


— Dar le-a spus chiar el că nu făcea parte din Rezistență, zic eu. În timpul 
raziel. 

— E reacţia obișnuită. Imperiul se așteaptă ca rebelii să-și nege 
apartenenţa zile și săptămâni în Șir, înainte să cedeze. Ne-am pregătit pentru 
asta. L-am învăţat cum să supravieţuiască interogatoriilor și detenţiei. Câtă 
vreme rămâne în Serra Și nu-l duc la Kauf, va fi bine. 

„Oare câtă vreme?” mă întreb eu. 

Mă tem să-l întrerup pe Teluman, dar mă tem Și mai tare să nu-l întrerup. 
Dacă spune adevărul, cu cât aud m-au mult, cu atât sunt mai în pericol. 

Comandantul așteaptă un răspuns, îi spun. Mă va trimite după el peste 
câteva zile. Poftim. 

— Laia, stai puţin... 

Îi îndes hârtiile în mână, ţâșnesc spre ușă și o descui. M-ar putea ajunge 
ușor, dar nu vine după mine. Stă și se uită cum pornesc grăbită. Când cotesc 
pe alec, mi se pare că-l aud înjurând. 

Noaptea mă foiesc fără încetare în gaura care-mi ţine loc de cameră. 
Scândurile priciului îmi intră în coaste, iar acoperișul Și pereții sunt atât de 
aproape încât nu pot respira. Rana îmi arde, iar în minte îmi răsună cuvintele 
lui Teluman. 

Oţelul de Serra reprezintă sufletul Imperiului. Nimeni nu i-ar destăinui 
secretele unui Cărturar. Și totuși, spusele lui Teluman par adevărate. Când a 
vorbit despre Darin, l-a descris perfect pe fratele meu — felul în care desena, 
modul lui de-a gândi. Iar Darin, ca Și Spiro, mi-a spus că nu colabora nici cu 
Războinicii, nici cu Rezistența. Totul se potriveşte. 

Cu o singură excepție: Darin cel pe care-l știu eu nu era interesat de 
revolutie. 

Sau era? Îmi vin în minte valuri de amintiri. Tăcerea lui Darin atunci când 
ne-a arătat bunicul cum să punem la loc oasele unui copil bătut de soldați. 
Darin cerându-și iertare și plecând atunci când bunica Și cu bunicu” discutau 
despre cele mai recente razii ale Războinicilor. Darin nebăgându-ne în seamă 
ca să deseneze Cărturărese care fugeau de Măști Și copii care se băteau 
pentru un măr putred în canalul cu zoaie. 

Credeam atunci că tăcerea fratelui meu e un fel de detașare faţă de noi. 
Acum mă gândesc că poate era modul lui de a-și găsi liniștea. Poate că era 


singura cale prin care reușea să-și înăbușe frustrarea faţă de ceea ce se 
petrecea cu poporul lui. 

După ce adorm, în visele mele își croiește drum avertismentul bucătăresei 
în legătură cu Rezistenţa. Apoi comandantul, care mă taie iar Și iar. Chipul i 
se tot schimbă și se transformă din Mazen în Keenan, în Teluman, în 
bucătăreasă. 

Mă trezesc sufocată în întuneric Și mă zbat să-mi recapăt respirația, 
încercând să împing ceva mai departe pereţii cămăruţei. Mă târăsc jos din 
pat, ies la aer pe coridor, apoi în curtea din spate, înghițind hulpav din briza 
răcoroasă a nopții. 

E trecut de miezul nopții, iar norii se preling pe dinaintea unei luni 
aproape pline. În câteva zile va începe Festivalul Lunii, când Cărturarii 
sărbătoresc în miezul verii cea mai mare lună din an. Eu Și bunica ar fi 
trebuit să pregătim anul ăsta prăjiturile și plăcintele. Darin ar fi dansat până 
când nu-l mai ţineau picioarele. 

În lumina lunii, clădirile amenințătoare de la Blackeliff sunt aproape 
frumoase. Granitul negru s-a îmblânzit și bate în albastru. Școala este, ca de 
obicei, incredibil de tăcută. Nu mi-a fost niciodată frică noaptea, nici măcar 
când eram copilaș, dar nopţile de la Blackclift sunt altfel, pline de o liniște 
apăsătoare care te fac să-ți vină să te uiţi mereu peste umăr, o liniște aproape 
ca un organism viu. 

Mă uit la stelele de pe cer și mi se pare că văd infinitul. Mă simt măruntă 
sub privirea lor rece. Frumuseţea stelelor nu înseamnă nimic, atunci când 
viața de pe pământ este atât de urâtă. 

Înainte nu gândeam așa. Am petrecut nenumărate nopți împreună cu 
Darin pe acoperișul casei bunicilor noștri, urmărind cursul constelaţiei 
Eridanus, al Săgetătorului sau al lui Orion. Ne uitam după stele căzătoare, iar 
cine vedea primul una avea dreptul să-i dea celuilalt o pedeapsă. Darin avea 
privirea ageră ca a unei pisici, așa că mereu eu eram cea care trebuia să fure 
caise de la vecini sau să-i toarne apă rece bunicii pe sub gulerul hainei. 

Acum, Darin nu mai poate vedea stelele. E închis într-o celulă, pierdut în 
labirintul închisorilor din Serra. N-o să le mai vadă niciodată dacă nu le dau 
celor din Rezistență ceea ce-și doresc. 

La fereastra biroului comandantului pâlpâie o lumină. Tresar, surprinsă că 
e încă trează. Perdeaua flutură ușor Și prin fereastra deschisă se aud vorbe. 
Nu este singură. 


Îmi vin în minte cuvintele lui Teluman. „Pe fratele tău nu l-am văzut 
niciodată speriat. Nu își concentra niciodată atenția asupra a ceea ce risca să 
meargă rău. Se gândea întotdeauna doar cum puteau fi îndreptate lucrurile.” 

Lângă fereastra comandantului se ridică un grilaj vechi de lemn, acoperit 
cu viţă uscată. Îl scutur zdravăn. 

E Șubred, dar m-aș putea căţăra pe el. 

„Oricum, nu cred că spune nimic important. Probabil că stă de vorbă cu 
un elev”. 

De ce s-ar întâlni, totuși, cu un elev în miez de noapte? De ce nu în timpul 
zilei? 

„Te va biciui.” Frica mea găsește argumente. „O să-ţi scoată un ochi. O 
să-ţi taie o mână”. 

Am mai fost biciuită, bătută și strânsă de gât și totuși am supravieţuit. 
Mi-a scrijelit carnea cu un cuțit înroșit în foc Și tot am supraviețuit. 

Darin nu lăsa frica să pună stăpânire pe el. Dacă vreau să-l salvez, trebuie 
să-mi alung Și eu spaimele. 

Cu cât aștept mai mult, cu atât mi se va topi curajul, o știu prea bine. Mă 
prind de scândurile grilajului și mă caţăr pe el. Îmi vine imediat în minte 
sfatul lui Keenan: „Să ai mereu la îndemână un plan de salvare”. 

Mă strâmb. De data asta e prea târziu. 

Fiecare scârţâit al sandalelor mi se pare o adevărată explozie. O pârâitură 
mai sonoră îmi îngheaţă inima în piept. După un minut de paralizie, îmi dau 
seama totuși că zgomotul n-a fost decât un geamăt al grilajului sub greutatea 
mea. 

Ajung în vârful lui, dar tot nu pot distinge vocea comandantului. Pervazul 
ferestrei se află la un pas în stânga mea. La un metru sub el, o bucată din 
peretele de piatră s-a măcinat și a lăsat un loc bun de sprijinit piciorul. Trag 
aer în piept, mă apuc de pervaz și îmi fac vânt spre fereastră. Pentru o clipă 
nesfârșită Și înspăimântătoare, picioarele mele bâjbâie în gol pe perete, 
nimerind abia în ultimul moment punctul de sprijin. 

„Nu te prăbuși”, implor în gând piatra pe care stau. „Nu ceda”. 

Rana de pe piept mi s-a deschis din nou. Încerc să nu iau în seamă sângele 
care picură din ea. Capul meu se află la nivelul geamului comandantului. 
Dacă îi trece prin minte să se aplece în afară, sunt un om mort. 

„Uită asta”, îmi spune Darin. „Ascultă ce vorbesc”. Vocea mușcătoare a 
comandantului răzbate prin fereastră, iar eu mă lipesc mai bine de perete. 


— ...urmează să sosească împreună cu întreaga suită, stăpâne Zburător. 
Vin toți — consilierii lui, Sfrânciocul, Garda Neagră și aproape toți membrii 
Casei Taia. 

Tonul supus al comandantului este o noutate pentru mine. 

— Asigură-te că se va întâmpla așa, Keris. Taius trebuie să ajungă 
înaintea celei de-a treia Încercări, altminteri planul nostru va fi sortit 
eșecului. 

Mi se taie respirația Și aproape că mă prăbușesc la pământ, atunci când 
aud Și a doua voce. Este profundă și catifelată, mai mult o stare decât un 
glas. Sună a furtună, a vânt și a frunze răscolite noaptea. Vine de undeva din 
străfundurile pământului și mă face să mă gândesc la creaturile lipsite de 
culoare și de văz care trăiesc în adânc. Însă este ceva rău în această voce, 
ceva profund nesănătos. 

N-am mai auzit-o până acum, dar încep imediat să tremur și mă simt 
ispitită pentru o clipă să sar jos Și s-o iau la fugă. 

„Laia”, îl aud pe Darin în mintea mea. „Fii curajoasă”. Mă încumet să trag 
cu ochiul printre perdele și zăresc o siluetă întunecată care stă în picioare 
într-un colţ al camerei. Pare doar un bărbat de înălțime mijlocie înfășurat în 
mantie, dar simt până în măduva oaselor că nu este un bărbat obișnuit. La 
picioare îi dau târcoale umbre, ca Și cum ar vrea să-i atragă atenţia. Ghuli. 
Silueta se întoarce spre comandant Și eu tresar, pentru că sub gluga ei se 
ascunde un întuneric cum nu există nicăieri în lumea omenească. Ochii îi 
strălucesc însă, ca niște sori oblici plini de o răutate străveche. 

Silueta se mișcă, iar eu mă trag din faţa ferestrei. 

„Zburătorul”, urlă mintea mea. „L-a numit Zburătorul.” 

— Mai avem o problemă, stăpâne, zice comandantul. Profeţu bănuiesc că 
mă amestec. Eu... instrumentele mele nu sunt atât de discrete cum speram. 

— Lasă-1 să bănuiască, zice creatura. Câtă vreme îţi ascunzi mintea ȘI-I 
învăţăm pe gemenii Farrar să-și ascundă gândurile, Profeții nu vor ști ce se 
petrece cu adevărat. Deși mă întreb dacă ai ales aspiranţii potriviți, Keris. 
Tocmai au ratat Și al doilea atac, deși le-am spus tot ce trebuiau să știe că 
să-i termine pe Aquilla și pe Veturius. 

— Nu aveam pe cine să aleg în afară de gemenii Farrar. Veturius e prea 
încăpățânat, iar Aquilla îi este prea loială. 

— Înseamnă că trebuie să câștige Marcus, pentru ca eu să-l pot controla, 
spune silueta întunecată. 


— Chiar Și dacă ar câștiga unul dintre ceilalți... spune comandantul, cu o 
voce mai Șovăielnică decât mi-aș fi putut imagina vreodată. Veturius, de 
exemplu. Poţi să-l omori Și pe urmă să-i iei forma... 

— Schimbarea formei nu-i o treabă deloc ușoară. Iar eu nu sunt un ucigaș 
pe care să-l folosești ca să te descotorosești de cine îţi stă ţie ca un ghimpe 
în coastă, comandante. 

— Nu-i un ghimpe... 

— Dacă vrei moartea fiului tău, descurcă-te singură. Nu lăsa problema 
asta să intervină în sarcina pe care ţi-am dat-o. În caz că nu reușești să duci 
la îndeplinire această îndatorire, înţelegerea noastră ia sfârșit. 

— Au mai rămas două Încercări, stăpâne Zburător, spune comandantul, cu 
vocea gâtuită de o furie înăbușită. Cum ambele vor avea loc aici, sunt sigură 
că pot... 

— Ai puțin timp. 

— Treisprezece zile înseamnă destul... 

— Și dacă tentativa ta de a sabota Încercarea Puterii dă greș? A patra 
Încercare are loc doar cu o zi mai târziu. În două săptămâni, Keris, vei avea 
un nou Împărat. Să vedem dacă va fi cel potrivit. 

— Nu voi da greș, stăpâne. 

— Sigur că nu, Keris. Nu m-ai dezamăgit niciodată până acum. În semn 
că am încredere în tine, ţi-am mai adus un dar. 

Un foșnet, un zgomot de pânză sfâșiată, apoi o respirație întretăiată. 

— Aș vrea să adaug ceva la tatuajul acela, spune oaspetele 
comandantului. Se poate? 

— Nu, Șoptește comandantul. Nu, e doar al meu. 

— Cum dorești. Vino! Condu-mă până la poartă. 

Peste câteva secunde, fereastra se trântește și se închide, aproape 
răsturnându-mă de pe cornișa mea improvizată, iar luminile se sting. Aud 
bufnetul îndepărtat al ușii, apoi se face liniște. 

Tremur din tot corpul. În sfârșit, în sfârșit am ceva pentru Rezistență. Nu- 
i tot ce vor ei să știe, dar sper să-l mulţumească cât de cât pe Mazen, să mai 
câștig ceva timp. Jumătate din mine jubilează, în timp ce jumătatea cealaltă 
continuă să se gândească la creatura căreia comandantul i-a spus Zburătorul. 
Oare ce anume era acea creatură? 

Cărturarii nu cred, în principiu, în supranatural. Scepticismul este una 
dintre rămășițele trecutului nostru de învăţaţi, pe care cei mai mulți dintre 


noi o respectă nesmintit. Djinni, efriți, ghuli, duhuri — toţi aparțin miturilor 
Și legendelor Tribale. Umbrele care capătă viaţă sunt feste jucate de ochi. O 
umbră cu siluetă de bărbat, cu voce venită ca din iad — Și pentru așa ceva 
trebuie să existe o explicaţie. 

Numai că nu există niciuna. Ce am văzut a fost real. La fel cum și ghulu 
sunt reali. 

O rafală bruscă de vânt vine dinspre deșert, zgâlțâie grilajul și ameninţă 
să mă smulgă de pe cornișă. Indiferent ce-o fi creatura aceea, îmi zic, cu cât 
Știu mai puține despre ea, cu atât mai bine. Tot ce contează este că am 
obținut informația de care aveam nevoie. 

Întind piciorul spre grilaj, dar îl trag iute înapoi din cauza altei rafale de 
vânt. Grilajul scârţâie, se înclină Și apoi, sub privirea mea îngrozită, se 
prăbușește cu zgomot asurzitor pe lespezile de piatră. „La naiba! Mă trag 
înapoi Și aștept să apară bucătăreasa sau Izzi Și să mă găsească acolo. 

Peste câteva secunde se aude scârțâitul unor sandale pe piatra din curte. 
Din coridorul sclavilor se ivește Izzi, cu un Şal înfășurat strâns în jurul 
umerilor. Se uită la grilaj, apoi la fereastră. Mă vede și face gura mare de 
uimire, dar ridică pur și simplu grilajul Și se uită la mine cum cobor pe el. 

Mă întorc să dau ochii cu ea, gata să bălmăjesc în pripă un noian de 
explicaţii, care mai de care mai fără sens. Vorbește ea prima. 

— Vreau să Știi că mi se pare curajos ceea ce faci. Foarte curajos. 

Cuvintele îi ies Șuvoi, ca și cum le-ar fi adunat pe toate pentru acest 
moment. 

— Ştiu despre razie, despre familia ta și despre Rezistență. Nu te-am 
spionat, jur! Dar azi-dimineaţă, după ce am dus nisipul sus, mi-am amintit că 
am lăsat presa de călcat în cuptor, ca să se încingă. M-am întors s-o iau, dar 
te-am auzit stând de vorbă cu bucătăreasa Și n-am vrut să vă întrerup. M-am 
gândit că te-aș putea ajuta, să știi. Cunosc lucruri, multe lucruri. Sunt la 
Blackcliff dintotdeauna. 

Pentru o clipă, rămân mută. S-o implor să nu spună nimănui? Să mă 
înfurii pe nedrept că a tras cu urechea? Să rămân cu gura căscată, pentru că 
n-am crezut că poate spune atâtea cuvinte? Habar n-am ce să fac, dar un 
lucru Știu sigur: nu-i pot accepta ajutorul. Este prea riscant. 

Își vâră mâinile sub şal înainte să apuc eu să spun ceva Și clatină din cap. 

— Nu contează, continuă ea, Și pare atât de singură — singură de ani în Şir, 
de-o viaţă întreagă! A fost o idee proastă. lartă-mă. 


— Nu e proastă, răspund, dar e periculoasă. Nu vreau să ai de suferit. 
Dacă află comandantul, ne omoară pe amândouă. 

— Ar putea fi mai bine decât acum. Măcar știu că aș muri făcând ceva 
folositor. 

— Nu pot să te las, Izzi. Îmi pare rău... 

Știu că respingerea mea o rănește și mă simt groaznic faţă de ea, dar nu 
sunt atât de disperată încât să-i risc viața. 

— Bine, zice ea ȘI se retrage în carapace. Nu contează. Uită că ţi-am spus. 

Am luat hotărârea potrivită. Sunt sigură de asta. Și totuși, în timp ce Izzi 
se îndepărtează, însingurată Și nefericită, urăsc faptul că eu am făcut-o să se 
simtă astfel. 

O rog pe bucătăreasă să mă lase să fac cumpărăturile în locul ei ca să pot 
ajunge zilnic în piaţă, dar nu primesc niciun semnal din partea Rezistenței. 

În cele din urmă, la trei zile de când am auzit discuția comandantului, în 
timp ce îmi croiesc drum prin mulțime spre biroul curierilor, simt o mână pe 
talie. Trag instinctiv cotul în spate, ca să-l izbesc în stomac pe prostul care a 
crezut că poate face așa ceva, dar o altă mână mă prinde de braţ. 

— Laia, îmi Șoptește la ureche o voce. 

Vocea lui Keenan. Pielea mi se înfioară când îi simt mirosul lui familiar. 
Îmi dă drumul la braţ, dar mă strânge și mai tare de talie. Sunt tentată să-l 
împing cât colo și să-l pun la punct pentru cum mă atinge, dar în același 
timp mirosul lui îmi provoacă fiori pe Șira spinării. 

— Nu te întoarce, îmi Șoptește. Comandantul a pus un om să te 
urmărească. Tocmai încearcă să-și croiască drum prin mulțime. Nu putem 
risca să ne întâlnim cu tine. Ai ceva pentru noi? 

Ridic scrisoarea comandantului spre faţă și încep să-mi! fac vânt cu ea, 
sperând că mișcarea va ascunde faptul că vorbesc. 

— Am. 

Practic, vibrez de încântare, dar din partea lui Keenan nu simt decât 
tensiune. Mă întorc să-l privesc, iar el mă strânge ușor în semn de 
avertisment, nu înainte să-i observ expresia posomorâtă de pe chip. 
Entuziasmul meu se stinge. Ceva nu-i în regulă. 

— Darin e bine? șoptesc eu. Nu cumva... 

Nu pot rosti cuvintele. Frica mă sufocă și mă amuţește. 


— L-au dus în celula condamnaților la moarte. Aici, în Serra, în 
închisoarea Centrală, spune Keenan blând, așa cum obișnuia să vorbească Și 
bunicu” când le dădea pacienţilor cele mai rele vești. Urmează să fie 
executat. 

Plămânii mi se golesc de aer. Nu mai aud strigătele funcţionarilor din 
birou și nu mai simt mâinile care mă împing, nici mirosul de sudoare al 
mulţimii. 

Executat. Ucis. Mort. Darin va muri. 

— Încă mai avem timp. 

Spre surprinderea mea, vocea lui Keenan pare sinceră. „Părinţii mei au 
murit ȘI ei”, mi-a spus el când ne-am văzut ultima oară. „Toată familia, de 
fapt”. Înţelege ce efect va avea asupra mea uciderea lui Darin. Poate că e 
singurul care înţelege. 

— Execuţia va avea loc după numirea noului Împărat, înseamnă că mai e 
timp până atunci. 

„Greșit”, mă gândesc eu. 

„În două săptămâni”, a spus bărbatul-umbră, „vei avea un nou Împărat”. 
Fratele meu nu mai are mult timp. Mai are doar două săptămâni. Neapărat 
trebuie să-i spun asta lui Keenan! Când mă întorc s-o fac, văd un legionar 
stând la intrarea în biroul curierilor Și uitându-se la mine. Urmăritorul. 

— Mazen nu va fi mâine în oraș, spune Keenan în timp ce se apleacă de 
parcă ar fi scăpat ceva, iar eu continui să mă uit fix înainte, conștientă de 
prezenţa omului comandantului. Dar poimâine, dacă poți scăpa de „coadă”. 

— Nu, murmur eu, făcându-mi din nou vânt cu scrisoarea. Diseară. O să 
ies din nou diseară. Când comandantul doarme. Nu pleacă niciodată din 
cameră până dimineaţa. Mă voi strecura afară din școală. Vă găsesc eu. 

— Sunt prea multe patrule în seara asta. E Festivalul Lunii... 

— Patrulele vor fi ocupate cu grupurile de petrecăreți, insist eu. Nu vor 
băga în seamă o sclavă. Te rog, Keenan! Trebuie să vorbesc cu Mazen. Am 
informați. Dacă ajung la el, îl va scoate pe Darin din închisoare înainte să 
fie executat. 

— Bine, spune Keenan Și aruncând o privire în treacăt urmăritorului meu. 
Vino la festival. Dau eu de tine acolo. 

O clipă mai târziu, a dispărut. Predau scrisoarea la biroul curierilor Și 
plătesc taxa de livrare. Peste câteva clipe sunt afară privind aglomerația din 
piaţă. Oare informația pe care am aflat-o va fi de ajuns ca să-mi salvez 


fratele? ÎI va convinge pe Mazen că trebuie să-l elibereze pe Darin acum Și 
nu mai târziu? 

Va fi de ajuns, hotărăsc eu. Trebuie să fie de ajuns. N-am mers atât de 
departe ca să-mi văd fratele murind. Diseară îl voi convinge pe Mazen să-l 
scoată pe Darin din închisoare. Voi făgădui să rămân sclavă până când obțin 
toate informaţiile pe care și le dorește. Voi jura credință Rezistenței. Voi 
face orice va fi nevoie. 

Dar mai întâi de toate, am altceva de rezolvat. Cum o să mă strecor 
diseară afară din Blackcliff? 


24. 


Elias 


Cântecul e un râu care Șerpuiește prin visele mele pline de durere, liniștit 
Și blând, scoțând la suprafaţă amintiri dintr-o viaţă pe care aproape că am 
uitat-o, viaţa dinainte de Blackelift. Căruţele cu coviltir de mătase străbătând 
deșertul Tribal. Tovarășii mei de joacă chiuind în oaze, râsetele lor ca niște 
clopoței. Plimbările cu Mamie 
Rila la umbra curmalilor și vocea ei la fel de liniștită precum murmurul 
vieții. 

Când cântecul se oprește, visele își pierd strălucirea și alunec în 
coşmaruri. Coșmarurile se transformă într-un hău întunecat de durere, iar 
durerea mă urmăreşte ca un geamăn răzbunător. În spatele meu se deschide 
o ușă de întuneric flămând și o mână mă prinde de spate, încercând să mă 
tragă înăuntru. 

Pe urmă cântecul începe din nou, un firicel de viaţă în nesfârșita 
întunecime, iar eu mă întind după el și-l apuc cât pot de strâns. 

Îmi recapăt cunoștința și mă simt amețit, ca și cum m-aș fi întors în 
trupul meu după ani lungi petrecuți departe. Deși mă aştept să am dureri, 
reușesc să-mi mișc membrele cu ușurință și mă ridic. 

Afară tocmai s-au aprins lămpile pentru seară. Știu că mă aflu la 
infirmerie pentru că este singurul loc din Blackceliff cu pereţii albi. În 
încăpere nu există nimic altceva decât patul în care zac, o măsuţă și un 
scaun simplu de lemn unde moţăie Helene. Arată groaznic, are fața plină de 
vânătăi Şi de zgârieturi. 

— Elias! 

Tresare Și deschide ochii când mă aude mișcându-mă. 

— Slavă cerului! Ai fost inconștient două zile. 

— Adu-mi aminte, croncănesc eu răgușit, cu gâtul uscat, cu capul pulsând 
de durere. S-a întâmplat ceva pe stânci. Ceva ciudat... 

Helene îmi toarnă un pahar cu apă din carafa de pe masă. 

— Ne-au atacat efriţii în timpul celei de-a doua Încercări, când coboram 
de pe stânci. 


— Unul dintre ei a tăiat frânghia, îmi amintesc eu. Și pe urmă... 

— Pe mine m-ai înghesuit în firida aceea din piatră, dar n-ai avut atâta 
minte să te adăpostești și tu, se încruntă la mine Helene, dar îi tremură 
mâinile când îmi dă apa. Ai căzut ca plumbul. Te-ai izbit cu capul de peretele 
de stâncă. Puteai să mori, noroc că ai rămas ancorat de coarda dintre noi. Eu 
am cântat din toţi bojocii până când a șters-o și ultimul efrit. Apoi te-am 
coborât pe platoul deșertului și te-am ascuns într-o mică grotă din spatele 
unor arbuști. S-a dovedit un adevărat fort, până la urmă, ușor de apărat. 

— A trebuit să te lupti? Din nou? 

— Profeţii au încercat să ne ucidă încă de patru ori. Scorpionii mi-au sărit 
în ochi Și i-am omorât, dar vipera aproape că a ajuns la tine. Pe urmă au mai 
fost stafui — sunt niște ticăloase, să știi, nu seamănă cu cele din povești. 
Mare belea să le faci felul, trebuie să le strivești ca pe gândaci. Dar tot 
legionarii au fost cei mai răi, adaugă Helene pălind și pierzându-și umorul 
negru din voce. Veneau în neștire. Cum omoram unul sau doi, cum apăreau 
patru în locul lor. Au fost gata să mă dovedească, noroc că intrarea în grotă 
era prea îngustă. 

— Câţi ai ucis? 

— Prea mulţi. Dar ne-am luptat parte-n-parte, n-am de ce să mă simt 
vinovată. 

Parte-n-parte. Mă gândesc la cei patru soldaţi uciși de mine pe scările 
turnului de pază. Ar trebui să mă simt recunoscător, probabil, că n-am fost 
nevoit să adaug și mai mulți pe răboj. 

— În zori a apărut un Profet, continuă Helene. Le-a ordonat legionarilor 
să te ducă la infirmerie. Mi-a spus că Marcus și Zak au fost și ei răniţi. 
Întrucât rămăsesem singura neatinsă, am câștigat Încercarea. Pe urmă mi-a 
dat asta. 

Își desface tunica la gât și îmi arată o cămașă lucioasă, strânsă pe corp. 

— De ce nu mi-ai spus că ai câștigat? 

Mă simt ușurat. Dacă ar fi ieșit victorioși Marcus sau Zak, probabil că 
făceam ţăndări ceva. 

— Şi pentru asta ţi-au dat... o cămașă? 

— E făcută din metal viu, forjat de Profeţi, la fel ca măștile noastre, zice 
Helene. Oprește orice tăiș, spun ei, chiar și oţelul de Serra. Mi se pare un 
lucru bun. Numai Dumnezeu știe ce ne mai așteaptă data viitoare. 


Clatin din cap. Duhuri, efriţi și stafui. Povești Tribale care au prins viaţă. 
Nici în vis nu mi-aș fi imaginat că se poate. 

— Profeţii n-au de gând s-o lase mai moale, nu-i așa? 

— La ce altceva te-ai aștepta? întreabă încet Helene. Aleg următorul 
Împărat. Nu-i puţin lucru. Tu — noi — trebuie să avem încredere în ei, zice ea 
respirând adânc, apoi restul cuvintelor îi vin Șuvoi. Când te-am văzut 
căzând, am crezut că ai murit Și mi-am dat seama că aveam o mulţime de 
lucruri pe care aș fi vrut să ţi le spun. 

Duce Șovăind mâna spre faţa mea, cu ochii vorbindu-mi parcă într-un 
limbaj necunoscut. 

„Nu-i chiar atât de necunoscut, Elias. Lavinia Tanaha te-a privit la fel. Și 
Ceres Coran. Chiar înainte să le săruți.” 

De data asta-i altceva. Acum e vorba de Helene. „Și ce? Ai vrea să vezi 
cum este — știi prea bine”. Gândul ăsta mă dezgustă imediat ce-mi trece prin 
cap. Cu Helene nu-i vorba de un flirt sau de-o aventură de-o noapte. Este 
prietena mea cea mai bună. Merită mai mult. 

— Ehas... 

Are vocea ușoară ca o briză de vară ȘI își mușcă buzele. „Nu. N-o lăsa!” 

Îmi feresc capul, iar ea își trage mâna înapoi de parcă s-ar fi fript. Obraji i 
se fac stacojii. 

— Helene... 

— Nu-ţi bate capul, spune ea ridicând din umeri, cu un ton fals nepăsător. 
Cred că-i din cauză că sunt fericită să te văd în viaţă. Apropo, nici nu mi-ai 
spus cum te simti. 

Mă uimește viteza cu care trece peste momentul dinainte, dar sunt grozav 
de ușurat că am evitat o discuţie jenantă, așa că mă prefac Și eu că nu s-a 
întâmplat nimic. 

— Mă doare capul. Mă simt... ameţit. Parcă am auzit un cântec. Ştii ceva 
despre asta?... 

— Probabil că ai visat. 

Helene se uită stânjenită într-o parte și, oricât aș fi de ametit, îmi dau 
seama că ascunde ceva. Ușa se deschide și intră doctorul, iar ea sare în 
picioare de pe scaun, parcă ușurată că mai este Și altcineva în încăpere. 

— O, Veturius! spune doctorul. În sfârșit, te-ai trezit! 

Omul ăsta nu mi-a plăcut niciodată. E un sfrijit care face pe deșteptul și 
moare de plăcere să vorbească despre metodele lui de vindecare, în timp ce 


pacienţii se zvârcolesc de durere. Se agită în jurul meu Și îmi scoate 
bandajul de la picior. 

Rămân cu gura căscată. Mă așteptam la o rană sângerândă, dar în locul ei 
n-a mai rămas decât o cicatrice care pare veche de câteva săptămâni. Mă 
furnică atunci când o ating, dar altminteri nu mă doare deloc. 

—O cataplasmă din sud preparată chiar de mine, spune doctorul. 
Mărturisesc că am folosit-o de multe ori, dar cu tine am obținut formula 
perfectă. 

Medicul îmi desface și bandajul din jurul capului. Nici măcar nu-i pătat 
de sânge. Simt o durere surdă în spatele urechii Și duc mâna acolo. Dau de 
marginile unei cicatrici. Dacă este adevărat ce mi-a spus Helene, rana asta 
mă putea pune la pământ săptămâni în Șir. Și totuși, s-a vindecat în câteva 
zile. Miraculos. Îl măsor din priviri pe doctor. Prea miraculos ca să fi reușit 
așa ceva doar sacul ăsta de oase plin de sine. 

Îmi dau seama că Helene îmi evită intenţionat privirea. 

— M-a vizitat vreun Profet? îl întreb pe doctor. 

— Profet? Nu. Doar eu și ucenicii mei. Și Aquilla, evident, adaugă el, 
aruncându-i lui Hel o privire iritată. A stat aici Și ţi-a cântat cântece de 
leagăn ori de câte ori a avut ocazia. 

Medicul scoate o sticluţă din buzunar. 

— Sevă din rădăcină de sânger pentru dureri, zice el. „Sevă din rădăcină 
de sânger”. Cuvintele astea parcă mă fac să-mi amintesc de ceva, dar îmi 
scapă ce anume. 

— Ai uniforma în dulap, spune doctorul. Poţi să pleci când vrei, dar ţi-aș 
recomanda să te menajezi o vreme. l-am spus comandantului că nu ești apt 
de antrenament sau de gardă până mâine. 

Imediat ce doctorul iese din cameră, mă întorc spre Helene. 

— Nu există pe lumea asta cataplasmă în stare să vindece astfel de răni. Și 
totuși, nu m-a vizitat niciun Profet. Doar tu. 

— Poate că rănile n-au fost atât de grave cum ai crezut. 

— Helene. Spune-mi ce-i cu cântatul. 

Deschide gura să vorbească, apoi o zbughește spre ușă mai iute ca o 
lovitură de bici. Din nefericire pentru ea, mă așteptam la asta. 

Aruncă fulgere din ochi când o prind de mână și văd că se gândește ce ar 
trebui să facă. „Să mă lupt cu el? Oare merită?” O aștept să se hotărască Și 
se domolește. Își trage degetele din mâna mea și se așază din nou pe scaun. 


— Am început în grotă, spune Hel. Te tot zbăteai, de parcă aveai o criză. 
Am văzut că te-ai liniștit atunci când am cântat să alung efriții. Ţi-a mai 
revenit culoarea în obraji, iar rana de la cap a încetat să mai sângereze. Așa 
că am continuat să cânt. Treaba asta m-a obosit, m-a slăbit, parcă aveam 
febră. Nu știu ce înseamnă, adaugă ea cu teamă în priviri. N-aș încerca 
niciodată să invoc spiritele morţilor. Nu sunt vrăjitoare, Elias, Jur... 

— Ştiu, Hel. 

La naiba, ce-ar face mama dacă ar afla? Ar chema Garda Neagră? Nu-i 
nimic bun în treaba asta. Războinicii cred că puterile supranaturale se trag 
din spiritele morților și numai Profeții pot fi posedați de ele. Oricine 
altcineva ar da cel mai mic semn că are vreo legătură cu magia ar fi 
condamnat la moarte Și executat. 


Pe faţa lui Hel dansează umbrele înserării Și îmi amintesc cum arăta 
atunci când a apucat-o Rowan Goldgale și a acoperit-o cu lumina aceea 
ciudată. 

— Pe vremuri, Mamie Rila ne spunea povești, încep eu cu mare grijă, 
încercând să n-o sperii. Ne vorbea despre oameni care se trezeau cu puteri 
neobișnuite după ce luau contact cu supranaturalul. Unii căpătau o forță 
deosebită, alții erau în stare să schimbe vremea. Câţiva reușeau chiar să 
vindece cu puterea vocii. 

— Nu se poate. Numai Profeţii au cu adevărat puterea să... 

— Helene, acum două nopti ne-am luptat cu duhuri și cu efriți. Cine mai 
Știe ce se poate și ce nu? Poate că atingerea acelui efrit a trezit ceva în tine. 

— Ceva tare ciudat, zice ea Și îmi întinde uniforma. N-am reușit decât s-o 
zăpăcesc Și mai tare. 

— Ceva neomenesc. Ceva... 

— Ceva care probabil mi-a salvat viața. 

Hel mă apucă de umăr Și își înfige degetele subţiri în carnea mea. 

— Promite-mi că n-o să spui nimănui, Elias. Lasă pe toată lumea să 
creadă că doctorul face minuni. Te rog. Vreau mai întâi să înţeleg eu ce se 
petrece. Dacă află comandantul, o să cheme Garda Neagră Și... 

„Și vor încerca să te purifice”. 

— Rămâne secretul nostru, îi spun, iar ea pare ceva mai ușurată. 

les de la infirmerie Și mă trezesc întâmpinat cu urale — Faris, Dex, Tristas, 
Demetrius, Leander, toți strigă și mă bat pe spate. 


— Ştiam eu că nu te dovedesc ticăloșii... 

— Hai să dăm cep la butoi și să sărbătorim... 

— Înapoi! zice Helene. Lăsaţi-l să respire. 

O întrerupe bubuitul tobelor. 

Toţi proaspeții absolvenți să se prezinte imediat pe terenul unu de 
antrenament pentru exercitii de luptă. 

Mesajul se repetă Şi-i face pe ceilalți să geamă și să-și dea ochii peste 
cap. 

— Fă-ne o favoare, Elias, zice Faris. După ce câștigi Și devii stăpânul cel 
mare, scoate-ne de-aici, bine? 

— Hei, zice Helene, la mine nu vă gândiţi? Dacă o să câștig eu? 

— Dacă o să câștigi tu, o să închizi docurile și n-o să ne mai distrăm 
niciodată, zice Leander, făcându-mi cu ochiul. 

— Eşti prost, Leander, cum să închid docurile? izbucnește Helene. Dacă 
nu-mi plac bordelurile, nu înseamnă... 

Leander se trage înapoi, protejându-și nasul cu palmele. 

— lartă-l, preasfinte aspirant, psalmodiază Tristas, cu ochii lui albaștri 
strălucind de veselie. Nu-l lovi! Nu-i decât un biet supus... 

— Hai, căraţi-vă cu toții, zice Helene. 

— La zece Și jumătate, Elias, strigă Leander, îndepărtându-se laolaltă cu 
ceilalţi. La mine în cameră. Trebuie să sărbătorim cum se cuvine. Poţi veni 
ȘI tu, Aquilla, numai dacă promiți că nu-mi mai spargi nasul. 

Îi spun că vin negreșit, iar după ce pleacă toţi, Helene îmi întinde o 
sticluţă. 

— Era să uiţi seva din rădăcină de sânger. 

— Lala! 

Îmi dau seama imediat de ce am avut mai devreme senzaţia că trebuia să- 
mi amintesc ceva. l-am promis sclavei sevă tămăduitoare în urmă cu trei 
zile. Probabil că suferă groaznic din cauza rănii. Oare s-o fi îngrijit? i-o fi 
curăţat-o bucătăreasa? Oare... 

— Cine-i Laia? mă smulge de pe gânduri Helene, cu vocea periculos de 
liniștită. 

— Este... Nu-i nimeni. 

Helene n-ar înţelege făgăduiala pe care i-am făcut-o unei sclave din 
rândul Cărturarilor. 


— Ce s-a mai întâmplat cât am stat la infirmerie? schimb eu vorba. Ai 
vești interesante? 

Helene îmi aruncă o privire care spune că-mi permite să schimb subiectul. 

— Rezistenţa a atacat o Mască — pe Daemon Cassius — chiar în propria 
casă. S-au purtat groaznic cu el, se pare. L-a găsit soția a doua zi dimineaţă. 
Nimeni nu a auzit nimic. Ticăloșii devin tot mai îndrăzneţi. Și... ar mai fi 
ceva, coboară ea vocea. Tata a auzit un zvon că Sfrânciocul e mort. 

Mă uit la ea neîncrezător. 

— Tot Rezistenţa? 

Helene clatină din cap. 

— După cum știi, Împăratul se află la distanță de doar vreo două 
săptămâni de Serra. A început să pună la cale un plan să atace Academia 
Blackcliff și pe noi, pe aspiranți. 

Bunicul m-a avertizat că așa se va întâmpla, dar tot nu-mi place când o 
aud. 

— Sfrânciocul a aflat ce are de gând și a încercat să demisioneze din post, 
iar Taius l-a executat. 

— Nu poți să demisionez, dacă ești Sfrâncioc. Rămâi la datorie până 
mori. Toată lumea Ştie asta. 

— De fapt, zice Helene, Sfrânciocul poate să demisioneze, dar numai 
dacă Împăratul este de acord să-l elibereze din funcție. Nu toată lumea știe 
asta — tata spune că e o portiță ciudată lăsată de legea Imperiului. În orice 
caz, dacă zvonul se dovedește adevărat, Sfrânciocul a fost un prost să ceară 
așa ceva. Taius nu avea cum să accepte să se despartă de mâna lui dreaptă 
exact când Casa Taia se vede răsturnată de la putere. 

Se uită la mine Și așteaptă un răspuns, numai că eu am rămas cu ochii 
fixați pe gura ei deschisă pentru că tocmai mi-a trecut prin minte ceva 
extrem de important, ceva ce n-am înțeles până acum. 

„Dacă îţi faci datoria”, a spus Profetul, „ai șansa să rupi pentru totdeauna 
legăturile dintre tine Și Imperiu. 

Știu ce să fac. Știu cum să-mi obţin libertatea. 

Dacă o să câștig Încercările, devin Împărat. Numai moartea îl mai poate 
elibera pe Împărat de datoria lui faţă de Imperiu. Nu la fel stau lucrurile cu 
Sfrânciocul. „Sfrânciocul poate să demisioneze, dar numai dacă Împăratul 
este de acord să-l elibereze din funcţie”. 


Nu trebuie să câștig eu Încercările. Helene trebuie s-o facă. Dacă le 
câștigă ea, iar eu devin Sfrâncioc, atunci mă poate elibera. 

Revelația asta mă lovește până în măruntaie Și mă face în același timp să 
simt că zbor. Profeţii au spus că oricine câștigă Încercările va deveni 
Împărat. Marcus și Helene au câștigat câte una fiecare. Asta înseamnă că 
următoarea Încercare trebuie s-o câștig eu, iar Helene să iasă victorioasă în 
cea de-a patra. Marcus Și Zak trebuie să moară cândva între momentul ăsta 
ȘI cel de atunci. 

— Elias? 

— Da, răspund eu prea tare. lartă-mă. 

Helene pare iritată. 

— Te gândești la Laia? 

Sclava Cărturăreasă e atât de departe de gândurile mele, încât pentru o 
clipă rămân mut de uimire, iar Helene devine ţâfnoasă. 

— Atunci, nu mă băga în seamă, îmi spune. Nu-ţi bate capul ca tocmai am 
petrecut două zile la căpătâiul patului tău, cântând ca să te readuc la viaţă... 

Vreme de o secundă, nu știu ce să zic. N-o cunosc pe această Helene. 
Acum chiar se poartă ca o fată. 

— Nu, Hel, nu-i vorba despre asta. Sunt doar obosit Și... 

— Las-o baltă, zice ea. Trebuie să intru în gardă. 

— Aspirant Veturius! 

Un cinciar se apropie de mine în fugă, cu un bilet în mână. Iau biletul Și în 
același timp o rog pe Helene să aștepte. Ea nu mă bagă în seamă și se 
îndepărtează chiar când dau să încep să-i explic. 


25. 
Laia 


Au trecut câteva ore de când i-am spus lui Keenan că voi ieși din 
Blackclift ca să ne întâlnim și mă simt cea mai mare proastă din lume. 
Clopotul de ora zece a venit Și a trecut. Comandantul mi-a dat liber Și s-a 
dus la culcare de un ceas. Nu va mai apărea până dimineaţă, mai ales că i-am 
pus kheb în ceai — o plantă fără miros Și fără gust cu care își ajuta bunicu” 
pacienţii să se odihnească. Bucătăreasa și Izzi dorm în chiţimiile lor. În casă 
e liniște ca într-un mausoleu. 

lar eu încă mai stau în cămăruţa mea, încercând să născocesc un plan ca 
să pot pleca. 

Nu se poate să trec pur Și simplu pe lângă paznicii de la poartă atât de 
târziu în noapte. Sclavii care au făcut prostia să încerce așa ceva s-au ales cu 
necazuri. În plus, aș risca să afle și comandantul despre escapada mea 
nocturnă. 

Mă gândesc că aș putea totuși să creez o diversiune Și să mă strecor pe 
lângă paznici. Îmi amintesc de flăcările care ne-au mistuit casa în noaptea 
raziei. Nimic nu distrage atenția mai tare decât focul. 

Plec din cameră înarmată cu iască, fitil și amnar. O eșarfă neagră 
înfășurată larg pe cap îmi ascunde faţa, iar rochia cu guler înalt Și mâneci 
lungi acoperă deopotrivă cătușele de sclavă cât și semnul făcut de 
comandant, încă plin de cruste Și dureros. 

Coridorul servitorilor e pustiu. Mă duc fără zgomot către poarta de lemn 
care dă spre terenurile de antrenament de la Blackclift și o deschid. 

Geme mai tare decât un porc înjunghiat. 

Mă strâmb de frică și dau fuga înapoi la mine în cameră, așteptând să 
apară cineva Și să cerceteze motivul zgomotului. Pentru că nu apare nimeni, 
mă strecor din nou afară... 

— Laia? Unde te duci? 

Tresar tare ȘI scap jos fitilul și amnarul, abia reușind să păstrez iasca. 

— La naiba, Izzi! 

— lartă-mă, zice ea adunând lucrurile scăpate de mine și făcând ochii 
mari când își dă seama ce sunt. Încerci să te strecori afară. 


— Ba nu, zic eu, dar Izzi îmi aruncă o privire care mă face să mă simt 
prost. Bine, asta fac, dar... 

— Te-aș putea ajuta, Șoptește ea. Știu o ieșire din Academie pe unde nu 
umblă nici măcar patrulele legionarilor. 

— E prea periculos, Izzi. 

— Bine. Ai dreptate. 

Dă să se retragă, dar apoi se oprește, frământându-și mâinile mici. 

— Dacă... Dacă ai de gând să dai foc la ceva Și să te strecori pe poarta 
din față în timp ce paznicii nu sunt atenți, să știi că n-o să reușești. 
Legionarii îi vor trimite pe soldații auxiliari să vadă de foc. Nu lasă niciodată 
poarta nepăzită. Niciodată. 

Îmi dau seama imediat că are dreptate. Ar fi trebuit să mă gândesc și 
singură. 

— Poţi să-mi spui unde-i ieșirea aia? o întreb. 

— E o potecă tăinuită, zice ea. O cărare stâncoasă, abruptă Și îngustă. Îmi 
pare rău, dar dacă merg să ţi-o arăt, însemnă că trebuie să vin cu tine. Pe 
mine nu mă deranjează. Așa ar face orice prietenă — adaugă Izzi repede, 
rostind cuvântul prietenă de parcă ar fi un secret pe care ȘI-ar dori să-l afle. 
Nu vreau să spun că suntem prietene, se grăbește ea să precizeze. Adică... 
nu Știu, n-am avut niciodată cu adevărat... 

„0 prietenă”. Asta dă să spună, dar se uită stânjenită în altă parte. 

— Trebuie să mă întâlnesc cu legătura mea, Izzi. Dacă vii Și tu Și te 
prinde comandantul... 

— Mă va pedepsi. Poate chiar mă va ucide. Știu. Dar s-ar putea s-o facă și 
pentru că n-am șters praful în camera ei sau pentru că am privit-o în ochi. Să 
trăieşti alături de comandant este ca și cum ai trăi cu Moartea. Pe lângă asta, 
crezi că ai de ales? Vreau să spun — adaugă ea de parcă Și-ar cere scuze — 
cum altfel ai de gând să ieși de aici? 

„Are dreptate”. Nu vreau să păţească ceva. Acum un an, Războinicii mi- 
au luat-o pe Zara. Nu pot suporta gândul că o altă prietenă ar putea suferi în 
mâinile lor. 

Dar nu vreau nici să moară Darin. Fiecare secundă pierdută este o secundă 
în care el putrezește în închisoare. Şi n-o oblig eu pe Izzi. Ea vrea să mă 
ajute. Îmi trec prin minte o mulţime de îndoieli. Le dau deoparte. „Pentru 
Darin.” 

— Bine, îi spun lui Izzi. Unde ne scoate poteca aceea secretă? 

— La docuri. Acolo vrei să ajungi? 


Clatin din cap. 

— Vreau să ajung în Cartierul Cărturarilor, la Festivalul Lunii. Dar mă 
descurc Și de la docuri. 

Izzi încuviinţează. 

— Pe aici, Laia. 

„Dă, Doamne, să nu aibă de suferit”. Se grăbeşte spre camera ei să ia o 
mantie, apoi mă apucă de mână Și mă trage în spatele casei. 


26. 
Elias 


Doctorul m-a scutit de antrenament și de gardă, dar mamei nu pare să-i 
pese. Biletul de la ea îmi ordonă să mă prezint pe terenul doi pentru 
pregătirea de luptă corp la corp. Pun seva din rădăcină de sânger în buzunar 
— va trebui să aștepte — și îmi petrec următoarele două ore încercând să nu-l 
las pe centurionul-instructor să mă bată măr. 

Când reușesc, în sfârșit, să mă schimb într-o uniformă curată Și să plec de 
la antrenament, clopotul de ora zece a bătut și a trecut, iar eu trebuie să 
ajung la o petrecere. Băieţii — și Helene — probabil că mă așteptă. Bag 
mâinile în buzunare Și pornesc într-acolo. Sper că Helene s-a mai relaxat 
puțin sau măcar a uitat cât de nervoasă era pe mine mai devreme. Dacă 
vreau să mă ajute să scap de îndatoririle faţă de Imperiu, primul pas ar fi să 
am grijă să nu mă urască. 

Ating cu degetele sticluţa cu sevă de sânger din buzunar. „l-ai promis 
Laiei că i-o duci, Elias, mă mustră o voce. Cu multe zile în urmă”. 

La fel le-am promis Helenei Și băieților că ne vedem în cazarmă. Probabil 
că Hel e deja furioasă pe mine. Nu i-ar plăcea deloc să afle că vizitez sclave 
Cărturărese în miez de noapte. 

Mă opresc Și cântăresc lucrurile. Dacă mă mișc destul de repede, Helene 
n-o să Ştie niciodată unde am fost. 

Casa comandantului e scăldată în întuneric, dar pentru orice eventualitate, 
rămân în umbră. Poate că sclavii s-or fi culcat, dar dacă mama doarme, 
atunci eu sunt djinnul mlaștinilor! Mă duc spre intrarea servitorilor, 
gândindu-mă să las sticluţa în bucătărie. Pe urmă, aud voci. 

— Unde ne scoate poteca aceea secretă? 

Recunosc vocea Șoptită. E a Laiei. 

— La docuri. Acolo vrei să ajungi? 

Asta e Izzi, sclava de la bucătărie. 

Mai ascult o clipă Și îmi dau seama că vor s-o pornească pe poteca tainică 
plină de pericole care duce de la Blackcliff în Serra. Poteca nu este păzită 
numai pentru că nu-i nimeni atât de nebun încât să se aventureze pe ea. Eu Și 


Demetrius am străbătut-o fără frânghii acum vreo Șase luni, în urma unui 
pariu, Și aproape că ne-am rupt gâturile. 

Ar fi mare lucru dacă fetele ar reuși să ajungă la liman luând-o pe acolo. 
Și ar fi un miracol dublu dacă ar reuși să se mai și întoarcă. Pornesc după 
ele cu gândul să le spun că nu merită riscul, nici măcar pentru legendarul 
Festival al Lunii. 

Dar simt că aerul vibrează ușor Și încremenesc. Miroase a iarbă și a 
zăpadă. 

— Aha, spune Helene din spatele meu. Așadar, asta-i Laia. O sclavă. Am 
crezut că ești mai bun decât ceilalți, Elias, clatină ea din cap. Nu mi-am 
imaginat niciodată că ţi-ai aduce în pat o sclavă. 

— Nu e ce crezi tu. 

Mă aud vorbind și mă cutremur. Parcă sunt un mascul tipic care se bâlbâie 
în faţa nevestei lui ca să se dezvinovăţească de vreo purtare greșită. Numai 
că Helene nu-i nevasta mea. 

— Laia nu este... 

— Mă crezi proastă? Sau oarbă? 

În ochii Helenei se citește ceva periculos. 

— Am văzut cum te uitai la ea în ziua când ne-au dus la comandant, 
înainte de Încercarea Curajului. Parcă ea era un izvor, iar tu mureai de sete. 
Nu contează, zice Hel, încercând să se stăpânească. Le voi raporta 
comandantului pe ea Și pe prietena ei chiar acum. 

— Pentru ce? 

Intensitatea furiei lui Hel mă uluiește. 

— Pentru că încearcă să iasă din Blackcliff, scrâșnește ea din dinți. 
Pentru că își sfidează stăpâna Și încearcă să ajungă la un festival fără 
permisiune... 

— Sunt doar niște fete, Hel. 

— Sunt sclave, Ehas. Singura lor preocupare trebuie să fie să-și 
mulțumească stăpâna, iar în acest caz, te asigur, stăpâna nu va fi mulțumită 
deloc. 

— Liniștește-te! 

Mă uit în jur, îngrijorat că ne-ar putea auzi cineva. 

— Laia e un om, Helene. Este fiica sau sora cuiva. Dacă tu sau eu ne-am 
fi născut din alți părinţi, puteam ajunge noi în locul ei. 

— Ce vrei să spui? Că ar trebui să-mi pară rău pentru Cărturari? Că ar 
trebui să-i consider egali? I-am cucerit. I-am făcut supușii noștri. Așa merg 


lucrurile. 

— Nu toate popoarele cucerite sunt transformate în sclavi. În tărâmurile 
din sud, Oamenii Lacurilor i-au cucerit pe Oamenii Mlaștinilor Și i-au adus 
pe calea... 

— Ce naiba se întâmplă cu tine? 

Helene mă privește de parcă mi-ar mai fi crescut un cap. 

— Imperiul a anexat de drept acest teritoriu. A devenit teritoriul nostru. 
Ne-am luptat pentru el, am murit pentru el, iar acum avem obligația să-l 
păstrăm. Dacă pentru asta trebuie să-i ţinem pe Cărturari în sclavie, atunci 
așa să fie! Ai grijă, Elias. Dacă te aude cineva spunând asemenea prostii, o 
să vină Garda Neagră Și o să te ducă la Kauf fără să mai stea pe gânduri. 

— Ce s-a întâmplat cu tine, nu voiai să schimbi lucrurile? 

Corectitudinea oficială cu care vorbește mă scoate din sărite. O credeam 
mai bună de-atât. 

— În seara de după absolvire, mi-ai spus că ai vrea să îmbunătăţești 
condițiile Cărturarilor... 

— Mă refeream la condițiile de viaţă, Elias! Nu la eliberarea lor! Uită-te 
ce fac acum, ticăloșii! Nu se feresc să atace caravanele, omoară Aristocraţi 
nevinovați în paturile lor... 

— Când spui nevinovați, sper că nu te gândești la Daemon Cassius. Era o 
Mască... 

— Fata e o sclavă, mi-o retează Helene. lar comandantul are dreptul să 
știe ce fac sclavele ei. Să nu-i spunem ar echivala cu ajutarea Și favorizarea 
inamicului. Am de gând să le denunțţ. 

— Nu, îi spun. N-o s-o faci! 

Mama deja a însemnat-o pe Laia. Deja a lăsat-o pe Izzi fără un ochi. Știu 
sigur ce ar urma dacă ar afla că fetele se strecoară pe furiș din Academie. N- 
ar mai rămâne din ele nici cât să saturi hoitarii. 

Helene își încrucișează braţele la piept. 

— Cum ai de gând să mă împiedici? 

— Puterea ta vindecătoare, îi răspund. 

Mă urăsc că o șantajez, dar știu că e singurul lucru în stare s-o facă să 
bată în retragere. 

— Comandantului i-ar plăcea să afle mai multe despre ea, nu crezi? 

Helene înlemnește. În lumina lunii pline, durerea și șocul de pe faţa ei 
mascată mă lovesc ca un pumn în piept. Se trage înapoi, de parcă s-ar teme 
ca răzvrătirea mea să nu fie contagioasă. Un fel de ciumă. 


— Eşti incredibil, îmi spune. După... După tot ce s-a întâmplat! 

Scuipă de furie când vorbește, dar pe urmă se adună și scoate la iveală 
Masca din ea. Vocea îi devine plată, iar faţa lipsită de expresie. 

— Nu vreau să mai am nimic de-a face cu tine, zice ea. Dacă ai de gând să 
fii trădător, ești pe cont propriu. Stai departe de mine. La antrenamente. În 
gărzi. În timpul Încercărilor. Pur și simplu nu te apropia. 

„La naiba, Elias!” Trebuia să mă împac cu Helene în noaptea asta, nu să 
mi-o fac dușman Și mai tare. 

— Fi, haide, Hel! 

Mă întind s-o iau de braţ, dar nu îmi dă voie. Îmi împinge mâna și dispare 
în noapte. 

Mă uit în urma ei ca lovit în cap. „N-a vorbit serios”, îmi spun. „Are doar 
nevoie să se calmeze. „Până mâine va redeveni rațională și o să-i pot explica 
de ce n-am vrut să le denunțe pe fete. „Și să mă scuz că am Șantajat-o cu 
secretul pe care mi l-a încredințat”. Mă strâmb. Da, voi aștepta categoric 
până mâine. Dacă o abordez acum, probabil că va încerca să mă castreze. 

Mai rămân însă Laia ȘI Izzi. 

Stau pe gânduri în întuneric. „Vezi-ţi de treaba ta, Elias”, spune o parte 
din mine. „Lasă fetele în voia sorții. Du-te la petrecerea lui Leander. Îmbată- 
te”. 

„Eşti un idiot”, spune altă voce. „Du-te după fete și scoate-le din nebunia 
asta înainte să fie prinse și ucise. Du-te. Acum!” 

Ascult de a doua voce. Pornesc după ele. 


27, 
Laia 


Eu Și Izzi traversăm curtea pe furiș, cercetând speriate din ochi ferestrele 
de la apartamentul comandantului. Sunt întunecate, iar asta sper să însemne 
că doarme. 

— Ia zi, te-ai căţărat vreodată într-un copac? Șoptește Izzi. 

— Sigur că da. 

— Atunci, o să fie floare la ureche pentru tine. Nu-i mare diferenţă, să 
ştii. 

Peste zece minute mă clatin pe o lespede de piatră de cincisprezece 
centimetri suspendată la sute de metri deasupra dunelor și o săgetez pe Izzi 
din priviri. Ea a luat-o iute înaintea mea și sare din piatră în piatră ca o 
maimuțică blondă. 

— Nu-i floare la ureche Și nu seamănă deloc cu cățăratul în copaci, șuier 
eu. 

Izzi se uită cercetător la dunele de dedesubt. 

— Nu mi-am dat seama că-i așa de sus. 

Deasupra noastră, o lună mare Și galbenă domină cerul spuzit de stele. E o 
noapte frumoasă de vară, caldă și fără nicio boare de vânt. Cum moartea mă 
pândește la orice pas greșit, nu mă pot bucura de ea. lau o gură de aer și mai 
înaintez câțiva centimetri, rugându-mă să nu se sfărâme piatra pe care stau. 
Izzi se uită înapoi spre mine. 

Nu acolo. Nu acolo... nu... 

— Aaaaaah! 

Îmi alunecă piciorul, dar se oprește pe teren solid la vreo zece centimetri 
mai jos decât mă așteptam. 

— Taci! flutură Izzi din mână. O să trezești toată școala! 

Stânca abruptă este presărată cu bucățele de piatră, dintre care unele se fac 
bucăți imediat ce le ating. E o potecă asta, într-adevăr, dar mai degrabă una 
pentru veverite decât pentru oameni. Îmi alunecă piciorul pe un bolovan mai 
sfărâmicios Și mă sprijin de perete până îmi trece ameţeală. Peste un minut, 
înfig din greșeală degetele în cuibul unor jivine furioase cu clești ascuțiți, 
care mi se urcă imediat pe tot braţul. Îmi mușc buzele ca să înăbuș un țipăt 


Și mă scutur atât de energic, încât mi se deschide rana de deasupra inimii. 
Durerea ascuţită trezită brusc îmi taie răsuflarea. 

— Haide, Laia, mă strigă Izzi din faţă. Aproape că am ajuns. 

Mă străduiesc să înaintez, încercând să nu mă gândesc la hăul gata să mă 
soarbă din spate. Când reușesc în cele din urmă să ajung pe teren solid, 
aproape că sărut pământul de recunoștință. Râul clhpocește liniștit lângă 
docurile din apropiere, iar catargele zecilor de ambarcaţiuni mici acostate 
lângă mal se leagănă în sus Și în jos, ca o pădure de sulițe gata să danseze. 

— Vezi? zice Izzi. N-a fost așa de rău. 

— Trebuie să ne mai Și întoarcem. 

Izzi nu răspunde. Se uită concentrată la umbrele din spatele meu. Mă 
întorc Și le scrutez Și eu, atentă la orice lucru neobișnuit. Nu aud decât apa 
izbind chila bărcilor. 

— lartă-mă, clatină din cap Izzi. Mi s-a părut... nu contează. [a-o tu 
înainte. 

Cheiurile sunt pline de beţivi care râd și de marinari care miros a sudoare 
ȘI a sare. Femeile nopții îi îmbie pe toți trecătorii, cu ochii ca niște tăciuni 
stinȘi. 

Izzi se oprește să caște gura la toate, dar o trag după mine. Ne aţinem cât 
mai la umbră, încercând din răsputeri să ne pierdem în întuneric Și să nu 
atragem atenţia nimănui. 

Curând ne îndepărtăm de docuri. Pe măsură ce intram mai adânc în Serra, 
străzile îmi sunt tot mai familiare, până când trecem de un zid scund de 
chirpici Și intrăm în Cartier. 

„Acasă”. 

Înainte n-am prețuit niciodată cu adevărat mirosul Cartierului: lut, praf și 
zăpușeală de animale care trăiesc înghesuite laolaltă. Trec degetul prin aer, 
minunându-mă de praful care dansează în lumina blândă a lunii. Din 
apropiere se aud râsete, se trântește o ușă, ţipă un copil și pe deasupra 
tuturor plutește murmurul discuţiilor dintre oameni. E complet diferit faţă de 
liniştea care acoperă ca un giulgiu Academia Blackcliff. 

Acasă. AŞ vrea să fie adevărat. Dar nu sunt acasă. Nu mai sunt. Am fost 
lăsată fără casă. Casa mi-a fost arsă din temelii. 

Ne croim drum spre piaţa din centrul Cartierului, unde Festivalul Lunii e 
în toi. Îmi scot eșarfa și îmi desfac cocul, lăsându-mi părul liber, la fel ca 
toate celelalte femei tinere. 


Lângă mine, Izzi soarbe totul prin ochiul drept deschis cât poate de tare. 

— N-am mai văzut niciodată așa ceva, spune ea. E minunat. Este... 

Îi scot agrafele din părul blond. Își duce palmele la cap și roșește, dar îi 
dau mâinile deoparte. 

— Doar în noaptea asta, spun. Altfel nu ne putem pierde în mulțime. 
Haide... 

Ne facem loc printre oamenii veseli Și suntem întâmpinate cu zâmbete. Ni 
se oferă băuturi, schimbăm saluturi, ni se șoptesc complimente, uneori chiar 
ni se strigă, spre stânjeneala lui Izzi. 

Mi-e imposibil să nu mă gândesc la Darin Și la cât de mult îi plăcea acest 
festival. Acum doi ani s-a îmbrăcat cu hainele cele mai bune și ne-a târât în 
piaţă mai devreme. Se întâmpla pe vremea când el și bunica încă mai râdeau 
împreună, când sfatul bunicului era lege și când nu avea secrete faţă de 
mine. Mi-a cumpărat un morman de prăjituri rotunde și galbene ca niște luni 
pline. A admirat lampioanele care luminau străzile, ancorate în așa fel încât 
parcă pluteau. Când au început să cânte scripcile Și să bată tobele, a luat-o 
pe bunica Și a condus-o în jurul ringului de dans până a lăsat-o fără suflare 
de atâta râs. 

Anul ăsta piaţa e plină de lume, dar când mi-l amintesc pe Darin, mă simt 
sfâșietor de singură. Nu m-am gândit niciodată la locurile goale de la 
Festivalul Lunii, la locurile unde ar trebui să fie cei dispăruţi, cei morţi, cei 
pierduţi. Oare ce se întâmplă cu fratele meu în închisoare, în timp ce eu stau 
alături de această mulțime veselă? Cum pot să zâmbesc și să râd, dacă știu 
că el suferă? 

Mă uit la Izzi, la uimirea Și la bucuria care 1 se citesc pe chip; oftez și 
alung gândurile negre, de dragul ei. Probabil că mai sunt Și alți oameni aici 
la fel de singuri ca și mine. Și totuși, nimeni nu se încruntă, nu plânge și nu 
stă îmbufnat. Găsesc toţi motive să zâmbească și să râdă. Motive să spere. 

Văd o fostă pacientă de-a bunicului și mă îndepărtez repede de ea, 
trăgându-mi eșarfa ca să-mi ascund faţa. E multă lume aici Și nu-i greu să 
dai din greșeală peste cineva știut, dar ar fi mai bine să nu mă las 
recunoscută. 

— laia, zice încet Izzi Și mă atinge ușor pe braţ. Acum ce facem? 

— Orice vrem, îi răspund. Cineva o să mă găsească. Până atunci, privim, 
dansăm, mâncăm. Ne amestecăm în mulțime. 


Observ în apropiere o tarabă pe roți condusă de o pereche veselă și 
înconjurată de o mare de mâini întinse. 

— Izzi, ai gustat vreodată din prăjitura Lunii? 

Mă înghesui printre ceilalți și ies câteva minute mai târziu cu două 
prăjituri fierbinți, acoperite cu frişcă rece. Izzi mușcă încet din una, închide 
ochii Și zâmbește. Ne ducem apoi spre ringul de dans, plin de perechi: soți 
ȘI soții, taţi Și fiice, frați, prieteni. Renunţ la postura umilă de sclavă pe care 
am adoptat-o Și pășesc ca pe vremuri, cu capul drept și umerii trași în spate. 
Sub rochie, rana mă ustură, dar n-o iau în seamă. 

Izzi își termină prăjitura Și se uită atât de pofticioasă la a mea, încât i-o 
întind fără să stau pe gânduri. Găsim o bancă liberă Și ne uităm o vreme la 
dansatori, până când Izzi îmi dă un ghiont. 

Ai un admirator, zice ea mestecând ultima bucată de prăjitură. Acolo, 
lângă muzicanți. 

Mă uit într-acolo așteptându-mă să-l văd pe Keenan, dar în locul lui 
zăresc un tânăr cu o expresie oarecum dezorientată. Mi se pare vag familiar. 

— ÎI cunoști? mă întreabă Izzi. 

— Nu, îi răspund, după ce mă gândesc câteva clipe. Nu cred. 

Tânărul este înalt ca un Războinic, cu umeri largi Și braţe bronzate care 
strălucesc sub lampioane. Mușchii duri ai abdomenului i se ghicesc sub 
vesta cu glugă chiar și de la distanţă. Cureaua neagră a unei tolbe îi taie 
pieptul de-a curmezișul. Deși gluga trasă îi ţine în umbră mai toată faţa, văd 
că are pomeți înalți, nasul drept și buze pline. Trăsăturile lui impresionante 
sunt de Aristocrat, dar hainele și ochii întunecați îl fac să arate mai degrabă 
ca un Tribal. 

Izzi se uită atentă la băiat, îl cercetează. 

— Eşti sigură că nu-l cunoști? Pentru că el sigur pare să te știe. 

— Nu. Nu l-am mai văzut niciodată. 

Privirea băiatului se încrucișează cu a mea și când îmi zâmbește, roșesc. 
Mă uit în altă parte, dar ochii lui mă atrag ca un magnet Și peste o clipă iar 
mă întorc spre el. Continuă să se uite la mine, cu braţele încrucișate la piept. 

Peste o secundă, simt o mână pe umăr, însoțită de miros de cedru și de 
vânt. 

— laia. 

ÎI uit cât ai clipi pe băiatul frumos de lângă scenă și mă întorc spre 
Keenan. Mă uit la ochii lui negri Și la părul roșu Și nu-mi dau seama că Și el 


mă fixează la fel de intens decât peste câteva secunde, când își drege vocea. 

Izzi se trage ceva mai departe, cercetându-l pe Keenan cu interes. l-am 
spus că trebuie să se poarte ca și cum nu m-ar cunoaște, atunci când va 
apărea cineva din Rezistență. Nu cred că luptătorilor le-ar plăcea faptul că o 
altă sclavă a aflat despre misiunea mea. 

— Vino, spune Keenan, arătându-mi spaţiul dintre două corturi din spatele 
scenei. 

ÎI urmez, iar Izzi se ia și ea după noi, discret și la distanţă. 

— Ai reușit să vii, spune Keenan. 

— A fost... destul de simplu. 

— Mă îndoiesc. Dar ai reușit. Bravo. Arăţi... 

Ochii lui îmi cercetează chipul, apoi coboară pe corp. O astfel de privire 
din partea altui bărbat merita o palmă, dar din partea lui Keenan reprezintă 
mai degrabă un omagiu decât o insultă. Citesc în ea ceva mai mult decât 
rezerva obișnuită. Surpriză? Admiraţie? Schiţez un zâmbet, iar el scutură din 
cap, ca Și cum ar vrea să se limpezească. 

— E Și Sana aici? întreb eu. 

— A rămas la bază, îmi răspunde Keenan cu umerii ţepeni Și îmi dau 
seama că e tulburat. A vrut să te vadă și ea, dar n-a lăsat-o Mazen să vină. S- 
au certat de-a binelea pe tema asta. Facţiunea ei insistă ca Mazen să-l 
elibereze pe Darin. Dar Mazen... 

Își drege vocea ca și cum ar fi vorbit prea mult și face semn din cap către 
un cort din fața noastră. 

— Acolo mergem. 

În faţa cortului, o femeie Tribală cu părul alb cercetează un glob de cristal, 
în timp ce două fete din neamul Cărturarilor așteaptă să le spună ce vede, cu 
feţe neîncrezătoare. Într-o parte, un jongler cu flăcări a atras o grămadă de 
privitori, iar în cealaltă își deapănă poveștile o Kehanni, ridicându-Și Și 
coborându-Și vocea ca o pasăre în zbor. 

— Grăbește-te, zice Keenan, iar tonul lui răstit mă face să tresar. Te 
așteaptă. 

Intru în cort și Mazen încetează să mai vorbească cu cei doi bărbați de 
lângă el. Îi recunosc, i-am văzut în grota. Sunt ceilalți locotenenţi ai săi, mai 
apropiați de vârsta lui Keenan decât de a lui Mazen și obișnuiți să manifeste 
răceala taciturnă a celor mai tineri. Îmi îndrept spatele. Nu mă voi lăsa 
intimidată. 


— Eşti încă întreagă, spune Mazen. Impresionant. Ce ai pentru noi? 

Îi spun tot ce Știu despre Încercări și despre sosirea Împăratului. Nu 
dezvălui cum am aflat acele informații, iar Mazen nu mă întreabă. Când 
termin de vorbit, până și Keenan pare uluit. 

— Războinicii vor desemna viitorul Împărat în mai puţin de două 
săptămâni, adaug eu. De asta i-am spus lui Keenan că vreau să ne întâlnim 
azi. Nu mi-a fost ușor să plec de la Blackcliff. Mi-am asumat riscul numai 
pentru că Ştiam că trebuie să-ţi aduc aceste informaţii. Nu este tot ce vrei tu 
să ştii, dar cu siguranţă ajunge ca să te convingi că voi duce misiunea la bun 
sfârșit. Acum îl poţi elibera pe Darin — Mazen încruntă din sprâncene, așa că 
mă grăbesc să continui —, iar eu voi rămâne la Blackclift cât vei avea nevoie. 

Unul dintre locotenenţi, un bărbat voinic și blond pe care cred că îl 
cheamă Eran, îi Șoptește ceva la ureche lui Mazen. Prin ochii bărbatului mai 
în vârstă trece o umbră de enervare. 

— Celulele condamnaților la moarte nu seamănă cu închisoarea 
principală, fato, spune el. Sunt aproape de nepătruns. Mă așteptam să avem 
câteva săptămâni la dispoziţie ca să-l scoatem pe fratele tău, de aceea am 
acceptat s-o fac. Lucrurile astea cer timp. Mai puţin de două săptămâni... nu 
înseamnă nimic. 

— Se poate face, vorbește Keenan din spatele meu. Am discutat cu Tariq 
ȘI... 

— Dacă vreau să aflu părerea ta sau a lui Tariq, o să v-o cer, spune 
Mazen. 

Keenan strânge buzele și mă aștept să riposteze. Dar el doar încuviinţează 
din cap Și Mazen continuă. 

— Nu-i destul timp, murmură el gânditor. Trebuie să cucerim întreaga 
închisoare. Nu putem face asta decât dacă... 

Își freacă bărbia, adâncit în gânduri, apoi dă din cap afirmativ. 

— Am o nouă misiune pentru tine. Găsește-mi o cale de intrare în 
Blackcliff pe care n-o știe altcineva. Dacă reușești să faci asta, voi putea să- 
| eliberez pe fratele tău. 

— Știu o cale, răspund eu, plină de ușurare. O potecă secretă, pe care am 
venit încoace. 

— Nu, zice Mazen, Şi bucuria mea se sparge ca un balon. Avem nevoie de 
ceva... diferit. 


— Mai accesibil, spune Eran. Ceva pe unde să poată trece un grup mare 
de oameni. 

— Catacombele se întind și sub Blackclift, îi spune Keenan lui Mazen. 
Unele dintre tunelurile acelea trebuie să conducă spre Academie. 

— Se poate, spune Mazen Și își drege vocea Le-am mai cercetat Și altă 
dată, dar n-am găsit nimic. Însă tu, Laia, ai un avantaj, pentru că le-ai putea 
căuta chiar din Blackcliff. Avem nevoie repede de ceva, adaugă el, 
sprijinindu-și pumnii de masă. Într-o săptămână, cel mult. ÎI voi trimite pe 
Keenan să-ți comunice data. Să nu hpsești de la întâlnirea aceea. 

— Voi găsi o cale de intrare pentru voi, îi spun. 

Izzi trebuie să știe ceva. Trebuie să existe sub Blackcliff niște tuneluri 
nepăzite. Asta mi se pare, în sfârșit, o sarcină realizabilă. 

— Dar cum v-ar putea ajuta o intrare la Blackcliff să-l salvați pe Darin din 
celulele condamnaților la moarte? nu-mi pot eu stăpâni curiozitatea. 

— E o întrebare corectă, spune Keenan încet. 

ÎI privește direct pe Mazen și rămân surprinsă câtă ostilitate se citește pe 
chipul bărbatului mai vârstnic. 

— Am un plan, zice Mazen. Doar atât trebuie să știi, deocamdată. 

Îi face semn din cap lui Keenan, care mă atinge pe braţ și pornește spre 
ușa cortului, indicându-mi să-l urmez. 

De când cu razia, mă simt ușurată pentru prima oară. Simt că aș putea 
îndeplini sarcina primită. În afara cortului, jonglerul cu flăcări se află în 
mijlocul spectacolului. O observ pe Izzi în mulţime, aplaudând torţele care 
luminează noaptea. Sunt aproape amețită de speranţă până când îl văd pe 
Keenan cum privește încruntat piruetele dansatorilor. 

— Ce s-a întâmplat? 

— Crezi că... 

Își trece o mână prin păr. Nu l-am mai văzut niciodată atât de agitat. 

— Îmi faci onoarea să-mi acorzi un dans? 

Nu știu ce mă așteptam să spună, dar în niciun caz asta! Reușesc să dau 
din cap că da, iar el mă conduce pe un ring. Băiatul înalt pe care l-am văzut 
mai devreme dansează Și el acolo cu o fată Tribală grațioasă, cu un zâmbet 
ca un fulger. 

Scripcarii încep o melodie rapidă, pătimașă. Keenan mă prinde cu o mână 
de talie, iar cu cealaltă îmi cuprinde degetele. La atingerea lui, pielea îmi 
învie ca sub căldura soarelui. 

E puţin ţeapăn, dar știe bine pașii. 


— Nu te descurci rău deloc, îi spun. 

Pe mine m-a învăţat bunica dansurile vechi. Mă întreb cine l-a învăţat pe 
Keenan. 

— Te miră? 

Ridic din umeri. 

— Nu pari genul dansator. 

— Nici nu sunt, de obicei. 

Mă cercetează cu privirea, ca Și cum ar încerca să descifreze ceva. 

— Am crezut că o să mori într-o săptămână, să știi. M-ai surprins, zice el 
Și mă privește în ochi. Nu sunt obișnuit să fiu surprins. 

Căldura trupului său mă învelește ca un cocon. Mă simt brusc Și minunat 
rămasă fără suflare. Dar pe urmă, el își desprinde ochii dintr-ai mei Și 
trăsăturile îi împietresc din nou. Simt pe piele furnicăturile neplăcute ale 
respingerii, chiar dacă dansăm în continuare. 

„Keenan e legătura ta, Laia. Nimic mai mult”. 

— Dacă asta te face să te simţi mai bine, să Știi că Și eu am crezut că voi 
muri în cel mult o săptămână, îi spun zâmbind, iar el îmi răspunde cu o 
strâmbătură scurtă a gurii. 

„Se ferește de fericire”, îmi dau seama. „Nu are încredere în ea”. 

— Mai crezi Și acum că o să dau greș? îl întreb. 

— N-ar fi trebuit să spun asta, zice el Și se uită în jos, apoi într-o parte. N- 
am vrut să-mi pun oamenii în pericol, să Știi. Și nici... nici pe tine. 

Ultimele vorbe abia le murmură, iar eu ridic neîncrezătoare din sprâncene. 

— Pe mine? zic. M-ai ameninţat că îmi faci vânt într-o criptă la cinci 
secunde după ce m-ai cunoscut. 

Lui Keenan i se înroșește gâtul Și continuă să evite să se uite la mine. 

— Îmi pare rău. Am fost un... un... 

— Un ticălos? îi sar în ajutor. 

De data asta zâmbește de-a binelea, năucitor, dar tot foarte scurt. Dă din 
cap aproape timid, dar peste câteva clipe redevine serios. 

— Când am spus că vei da greș, încercam să te sperii. N-am vrut să te 
duci la Blackcliff. 

— De ce? 

— Pentru că l-am cunoscut pe tatăl tău. Nu, nu așa ar trebui să spun, 
clatină el din cap. Pentru că îi sunt dator tatălui tău. 

Mă opresc în mijlocul dansului și îmi revin abia după ce ne îmbrâncește 
cineva. 


Keenan ia asta drept un îndemn că trebuie să continue. 

— M-a cules de pe străzi când aveam Șase ani. Era iarnă, ȘI cerșeam. 
Fără prea mare succes, trebuie să spun. Cred că mă despărțeau de moarte 
doar câteva ceasuri. Tatăl tău m-a luat cu el în tabără, m-a îmbrăcat, mi-a dat 
să mănânc. Mi-a oferit un pat. O familie. N-o să-i uit niciodată chipul sau 
sunetul vocii atunci când mi-a spus să merg cu el. Parcă i-aș fi făcut eu o 
favoare, nu invers. 

Am zâmbit. Așa era tata. 

— Prima dată când ţi-am văzut chipul la lumină, mi s-a părut cunoscut. 
Nu Ştiam de unde să te iau, mi se părea că te cunosc. Pe urmă ne-ai spus 
Și... 

Ridică din umeri. 

— De cele mai multe ori, nu sunt de acord cu cei din vechea gardă, 
continuă el, dar le dau dreptate când susțin că e o greșeală să-l lăsăm pe 
fratele tău în închisoare, dacă îl putem ajuta. Mai ales că a ajuns acolo din 
cauza oamenilor noștri, mai ales că părinții tăi au făcut pentru majoritatea 
dintre noi mai mult decât i-am putea răsplăti vreodată. Iar trimiterea ta la 
Blackcliff... mai spune Keenan încruntându-se. Asta nu seamănă a 
recunoștință faţă de tatăl tău. Știu de ce a făcut-o Mazen. E nevoit să 
mulțumească ambele facțiuni, iar misiunea ta a fost calea cea mai potrivită. 
Însă mie tot nu mi se pare corect. 

Este rândul meu să roșesc. N-a vorbit niciodată atât de mult cu mine, iar 
vehemenţa lui mi se pare aproape de neîndurat. 

— Mă străduiesc din răsputeri să supraviețuiesc, îi spun cu voce veselă. 
Ca să nu mai ai de ce să te simți vinovat. 

— Chiar vei supraviețui, să Ştii, spune Keenan. Toţi rebelii au pierdut pe 
cineva, de asta luptă. Dar noi doi i-am pierdut pe toți ai noștri. Am pierdut 
tot ce aveam. Suntem la fel, Laia. Ai încredere în mine când îți spun că ești 
puternică, indiferent dacă tu îţi dai seama de asta sau nu. Vei găsi intrarea. 
Sunt sigur. 

Sunt cele mai calde cuvinte pe care le-am auzit de foarte multă vreme. 
Privirile ni se întâlnesc din nou și de data asta Keenan nu se mai uită în altă 
parte. Ne învârtim ȘI restul lumii se pierde. Nu spun nimic, pentru că tăcerea 
dintre noi este acum dulce, minunată Și aleasă de bunăvoie. Deși Keenan nu 
scoate nicio vorbă, ochii lui îmi spun ceva ce nu înțeleg pe deplin. Simt 
înăuntrul meu dorinţă, tristețe și ameţeală. Aș vrea să păstrez această 


apropiere ca pe o comoară. N-aș vrea să-i dau drumul. Dar muzica se 
oprește și Keenan se desprinde de mine. 

— Întoarce-te cu bine. 

Cuvintele lui sunt formale, ca atunci când vorbește cu luptătorii din 
subordine. Mă simt de parcă m-ar fi stropit cu apă din râu. 

Fără altă vorbă, Keenan dispare în mulțime. Scripcarii încep altă melodie, 
dansatorii se învârt în jurul meu, iar eu stau Și mă uit ca o proastă după el, 
Știind că n-o să se întoarcă, dar continuând să sper. 


28. 


Elias 


Să mă strecor la Festivalul Lunii e joacă de copil. 

Îmi bag masca în buzunar — faţa mea e cea mai bună deghizare — și 
Șterpelesc niște haine de călărie Și o tolbă de la o dugheană Tribală pe roţi. 
Pe urmă mă strecor într-o drogherie după willadonna, o substanţă care, 
atunci când e amestecată cu un ulei, dilată pupilele destul de mult pentru ca 
un Războinic să poată trece pentru un ceas sau două drept Cărturar sau 
Tribal. 

Floare la ureche. Îmi pun willadonna în ochi și peste câteva clipe sunt dus 
de un val de Cărturari până în inima festivalului. Număr douăsprezece căi de 
ieșire Și identific douăzeci de posibile arme până să-mi dau seama ce fac, 
dar pe urmă mă silesc să mă destind. 

Trec pe lângă tarabe cu mâncare Și ringuri de dans, pe lângă jongleri și 
înghițitori de flăcări, acrobați, Kehanni, cântăreți vocali Și instrumentiști. 
Muzicanţii zdrăngănesc din lăute și lire, în timp ce bătaia veselă a tobelor 
ţine ritmul. 

Mă retrag din mulțime, dezorientat dintr-odată. A trecut prea multă vreme 
de când n-am mai auzit tobele cântând și încerc instinctiv să traduc bătăile 
lor în ordine, descoperind cu uimire că nu izbutesc. 

În cele din urmă, reușesc să nu mă mai gândesc la ele și mă las copleșit 
de culori, de mirosuri Și de bucuria copilărească din jurul meu. N-am văzut 
niciodată așa ceva, nici măcar când eram cinciar. N-am văzut nimic 
asemănător în ţinutul Marinn sau în deșertunile Tribalilor, nici dincolo de 
granița Imperiului, unde Barbari acoperiţi cu frunze dansează zile în şir la 
lumina stelelor, ca posedaţi. 

Simt că mă învăluie o pace plăcută. Nu mă privește nimeni cu dezgust sau 
cu frică. Nu-i nevoie să-mi apăr spatele, nici să par de piatră. 

Mă simt liber. 

Preţ de vreo cinci minute umblu fără ţintă prin mulţime, croindu-mi drum 
în cele din urmă spre ringurile de dans, unde le-am observat pe Laia și pe 
Izzi. Cele două fete s-au dovedit surprinzător de greu de urmărit. La docuri, 


am pierdut-o pe Laia din vedere de mai multe ori. Dar în Cartierul 
Cărturarilor, sub lumina strălucitoare a lampioanelor, le-am găsit ușor. 

La început mă gândesc să mă apropii de ele, să le spun cine sunt și să le 
duc înapoi la Blackcliff. Dar arată la fel cum mă simt eu. Libere. Fericite. Nu 
sunt în stare să le stric momentul, mai ales că vieţile lor curg în restul 
timpului atât de mohorât. Prefer să mă opresc Și să mă uit la ele. 

Poartă amândouă rochii simple de mătase neagră, excelente ca să se 
strecoare neobservate Și să-și ascundă brățările de sclave, dar nepotrivite în 
curcubeul penajului mulțimii. 

Izzi Și-a lăsat părul blond să-i cadă peste față și își ascunde petecul de pe 
ochi surprinzător de bine. Așa cum iese de sub cortina părului, pare și mai 
mică, abia observabilă. 

Laia, pe de altă parte, ar fi remarcată oriunde. Rochia cu guler înalt se 
lipește de trupul ei într-un mod care mi se pare dureros de nedrept. Sub 
lumina lampioanelor, eleganța gâtului îi este pusă în evidenţă de părul negru 
ca cerneala. 

Vreau să ating părul acela, să-l adulmec, să-mi trec mâna prin el, să mi-l 
înfășor în jurul încheieturii — „la naiba, Veturius, stăpânește-te! Încetează să 
te mai holbezi!” 

Reușesc să-mi desprind privirea de la ea Și-mi dau seama că nu sunt 
singurul care a rămas cu gura căscată. Mai mulți tineri din jurul meu îi 
aruncă ocheade. Ea nu pare să bage de seamă, ceea ce, desigur, o face Și mai 
atrăgătoare. 

„Bravo, Elias, iar te holbezi ea. Nerodule!” De data asta, atenţia mea n-a 
trecut neobservată. 

Izzi mă urmărește din priviri. 

O fi având fata numai un ochi, dar sunt aproape sigur că vede mai multe 
decât alţii. „Cară-te de aici, Elias”, îmi spun. „Înainte să-ȘI dea seama de ce 
îi pari atât de cunoscut”. 

Izzi se apleacă Şi-i șoptește Laiei ceva la ureche. Sunt gata să plec, dar 
Laia se uită la mine. 

Ochii ei mă săgetează întunecat. Ar trebui să-mi mut privirea. Ar trebui să 
plec. Dacă mă mai uit mult la ea, o să-și dea seama cine sunt. Dar nu mă pot 
clinti din loc. Rămânem nemișcați pentru un moment intens Și parcă 
nesfârșit, mulţumiţi doar să ne privim. „Cerule, e frumoasă!” Îi zâmbesc, iar 
roșeaţa care-i acoperă obrajii mă face să mă simt, în mod ciudat, triumfător. 


Vreau s-o invit la dans. Vreau să-i ating pielea și să vorbesc cu ea, 
prefăcându-mă că sunt un băiat Tribal oarecare și că ea e o fată oarecare din 
rândul Cărturarilor. „E o idee tâmpită”, mă avertizează mintea mea. „Ie va 
recunoaște”. 

Și ce? Ce-ar putea să-mi facă? Să mă denunțe? Nu se poate duce să-i 
spună comandantului că m-a văzut aici decât dacă se dă și ea de gol. 

În timp ce eu încă stau pe gânduri, în spatele ei apare un băiat musculos cu 
părul roșu. O atinge pe umăr cu o expresie posesivă în ochi care nu-mi place 
deloc. Laia îl privește Și ea ca Și cum n-ar mai exista nimeni în afară de el. 
Poate că îl cunoaște dinainte să fi devenit sclavă. Poate că el este motivul 
pentru care s-a furișat încoace. N-aș zice că arată rău, dar pare prea aspru ca 
să poată fi plăcut. 

În plus, e mai scund decât mine. Considerabil mai scund. Cu cel puţin 
cincisprezece centimetri. 

Laia pleacă împreună cu roșcatul. Peste o clipă, Izzi se ridică Și se duce 
după ei. 

— Pare luată, flăcăule. 

Îmi dă târcoale o fată Tribală îmbrăcată într-o rochie verde plină de 
oglinjoare rotunde și cu părul împletit în sute de codițe. Vorbește sadheză, 
limba tribală cu care am copilărit. Zâmbetul îi aduce pe faţa oacheșă o 
strălucire albă și îmi dau seama că zâmbesc ȘI eu. 

— Cred că știu ce am de făcut, spune ea. 

Mă trage pe ringul de dans fără să aștepte vreun răspuns din partea mea. E 
un gest remarcabil de îndrăzneț pentru o Tribală. Mă uit mai bine și îmi dau 
seama că nu-i fată, ci femeie în toată firea, probabil cu câțiva ani mai mare 
decât mine. O privesc prudent. Până ajung la douăzeci și cinci de ani, 
majoritatea femeilor din triburi au deja câţiva copii. 

— N-ai cumva vreun soţ care să-mi vrea capul dacă mă vede dansând cu 
tine? îi răspund tot în sadheză. 

— N-am. De ce întrebi, vrei să fii tu? 

Îmi trece încet un deget cald pe pielea de pe piept și de pe abdomen, 
coborând până la curea. Roșesc, pentru prima dată în ultimul deceniu Și mai 
bine. Am remarcat că nu are la încheietură tatuajul ca un șnur al femeilor 
măritate. 

— Cum te cheamă Și din ce trib ești, flăcăule? mă întreabă. 


Dansează bine Și îmi dau seama că se bucură atunci când îmi potrivesc 
pașii cu ai el. 

— Ilyaas. 

Nu mi-am mai rostit numele Tribal de ani de zile. Bunicul l-a transformat 
în nume de Războinic la cinci minute după ce m-a cunoscut. 

— Ilyaas An-Saif. 

Imediat ce mă prezint, mă întreb dacă nu cumva e o greșeală. Povestea 
fiului adoptat de Mamie Rila care a fost luat la Blackcliff nu-i foarte 
cunoscută — Imperiul a ordonat tribului Saif să-și ţină gura. Cu toate acestea, 
Tribalilor le place să vorbească. 

Femeia nu dă de înţeles că mi-ar recunoaște numele. 

— Eu sunt Afya Ara-Nur, zice ea. 

— Umbre Și lumină, traduc eu numele ei Tribal. Fascinantă combinație! 

— Mai mult umbre, ca să fiu sinceră. 

Se apleacă spre mine, iar focul din ochii ei căprui face să-mi bată inima 
mai repede. 

— Dar asta rămâne între noi. 

Aplec capul pe-o parte ca s-o privesc. Nu cred că am mai întâlnit vreo 
femeie Tribală cu o stăpânire de sine atât de senzuală. Nici măcar o Kehanni. 
Afya îmi zâmbește tainic Și îmi pune câteva întrebări politicoase despre 
tribul Saif. Câte nunţi am avut în ultima lună? Câte nașteri? Mergem la Nur 
pentru Adunarea de Toamnă? Sunt întrebări pe care le-ar pune orice Tribală, 
dar nu mă păcălește. Cuvintele ei simple nu se potrivesc cu inteligența 
ascuțită din privire. Unde o fi familia e1? Cine este ea cu adevărat? 

Ca și cum mi-ar simți suspiciunea, Afya îmi povestește despre fraţii ei. 
Sunt negustori de covoare stabiliți în Nur, veniți încoace să-și vândă marfa 
înainte ca vremea rea să închidă trecătorile din munţi. Mă uit în jur pe furiș 
după frații pe care i-a pomenit — bărbaţii Tribali sunt nemaipomenit de 
posesivi faţă de femeile nemăritate și n-am chef să mă bat cu nimeni. Sunt o 
mulțime de Tribali în mulţime, dar niciunul nu pare să-i dea prea multă 
atenție Afyiel. 

Rămânem împreună vreme de trei dansuri. Când se termină Și ultimul, 
Afya face o plecăciune Și îmi întinde o monedă de lemn cu un soare pe o 
parte și nori pe cealaltă. 

— Un dar, spune ea. Pentru că mi-ai făcut onoarea să dansezi cu mine atât 
de frumos, Ilyaas An-Saif. 

— Onoarea e de partea mea. 


Sunt surprins. Darurile Tribalilor sunt semn că îţi vor întoarce o favoare — 
nu se oferă ușor Și rareori de către femei. 

Ca Și cum ar Ști la ce mă gândesc, Afya se ridică în vârful picioarelor. E 
atât de micuță, încât trebuie să mă aplec ca să aud ce-mi Șoptește. 

— Dacă moștenitorul Casei Veturia va avea vreodată nevoie de o favoare, 
Ilyaas, tribul Nur va fi onorat să-i fie de folos. 

Mă încordez imediat, dar ea își duce două degete la buze — ăsta e cel mai 
serios jurământ Tribal. 

— Secretul tău se află în siguranţă cu Afya Ara-Nur. 

Ridică dintr-o sprânceană. Nu-mi dau seama dacă mi-a recunoscut numele 
sau m-a văzut mascat prin Serra. Indiferent cine o fi Afya Ara-Nur, nu-i o 
simplă femeie Tribală. Dau din cap în semn că am înţeles, iar dinții ei albi 
scânteiază din nou. 

— Ilyaas, spune ea, lăsându-se pe toată talpa, fără să mai Șoptească. Uite, 
doamna ta e liberă acum. 

Mă uit peste umăr. Laia s-a întors pe ring Și se uită cum se îndepărtează 
roșcatul. 

— Ar trebui s-o inviti la dans, zice Afya. Du-te! 

Îmi zâmbește ușor și pleacă, lăsând în urmă clinchetul clopoţeilor de la 
gleznă. Mă uit după ea o clipă și arunc gânditor o privire monedei de lemn 
înainte s-o bag în buzunar. Pe urmă mă întorc Și îmi croiesc drum spre Laia. 


29. 
Laia 


— Îmi dai voie? 

Mintea mea e încă la Keenan Și tresar când îl descopăr lângă mine pe 
băiatul Tribal. Pentru o clipă nu pot decât să mă uit la el ca proasta. 

— Vrei să dansezi? mă lămurește el, întinzându-mi mâna. 

Gluga îi ascunde ochii, dar pe buze i se citește un zâmbet. 

— Ăăă... Eu... 

Acum, că am dat raportul, eu și Izzi ar trebui să ne întoarcem la 
Blackcliff. Mai sunt câteva ceasuri până în zori, dar nu merită să risc să fiu 
prinsă. 

— Aha, zâmbește băiatul. Roșcatul. E... soţul tău? 

— Poftim? Nu! 

— Logodnicul? 

— Nu. Nu este... 

— Tubitul? 

Băiatul ridică dintr-o sprânceană cu înțeles. Mă înroșesc ca focul. 

— Este... un prieten. 

— Atunci de ce îţi faci griji? 

Băiatul râde oarecum răutăcios Și descopăr că îi zâmbesc și eu. Mă întorc 
peste umăr la Izzi, care stă de vorbă cu un Cărturar tânăr cu aer sincer. Râde 
uneori la vorbele lui Și nu-și mai duce mâna la petecul de pe ochiul lipsă. 
Mă vede că o privesc, se uită la mine, la tânărul Tribal și ridică din 
sprâncene. Mă înroșesc din nou. Un dans nu are ce rău să facă; putem pleca 
pe urmă. 

Lăutarii cântă o melodie vioaie. Fac semn din cap că da Și băiatul îmi ia 
mâinile foarte încrezător, de parcă am fi prieteni de mulţi am. În ciuda 
înălțimii Și a umerilor largi, mă conduce cu graţie, fără efort și totodată 
senzual. Când trag cu ochiul spre el, îl văd uitându-se în jos la mine, cu un 
zâmbet schiţat pe buze. Simt că respir mai repede Și caut ceva de spus. 

— Nu pari să vorbești ca un Tribal. 

Asta e! Un subiect neutru. 

— Aproape că n-ai deloc accent. 


Deși are ochii negri ca un Cărturar, chipul lui este numai muchii Și 
colțuri. 

— Nici nu arăţi ca unul, adaug eu. 

— Pot să-ți spun ceva în sadheză, dacă vrei. 

Își apropie buzele de urechea mea și mireasma de mirodenii a respirației 
lui mă face să mă înfior plăcut. 

— Manaya es poolan dila dekanala. 

Oftez. Nu-i de mirare că Tribalii pot vinde orice. Are vocea caldă și 
profundă, dulce ca mierea care picură vara din faguri. 

Gea 

Am vocea răgușită, trebuie să mi-o dreg. 

— Ce înseamnă? 

Îmi zâmbește iar ca mai înainte. 

— Ar trebui să-ţi arăt. 

Roșesc din nou. 

— Eşti foarte îndrăzneț. 

Mijesc ochii. Unde l-am mai văzut? 

— Locuiești pe-aici? Îmi pari cunoscut. 

— Şi mai zici că eu sunt îndrăzneţ... 

Îmi dau seama cum a sunat întrebarea mea și mă uit în altă parte. El 
chicotește, profund Și ispititor, iar mie mi se taie iarăși respiraţia. Mi se face 
brusc milă de fetele din tribul lui. 

— Nu sunt din Serra, spune el. Așadar, cine e roșcatul? 

— Cine-i bruneta? îi răspund eu cu aceeași monedă. 

— Aha, m-ai spionat. Asta mă măgulește. 

— Nu te-am... Eu nu... Şi tu ai făcut la fel! 

— Nu-i nimic, mă liniștește el. Nu mă deranjează să mă spionezi. Bruneta 
este Afya din tribul Nur. O nouă prietenă. 

— Doar o prietenă? Mie mi s-a părut mai mult de-atât. 

— Poate, ridică el din umeri. Nu mi-ai răspuns la întrebarea despre roșcat. 

— Roșcatul este un prieten. Un nou prieten, îi imit eu tonul meditativ. 

Băiatul dă capul pe spate și râde, un râs blând și deopotrivă sălbatic, ca o 
ploaie în deșert. 

— Locuiești în Cartier? mă întreabă el. 

Ezit. Nu-i pot spune că sunt sclavă. Sclavii nu au voie la Festivalul Lunii, 
asta o Ştie Și cineva străin de Serra. 


— Da, îi răspund. Am locuit aici ani în Şir, împreună cu bunicii. Și cu 
fratele meu. Casa noastră nu-i departe. 

Nu Știu de ce spun asta. Probabil cred că rostind cuvintele le pot face să 
devină adevărate, că mă voi întoarce și-l voi vedea pe Darin flirtând cu 
fetele, pe bunica vânzându-și gemurile Și pe bunicu” liniștindu-și la fel de 
blând ca de obicei pacienţii peste măsură de îngrijorați. 

Băiatul mă învârte și pe urmă mă trage înapoi în inelul brațelor lui, mai 
aproape decât înainte. Mirosul de mirodenii, îmbătător și ciudat de familiar, 
mă face să vreau să mă aplec spre el și să-l adulmec. Simt apăsarea 
mușchilor lui tari Și netezi, iar când șoldurile ni se ating, aproape că încurc 
pașii. 

— Cum vă petreceţi zilele? 

— Bunicu” este vraci, mint eu Și vocea îmi Șovăie, dar cum nu-i pot spune 
adevărul, continui în același fel. Fratele meu e ucenicul lui. Eu și bunica 
facem gem. Mai ales pentru Triburi. 

— Mmmm. Treaba cu gemul mă dă gata. 

— Serios? De ce? 

Se uită în jos spre mine Și zâmbește. Ochii lui par aproape negri, mai ales 
umbriţi de genele lungi. Acum strălucesc de o veselie abia reţinută. 

— Pentru că ești atât de dulce, spune el, cu voce prefăcut mieroasă. 

Obrăznicia din privirea lui mă face să uit, pentru o clipă prea scurtă, că 
sunt sclavă, că fratele meu se află în închisoare și că toți cei pe care i-am 
iubit au murit. Hohote de râs răbufnesc din mine ca un cântec și mi se 
încețoșează ochii de lacrimi. Îmi scapă un fornăit, iar asta îl face pe 
partenerul meu să râdă și pe mine să râd și mai tare. Numai Darin mă mai 
făcea să râd așa. Ușurarea e simplă și directă, ca atunci când plângi, numai 
că fără durere. 

— Cum te cheamă? îl întreb, ștergându-mi faţa de lacrimi. 

Dar nu-mi răspunde și se încordează, ridicând capul ca Și cum ar asculta 
ceva. Dau să vorbesc, dar el îmi pune un deget pe buze. Peste o clipă, chipul 
1 se asprește. 

— Trebuie să plecăm. 

Dacă nu ar arăta atât de serios, aș crede că încearcă să mă facă să merg în 
tabăra lui. 

— Razie. Războinicii fac razie. 


În jurul nostru, dansatorii se învârt fără griji. Nimeni nu l-a auzit. Tobele 
bat, copiii aleargă și chicotesc. Totul pare în regulă. 

Pe urmă, băiatul strigă suficient de tare cât să-l audă toată lumea. 

— Razie! Fugiţi! 

Vocea lui răsună peste ringurile de dans ca a unui comandant care își 
strunește soldații. Scripcarii se opresc în mijlocul notei, bătaia tobelor 
încetează. 

— Razie a Războinicilor! Plecaţi! Acum! 

Un fulger de lumină spintecă liniștea — explodează un lampion, pe urmă 
încă unul Și încă unul. Prin aer zbârnâie săgeți — Războinicii trag în felinare, 
sperând că participanţii la festival vor rămâne în întuneric Și așa vor putea fi 
adunaţi mai ușor. 

— Laia! strigă Izzi de lângă mine, temătoare. Ce se întâmplă? 

— Câteodată, Războinicii ne lasă să ţinem Festivalul, în alți ani, nu. 
Trebuie să plecăm! 

O iau pe Izzi de mână, dorindu-mi să n-o fi adus aici niciodată, să mă fi 
gândit mai mult la siguranţa ei. 

— Vino după mine! 

Băiatul nu așteaptă răspuns, doar mă trage spre o stradă vecină, una încă 
nesufocată de lume. Se strecoară pe lângă ziduri Și eu îl urmez, ținând-o 
strâns pe Izzi Și sperând că nu-i prea târziu să putem scăpa. 

Ajungem în mijlocul străzii Și Tribalul ne trage pe o alee îngustă, plină de 
gunoaie. Țipetele și sclipirile armelor umplu văzduhul. Peste câteva 
secunde, participanţii la festival trec în fugă pe lângă noi și mulți dispar iute 
din vedere, căzând secerați ca grâul. 

Trebuie să ieșim din Cartier înainte să-l închidă, spune Tribalul. Oricine 
va fi prins pe străzi va fi aruncat în căruţele-fantomă. Trebuie să vă mișcaţi 
iute. Sunteţi în stare? 

— Nu... Nu putem veni cu tine, îi spun Și îmi trag mâna din mâna 
băiatului. 

El se duce spre caravana lui, dar Izzi Și cu mine nu vom fi în siguranță 
acolo. Ai lui vor descoperi că suntem sclave și ne vor denunța Războinicilor, 
care ne vor denunța comandantului. Și pe urmă... 

— Nu locuim în Cartier. lartă-mă că te-am minţit! 

Mă dau câţiva pași în spate și o trag pe Izzi după mine. 


Cu cât mai repede ne vom despărți de el, cu atât mai bine va fi pentru toți. 
Tribalul își dă gluga pe spate și lasă la iveală părul negru tuns scurt. 

— Știu, spune el. 

Deși are aceeași voce, e ceva diferit în el. O ameninţare, o forță a trupului 
pe care nu le-am văzut mai înainte. Fără să vreau, mai fac un pas în spate. 

— Trebuie să ajungeţi la Blackcliff, spune el. 

O clipă, vorbele lui nu ajung la mine, dar pe urmă mi se taie genunchii. E 
un spion. Oare mi-a văzut cătușele de sclavă? M-o fi auzit vorbind cu 
Mazen? Are de gând să ne denunțe pe mine și pe Izzi? 

Pe urmă, Izzi lasă să-i scape un oftat. 

— A-aspirant Veturius? 

Când Izzi îi rostește numele, parcă ar fi năvălit lumina într-o cămăruță 
cufundată în beznă. Trăsăturile, înălțimea, grația lui naturală — totul capătă 
sens, deși nu mai înţeleg nimic. Ce caută un aspirant la Festivalul Lunii? De 
ce se dădea drept Tribal? Unde naiba îi este masca? 

— Ochii tăi... 

„Erau negri”, mă gândesc eu furioasă. „Sunt sigură că erau negri”. 

— Willadonna, zice el. Dilată pupilele. Uite, chiar ar trebui... 

— Mă spionezi pentru comandant, izbucnesc eu. 

Este singura explicație. Keris Veturia i-a ordonat fiului ei să mă 
urmărească Și să vadă ce știu. Dacă așa stau lucrurile, probabil că m-a auzit 
vorbind cu Mazen și cu Keenan. Are informații mai mult decât suficiente ca 
să fiu acuzată de trădare. Atunci de ce a mai dansat cu mine? De ce a râs Și a 
glumit cu mine? De ce i-a avertizat pe participanţii la festival că se apropie 
razia? 

— N-aș spiona pentru ea nici cu riscul vieții. 

— Şi atunci de ce eşti aici? Nu există niciun motiv... 

— Există, dar nu ţi-l pot explica acum, zice Veturius, uitându-se pe stradă 
în jos. Ne putem certa, dacă vrei, sau ne putem căra naibii de-aici. 

Este o Mască, ar trebui să nu-l privesc în ochi. Ar trebui să mă arăt supusă. 
Dar nu mă pot opri să nu mă uit țintă la el. Chipul lui mă tulbură. Cu câteva 
minute în urmă, mi s-a părut frumos. Cuvintele rostite de el în sadheză mi s- 
au părut fermecătoare. lată că am dansat cu o Mască! O Mască fioroasă ȘI 
pătată de sânge. 

Veturius trage cu ochiul după colţul aleii și clatină din cap. 

— Până să ajungem noi la porți, legionarii vor închide Cartierul. Trebuie 
să mergem prin tuneluri. Sper că nu le-au închis. 


Se îndreaptă plin de încredere spre un grilaj, ca și cum ar ști exact unde 
ne aflăm. 

Nu-l urmez, iar el scoate un sunet iritat. 

— Ascultă, nu sunt de partea comandantului. De fapt, dacă află că sunt 
aici, probabil că o să mă jupoaie de viu, foarte încet. Dar nici nu se compară 
cu ce o să vă facă vouă dacă vă prinde razia sau dacă descoperă în zori că nu 
sunteți la Blackcliff. Dacă vreţi să trăiţi, va trebui să aveţi încredere în mine. 
Hai, mișcați-vă! 

Izzi face așa cum i se spune. Eu îi urmez fără tragere de inimă, simțind 
cum mi se revoltă tot corpul la gândul că îmi las viaţa în mâinile unei Mășt. 

Aproape imediat după ce coborâm în tunel, Veturius scoate din tolbă 
uniforma Și cizmele și începe să-și smulgă hainele Tribale. Mi se aprind 
obrajii Și mă întorc, nu înainte să observ cicatricile argintii care-i brăzdează 
spatele. 

În câteva secunde trece din nou în faţa noastră, cu masca pe faţă, și ne 
face semn să-l urmăm. Eu și Izzi trebuie să fugim, ca să ținem pasul cu el. 
Se mișcă agil ca o pisică, fără zgomot, dar ne încurajează din când în când 
cu câte un cuvânt. 

Ne croim drum prin catacombe către nord-est. Ne oprim doar ca să evităm 
patrulele Războinicilor. Veturius nu Șovăie nicio clipă. La un moment dat, ne 
barează calea un morman de cranii. Le dă într-o parte și ne ajută să trecem. 
Când tunelul se îngustează Și ajunge la o poartă încuiată, scoate două agrafe 
din părul meu și o descuie cât ai clipi. Eu Și Izzi schimbăm o privire — 
priceperea lui se dovedește folositoare. 

Habar n-am cât timp a trecut. Cel puţin două ore. Probabil că dau să se 
ivească zorii. Nu vom reuși să ne întoarcem la timp. O să ne prindă 
comandantul. N-ar fi trebuit s-o iau pe Izzi cu mine. N-ar fi trebuit s-o pun în 
pericol. 

Rana mi se freacă de rochie până când începe să sângereze. E veche de 
numai câteva zile, iar infecția n-a trecut. Durerea și frica mă ameţesc. 

Veturius îmi vede fața și încetinește. 

— Aproape am ajuns, spune el. Vrei să te duc în braţe? 

Clatin vehement din cap. Nu vreau să mă mai apropii de el. Nu vreau să-i 
mai simt mirosul sau căldura pielii. 

În cele din urmă, ne oprim. În faţa noastră, după un colţ, se aud voci 
înfunde, iar o torță pâlpâie și îngroașă umbrele acolo unde lumina nu 


reușește să ajungă. 

— Toate intrările subterane spre Blackelift sunt păzite, șoptește Veturius. 
Asta are patru paznici. Dacă vă văd, vor da alarma, iar tunelurile vor miȘuna 
de soldaţi, insistă el, uitându-se de la mine la Izzi ca să fie sigur că am 
priceput. Mă duc să le distrag atenţia. Când mă auziţi că spun docuri, 
înseamnă că aveţi un minut să treceţi după colţ, să urcați scara Și să ieșiți de 
sub grilaj. Dacă mă auziţi spunând matroana Moh, înseamnă că nu prea mai 
aveţi timp. Trageţi grilajul după voi. Veţi ieși în pivniţa principală de la 
Blackclift. Așteptaţi-mă acolo! 

Veturius dispare în întunericul unui tunel chiar din faţa noastră. Peste 
câteva minute auzim ceva ce seamănă cu cântecul unui betiv. Trag cu ochiul 
după colţ și îi văd pe paznici dându-și coate Și rânjind. Doi dintre ei se duc 
să verifice. Vocea lui Veturius sună convingător de amețită, apoi se aude o 
izbitură grea, urmată de o înjurătură și un hohot de râs. Unul dintre soldații 
care s-au dus să vadă ce se întâmplă îi cheamă și pe ceilalţi doi. Dispar cu 
toții. Mă aplec în faţă, pregătită să fug. „Haide! Haide!” 

În cele din urmă, din tuneluri se aude vocea lui Veturius: 

— ... m-au terminat la docuri... 

Izzi Și cu mine ne năpustim spre scară Și în câteva secunde ajungem la 
grilaj. Aproape mă felicit pentru cât de iute ne-am mișcat, dar Izzi chirăie 
ciudat în fața mea. 

— Nu pot deschide! 

Urc în faţa ei, apuc grilajul și-l împing. Nu se urnește. 

Paznicii se apropie. Aud din nou o bufnitură, apoi Veturius spune: 

— Cele mai bune fete sunt la matroana Moh, alea chiar știu să... 

— Laia! 

Izzi se uită disperată cum se apropie torţele. „Să dea dracii!” Gem 
înăbușit Și mă izbesc cu toată greutatea în grilaj. Durerea care mi se 
împrăștie în tot pieptul mă face să tresar, dar grilajul se deschide scârțâind și 
practic o împing pe Izzi prin deschizătură, apoi sar afară Și eu și-l închid 
chiar înainte să apară soldații în tunelul de dedesubt. 

Izzi se ascunde după un butoi, iar eu mă duc lângă ea. Peste câteva 
secunde apare Și Veturius din spatele grilajului, chicotind ca un betiv. Izzi ȘI 
cu mine schimbăm o privire. Oricât ar fi de nepotrivit, simt că mă pufnește 
râsul. 

— Mulţumesc, băieţi, strigă Veturius spre tunel. 


|»? 


Închide grilajul, ne observă și duce un deget la buze. 

Soldaţii încă ne-ar putea auzi. 

— Aspirant Veturius, șoptește Izzi. Tu ce ai păţi dacă ar afla comandantul 
că ne-ai ajutat? 

— N-o să afle, spune Veturius. Doar dacă n-aveţi voi de gând să-i spuneti, 
ceea ce nu v-aș sfătui. Haideţi, vă duc înapoi în camerele voastre. 

Urcăm scările pivniţei Și ieșim în curtea copleșită de o liniște funerară a 
Academiei Blackcliff. Tremur, deși noaptea nu-i rece. Este încă întuneric, 
dar spre răsărit cerul pălește, iar Veturius grăbește pasul. Traversăm repede, 
eu mă împiedic de iarbă, iar el, aflat lângă mine, mă prinde și mă ajută să-mi 
recapăt echilibrul. Căldura pielii lui îmi înfioară pielea. 

— Te simţi bine? mă întreabă. 

Mă dor picioarele, îmi vâjâie capul, și semnul făcut de comandant arde ca 
focul. Dar cel mai tare simt furnicăturile care mi-au cuprins tot corpul la 
apropierea Măștii. „Pericol!” pare să strige pielea mea. „Omul ăsta e 
periculos!” 

— N-am nimic, mă smucesc eu de lângă el. Sunt bine. 

ÎI privesc pe furiș în timp ce mergem. Cu masca pe faţă și între zidurile 
de la Blackcliff, Veturius pare soldatul Războinic desăvârșit. Nu pot împăca 
felul în care arată acum cu imaginea chipeșului băiat Tribal cu care am 
dansat. În tot acel timp, el a Știut cine eram. A Știut că-l minţeam în legătură 
cu familia mea. Deși e caraghios să-mi pese ce crede o Mască, simt că mi se 
face rușine din cauza acelor minciuni. 

Ajungem pe coridorul servitorilor Și Izzi se desparte de noi. 

— Mulţumesc, îi spune lui Veturius. 

Eu mă simt copleșită de vinovăție. N-o să mă ierte niciodată pentru toate 
prin câte a trecut. 

— Izzi, îi zic atingându-i braţul. Îmi pare rău. Dacă știam de razie, 
niciodată n-aș fi... 

— Glumești! spune Izzi. 

Se uită în spatele meu la Veturius și zâmbește, o strălucire albă care mă 
uimește cu frumuseţea ei. 

— N-aș da tot ce s-a întâmplat pentru nimic în lume, adaugă ea. Noapte 
bună, Laia. 

Mă uit după ea cu gura căscată. Se îndepărtează pe coridor ȘI dispare în 
camera ei. Veturius își drege vocea. Se uită la mine cu o expresie ciudată, ca 


ȘI cum Și-ar cere scuze. 

— Am... ăăă... am ceva pentru tine, zice, Și scoate o sticluţă din buzunar. 
Îmi pare rău că nu ţi-am adus-o mai devreme. Am fost... indisponibil. 

Iau sticluța. Degetele noastre se ating Și trag repede mâna înapoi. E sevă 
din rădăcină de sânger. Sunt uimită că a ţinut minte. 

— Eu doar... 

— Mulţumesc, îi spun în același timp. 

Tăcem amândoi. Veturius își trece mâna prin păr, apoi înlemnește 
încordat, ca un cerb care a simţit vânătorul. 

— Ce faci... icnesc eu când mă apucă în brațe, brusc Și strâns. 

Mă împinge și mă lipește de perete, iar mâinile lui îmi trimit furnicături 
în toată pielea și îmi fac inima să bată nebunește. Propria mea reacţie și 
capul care mi se învârte mă uimesc Și mă fac să tac. „Ce se petrece cu tine, 
Laia?” îmi strânge spatele cu palmele, ca și cum m-ar avertiza de ceva, apoi 
își apropie buzele de urechea mea și abia dacă îmi Șoptește: 

— Fă ce-ţi spun, exact când îţi spun. Altminteri, ești moartă. 

Știam eu! Cum am putut avea încredere în el? Proastă. Oh, ce proastă! 

— Împinge-mă, spune el. Luptă-te cu mine. 

Îl împing și fără să am nevoie de încurajarea lui. 

— Dă-te de pe mine... 

— Nu te purta așa, spune el tare, mieros, amenințător și nerușinat. Înainte 
nu te deranja... 

— Dă-i drumul, soldat, spune o voce rece, plictisită. 

Îmi îngheaţă sângele în vine și mă trag mai departe de Veturius. În cadrul 
ușii de la bucătărie, ca un spectru, stă comandantul. Oare de câtă vreme ne 
urmărește? De ce s-a trezit deja? 

Comandantul iese pe coridor Și mă măsoară rece din priviri, ignorându-l 
pe Veturius. 

— AȘadar, cu asta te ocupi, spune ea, cu părul blond desfăcut pe umeri, cu 
halatul înnodat strâns. Tocmai am coborât. Am sunat după apă acum cinci 
minute. 

— Eu... Eu... 

— Era doar o chestiune de timp, bănuiesc. Ești frumoasă. 

Nu întinde mâna după cravașă și nu ameninţă că mă va ucide. Nici măcar 
nu pare furioasă. Doar iritată. 

— Soldat, spune ea. Întoarce-te la cazarmă. Ai stat destul cu ea. 


— Da, comandante. 

Veturius se dezlipește de mine parcă împotriva voinţei lui. Încerc să scap 
din strânsoare, dar mă ţine de după șolduri cu o mână posesivă de proprietar. 

— Ai trimis-o la culcare. Am bănuit că nu mai aveai treabă cu ea. 

— Veturius? 

Comandantul, îmi dau seama acum, nu l-a recunoscut în întuneric. Nu Și-a 
bătut capul să se uite la el. Acum îşi privește fiul neîncrezătoare. 

— Tu? Cu o sclavă? 

— Mă plictiseam, ridică el din umeri. Am zăcut la infirmerie zile în şir. 

Mi se aprind obrajii. Acum înţeleg de ce m-a luat în brațe și mi-a spus să 
mă lupt cu el. Încerca să mă protejeze de comandant. Probabil că i-a simţit 
prezenţa. În felul ăsta, nu putea dovedi nimeni că nu-mi petrecusem ultimele 
ore cu Veturius. Elevii violau sclave tot timpul, așa că nu urma să fim 
pedepsiți nici el, nici eu. 

Cu toate astea, tot e umilitor. 

— Aștepți să te cred? ridică ea capul. Nu te-ai atins de vreo sclavă în 
viața ta. 

Comandantul simte minciuna — o miroase. 

— Cu tot respectul, comandante, asta numai din cauză că le scoţi ochii, 
zice Veturius, apoi își vâră degetele în părul meu și trage. Sau le desfigurezi 
cu cuțitul. Asta, însă — îmi întoarce faţa spre el Și se uită spre mine ca Și cum 
mi-ar transmite un avertisment — este încă întreagă. Mă rog, aproape. 

— Pleacă, Veturius, îl fulgeră comandantul din priviri. Data viitoare fă-ți 
de cap cu o slujnică de la popotă. Fata asta e a mea. 

Veturius îȘi salută scurt mama, îmi dă drumul și iese legănat pe ușă, fără 
să mai arunce vreo privire înapoi. 

Comandantul mă cercetează din priviri de parcă ar căuta semne pentru ce 
crede că s-a întâmplat. Mă apucă de bărbie și îmi ridică faţa spre ea. Mă 
ciupesc de picior până îmi dă sângele și ochii mi se umplu de lacrimi. 

— Oare n-ar fi fost mai bine să te pocesc la faţă ca pe bucătăreasă? 
murmură ea. Frumuseţea e un blestem când trăieşti printre bărbaţi. Probabil 
că mi-ai fi mulțumit, dacă o făceam. 

Își trece o unghie peste obrazul meu și mă cutremur. 

— Mă rog... 

Îmi dă drumul și se întoarce în cadrul ușii de la bucătărie zâmbind — o 
strâmbătură amară a gurii, fără pic de bucurie. Spiralele tatuajului ei ciudat 


strălucesc în lumina lunii. 
— Incă mai e timp. 


30. 


Elias 


Trei zile după Festivalul Lunii, Helene încă mă evită. 

Mă ignoră când îi bat la ușă, pleacă de la popotă când apar eu Și se retrage 
când o abordez direct. Dacă suntem puși să ne antrenăm împreună, mă atacă 
de parcă aș fi Marcus. Când vorbesc cu ea, surzește brusc. 

La început o las în pace, dar cam în a treia zi, mă satur. În drum spre 
terenul de instrucție, încerc să inventez un plan s-o fac să mă asculte — ceva 
care implică un scaun, o frânghie și poate un căluș, ca să nu aibă încotro —, 
dar Cain apare lângă mine brusc, ca o stafie. 

— Ah, Cain! Nu mai face asta! 

— Mă bucur să te întâlnesc, aspirant Veturius. Minunată vreme! 

Profetul se uită admirativ la cerul albastru Și încins. 

— O fi, dacă nu ești nevoit să te antrenezi cu două săbii Și să te coci sub 
un soare ca-n cuptor, mormăi eu. 

Nu-i nici măcar amiază, iar eu sunt complet scăldat în sudoare și deja mi- 
am dat cămașa Jos. Dacă Helene ar fi vorbit cu mine, s-ar fi încruntat Și mi- 
ar fi spus că încalc regulamentul. Dar mie mi-e prea cald ca să-mi mai pese. 

— Te-ai vindecat după cea de-a doua Încercare? întrebă Cain. 

— Nu mulțumită ţie. 

Vorbele îmi zboară de pe buze înainte să le pot opri, dar nu simt vreo 
părere specială de rău. Atentatele multiple la viaţa mea m-au făcut să nu-mi 
prea mai pese de bunele maniere. 

— Încercările nu sunt menite să fie ușoare, Elias. De aceea se și numesc 
Încercări. 

— Nu mi-am dat seama. 

Iuţesc pasul, sperând că Profetul o să mă lase în pace. Nu se întâmplă așa. 

— Îţi aduc un mesaj, spune el. Următoarea Încercare va avea loc peste 
Șapte zile. 

Măcar de data asta suntem avertizaţi. 

— Și cum o să fie? întreb eu. Ne biciuiţi în public? Ne închideţi o noapte 
într-un cufăr împreună cu o sută de vipere? 


— Vei avea de luptat cu un inamic redutabil, spune Cain. Nimic care să 
nu-ți stea în puteri. 

— Ce fel de inamic? Care-i $șmecheria? 

Nici gând să-mi spună Profetul ce mă așteaptă fără să omită ceva esenţial. 
Dacă ne batem cu o mare de spirite. Sau cu un djinn. Sau cu orice alt fel de 
creaturi pe care le trezesc ei din întuneric. 

— N-am trezit din întuneric nimic ce nu era treaz deja, spune Cain. 

Mă abțin din greu să nu reacționez. Dacă îmi mai umblă prin minte, jur 
că-l retez cu sabia, Profet sau nu! 

— Nu ti-ar folosi la nimic, Elias, zâmbește Cain oarecum trist Și apoi face 
semn din cap spre terenul unde se antrenează Helene. Îţi cer să-i transmiţi 
mesajul Și aspirantului Aquilla. 

— S-ar putea să fie cam dificil, întrucât Aquilla nu vorbește cu mine. 

— Sunt sigur că vei găsi o cale. 

Se face nevăzut, lăsându-mă Și mai prost dispus ca înainte. 

Când mă mai cert cu Helene, ne împăcăm de obicei după câteva ceasuri, 
cel mult o zi. Trei zile înseamnă un record pentru noi. În plus, n-am mai 
văzut-o niciodată ieșindu-și din fire ca acum trei nopți. Chiar Și în bătălie 
rămâne mereu calmă, controlată. 

În ultimele câteva săptămâni a fost alta. Mi-am dat seama, deși m-am 
făcut ca prostul că nu văd. Nu-i mai pot ignora comportamentul. Probabil că 
are legătură cu scânteia aceea dintre noi, cu atracţia pe care o simțim. Ori o 
alungăm, ori ne lăsăm în voia ei. Deși a doua variantă mi se pare mai 
plăcută, îmi dau seama că ar naște complicații nedorite de niciunul dintre 
noi. 

Când s-a schimbat Helene? Până acum Și-a controlat mereu toate trăirile, 
toate dorinţele. Nu a arătat niciun fel de interes pentru vreunul dintre colegii 
ei Și, cu excepția lui Leander, nimeni n-a fost atât de tâmpit încât să încerce 
să-i facă avansuri. 

Ce s-a întâmplat între noi de s-au schimbat lucrurile? Mă gândesc când am 
văzut-o prima oară purtându-se ciudat. A fost în dimineaţa în care m-a găsit 
în catacombe. Am încercat să-i distrag atenția privind-o cu subînţeles. Am 
făcut-o fără să mă gândesc, sperând s-o împiedic să-mi găsească raniţa. M- 
am gândit că o să creadă doar că fac pe cocoșul. 

De aici să fi început totul? De la o singură privire? Oare se poartă atât de 
ciudat pentru că își imaginează că o doresc Și se gândește că ar trebui să mă 


dorească Și ea? 

Dacă așa stau lucrurile, trebuie să lămuresc situația imediat. O să-i spun 
că a fost o întâmplare, că n-am vrut să pară astfel, că nu urmăresc nimic. 

Oare îmi va accepta scuzele? „Doar dacă te umilești destul”. 

Bine. Merită s-o fac. Dacă vreau să-mi obţin libertatea, trebuie să câștig 
următoarea Încercare. În primele două, eu și Hel am depins unul de celălalt 
ca să supravieţuim, în cea de-a treia, probabil că va fi la fel. Am nevoie să 
fie de partea mea. 

O găsesc pe terenul de instrucție luptându-se cu Tristas sub supravegherea 
unui centurion. Eu Și băieţii îl tachinăm pe Tristas pentru că se gândește 
mereu la logodnica lui, dar el este de fapt unul dintre cei mai buni spadasini 
de la Blackcliff, inteligent și iute ca o pisică. O așteaptă pe Helene să 
greșească și să profite astfel de agresivitatea ei. Dar apărarea lui Hel se 
dovedește la fel de inexpugnabilă ca zidurile de la Kauf. La câteva minute 
după ce am ajuns, respinge unul dintre atacurile lui Tristas Și îi ţintește 
inima cu vârful sabiei. 

— Salutare, mărite aspirant! strigă Tristas când mă vede. 

Helenei îi înțepenesc umerii, ne aruncă o privire rapidă și se îndepărtează 
iute. Împreună cu Faris și cu Dex, Tristas a încercat și el să afle ce s-a 
întâmplat între mine și Helene în noaptea petrecerii la care n-am participat 
niciunul. Hel a tăcut cu aceeași încăpățânare ca mine, Și până la urmă băieții 
au renunțat, mulţumindu-se doar să mormăie cu subînțeles atunci când 
ajungem să luptăm unul contra altuia pe terenul de instrucție. 

— Aquilla, o strig, în timp ce își vâră săbiile în teacă. Trebuie să stăm de 
vorbă. 

Liniște. 

„Bine, atunci”. 

— Cain mi-a cerut să-ţi spun că viitoarea Încercare va avea loc peste 
Șapte zile. 

Mă îndrept către armurărie, deloc surprins să-i aud pașii în urma mea. 

— Hei, despre ce e vorba? zice ea și mă apucă de umăr, întorcându-mă cu 
faţa. Ce fel de Încercare va fi? 

E roșie la față și-i strălucesc ochii. „La naiba, e drăguță foc când e 
furioasă!” 

Gândul mă ia prin surprindere, însoţit de o răbufnire violentă de dorință. 
„E Helene, Elias. Helene”. 


— Încercare de luptă, răspund. Ne vom confrunta „cu un inamic 
redutabil”. 

— Aha, spune ea. Bine. 

Dar nu se mișcă, doar se uită la mine fioros, fără să știe că buclele care 1- 
au scăpat din coada împletită îi fac căutătura mai puțin intimidantă decât i-ar 
plăcea ei. 

— Hel, ascultă. Știu că ești furioasă, dar... 

— Hei, du-te Și pune-ţi o cămașă! 

Se îndepărtează mormăind ceva despre fraierii care fac pe grozavii ȘI nu 
respectă regulamentul. Îmi înăbuș un răspuns nervos. De ce naiba e atât de 
încăpăţânată? 

Când intru în sala armelor, mă izbesc fix de Marcus, care mă împinge în 
tocul ușii. Deocamdată, Zak nu e cu el. 

— Târfa ta tot nu-ţi vorbește? zice el. Nu mai vrea să-și petreacă timpul 
cu tine, așa-i? Te evită... îi evită pe ceilalţi băieţi... e singură... 

Se uită gânditor cum se îndepărtează Helene. Duc mâna spre sabie, dar 
Marcus ţine deja un pumnal lipit de burta mea. 

— Îmi aparţine mie, să știi. Am visat asta. 

Calmul lui mă înfioară mai mult decât dacă Și-ar fi dat aere. 

— Într-una din zilele astea, continuă el, o s-o găsesc când n-o să fii tu prin 
preajmă ȘI o s-o fac a mea. 

— Ține-te departe de ea! Dacă i se întâmplă ceva, te despic de la gât până 
la vintre... 

— Numai gura-i de tine, zice Marcus. Nu faci niciodată nimic. Nu-i de 
mirare, din partea unui trădător căruia nici nu i s-a lipit bine masca. Masca ta 
știe că ești slab, Elias, șoptește el și se apleacă spre mine. De asta nu se 
contopește cu tine. Și tot de asta ar trebui să te omor. 

Îmi împinge pumnalul în stomac până când începe să se prelingă un firicel 
de sânge. O apăsare, o răsucire Și m-ar putea eviscera ca pe un pește. 
Tremur de furie. Sunt la mila lui ȘI-l urăsc pentru asta. 

— Din păcate, ne privesc centurionii, zice Marcus, trăgând cu ochiul spre 
stânga, de unde se apropie rapid un instructor de luptă. Și prefer să te ucid 
încet. 

Se îndepărtează agale și-l salută pe centurion când trece pe lângă el. 

Furios pe mine însumi, pe Helene, pe Marcus, aproape că smulg ușa 
armurăriei din ţâțâni și mă duc direct spre rastelul cu arme grele. Aleg o 


ghioagă cu trei muchii, o răsucesc prin aer Și îmi închipui că-i smulg capul 
lui Marcus. 

Când mă întorc pe terenul de instrucție, centurionul mă pune să fac 
pereche cu Helene. Furia mea răbufnește și îmi contaminează fiecare 
mișcare. De partea cealaltă, Helene își transformă propria furie într-o 
eficiență glacială. Îmi smulge ghioaga din mână și peste numai câteva 
minute sunt nevoit să mă dau bătut. Ea se duce dezgustată să lupte cu 
următorul adversar, în timp ce eu mă străduiesc cu greu să mă pun pe 
picioare. 

Îl văd pe Marcus uitându-se de pe cealaltă parte a terenului — nu mă 
urmărește pe mine, ci pe ea. Ochii îi strălucesc și mângâie cu degetele un 
pumnal. 

Faris îmi întinde mâna Și mă ajută să mă ridic. Îi chem mai aproape pe 
Dex Și pe Tristas, strâmbându-mă la vederea vânătăilor pe care mi le-a lăsat 
Helene. 

— Aquilla vă evită în continuare? 

— De parcă am fi ciumaţi, încuviințează Dex. 

— Stați oricum cu ochii pe ea, le spun. Chiar dacă vă ține la distanţă. 
Marcus știe că se ferește de noi. E doar o chestiune de timp până se va 
hotărî să atace. 

— Ştii bine că Hel ne-ar omori dacă ne-ar prinde că facem pe câinii de 
pază, zice Faris. 

— Ce preferi, s-o vezi furioasă sau s-o vezi bătută măr? 

Faris pălește. Promite împreună cu Dex să aibă grijă de ea și pe urmă 
pleacă de pe terenul de instrucție privindu-l cu ură pe Marcus. 

— Ehas... 

Tristas zăbovește lângă mine și pare alarmant de stânjenit. 

— Dacă vrei, putem sta de vorbă despre... încearcă el să pună ceva, 
scărpinându-și tatuajul. Ştii, am avut și eu câteva momente proaste cu Aelia. 
În caz că ai chef să vorbim despre Helene... 

„Aha. Sigur”. 

— Eu și Helene nu suntem... Suntem doar prieteni. 

Tristas oftează. 

— Ştii că este îndrăgostită de tine, nu-i așa? 

— Nue... Nu... 

Nu reușesc să-mi fac buzele să se miște, așa că închid gura și mă uit la el 
cu o întrebare mută în priviri. Mă aștept să izbucnească în râs în orice 


moment, să mă bată pe spate și să spună: „Am glumit! Mamă, Veturius, ce 
față ai făcut...” 

În orice moment. 

— Crede-mă, zice Tristas. Am patru surori mai mari. Sunt singurul dintre 
voi toţi care a avut o relaţie mai lungă de o lună. Este îndrăgostită de tine. Și 
nu de ieri, de azi. 

— Păi, e Helene, spun eu ca prostul. Adică, hai, toţi ne-am gândit la ea... 
Numai că ea nu se gândește la noi. Ne-a văzut în cele mai proaste momente. 

Mă gândesc la Încercarea Curajului și la plânsul meu cu sughiţuri atunci 
când mi-am dat seama că era ea cea reală și nu vreo halucinație. 

— Cum ar putea ea să... 

— Cine știe, Elias? spune Tristas. Helene poate omorî un bărbat dintr-o 
singură lovitură, luptă cu sabia ca un diavol Și e în stare să ne bage pe toti 
sub masă la un chef. Din cauza asta, s-ar putea ca noi să fi uitat că e totuși o 
fată. 

— Eu n-am uitat că Helene e fată. 

— Nu mă refer la fizic. Vorbesc despre ce-i în capul ei. Fetele se gândesc 
la lucrurile astea altfel decât noi. Este îndrăgostită de tine. Indiferent ce s-a 
întâmplat între voi, de aici se trage. Te asigur. 

„Nu-i adevărat”, se străduiește mintea mea să nege. E doar dorință. Nici 
vorbă de dragoste! 

„Taci, capule!” spune inima. O știu pe Helene la fel de bine cum știu să 
lupt, cum Știu să ucid. Îi știu mirosul fricii și zbaterea sângelui sub piele. 
Știu că i se umflă ușor nările atunci când minte și că ţine palmele între 
genunchi când doarme. Îi știu părţile minunate. Îi știu și părţile urâte. 

Furia ei împotriva mea vine dintr-un loc adânc. Un loc întunecat. Un loc 
pe care nu admite că-l are. În ziua în care m-am uitat la ea atât de nesăbuit, 
am făcut-o să creadă că poate există Și în mine un astfel de loc. Că poate nu 
simte doar ea astfel. 

— Este prietena mea cea mai bună, îi spun lui Tristas. Nu pot porni cu ea 
pe calca asta. 

— Nu, nu poți. 

Citesc compătimire în ochii lui Tristas. Ştie ce înseamnă Helene pentru 
mine. 

— Exact asta-i problema. 


31. 
Laia 


Dorm puţin și prost, bântuită de ameninţarea comandantului. „Încă mai e 
timp”. Mă trezesc înainte de ivirea zorilor Și continuă să mă urmărească 
bucăţi de coșmar: faţa mea plină de tăieturi, însemnată; fratele meu atârnând 
în Ștreang, cu părul blond fluturând în vânt. 

„Gândește-te la altceva”. Închid ochii și-l văd pe Keenan; îmi amintesc 
cum m-a invitat la dans, atât de timid și de diferit de el însuși. Focul din 
ochii lui atunci când mă învârtea — am crezut că însemna ceva. Dar a plecat 
atât de brusc! O fi bine? O fi scăpat de razie? O fi auzit strigătul de 
avertisment al lui Veturius? 

Veturius. Îi aud râsul, îi simt mirosul de mirodenii și trebuie să alung cu 
forța aceste senzaţii ca să pun în locul lor adevărul. Veturius e o Mască. Este 
dușmanul. 

De ce m-a ajutat? A riscat să fie trimis la închisoare pentru asta — ba chiar 
mai rău, dacă sunt adevărate zvonurile despre Garda Neagră și epurările lor. 
Nu-mi vine să cred că a făcut-o numai pentru mine. O fi fost ca să se 
distreze? O fi vreun joc pervers de-al Războinicilor pe care nu-l înţeleg încă? 

„Nu-ţi bate capul cu asta, Laia”, îmi șoptește Darin în minte. „Scoate-mă 
de aici”. 

Aud pași în bucătărie — bucătăreasa pregătește micul dejun. Dacă femeia 
s-a trezit, înseamnă că Izzi nu poate fi prea departe. Mă îmbrac repede, 
sperând să dau de ea înainte să ne trimită bucătăreasa la treburile zilnice. Izzi 
trebuie să știe vreo intrare secretă în Blackcliff. 

Dar se pare că Izzi a plecat deja să facă un comision. 

— Nu se întoarce înainte de prânz, îmi spune bucătăreasa. Nu că ar fi 
treaba ta. 

Bătrâna îmi arată o mapă neagră de pe masă. 

— Comandantul a spus să-i duci mapa asta lui Spiro Teluman înainte să te 
apuci de celelalte treburi. 

Îmi înăbuș un oftat. Voi mai avea de așteptat până să pot vorbi cu Izzi. 

Ajung la atelierul lui Teluman Și observ cu surprindere că ușa e deschisă 
Și că în fierărie arde focul. Fierarul bate cu barosul o bucată încinsă de oţel, 


iar de pe faţă îi curg pârâiașe de sudoare până pe vesta cu urme de arsuri. 
Lângă el stă în picioare o fată Tribală înfășurată în văluri subțiri de culoare 
roz, cu tivurile brodate cu oglinjoare rotunde, mici. Fata murmură ceva ce nu 
pot auzi din cauza bătăilor de ciocan. Teluman mă salută cu un gest din cap, 
dar continuă discuţia cu fata. 

Îi urmăresc stând de vorbă și îmi dau seama că ea e mai mare decât am 
crezut la început, probabil că are în jur de douăzeci Și cinci de ani. Are părul 
negru mătăsos vârstat cu șuviţe roșii ca focul și împletit în codițe subțiri și 
complicate, iar chipul ei îmi este familiar. O recunosc: a dansat cu Veturius 
la Festivalul Lunii. 

Dă mâna cu Teluman, îi întinde o pungă cu bani Și se îndreaptă spre ușa 
din spate, măsurându-mă din priviri. Ochii ei zăbovesc pe cătușele mele de 
sclavă, iar cu îmi feresc privirea. 

— O cheamă Afya Ara-Nur, îmi spune Spiro Teluman după ce tânăra 
pleacă. Este singura femeie șef de trib. Una dintre cele mai periculoase 
femei pe care le-am cunoscut vreodată. Și una dintre cele mai isteţe. Tribul 
ei transportă arme pentru Rezistenţa Cărturarilor din ţinutul Marinn. 

— De ce-mi spui mie asta? 

Ce-o fi cu el? Astea sunt informații pentru care pot fi ucisă. 

Spiro ridică din umeri. 

— Majoritatea armelor pe care le-a luat ea au fost făcute de fratele tău, 
îmi spune. M-am gândit că poate ai vrea să știi unde ajung. 

— Nu, nu vreau să Știu! 

Oare de ce nu înţelege? 

— Nu vreau să am nimic de-a face cu... cu orice te-ai ocupa tu. Nu vreau 
decât ca lucrurile să redevină cum erau înainte ca fratele meu să-ţi fi fost 
ucenic. Înainte ca oamenii Imperiului să-l fi luat din cauza asta. 

— Ai putea la fel de bine să vrei să dispară cicatricea aia. 

Teluman face semn din cap spre K-ul făcut de comandant, care se zărește 
de sub mantia mea desfăcută. Îmi strâng mai bine haina la piept. 

— Lucrurile nu mai redevin niciodată cum au fost, continuă el, întorcând 
metalul încins cu o pereche de clești și lovindu-l mai departe cu ciocanul. 
Dacă Imperiul l-ar elibera mâine pe Darin, el ar veni încoace Și s-ar apuca 
din nou să facă arme. Destinul lui este să-și ajute poporul să-și răstoarne 
asupritorii. lar destinul meu este să fiu alături de el. 

Trufia lui Teluman mă scoate din sărite și vorbesc fără să gândesc. 


— AȘadar, te-ai transformat în salvatorul Cărturarilor, după ce ani în Șir ai 
făurit armele care ne-au distrus? 

— Trăiesc cu păcatele mele în fiecare zi, îmi răspunde aruncând cleștele 
ȘI întorcându-se spre mine. Trăiesc plin de vinovăție. Numai că există două 
feluri de vinovăție, fato: una care te sleiește de puteri Și alta care te ajută să- 
ti înţelegi menirea. În ziua în care am făcut ultima armă pentru Imperiu, am 
tras o linie în mintea mea. Mi-am spus că n-o să mai fac niciodată săbii 
pentru Războinici. Că n-o să-mi mai mânjesc niciodată mâinile cu sângele 
Cărturarilor. Nu voi încălca linia aceea. Mai bine mor decât s-o încalc. 

Strânge barosul în mână ca pe o armă, iar faţa colţuroasă îi este luminată 
de o înflăcărare ţinută sub control. Așadar, de asta a acceptat Darin să-i fie 
ucenic. În ferocitatea acestui bărbat există ceva din mama noastră, iar în felul 
în care se poartă, ceva din tata. Pasiunea lui e vie și molipsitoare. Când 
vorbește, îmi doresc să-l cred. Îmi întinde palma. 

— Ai un mesaj? Îi dau mapa. 

— Ai spus că mai degrabă mori, decât să încalci acea linie. Și totuși, faci 
o armă pentru comandant. 

— Nu, zice Spiro, răsfoind mapa. Mă prefac că-i fac o armă, ca să te 
trimită în continuare cu mesaje. Atâta vreme cât crede că interesul meu față 
de tine îi va aduce un paloș Teluman, n-o să-ți facă niciun rău ireparabil. S- 
ar putea chiar să reușesc s-o conving să mi te vândă. Atunci aș putea 
sfărâma chestiile astea — arată spre cătușele de la mâinile mele — Și ai fi 
liberă. 

Spre surpriza mea, Spiro se uită brusc în altă parte, ca și cum ar fi 
stânjenit. 

— Măcar atât pot să fac și eu pentru fratele tău, adaugă. 

— Va fi executat, Șoptesc. Într-o săptămână. 

— Executat? zice Spiro. Nu se poate. Dacă urma să fie executat, ar fi fost 
tot în închisoarea Centrală, dar l-au mutat de acolo. Încă nu știu unde. De 
unde ai aflat că va fi executat? mă întreabă, mijind ochii. Cu cine ai stat de 
vorbă? 

Nu-i răspund. Poate că Darin a avut încredere în fierar, dar eu nu reușesc 
încă să am. Poate că Teluman este cu adevărat un revoluționar. Sau poate că 
e doar un spion foarte convingător. 

— Trebuie să plec, îi spun. Bucătăreasa așteaptă să mă întorc. 

— Laia, stai puţin... 


Nu mai aud restul. Am ieșit deja pe ușă. 

În drum spre Blackeliff încerc să-mi scot din minte vorbele lui, dar nu 
reușesc. Darin a fost mutat? Când? Unde? De ce nu mi-a spus Mazen nimic? 

Cum se simte fratele meu? Suferă? Oare Războinicii i-au rupt oasele? I-au 
sfărâmat degetele? Dar dacă... 

„Gata!” Bunica mi-a spus cândva că există speranţă în viaţă. Dacă Darin 
trăiește, altceva nu mai contează. Dacă reușesc să-l scot din închisoare, 
restul poate fi reparat. 

Pe drumul de întoarcere trec prin Piaţa Execuţiei, unde ștreangurile atârnă 
ostentativ de goale. N-a mai fost spânzurat nimeni de zile în șir. Keenan a 
spus că Războinicii păstrează execuțiile pentru noul Împărat. Marcus și 
fratele lui s-ar bucura de un astfel de spectacol. Dar dacă va câștiga 
altcineva? Oare Aquilla ar zâmbi văzând în Ștreang femei Și bărbați 
nevinovați? Dar Veturius? 

În fața mea, mulţimea încetinește și se oprește. O caravană Tribală de 
douăzeci de căruţe traversează agale piaţa. Mă întorc, sperând s-o ocolesc, 
dar Și restul au aceeași idee, așa că rezultă o îmbulzeală de trupuri care se 
împing Și se înghiontesc înjurând. 

— Așadar, ești bine, aud din mijlocul haosului. 

Îi recunosc vocea într-o clipă. Poartă o vestă tribală, dar de sub glugă îi ies 
la iveală șuviţe roșii. 

— N-am fost sigur dacă ai scăpat de razie, zice Keenan. Am stat toată ziua 
cu ochii pe piaţă, sperând să apari. 

— i tu ai scăpat... 

— Am reușit să plecăm cu toţii exact la timp. Războinicii au ridicat astă- 
noapte peste o sută de Cărturari. Prietena ta a scăpat Și ea? întreabă Keenan 
ridicând capul. 

— Fa... a... 

Dacă spun că Izzi e bine, înseamnă să recunosc că am luat-o cu mine în 
mod intenționat la o întâlnire informativă. Keenan mă priveşte fără să 
clipească. Și-ar da seama că mint de la un kilometru. 

— Da, spun eu. A scăpat Și ea. 

— A aflat că ești spion. 

— Mă ajută. Știu că n-ar fi trebuit, dar... 

— Dar așa s-a întâmplat. Este în joc viaţa fratelui tău, Laia. Înţeleg. 


În spatele nostru se iscă o încăierare. Keenan îmi pune mâna pe umeri Și 
mă întoarce, așezându-se el între mine Și loviturile care zboară prin aer. 

— Mazen a stabilit o întâlnire peste opt zile. Dimineaţa, la al zecelea 
clopot. Să vii aici, în piață. Dacă vrei să mai vorbim Și înainte, pune-ţi pe 
cap o eșarfă cenușie și așteaptă în partea de miazăzi a pieţei. O să se uite 
cineva după tine. 

— Keenan, zic eu, neputând să-mi scot din minte ce a spus Teluman 
despre Darin. Eşti sigur că fratele meu se află în închisoarea Centrală? Că 
urmează să fie executat? Am auzit că a fost mutat... 

— Spionii noștri sunt de încredere, zice Keenan. Mazen ar fi aflat dacă îl 
mutau. 

Simt furnicături pe gât. Ceva nu-i în regulă. 

— Ce îmi ascunzi? 

Keenan își freacă barba țepoasă și grija mea sporește. 

— Nimic pentru care să-ți faci griji, Laia. 

„La naiba!” îi întorc faţa către mine Și-l silesc să mă privească în ochi. 

— Dacă are legătură cu Darin, trebuie să-mi fac griji. 

E vorba despre Mazen? S-a răzgândit? 

— Nu, zice Keenan, dar tonul lui nu prea reușește să mă liniștească. Nu 
cred. Dar se poartă ciudat. Nu vorbește despre misiune. Ascunde rapoartele 
spionilor. 

Încerc să găsesc justificări. Poate că Mazen se teme că misiunea riscă să 
fie compromisă. Îi spun și lui Keenan, dar clatină din cap. 

— Nu-i numai asta, zice el. Nu am nicio confirmare, dar cred că 
plănuiește altceva. Ceva mare. Ceva care nu are legătură cu Darin. Dar cum 
l-am putea salva pe Darin Și îndeplini în același timp altă misiune? Nu avem 
destui oameni. 

— Întreabă-l, spun eu. Ești secundul lui. Are încredere în tine. 

— Oh, se strâmbă Keenan. Nu-i chiar așa. 

Oare o fi ieșit din grațiile lui Mazen? N-am timp să-l întreb. În faţa 
noastră, caravana a reușit să traverseze piaţa și mulţimea se îmbulzește 
înainte. În înghesuială, mi se desface mantia. Lui Keenan îi cad ochii pe 
cicatricea mea. E atât de vizibilă, atât de roșie și de hidoasă, mă gândesc eu 
nefericită. Cum să nu se uite la ea? 

— Pe toţi dracii! Ce s-a întâmplat? 

— M-a pedepsit comandantul. Acum câteva zile. 

— N-am Știut, Laia. De ce nu mi-ai spus? 


Toată răceala i se topește când se uită la cicatrice. 

— Ți-ar fi păsat? 

Mă privește în ochi, surprins. 

— Oricum, nu-i cine știe ce, față de ce aș fi putut păţi, continui eu. Lui 
Izzi i-a scos un ochi. Și ar trebui să vezi ce i-a făcut bucătăresei. Toată faţa ei 
este... E o cicatrice urâtă... oribilă. Îmi dau seama. 

— Nu, îmi spune, ca Și cum mi-ar da un ordin. Să nu te gândești așa. E 
un semn că i-ai supravieţuit. Un semn că ești curajoasă. 

Mulțimea se scurge pe lângă noi, ne depășește. Oamenii ne înghiontesc Și 
mormăie trecând pe lângă noi. Dar pe urmă totul păleşte, căci Keenan mă ia 
de mână Și își plimbă privirea de la ochi la buzele mele și înapoi într-un fel 
care nu trebuie explicat. Observ că are în colţul gurii un pistrui perfect 
rotund. Mă trage spre el și simt cum mi se preling încet prin corp fuioare de 
căldură. Pe urmă, un Marinar înveșmântat în piele ne împinge ca să-și facă 
loc, iar gura lui Keenan se strâmbă într-un zâmbet scurt, melancolic. Mă 
strânge de mână. 

— Ne vedem curând. 

Dispare în mulţime, iar eu mă grăbesc să mă întorc la Blackcliff. Dacă 
Izzi Știe o cale de intrare, am timp s-o văd cu ochii mei Și să mă întorc să 
transmit informația. Pe urmă nu mai rămâne decât ca Rezistenţa să-l salveze 
pe Darin, iar eu voi termina cu toate astea. Nu voi mai avea parte de cicatrice 
Și de bice. Se va sfârși cu teroarea și cu spaimele. „Și poate atunci”, 
Șoptește o parte din mine, „voi petrece mai mult decât câteva clipe cu 
Keenan”. 

O găsesc pe Izzi în curtea din spate, freacă cearșafuri lângă pompa de apă. 

— Nu știu decât poteca aceea ascunsă, Laia, îmi răspunde. Nici măcar nu- 
1 secretă, este doar prea periculoasă ca s-o folosească cineva. 

Pompez apă cu forță, încercând să acopăr sunetul vocilor noastre cu 
scârțâitul metalului. Izzi se înșală. Nu se poate! 

— Nu tii niciun tunel? insist eu. Sau... poate știe alt sclav? 

— Ai văzut cum a fost noaptea trecută. Am reușit să trecem prin tuneluri 
numai datorită lui Veturius. lar să-i întrebi pe ceilalți sclavi ar fi riscant. Unii 
dintre ei sunt spionii comandantului. 

„Nu — nu — nu!” Ceea ce mai devreme mi se părea timp din belșug — opt 
zile întregi — acum nu mai înseamnă nimic. Izzi îmi dă un cearșaf proaspăt 
spălat şi-l întind pe frânghie cu mâini nerăbdătoare. 


— O hartă, atunci. Trebuie să existe undeva o hartă a acestui loc. 

La gândul ăsta, Izzi se luminează. 

— S-ar putea, zice ea. În biroul comandantului... 

— Singurul loc unde poți găsi o hartă a Blackcliff-ului, intervine o voce 
stridentă, e în capul comandantului. Și nu cred că aţi vrea să cotrobăiți pe- 
acolo. 

Casc gura ca un pește rămas pe uscat. Bucătăreasa, cu pasul la fel de 
neauzit ca al stăpânei ei, se ivește chiar din spatele cearșafului pe care 
tocmai l-am întins. 

La apariţia bruscă a bucătăresei, Izzi tresare, dar apoi, spre marea mea 
surpriză, se ridică în picioare ȘI-Și încrucișează braţele la piept. 

— Trebuie să existe ceva, îi spune ea bătrânei. Cum să păstreze harta doar 
în cap? Are nevoie de un punct de orientare. 

— Când a devenit comandant, zice bucătăreasa, Profeţii i-au dat o hartă ca 
s-o memoreze Și apoi s-o ardă. Așa s-a procedat mereu la Blackcliff. Când 
eram mai tânără Și chiar mai proastă decât tine, pufnește ea, văzându-mi 
surpriza de pe chip, stăteam cu ochii larg deschiși și cu urechile ciulite. 
Acum am capul plin de cunoștințe nefolositoare Și care nu fac bine nimănui. 

— Nu sunt nefolositoare, zic eu. Trebuie să știi o cale secretă de intrare în 
școală... 

— Nu Știu, mă întrerupe imediat bucătăreasa, cu cicatricile de pe faţă 
devenite livide. Și chiar dacă aș ști, nu ţi-aș spune. 

— Fratele meu se află la închisoarea Centrală, în celulele condamnaților 
la moarte. Urmează să fie executat peste câteva zile, Și dacă nu găsesc o cale 
secretă de intrare în Blackcliff... 

— Dă-mi voie să te întreb ceva, fato, zice bucătăreasa. Rezistenţa ţi-a 
spus că fratele tău se află la închisoare și că urmează să fie executat, nu-i 
așa? Dar ei de unde Știu? Și tu de unde știi că îți spun adevărul? Poate că 
fratele tău a murit deja. lar dacă se află cu adevărat în celulele condamnaților 
la moarte, nu vor reuși niciodată să-l scoată de-acolo. Asta i-ar putea-o 
spune chiar Și o piatră surdă și oarbă. 

— Dacă ar fi murit, mi-ar fi spus, mă încăpăţânez eu, întrebându-mă oare 
de ce nu mă ajută pur și simplu. Am încredere în ei, bine? Sunt nevoită să 
am încredere în ei. Pe lângă asta, Mazen susține că are un plan... 

— Ha! pufnește bucătăreasa. Data viitoare când îl mai vezi pe Mazen 
ăsta, întreabă-l unde se află exact fratele tău. În care celulă? Întreabă-l de 


unde știe și cine sunt spionii lui. Întreabă-l cum îl poate ajuta o intrare la 
Blackcliff să pătrundă în cea mai sigură închisoare din sud. După ce-ţi 
răspunde, vom vedea dacă o să mai ai încredere în ticălosul ăla. 

— Bucătăreaso... intervine Izzi, dar bătrâna se repede asupra ei. 

— Nu începe! Habar n-ai în ce te-ai băgat! Numai din cauza ta n-am 
pârât-o la comandant, zice ea, aproape scuipându-mă. De fapt, n-am deloc 
încredere că n-o să te toarne ea pe tine, ca să-și ușureze situaţia. 

— IzzI... 


Mă uit la prietena mea. 

— Indiferent ce mi-ar face comandantul, niciodată n-aș... 

— Crezi că un semn pe piept te-a făcut expertă în durere? zice 
bucătăreasa. Ai fost vreodată torturată, fato? Ai fost vreodată legată de masă 
ca să ţi se vâre pe gât cărbuni încinși? Ţi-a cioplit cineva vreodată fața cu un 
cuțit bont, în timp ce o Mască îţi toarnă apă sărată peste răni? 

O privesc cu răceală. Ştie răspunsul. 

— Habar n-ai dacă ai trăda-o pe Izzi, zice bucătăreasa, pentru că niciodată 
nu ti-au fost puse la încercare puterile. Comandantul a învăţat meserie la 
Kauf. Dacă te-ar interoga ea, ai trăda-o Și pe maică-ta. 

— Mama mea e moartă, îi spun. 

— Mulţumește cerului pentru asta! Cine știe ce p-p-pagube ar mai face ea 
Și rebelii, dacă-dacă ar mai trăi. 

Mă uit bănuitoare la bucătăreasă. lar se bâlbâie. Și iarăși atunci când 
vorbește despre Rezistență. 

— Bucătăreaso, zice Izzi, privind drept în ochii femeii Și părând cumva 
mai înaltă. Te rog s-o ajuţi. Nu ţi-am cerut nimic, niciodată. Îți cer acum. 

— Tu ce câștigi din asta? întreabă bucătăreasa strâmbând din gură de 
parcă ar fi gustat ceva acru. Ţi-a promis că te scoate de-aici? Că te salvează? 
Ești o proastă. Rezistenţa nu salvează pe nimeni de care nu are nevoie. 

— Nu mi-a promis nimic, răspunde Izzi. Vreau s-o ajut pentru că... pentru 
că este prietena mea. 

Eu Sunt prietena ta, spun ochii negri ai bucătăresei. Mă întreb pentru a 
suta oară cine este această femeie Și ce i-a făcut Rezistenţa — Și mama — de a 
ajuns să-i urască ȘI să nu aibă pic de încredere în oamenii ei. 

— Vreau doar să-l salvez pe Darin, îi spun. Și să scap de aici. 


— Toată lumea vrea să plece de-aici, fato. Şi eu vreau, Și Izzi. Până și 
blestemații de elevi vor să plece de-aici. Dacă vrei așa de tare să pleci, n-ai 
decât să te duci la prețioasa ta Rezistență și să ceri să-ţi dea altă misiune. 
Undeva unde să nu-ţi pierzi viața. 

Se îndepărtează. Ar trebui să fiu furioasă pe ea, dar în loc de asta, repet în 
minte ceva ce tocmai a spus. „Până și blestemaţii de elevi vor să plece de- 
aici. Până și blestemaţii de elevi vor să plece de-aici”. 

— Izzi, mă întorc eu spre prietena mea. Cred că știu cum să găsim o cale 
de ieșire din Blackcliff. 

Peste câteva ore stau ghemuită în spatele unui gard în de lângă cazărmile 
de la Blackcliff și mă întreb dacă n-am făcut o greșeală. Tobele au bătut 
stingerea, apoi au tăcut. Sunt aici de peste o oră, iar rădăcinile Și pietrele mi- 
au săpat Șanțuri în genunchi. Nici măcar un singur elev n-a ieșit din 
cazarmă. 

Dar la un moment dat, se va întâmpla Și asta. Așa cum a zis bucătăreasa, 
până Și elevii vor să plece de la Blackcliff. Trebuie să se strecoare cumva 
afară, altfel cum ar mai putea să bea și să meargă la târfe? Poate că unii în 
mituiesc pe paznicii de la poartă sau din tuneluri, dar cu siguranță mai există 
Și altă cale. 

Mă foiesc Și îmi schimb poziţia, înlocuind o creangă ascuțită cu alta. Nu 
pot să mai stau multă vreme la adăpostul tufișurilor. Izzi mă acoperă, dar 
dacă mă cheamă comandantul și nu apar, voi fi pedepsită. Mai rău, ar putea 
fi pedepsită chiar ȘI ea. 

„Ţi-a promis că te scoate de-aici? Că te salvează?” 

Nu i-am promis așa ceva lui Izzi, dar ar trebui. Acum, că bucătăreasa a 
adus vorba, nu pot să nu mă gândesc la asta. Ce se va întâmpla cu Izzi după 
plecarea mea? Rezistenţa a spus că va face brusca mea dispariţie de la 
Blackcliff să pară o sinucidere, dar comandantul oricum o s-o ia la întrebări 
pe ucenica de la bucătărie. Femeia asta nu se lasă păcălită atât de ușor. 

Nu pot accepta ca Izzi să fie supusă unui interogatoriu. Este prima mea 
prietenă adevărată, după Zara. Dar cum aș putea convinge Rezistenţa să-i 
ofere adăpost? Dacă n-ar fi fost Sana, nu m-ar fi ajutat nici pe mine. 

Trebuie să existe o cale. Aș putea-o lua pe Izzi cu mine atunci când plec. 
Rezistenţa nu va fi atât de lipsită de inimă încât s-o trimită înapoi — nu Și 
dacă Știu ce i s-ar putea întâmpla. În timp ce întorc problema pe toate 


părțile, apuc să mă uit la clădirea din față exact la timp ca să văd două 
siluete ieșind din cazarma Țestelor. Lumina cade pe părul mai deschis al 
uneia dintre ele și recunosc mersul furișat al celeilalte. Marcus Și Zak. 

Gemenii nu o iau spre poarta de la intrare și trec pe lângă grilajul 
tunelului din apropiere fără să-l ia în seamă, îndreptându-se în schimb spre 
una dintre clădirile cu săli de antrenament. 

Îi urmăresc, destul de aproape încât să pot auzi despre ce vorbesc, dar 
suficient de departe ca să nu mă observe. Cine știe ce mi-ar face dacă m-ar 
prinde pe urmele lor! 

— ... nu mal suport asta, ajunge la mine vocea unuia dintre ei. Parcă îmi 
controlează mintea. 

— Nu te mai purta ca o fetiţă, răspunde Marcus. Ne învaţă cum să nu-i 
lăsăm pe Profeţi să ne citească minţile. Ar trebui să fii recunoscător. 

Mă trag mai aproape, interesată în ciuda voinței mele. Oare vorbesc 
despre creatura din biroul comandantului? 

— De fiecare dată când mă uit în ochii lui, parcă-mi văd moartea, zice 
Zak. 

— Măcar o să fu pregătit. 

— Nu prea cred, spune Zak încetișor. 

Marcus mârâie iritat. 

— Nu-mi place nici mie de el, dar trebuie să câștigăm Încercările. Așa că 
tin’te tare! 

Intră în clădirea de antrenament, și eu prind ușa grea de stejar chiar 
înainte să se închidă și mă uit prin crăpătura ei. Holul mare este luminat slab 
de felinare albastre, iar pașii lor răsună cu ecou printre coloanele de pe 
laterale. Dispar în spatele unei coloane, chiar înainte de un cot al încăperii. 
Se aude un zgomot de piatră frecată de piatră, apoi se face liniște. 

Intru în clădire și ascult. În hol e o liniște mormântală, dar asta nu 
înseamnă neapărat că frații Farrar au plecat. Mă îndrept către coloana pe 
unde au dispărut, așteptându-mă să văd o ușă spre altă încăpere. 

Dar nu-i nimic acolo, doar piatră. 

Trec în sala următoare. E goală. Apoi într-alta. Tot goală. Lumina lunii 
intrată pe ferestre face fiecare cameră să pară de un alb-albăstrui fantomatic 
ȘI toate sunt goale. Fraţii Farrar au dispărut, dar cum? 

Există o intrare secretă. Sunt sigură de asta. Simt valuri de ușurare. Am 
găsit, am descoperit ceea ce vrea Mazen. „Încă nu, Laia”. Mai rămâne să-mi 
dau seama cum pleacă și vin cei doi frați. 


În noaptea următoare, la aceeași oră târzie, mă ascund chiar în clădire, 
perpendicular faţă de coloana unde le-am văzut pe Măști dispărând. 
Minutele trec. O jumătate de oră. Apoi o oră. Nu apare nimeni. 

În cele din urmă, plec și eu. Nu pot risca să mă cheme comandantul. Îmi 
vine să urlu de ciudă. Probabil că fraţi Farrar au dispărut prin intrarea lor 
secretă înainte să vin eu. Sau poate că vor sosi când sunt deja în pat. Oricum 
ar sta lucrurile, am nevoie de mai mult timp să-i urmăresc. 

— Mâine mă duc eu, spune Izzi, sosită în camera mea după cea de-a 
unsprezecea bătaie a clopotului. Comandantul a sunat după apă. I-am dus-o 
eu Și m-a întrebat unde ești. I-am spus că te-a trimis bucătăreasa cu o treabă, 
dar scuza asta n-o să meargă de două ori. 

Nu vreau s-o las pe Izzi să mă ajute, dar îmi dau seama că nu voi reuși 
fără ea. De fiecare dată când se duce în clădirea sălilor de antrenament, sunt 
Și mai hotărâtă s-o scot de la Blackcliff. N-am de gând să plec și s-o las aici. 
Nu pot să fac asta. 

Alternăm nopţile și riscăm totul, în speranţa că îi vom surprinde din nou 
pe fraţii Farrar. De fiecare dată ne întoarcem cu mâna goală Și asta ne scoate 
din minți. 

— Dacă dăm greș, spune [zzi în noaptea dinaintea întâlnirii stabilite cu 
Mazen, o poţi ruga pe bucătăreasă să te înveţe cum să arunci în aer zidul 
Academiei. A făcu explozibili pentru Rezistență. 

— Mi-au cerut o intrare secretă, spun eu, dar zâmbesc, pentru că gândul 
unei găuri fumegânde în zidurile Blackcliff-ului mă înveselește. 

Izzi se duce să-i urmărească pe fraţii Farrar, iar eu aștept să mă cheme 
comandantul. Nu mă cheamă, așa că zac pe priciul meu, cu ochii la tavanul 
de piatră, silindu-mă să nu mi-l imaginez pe Darin cum suferă în mâinile 
Războinicilor Şi încercând să găsesc un mod de a-mi explica eșecul în fața 
lui Mazen. 

Chiar înainte de clopotul de ora unsprezece, Izzi dă năvală în camera mea. 

— L-am găsit, Laia! Tunelul pe care îl folosesc fraţii Farrar! L-am găsit! 


32. 


Elias 


Încep să pierd lupte. 

E vina lui Tristas. Mi-a sădit în minte ideea că Helene e îndrăgostită de 
mine Și acum mi s-a umplut capul de bălării. 

La antrenamentul cu sabia, Zak mă atacă neașteptat de neglijent, dar în 
loc să-l desfunţez, îl las să-mi tăbăcească fundul pentru că zăresc pe teren o 
cosiţă blondă. Și oare ce înseamnă nodul pe care-l simt în stomac? 

Nici nu-l aud pe centurionul care-mi strigă că n-am tehnică la lupta corp la 
corp, pentru că mă gândesc în schimb ce-o să se întâmple cu Hel și cu mine. 
Oare prietenia noastră s-a dus de râpă? Dacă nu răspund iubirii ei, mă va urt? 
Cum s-o atrag de partea mea în Încercări, dacă nu-i pot oferi ce-și dorește? 
Un Șuvoi de întrebări cretine. Fetele așa gândesc tot timpul? Nici nu mă 
miră, atunci, că sunt atât de greu de înţeles. 

A treia Încercare, Încercarea Puterii, va fi peste două zile. Aș vrea să mă 
concentrez, să-mi pregătesc mintea Și corpul. Trebuie să câștig. 

Pe lângă Helene, îmi mai bântuie cineva prin minte: Laia. 

Încerc zile în Șir să nu mă gândesc la ea, dar în cele din urmă, nu mă mai 
pot împotrivi. Viaţa e destul de grea și fără să fiu nevoit să evit tot soiul de 
încăperi din mintea mea. Mă gândesc cum îi cade părul pe umeri Și cum îi 
strălucește pielea. Zâmbesc amintindu-mi cum a râs când dansam, cu o 
încântătoare libertate a spiritului, plină de posibilităţi. Îmi reamintesc felul în 
care a închis ochii când i-am vorbit în sadheză. 

Dar noaptea, din colţurile minții se strecoară frica și mă gândesc la 
spaima de pe chipul ei când Și-a dat seama cine sunt. La dezgustul cu care 
m-a respins când am încercat s-o protejez de comandant. Mă urăște, 
probabil, pentru că am supus-o la ceva atât de umilitor, dar era singurul mod 
în care putea rămâne în siguranţă. 

În ultima săptămână am vrut de nenumărate ori să mă duc în camera ei Și 
să văd ce mai face. M-am oprit numai pentru că grija faţă de o sclavă mi-ar 
aduce pe cap Garda Neagră. 

Laia și Helene: atât de diferite! Îmi place că Laia spune lucruri la care nu 
mă aștept, că vorbește îngrijit, ca și cum ar depăna o poveste. Îmi place că a 


sfidat-o pe mama și s-a dus la Festivalul Lunii, în timp ce Helene nu iese 
niciodată din cuvântul comandantului. Laia este dansul sălbatic al unui foc 
de tabără Tribal, în timp ce Helene este flacăra albastră și rece a unui 
alchimist. 

Oare de ce le compar? O cunosc pe Laia de câteva săptămâni, iar pe 
Helene de-o viaţă. Helene nu este o atracţie trecătoare. Ea este familia mea. 
Mai mult de atât. E o parte din mine. 

Și totuși, nu vorbește cu mine Și nu se uită la mine. A treia Încercare e 
peste două zile, iar eu nu mă aleg din partea ei decât cu priviri tăioase ȘI cu 
ocări mute. 

Asta îmi aduce în minte încă un motiv de îngrijorare. Contam pe Helene 
să câștige Încercările, să mă numească Sfrâncioc și pe urmă să mă lase să 
demisionez. N-o văd să facă așa ceva, dacă mi-e potrivnică. Asta înseamnă 
că, dacă eu câștig Încercarea următoare Și dacă ea o câștigă pe ultima, m-ar 
putea obliga să rămân Sfrâncioc împotriva voinţei mele. În caz că s-ar 
întâmpla asta, aș fi nevoit să fug, iar onoarea i-ar cere să mă prindă Și să mă 
omoare. 

Pe deasupra, am auzit elevii vorbind că Împăratul ar fi la numai câteva 
zile distanţă de Serra și că intenţionează să se răzbune pe aspiranți, laolaltă 
cu toţi cei care i-au susținut. Cadeţii și Testele se fac că nu știu nimic, dar 
ucenicii nu se pricep la fel de bine să-și ascundă temerile. Te-ai aștepta de la 
comandant să ia măsuri de prevedere împotriva unui atac asupra Academiei, 
dar nu pare să-i pese. Pentru că ne vrea morți pe toţi, pesemne. Sau măcar pe 
mine, în orice caz. 

„Ai dat de dracu”, Elias”, îmi spune o voce prefăcută. „Acceptă lucrul 
ăsta. Trebuia să fugi atunci când ai avut ocazia”. 

Șirul meu de înfrângeri la antrenament nu trece neobservat. Prietenii mei 
sunt îngrijoraţi pentru mine, iar Marcus insistă să mă provoace la luptă de 
câte ori are ocazia. Până și bunicul mi-a trimis un bilet cu două cuvinte 
scrise atât de apăsat, încât au străpuns pergamentul: Mereu victorioși! 

Între timp, Helene stă cu ochii pe mine și se înfurie tot mai tare când pierd 
în faţa ei — sau când vede că mă învinge altcineva. Moare de nerăbdare să-mi 
zică vreo două, dar nu-i permite încăpăţânarea. În cele din urmă, cu două 
seri înainte de a treia Încercare, observă că Dex și Tristas o urmăresc. După 
ce-i ia la întrebări, mă caută pe mine. 

— Ce naiba se petrece cu tine, Veturius? 


Mă apucă de braţ și mă trage afară din cazarma Țestelor, unde încercam 
să fur un pui de somn înainte de un schimb de pază pe ziduri. 

— Crezi că nu mă pot apăra singură? Crezi că am nevoie de gărzi de 
corp? 

— Nu, doar... 

— Tu ai nevoie de pază! Tu ești cel care pierde fiecare luptă! Cerule, și 
un câine mort s-ar bate mai bine! De ce nu te duci să-i dai Imperiul lui 
Marcus chiar acum? 

Un grup de ucenici se uită la noi cu mare interes și o iau la fugă doar 
atunci când Helene se răstește la ei. 

— Am fost cu mintea aiurea, zic eu. Îmi fac griji pentru tine. 

— Nu-i nevoie să-ți faci griji pentru mine. Mă descurc singură. Și n-am 
nevoie să mă urmărească... suita ta. 

— Sunt prietenii tăi, Helene. Nu încetează să-ţi fie prieteni doar pentru că 
ești furioasă pe mine. 

— N-am nevoie de ei. N-am nevoie de niciunul dintre voi. 

— N-am vrut ca Marcus să... 

— Dă-l naibii pe Marcus! ÎI pot bate măr și cu ochii închiși. Și pe tine la 
fel. Spune-le să mă lase în pace! 

— Nu. 

Se proţăpește în fața mea, radiind valuri de furie. 

— [a-i de pe capul meu! 

— Nici nu mă gândesc. 

Încrucișează braţele la piept, cu faţa la câţiva centimetri de faţa mea. 

— Te provoc. Luptă dreaptă, trei asalturi. Dacă învingi, rămân cu gărzile 
de corp după mine. Dacă pierzi, le spui să mă lase în pace. 

— Bine, accept eu, Știind că pot s-o înving, doar am mai făcut-o de o mie 
de ori. Când? 

— Acum. Vreau să terminăm cu asta. 

Se îndreaptă spre cea mai apropiată clădire cu săli de antrenament, iar eu o 
urmez Și analizez felul în care se mișcă. „E furibundă, se sprijină mai mult 
pe piciorul drept — pesemne că la stângul s-a lovit la antrenament — Și 
strânge mereu pumnul drept, cred că vrea să mă lovească cu el”. 

În fiecare gest al ei se simte furia. Furia asta nu are nicio legătură cu aşa- 
zisele „gărzi de corp”, are de-a face doar cu mine, cu ea Și cu toată confuzia 
în care ne zbatem amândoi. 

S-ar putea să fie interesant... 


Helene intră în cea mai mare dintre sălile libere de antrenament și mă 
atacă fix în momentul în care trec de ușă. Începe cu un croșeu de dreapta, 
așa cum mă așteptam, Și sâsâie dezaprobator atunci când mă eschivez. Este 
iute Și dornică să se răzbune, iar pentru câteva minute mă gândesc că șirul 
meu de înfrângeri s-ar putea să continue. Dar mi-l imaginez pe Marcus 
privind-o pofticios Și atacând-o prin surprindere; sângele începe să-mi fiarbă 
Și mă dezlănțui într-o ofensivă furibundă. 

Câştig prima luptă, dar Helene ripostează imediat și iuţeala cu care mă 
atacă aproape că mă lasă fără cap. Peste douăzeci de minute mă dau bătut, 
iar ea nici măcar nu se oprește să-și savureze victoria. 

— Încă o dată, zice Hel. Încearcă să nu te faci de râs. 

Ne învârtim unul în jurul celuilalt ca niște pisici la pândă până când mă 
năpustesc asupra ei cu sabia ridicată deasupra capului. Helen nu se sperie și 
armele noastre se izbesc într-o explozie de scântei. 

Mă cuprinde furia bătăliei. Există perfecțiune într-o astfel de luptă. Sabia 
devine o prelungire a corpului meu și se mișcă iute de parcă ar fi propriul 
său stăpân. Înfruntarea noastră seamănă cu un dans, unul pe care-l Știu atât 
de bine încât aproape că nu trebuie să mă gândesc la el. Chiar dacă Șiroiesc 
de sudoare și mușchii mă dor, urlând după odihnă, simt că sunt viu, 
nerușinat de viu. 

Ne parăm unul altuia loviturile până când reușesc să-i ating braţul drept. 
Încearcă să-și mute sabia în mâna cealaltă, dar eu ajung cu sabia mea la 
încheietura ei înainte să se poată apăra. Sabia lui Hel zboară prin aer, iar cu o 
prind în braţe. Părul ei blond platinat se desface din coc. 

— Predă-te! 

O apuc de încheieturile mâinilor, dar ea reușește să-și elibereze un braț și 
smulge un pumnal de la cingătoare. Simt împunsătura lamei în coaste ȘI 
peste câteva secunde sunt la podea, pe spate, cu tăișul la gât. 

— Ha! 

Se apleacă deasupra mea și pletele ei ne înconjoară ca o perdea 
strălucitoare de argint. Pieptul i se umflă, e acoperită de sudoare, durerea i-a 
întunecat ochii — Și totuși, continuă să fie atât de frumoasă, încât simt un 
nod în gât Și vreau cu disperare s-o sărut. 

Probabil că citește asta în ochii mei, pentru că în timp ce ne uităm unul la 
celălalt, durerea din priviri i se transformă în nedumerire. Îmi dau seama că 
am în faţă o alegere. Una care ar putea schimba totul. 


„Sărut-o Și va fi a ta. Poţi să-i explici pe urmă tot, te va înţelege pentru că 
te va iubi. Va câștiga Încercările, vei deveni Sfrâncioc, iar când îi vei cere 
libertatea, ţi-o va acorda”. 

Așa să fie, oare? Dacă fac asta, n-o să înrăutăţească lucrurile? Vreau s-o 
sărut pentru că o iubesc, sau pentru că am nevoie de ceva de la ea? Sau 
pentru amândouă? 

Toate astea îmi trec prin minte într-o singură clipă. „Fă-o!” îmi strigă 
instinctul. „Sărut-o!” 

Îmi împletesc degetele în părul ei mătăsos. I se taie respiraţia și se topește 
toată, corpul îi devine brusc îmbătător de mlădios. 

Apoi, când îi întorc faţa spre mine, când închidem ochii, auzim amândoi 
tipătul. 


33. 
Laia 


Ies cu Izzi din odăile sclavilor. Activitatea din Academie aproape că s-a 
potolit. Doar câțiva elevi se mai îndreaptă în grupuri mici spre cazărmi, cu 
umerii căzuți de oboseală. 

— I-ai văzut pe fraţii Farrar intrând acolo? o întreb pe Izzi, în drum spre 
clădirea unde se află sălile de antrenament. 

Ea clatină din cap. 

— Stăteam Și mă uitam la coloanele alea moartă de plictiseală și am 
observat o cărămidă diferită de celelalte — lucioasă, de parcă ar fi fost atinsă 
mai des. Pe urmă... Hai, vino, o să-ți arăt. 

Intrăm în clădire și ne întâmpină zgomotul aproape muzical al săbiilor 
lovite una de alta. Ușa unei săli de antrenament este deschisă Și lumina aurie 
a torţelor se revarsă până pe hol. Înăuntru se luptă două Măști, fluturând 
două săbii graţioase. 

— E Veturius, spune Izzi. Şi Aquilla. Sunt aici de o grămadă de vreme. 

Mă uit la lupta dintre ei Și-mi dau seama că îmi ţin respirația fără să 
vreau. Se mișcă asemenea unor dansatori, se rotesc înainte Și înapoi de-a 
curmeziȘul sălii, grațios, fluid, letal. Și nemaipomenit de rapid, ca umbrele 
de pe suprafaţa unui râu. Dacă nu i-aș vedea cu ochii mei, n-aș crede că 
cineva se poate mișca atât de iute. 

Veturius smulge sabia din mâna lui Aquilla și se năpustește asupra ei, 
apoi se rostogolesc pe jos cu trupurile încleștate într-un fel ciudat de 
apropiat Și de violent. El este numai mușchi Și forță, dar îmi dau seama din 
felul cum luptă că se reţine. Refuză să-și dezlănțuie toată puterea împotriva 
ei. Chiar Și așa, are în mișcări o libertate de animal, o dezordine controlată 
care transformă în vâlvătaie aerul din jur. Este complet diferit de Keenan, cu 
gravitatea lui rezervată Și interesul lui rece. 

„Ce-ţi veni să-i compari?” 

Mă întorc cu spatele la aspiranți. 

— Haide, Izzi. 

În afară de Veturius și de Aquilla, clădirea pare pustie, dar eu și Izzi 
înaintăm cu grijă pe lângă pereţi, în caz că ar mai pândi pe undeva vreun 


elev sau vreun centurion. Cotim Și recunosc ușile pe unde au intrat frații 
Farrar când i-am urmărit prima oară, acum aproape o săptămână. 

— Aici, Laia! 

Izzi se strecoară în spatele unei coloane și ridică mâna spre o cărămidă 
care la prima vedere mi se pare la fel ca toate celelalte. O lovește ușurel. Cu 
un geamăt surd, o lespede mare se dă deoparte, dezvăluind în lumina 
felinarelor o scară îngustă care coboară. Mă uit la scară și aproape că nu-mi 
cred ochilor, apoi o îmbrăţișez recunoscătoare pe Izzi. 

— Ai reușit, Izzi! 

Nu înţeleg de ce nu zâmbește și ea până când nu mă trage de mână și-i 
văd faţa împietrind. 

— Ssst, spune ea. Ascultă! 

Din tunel se aude o voce plată de Mască, iar scara începe să se lumineze 
ca la apropierea unei torţe. 

Închide lespedea! spune Izzi. Repede, înainte să bage de seamă! 

Caut cărămidă cu mâna ȘI lovesc frenetic în ea. 

Nu se întâmplă nimic. 

— ...te prefaci că nu vezi, dar nu-i adevărat, se aude din tunelul scării, în 
timp ce eu bat cu palma în cărămidă. Ai Știut întotdeauna ce simt pentru ea. 
De ce o chinuiești? De ce o urăști atât de mult? 

— Nu-i decât o aristocrată încrezută. Oricum nu te-ar fi preferat niciodată 
pe tine. 

— Dacă ai fi lăsat-o în pace, poate că aș fi avut o șansă. Ne e dușman, 
Zak. Trebuie să moară. Nu te mai gândi la ea. 

— Atunci de ce i-ai spus că sunteţi sortiţi unul altuia? De ce am senzația 
că vrei s-o faci pe ea Sfrânciocul tău, în locul meu? 

— Mă joc cu mintea ei, tâmpitule. Şi s-ar părea că-mi iese atât de bine, 
încât te-am convins ȘI pe tine. 

Acum recunosc vocile — sunt Marcus și Zak. Izzi mă dă deoparte și 
izbește cărămida cu pumnul. Intrarea se încăpățânează să rămână deschisă. 

— Las-o baltă! zice Izzi. Vino! 

Mă trage de-acolo, dar la picioarele scării apare fața lui Marcus. Mă 
observă, sare Și ajunge la mine din doi pași. 

— Fugi! îi strig lui Izzi. 

Marcus se întinde s-o prindă, dar eu o împing din faţa lui, iar brațul i se 
încolăcește de gâtul meu, lăsându-mă fără aer. Îmi smucește capul pe spate 


Și privirea mi se fixează în ochii lui gălbui. 

— Ce înseamnă asta? Spionezi, târfo? Încerci să găsești o cale s-o Ștergi 
din Școală? 

Izzi rămâne nemișcată în mijlocul holului, cu ochiul drept mărit de 
groază. N-o pot lăsa să fie prinsă. Nu după tot ce a făcut pentru mine. 

— Pleacă, Iz! îi strig. Fugi! 

— Pune mâna pe ea, fraiere! zbiară Marcus spre fratele lui, care tocmai a 
ieșit Și el din tunel. 

Zak încearcă s-o prindă pe Izzi fără prea mare tragere de inimă, iar ea 
scapă de el și fuge pe unde am venit. 

— Haide, Marcus, zice Zak stors de puteri Și se uită cu jind la ușile grele 
de stejar de la intrarea în clădire. Las-o în pace. Trebuie să ne trezim 
devreme. 

— Nu ţi-o aduci aminte, Zak? zice Marcus. 

Mă zbat Și încerc să-l lovesc în zona moale dintre talpă și gleznă, dar el 
mă ridică în aer. 

— E sclava comandantului, insistă Marcus. 

— Mă așteaptă chiar acum, zic eu sufocându-mă. 

— N-o să se supere dacă mai întârzii puțin, rânjește Marcus, arătându-și 
colții ca un șacal. Ți-am promis ceva în ziua aia când te-am văzut lângă 
biroul ei, mai ţii minte? Ți-am spus că într-o seară o să te găsesc singură, 
într-un hol întunecos. Mă ţin întotdeauna de promisiuni. 

— Marcus... mormăie nemulţumit Zak. 

— Dacă vrei să te porți ca un eunuc, frăţioare, zice Marcus, n-ai decât să 
te cari Și să mă lași pe mine să mă distrez. 

Zak se uită o clipă la fratele lui, apoi oftează Și se îndepărtează. 

„Nu! Întoarce-te!” 

— Am rămas numai noi doi, frumoaso, îmi șoptește Marcus la ureche. 

ÎI mușc cu sălbăticie de braţ și mă zbat să scap din strânsoare, dar mă 
răsucește ţinându-mă mai departe de gât și mă împinge în coloană. 

— N-ar fi trebuit să te zbaţi, spune el. Aș fi terminat mai ușor cu tine. Dar 
să Ştii că îmi plac femeile cu puţină personalitate. 

Pumnul lui se apropie Șuierând de faţa mea. După o clipă nesfârșită și 
tensionată, capul mi se izbește de piatra din spate cu un zgomot îngrozitor Și 
văd dublu. 


„Luptă-te, Laia! Pentru Darin. Pentru Izzi. Pentru fiecare Cărturar de care 
Și-a bătut joc animalul ăsta”. Împotrivește-te! Din mine izbucnește un urlet 
Și mă reped cu unghiile la faţa lui Marcus, dar un pumn în stomac mă lasă 
fără aer. Mă îndoi de mijloc Și vomit, iar el mă izbește cu genunchiul în 
frunte. Holul se învârte cu mine Și cad în genunchi. Pe urmă îl aud râzând, 
un chicotit sadic, care mă face să mă răzvrătesc Și mai tare. Mă arunc slăbită 
asupra picioarelor lui. Nu va fi ca altă dată, ca în timpul raziei, când i-am 
permis Măștii să mă târască prin propria casă de parcă aș fi fost un obiect 
neînsuflețit. De data asta, voi lupta. Cu dinţii Și cu unghiile, voi lupta. 

Marcus geme surprins Și își eliberează picioarele, iar eu mă descolăcesc 
Și încerc să mă ridic în patru labe. Marcus să prinde de braţ și îmi trage un 
dos de palmă. Capul mi se izbește de podea și începe să mă lovească 
puternic cu picioarele. Când încetez să mai opun rezistență, mă încalecă și 
îmi lipește braţele de pardoseală. 

Tip pentru ultima oară, dar strigătul mi se preface în geamăt, pentru că 
Marcus îmi acoperă gura cu palma. Ochii mi s-au umflat Și se închid. Nu 
mai văd. Nu mai pot gândi. În depărtare, clopotul bate de unsprezece ori. 


34. 
Elias 


Când aud ţipătul, mă rostogolesc de sub Helene și sar în picioare, uitând 
de sărut. Ea cade pur și simplu pe spate. 

Țipătul răsună din nou, iar eu înșfac sabia. Peste o secundă, Helene își ia 
ȘI ea sabia Și iese după mine în hol. Afară, clopotul bate ora unsprezece. 

O sclavă blondă vine în fugă spre noi. Izzi. 

— Ajutor! strigă ea. Vă rog... Marcus e... încearcă să... 

Deja am luat-o la fugă pe coridorul întunecos, cu Izzi și Helene în spatele 
meu. Nu trebuie să mergem prea departe. După colţ dăm peste Marcus, cu 
fața schimonosită de o poftă sălbatică, ghemuit deasupra unei siluete întinse 
pe jos. Nu văd cine e victima, dar e limpede ce vrea să facă Șarpele. 

Nu se aștepta să vină cineva, de aceea reușim să-l luăm atât de repede de 
pe sclavă. Eu îl apuc zdravăn Și încep să-i car pumni, mormăind plin de 
satisfacție la auzul oaselor care îi trosnesc sub loviturile mele și la vederea 
sângelui împroșcat pe perete. Când îi cade capul pe spate, mă ridic în 
picioare, trag sabia și lipesc vârful lamei de coastele lui, acolo unde se 
îmbină bucățile platoșei. 

Marcus se ridică împleticindu-se, ridicând mâinile în aer. 

— Ai de gând să mă omori, Veturius? întreabă el, continuând să rânjească 
în ciuda sângelui care-i șiroiește pe faţă. Cu o sabie de antrenament? 

— S-ar putea să dureze ceva mai mult, zic cu, apăsându-i mai tare vârful 
în coaste. Dar o să mă descurc, până la urmă. 

— Eşti de gardă în seara asta, Șarpe, zice Helene. Ce cauţi împreună cu o 
sclavă pe coridorul ăsta întunecat? 

— Mă antrenez pentru tine, Aquilla, zice Marcus Și își linge un strop de 
sânge de pe buze, înainte să se întoarcă din nou spre mine. Sclava s-a luptat 
mai îndârjit decât ai făcu i-o tu, bastardule... 

— Ține-ţi gura, Marcus, spun eu. Hel, vezi ce-i cu ea. 

Helene se apleacă să vadă dacă sclava mai respiră — n-ar fi prima oară 
când Marcus ucide o sclavă. O aud oftând. 

— Ehas... 

— Ce este? 


Mă înfuru pe clipă ce trece, aproape că sper ca Marcus să încerce ceva. 
Mi-ar plăcea o bătaie cu pumnii pe viață și pe moarte, ca pe vremuri. Izzi se 
uită la noi din penumbră, prea speriată să se clintească din loc. 

— Lasă-l să plece, zice Helene. 

Mă uit la ea uimit, dar nu i se citește nimic pe chip. 

— Pleacă, îi spune ea scurt, dându-mi sabia deoparte. Dispari de-aici! 

Marcus îi aruncă zâmbetul acela superior care mă face să-mi doresc să-l 
bat până rămâne lat. 

— Noi doi, Aquilla, zice el în timp ce se retrage cu spatele, cu ochii 
arzând ca doi tăciuni. Știu că ai început să-ţi dai seama. 

— La naiba, cară-te! zice Helene Și aruncă spre Marcus un pumnal care-i 
trece la un deget de ureche. Pleacă! 

Șarpele dispare pe ușă, iar eu mă întorc spre Helene. 

— Spune-mi că ai avut un motiv bun... 

— Este sclava comandantului. Prietena ta. Laia. 

Abia acum văd claia de păr negru și pielea aurie, ascunse mai înainte de 
trupul lui Marcus. Mă ghemuiesc lângă ea și o întorc, cuprins de o senzaţie 
de sfârșeală. Are încheietura ruptă, osul i-a străpuns pielea. Braţele și gâtul i 
s-au înnegrit de vânătăi. Când încearcă să se miște, geme. Are părul încâlcit, 
ochii vineți și umflați. 

— O să-l omor pe Marcus pentru asta, spun cu voce calmă, lipsită de 
expresie, un calm pe care însă nu-l simt. Trebuie s-o ducem la infirmerie. 

— Sclavii nu au voie să primească îngrijiri la infirmerie, șoptește din 
spatele nostru Izzi, de care am și uitat că e aici. Comandantul ar pedepsi-o. 
La fel și pe voi. La fel și pe doctor. 

— O ducem la comandant, spune Helene. Fata îi aparţine. Va decide ea ce 
vrea să facă. 

— O poate ajuta bucătăreasa, adaugă Izzi. 

Au dreptate amândouă, dar asta nu înseamnă că trebuie să-mi convină. O 
ridic pe Laia încet, atent la răni. E ușoară. Îi sprijin capul de umărul meu. 

— O să fie bine, îi șoptesc. Da? O să te faci bine. 

Plec cu pași mari, fără să mai aştept să văd dacă Helene și Izzi mă 
urmează. Ce s-ar fi întâmplat dacă eu și Helene n-am fi fost prin preajmă? 
Marcus ar fi violat-o pe Laia, apoi ar fi lăsat-o să sângereze până murea pe 
pardoseala rece de piatră. Gândul ăsta ațâță și mai abitir furia care mă 
mistuie. 

Laia mișcă din cap Și geme. 


— Să-l ia... naiba... 

— Şi să-l ducă în iadul cel mai adânc, murmur eu. 

Mă întreb dacă mai are seva din rădăcina de sânger pe care i-am dat-o. „E 
prea grav ca să se vindece cu rădăcină de sânger, Elias”. 

— Tunelul, spune ea. Darin... Maz... 

— Ssst, zic eu. Nu vorbi acum. 

— Toţi sunt răi aici, șoptește. Monștri. Monștri mici Și mari. 

Ajungem la casa comandantului Și Izzi ne deschide ușa spre culoarul 
servitorilor. Bucătăreasa ne vede prin ușa crăpată a bucătăriei Și scapă 
săculeţul cu mirodenii pe care-l ţinea în mână, privind-o îngrozită pe Laia. 

— Du-te la comandant, îi poruncesc. Spune-i că sclava ei e rănită. 

— Aici, arată Izzi spre o ușă scundă acoperită cu o perdea. 

O așez pe Laia pe prici cu o încetineală dureroasă. Helene îmi întinde o 
pătură Jerpelită și o aranjez deasupra fetei, conștient de inutilitatea gestului. 
O pătură n-o ajută cu nimic. 

— Ce s-a întâmplat? se aude vocea comandantului din spatele meu. 

Eu și Helene ieșim pe coridorul servitorilor, unde ne înghesuim laolaltă 
cu Izzi, cu bucătăreasa ȘI cu comandantul. 

— A atacat-o Marcus, spun eu. Aproape că a ucis-o... 

— N-ar fi trebuit să umble pe-afară la ora asta. Eu am trimis-o la culcare. 
Rănile pe care le-a căpătat sunt doar urmarea nesăbuinţei ei. Lăsaţi-o aici Și 
plecaţi. Sunteţi de gardă pe zidul dinspre răsărit, după cum ţin minte. 

— Vrei să trimiți după doctor? Să-l chem eu? 

Comandantul mă privește de parcă aș fi nebun. 

— O îngrijește bucătăreasa. Dacă trăiește, trăiește. Dacă moare... 

Mama ridică din umeri. 

— Nu-i treaba ta. Dacă te-ai culcat cu fata, Veturius, nu înseamnă că îţi 
aparţine. Du-te în gardă, adaugă mama, pipăindu-și biciul. Dacă întârzii, te 
voi pedepsi pentru fiecare minut pierdut. Pe tine sau pe sclavă, cum preferi. 

— Dar... 

Helene mă apucă de braț și mă trage pe coridor. 

— Dă-mi drumul! 

— N-ai auzit ce-a spus? zice Helene, ducându-mă departe de casa 
comandantului, peste terenurile de instrucție acoperite de nisip. Dacă întârzii 
la schimb, te va biciui. A treia Încercare începe peste două zile. Cum vei 
reuşi să-i supravieţuiești, dacă nici măcar nu-ți vei putea îmbrăca armura? 


— Am crezut că nu-ţi mai pasă ce mi se întâmplă, îi spun. Am crezut că ai 
terminat-o cu mine. 

— Ce-a vrut să spună când a zis că te-ai culcat cu fata? mă întreabă 
Helene încetișor. 

— Nu știe despre ce vorbește, îi zic. Eu nu-s așa, Helene, tu ar trebui să 
Știi asta cel mai bine. Vreau să găsesc o cale s-o ajut pe Laia. Încearcă să lași 
deoparte o clipă faptul că mă urăști, că-mi dorești să sufăr Și să mor. Ştii pe 
cineva care ar putea-o îngriji? Cineva din oraș, poate... 

— Comandantul n-ar permite așa ceva. 

— Comandantul n-o să știe... 

— O să afle. Ce naiba se întâmplă cu tine? Fata nici măcar nu-i din 
neamul Războinicilor. O să aibă grijă de ea una de-a lor. Bucătăreasa e aici 
de ani de zile. Ştie ce are de făcut. 

Îmi răsună în minte vorbele Laiei. „Toţi sunt răi aici. Monștri. Monștri 
MICI Și mari”. Are dreptate. Ce altceva e Marcus, dacă nu un monstru de cea 
mai joasă speță? A bătut-o pe Laia cu intenţia s-o omoare Și nici măcar nu 
va fi pedepsit. Ce altceva e Helene, atunci când respinge fără să-i pese ideea 
de a o ajuta? Și ce sunt eu? Laia urmează să moară în cămăruţa aia 
întunecoasă, iar cu nu fac nimic să împiedic asta. 

„Ce poți face?” mă întreabă o voce pragmatică. „Dacă încerci s-o ajuţi, 
comandantul vă va pedepsi pe amândoi, iar atunci fata va muri cu 
siguranţă”. 

— Poţi s-o vindeci tu, îi spun Helenei, uluit că nu m-am gândit la asta 
până acum. Așa cum m-ai vindecat pe mine. 

— Nu, zice Helene și se îndepărtează, cu trupul ţeapăn dintr-odată. În 
niciun caz! 

Mă duc după ea. 

— Poţi, insist eu. Nu-i nevoie decât să aștepți o jumătate de oră. 
Comandantul n-o să afle niciodată. Te duci la ea în cameră Și... 

— Nici nu mă gândesc. 

— Te rog, Helene. 

— Ce se petrece cu tine? zice Helene. Ești... voi doi sunteți... 

— Nu te mai gândi la asta. Fă-o pentru mine. Nu vreau să moară, bine? 
Ajut-o! Știu că poti. 

— Nu știi nimic. Nici măcar eu nu Știu dacă pot. Ceea ce s-a întâmplat 
după Încercarea Șireteniei a fost... straniu... neliniștitor. N-am mai făcut 


asta niciodată. Și m-a costat ceva din mine. N-aș spune exact că m-a lăsat 
fără puteri, dar... Las-o baltă. N-am de gând să mai încerc niciodată. 

— O să moară dacă n-o ajuti. 

— E doar o sclavă, Elias. Sclavii mor tot timpul. 

Mă îndepărtez de ea. „Toți sunt răi aici. Monștri”. 

— Asta este greșit, Helene. 

— Marcus a mai ucis ȘI altă dată... 

— Nu vorbesc numai despre fată, acum. Asta, arăt eu în jur. Toate astea. 

Zidurile Blackcliff-ului se ridică în faţa noastră ca niște străjeri impasibili. 
Nu se aude nimic altceva decât clinchetul armurilor legionarilor care 
patrulează pe metereze. Liniștea acestui loc, apăsarea lui sufocantă mă face 
să-mi vină să urlu. 

— Școala asta. Elevii care ies din ea. Lucrurile pe care le facem. Totul 
este greșit. 

— Eşti obosit. Eşti furios. Elias, trebuie să te odihnești, Încercările... 

Vrea să-mi pună mâna pe umăr, dar mă scutur, deranjat de atingerea ei. 

— Să le ia naiba de Încercări! îi spun. Să-l ia naiba de Blackcliff! Să te ia 
naiba Și pe tine! 

Pe urmă îi întorc spatele și mă duc să intru în gardă. 


35. 
Laia 


Totul mă doare — pielea, oasele, unghiile, chiar și rădăcina părului. Nu-mi 

mai simt corpul ca Și cum ar fi al meu. Vreau să țip. Nu reușesc să scot 
decât un geamăt. Unde sunt? Ce mi s-a întâmplat? 
Îmi amintesc frânturi. Intrarea secretă. Pumnii lui Marcus, strigăte, și apoi 
niște braţe blânde. Un miros curat, ca de ploaie în deșert, Și o voce caldă. 
Aspirantul Veturius salvându-mă din mâinile ucigașului ca să pot muri pe 
priciul meu de sclavă în locul pardoseli de piatră. 

În jur urcă și coboară voci — murmurul îngrijorat al lui Izzi Și răgușeala 
bucătăresei. Mi se pare că aud chicotind un ghul. Zgomotul se stinge atunci 
când niște mâini răcoroase mă ajut să deschid gura și îmi toarnă pe gât ceva 
lichid. Pentru câteva minute, durerea amorţește. Pe urmă, însă, izbucnește 
din nou, arzătoare, devastatoare. 

L-am urmărit la lucru pe bunicu” ani în Șir. Știu ce înseamnă astfel de răni. 
Sângerez pe dinăuntru. Nu mă poate salva niciun vraci, oricât ar fi de 
priceput. Urmează să mor. 

Gândul acesta mă doare mai tare decât rănile. Dacă mor eu, moare Și 
Darin. Izzi rămâne la Blackcliff pentru totdeauna. În Imperiu nu se schimbă 
nimic. Și mai mulți Cărturari ajung în mormânt. 

Bruma de minte cu care încă mă mai agăţ de viaţă se înfurie. „Ai nevoie 
de un tunel pentru Mazen. Keenan așteaptă să vă întâlniți. Trebuie să ai ce 
să-l spui”. 

Fratele meu se bazează pe mine. Îl văd cu ochii minţii ghemuit într-o 
celulă întunecoasă, cu fața suptă, cu trupul tremurând. „Trăiește, Laia”, îl 
aud spunându-mi. „Trăiește pentru mine!” 

„Nu pot, Darin”. Durerea e o lighioană care m-a luat în stăpânirea ei. Simt 
în oase un fior îngheţat și aud din nou râsete. „Ghuli. Împotrivește-te, Laia, 
luptă-te cu ei!” 

Mă simt epuizată. Sunt prea obosită să mai lupt. Măcar știu că familia 
mea va fi din nou împreună. După ce mor, mă va urma în cele din urmă și 
Darin Și ne vom întâlni cu mama, cu tata, cu Lis, cu bunica ȘI cu bunicu!. S- 
ar putea să fie Și Zara acolo. lar mai târziu, Izzi. 


Durerea slăbește în intensitate și mă cuprinde o oboseală minunată și 
caldă. E ademenitoare, ca Și cum aș fi muncit în soare Și acum m-aș 
cufunda într-un pat de puf, știind că n-o să mă mai deranjeze nimic. 
Întâmpin cu bucurie oboseala asta. O doresc. 

— N-o să-i fac nimic rău. 

Șoapta pe care o aud e dură ca sticla și pătrunde în somnul meu, trăgându- 
mă înapoi în lume, înapoi spre durere. 

— Dar voi veţi avea de suferit, dacă nu plecaţi de aici. 

Vocea mi-e cunoscută. Să fie comandantul? Nu. E mai tânără. 

— lar dacă suflaţi cuiva o vorbă despre asta, veți muri. Vă jur. 

Peste o secundă simt aerul răcoros al nopții pătrunzând în cămăruță. Mă 
silesc să deschid ochii și văd în cadrul ușii silueta aspirantului Aquilla. Are 
părul ca argintul strâns într-un coc dezordonat și în loc de armură poartă 
doar o uniformă neagră. Pielea albă a braţelor îi este plină de vânătăi. Intră 
în cameră, fără nicio expresie pe chipul mascat, cu trupul trădând o energie 
nervoasă. 

— Aspirant... Aquilla... exclam eu gâtuită. 

Se uită la mine de parcă aș mirosi a varză stricată. Nu mă place, asta-i 
limpede. De ce o fi venit aici? 

— Nu vorbi. 

Mă aşteptam să o aud spunând ceva rău, dar vocea îi tremură. 
Îngenunchează lângă priciul meu. 

— Taci Și... lasă-mă să mă gândesc. 

„La ce?” 

În încăpere nu se aude decât răsuflarea mea grea. Aquilla este atât de 
tăcută, parcă ar fi adormit. Se uită fix în palme. Din când în când, la interval 
de câteva minute, deschide gura ca și cum ar vrea să vorbească. Pe urmă o 
închide la loc Și își frământă mâinile. 

Mă străbate un val de durere și tușesc. Gustul sărat al sângelui îmi umple 
gura Și scuip pe Jos, prea suferindă ca să-mi mai pese ce-ar putea crede 
Aquilla. 

Mă apucă de încheietura mâinii cu degete reci. Tresar, crezând că vrea să- 
mi facă rău, dar ea doar mă ţine moale de mână, așa cum ai face pe patul de 
moarte cu o rudă foarte îndepărtată și care nu prea îţi place. 

Începe să îngâne un cântec. 

La început, nu se întâmplă nimic. Bâjbâie după melodie ca un orb care ar 
încerca să înainteze pe pipăite într-o cameră necunoscută. Murmurul ei urcă 


Și coboară, caută, se repetă. Pe urmă se schimbă ceva, iar îngânatul se 
transformă într-un cântec Și mă înfășoară cu blândeţea unor braţe de mamă. 

Mi se închid ochii Și mă las în voia Șuvoiului de sunete, îmi apare în 
minte chipul mamei, apoi al tatei. Merg cu mine pe țărmul unei mări întinse 
Și mă leagănă între ei. Deasupra noastră, cerul nopți strălucește de parcă ar 
fi de sticlă, plin de stele care se reflectă în suprafaţa straniu de nemișcată a 
apei. Ating ușor cu degetele de la picioare nisipul fin de pe jos și mă simt de 
parcă aș zbura. 

Dintr-odată, înţeleg. Aquilla îmi cântă ca să mor. La urma urmei, e o 
Mască. lar moartea pe care mi-o oferă e plăcută. Dacă știam că moartea 
poate fi atât de blândă, nu m-aș mai fi temut atât de mult de ea. 

Intensitatea cântecului sporește, deși Aquilla nu ridică vocea deloc, ca și 
cum n-ar vrea s-o audă nimeni. În mine izbucnește o flacără care mă 
cuprinde din creștet și până în tălpi, smulgându-mă din pacea țărmului de 
mare. Deschid ochii mari Și mi se taie respiraţia. „Moartea este aici”, îmi 
spun. „Asta-i ultima durere dinaintea sfârșitului”. 

Aquilla mă mângâie pe păr, iar din degetele ei mi se împrăștie căldură în 
tot corpul, ca dintr-un cidru aromat cu mirodenii într-o dimineaţă îngheţată. 
Pleoapele mi se lasă grele și închid iarăși ochii, în timp ce focul dinăuntrul 
meu pălește. 

Mă întorc pe plajă, iar de data asta în faţa mea aleargă Lis, cu părul ca un 
nor negru-albăstrui în umbra nopții. Mă uit cu dor la trupul ei mlădiu ca o 
salcie Și la ochii ei de un albastru-închis; n-am văzut niciodată o ființă vie 
mai minunată. „Nici nu știi ce dor mi-a fost de tine, Lis”. Întoarce capul spre 
mine Și mișcă buzele — un singur cuvânt rostit iar Și iar. Nu reușesc să-l 
deslușesc. 

Înţeleg treptat ce se petrece. O văd pe Lis, dar cea care cântă este Aquilla. 
Aquilla, ea mă ghidează cu un singur cuvânt repetat într-o melodie infinit de 
complexă. 

Irăiește trăiește trăiește trăiește trăiește trăiește trăieste 

Părinții mei dispar treptat „Nu! Mamă! Tată! Lis!” Vreau să mă întorc la 
ei, să-i văd, să-i ating. Vreau să ne plimbăm noaptea pe țărm, să le aud 
vocile, să mă minunez cât sunt de aproape. Mă întind după ei, dar au 
dispărut, iar eu sunt aici doar cu Aquilla și cu pereţii înăbușitori ai 
cămăruţei mele. Abia în clipa asta înţeleg că Aquilla nu-mi cântă ca să mor 
fără să sufăr. 


Aquilla mă readuce la viaţă. 


36. 
Elias 


A doua zi la micul dejun mă așez departe de ceilalți și nu vorbesc cu 
nimeni. O ceață rece și întunecată s-a ridicat de peste dune și atârnă grea 
deasupra întregului oraș. 

Se potrivește de minune cu dispoziția mea tenebroasă. Am uitat despre 
cea de-a treia Încercare, despre Profeţi, despre Helene. Nu mă pot gândi 
decât la Laia. Îmi tot amintesc faţa ei plină de vânătăi și trupul stâlcit în 
bătaie. Încerc să găsesc o cale s-o ajut. Oare să-l mituiesc pe medicul-șef? 
Nu, n-ar avea curajul să încalce regulile impuse de comandant. Să strecor un 
vraci la Blackcliff? Cine ar risca să îndure mânia comandantului ca să 
salveze viața unei sclave, fie Și pentru o pungă doldora de bani? 

Oare mai trăiește? Poate că rănile n-au fost chiar atât de grave cum am 
crezut. Poate că reușește s-o vindece bucătăreasa. 

„Poate că porcii zboară, Elias”. 

Amestec mâncarea până o fac pastă. Helene intră și ea în popota 
aglomerată. Mă mir când o văd cu părul în neorânduială și cu cearcăne sub 
ochi. Mă observă Și se apropie. Mă încordez Și înghit o lingură cu mâncare, 
evitând să mă uit la ea. 

— Sclava se simte mai bine, zice Hel cu voce joasă, ca să nu ne poată auzi 
elevii din jur. Am... am trecut pe-acolo. A reușit să depășească noaptea. 
Am... ăăă... păi... Am... 

Oare încearcă să se scuze? După ce a refuzat să ajute o fată nevinovată 
care a greșit doar pentru că s-a născut printre Cărturari și nu printre 
Războinici? 

— E mai bine, da? îi zic. Ești încântată de asta, nu mă îndoiesc. 

Mă ridic Și plec. Helene rămâne stană de piatră în spatele meu, năucită de 
parcă i-aș fi tras un pumn, iar eu simt cum mă năpădește un val imens de 
satisfacție. „Exact, Aquilla. Nu sunt ca tine. N-am de gând s-o dau uitării 
numai pentru că este o sclavă”. 

Îi mulţumesc în gând bucătăresei. Dacă Laia a supravieţuit, asta se 
datorează fără îndoială ajutorului bătrânei. Oare ar trebui s-o vizitez pe fată? 


Ce-aș putea să-i spun? „Îmi pare rău că Marcus aproape că te-a violat Și te-a 
ucis, dar am auzit că te simţi mai bine”. 

Nu pot să trec pe la ea. Oricum n-ar vrea să mă vadă. Sunt o Mască. Dacă 
mă urăște numai pentru asta ȘI tot e de ajuns. 

M-aș putea opri, totuși, pe la casa comandantului. Mi-ar spune 
bucătăreasa ce mai face Laia. I-aș putea duce ceva, un fleac. Flori? Mă uit în 
curtea Academiei. La Blackcliff nu sunt flori. l-aș putea da un pumnal. Din 
astea avem o mulţime și, cerul mi-e martor, chiar ar avea nevoie de unul. 

— Elias! 

Helene a ieșit după mine afară din popotă, dar ceața mă ajută să scap de 
ea. Mă strecor într-o clădire cu săli de antrenament și o urmăresc pe 
fereastră până când renunţă să mă mai caute Și își vede de drum. „Să vedem 
cum îi place Și ei tratamentul tăcerii”. 

Peste câteva minute mă îndrept spre casa comandantului. „Doar o vizită 
scurtă. Doar ca să văd dacă se simte bine”. 

— Dacă află mama ta, te jupoaie de viu, spune bucătăreasa din ușa 
bucătăriei, atunci când mă vede strecurându-mă spre coridorul servitorilor. 
Și pe noi două la fel, pentru că te-am lăsat să intri. 

— Se simte bine? 

— N-a murit. Pleacă, aspirantule! Du-te! Nu glumesc când vorbesc despre 
comandant. 

Dacă o sclavă li s-ar fi adresat așa lui Demetrius sau lui Dex, ei i-ar fi ars 
un dos de palmă. Eu știu însă că bucătăreasa procedează cum crede că e mai 
bine pentru Laia. Fac așa cum mi-a cerut. 

Restul zilei este o învălmășeală ceţoasă de lupte pierdute, de discuţii 
scurte Și de eschivări din fața Helenei. Ceaţa se face atât de densă, încât abia 
dacă-mi văd mâna în faţa nasului, iar asta face instrucția Și mai chinuitoare 
ca de obicei. Când tobele anunţă stingerea, nu vreau decât să dorm. Mă duc 
spre cazarmă mort de oboseală, dar Helene mă ajunge din urmă. 

— Cum a fost antrenamentul? 

Apare din ceaţă neauzită ca un duh, iar eu tresar, deși n-aș vrea. 

— Splendid, spun cu posomorât. 

N-a fost splendid deloc, desigur, iar Helene știe asta. N-am mai luptat atât 
de prost de ani de zile. Puţina concentrare pe care o recuperasem noaptea 
trecută în lupta cu Hel a dispărut din nou. 


— Faris spune că ai lipsit azi dimineaţă de la antrenamentul cu sabia. Zice 
că te-a văzut ducându-te spre casa comandantului. 

— Tu Și Faris bârfiţi ca niște fetiţe. 

— Ai văzut-o pe fată? 

— Bucătăreasa nu m-a lăsat. lar fata are un nume. O cheamă Laia. 

— Elias... N-aţi putea niciodată să fiți împreună. 

Îi răspund cu un hohot de râs reverberat ciudat de ceaţă. 

— Cât de idiot mă crezi? Sigur că n-am putea. Voiam să aflu numai dacă 
se simte mai bine. Ce-i cu asta? 

— Ce-i cu asta? 

Helene mă apucă de mână și mă silește să mă opresc. 

— Eşti aspirant. Mâine te așteaptă o Încercare. Viaţa îţi va fi pusă în 
cumpănă, Și tu, în loc să-ți baţi capul cu asta, îi dau târcoale unei 
Cărturărese. 

Mă apucă dracii. Își dă seama și se oprește. 

— Nu vreau să spun decât că ai lucruri mai importante la care să te 
gândești. Împăratul va ajunge aici peste câteva zile și ne vrea morți pe toți. 
Comandantul nu pare să știe — sau nu-i pasă. Am presimțiri negre în ce 
privește a treia Încercare, Elias. Trebuie să sperăm că Marcus va fi eliminat. 
Nu se poate să câștige el, Elias. Nu se poate! Dacă iese învingător... 

— Ştiu, Helene. 

„Mi-am legat toate speranţele de blestematele astea de Încercări”. 

— Crede-mă că știu. 

La naiba! Îmi plăcea mai mult când nu vorbea cu mine. 

— Dacă știi, atunci de ce te lași nimicit în luptă? Cum poti să ieși 
învingător în încercare, dacă n-ai atâta determinare încât să-l învingi pe unul 
ca Zak? Nu-ţi dai seama ce-i în joc? 

— Sigur că-mi dau seama. 

— Nu se vede. Uită-te la tine! Eşti complet tulburat de sclava aceea... 

— Nu ea mă tulbură, da? Sunt un milion de alte lucruri. Locul ăsta... Ce 
facem noi aici... Tu... 

— Eu? zice ea nedumerită, iar asta mă înfurie și mai tare. Ce-am făcut 
eu... 

— Te-ai îndrăgostit de mine! 

Strig la ea acum pentru că sunt groaznic de furios pe iubirea ei, deși o 
parte logică din mintea mea își dă seama că mă port îngrozitor de nedrept Și 
de crud. 


— Eu nu sunt îndrăgostit de tine, iar tu mă urăști din cauza asta, continui 
eu. Ai lăsat iubirea să ne distrugă prietenia. 

Helene se uită fix la mine Și văd cum crește durerea din privirea ei. De ce 
a trebuit să facă o pasiune pentru mine? Dacă își controla emoțiile, nu ne-am 
fi certat niciodată ca în seara Festivalului Lunii. Am fi petrecut ultimele zece 
zile punând la cale cea de-a treia Încercare, în loc să ne evităm unul pe altul. 

— Eşti îndrăgostită de mine, îi repet. lar eu nu m-aș putea îndrăgosti de 
tine niciodată, Helene. Niciodată. Eşti la fel ca oricare altă Mască. Ai vrut s- 
o lași pe Laia să moară numai pentru că e o sclavă... 

— N-am lăsat-o să moară, spune încet Helene. Am fost astă-noapte la ea 
Și am vindecat-o. De aceea a rămas în viață. I-am cântat, am cântat până 
când am rămas fără voce Și până când am simțit că s-a scurs din mine toată 
viaţa. I-am cântat până s-a făcut bine. 

— Ai vindecat-o tu? Dar... 

— Cum, nu-ți vine să crezi că am făcut o faptă bună pentru un alt om? Nu 
sunt haină, Elias, indiferent ce crezi tu. 

— N-am spus niciodată... 

— Ai spus, ridică ea vocea. Tocmai ai afirmat că sunt la fel ca oricare altă 
Mască. Ai spus că n-ai putea niciodată... niciodată să iubeşti... 

Se răsucește și pleacă, dar după câțiva pași se întoarce iar. Fuioare de 
ceaţă se învârtejesc în spatele ei, ca o rochie-fantomă. 

— Crezi că eu vreau să simt asta pentru tine, Elias? Urăsc acest 
sentiment. Te văd cum flirtezi cu fete Aristocrate, cum te culci cu sclave 
Cărturărese Și cum găsești ceva bun în oricine — oricine, în afară de mine! 

Lasă să-i scape un hohot. E prima dată în viața mea când o aud plângând. 
Se străduiește să se abţină. 

— Să te iubesc este cel mai rău lucru care mi s-a întâmplat vreodată — mai 
rău decât bicele comandantului, mai rău decât Încercările. E o tortură, Elias, 
zice ea, trecându-și degetele tremurătoare prin păr. Nu știi ce înseamnă asta. 
Habar nu ai la ce am renunţat pentru tine, ce târg a trebuit să fac... 

— Ce vrei să spui? Ce fel de târg? Cu cine? Pentru ce? 

Nu-mi răspunde. Pleacă, o ia la fugă ca să se îndepărteze de mine. 

— Helene! 

Încerc s-o prind, iar degetele mele îi ating faţa udă pentru o clipă care mă 
înnebunește. Pe urmă o înghite ceața Și dispare. 


37. 
Laia 


Trezește-o, la dracu”! 

Vorbele comandantului străpung ceața care mi-a învăluit mintea și mă 
smulg din somn. 

— N-am dat două sute de mărci pe ea ca să doarmă toată ziua întreagă! 

Îmi simt mintea ca de smoală și trupul plin de dureri surde, dar sunt destul 
de conștientă să-mi dau seama că dacă nu mă ridic imediat de pe prici, o să 
mor de-adevăratelea. Apuc o pelerină, iar Izzi dă deoparte perdeaua care-mi 
ţine loc de ușă. 

— Te-ai trezit, exclamă ea evident ușurată. Comandantul e pe picior de 
război. 

— Ce zi... Ce zi e azi? 

Tremur. Mi se pare frig, mult mai frig decât într-o zi normală de vară. Mă 
sperii brusc că s-ar putea să fi zăcut fără cunoștință săptămâni în Șir, că 
Încercările s-au terminat, că Darin a murit. 

— Marcus te-a atacat astă-noapte, spune Izzi. Aspirantul Aquilla... 

Ochiul ei se mărește și îmi dau seama că n-am visat prezenţa aspirantului 
lângă mine, nici faptul că m-a vindecat. „Magie”. Gândul mă face să 
zâmbesc. Darin ar râde de-a dreptul, dar altă explicaţie nu există. În plus, 
dacă pe lumea asta există ghuli Și djinni, de ce n-ar exista și forțe bune? De 
ce n-ar putea o fată să vindece cu un cântec? 

— Eşti în stare să te ridici? zice Izzi. A trecut de prânz. M-am îngrijit eu 
de treburile tale de dimineaţă și aș fi făcut-o și mai departe, dar 
comandantul insistă ca tu... 

— A trecut de prânz? zic eu Și-mi piere zâmbetul de pe față. Fir-ar să fie, 
Izzi, aveam întâlnire cu Rezistenţa acum două ore! Trebuia să le spun de 
tunel. Keenan probabil că încă mă mai așteaptă... 

— Laia, comandantul a închis tunelul. 

Nu. Nu. Tunelul acela este ultimul lucru care stă între Darin Și moarte. 

— L-a luat la întrebări pe Marcus astă-noapte, după ce Veturius te-a adus 
aici, spune Izzi nefericită. Probabil i-a spus de tunel, pentru că m-am dus 
acolo de dimineaţă și legionarii zideau intrarea. 


— Ţi-a pus ȘI ţie întrebări? 

Izzi face semn că da. 

— Și mie, și bucătăresei. Marcus i-a spus comandantului că noi două îl 
spionam, dar am... 

Se foiește și se uită în altă parte. 

— Am minţit, adaugă ea. 

— Ai... ai mințit? Pentru mine? 

La naiba, când o să afle comandantul, o s-o omoare pe Izzi! 

„Nu, Laia”, îmi zic. „Izzi n-o să moară pentru că tu vei găsi o cale s-o 
scoţi de aici înainte să se întâmple una ca asta”. 

— Ce i-ai spus? o întreb. 

— l-am spus că ne-a trimis bucătăreasa să-i aducem frunze de iarba- 
corbului din cămara de lângă cazărmi Și că Marcus ne-a pândit Și ne-a atacat 
pe când ne întorceam. 

— Şi te-a crezut pe tine, în loc să creadă o Mască? 

Izzi ridică din umeri. 

— N-am mai minţit-o niciodată, zice ea. lar bucătăreasa m-a susținut. A 
spus că o durea spatele foarte rău și numai iarba-corbului putea s-o ajute. 
Marcus m-a făcut mincinoasa, dar pe urmă comandantul l-a chemat pe Zak 
ȘI el a recunoscut că s-ar putea să fi uitat ușa tunelului deschisa, iar noi să fi 
trecut pe-acolo din întâmplare. Pe urmă, comandantul m-a lăsat să plec. 
Laia, mă privește Izzi îngrijorată, ce-o să-i spui lui Mazen? 

Clatin din cap. N-am nicio idee. 

Bucătăreasa mă trimite în oraş să duc un teanc de scrisori la biroul 
curierilor, fără să pomenească prea mult despre bătaia pe care am încasat-o. 

— Mișcă-te repede, zice bătrâna atunci când apar în ușa bucătăriei ca să- 
mi reiau îndatoririle. Vine o furtună urâtă și am nevoie de tine și de ucenică 
să oblonim ferestrele înainte să se spargă. 

Oraşul e ciudat de liniştit, aleile pavate cu piatră sunt mai pustii decât de 
obicei, iar turnurile înalte sunt înfășurate într-o ceaţă neobișnuită pentru 
acest anotimp. Mirosurile de pâine și de animale, de fum și de oțel se simt 
vag, de parcă ceața le-ar fi slăbit puterea. 

Mă mișc cu precauţie, grijulie cu rănile mele abia vindecate. Dar după 
jumătate de oră de mers, din bătaia pe care am încasat-o nu mai rămân decât 
vânătăile urâte Și o durere surdă. Mă îndrept întâi spre biroul curierilor din 
Piaţa Execuţiei, sperând că încă mă mai așteaptă cineva din Rezistență. 


Rebelii nu mă dezamăgesc. La câteva secunde după ce intru în piaţă, simt 
miros de cedru. Peste o clipă, din ceaţă apare Keenan. 

— Pe aici! 

Nu spune nimic despre vânătăile mele și lipsa lui de interes mă scoate din 
sărite. Mă hotărăsc să nu-mi pese, iar el tocmai atunci mă ia de mână ca ȘI 
cum ar fi cel mai natural lucru cu putință și mă conduce în cămăruţa din 
spate a unei cizmării părăsite. 

Keenan aprinde o lampă prinsă de perete, apoi se întoarce și mă privește 
în ochi. Răceala lui se topește imediat. Pentru o clipă nu se mai ascunde, iar 
eu îmi dau seama ușurată că, în spatele răceli lui, simte ceva pentru mine. 
Se uită la fiecare vânătaie în parte Și ochii i se întunecă. 

— Cine a făcut asta? mă întreabă el. 

— Un aspirant. De asta n-am ajuns la întâlnire. Îmi pare rău. 

— De ce te scuzi? zice el, fără să-i vină a crede. Uită-te la tine, uită-te ce 
ti-au făcut! Cerule! Dacă tatăl tău trăia și ar fi aflat că am lăsat să se 
întâmple asta... 

— N-ai lăsat tu să se întâmple. 

Îmi așez palma pe braţul lui și mă surprinde încordarea pe care o simt. 
Parcă-i un lup nerăbdător să atace. 

— Nu-i nimeni de vină, doar Masca aceea care m-a atacat. Acum mă simt 
mai bine. 

— Nu-i nevoie să faci pe curajoasa, Laia. 

Vorbește cu o furie stăpânită Și dintr-odată parcă mă simt intimidată de el. 
Ridică mâna Și îmi trece cu vârful unui deget peste ochi, peste buze, peste 
curbura gâtului. 

— M-am gândit la tine zile în Șir, zice el și își lipește palma caldă de faţa 
mea, făcându-mă să-mi doresc nespus de mult să-mi cuibăresc obrazul în ea. 
Am sperat să te văd în piață purtând o eșarfă cenușie, ca să știu că se 
termină totul. Că îţi vei putea recupera fratele. Și că după aceea am putea... 
adică tu Și cu mine am putea... 

Tace. Încep să respir iute și sacadat, pielea mă furnică de nerăbdare. Se 
apropie, îmi surprinde privirea, mă ţintuiește cu ochii lui. „Cerule, o să mă 
sărute...” 

Pe urma, ciudat, se îndepărtează de mine. Privirea lui e iarăși lipsită de 
orice expresie, la fel și chipul, cu excepţia obișnuitei răceli. Peste o clipă 
înțeleg de ce. 


— Iat-o, spune o voce aspră din ușă. 

În încăpere intră Mazen. Mă uit la Keenan, dar el pare aproape plictisit, iar 
pe mine mă tulbură să văd că ochii lui pot deveni de gheaţă cu iuţeala cu 
care se stinge o lumânare când sufli în ea. 

„E un luptător”, mă ceartă o voce practică. „Ştie ce este important. Şi tu ar 
trebui să ştii. Concentrează-te asupra lui Darin”. 

— Ne-a lipsit de dimineaţă, Laia, zice Mazen, cercetându-mi vânătăile. 
Acum îmi dau seama de ce. Ei bine, fato, ai ce ţi-am cerut? Ai găsit o 
intrare? 

— Am găsit ceva. 

Minciuna mă ia prin surprindere, la fel și ușurința cu care o spun. 

— Dar mai am nevoie de timp. 

Vreme de o clipă foarte scurtă, pe chipul lui Mazen se citește uimirea. 
Oare să-l fi luat pe nepregătite minciuna, sau faptul că am mai cerut timp? 
„Nu-i asta”, îmi spune instinctul. „E vorba despre altceva”. Mă foiesc și îmi 
aduc aminte ce mi-a spus bucătăreasa acum câteva zile. „Întreabă-l unde se 
află exact fratele tău în închisoarea Centrală. În care celulă?” 

Îmi adun curajul. 

— AȘ... Aș vrea să te întreb ceva. Ştii unde se află Darin, nu-i așa? În ce 
închisoare? În care celulă? 

— Sigur că știu unde se află. Dacă n-aș ști, nu mi-aș cheltui tot timpul Și 
toată energia bătându-mi capul cum să-l eliberez, nu? 

— Dar... închisoarea Centrală este păzită foarte bine. Cum vrei să... 

— Ai o cale de intrare în Blackclift sau nu? 

— Pentru ce-ţi trebuie? izbucnesc eu. 

Nu-mi răspunde la întrebări, Și o parte încăpățânată din mine vrea să-i 
smulgă răspunsurile oricum. 

— Cum te va ajuta o intrare secretă în Blackclift să-l eliberezi pe fratele 
meu din cea mai sigură închisoare din sud? 

Expresia din privirea lui Mazen se schimbă din neîncredere în mânie. 

— Darin nu se află în închisoarea Centrală, zice el. Înainte de Festivalul 
Lunii, Războinicii l-au mutat în celulele condamnaților la moarte din 
închisoarea Bekkar. Cei de la Bekkar asigură paza suplimentară de la 
Blackcliff. Dacă lansăm un atac-surpriză asupra Academiei cu jumătate 
dintre oamenii noștri, soldaţii de la Bekkar vor pleca în număr mare spre 
Blackcliff, lăsând închisoarea mai ușor de cucerit de către noi. 

— Ah... 


Tac. Bekkar este o închisoare mică din Cartierul Aristocraţilor, nu prea 
departe de Blackcliff, dar asta-i tot ce știu despre ea. Planul lui Mazen pare 
logic, acum. Foarte logic. Mă simt ca o proastă. 

— Nu ţi-am spus asta nici ţie, nici altcuiva — se uită cu înţeles la Keenan 
— pentru că orice plan cunoscut de mai multă lume are șanse mai mari să fie 
compromis. Te întreb, așadar, pentru ultima oară: ai ceva pentru mine? 

— Există un tunel. 

„Câștigă timp. Spune orice”. 

— Dar nu-mi dau seama unde anume iese. 

— Nu-i destul, zice Mazen. Dacă nu ai nimic, atunci misiunea a eșuat... 

— Domnule... 

Ușa se trântește de perete și înăuntru dă buzna Sana. Arată ca Și cum n-ar 
mai fi dormit de zile în șir și nu împărtășește zâmbetul încrezut al celor doi 
bărbați din spatele ei. Când mă vede, se oprește și parcă se răzgândește. 

— Laia, faţa ta, zice ea, apoi privirea îi cade pe cicatrice. Ce s-a 
întâmplat... 

— Sana! latră Mazen. Raportează! 

Sana îȘi îndreaptă din nou atenţia asupra șefului Rezistenței. 

— E timpul, spune ea. Acum. 

Timpul pentru ce? Mă uit la Mazen, crezând că o să-i spună să aștepte, să 
termine mai întâi cu mine. În loc de asta, însă, se duce șchiopătând spre ușă, 
ca ȘI cum aș fi încetat să exist. 

Sana Și Keenan schimbă o privire, iar Sana clatină din cap în semn de 
avertisment. Keenan n-o bagă în seamă. 

— Mazen, zice el. Cum rămâne cu Laia? 

Mazen se oprește și se uită la mine, fără să-și ascundă prea tare iritarea. 

— Ai nevoie de timp, spune el. Bine. Vino cu ceva până poimâine la 
miezul nopții. Pe urmă îl scoatem pe fratele tău și terminăm povestea. 

Iese, discutând cu voce joasă cu oamenii lui Și pocnește din degete, 
făcându-i semn Sanei să-l urmeze. Femeia îi aruncă lui Keenan o privire 
misterioasă, înainte să se grăbească în urma lui Mazen. 

— Nu înţeleg, zic eu. Acum un minut a spus că a terminat cu mine. 

— Ceva nu-i în regulă, zice Keenan, cu privirea pironită în pământ. 
Trebuie să aflu despre ce este vorba. 

— O să-și ţină făgăduiala, Keenan? ÎI va elibera pe Darin? 


— Facţiunea Sanei îl presează. Ei cred că ar fi trebuit să-l scoată deja pe 
Darin din închisoare. O să se țină de capul lui, dar... Trebuie să plec, zice 
Keenan. Rămâi cu bine. 

Afară, ceața a devenit atât de deasă, încât merg cu mâinile în faţă ca să nu 
mă izbesc de ceva. Este mijlocul după-amiezii, dar cerul se întunecă cu 
fiecare clipă ce trece. Pe deasupra Serrei se rostogolesc nori groși, ca Și cum 
ar aduna puteri să dea atacul. 

Mă întorc la Blackcliff și încerc să înţeleg ceea ce tocmai s-a întâmplat. 
Vreau să cred că pot avea încredere în Mazen, că își va ţine partea lui de 
promisiune. Ceva îmi scapă, însă. M-am luptat zile în Șir să mai câștig timp 
de la el. Nu avea niciun sens să cedeze dintr-odată cu atâta ușurință. 

Și mai e ceva care mă supără. Cât de rapid a uitat Keenan de mine atunci 
când a apărut Sana. Şi cum nu m-a privit în ochi când mi-a promis că îl va 
salva pe fratele meu. 


38. 
Elias 


În dimineaţa Încercării Puterii mă smulge din somn un tăvălug de tunete 
în stare să-ţi zguduie și oasele. Rămân multă vreme întins în întunericul din 
camera mea, ascultând răpăitul ploii pe acoperișul cazărmii. Cineva îmi vâră 
pe sub ușă un pergament sigilat cu rombul Profeților. Rup sigiliul și îl 
desfac. 

Doar uniforma. Armura de luptă este interzisă. Rămâi în camera ta. Voi 
veni eu după tine. 

Cain 

Rup biletul și aud un zgrepţănat ușor la ușă. Afară găsesc un sclav care- 
mi întinde o tavă cu o farfurie cu terci plin de cocoloașe și o lipie tare. Mă 
silesc să înghit fiecare îmbucătură. Oricât ar fi de dezgustătoare mâncarea, 
am nevoie de toată energia posibilă, dacă vreau să ies învingător în luptă. 

Îmi pregătesc armele. Pun în spate ambele săbii Teluman, îmi petrec o 
curea cu pumnale de-a curmezișul pieptului Și ascund câte un cuțit în fiecare 
cizmă. Pe urmă aștept. 

Orele trec încet, mai lent chiar decât într-o gardă de noapte petrecută în 
turnurile de pază. Afară, vântul urlă și îmi rostogolește prin faţa ferestrei 
crengi Și frunze. Mă întreb dacă Helene o fi în camera ei. Oare Cain s-o fi 
dus deja după ea? 

În cele din urmă, după-amiaza târziu, aud o bătaie la ușă. Sunt atât de 
încordat, încât aș vrea să sparg pereţii cu mâinile goale. 

— Aspirant Veturius, zice Cain, după ce deschid ușa. E timpul. 

Afară, frigul îmi taie respirația Și pătrunde ca o coasă îngheţată prin 
hainele mele subţiri. Mă simt de parcă aș fi complet dezbrăcat. În Serra, 
vara nu-i frig niciodată. Nu e prea frig nici măcar iarna. Mă uit la Cain care 
merge alături de mine. Vremea probabil că este isprava lui — a lui și a 
celorlalţi profeţi ca el. Gândul ăsta mă indispune și mai tare. Există ceva ce 
Proteţii nu pot să facă? 

— Da, Elias, răspunde Cain întrebării mele. Nu putem muri. 

Mânerele săbiilor mă lovesc pe ceafă, reci ca gheaţa, iar picioarele mi-au 
amorţit de frig, deși port cizme pentru orice vreme. Îl urmez îndeaproape pe 


Cain, fără să-mi dau seama în ce direcţie ne îndreptam până când nu apar în 
faţa noastră zidurile înalte și arcadele amfiteatrului. 

Intrăm în sala armelor de lângă amfiteatru, care e plină de bărbați înarmaţi 
ȘI îmbrăcaţi în armurile din piele roșie folosite la antrenament. 

Îmi Șterg apa de pe faţă și mă uit în jur, neștiind ce să cred. 

— Plutonul Roșu? 

Dex și Faris sunt și ei acolo, laolaltă cu ceilalți douăzeci și șapte de 
oameni din plutonul meu de luptă, inclusiv Cyril, un băiat ca un butoi care 
detestă să primească ordine, dar e dispus să le accepte pe ale mele, și Darien, 
cel cu pumni ca niște ciocane. Ar trebui să mă liniștească faptul că acești 
oameni mă vor sprijini în timpul Încercării, dar mai degrabă mă pune pe 
gânduri. Oare ce ne-a pregătit Cain? 

Cyril îmi întinde armura de instrucție. 

— Suntem prezenţi toți și la dispoziţia ta, comandante, zice Dex. 

Se uită fix în faţă, dar vocea îi trădează nervozitatea. În timp ce îmi închei 
armura, încerc să-mi dau seama de starea plutonului. Oamenii emană 
tensiune, dar asta este de înţeles. Știu cu toţii detaliile primelor două 
Încercări. Probabil că se întreabă ce fel de grozăvii invocate de Profeţi vor 
avea de înfruntat. 

— Peste câteva clipe, spune Cain, veţi ieși din această sala de arme și 
veți merge în amfiteatru. Acolo urmează se vă implicați într-o bătălie pe 
viață și pe moarte. Armurile de luptă sunt interzise Și deja v-au fost luate. 
Scopul este simplu: trebuie să omorâți cât de mulți inamici cu putință. 
Bătălia va lua sfârșit atunci când tu, aspirant Veturius îl vei învinge pe 
comandantul dușman, ori vei fi învins de el. Vă avertizez că, dacă arătaţi 
îndurare, dacă șovăiți să ucideți, veți suporta urmările. 

Sigur că da! De exemplu, o să ne taie gâturile cine ne-o aștepta acolo! 

— Sunteţi gata? întreabă Cain. 

O luptă pe viaţă și pe moarte. Asta înseamnă că unii dintre oamenii mei — 
prietenii mei — s-ar putea să moară chiar azi. Dex mă privește scurt în ochi. 
Arată ca un om aflat la ananghie, ca cineva pe care-l macină un secret. Se 
uită temător la Cain, apoi pleacă privirea. Atunci observ că lui Faris îi 
tremură mâinile. Lângă el, Cyril se joacă neliniștit cu un pumnal, trecându- 
Și degetul peste tăiș. Darien mă privește fix, cu o expresie ciudată. Oare ce i 
se citește în ochi? Tristete? Frică? 


Oamenii mei Știu ceva care-i tulbură și nu sunt dornici să-mi spună ce 
anume. 

Să le fi dat Cain motive să se îndoiască de victorie? Îi arunc o privire 
cruntă Profetului. Îndoiala și frica sunt emoţii periculoase înaintea unei 
lupte. Se pot strecura în mințile oamenilor celor mai buni oameni Și pot 
decide rezultatul unei bătălii până ca ea să înceapă cu adevărat. 

Mă uit la ușa care dă spre arena amfiteatrului. Trebuie să fim la fel de 
puternici ca orice ne așteptă acolo, altfel vom muri. 

— Suntem gata. 

Ușa se deschide. La un semn din cap al lui Cain, conduc plutonul afară, în 
amfiteatru. Ploaia se amestecă acum cu lapoviţă. Simt înţepături pe piele și 
mâinile îmi înţepenesc. Mugetul tunetelor și răpăitul ploii în noroi ne 
înăbușă zgomotul pașilor. Inamicul nu ne va auzi venind — dar nu-l vom 
auzi nici noi. 

— Ne despărțim, îi strig lui Dex, conștient că abia mă aude din cauza 
furtunii. Tu acoperi flancul stâng. Dacă vezi inamicul, mă anunţi. Nu te 
angajezi în luptă. 

Pentru prima oară de când îmi e locotenent, Dex nu-mi duce ordinul la 
îndeplinire. Nu se clintește. Se uită peste umărul meu în ceața care acoperă 
câmpul de bătălie. 

Îi urmăresc privirea și surprind o mișcare. 

O armură de piele. Sclipirea unui paloș. 

Să fi plecat în recunoaștere vreunul dintre oamenii mei? Nu. Le număr 
capetele rapid — sunt toţi în formație în spatele meu Și îmi așteaptă ordinele. 

Un fulger despică cerul și luminează pentru o clipă câmpul de bătălie. 

Pe urmă, ceața coboară iar, groasă ca o plapumă. Dar nu înainte să văd cu 
cine ne luptăm. Nu înainte ca șocul să-mi îngheţe sângele și să mă 
transforme în stană de piatră. 

Caut privirea lui Dex. În ochii lui decoloraţi și hăituiți se citește adevărul. 
La fel și în ochii lui Faris sau ai lui Cyril. În ochii tuturor oamenilor mei. Ei 
Știu. 

În acel moment, o siluetă înveșmântată în albastru se ivește din ceaţă cu 
grația obișnuită, cu coada argintie scânteind, apărând în fața Plutonului 
Roșu cu viteza unei stele căzătoare. 

Mă vede, ezită și face ochii mari. 

— Elias? 


„Puterea braţelor, a minţii Și a inimii.” Pentru asta? Ca să-mi ucid cea mai 
bună prietenă? Ca să-i ucid plutonul? 

— Comandante, mă trage Dex de braţ. Ce ordoni? 

Oamenii Helene: ies din ceaţă cu paloșele scoase, pregătiți. Demetrius. 
Leander. Tristas. Ennis. Îi cunosc pe toţi. Am crescut împreună cu ei, am 
suferit cu ei, am asudat cu ei. Nu voi da ordin să fie omorâți. 

Dex mă scutură. 

— Ordine, Veturius! Avem nevoie de ordinele tale. 

Ordine. Desigur. Sunt comandantul Plutonului Roșu. 

Eu trebuie să decid. 

„Dacă arătați îndurare, dacă șovăiți să ucideţi, veți suporta urmările”. 

— Loviţi doar ca să răniți, strig eu. Să le ia dracu” de urmări! Nu ucideți! 
Nu ucideți! 

Abia apuc să dau ordinul, că Plutonul Albastru s-a năpustit deja asupra 
noastră și luptă cu toată furia, de parcă am fi unul dintre triburile de 
năvălitori de la frontieră. O aud pe Helene strigând, dar nu înţeleg nimic din 
cauza răpăitului ploii Și a săbiilor izbite una de alta. Helene dispare, pierdută 
în învălmășeală. 

Mă întorc să mă uit după ea Și-l observ pe Tristas străbătând mulțimea și 
venind direct spre mine. Aruncă spre pieptul meu un pumnal zimţat pe care 
abia apuc să-l resping cu sabia. Își scoate sabia și se năpustește asupra mea. 
Mă ghemuiesc ȘI-l las să se treacă pe deasupra, apoi îl lovesc cu latul lamei 
peste picioare. Își pierde echilibrul și cade în noroiul vâscos, aterizând pe 
spate, cu gâtul la vedere. 

Numai bun de ucis. 

Mă îndepărtez Și aștept să-l dezarmez pe următorul inamic. Dar, în timp 
ce-o fac, Faris, care are avantaj în lupta cu alt om de-al Helenei, începe să 
tremure. Îi ies ochii din orbite, scapă sulița dintre degetele lipsite de putere, 
iar fața 1 se învineţește. Adversarul lui, un băiat tăcut pe nume Fortis, își 
Şterge lapoviţa de pe faţă și se uită fix, cu gura căscată, cum Faris cade în 
genunchi, încercând să lovească un dușman pe care nu-l mai vede nimeni. 

Ce se petrece cu el? Dau fuga într-acolo, iar mintea îmi urlă să fac ceva. 
Ajung la un pas de el și mă simt smucit zdravăn înapoi ca de o mână 
nevăzută. Vederea mi se întunecă o clipă, dar mă lupt să mă ţin pe picioare 
Şi sper să nu atace niciun dușman chiar în acest moment. „Ce-i asta? Ce se 
petrece cu Faris?” 


Tristas vine împleticindu-se de unde l-am lăsat Și, când ajunge lângă 
mine, faţa lui capătă o expresie de o intensitate înspărmântătoare. Vrea să-mi 
curme viața. 

Gâfâitul lui Faris începe să nu se mai audă. Moare. 

Urmări. Veţi suporta urmările. 

Timpul se dilată. Secundele sunt lungi cât niște ore, iar eu mă uit la 
măcelul de pe câmpul de bătălie. Plutonul Roșu mi-a ascultat ordinul de a 
ataca doar ca să rănească, Și din cauza asta avem de suferit. Cyril e la 
pământ. La fel și Darien. De fiecare dată când un om de-al meu arată 
îndurare dușmanului, unul dintre camarazi cade răpus de vrăjile diavolești 
ale Profetului. 

Urmări. 

Îmi plimb privirea de la Faris la Tristas. Au venit la Blackclift în același 
timp cu Helene și cu mine. Tristas, brunet Și cu ochii mari, plin de vânătăi 
după iniţierea brutală. Faris, înfometat și slăbit, fără urmă de umorul și de 
forța pe care le-a căpătat mai târziu. Eu și Helene ne-am împrietenit cu ei 
din prima săptămână și ne-am apărat reciproc cum am putut mai bine de 
fiarele noastre de colegi. 

Acum, unul dintre ei va muri. Indiferent ce fac eu. 

Tristas se apropie de mine Și lacrimile îi șiroiesc pe mască. Are parul 
negru plin de noroi, iar ochii se aprind de panica unui animal încolțit, atunci 
când își mută privirea de la Faris la mine. 

— lartă-mă, Elias. 

Se mai apropie un pas, apoi înţepenește brusc. Sabia din mână îi cade în 
mocirlă şi se uită în Jos la lama care i-a străpuns pieptul. Pe urmă alunecă în 
noroi, cu privirea ațintită asupra mea. 

În spatele lui stă Dex. Se uită plin de repulsie cum unul dintre cei mai buni 
prieteni moare ucis chiar de mâna lui. 

„Nu. Nu Tristas.” Tristas, logodit cu iubita lui din copilărie încă de la 
Șaptesprezece ani, cel care m-a ajutat s-o înțeleg pe Helene, cel care are 
patru surori topite după el. Mă uit prostit la cadavrul lui, la tatuajul de pe 
braţ. Aelia. 

Tristas e mort. Mort. 

Faris încetează să se mai zbată. Tușește Și tremură, apoi se uită în jos la 
cadavrul lui Tristas fără să-i vină a crede. Are la fel de puțin timp să sufere 
ca Și mine. Unul dintre oamenii Helenei arunca un buzdugan care-i vâjâie pe 


deasupra capului Și curând se prinde în altă luptă, spintecând și fandând ca 
ȘI cum n-ar fi fost pe marginea prăpastiei cu un minut înainte. 

Dex apare în faţa mea cu ochi fioroși. 

— Trebuie să-i ucidem! Dă ordin! 

Mintea mea nu poate concepe cuvintele. Gura mea nu le poate rosti. Îi 
cunosc pe oamenii ăștia. lar Helene... Nu-i pot lăsa s-o ucidă pe Helene. Mă 
gândesc la câmpul de bătălie din coșmarul meu — Demetrius, Leander, 
Ennis... Nu. Nu. Nu. 

În jur, oamenii mei se prăbușesc sufocaţi pentru că refuză să-și omoare 
prietenii sau cad sub săbiile neîndurătoare ale Plutonului Albastru. 

— Darien e mort, Elias, mă scutură din nou Dex. Cyril, și el. Aquilla a dat 
deja ordinul. Trebuie să faci ȘI tu la fel, altfel suntem terminați. 

Mă silește să mă uit în ochii lui. 

— Elias. Te rog. 

Sunt incapabil să vorbesc. Ridic braţul și dau semnalul, iar carnea mi se 
încrâncenează atunci când se împrăștie vorba din soldat în soldat. 

„Ordinul comandantului Plutonului Roșu. Luptaţi ca să ucideți. Fără 
îndurare”. 

Nu există sudalme, strigăte sau cacealmale. Suntem prinşi în capcana unei 
violențe fără sfârșit. Săbiile scrâșnesc, prietenii mor şi lapovița ne 
biciuiește pe toți. 

Am dat ordinul, așa că trec în frunte. Nu stau pe gânduri nicio clipă; dacă 
o fac, oamenii mei vor Șovăi. lar dacă șovăre, murim cu toţii. 

Așa că ucid. Sunt plin de sânge peste tot. Pe armură, pe piele, pe mască, 
pe păr. Mânerul sabiei Șiroiește și e alunecos. Sunt Moartea însăși și 
conduc acest masacru. Unele dintre victime mor cu o iuţeală bine-venită, se 
duc înainte ca trupurile lor să atingă pământul. 

Altora le trebuie mai mult timp. 

O parte suferindă din mine ar vrea să ucid cât mai pe nevăzute. Să apar 
pur Și simplu în faţa adversarilor Și să-i spintec cu sabia fără să fiu nevoit să 
mă uit în ochii lor. Dar bătălia este mai urâtă de-atât. Mai dură. Mai plină de 
cruzime. Îi privesc direct în față pe oamenii pe care-i omor Și, chiar dacă 
furtuna înăbușă gemetele, fiecare moarte se înfige adânc în mintea mea, 
devenind o rană care nu o să se mai vindece vreodată. 


Moartea ia locul oricărui alt lucru. Al prieteniei, al afecțiunii, al loialității. 
Amintirile frumoase pe care le am despre acești oameni — momentele când 
am râs nestăvilit, pariuri câștigate și farse puse la cale împreună — îmi sunt 
furate din memorie. Nu-mi mai aduc aminte decât lucrurile rele, poveștile 
cele mai sumbre. 

Ennis hohotind ca un copil în brațele Helenei acum șase luni, la moartea 
mamei lui. Gâtul i se frânge acum în mâinile mele ca o rămurică. 

Leander Și dragostea lui niciodată răsplătită pentru Helene. Paloșul meu îi 
intră în gât la fel cum săgetează o pasăre cerul. Ușor. Fără pic de efort. 

Demetrius, care a urlat zadarnic de furie după ce și-a văzut fratele de 
numai zece ani omorât cu lovituri de bici de către comandant pentru că 
dezertase. Zâmbește când mă vede venind, lasă arma Jos Și așteaptă tăișul 
paloșului meu ca pe un dar. Oare ce vede Demetrius înainte să închidă 
ochii? Pe frățiorul lui așteptându-l? O întunecime fără sfârșit? 

Măcelul continuă Și îmi răsună în minte ultimatumul lui Cain. „Bătălia va 
lua sfârșit atunci când tu, aspirant Veturius, îl vei învinge pe comandantul 
dușman, ori vei fi învins de el”. 

Am încercat să o găsesc pe Helene și să punem capăt repede acestei băi 
de sânge, dar îmi scapă mereu. Când în cele din urmă dă ea de mine, mă simt 
de parcă aș lupta de zile în Șir, cu toate că n-a trecut mai mult de jumătate de 
oră 

— Elias! 

Îmi strigă numele, dar are vocea înăbușită de îndoială. Bătălia încetinește 
ȘI se oprește. Oamenii noștri nu se mai atacă unii pe alții, iar ceața se 
împrăștie destul ca să ne poată vedea pe Helene și pe mine. Se adună în 
jurul nostru Și formează un semicerc presărat cu spaţii goale în care ar fi 
trebuit să stea cei duși deja. 

Eu și Hel ne privim. Mi-aș dori să am puterea Profeţilor și să-i citesc 
gândurile. Părul ei blond a devenit o încâlceală plină de sânge, noroi Și 
gheaţă, coada i s-a desfăcut Și îi atârnă moale pe spate. Respiră greu, pieptul 
1 se ridică Și coboară. 

Mă întreb câţi oameni mi-a ucis. 

Își încleștează pumnul pe mânerul sabiei — un avertisment pe care știe că 
nu-l voi rata. 

Pe urmă, mă atacă. Deși mă răsucesc Și ridic sabia ca să parez, pe 
dinăuntru mă simt paralizat. Ferocitatea ei mă uluiește. Pe de altă parte, o 


înțeleg. Vrea să se termine toată această nebunie. 

La început încerc să mă feresc și nu vreau deloc să atac. Dar zece ani de 
cruzime bine antrenată se împotrivesc acestei pasivităţi. Curând încep să mă 
bat de-adevăratelea, folosind orice truc ca să supraviețuiesc atacului ei 
dezlănțuit. 

Îmi răsar în minte metodele de luptă învăţate de la bunicul, unele pe care 
centurionii de la Blackcliff nu le știu. Unele împotriva cărora Helene nu s-ar 
putea apăra. 

„N-o poți ucide pe Hel. Nu se poate”. 

Dar ce alte soluții mai rămân? Unul dintre noi trebuie să-l omoare pe 
celălalt, altfel Încercarea nu va lua sfârșit. 

„Las-o pe ea să te ucidă. Las-o să câștige”. 

Ca și cum mi-ar simți slăbiciunea, Helene scrâșnește din dinţi și mă 
împinge în spate, cu ochii reci, provocându-mă să-i ţin piept. „Las-o pe ea, 
las-o pe ea, las-o pe ea”. Sabia ei ajunge lângă gâtul meu și o împing rapid 
în ultima clipă, chiar înainte să-mi reteze gâtul. 

Simt cum mă cuprinde furia bătăliei, care dă deoparte toate celelalte 
gânduri. Brusc, în faţa mea nu mai stă Helene. Este doar un dușman care mă 
vrea mort. Un dușman căruia trebuie să-i supraviețuiesc. 

Ridic sabia deasupra capului, privind cu o satisfacţie de mercenar cum 
ridică Helene privirea ca să-l urmărească, apoi îl prăvălesc cu forță asupra ei, 
ca un călău. O izbesc tare cu genunchiul în piept Și, în ciuda furtunii, aud 
pârâitul coastelor Și șuieratul care o lasă fără aer în plămâni. 

Hel e sub mine acum, iar ochii ei ca marea se umplu de groază atunci când 
îi imobilizez braţul cu care ţine sabia. Corpurile ni se încleștează, se lipesc 
strâns, dar ea mi-a devenit brusc străină, mai necunoscută decât împărăția 
cerurilor. Smulg un pumnal de la piept și atingerea rece a mânerului îmi 
învolburează sângele. Helene mă trage în genunchi și apucă sabia, hotărâtă 
să mă termine ea, înainte s-o pot ucide eu. Dar sunt prea iute. Ridic 
pumnalul sus Și furia mea ajunge la punctul culminant. 

Apoi cobor tăișul. 


39. 
Laia 


În întunericul dinaintea ivirii zorilor, furtuna abătută deasupra Serrei 
izbește cu mânia unei armate cuceritoare. Coridorul servitorilor e plin de apă 
de ploaie adâncă de două palme. Eu și bucătăreasa încercăm să o scoatem 
afară cu mișcări iuți de mătură, în timp ce Izzi clădește neobosită săculeţe 
cu nisip. Ploaia îmi izbește faţa asemenea degetelor îngheţate ale unei stafii. 

— Urâtă zi pentru o Încercare! strigă Izzi, ca s-o aud pe deasupra ploii 
torențiale. 

Nu Știu în ce va consta a treia Încercare și nici nu-mi pasă. Sper numai să 
ocupe atenția întregii școli ca să pot căuta intrarea secretă în Blackcliff. 

Nimeni nu pare să-mi împărtășească indiferența. În Serra se pariază de-a 
dreptul obscen pe cine va ieși învingător. Cotele, mi-a spus Izzi, s-au 
schimbat din favoarea lui Veturius în favoarea lui Marcus. 

Elias. Îi Șoptesc numele doar pentru mine. Mă gândesc la el fără mască și 
la vocea lui gravă care m-a înfiorat când mi-a vorbit la ureche în timpul 
Festivalului Lunii. Mă gândesc cum se mișca atunci când l-am văzut 
luptându-se cu Aquilla, la frumuseţea aceea senzuală care mi-a tăiat 
respirația. Mă gândesc la furia lui grozavă atunci când Marcus aproape că 
m-a ucis. 

„„Oprește-te, Laia! Oprește-te!” El e o Mască, iar eu sunt o sclavă. Să mă 
gândesc la el în felul acesta este atât de greșit, încât încep să mă întreb dacă 
bătaia primită de la Marcus nu mi-a amețit creierul. 

— Înăuntru, sclavo! îmi poruncește bucătăreasa, cu părul ciufulit 
transformat de furtună într-un fel de nimb. Te cheamă comandantul. 

Dau fuga la etaj, udă până la piele și tremurând de frig. Comandantul se 
plimbă prin camera ei cu o energie violentă și are pletele blonde neîmpletite. 

— Părul, îmi spune când dau buzna în camera ei. Repede, fato, altfel îti 
smulg pielea cu biciul! 

Pleacă din încăpere chiar în clipa în care termin treaba, își înșfacă armele 
de pe perete și nu se obosește să-mi mai dea obișnuita litanie de porunci. 

— S-a năpustit afară ca un lup care se repede la vânat, zice Izzi atunci 
când intru în bucătărie. S-a dus direct la amfiteatru. Probabil că acolo are loc 


1? 


Încercarea. Mă întreb... 

— Tu și tot restul școlii, fato, zice bucătăreasa. Vom afla curând. Suntem 
consemnate înăuntru astăzi. Comandantul a spus că orice sclav găsit în curte 
va fi ucis pe loc. 

Eu și Izzi schimbăm o privire. Bucătăreasa ne-a ţinut să ne pregătim 
pentru furtună până după miezul nopții, iar eu aveam de gând să caut 
intrarea secretă. 

— Nu merită să riști, Laia, mă avertizează Izzi, când bucătăreasa se 
întoarce cu spatele. Mai ai și ziua de mâine. Stai azi Și odihnește-ţi mintea, 
poate că se ivește vreo soluție. 

Vorbele ei sunt urmate imediat de bubuitul unui tunet. Oftez şi 
încuviințez. Probabil că are dreptate. 

— Voi două, la treabă, zice bucătăreasa și îndeasă o cârpă în mâna lui 
Izzi. Ucenico, tu freci argintănia, lustruiești balustrada, cureți... 

Izzi dă ochii peste cap și aruncă zdreanță de pânză. 

— Şterg mobila de praf, atârn rufele la uscat... Ştiu. Las să mai aștepte, 
bucătăreaso. Comandantul a plecat pentru o zi întreagă. Nu putem să ne 
bucurăm de asta măcar un minut? 

Bucătăreasa își strânge buzele în semn de dezaprobare, dar Izzi ia pe dată 
un ton ademenitor. 

— Spune-ne o poveste! Ceva de groază. 

Se înfioară de emoția așteptării, iar bucătăreasa scoate un sunet ciudat, 
care ar putea fi la fel de bine un geamăt sau un hohot de râs. 

— Viaţa nu te sperie destul, fato? 

Mă strecor tăcută într-un capăt al mesei de lucru ca să calc teancul 
nesfârșit de uniforme ale comandantului. Parcă au trecut ani de când n-am 
mai auzit o poveste bună și tânjesc să mă las purtată de valurile uneia. Dacă 
bucătăreasa ar ști asta, probabil că nici n-ar mai deschide gura, așa, pur Și 
simplu. 

Dar bătrâna pare să nu ne bage în seamă. Mâinile ei mici Și fine umblă 
printre borcanele cu mirodenii Și se apucă de pregătit prânzul. 

— N-ai de gând să renunti, așa-i? 

La început mi se pare că bucătăreasa i se adresează lui Izzi, dar ridic 
privirea Și observ că se uită la mine. 

— Vrei să duci la capăt misiunea Și să-ți salvezi fratele. Cu orice preţ. 

— N-am încotro. 


Mă aştept să înceapă din nou să tune și să fulgere împotriva Rezistenței, 
dar în loc de asta încuviinţează din cap, fără să pară surprinsă. 

— Atunci, să-ţi spun o poveste, zice ea. Nu are erou sau eroină. Nu se 
termină cu bine. Dar e o poveste pe care trebuie s-o auzi. 

Izzi ridică dintr-o sprânceană și se apucă de lustruit. Bucătăreasa închide 
un borcan de mirodenii, apoi deschide altul. 

— Acum multă vreme, zice ea, când omul nu știa ce înseamnă lăcomie, 
răutate, trib sau clan, pe pământ umblau djinni. 

Vocea bucătăresei nu seamănă deloc cu a unei Kehanni Tribale. Este aspră 
acolo unde a unei povestitoare iscusite ar fi blândă, și colțuroasă acolo unde 
o Kehanni ar înmuia-o Și ar îndulci-o. Dar cadenţa vorbelor ei îmi amintește 
oricum de oamenii triburilor, așa că mă las prinsă de poveste. 

— Dyinnii erau nemuritori, continuă bucătăreasa cu ochi tainici, ca Și cum 
ar căuta Șirul vorbelor înăuntrul ei. Erau alcătuiți din foc fără păcat și fără 
fum. Stăpâneau vânturile și înțelegeau stelele, iar frumuseţea lor era 
frumuseţea sălbătuiciei. Deși ar fi putut manipula mințile făpturilor mai 
neînsemnate decât ei, djinnii se purtau plini de onoare și se ocupau de 
creșterea odraslelor Și apărarea tainelor. Pe unii dintre ei îi fascina pătimașa 
rasă omenească, însă conducătorul djinnilor, Regele Fără-Nume, cel mai 
bătrân și mai înţelept dintre ei, Și-a sfătuit poporul să se ferească de oameni, 
iar djinnii așa au făcut. 

Pe măsură ce veacurile au trecut, oamenii au devenit mai puternici. S-au 
împrietenit cu spiritele sălbatice ale naturii, cu efriţii. În nevinovăția lor, 
efriții le-au arătat oamenilor calea spre măreție, le-au dăruit puterea să 
vindece Și să se lupte, le-au dat inteligenţa să ghicească viitorul. Satele au 
devenit orașe. Orașele s-au transformat în regate. Regatele s-au lăsat 
cucerite de alte regate Și s-au transformat în imperii. 

Din această lume în permanentă mișcare s-a ridicat Imperiul Cărturarilor, 
cel mai puternic în rândul oamenilor Și devotat crezului lor: „Prin 
cunoaștere, dincolo de limite”. Și cine deţinea mai multă cunoaștere, dacă 
nu djinnii, cele mai vechi creaturi de pe pământ? Dornici să afle secretele 
djinnilor, Cărturarii au trimis o solie să negocieze cu regele Fără-Nume. Au 
primit un răspuns binevoitor, dar ferm. 

Noi suntem djinni. Noi ne ținem deoparte. 

Dar Cărturarii nu ridicaseră un imperiu dându-se bătuţi la primul refuz. 
Au trimis mesageri vicleni, crescuți să fie pricepuți la vorbă așa cum 


Măştile sunt crescute să se priceapă la război. Când au dat greș și ei, au 
trimis înţelepţi și artiști, descântători și politicieni, învățători ȘI vraci, 
oameni de rang înalt și oameni simpli. 

Răspunsul a fost același. Noi suntem djinni. Noi ne ținem deoparte. 

Curând, peste Imperiul Cărturarilor au venit vremuri grele. Orașele au 
fost lovite de foamete și de ciumă. Ambiţia Cărturarilor s-a transformat în 
ranchiună. Împăratul s-a înfuriat tot mai tare, credea că poporul lui putea să 
prospere din nou numai dacă dobândea cunoașterea pe care o aveau djinnii. 
A strâns laolaltă într-o Adunare cele mai istețe minţi din rândul Cărturarilor 
ȘI le-a dat o singură însărcinare: să-i supună pe djinni. 

Adunarea înţelepților și-a găsit aliaţi tenebroși printre făpturile oculte — 
efriți din peșteri, ghuli, spirite. De la aceste creaturi viclene, Cărturarii au 
învăţat cum să-i ademenească pe djinni cu sare, cu oţel Și cu ploaie caldă de 
vară abia căzută din cer. Au supus la chinuri fiinţele străvechi, căutându-le 
izvorul puterii. Dar djinnii Și-au păstrat mai departe secretele. 

Înfuriaţi de faptul că tainele djinnilor continuau să le scape, celor din 
Adunarea Cărturarilor a început să nu le mai pese de supranatural. Nu-i mai 
interesa acum decât să-i distrugă pe djinni. Efrițu, ghulii Și spiritele i-au 
abandonat Și ei pe Cărturari, pentru că Și-au dat seama cât era de mare setea 
de putere a oamenilor. Prea târziu. O parte dintre ei își dezvăluiseră 
cunoștințele de bunăvoie și încrezători, iar Adunarea le-a folosit ca să 
creeze o armă în stare să-i supună pe djinni pentru totdeauna. Acestei arme i- 
au dat numele de Stea. 

Celelalte spirite au urmărit îngrozite nașterea ei, neștiind cum să oprească 
blestemul la întruparea căruia participaseră. Steaua le-a dat oamenilor puteri 
nefiresc de mari, așa că făpturile mai slabe s-au făcut nevăzute în locuri 
îndepărtate, ascunzându-se Și așteptând să treacă războiul. Djinnii s-au 
împotrivit imediat, dar erau prea puţini. Adunarea i-a încolțit și a folosit 
Steaua ca să-i închidă într-o pădurice, o închisoare vie, care creștea 
permanent, singurul loc în stare să ferece pe vecie niște creaturi cu puterile 
djinnilor. 

Puterea de care a fost nevoie pentru această întemniţare a distrus până la 
urmă Steaua — Și Adunarea. Dar Cărturarii s-au bucurat Și au petrecut de 
bucurie că djinnii fuseseră învinși. Toţi, în afară de cel mai măreț dintre ei. 

— Regele, zice Izzi. 


— Da. Regele Fără-Nume a scăpat neprins, dar n-a reușit să-și salveze 
poporul, Și asta l-a înnebunit. Purta nebunia după el ca pe un nor distrugător. 
Unde se ducea, se făcea mai întuneric decât pe fundul celui mai adânc ocean. 
Regelui i s-a dat de atunci un nume care a dăinuit peste veacuri: Zburătorul. 

Tresar Și ridic capul. 

Stăpâne Zburător... 

— Vreme de sute de ani, continuă bucătăreasa, Zburătorul a pedepsit 
omenirea în toate felurile în care a putut. Nu i s-a părut niciodată de-ajuns. 
Când apărea el, oamenii dădeau buzna în ascunzători la fel ca șobolanii. Dar, 
tot ca șobolanii, reapăreau imediat după plecarea lui. Atunci Și-a făcut un 
plan. S-a aliat cu Războinicii, dușmanii cei mai vechi ai Cărturarilor, un 
popor crud, exilat în ţinuturile nordice ale continentului. Le-a șoptit 
secretele fabricării oţelului și ale guvernării. l-a învăţat să se ridice deasupra 
pornirilor lor animalice. Pe urmă a așteptat. Peste câteva generații, 
Războinicii erau gata. Au declanșat invazia. 

Imperiul Cărturarilor s-a prăbușit repede, iar oamenii lui au fost învinși Și 
transformați în sclavi. Dar au rămas în viață. Din cauza asta, setea de 
răzbunare a Zburătorului nu s-a potolit. Trăiește acum printre năluci, unde îi 
ademenește Şi-i ia sclavi pe cei mai slabi din stirpea lui — ghuli, spirite, efriți 
din peșteri — ca să-i pedepsească pentru trădarea de-acum câteva veacuri. 
Urmărește totul Și așteaptă momentul potrivit să se răzbune pe deplin. 

Cuvintele bucătăresei se sting. Îmi dau seama că am rămas cu presa de 
călcat în aer. Izzi stă cu gura căscată Și a uitat să mai curețe. Afară fulgeră și 
o rafală de vânt zguduie ferestrele și ușile. 

— De ce trebuia să aflu povestea asta? o întreb pe bătrână. 

— Tu să-mi spui, fato. 

Respir adânc. 

— Pentru că e adevărată, nu-i așa? 

Bucătăreasa zâmbește în felul ei răutăcios. 

— L-ai văzut pe oaspetele nocturn al comandantului, bag mâna în foc. 

Izzi își mută privirea de la mine la bătrână. 

— Ce oaspete? întreabă ea. 

— El... Şi-a spus Zburătorul, zic eu. Dar nu poate să fie... 

— Este exact cine a spus că este, zice bucătăreasa. Cărturarii se silesc să 
închidă ochii în faţa adevărului. Ghuli, spirite, stafiui, djinni — susţin că toate 
astea sunt povești. Mituri Tribale. Basme de depănat în jurul focului. Ce 


aroganti! pufnește ea. Cât de trufași sunt! Să nu faci greșeala asta, fato. 
Deschide bine ochii, altfel o să sfârșești ca maică-ta. Zburătorul a stat chiar 
în faţa ei, iar ea nu Și-a dat seama. 

Las presa jos. 

— Ce vrei să spui? 

Bucătăreasa vorbește încet, de parcă s-ar teme de propriile cuvinte. 

— S-a infiltrat în Rezistență, zice ea. A luat chip de om Și s-s-s-a dat dre- 
drept luptător. 

Fălcile bucătăresei se încleștează Și se luptă să poată vorbi din nou. 

— A ajuns un apropiat al mamei tale. A manipulat-o Și s-a folosit de ea. 

Bucătăreasa se oprește din nou, cu faţa tot mai trasă Și mai palidă. 

— T-t-tatăl t-t-tău Şi-a dat seama. Zburătorul a fost ajutat de cineva. Un 
trădător. L-l-l-au t-tras pe sfoa-sfoară pe Jahan și i-au vâ-vândut pe p-p- 
părinții tăi lui Keris. Eu., nu... 

— Bucătăreaso? 

Izzi sare de pe scaun, în timp ce bătrâna se ia cu mâinile de cap Și se trage 
cu spatele spre perete, gemând. 

— Bucătăreaso! 

— Pleacă... 

Femeia o împinge pe Izzi în piept, aproape trântind-o la podea. 

— Du-te de lângă mine! 

Izzi ridică palmele și coboară vocea, de parcă ar vorbi cu un animal 
speriat. 

— Bucătăreaso, nu-i nimic... 

— Treci la muncă! 

Bucătăreasa se îndreaptă, dar liniștea din ochii ei a dispărut, înlocuită de 
ceva care semănă cu nebunia. 

— Lăsaţi-mă în pace! strigă ea. 

Izzi mă trage iute afară din bucătărie. 

— Mai păţește asta câteodată, zice ea, atunci când femeia nu ne mai poate 
auzi. Atunci când vorbește despre trecut. 

— Cum o cheamă, Izzi? 

— Nu mi-a spus niciodată. Nu cred că vrea să-și aducă aminte. Crezi că e 
adevărat ce a spus despre Zburător? Și despre mama ta? 

— Nu știu. De ce-ar fi umblat Zburătorul după părinții mei? Ce i-au făcut 
ei? 


În timp ce pun întrebarea, înţeleg și răspunsul. Dacă Zburătorul îi urăște 
pe Cărturari atât de mult cum spune bucătăreasa, nu-i de mirare că a urmărit 
să-1 distrugă pe Leoaică și pe locotenentul ei. Mișcarea lor însemna singura 
speranţă a Cărturarilor. 

Eu și Izzi ne întoarcem la muncă, tăcute amândouă, cu capetele pline de 
gânduri cu ghuli, duhuri și focuri fără fum. Îmi dau seama că nu mă pot 
abține să nu-mi pun întrebări despre bucătăreasă. Cine este? Cât de bine i-a 
cunoscut pe părinții mei? Cum de a ajuns sclavă o femeie care făcea 
explozibili pentru Rezistență? De ce nu l-a expediat pe comandant direct în 
al zecelea cerc al infernului? 

Brusc îmi trece prin minte ceva care-mi îngheaţă sângele în vine. 

Dacă bucătăreasa este trădătorul? 

Toţi cei prinși împreună cu părinții mei au fost uciși, iar odată cu ei a 
dispărut oricine ar fi Știut ceva despre trădare. Și totuși, bucătăreasa mi-a 
spus anumite lucruri despre perioada aceea pe care nu le-am mai auzit 
niciodată. De unde să le știe, dacă n-a fost de față? 

Dar de ce ar fi rămas o simplă sclavă în casa comandantului, dacă i-ar fi 
oferit chiar ea lui Keris prada cea mare? 

— Poate că cineva din Rezistență știe cine este bucătăreasa, spun eu mai 
pe seară, atunci când împreună cu Izzi ne târșâim picioarele spre dormitorul 
comandantului, înarmate cu găleți cu apă și pămătufuri de praf. Poate că își 
vor aminti de ea. 

— Ar trebui să-l întrebi pe luptătorul tău cu părul roșu, zice Izzi. Pare 
istet. 

— Keenan? Poate... 

— Ştiam eu! jubilează Izzi. Îți place de el. Îmi dau seama după cum îi 
rostești numele. Keenan, mă imită ea râzând, iar eu simt roșeața urcându-mi 
pe gât. E arătos, comentează ea. Ai băgat Și tu de seamă, sunt sigură. 

— N-am timp pentru asta. Am alte lucruri în minte. 

— Of, încetează! zice Izzi. Eşti om, Laia. Ai voie să-ți placă un băiat. 
Până și Măştile fac pasiuni. Până Și eu... 

Înlemnim amândouă, pentru că la ușa de jos se aud zgomote. Zăvorul se 
deschide Și vântul dă năvală în casă, gata să ne îngheţe până în măduva 
oaselor. 

— Sclavo! răsună vocea comandatului din josul scărilor. Vino aici! 

— Du-te, mă împinge Izzi. Repede! 


Mă grăbesc să cobor, cu pămătuful de praf în mână. Comandantul mă 
așteaptă, flancată de doi legionari. În loc de dezgustul obișnuit, faţa ei 
argintie mă privește aproape gânditoare, ca Și cum m-aș fi transformat în 
ceva neașteptat de fascinant. 

Observ că undeva în spatele legionarilor mai există o siluetă, cineva cu 
pielea Și cu părul la fel de albe ca oasele decolorate de soare. Un Profet. 

Comandantul îl privește întrebător. 

— Pe ea o vreţi? 

Profetul se uită la mine fix, cu ochii lui negri care plutesc într-o mare 
roșie de sânge. Se spune că Profeţii pot citi minţile, iar lucrurile din capul 
meu sunt în măsură să mă trimită direct la spânzurătoare, pentru trădare. Mă 
străduiesc să mă gândesc la bunicu”, la bunica și la Darin. Simt că mă 
cuprinde o durere uriașă, bine cunoscută deja. „Citește-mi mintea, hai!” Mă 
uit în ochii Profetului. „Citește durerea pe care mi-au provocat-o Măștile”. 

— Pe ea, spune Profetul fără să-și desprindă privirea de la mine, de parcă 
furia mea l-ar fi hipnotizat. Aduceţi-o! 

— De ce mă luaţi? îi întreb pe legionari, în timp ce-mi leagă mâinile. Ce 
se întâmplă? 

„Au aflat că spionez. Asta trebuie să fie”. 

— Liniște! 

Profetul își trage gluga pe cap și îl urmăm afară, în furtună. Tip Și încerc 
să mă eliberez, dar unul dintre soldați îmi pune căluș și mă leagă la ochi. 
Mă aștept să ne însoţească și comandantul, dar ea doar trântește ușa în 
urma noastră. Măcar n-au luat-o și pe Izzi. Ea e în siguranță. Oare pentru 
câtă vreme? 

În câteva secunde, ploaia mă udă până la piele. Mă zbat între cei doi 
legionari, dar tot ce reușesc este să-mi sfâșii rochia, care abia dacă mă mai 
acoperă cum se cuvine. Unde mă duc? „În temniţele subterane, Laia. Unde, 
în altă parte?” 

Aud vocea bucătăresei depănând povestea spionului trimis de Rezistență 
înaintea mea. „Comandantul l-a prins. L-a torturat în temniţele școlii zile în 
Șir. În unele nopţi, îl auzeam. Urla”. 

Mie ce-o să-mi facă? O vor lua și pe Izzi? Îmi curg lacrimile. Ar fi trebuit 
s-o salvez. Ar fi trebuit s-o scap de la Blackcliff. 

După minute nesfârșite de mers trudnic prin furtună, ne oprim. Se 
deschide o ușă și peste o clipă zbor prin aer. Aterizez pe o podea rece de 


piatră. 
Încerc să mă ridic în picioare și tip în căluș, smucindu-mi legăturile de la 
mâini. Încerc să-mi scot legătura de pe ochi, măcar să văd unde sunt. 
Degeaba. Zăvorul se închide, pașii se îndepărtează, iar eu rămân singură 
să-mi aștept soarta. 


40. 


Elias 


Lama străpunge pieptarul de piele al Helenei și o parte din mine urlă: 
„Elias, ce-ai făcut? Ce-ai făcut?” 

Apoi pumnalul se rupe. Mă uit la el fără să-mi vină a crede și niște braţe 
puternice mă trag de deasupra lui Hel. 

— Aspirant Aquilla. 

Vocea lui Cain este de gheață. Îi desface Helenei tunica. Dedesubt 
strălucește bluza făcută de Profeţi pe care Helene a câștigat-o la Încercarea 
Șireteniei. La fel ca masca, nu se mai poate separa de ea. S-a topit în fiinţa 
ei, a devenit o a doua piele prin care sabia nu trece. 

— Nu îţi amintești regulile Încercării? Armurile de luptă sunt interzise. 
Eşti descalificată, zice Profetul. 

Furia bătăliei care mă cuprinsese slăbește și mă lasă cu senzația că aș fi 
fost golit de măruntaie. Știu că această imagine mă va bântui pe veci: eu 
uitându-mă în jos la chipul îngheţat al lui Hel, lapoviţa deasă din jurul 
nostru, urletul vântului care nu poate acoperi zgomotul morții. 

„Aproape că ai omorât-o, Elias. Aproape că ţi-ai omorât cea mai bună 
prietenă”. 

Helene nu spune nimic. Mă privește și duce o mână la inimă, ca Și cum 
încă ar mai simţi apăsarea pumnalului meu. 

— Nu s-a gândit s-o scoată, spune o voce din spatele meu. O umbră 
subțire se ivește din ceaţă: o femeie-Profet. O urmează și alte umbre, 
formând un cerc în jurul meu și al Helenei. 

— Nu s-a gândit deloc la ea, zice femeia-Profet. O poartă necontenit din 
ziua în care i-am dat-o. S-a lipit de ea. La fel ca masca. E o greșeală fără 
voie, Cain. 

— Rămâne, totuși, o greșeală. A pierdut dreptul la victorie. Și chiar dacă 
nu a fost... 

Oricum aș fi câștigat eu. Pentru că aș fi ucis-o. 

Lapoviţa se transformă în burniţă, iar ceața se ridică de pe câmpul de 
bătălie, dezvăluind măcelul. Amfiteatrul e straniu de tăcut și remarc acum că 
are băncile pline de elevi și de centurioni, de generali și de politicieni. 


Mama se uită la noi din primul rând, impenetrabilă ca de obicei. Bunicul, cu 
câteva rânduri în spate, ţine pumnul încleștat pe mânerul sabiei. Chipurile 
celor din plutonul meu sunt murdare. Cine a supravieţuit? Cine a murit? 

„Tristas, Demetrius, Leander: morţi. Cyril, Darien, Fortis: morți”. 

Mă las să cad la pământ alături de Helene. Îi rostesc numele. 

„Îmi pare rău că am încercat să te ucid. Îmi pare rău că am ordonat 
uciderea plutonului tău. Îmi pare rău. Îmi pare rău”. Cuvintele nu vor să iasă. 
Doar numele ei, Șoptit iar Și iar în speranţa că mă va auzi, că va înţelege. Ea 
se uită pe lângă fața mea spre cerul tulbure, ca și cum n-aș exista. 

— Aspirant Veturius, zice Cain. Ridică-te! 

„Monstrule, ucigașule, diavole! Făptură ticăloasă a întunericului. Te 
urăsc. Te urăsc”. Vorbesc cu Profetul? Cu mine însumi? Nu-mi dau seama. 
Tot ce Știu este că libertatea nu merită așa ceva. Nimic nu merită așa ceva. 

Ar fi trebuit s-o las pe Helene să mă ucidă. 

Cain nu spune nimic despre vălmășagul din mintea mea. Poate că, pe un 
câmp de bătălie înţesat de gândurile tulburate ale unor oameni înfrânți, nu 
mai poate auzi Și gândurile mele. 

— Aspirant Veturius, zice el, întrucât Aquilla nu poate câștiga bătălia și 
dintre toți aspiranţii, tu ai rămas cu cei mai mulți oameni în viață, noi, 
Profeţii, te declarăm învingătorul Încercării Puterii. Felicitări. 

Învingător. 

Cuvântul zornăie pe pământ la fel ca un paloș căzut din mâna unui mort. 

Din  plutonul meu au supraviețuit doisprezece oameni. Ceilalţi 
optsprezece zac reci în spatele infirmeriei, înveliți în cearșafuri albe. 
Plutonul Helenei a suferit pierderi $i mai mari, au rămas doar zece 
supraviețuitori. Marcus Și Zak s-au luptat înaintea noastră, dar nimeni nu 
pare să știe prea multe despre bătălia aceea. 

Luptătorii din plutoane au Știut cine le va fi inamicul. Cu toții au știut în 
ce consta Încercarea — toţi în afară de aspiranţi. Faris îmi spune asta. Sau 
poate Dex. 

Nu-mi amintesc cum am ajuns la infirmerie. Locul e un haos, medicul și 
ucenicii lui abia dacă prididesc să încerce să-i salveze pe răniți. Nici n-ar 
trebui să-și mai bată capul. Ne-am dat unii altora doar lovituri mortale. 

Medicii înţeleg adevărul destul de curând. La căderea nopţii, infirmeria 
rămâne liniştită, populată mai ales de cadavre Și de stafii. 


Majoritatea supravieţuitorilor au plecat, pe jumătate stafu la rândul lor. 
Helene e ascunsă undeva într-o cameră. Aștept lângă ușă şi-i arunc o 
căutătură aspră ucenicului care încearcă să mă convingă să plec. Trebuie să 
vorbesc cu ea. Trebuie să știu dacă se simte bine. 

— N-ai ucis-o. 

Marcus. Nu scot nicio o armă la auzul vocii lui, deși am la îndemână o 
duzină. Dacă Marcus se hotărăşte în clipa asta să mă omoare, n-o să ridic un 
deget să-l opresc. Deocamdată, însă, nu-i strop de venin în el. Are armura 
pătată de sânge și de noroi, la fel ca mine, Și pare diferit. E cumva 
împuţinat, ca și cum i-ar fi fost smuls ceva vital. 

— Nu, îi răspund. N-am ucis-o. 

— Era inamicul tău în bătălie. Nu puteai învinge decât omorându-ți 
inamicul. Așa au spus Profeții. Așa mi-au spus mie. Ar fi trebuit s-o ucizi. 

— Uite că n-am făcut-o. 

— El a murit atât de ușor! 

Ochu galbeni ai lui Marcus sunt tulburi Și este atât de lipsit de răutate, 
încât abia îl recunosc. Mă întreb chiar dacă mă vede pe mine în faţa lui, sau 
îi par doar un corp oarecare — cineva viu, cineva care-l ascultă. 

— L-am spintecat cu sabia, zice Marcus. Am vrut să mă opresc. Am 
încercat, dar s-a petrecut prea repede. Primul cuvânt pe care l-a rostit a fost 
numele meu, Ştiai? Și tot numele meu a fost și ultimul. I-a spus chiar înainte 
de sfârșit. Marcus, a zis. 

Abia în clipa aceea îmi dau seama. Nu l-am văzut pe Zak printre 
supraviețuitori. N-am auzit pe nimeni pomenind de el. 

— L-ai ucis, spun eu încet. Ţi-ai omorât fratele. 

— Au spus că trebuie să-l înving pe comandantul inamic, zice Marcus Și 
ridică ochii spre mine, confuz. Toată lumea murea în jur. Prietenii noștri. 
Mi-a cerut să pun capăt masacrului. Să fac să înceteze bătălia. M-a implorat. 
Fratele meu. Frăţiorul meu mai mic. 

Mă umplu de repulsie de parcă mi s-ar fi răzvrătit măruntaiele. Am 
petrecut ani în Şir detestându-l pe Marcus, considerându-l cu nimic mai 
presus decât un Șarpe. Acum mi-e milă de el, deși niciunul dintre noi nu 
merită milă. Suntem ucigașii propriilor noștri oameni, ai celor din neamul 
nostru. Nu sunt mai bun decât el. L-am văzut pe Tristas murind și n-am 
mișcat un deget. I-am ucis pe Demetrius, pe Ennis, pe Leander și pe atâţia 


alții. Dacă Helene n-ar fi încălcat fără să vrea regulile Încercării, aș fi ucis-o 
Și pe ea. 

Ușa camerei Helenei se deschide și mă ridic, dar medicul clatină din cap. 

— Nu, Veturius, zice el, palid și secătuit de puteri, fără pic de 
fanfaronadă. Nu este pregătită să primească vizitatori. Pleacă, băiete! Du-te 
Şi odihnește-te! 

Odihnă! Aproape că izbucnesc în râs. 

Mă întorc spre Marcus, dar a plecat. Ar trebui să-mi caut oamenii, să văd 
în ce stare sunt. Dar nu pot da ochii cu ei. Iar ei, Știu bine, nu vor dori să mă 
vadă. Nu ne vom ierta niciodată pentru ce am făcut azi. 

— Ba o să-l văd pe aspirantul Veturius, spune o voce pusă pe ceartă în 
coridorul de lângă infirmerie. Este nepotul meu și vreau să mă asigur că... 
Elias! 

Bunicul dă deoparte un ucenic speriat și vine spre mine când mă vede 
ieșind pe ușa infirmeriei. Mă trage spre el și mă strânge zdravăn în braţe. 

— Am crezut că ai murit, băiete, îmi murmură la ureche. Aquilla are mai 
multă vână decât credeam. 

— Aproape că am ucis-o. Şi pe alţii. I-am omorât. O mulţime. N-am vrut. 
Eu... 

Simt că mi se face rău. Mă întorc și vomit chiar acolo, în ușa infirmeriei, 
fără să mă opresc până nu mai rămâne nimic în mine. 

Bunicul cere un pahar cu apă și așteaptă liniștit să-l beau, fără să-și 
desprindă o clipă mâna de pe umărul meu. 

— Bunicule, îi zic. AȘ vrea... 

— Morţii sunt morți, băiete, și au murit de mâna ta. 

Nu vreau să aud aceste cuvinte, dar am nevoie de ele, pentru că reprezintă 
adevărul. Orice vorbă mai puţin ar fi o insultă la adresa celor pe care i-am 
omorât. 

— Oricât ai vrea tu, asta nu se va schimba. O să te bântuie fantomele lor, 
ca pe noi toţi. 

Oftez Şi-mi privesc mâinile. Nu le pot opri din tremurat. 

— Trebuie să mă duc la cazarmă. Trebuie... Trebuie să mă spăl. 

— Nu-i nevoie, zice Cain, apărând din umbră, la fel de bine-venit pentru 
mine ca ciuma. Vino, aspirantule. Vreau să vorbesc cu tine. 

Îl urmez pe Profet cu pași grei. Ce să fac? Ce să-i spun unei creaturi 
căreia nu-i pasă câtuși de puţin de loialitate, de prietenie sau de viaţă? 


— Mi-e greu să cred, zic eu încet, că nu v-aţi dat seama că Helene purta o 
armură prin care nu trece tăișul sabiei. 

— Sigur că ne-am dat seama. De ce crezi că i-am oferit-o? Încercările nu 
urmăresc întotdeauna rezultate concrete. Uneori se mulțumesc cu intenții. 
Nu voiam s-o ucizi pe Aquilla. Am vrut doar să știm dacă ai fi făcut-o. 

Se uită la mâna mea, pe care o apropii fără să-mi dau seama de mânerul 
sabiei. 

— Ți-am mai spus Și altă dată. Noi nu putem muri. În plus, n-ai avut parte 
de destulă moarte astăzi? 

— Zak. Şi Marcus, abia reușesc eu să îngaim. L-ai făcut să-și ucidă 
propriul frate. 

— Oh, Zacharias... 

Tristeţea care umbrește o clipă chipul lui Cain mă înfurie și mai rău. 

— Zacharias era altfel, Elias. Zacharias trebuia să moară. 

— Ne-ai fi putut alege orice alt adversar, zic eu fără să-l privesc, pentru că 
nu vreau să vomit din nou. Efriţi Și duhuri. Barbari. Dar ne-ai făcut să ne 
luptăm unu cu alţii. De ce? 

— N-am avut de ales, aspirant Veturius. 

— N-aţi avut de ales... 

Mă cuprinde o mânie teribilă, ucigătoare ca o boală. Deși are dreptate că 
am avut parte deja de destulă moarte, în clipa aceea nu-mi doresc decât să- 
mi înfig sabia în inima neagră a lui Cain. 

— Voi aţi creat aceste Încercări, îi spun. Sigur că aveati de ales. 

Cain mă fulgeră cu privirea. 

— Nu vorbi despre lucruri pe care nu le înţelegi, copile. Noi acţionăm din 
rațiuni mai presus de înțelegerea ta. 

— M-aţi pus să-mi omor prietenii. Aproape că am ucis-o pe Helene. Iar 
Marcus — el și-a omorât fratele, geamănul lui, numai din cauza voastră. 

— Veţi avea de făcut lucruri mult mai rele, înainte să se termine totul. 

— Mai rele? Cum poate fi ceva mai rău de atât? Ce mă veţi pune să fac în 
a patra Încercare? Să omor copii? 

— Nu vorbesc despre Încercări, zice Cain. Vorbesc despre război. 

Mă opresc brusc. 

— Care război? 

— Cel care te bântuie în vis, zice Cain, continuând să meargă Și făcându- 
mi semn să-l urmez. Umbrele se adună, Elias, iar adunarea lor nu poate fi 
oprită. În inima Imperiului crește întunericul Și va continua să crească până 


când va acoperi în întregime acest pământ. Se apropie războiul. Şi trebuie să 
se apropie. Trebuie îndreptată o greșeală uriașă, o greșeală care devine tot 
mai mare cu fiecare viaţă distrusă. Războiul este singura cale. Iar tu trebuie 
să fii pregătit. 

Ghicitori, cu Profeţii ai mereu de-a face cu ghicitori. 

— O greșeală, rostesc eu scrâșnind din dinţi. Ce fel de greșeală? Când a 
fost făcută? Și cum o poate îndrepta un război? 

— Într-o zi, Elias Veturius, vei înţelege toate aceste mistere. Dar nu azi. 

Intram în cazarmă Și Cain încetinește pasul. Toate ușile sunt închise. Nu 
aud nici înjurături, nici suspine, nici sforăituri, nimic. Unde-mi sunt 
oamenii? 

— Dorm, răspunde Cain. În noaptea asta nu vor visa nimic. Somnul lor nu 
va fi bântuit de moarte. E o recompensă pentru curajul lor. 

Ce gest meschin! Le rămâne noaptea de mâine ca să urle. Și toate nopţile 
care vor veni. 

— N-ai întrebat nimic despre premiul pe care-l meriţi pentru că ai câștigat 
Încercarea, zice Cain. 

— Nu vreau niciun premiu. Nu pentru ce-am făcut. 

— Cu toate astea, spune Cain când ajungem lângă camera mea, vei primi 
unul. Ușa ta va fi ferecată până în zori. Nu te va deranja nimeni. Nici măcar 
comandantul. 

Pornește spre ieșirea din cazarmă, iar eu îl urmăresc din priviri, plin de 
întrebări neliniștitoare legate de discuţia noastră despre război, umbre Și 
întunecime. 

Dar sunt prea obosit ca să mă mai gândesc. Mă doare tot corpul. Vreau 
doar să dorm Și să uit că măcelul s-a petrecut vreodată, măcar pentru câteva 
ore. Alung din minte întrebările, descui ușa Și intru în cameră. 


41. 
Laia 


Ușa celulei se deschide și mă năpustesc spre locul de unde se aude 
zgomotul, hotărâtă să fug pe culoar. Dar răceala din încăpere mi-a pătruns în 
oase. Membrele îmi sunt prea grele și o mână mă prinde cu ușurință de talie. 

— Ușa a fost zăvorâtă de un Profet. O să te lovești. 

Mâna îmi dă drumul. Cineva îmi scoate legătura de la ochi și văd în fața 
mea o Mască. O recunosc imediat. Veturius. Îmi masează cu degetele 
încheieturile mâinilor și gâtul, pe măsură ce mă dezleagă și îmi scoate 
călușul. Pentru o clipă, rămân perplexă. Mi-a salvat viaţa de atâtea ori numai 
ca să mă poată interoga acum? Îmi dau seama că o părticică naivă din mine a 
sperat să fie mai bun de-atât. Nu bun de tot, dar măcar să nu fie rău. „Ai 
Știut, Laia”, mă mustră o voce. „Ai Știut că juca un joc macabru”. 

Veturius își freacă gâtul într-un mod ciudat Și abia acum îmi dau seama că 
are armura de piele acoperită de sânge și noroi. E plin peste tot de tăieturi ȘI 
de vânătăi, iar uniforma i-a ajuns toată numai zdrenţe murdare. Se uită în jos 
spre mine Și în ochi îi strălucește o furie scurtă Și aprinsă, care se 
transformă repede în altceva. Şoc? Tristete? 

— N-am de gând să-ţi spun nimic! 

Vorbesc subțire și strident Și scrâșnesc din dinți. „Fii ca mama! Nu da 
semne de frică.” Duc mâna la brăţara ei. 

— N-am făcut nimic rău. N-ai decât să mă torturezi cât vrei, n-o să-ți 
folosească la nimic. 

Veturius îşi drege vocea. 

— Nu de aceea te afli aici. 

Stă de parcă ar fi prins rădăcini în pardoseala de piatră și mă privește ca 
ȘI cum n-ar Ști ce să facă. 

Îl săgetez din priviri. 

— De ce m-a adus... chestia aia cu ochii roșii aici, în celulă, dacă nu 
pentru interogatoriu? 

— Chestia cu ochi roșii. Bună descriere! zice el aprobator și se uită prin 
încăpere de parcă ar vedea-o pentru prima oară. Asta nu-i o celulă, adaugă el. 
Este camera mea. 


Mă uit la patul îngust, la scaun, la vatra rece, la scrinul negru amenințător, 
la cârligele din perete — pentru tortură, am bănuit eu. E mai mare decât 
văgăuna mea, dar la fel de sărăcăcioasă. 

— Şi ce caut eu în camera ta? 

Veturius se duce la scrin și cotrobăie prin el. Mă încordez — ce-o fi 
înăuntru? 

— Eşti un premiu, zice el. Premiul meu pentru că am câștigat a treia 
Încercare. 

— Un premiu? De ce aș fi... 

Înţeleg brusc și clatin din cap — de parcă ar putea conta, îmi dau seama 
foarte bine cât de mult mi se vede pielea prin rochia sfâșiată Și încerc să 
adun laolaltă bucăţile de pânză rămase. Mă trag un pas înapoi, spre peretele 
rece Și aspru de piatră. Sunt cât se poate de departe de el, dar nu-i destul. L- 
am văzut pe Veturius luptând. E prea rapid, prea mare, prea puternic. 

— Nu am de gând să-ți fac niciun rău, spune el, întorcându-se de la scrin 
Şi privindu-mă cu o înţelegere ciudată în ochi. Eu nu sunt așa, zice, Și îmi 
întinde o mantie neagră, curată. la-o, e frig ca iarna. 

Mă uit la mantie. Simt că am îngheţat. Tremur încă de când m-a aruncat 
Profetul aici, în urmă cu câteva ore. Dar nu pot accepta oferta lui Veturius. 
Probabil că e o capcană. Așa trebuie să fie. De ce-aș fi fost aleasă cu ea 
premiu pentru el, dacă nu pentru asta? După o vreme, lasă mantia pe pat. ÎI 
simt mirosind a ploaie și a ceva mai sumbru. A moarte. 

Aprinde în tăcere un foc în vatră. Îi tremură mâinile. 

— Tremuri, remarc eu. 

— Mi-e frig. 

Lemnul se aprinde și el îl aţâţă cu răbdare, absorbit cu totul de ceea ce 
face. Are în spate două săbii și e la doar câțiva pași de mine. Dacă sunt 
destul de iute, aș putea înșfăca o sabie. 

„Fă-o! Acum, când nu e atent!” Mă aplec, dar când să sar, se întoarce. Mă 
opresc Și mă legăn caraghios pe picioare. 

— Mai bine ia-l pe ăsta, zice Veturius, apoi scoate un pumnal din cizmă Și 
mi-l întinde, înainte să se ocupe iar de foc. Măcar e curat. 

Mânerul cald al pumnalului mi se potrivește în mână Şi-i încerc tăișul cu 
degetul mare. E ascuţit. Mă retrag din nou lângă perete și nu-l scap din ochi. 

Focul începe să alunge frigul din cameră. Când arde zdravăn, Veturius își 
desface săbiile și le reazemă de perete, la îndemâna mea. 


— O să fiu acolo, îmi arată el o ușă din colţul încăperii, despre care 
credeam că duce într-o cameră de tortură. Mantia aceea nu mușcă, să știi. 
Nu vei putea pleca de aici până în zori. Mai bine încearcă să te simţi în 
largul tău. 

Deschide ușa și dispare în sala de baie de dincolo de ea. Peste o clipă aud 
cum curge apă într-o cadă. 

Căldura scoate aburi din rochia mea. Cu ochii pe ușa băii, mă las învăluită 
de căldură. Pe urmă mă gândesc la mantia lui Veturius. Fusta mi s-a rupt 
până la șold, iar o mânecă a bluzei atârnă numai zdrenţe. Dantela corsajului 
s-a destrămat Și lasă să se vadă mult mai mult decât ar trebui. Mă uit 
îngrijorată spre ușa băii. Veturius va termina curând. 

În cele din urmă, iau mantia și mă înfășor în ea. E făcută dintr-o țesătură 
groasă, dar fină, mult mai moale la atingere decât mă așteptam. Recunosc 
mirosul — mirosul lui — de mirodenii și de ploaie. Îl trag adânc în piept, 
înainte să-mi îndepărtez nasul de pelerină când Veturius iese din baie, cu 
armura ȘI săbiile pline de sânge în mână. 

Și-a spălat noroiul de pe piele și s-a îmbrăcat cu o uniformă curată. 

— Dacă stai toată noaptea în picioare, o să obosești, zice el. Așază-te pe 
pat. Sau pe scaun. 

Nu mă clintesc, iar el oftează. 

— Nu ai deloc încredere în mine, înțeleg. Dacă voiam să-ţi fac rău, aș fi 
făcut-o deja. Stai jos, te rog. 

— Dar păstrez pumnalul. 

— Poți să iei Și o sabie. Am un morman de arme pe care nu vreau să le 
mai văd vreodată. la-le pe toate. 

Se lasă să cadă în scaun și începe să-și curețe apărătoarele pentru 
picioare. Mă așez ţeapănă pe marginea patului, gata să ridic cuțitul, dacă ar 
fi nevoie. E destul de aproape cât să-l pot atinge. 

Nu spune nimic multă vreme, iar mișcările îi sunt încete și obosite. Sub 
umbra măștii, buzele lui pline par aspre Și ţine maxilarele încordate nemilos. 
Îmi aduc aminte, însă, chipul lui de la festival. E frumos, nici măcar masca 
nu poate ascunde asta. Tatuajul în formă de romb i se vede întunecat pe 
ceafa, tivit pe alocuri cu argintiu, acolo unde masca se prinde de piele. 

Se uită în sus la mine, simţindu-mi privirea, apoi se uită repede în altă 
parte. Nu înainte de a reuși să-i remarc roșeaţa grăitoare a ochilor. 

Slăbesc strânsoarea degetelor de pe mânerul pumnalului. Ce ar putea 
supăra într-atât o Mască, un aspirant, încât să-l aducă în pragul lacrimilor? 


— Ce mi-ai spus tu, că locuiești în Cartierul Cărturarilor împreună cu 
bunicii Și cu fratele tău, zice el, spărgând liniștea din încăpere. A fost 
adevărat, cândva... 

— Până în urmă cu câteva săptămâni. Atunci a fost o razie a Imperiului. A 
venit o Mască. Mi-a ucis bunicii. L-a luat pe fratele meu. 

— Şi părinţii tăi? 

— Au murit. Acum multă vreme. N-a mai rămas decât fratele meu. Dar se 
află acum în celulele condamnaților la moarte de la închisoarea Bekkar. 

Veturius îmi aruncă o privire. 

— La Bekkar nu simt celule ale condamnaților la moarte. 

Comentariul lui vine pe neașteptate și îmi ia o clipă până să-l pricep. El se 
întoarce la treaba lui, fără să-și dea seama ce impact au avut asupra mea 
vorbele pe care le-a rostit. 

— Cine ţi-a spus că e într-o celulă a morţii? Și cine ţi-a spus că ar fi la 
Bekkar? 

— Am... auzit un zvon. 

„Ești proastă, Laia. Tu te-ai băgat în asta”. 

— Mi-a spus... un prieten. 

— Prietenul tău greșește. Sau a fost indus în eroare. Singurele celule ale 
condamnaților la moarte din Serra sunt în Închisoarea Centrală. Bekkar e un 
loc mult mai mic, unde sunt aduși de obicei Negustori escroci Și Plebei 
beţivi. Nu seamănă deloc cu Kauf, asta-i sigur. Dacă erau, aș fi Știut. Am 
făcut gărzi în amândouă locurile. 

— Dar dacă cineva ar ataca Academia Blackcliff... zic eu fără să mă pot 
abţine, cu gândul la ce mi-a spus Mazen, nu de la Bekkar ar veni încoace 
ajutor suplimentar? 

Veturius chicotește fără veselie. 

— Bekkar să sprijine Blackcliff-ul? Sper să nu audă mama așa ceva. La 
Blackcliff sunt trei mii de elevi crescuţi pentru război, Laia. Unii sunt foarte 
tineri, dar sunt periculoși chiar Și în ciuda vârstei lor. Școala nu are nevoie 
de sprijin din afară, mai ales de la cei câţiva soldați auxiliari care se 
plictisesc la Bekkar Și-și petrec zilele luând bacșișuri Și pariind pe curse de 
gândaci. 

Se poate să-l fi înţeles eu greșit pe Mazen? Nu, a spus clar că Darin se 
află în celulele morții de la Bekkar și că închisoarea furnizează întăriri 
pentru Blackcliff, ceea ce Veturius tocmai a infirmat. Nu are Mazen 


informaţia corectă sau mă minte? Cândva l-aș fi crezut pe el, dar 
suspiciunile bucătăresei... ale lui Keenan... plus propriile mele bănuieli... 
acum toate atârnă greu în ochii mei. Dar de ce să mă mintă Mazen? Unde se 
află Darin cu adevărat? Măcar mai trăiește? 

Trăiește. Trebuie să trăiască. Aș fi Știut dacă fratele meu murea. Aș fi 
simțit. 

— Te-am supărat, zice Veturius. Îmi pare rău. Dar dacă fratele tău este la 
Bekkar, înseamnă că o să iasă repede. Nimeni nu rămâne acolo mai mult de 
câteva săptămâni. 

— Sigur că da. 

Îmi dreg vocea și încerc să-mi Șterg confuzia de pe chip. Măștile miros 
minciuna. Simt când încerci să le păcălești. Trebuie să mă port cât se poate 
de normal. 

— Nu era decât un zvon, mă grăbesc să adaug. 

Îmi aruncă o privire rapidă și îmi ţin respiraţia, crezând că va începe să- 
mi pună mai multe întrebări. El doar dă din cap Și ridică în lumina focului 
apărătoarele pentru picioare pe care tocmai le-a curăţat, apoi le agaţă în 
cârligele de pe perete. 

Așadar la asta servesc cârligele. 

E cu putinţă, oare, ca Veturius să nu-mi facă rău? M-a salvat de la moarte 
de atâtea ori. De ce, dacă ar vrea să se poarte urât cu mine? 

— De ce m-ai ajutat? răbufnesc. Jos, în dune, după ce m-a însemnat 
comandantul, la Festivalul Lunii Și atunci când m-a atacat Marcus — de 
fiecare dată m-ai fi putut lăsa în plata cerului. De ce n-ai făcut-o? 

Se uită la mine gânditor. 

— Prima dată, din remușcare. Îl lăsasem pe Marcus să te lovească în ziua 
când te-am cunoscut, atunci, lângă biroul comandantului. Am vrut să mă 
revanșez. 

Scot un mic sunet de surpriză. Nici măcar nu mi-a trecut prin cap că m-ar 
fi observat. 

— Mai târziu, la Festivalul Lunii Și cu Marcus... 

Ridică din umeri. 

— Mama te-ar fi ucis. La fel și Marcus. Nu te puteam lăsa să mori. 

— O mulțime de Măști au stat Și s-au uitat în timp ce mureau Cărturari. 
Nu ȘI tu. 

— Nu-mi face plăcere durerea altora, zice el. Poate de aceea am și urât 
mereu Academia Blackcliff. Intenţionam să dezertez, să știi. 


Zâmbește ascuţit ca o sabie Și tot la fel de lipsit de veselie. 

— Pusesem la cale totul. Am săpat o ieșire de la vatra asta până la intrarea 
în tunelul de vest. Este singura intrare secretă din întregul Blackcliff. Pe 
urmă am făcut o hartă. Intenţionam să folosesc tuneluri pe care Imperiul le 
crede prăbușite sau inundate. Am furat alimente, îmbrăcăminte, tot felul de 
provizii. Am lichidat tot ce aveam ca să-mi pot cumpăra pe drum ce-mi mai 
trebuia. Plănuiam să fug prin teritoriile Tribalilor și să mă îmbarce la Sadh pe 
un vas spre sud. Urma să devin liber, să mă eliberez de comandant, de 
Blackcliff, de Imperiu. Ce prostie! Ca și cum te-ai putea elibera vreodată de 
locul ăsta. 

Cuvintele lui aproape că mi-au tăiat răsuflarea. „Singura intrare secretă 
din întregul Blackcliff”. 

Elias Veturius tocmai mi-a oferit libertatea lui Darin. 

Asta, în caz că Mazen spune adevărul. Acum nu mai sunt atât de sigură. 
Îmi vine să râd de absurdul situaţiei — Veturius îmi oferă cheia eliberării lui 
Darin tocmai când îmi dau seama că informația s-ar putea să nu folosească 
la nimic. 

Tac de prea multă vreme. „Spune ceva”. 

— Credeam că e o onoare să fii ales pentru Blackcliff. 

— Nu și pentru mine, spune el. N-am venit la Blackelift de bunăvoie. 
Profeţii m-au adus aici când aveam Șase ani. 

Ia o sabie Și începe să o curețe cu răbdare. Recunosc gravura complicată 
care o împodobește — este o sabie Teluman. 

— Înainte am trăit într-un trib. N-o cunoșteam pe mama. Nu auzisem 
niciodată numele Veturius. 

— Dar cum... 

Veturius a fost și el copil. Nu m-am gândit niciodată la asta. Nu m-am 
întrebat dacă își cunoștea tatăl, nici dacă fusese crescut Și iubit de către 
comandant. Nu m-a interesat, pentru mine n-a fost niciodată nimic altceva 
decât o Mască. 

— Sunt născut bastard, zice Veturius. Singura greșeală pe care a făcut-o 
vreodată Keris Veturia. M-a născut, apoi m-a abandonat în deșertul 
Tribalilor. Acolo era ea atunci la post. Ar fi trebuit să mor, dar s-a întâmplat 
să treacă pe acolo o patrulă de cercetași Tribali. Oamenii din triburi cred că 
băiețeii aduc noroc, chiar și cei părăsiţi. Tribul Saif m-a adoptat și m-a 
crescut ca pe unul de-al lor. M-au învăţat limba și poveștile lor, m-au 
îmbrăcat în veșmintele lor. Mi-au dat un nume. Ilyaas. Mi l-a schimbat 


bunicul când am ajuns la Blackcliff. L-a transformat în ceva mai potrivit 
pentru un fiu al Casei Veturia. 

Tensiunea dintre Veturius Și mama lui îmi devine brusc clară. Femeia nici 
măcar nu l-a dorit vreodată. Cruzimea ei mă uluiește. L-am ajutat pe bunicu’ 
să aducă pe lume zeci de nou-născuţi. Ce fel de persoană ar lăsa o făptură 
atât de mică și de prețioasă să moară de căldură și de foame? 

„Aceeași persoană care ar cresta un K în carnea unei fete pentru că a 
deschis o scrisoare. Aceiași persoană care ar scoate cu vătraiul ochiul unei 
fetițe de cinci ani”. 

— Ce-ţi amintești din vremea aceea? îl întreb. De când erai copil? 
Dinainte de Blackcliff? 

Veturius se încruntă Și duce o mână la tâmplă. Masca tremură ciudat la 
atingerea lui, așa cum se încrețește apa dintr-o băltoacă la căderea unui 
strop de ploaie. 

— Îmi amintesc totul. Caravana semăna cu un mic oraș, tribul Saif are 
zeci de familii numeroase. Cea care m-a adoptat era Kehanni. Mamie Rila, 
povestitoarea tribului... 

Vorbește îndelung, iar cuvintele lui îmi aștern sub ochi o întreagă viaţă, 
viața unui copil brunet Și curios, care o Ștergea de la lecţii ca să pornească 
într-o aventură, care-i aștepta nerăbdător la marginea taberei pe bărbaţii 
tribului să se întoarcă din incursiunile lor negustorești. A unui băiat care se 
încăiera cu fratele lui adoptiv, pentru ca peste un minut să râdă de ceva 
împreună cu el. Un copil care nu s-a temut de nimic până când Profeţu nu l- 
au aruncat într-o lume guvernată de frică. Dacă n-ar fi fost vorba Și despre 
Profeti, putea fi povestea lui Darin. Putea fi a mea. 

Când în cele din urmă rămâne tăcut, parcă de peste cameră s-ar ridica un 
văl cald Și auriu. Se pricepe să povestească la fel ca o Kehanni. Mă uit la el 
ȘI sunt surprinsă că nu-l văd pe băiatul acela, ci pe bărbatul în care s-a 
transformat. Mască. Aspirant. Dușman. 

— Te-am plictisit, zice el. 

— Nu. Câtuși de puţin. Ai fost... ai fost ca mine. Ai fost copil. Un copil 
obișnuit. Și pe urmă ţi s-a luat asta. 

— Te deranjează? 

— Mi-e mai greu să te urăsc, asta-i clar. 

— Să-ţi vezi dușmanul ca pe un om. Cel mai mare coșmar al unui 
general. 


— Profeţii te-au adus la Blackcliff. Ce s-a întâmplat pe urmă? 

De data aceasta face o pauză m-au lungă, grea de povara unei amintiri pe 
care ar prefera s-o uite. 

— Era toamnă. Profeţii aduc mereu la Blackcliff o serie nouă de ucenici 
atunci când bate vântul din deșert mai abitir. În noaptea sosirii lor în tabăra 
tribului Saif, cei de acolo erau fericiți. Șeful tocmai se întorsese dintr-o 
expediție încununată de succes, ne adusese haine Și încălțări noi, chiar Și 
cărți. Bucătăresele spintecaseră două capre Și le puseseră la frigare. Băteau 
tobele, fetele cântau, Mamie Rila depăna povești de ore în Șir. Am petrecut 
până noaptea târziu, dar în cele din urmă toată lumea a adormit, în afară de 
mine. Aveam de multe ceasuri un sentiment ciudat — simțeam un fel de 
întuneric care se apropia. Am zărit niște umbre pe lângă căruța noastră, se 
învârteau în jurul taberei. Am ieșit de sub coviltirul unde dormeam Și am 
văzut... un bărbat. Avea hainele negre, ochii roșii Și pielea absolut fără 
culoare. Un Profet. Mi-a rostit numele, îmi amintesc că l-am crezut pe 
jumătate reptilă, pentru că vocea i s-a auzit ca un sâsâit. Asta a fost tot. Eram 
făgăduit Imperiului. Fusesem ales. 

— Ţi-a fost frică? 

— Am fost îngrozit. Știam că veniseră să mă ia de acolo, dar nu știam de 
ce ȘI nici unde voiau să mă ducă. M-au adus la Blackelift. M-au tuns, mi-au 
luat hainele și m-au băgat într-un tarc împreună cu alții, ca să ne trieze. 
Soldaţii ne aruncau o dată pe zi bucăţi de pâine mucegăită, dar pe atunci nu 
eram voinic, așa că nu prea ajungeam la ea. Pe la jumătatea zilei a treia, am 
fost sigur că voi muri, așa că m-am strecurat afară din tarc și am furat 
mâncare de la paznici. Am împărțit-o cu o fată care a stat de șase. Mă rog, 
nu prea am împărțit-o, zice el uitându-se în sus ca să-și amintească mai bine, 
a mâncat-o ea aproape pe toată. Până la urmă, după Șapte zile, Profeţii au 
deschis ţarcul, iar celor care mai trăiau încă ni s-a spus că, dacă ne luptăm 
din răsputeri, vom ajunge paznicii Imperiului, iar dacă nu, vom muri. 

Văd cu ochii minţii cadavrele mici rămase în urma lor. Groaza din ochii 
supravieţuitorilor. Pe Veturius băiat, speriat Și flămând, hotărât să nu moară. 

— Ai supravieţuit. 

— Aș vrea să nu fi fost așa. Dacă ai fi văzut a treia Încercare, dacă ai ști 
ce am făcut... 

Continuă să lustruiască iar ȘI iar același crâmpei de sabie. 

— Ce s-a întâmplat? îl întreb cu blândeţe. 


Tace atât de mult, încât mă gândesc că l-am înfuriat, că am depășit o 
limită. Pe urmă, însă, îmi spune totul. Se oprește des, iar vocea îi este ba 
tristă, ba lipsită de orice expresie. Continuă să-și vadă de sabie, o curăţă și 
apoi o freacă de gresie până când scânteiază. 

Termină de povestit Și atârnă sabia în cui. Firicelele umede care coboară 
pe mască sclipesc în lumină și acum înțeleg de ce tremura atunci când a 
intrat în cameră, de ce ochii lui par posedați. 

— După cum vezi, sunt aidoma Măștii care ţi-au ucis bunicii. Sunt leit 
Marcus. Mai rău chiar, cei ca el consideră de datoria lor să ucidă. Eu știu ce 
e bine Și ce e rău. Dar am făcut la fel. 

— Profeţii nu ţi-au lăsat de ales. N-ai putut s-o găsești pe Aquilla ca să 
pui capăt Încercării, iar dacă nu luptai, ai fi murit. 

— În cazul ăsta, trebuia să mor. 

— Bunica spunea mereu că atâta timp cât există viaţă, există ȘI speranță. 
Dacă refuzai să dai ordinul, oamenii tăi erau morți deja — fie de mâinile 
Profeților, fie din cauza săbiilor plutonului lui Aquilla. Nu uita că ea a ales 
viața: pentru plutonul ei și pentru ea însăși. Orice ai fi făcut, tot te-ai fi 
învinovățit. Oricum ai fi acționat, niște oameni dragi ţie ar fi avut de suferit. 

— Asta nu are importanţă. 

— Ba da, are! Sigur că are importanţă. Înseamnă că tu nu ești rău. 

Asta este o revelație care mă zguduie și vreau s-o înţeleagă și el. 

— Nu ești la fel ca ceilalţi. Tu ai ucis ca să salvezi. I-ai pus pe ceilalți pe 
primul plan. Nu ești... ca mine. 

Nu reușesc să ridic privirea spre Veturius. 

— Când a venit Masca, am dat bir cu fugiţii, spun eu mai departe, iar 
cuvintele curg din mine ca dintr-un izvor zăgăzuit prea mult. Bunicii 
muriseră. Masca îl prinsese pe fratele meu. Darin mi-a spus să fug, chiar 
dacă avea nevoie de mine. Ar fi trebuit să-l ajut atunci, dar n-am putut. Nu, 
mă corectez eu ȘI îmi înfig unghiile în carne. N-am făcut-o. Am ales să nu 
rămân acolo. Am ales să fug ca o lașă. Încă nu înţeleg de ce. Trebuia să 
rămân lângă el, chiar cu preţul vieţii. 

Mă uit rușinată în pământ. Veturius mă apucă de bărbie și îmi ridică faţa. 
Mirosul lui curat mă învăluie. 

— AȘa cum ai spus, Laia, zice el și mă silește să-l privesc în ochi, cât ești 
viu, există speranţă. Dacă n-ai fi fugit, mureai. La fel și Darin, adaugă el, 


așezându-se la loc în scaun. Măştile nu arată îndurare. Te-ar fi făcut să 
plăteștu. 

— Nu contează. 

Veturius zâmbește cu zâmbetul lui ca un tăiș de pumnal. 

— Uită-te la noi, zice. O sclavă Cărturăreasă și o Mască încercând să se 
convingă reciproc că nu sunt oameni răi. Profeţii chiar au simţul umorului, 
nu-i așa? 

Tin degetele încleștate pe mânerul pumnalului dat de Veturius Și simt cum 
mă cuprinde o furie uriașă. Împotriva Profeţilor, pentru că m-au lăsat să cred 
că voi fi interogată. Împotriva comandantului, pentru că și-a abandonat 
copilul și l-a lăsat pradă unei morți atroce, și împotriva Academiei 
Blackceliff, pentru că a pregătit acel copil să se transforme în ucigaș. 
Împotriva părinţilor mei, pentru că au murit, Și împotriva fratelui meu, 
pentru că a devenit ucenicul unui Războinic. Împotriva lui Mazen, pentru 
pretenţiile și pentru secretele lui. Împotriva Imperiului, pentru tirania cu 
care ne controlează viaţa. 

Vreau să mă răzvrătesc împotriva tuturor — a Imperiului, a comandantului, 
a Rezistenței. Mă întreb de unde vine atâta revoltă și brusc simt că brățara 
mă frige. Probabil că am în mine mai mult din mama decât am crezut. 

— Poate că nu suntem obligați să fim o sclavă Cărturăreasă și o Mască, îi 
spun Și las pumnalul jos. În noaptea asta am putea fi doar Laia și Elias. 

Mă întind plină de îndrăzneală Și trag de marginea măștii; nu mi s-a părut 
niciodată că face parte din el. Masca opune rezistenţă, dar chiar vreau s-o 
scot. Vreau să văd chipul acelui băiat cu care am vorbit o noapte întreagă, nu 
o Mască, așa cum l-am considerat mereu. Așa că trag mai tare, până când 
rămân cu masca în mâini. Pe dos e plină de ţepușe ascuțite, ude de sânge. 
Tatuajul de pe gâtul lui Elias strălucește de zeci de răni minuscule. 

— Îmi pare rău, spun. Nu mi-am dat seama... 

Se uită în ochii mei Și în privirea lui arde ceva nedefinit, o rază de emoție 
care-mi încinge pielea cu altfel de foc. 

— Mă bucur că ai scos-o. 

Ar trebui să mă uit în altă parte. Nu pot. Ochii lui nu seamănă deloc cu ai 
mamei sale. Ai ei sunt cenușii ca sticla pisată, în timp ce ai lui Elias, 
înconjurați de gene negre, au o nuanţă mai profundă, ca miezul dens al unui 
nor de furtună. Mă trag înăuntrul lor, mă hipnotizează, refuză să mă lase să 


mă desprind de ei. Îi ating pielea cu degete șovăielnice. Obrazul lui neras e 
aspru sub palma mea. 

Îmi fulgeră prin minte imaginea lui Keenan, dar apoi se stinge iute. El e 
undeva departe, distant, devotat pe de-a-ntregul Rezistenței. Elias este aici, 
în faţa mea, cald, frumos Și suferind. 

„Este un Războinic. O Mască”. 

Nu Și aici. Nu în această noapte, nu în camera asta. Aici Și acum, el e doar 
Elias, eu sunt doar Laia Și ne înecăm amândoi. 

— laia... 

Simt o rugăminte în vocea lui, în ochii lui. Ce-o fi însemnând? Vrea să mă 
retrag? Vrea să vin mai aproape? 

Mă ridic pe vârfuri, iar faţa lui se apleacă în același timp. Are buzele moi, 
mai moi decât mi-aș fi imaginat, dar în spatele lor simt o disperare enormă. 
Sărutul vorbește. Imploră. „Lasă-mă să uit, să uit, să uit”. 

Mantia alunecă de pe mine Și trupul meu se atinge de al lui. Mă trage la 
piept, își coboară palmele pe spatele meu și mă strânge tare, tot mai 
aproape. Mă arcuiesc și mă lipesc de el, bucurându-mă să-i simt puterea, 
focul, iar alchimia dintre noi amestecă, arde și topește totul până transformă 
atingerea în aur. 

Pe urmă el se trage înapoi, cu braţele întinse în față. 

— lartă-mă. Îmi pare rău. N-am vrut. Eu sunt o Mască, tu ești o sclavă, n- 
ar fi trebuit să... 

— Nu-i nimic, îl Zic, Și buzele îmi ard. Eu sunt cea care... a început. 

Ne uităm unul la celălalt, iar el pare atât de încurcat, atât de furios pe sine 
însuși, încât zâmbesc, străbătută deopotrivă de tristeţe, de stânjeneală și de 
dorinţă. El ridică mantia Și mi-o întinde iar, ferindu-Și privirea. 

— Nu vrei să stai jos? îl întreb cu șovăială în glas, acoperindu-mă din 
nou. Mâine voi fi sclavă, tu vei fi Mască și ne vom putea uri așa cum ne este 
scris. Dar deocamdată... 

Se așază lângă mine, păstrând atent distanţa. Alchimia aceea ne ispitește 
din nou, ne îmbie, arde. Dar el are fălcile încleștate și mâinile împreunate 
strâns, ca și cum s-ar agăța una de alta. Fără să vreau, mai măresc cu o 
palmă spațiul dintre noi. 

— Mai povestește-mi, îi spun. Cum a fost când ai ajuns cinciar? Te-ai 
bucurat să pleci de la Blackcliff? 


Se destinde puțin, iar eu îl momesc să depene amintiri, așa cum făcea 
bunicu” cu pacienții speriaţi. Noaptea trece plină cu poveștile lui despre 
Blackceliff și despre triburi, cu poveștile mele despre pacienți și despre 
Cartier. Nu mai aducem vorba de razie sau de Încercări. Nu pomenim nimic 
despre sărut sau despre scânteile care încă dansează între noi. 

Cerul începe să se lumineze, parcă fără veste. 

— Zorii, spune el. E vremea să începem din nou să ne urâm. 

Își pune iarăși masca și faţa îi împietrește sub ea, apoi mă ajută să mă 
ridic în picioare. Mă uit la mâinile noastre, la degetele mele subțiri acoperite 
de degetele lui mari, la mușchii cu vene proeminente de pe antebraţul lui, la 
oasele fragile ale încheieturilor mele. Simt căldura atingerii pielii. Mâna mea 
în mâna lui pare cumva să aibă un rost. Ridic ochii spre faţa lui și o 
descopăr surprinsă foarte aproape, cu flăcări în priviri, vie. Inima îmi bate 
mai repede, dar el îmi dă drumul la mână și se îndepărtează. 

Îi înapoiez mantia Și pumnalul. Veturius clatină din cap. 

— Păstrează-le. Trebuie să te întorci prin curtea școlii ȘI... 

Îi cade privirea din nou pe rochia mea sfâșiată, pe picioarele desculţe, dar 
se silește să se uite în altă parte. 

— Păstrează Și pumnalul. O fată Cărturăreasă ar trebui să aibă mereu o 
armă la ea, indiferent ce spune legea, insistă el, apoi scoate o curea de piele 
din scrin. Uite Și o teacă pentru coapsă. Așa poți ține pumnalul la îndemână, 
dar nevăzut. 

ÎI privesc din nou, văzându-l, în sfârșit, așa cum este cu adevărat. 

— Dacă ai putea să fii așa cum ești aici, îi spun, acoperindu-i inima cu 
palma, în loc să fii așa cum te-au făcut ei, ai putea deveni un mare Împărat. 

Îi simt sub degete inima bubuind. 

— Nu te vor lăsa, nu-i așa? adaug. Nu-ţi vor îngădui să fii înțelegător și 
blând. Nu te vor lăsa să-ți păstrezi sufletul. 

— Nu mai am suflet, spune el, uitându-se în altă parte. L-am omorât în 
bătălia de ieri. 

Mă gândesc la Spiro Teluman, la ce mi-a spus ultima dată când ne-am 
întâlnit. 

— Există două feluri de vinovăţie, îi zic încet. Una înseamnă o povară, 
cealaltă îți oferă o menire. Lasă-te hrănit de vina ta. Las-o să-ţi amintească 
cine vrei să fii. Trage o linie în mintea ta Și n-o mai depăși niciodată. Ai un 
suflet. E schilodit, dar există. Nu-i lăsa să ţi-l ia de tot, Elias! 


Se uită în ochii mei când îi rostesc numele, iar eu ridic mâna Şi-i ating 
masca. E netedă și caldă, ca o piatră șlefuită de apă și uitată apoi să se 
încingă la soare. 

Las mâna Jos. Pe urmă plec din camera lui, trec de ușile cazărmii Și ies în 
lumina răsăritului. 


42. 


Elias 


Ușile cazărmii se închid în spatele Laiei, dar eu simt în continuare pe faţă 
atingerea delicată a degetelor ei. Îi văd expresia ochilor din clipa când a 
întins mâna spre mine: o privire grijulie, curioasă, care mi-a tăiat răsuflarea. 

Și sărutul! La naiba, am simţit cum s-a arcuit ȘI s-a lipit de mine, cum mă 
dorea. Câteva clipe preţioase în care m-am eliberat de mine, de ceea ce sunt. 
Închid ochii ca să le rememorez, dar alte amintiri își croiesc drum în mintea 
mea. Amintiri mai sumbre. Laia a reușit să le ţină departe. Vreme de câteva 
ore, le-a învins, fără măcar să știe. Dar acum sunt aici ȘI nu se lasă ignorate. 

Mi-am condus oamenii într-un măcel. 

Mi-am omorât prietenii. 

Aproape am ucis-o pe Helene. 

Helene. Trebuie să mă duc la ea. Trebuie să lămurim lucrurile. Supărarea 
noastră a durat prea mult. Poate că după coșmarul prin care am trecut vom 
reuși să găsim împreună o cale să mergem mai departe. Probabil că este la 
fel de îngrozită ca Și mine de ceea ce s-a întâmplat. La fel de scârbită. 

Iau săbiile din cârligul de pe perete. Când mă gândesc ce am făcut cu ele, 
îmi vine să le îngrop în dune, cât or fi de săbii Teluman. Dar m-am obișnuit 
prea tare să port arme de-a curmezișul spatelui. Mă simt gol fără ele. 

les din cazarmă sub soarele care strălucește nepăsător pe cerul senin. 
Lumea curată, aerul cald par cumva jignitoare când știu că o mulțime de 
bărbați tineri zac ţepeni în coșciuge Și așteaptă să se întoarcă în pământ. 

Se pornesc tobele din zori Și încep să răpăie numele celor morți. Fiecare 
nume îmi aduce în minte o imagine — o față, o voce, o siluetă — până mi se 
pare că toţi camarazii căzuți se adună în jurul meu ca un pluton de stafii. 

Cyril Antonius. Silas Eburian. Tristas Equitius. Demetrius Galerius. Ennis 
Medalus. Darien Titius. Leander Vissan. 

Tobele continuă să bată. Probabil că familile au ridicat deja cadavrele. 
Blackcliff nu are cimitir. Între zidurile de aici, din cei căzuţi va rămâne doar 
spațiul gol pe care-l umpleau cu pașii lor, doar liniștea pe care o însufleţeau 
cu vocile lor. 


În curtea turnului cu clopot, cadeţii fandează și parează împreună cu 
instructorii, în timp ce în jurul lor se învârte un centurion. Comandantul n-a 
suspendat orele. Ar fi trebuit să-mi dau seama că n-o va face, nici măcar în 
onoarea zecilor de elevi care tocmai au murit. 

Centurionul mă salută din cap când trec, iar pe mine mă nedumerește 
lipsa lui de dispreţ. Oare nu știe că sunt un ucigaș? N-a urmărit ziua de ieri? 

„Cum poate să nu-ți pese?” îmi vine să-i strig. „Cum poţi să te prefaci că 
nu s-a întâmplat?” 

Mă îndrept spre stânci. Helene trebuie să fie jos la dune, acolo ne-am jelit 
întotdeauna morții. Mă întâlnesc pe drum cu Faris și cu Dex. Fără Tristas, 
Demetrius și Leander lângă ei, mi se par ciudati, ca un animal fără picioare. 

Mă gândesc că vor trece pe lângă mine. Sau că mă vor ataca pentru că am 
dat acel ordin care le-a răpit sufletele. În loc să facă asta, se opresc în faţa 
mea tăcuţi Și abătuți. Au ochii la fel de roșii ca și mine. 

Dex își masează gâtul și freacă fără încetare cu degetul mare tatuajul 
Academiei Blackcliff. 

— Le văd tot timpul chipurile, spune el. Îi aud. 

Stăm multă vreme împreună, tăcuți. Mi se pare totuși egoist din partea 
mea să împart cu ei durerea asta, să găsesc alinare în faptul că se urăsc pe ei 
înşişi, la fel ca mine. Eu reprezint motivul pentru care se simt bântuiți. 

— Ați respectat niște ordine, le spun, gândindu-mă că pot să-mi asum 
măcar povara asta. Ordinele date de mine. Moartea lor nu e vina voastră. 
Este a mea. 

Faris mă privește în ochi, o umbră a uriașului vesel care era cândva. 

— Acum sunt liberi, zice el. S-au eliberat de Profeţi. S-au eliberat de 
Blackcliff. Spre deosebire de noi. 

Pe urmă Dex și Faris pleacă, iar eu cobor pe frânghie în deșert, unde 
Helene stă cu picioarele încrucișate la umbra stâncilor, acoperită până la 
glezne de nisipul fierbinte. Părul i se unduiește în bătaia vântului Și 
strălucește alb-auriu ca marginea bătută de soare a unei dune. Mă apropii de 
ea cum m-aș apropia de un cal nărăvaș. 

— Nu-i nevoie să pășești ca pisica, zice ea când ajung la câţiva pași. Nu 
sunt înarmată. 

Mă așez alături. 

— Te simţi bine? 

— Sunt vie. 


— Îmi pare rău, Helene, Știu că nu mă poţi ierta, dar... 

— Încetează. N-am avut de ales, Elias. Dacă aș fi fost în avantaj, aș fi 
încercat Și eu să te ucid. L-am omorât pe Cyril. l-am omorât pe Silas și pe 
Lyris. Aproape că l-am omorât Și pe Dex, dar a bătut în retragere și nu l-am 
mai găsit. 

Chipul ei pare cioplit în marmură, nu exprimă nicio emoție. „Cine este 
această persoană?” 

— Dacă refuzam să luptăm, zice ea, prietenii noștri ar fi murit cu toții. Ce 
puteam face? 

— Eu l-am omorât pe Demetrius. 

Încerc să citesc furie pe faţa ei. Helene și Demetrius se apropiaseră tot 
mai mult după ce murise fratele lui — era singura care știa ce să-i spună. 

— ŞI... şi pe Leander. 

— Ai făcut ce trebuia să faci. La fel cum eu am făcut ce trebuia să fac. La 
fel cum Faris, Dex Și toţi ceilalți care au supravieţuit au făcut ce trebuiau să 
facă. 

— Ştiu că au făcut ce trebuiau să facă, dar au urmat un ordin dat de mine. 
Un ordin pe care ar fi trebuit să fiu destul de puternic să nu îl dau. 

— Ai fi murit, Elias. 

Nu se uită la mine. Se străduiește din răsputeri să se convingă că totul este 
așa cum trebuie. Că am făcut ceea ce trebuie. 

— Oamenii tăi ar fi murit, adaugă ea. 

— Bătălia va lua sfârșit atunci când îl vei învinge pe comandantul 
dușman, ori vei fi învins de el. Dacă aș fi fost dispus să mor eu primul, 
Tristas ar trăi. Leander, Demetrius. Toţi ar trăi, Helene. Zak a știut — l-a 
implorat pe Marcus să-l ucidă. Trebuia să fi făcut la fel. Ai fi fost numită 
împărăteasă... 

— Sau Profeţii l-ar fi desemnat pe Marcus, iar eu aș fi devenit... sclava 
lui... 

— Noi le-am spus oamenilor noștri să ucidă. 

De ce nu înțelege? De ce nu vrea să recunoască? 

— Noi am dat ordinul. Și l-am urmat noi înșine. Este de neiertat. 

— Ce credeai că urma să se întâmple? 

Helene sare în picioare. Mă ridic ȘI eu. 

— Ai crezut că Încercările vor deveni mai ușoare? N-ai văzut că se 
apropia momentul ăsta? Ne-au făcut să ne trăim cele mai adânci frici. Ne-au 


lăsat în voia unor creaturi care nici nu există. Și pe urmă ne-au aruncat unul 
împotriva altuia. Puterea brațelor, a minții Și a inimii. Ai fost surprins? Ești 
naiv, de asta! Ești un prost. 

— Hei, nu-ți dai seama ce spui. Aproape te-am ucis... 

— Slavă cerurilor! strigă ea, atât de aproape de mine, încât Șuviţe lungi 
din părul ei îmi flutură în faţă. Ai ripostat. După atâtea bătălii pierdute la 
antrenament, nu eram sigură că o vei face. Mi-a fost teribil de frică — am 
crezut că o să mori pe-acolo... 

— Eşti bolnavă, îi spun Și mă trag mai departe. Nu ai niciun regret? Nicio 
remușcare? Cei pe care i-am omorât ne erau prieteni. 

— Erau soldaţi, zice Helene. Soldaţi ai Imperiului uciși în luptă, care au 
murit cu onoare. Îi voi comemora. Îi voi jeli. Dar nu voi regreta ce am făcut. 
Am făcut-o pentru Imperiu. Am făcut-o pentru poporul meu. Nu-ţi dai 
seama, Elias? continuă ea, plimbându-se încolo și încoace. Încercările sunt 
mai importante decât mine sau decât tine, mai importante decât vinovăția 
sau rușinea noastră. Suntem răspunsul la o întrebare veche de cinci sute de 
ani. Când stirpea lui Taius se va stinge, cine va conduce Imperiul? Cine se va 
ridica în fruntea unei armate de jumătate de milion de soldaţi? Cine va 
controla destinele a patruzeci de milioane de suflete? 

— Dar cu destinele noastre cum rămâne? Cu sufletele noastre? 

— Ne-au luat sufletele acum multă vreme, Elias. 

— Nu, Helene. 

Îmi răsună în minte cuvintele Laiei și vreau să le cred. Am nevoie să le 
cred. „Ai un suflet. Nu-i lăsa să ţi-l ia de tot”. 

— Te înșeli, insist eu. Nu voi putea niciodată să repar ce-am făcut ieri, dar 
când va fi să vină a patra Încercare, n-o să mai... 

— Nu, Elias, zice Helene Şi-mi pune un deget pe buze, iar în vocea ei 
disperarea înlocuiește mânia. Nu face promisiuni cărora nu le știi preţul. 

— Am depășit o limită ieri, Hel. N-o voi mai depăși din nou. 

— Nu spune asta, zice ea, cu părul fluturând și ochi sălbatici. Cum poți 
deveni Împărat dacă gândești așa? Cum poţi câștiga Încercările, dacă... 

— Nu vreau să câștig Încercările, îi spun. N-am vrut niciodată să le 
câștig. N-am vrut nici măcar să particip la ele. Intenționam să dezertez, 
Helene. Imediat după absolvire, când toți ceilalți ar fi petrecut. Intenţionam 
să fug. 


Ea clatină din cap Și ridică palmele ca și cum s-ar apăra de vorbele mele. 
Dar nu mă opresc. Trebuie să audă asta. Trebuie să știe cine sunt cu 
adevărat. 

— N-am fugit pentru că mi-a spus Cain că singura Șansă să devin liber cu 
adevărat era să particip la Încercări. Vreau să le câștigi tu, Helene. Vreau să 
fiu desemnat Sfrâncioc. Și vreau ca pe urmă să mă eliberezi de jurământ. 

— Să te eliberez? Să te eliberez? Asta este libertatea, Elias! Când vei 
înțelege? Suntem Măști. Destinul nostru însemnă putere, moarte și violenţă. 
Asta suntem. Dacă nu ai toate astea, cum poți fi liber vreodată? 

„Se minte singură”. Chiar când încerc să înţeleg acest adevăr 
înspăimântător, aud zgomot de pași. Îl aude și Hel. Ne întoarcem și-l vedem 
pe Cain apărând de după stânci. ÎI însoțește un detașament de opt legionari. 
Nu spune nimic despre cearta mea cu Helene, deși probabil că a auzit măcar 
o parte din ea. 

— Veniti cu noi! 

Legionarii se despart, patru mă apucă pe mine, ceilalţi patru pe Helene. 

— Ce se petrece aici? întreb, încercând să scap din strânsoarea lor, dar 
sunt mai voinici decât mine, niște brute uriașe care nici nu se clintesc. Ce 
înseamnă asta? 

— Asta, aspirant Veturius, este Încercarea Credinței. 


43. 
Laia 


Intru în bucătăria comandantului Și Izzi dă fuga spre mine. Are ochiul bun 
încercănat Și parul încâlcit, de parcă n-ar fi dormit toată noaptea. 

— Trăieşti! Eşti... ești aici! Am crezut că... 

— Ți-au făcut rău, fato? 

În spatele lui Izzi apare bucătăreasa și observ uimită că și ea e la fel 
ciufulită și cu ochii roșii. Îmi ia mantia, iar când îmi vede rochia zdrențuită, 
îi spune lui Izzi să-mi aducă alta. 

— Eşti întreagă? 

— Sunt bine. 

Ce altceva aș putea să spun? Încă încerc să înțeleg tot ce am aflat. În 
același timp, îmi amintesc ce mi-a spus Elias despre închisoarea Bekkar Și 
cel puţin un lucru mi se pare limpede: trebuie să-i caut pe cei din Rezistență. 
Trebuie să aflu unde este Darin Și ce se petrece cu adevărat. 

— Unde te-au dus, Laia? 

Izzi s-a întors cu rochia. Mă schimb repede, ascunzând pumnalul legat de 
coapsă cât de bine pot. Ezit să le spun tot ce s-a întâmplat, dar nu vreau să le 
mint, mai ales că se vede clar că au petrecut toată noaptea făcându-și griji 
pentru viața mea. 

— M-au dat lui Veturius drept premiu pentru că a câștigat a treia 
Încercare. Nu mi-a făcut niciun rău, adaug eu iute, văzându-le groaza de pe 
chip. Nu s-a întâmplat nimic. 

— Serios? 

Vocea comandantului îmi îngheaţă sângele și imediat mă întorc spre ușă, 
deopotrivă cu Izzi Și cu bucătăreasa. 

— Nu s-a întâmplat nimic, zici, insistă comandantul, plecând capul pe-o 
parte. Nemaipomenit de interesant. Vino cu mine! 

O urmez în biroul ei, cu picioarele ca de plumb. Înăuntru, ochii îmi fug 
spre peretele cu luptători morţi. Parcă aș fi într-o cameră cu stafii. 

Comandantul închide ușa biroului Și se învârte în jurul meu. 

— Ai petrecut noaptea cu aspirantul Veturius, zice. 

— Da. 


— Te-a violat? 

Cu câtă ușurință întreabă un lucru atât de respingător! 

— Nu. 

— Cum așa, când cu o noapte în urmă părea deosebit de interesat de tine? 
Nu-Și putea lua mâinile de pe tine. 

Îmi dau seama că vorbește despre noaptea Festivalului Lunii. Face un pas 
mai aproape, ca Și cum mi-ar fi mirosit frica. 

— Nu... Nu știu... 

— Nu cumva băiatul fine la tine? Știu că te-a ajutat — în ziua când te-a 
adus în braţe de la dune și acum câteva nopți, când cu Marcus, zice ea, Și se 
mai apropie un pas. Dar în noaptea aceea când v-am găsit în coridorul 
servitorilor — atunci chiar am început să-mi pun întrebări. Ce căutaţi 
împreună? A trecut în tabăra ta? 

— Nu... nu Știu dacă înţeleg... 

— Ai crezut că m-ai păcălit? Ai crezut că nu Știu? 

„Cerule! Nu se poate!” 

— Am ȘI eu spioni, sclavo. Printre Marinari, printre Tribali. Chiar Și în 
rândurile Rezistenței, zice ea, iar acum a ajuns la numai câteva degete 
distanță și-1 simt zâmbetul ca pe un Ștreang subțire în jurul gâtului. Ai fi 
surprinsă să Știi unde am ochi. Șobolanii de Cărturari află numai ce vor eu 
să afle. Ce-i interesa ultima dată când v-aţi întâlnit? Plănuiau ceva 
important? Ceva care implică un număr mare de oameni? Poate că te întrebi 
ce anume. O să afli destul de curând. 

Mâna ei îmi cuprinde gâtul înainte să-mi treacă prin minte să mă feresc. 
Dau din picioare, iar ea mărește strânsoarea. Mușchii braţelor i se umflă, dar 
ochii îi rămân fără expresie și morţi ca întotdeauna. 

— Ai aflat ce le fac spionilor? 

— Nu... Nu... N-am făcut... 

Nu pot să respir. Nu pot să gândesc. 

— Le dau o lecţie. Lor Și tuturor celor care le țin partea. Ucenicei de la 
bucătărie, de exemplu. 

„Nu, nu Izzi, nu Izzi!” Exact când simt că începe să-mi explodeze un 
punct în colțul ochiului, se aude o bătaie la ușă. Comandantul îmi dă 
drumul, mă las să cad grămadă pe podea. Cu un aer obișnuit, ca Și cum nu s- 
ar fi aflat exact pe punctul să omoare o sclavă, se duce să deschidă. 

— Comandante! 


Afară stă un Profet — o femeie de data asta, slăbuţă și aproape imaterială. 
Mă aștept s-o văd urmată de legionari, ca data trecută, dar acum este 
singură. 

— Am venit după fată. 

Faţa Profetului se înăsprește și se înfruntă din priviri cu Comandantul, e o 
luptă aprigă a voinţelor. 

— Predă-mi-o ȘI vino. Suntem așteptate în amfiteatru. 

— E o spioană... 

— Şi va fi pedepsită cum se cuvine. 

Profetul se întoarce spre mine, iar eu nu-mi pot dezlipi privirea de la ea. În 
hăul negru al ochilor ei mă văd o clipă pe mine — cu inima oprită, cu chipul 
lipsit de viaţă. Îmi dau seama, ca și cum mi-ar fi fost transmisă informaţia 
direct în creier, că Profetul mă ia să mă ducă la pieire, că moartea e aproape 
— mai aproape decât în timpul raziei, mai aproape decât atunci când m-a 
bătut Marcus. 

— N-o lăsa să mă ia, încep să mă rog de comandant. Te rog, n-o lăsa... 

Profetul nu-mi îngăduie să termin. 

— Nu te împotrivi voinţei Profeţilor, Keris Veturia. Vei da greș. Poţi veni 
de bunăvoie în amfiteatru sau pot să te oblig. Cum preferi? 

Comandantul șovăie, iar Profetul așteaptă ca o piatră într-un râu, plină de 
răbdare, nemișcată. În cele din urmă, comandantul dă afirmativ din cap Și 
iese pe ușă. Mi se pune căluș și sunt legată pentru a doua oară în aceeași zi. 
Pe urmă, Profetul pornește pe urmele comandantului, târându-mă în urma ei. 


44. 


Elias 


— Merg de bunăvoie, le spun, în timp ce soldații ne rețin pe mine și pe 
Helene și ne leagă la ochi. Numai luaţi-vă mâinile de pe mine! 

Unul dintre ei îmi răspunde înfigându-mi un căluș în gură Și luându-mi 
săbiile. 

Legionarii ne duc sus pe stânci, apoi traversăm curtea Academiei. În jurul 
meu se aude scârțâit Și tropăit de cizme, iar centurionii strigă ordine din care 
înțeleg amfiteatru Şi Încercarea a patra. Mi se încordează tot corpul. Nu 
vreau să mă întorc în locul unde mi-am ucis prietenii. Nu vreau să mai calc 
acolo niciodată. 

În faţa mea, Cain tace mormânt. Oare îmi citește mintea? O citește pe a 
Helenei? „Nu contează”. Încerc să-l uit, să gândesc ca și cum n-ar fi de față. 

„Credinţă până dincolo de sine”. Cuvintele astea mă duc cu gândul la cele 
spuse de Laia. „Ai un suflet. Nu-i lăsa să ţi-l ia”. După cum simt, exact asta 
vor încerca Profeții. Trag linia aceea despre care a vorbit Laia, o brazdă 
adâncă în pământul minţi mele. „Nu voi trece dincolo de ea. Indiferent de 
preţ. Nu voi trece”. 

O simt pe Helene lângă mine. Emană o spaimă care îngheaţă aerul din jur 
ȘI îmi irită nervii la maximum. 

— Elias. 

Legionari nu i-au pus căluș, pesemne că a avut înţelepciunea să nu 
protesteze. 

— Ascultă-mă! Trebuie să faci orice îţi cer Profeţii, înţelegi? Cine câștigă 
această Încercare devine Împărat. Profeţii au spus că nu poate exista 
egalitate. Fii puternic, Elias! Dacă nu ieși învingător, totul e pierdut. 

În vorbele ei se simte o insistență specială, un avertisment nerostit. Aștept 
să mai spună ceva, dar fie i-au pus căluș și ei, fie a amuţit-o Cain. Peste 
câteva clipe, în jurul meu reverberează sute de voci care mă străbat din 
creștet până în tălpi. Am ajuns în amfiteatru. 

Legionarii mă trag în sus pe niște scări, apoi mă silesc să îngenunchez. O 
aud pe Helene alături, pe urmă sunt dezlegat și mi se scot călușul Și legătura 
de la ochi. 


— Văd că ți-au pus botniţă, bastardule. Păcat că n-au făcut-o definitiv. 

Marcus, în genunchi lângă Helene, mă săgetează cu privirea, împrăștiind 
ură prin fiecare por. Şade ghemuit, ca un șarpe gata să atace. Nu are altă 
armă decât un pumnal la cingătoare. Toată gravitatea lui de după a treia 
Încercare s-a transformat acum în otravă mortală. Zak a părut mereu 
geamănul mai slab, dar cel puţin îl ţinea în frâu pe Șarpe. Fără fratele cel 
liniştit alături, Marcus pare aproape un sălbatic. 

Îl ignor și încerc să mă oţelesc pentru ce va urma. Legionarii ne-au lăsat 
pe un podium în spatele lui Cain, care se uită țintă la intrarea în amfiteatru, 
ca Și cum ar aștepta ceva. În jurul podiumului se înșiră încă doisprezece 
Profeţi, umbre zdrenţuite care întunecă arena cu simpla lor prezenţă. Îi 
număr din nou. Cu tot cu Cain, sunt treisprezece. Înseamnă că lipsește unul. 

— Comandantul întârzie, arată Hel cu capul spre scaunul gol al mamei. 

— Te înșeli, Aquilla, zice Marcus. A venit la fix. 

Mama tocmai intră pe porțile amfiteatrului. O urmează al paisprezecelea 
Profet, o femeie. În ciuda aparentei sale slăbiciuni, reușește să târască după 
ea o fată legată și cu căluș la gură. Văd că fata are o coamă de păr negru Și 
îmi stă inima în loc — e Laia! Ce caută aici? De ce-i legată? 

Comandantul își ocupă locul în primul rând, în timp ce Profetul o aduce 
pe Laia pe podium Și o lasă lângă Cain. Sclava încearcă să spună ceva, dar 
călușul este legat prea strâns. 

— Aspiranți! 

Cain începe să vorbească și în amfiteatru se face liniște. Un stol de 
pescăruși zboară ţipând pe deasupra noastră. Undeva în oraș un negustor îȘi 
strigă marfa, iar vocea lui cântată se aude până aici. 

— Ultima Încercare este Încercarea Credinței. Imperiul a decretat că 
această sclavă trebuie să moară. 

Cain arată spre Laia, iar eu îmi simt brusc stomacul în gât, de parcă aș fi 
sărit de la mare înălțime. „Nu. E nevinovată. N-a făcut nimic rău”. 

Laia deschide ochii mari. Încearcă, în genunchi, să se tragă înapoi. 
Același Profet care a adus-o pe podium îngenunchează lângă ea Și o ţine pe 
loc cu o strânsoare de oţel, ca un măcelar care ţine mielul la tăiere. 

— Când vă fac semn, continuă Cain calm, ca și cum n-ar vorbi despre 
moartea unei fete de șaptesprezece am, veți porni toţi în același timp s-o 
executați. Cine reușește să ducă ordinul la îndeplinire va fi declarat 
câștigătorul Încercării. 


— E o greșeală, Cain, izbucnesc. Imperiul nu are niciun motiv s-o 
omoare. 

— Motivul nu este important, aspirant Veturius. Doar loialitatea. Dacă 
nesocotești ordinul, înseamnă că nu ai trecut Încercarea. Pedeapsa pentru 
cine nu trece Încercarea este moartea. 

Mă gândesc la câmpul de bătălie din coșmar și îmi simt sângele ca de 
plumb. Leander, Demetrius, Ennis — pe toţi i-am văzut pe câmpul acela. Și i- 
am ucis pe toți. 

Laia era Și ea acolo, cu gâtul tăiat, cu ochii încețoșați, cu părul îmbibat de 
sânge Și lipit de cap. 

„Dar n-am făcut-o încă!” mă gândesc eu cu disperare. „N-am ucis-o!” 

Profetul se uită pe rând la fiecare dintre noi, înainte să ia o sabie de la 
legionari — de-a mea — Și s-o așeze pe podium la distanţă egală de Marcus, 
de Helene și de mine. 

— Porniţi! 

Corpul meu știe ce să facă înaintea minţii. Mă arunc în fața Laiei. Dacă 
reușesc să mă interpun între ea Și ceilalţi, poate avea o șansă. 

Nu-mi pasă ce am văzut pe câmpul de luptă din coșmar. N-o voi ucide. Și 
nici nu voi lăsa pe altcineva s-o ucidă. 

Ajung la ea înaintea Helenei sau a lui Marcus și mă ghemuiesc la pândă, 
așteptând să mă atace vreunul dintre ei sau amândoi. Dar în loc să vină spre 
Laia, Helene sare la Marcus și îl lovește cu pumnul în tâmplă. Șarpele cade 
ca un bolovan, e limpede că nu se aștepta la asta. Helene îl împinge jos de 
pe podium, apoi trimite sabia spre mine cu piciorul. 

— Fă-o, Elias! zice ea. Înainte să vină Marcus! 

Abia pe urmă vede că eu apăr fata, în loc să vreau s-o ucid, Și scoate un 
sunet straniu, ca Și cum s-ar sufoca. Mulțimea, mută, își ţine respirația. 

— Nu te purta așa, Elias, zice Helene. Nu acum. Aproape că am reușit. 
Vei fi Împărat. Alesul. Te rog, Elias, gândește-te ce ai putea să faci pentru... 
Pentru Imperiu... 

— Ți-am spus că există o limită peste care nu trec. 

Mă simt ciudat de calm când rostesc asta, calm cum nu m-am mai simţit 
de săptămâni în Șir. Laia își plimbă repede privirea de la Helene la mine. 

— Asta este limita, adaug. N-o voi ucide. 

Helene apucă sabia. 

— Atunci, dă-te deoparte, zice ea. O s-o fac eu. Repede, fără să doară. 


Se apropie încet, fără să-și dezlipească privirea de pe fața mea. 

— Elias. Fata va muri indiferent ce faci tu. Imperiul a decretat asta. Dacă 
nu o ucidem tu sau eu, o s-o facă Marcus — până la urmă, se va dezmetici. 
Putem încheia lucrurile înainte să-și revină el. Dacă ea tot trebuie să moară, 
măcar să câștigăm ceva din asta. Eu voi deveni împărăteasă. Tu vei fi 
Sfrâncioc. 

Se mai apropie un pas. 

— Ştiu că nu vrei domnia, zice ea blând. Nici să fii în fruntea Gărzii 
Negre. N-am înţeles asta înainte. Acum, însă, înţeleg. Dacă mă lași să duc 
treaba la îndeplinire, jur pe sângele și pe oasele mele că, în secunda în care 
voi fi numită împărăteasă, te voi dezlega de toate jurămintele făcute 
Imperiului. O să te poți duce oriunde vrei. O să poţi face orice dorești. Nu 
vei avea obligaţii faţă de nimeni Și de nimic. Vei fi liber. 

l-am urmărit corpul, așteptând să-i văd mușchii încordându-se pentru 
atac, dar acum privirea îmi fuge spre ochii ei. „Vei fi liber.” Îmi întinde pe o 
tavă de argint singurul lucru pe care mi l-am dorit mereu Și face un jurământ 
pe care Știu că nu-l va călca. 

Pentru o clipă scurtă și înfricoșătoare, mă gândesc la asta. Vreau 
libertatea mai mult decât orice mi-am dorit vreodată. Mă văd ieșind pe un 
vas din portul Navium, îndreptându-mă spre regatele din sud, unde nimeni Și 
nimic nu va avea pretenții asupra trupului sau sufletului meu. 

Asupra trupului, mai degrabă, căci dacă îi îngădui Helenei s-o ucidă pe 
Laia, nu voi mai avea suflet. 

— Dacă vrei s-o omori, trebuie să mă omori mai întâi pe mine, îi spun. 

O lacrimă îi curge pe obraz. Pentru o secundă, văd totul prin ochii ei. Își 
dorește asta cu disperare, iar cel care-i stă în drum nu e un dușman. Sunt eu. 

Însemnăm totul unul pentru celălalt, iar eu o trădez. Din nou. 

Pe urmă aud un scrâșnet — zgomotul inconfundabil al oțelului pătrunzând 
în carne. În spatele meu, Laia se prăbușește în față atât de brusc, încât 
Profetul care o ţinea cade odată cu ea, cu mâniile încleștate de mâinile fără 
vlagă ale fetei. Părul Laiei se răsfiră ca spulberat de furtună Şi nu-i pot vedea 
fața sau ochii. 

— Nu! Laia! 

Mă aplec peste ea, o scutur, încerc s-o întorc. Nu reușesc s-o desprind din 
mâinile Profetului, pentru că femeia tremură de groază, cu roba agăţată în 
părul fetei. Laia nu scoate niciun sunet Și e inertă ca o păpușă de cârpă. 


Observ mânerul unui pumnal căzut pe podium Și balta de sânge care 
crește în jurul fetei. Nimeni nu poate pierde atâta sânge și să rămână în 
viaţă. 

Marcus. 

Îl văd prea târziu stând în spatele scenei. Îmi dau seama prea târziu că eu 
Și Helene ar fi trebuit să-l ucidem, că nu trebuia să riscăm să-ȘI revină. 

Explozia de zgomot care urmează după moartea Laiei mă descumpănește. 
Mii de voci urlă în același timp. Bunicul zbiară mai tare ca un taur 
înjunghiat. 

Marcus sare pe podium. Știu că vine după mine. Vreau să vină. Vreau să-l 
omor în bătaie pentru ce-a făcut. 

Simt mâna lui Cain pe braţ, mă oprește. Pe urmă, porțile amfiteatrului se 
dau violent în lături. Marcus ridică brusc capul și rămâne nemișcat, cu ochii 
aţintiți asupra armăsarului acoperit de spumă care intră în galop pe poartă. 
Un legionar se lasă să alunece din spatele lui și cade în picioare, în timp ce 
animalul se cabrează. 

— Împăratul, spune legionarul. Împăratul e mort! Casa Taia s-a prăbușit! 

— Când? intervine comandantul, fără nicio urmă de uimire pe chip. Cum? 

— Un atac al Rezistenței. A fost ucis în drum spre Serra, la numai o zi 
distanţă de oraș. El și toţi cei care-l însoțeau. Până Și... până Și copiii. 

Cu răbdare, vița înconjoară stejarul până când îl sufocă. Chiar înainte de 
sfârșit, calea devine liberă. Așa suna profeția invocată de comandant la ea 
în birou, în urmă cu câteva săptămâni, iar acum capătă dintr-odată înţeles. 
Viţa este Rezistenţa. Stejarul este Împăratul. 

— Toţi cei care staţi mărturie, bărbaţi și femei ai Imperiului, elevi ai 
Academiei Blackclift, aspiranti! 

Cain îmi eliberează braţul și vocea lui bubuie, făcând temelia 
amfiteatrului să tremure și amuțind panica născută dintr-odată. 

— Iată că viziunile Profeţilor se adeveresc! Împăratul e mort Și trebuie să 
se ridice o nouă putere, în stare să împiedice distrugerea Imperiului. Aspirant 
Veturius, continuă Cain, ţi s-a dat Şansa să-ţi dovedești credinţa. În loc s-o 
ucizi pe fată, i-ai luat apărarea. În loc să-mi urmezi ordinul, l-ai sfidat. 

— Sigur că l-am sfidat! 

Nu pot să cred că se întâmplă asta. 

— Aceasta n-a fost o încercare a Credinței decât pentru mine. Sunt 
singurul căruia îi păsa de fată. Încercarea a fost o bătaie de joc... 


— Încercarea ne-a arătat ce voiam să Știm: nu ești potrivit să devii 
Împărat. Ţi-ai pierdut numele și rangul. Mâine în zori vei fi decapitat în faţa 
turnului cu clopot de la Blackeliff. Cei care ti-au fost egali vor fi martorii 
dezonoarei tale. 

Doi Profeți îmi leagă iute în lanţuri mâinile și pieptul. N-am văzut să fi 
avut lanţurile mai devreme. Le-au invocat din aer? Sunt prea amețit ca să mă 
împotrivesc. Profetul care o ţinea pe Laia ridică cu greutate trupul fetei Și 
coboară clătinându-se de pe podium. 

— Aspirant Aquilla, zice Cain. Ai fost gata să dobori inamicul, dar ai 
șovăit în fața lui Veturius, dispusă să ţii cont de dorinţele lui. O asemenea 
loialitate faţă de un camarad este admirabilă, dar nu și pentru un Împărat. 
Dintre cei trei aspiranți, doar Farrar a încercat să-mi ducă ordinul la 
îndeplinire fără șovăială, ceea ce dovedește credinţă faţă de Imperiu. Ca 
urmare, îl desemnez învingător al celei de-a patra Încercări. 

Chipul Helenei este alb ca varul, iar mintea ei, la fel ca și a mea, nu 
reușește să accepte mascarada care se petrece în fața ochilor noștri. 

— Aspirant Aquilla, zice Cain, și scoate sabia Helenei din robă. Îţi 
amintești ce ai jurat? 

— Dar nu se poate să... 

— Eu îmi voi ţine făgăduiala, aspirant Aquilla. Tu ţi-o ţii pe a ta? 

Helene se uită la Profet ca la un iubit care a înșelat-o, dar ia sabia pe care 
1-0 întinde. 

— Mi-o ţin. 

— Atunci, îngenunchează Și jură credință, pentru că noi, Profeții, îl 
numim Împărat pe Marcus Antonius Farrar. El este Cel Ales, Comandantul 
Suprem al Armatei Războinicilor, Imperator Invictus, Suzeran al Împărăției. 
Iar pe tine, aspirant Aquilla, te numim Sfrâncioc, al doilea om la comandă și 
sabia care-i împlinește voinţa. Legământul tău nu poate fi dezlegat decât de 
moarte. Jură! 

— Nu! urlu eu. Helene, nu face asta! 

Se întoarce spre mine, iar privirea ei îmi răsucește un cuțit în măruntaie. 
„Tu ai ales, Elias”, spun ochii ei decoloraţi. „Ai ales-o pe ea”. 

— Mâine, după executarea lui Veturius, îl vom încorona pe Ales, zice 
Cain și se uită la Șarpe. Imperiul îţi aparţine, Marcus. 

Marcus privește peste umăr Și zâmbește. Tresar Și îmi dau seama că l-am 
văzut făcând asta de sute de ori. Este privirea pe care i-o arunca fratelui său 


atunci când umilea un dușman, când câștiga o bătălie, când jubila pentru 
ceva. Acum, zâmbetul lui pălește. Zak nu-i acolo. 

Chipul lui Marcus se golește de expresie. Se uită la Helene fără trufie sau 
triumf. 

— Jurământul de credinţă, Aquilla, spune el plat. Aștept. 

— Cain, Marcus nu e potrivit să fie Împărat! intervin eu. Știi că nu este. E 
nebun. Va distruge Imperiul. 

Nu mă ascultă nimeni. Nici Cain. Nici Helene. Nici măcar Marcus. 

Când vorbește, Helene este exact așa cum trebuie să fie o Mască: stăpână 
pe sine, calmă, impasibilă. 

— Făgăduiesc credinţă Împăratului Marcus Antonius Farrar, Cel Ales, 
Comandantul Suprem al Armatei Războinicilor, Imperator Invictus, Suzeran 
al Împărăției. Îi voi fi Sfrâncioc, al doilea om la comandă, sabia care-i 
împlinește voința, până la moarte. Jur! 

Pe urmă înclină capul și-i întinde Șarpelui sabia ei. 


45. 
Laia 


— Dacă vrei să trăieşti, lasă-i să te creadă moartă. 

Peste vacarmul mulțimii stârnit brusc, abia dacă aud șoapta Profetului. 
Uimită că o sfântă de-a Războinicilor vrea, din cine știe ce motiv, să mă 
ajute, rămân mută. Greutatea ei mă lhpește de podium, iar pumnalul pe care 
Marcus i l-a înfipt în coaste se desprinde imediat. Platforma se umple rapid 
de sânge și eu mă înfior, amintindu-mi cum a murit bunica într-o baltă ca 
asta. 

— Nu te mișca, spune Profetul. Indiferent ce se întâmplă. Fac așa cum 
mi-a spus, chiar dacă Elias îmi strigă numele Și încearcă s-o tragă de pe 
mine. Mesagerul anunță asasinarea Împăratului. Elias este condamnat la 
moarte Și legat în lanţuri. Rămân nemișcată, dar când Profetul pe nume Cain 
anunță încoronarea, scap un suspin. După încoronare, toţi prizonierii din 
celulele condamnaților la moarte vor fi executați. Dacă Rezistenţa nu-l 
scoate din închisoare, înseamnă că mâine Darin va muri. 

Sau nu? Mazen spune că Darin se află în celulele condamnaților la moarte 
de la Bekkar. Elias susține însă că la Bekkar nu sunt astfel de celule. 

Îmi vine să urlu de supărare. Vreau să Știu ceva clar. Singurul care mă 
poate lămuri e Mazen, iar singura modalitate să dau de el ar fi să scap de 
aici. Nu pot, însă, să mă ridic Și s-o iau la fugă. Toată lumea mă crede 
moartă. Și chiar dacă aș putea pleca, Elias tocmai Și-a sacrificat viaţa pentru 
mine. Nu-l pot abandona. 

Zac acolo nefolositoare, neștiind ce să fac, până când Profetul decide în 
locul meu. 

— Dacă te miști acum, o să mori, mă avertizează Și se ridică de deasupra 
mea. 

Ochii tuturor sunt ațintiți aspra evenimentelor de lângă noi, iar ea 
pornește împleticindu-se cu mine în braţe spre porțile amfiteatrului. 

„Moartă. Moartă.” Aud clar vocea femeii în mintea mea. „Prefă-te că ești 
moartă”. Membrele îmi atârnă inerte și capul mi se bălăngăne. Ţin ochii 
închiși, dar Profetul calcă greșit pe o treaptă și aproape cade, iar pleoapele 
mi se deschid fără să vreau. Nimeni nu bagă de seamă, dar pentru un scurt 


moment, în timp ce Aquilla își depune jurământul, văd faţa lui Elias. Cu 
toate că mi-am văzut fratele luat pe sus și bunicii ucişi, cu toate că am 
îndurat bătăi și spaime și am simțit apropierea tărâmului morţii, îmi dau 
seama că n-am simțit niciodată tristeţea și deznădejdea pe care le citesc 
acum în ochii lui Elias. 

Profetul își recapătă echilibrul. Mai vin doi confrați Și își conduc sora 
prin mulțime. Sângele ei mi s-a îmbibat în haine și picură din rochia mea de 
mătase neagră. A pierdut atât de mult, încât nu înţeleg cum de mai are 
puterea să meargă. 

— Profeţii nu pot muri, îmi spune ea printre dinți. Dar putem sângera. 

Imediat ce trecem de porțile amfiteatrului, femeia mă duce într-un cotlon 
Și mă așază pe picioare. Mă aştept să-mi explice de ce a ales să încaseze 
acea lovitură de pumnal în locul meu, dar se îndepărtează șchiopătând, 
susținută de semenii ei. 

Mă uit înapoi prin porțile amfiteatrului spre locul unde Elias zace în 
genunchi, legat în lanţuri. Mintea îmi spune că nu pot face nimic pentru el, 
că aș muri dacă aș încerca să-l ajut. Cu toate astea, nu mă pot desprinde de 
acolo. 

— Eşti nevătămată. 

Cain s-a strecurat neobservat din amfiteatrul zgomotos Şi înțesat de lume. 

— Bine. Vino cu mine. 

Observă privirea pe care i-o arunc lui Elias Și clatină din cap. 

— E mai presus de ajutorul tău, de-acum, spune Cain. Și-a pecetluit 
soarta. 

— AŞadar, s-a terminat cu el? 

Cruzimea lui Cain mă uluiește. 

— Elias trebuie să moară pentru că a refuzat să mă ucidă? Îl pedepsești 
pentru că a arătat îndurare? 

— Încercările au reguli, zice Cain. Aspirantul Veturius le-a încălcat. 

— Regulile voastre sunt nedrepte. Și nu doar Elias nu v-a respectat 
instrucţiunile. Marcus ar fi trebuit să mă ucidă, dar n-a reușit. Cu toate astea, 
tot l-aţi proclamat Împărat. 

— El crede că te-a omorât, zice Cain. Şi este mulţumit că a făcut-o. Asta-i 
tot ce contează. Vino, trebuie să părăsești Academia. Dacă află comandantul 
că ai supravieţuit, s-a zis cu viaţa ta. 


Îmi spun că Profetul are dreptate, că nu pot face nimic pentru Elias. Dar 
nu mă simt în largul meu. Am mai făcut asta Și altă dată. Am abandonat pe 
cineva ȘI am regretat apoi în fiecare clipă. 

— Dacă nu vii cu mine, fratele tău va muri, insistă Profetul, simţindu-mi 
frământarea. Asta vrei? 

Se îndreaptă spre poarta Academiei Și, după câteva clipe groaznice de 
nehotărâre, îl urmez și mă îndepărtez de Veturius. Elias e descurcăreţ, poate 
va găsi o cale să scape de la moarte. „Eu, însă, nu, Laia”. Îl aud pe Darin. 
„Nu pot scăpa decât dacă mă ajuti tu”. 

Legionarii de pază la porțile Blackcliff-ului nu par să ne vadă când ieșim. 
Mă întreb dacă nu cumva Cain a folosit vreo vrajă asupra lor. Oare de ce mă 
ajută? Ce vrea în schimb? 

Nu lasă să se vadă că mi-ar înţelege bănuielile. Mă conduce rapid prin 
Cartierul Aristocraților și pe străduţele toropite de căldură din Serra. 
Urmează un traseu întortocheat, o vreme mi se pare că nu se gândește să 
ajungă la o destinație anume. Nimeni nu se uită la noi de două ori Și nimeni 
nu vorbește despre moartea Împăratului ori despre încoronarea lui Marcus. 
Veștile încă n-au ajuns aici. 

Tăcerea dintre mine și Cain devine concretă, mi se pare că poate să cadă 
pe Jos Și să se spargă. Cum voi putea scăpa de el ca să-i găsesc pe cei din 
Rezistență? Alung gândul, să nu-l poată intercepta Profetul — dar mi-a trecut 
deja prin minte, probabil că e prea târziu. Îl privesc bănuitoare. Oare îmi 
citește mintea tot timpul? Îmi aude fiecare gând? 

— Nu-i vorba chiar despre cititul gândurilor, murmură Cain, iar eu strâng 
braţele la piept Și mă aplec într-o parte, deși știu clar că asta nu-mi pune 
mintea la adăpost. 

— Gândurile sunt complexe, îmi explică el. Întortocheate. Sunt încâlcite, 
seamănă cu o junglă de cârcei de viţă și se așază ca straturile de sedimente 
într-un canion. Trebuie să ne descurcăm printre cârcei, să urmărim firul 
potrivit. Trebuie să tălmăcim gândurile și să le descifrăm. 

La naiba! Ce știe el despre mine? Totul? Nimic? 

— Laia, de unde să încep? Știu că îţi dorești cu fiecare fibră să-l găsești 
Și să-l salvezi pe fratele tău. Ştiu că părinții tăi au fost cei mai puternici 
conducători de până acum ai Rezistenței. Știu că ești pe cale să te 
îndrăgostești de un luptător din Rezistență pe nume Keenan, dar nu ai 
încredere că te iubește și el. Știu că ești spion al Rezistenței. 


— Dar dacă știi că sunt spion... 

— Ştiu, dar nu contează, zice Cain, iar în ochi îi licărește o urmă de 
tristeţe, ca și cum Și-ar aminti de cineva mort demult. Gândurile noastre 
exprimă mult mai clar cine Și ce suntem în adâncul inimii noastre. Noaptea, 
de pildă, te simți copleșită de singurătate, ca și cum ar cobori cerul însuși să 
te sufoce în braţele lui reci... 

— Eu nu... Să ştii, eu... 

Cain nu mă bagă în seamă, se uită cu ochii lui roșii în gol și vorbește 
răgușit, de parcă ar mărturisi cel mai ascuns secret al lui, nu al meu. 

— Te temi că n-o să ai niciodată curajul mamei tale. Crezi că lașitatea ta 
aruncă un blestem asupra fratelui tău. Tânjești să înţelegi de ce părinții tăi 
au pus Rezistenţa mai presus de propriu lor copii. Inima ta îl vrea pe 
Keenan, dar corpul îţi ia foc în preajma lui Elias Veturius. Ești... 

— Încetează! 

Faptul că cineva care nu sunt eu mă cunoaște atât de bine este de 
nesuportat. 

— Eşti complexă, Laia. Eşti plină de viaţă, de întunecimi, de forță și de 
spirit. Ești așa cum visezi. Vei arde, pentru că ești un tăciune aprins ascuns 
în cenușă. Acesta este destinul tău. Faptul că spionezi pentru Rezistență nu-i 
decât un fleac. Nu înseamnă nimic din ce ești tu. 

Mă zbat să caut cuvinte, dar nu găsesc niciunul. Este o greșeală că el știe 
atâtea despre mine, iar eu nu Știu, în schimb, nimic despre el. 

— Nu există nimic despre mine care să merite știut, Laia, zice Profetul. 
Sunt o greșeală, un rebut. Sunt un ratat plin de răutate, de lăcomie Și de ură. 
Sunt vinovat. Noi, toți Profeţu, suntem vinovați. 

Mă vede nedumerită Şi oftează. Ochii lui negri îi întâlnesc pe ai mei Și 
descrierea pe care Și-a făcut-o lui însuși Și celor aidoma lui se topește în 
mintea mea ca un vis atunci când te trezești. 

— Am ajuns, zice el. 

Mă uit nesigură în jur. În față se întinde o stradă liniștită, cu câte un șir de 
case identice pe fiecare latură. O fi Cartierul Negustorilor? Al Străinilor? 
Nu-mi dau seama. Cei câțiva trecători sunt prea departe ca să-i recunosc. 

— Ce... Ce facem aici? 

— Dacă vrei să-ți salvezi fratele, trebuie să discuți cu Rezistenţa, zice 
Cain. Te-am adus la ei. A Șaptea casă pe dreapta, îmi arată el din cap. La 
subsol. Ușa este descuiată. 


— De ce mă ajuţi? îl întreb. Ce fel de șmecherie... 

— Nu-i nicio șmecherie, Laia. Nu-ţi pot răspunde la întrebare, dar să 
zicem că avem interese comune, deocamdată. Îţi jur pe sânge și pe oase că 
nu te trag pe sfoară. Hai, du-te repede! Timpul nu așteaptă și mă tem că n-a 
mai rămas mult. 

În ciuda expresiei lui calme, în vocea lui Cain se simte insistența. Asta îmi 
alungă propriile rezerve. Îi mulţumesc dând din cap și plec, continuând să 
mă gândesc cât de ciudate au fost ultimele minute. 

Ușa din spate, care dă spre subsol, este deschisă, așa cum a spus Profetul. 
Cobor două trepte și mă trezesc cu vârful unei săbii lângă gât. 

— Laia? 

Sabia cade şi iese la lumină Keenan. Şuvițele de păr roșu îi stau ciudat, în 
toate direcțiile, și are un bandaj legat neglijent în jurul bicepsului, plin acum 
de sânge. Pistruii îi ies în evidenţă pe pielea palidă. 

— Cum ne-ai găsit? N-ar trebui să te afli aici. Nu ești în siguranţă. Vino 
repede, zice el Și se uită iute peste umăr, înainte să te vadă Mazen. Hai! 

— Am descoperit o cale de intrare în Blackcliff. Trebuie să-i spun. Și încă 
ceva — un spion... 

— Nu, Laia, zice Keenan. Nu se poate să... 

— Cine-i acolo, Keenan? 

Se aud pași apropiindu-se și peste o clipă îl văd pe Mazen în capătul 
scărilor. 

— Oh, Laia. Ne-ai luat urma, zice bărbatul mai în vârstă Şi-i aruncă lui 
Keenan o căutătură grea, de parcă el ar fi vinovat. Adu-o încoace! 

Tonul vocii lui îmi ridică părul pe ceafă. Pipăi prin despicătura fustei după 
pumnalul dat de Elias. 

— laia, ascultă-mă, îmi Șoptește Keenan, în timp ce mă împinge în jos pe 
scări. Indiferent ce spune el, să știi că eu... 

— Veniti încoace, îi taie vorba Mazen, ieșindu-ne în întâmpinare. N-am 
toată ziua la îndemână. 

Subsolul este mic, are rafturi cu provizii pe o latură Și o masă rotundă în 
mijloc. La masă stau doi bărbaţi. Nu zâmbesc și mă privesc cu ochi de 
gheaţă — Eran și Haider. 

Mă întreb dacă spionul comandantului n-o fi chiar unul dintre ei. 


Mazen îmi împinge un scaun Șubred și mă invită clar să mă așez. Keenan 
rămâne lângă mine Și își mută greutatea de pe un picior pe celălalt, ca un 
animal neliniștit la pândă. Încerc să nu mă uit la el. 

— Hai să vedem, Laia, zice Mazen în timp ce mă așez. Ai vreo informație 
pentru noi? Alta decât faptul că Împăratul a murit. 

— De unde știi că... 

— Pentru că eu l-am ucis. Spune-mi, au desemnat deja un succesor? 

— Da. 

„Mazen l-a omorât pe Împărat?” Aș vrea să-mi spună mai mult, dar îmi 
dau seama că e nerăbdător. 

— L-au desemnat pe Marcus. Încoronarea va avea loc mâine. 

Mazen schimbă priviri cu oamenii lui Și se ridică în picioare. 

— Fran, trimite mesagerii! Halder, pregătește oamenii! Keenan, ocupă-te 
de fată! 

— Așteaptă! 

Mă ridic ȘI eu. 

— Mai am ceva — o intrare în Blackeliff. Asta-i motivul pentru care am 
venit. Ca să-l poţi elibera pe Darin. Și ar mai trebui să Ştii ceva... 

Intenţionez să-i spun despre spioni, dar el nu mă lasă. 

— Nu există intrare secretă în Blackcliff, Laia. Chiar Și dacă ar exista, n- 
aș fi atât de prost încât să încerc să atac școala care pregătește Măști. 

— Atunci cum... 

— Cum? zice el gânditor. Asta-i o întrebare bună. Cum să scapi de o fată 
care dă buzna în ascunzătoarea ta în cel mai nepotrivit moment, pretinzând 
că este fata de mult pierdută a Leoaicei? Cum să potolești o facțiune 
importantă a Rezistenței, când insistă prostește s-o ajuţi să-și salveze 
fratele? Cum să faci să pară că o sprijini, când de fapt nu ai timpul sau 
oamenii necesari? 

Mi se usucă gura. 

— Să-ţi spun eu cum, continuă Mazen. Îi dai fetei o misiune din care să 
nu se mai întoarcă. O trimiţi la Blackcliff, acasă la ucigașul părinţilor ei. Îi 
dai sarcini imposibile, cum ar fi să o spioneze pe cea mai periculoasă femeie 
din Imperiu și să afle informaţii despre Încercări înainte de a avea loc. 

— Tu... Ştiai că tocmai comandantul i-a ucis pe... 

— Nu-i nimic personal, fato. Sana ameninţa să-i pună pe oamenii ei din 
Rezistență în slujba ta. Căuta un pretext, iar atunci când ai apărut, i l-ai 
oferit. Numai că eu aveam nevoie de oamenii ei mai mult decât oricând. Am 


petrecut ani în Șir ca să reconstruiesc ceea ce a distrus Imperiul atunci când a 
omorât-o pe mama ta. Nu puteam lăsa să se prăbușească totul. Mă așteptam 
de la comandant să te elimine în câteva zile, dacă nu chiar în câteva ore. Dar 
ai supraviețuit. Când mi-ai adus informații — informații reale — la Festivalul 
Lunii, oamenii mei m-au avertizat că Sana și facțiunea ei vor considera 
târgul îndeplinit. Că vor cere să-l scoatem pe fratele tău din închisoarea 
Centrală. Problema era, însă, că tu tocmai îmi spuseseși exact lucrul care mă 
punea în imposibilitate să trimit oameni să facă asta. 

Mă gândesc la acel moment. 

— Venirea Împăratului la Serra... 

Când mi-ai spus asta, am Știut că aveam nevoie de absolut toți luptătorii 
Rezistenței, dacă voiam să-l asasinez. O cauză mult mai valoroasă decât 
salvarea fratelui tău, nu crezi? 

Îmi amintesc ce mi-a spus comandantul. „Șobolanii aceia de Cărturari Știu 
numai ce vreau eu să știe. Ce plănuiau ultima dată când i-ai întâlnit? Puneau 
la cale ceva important?” 

Înțelegerea mă izbește ca o lovitură în plin. Rezistenţa nici măcar nu știe 
că a fost un instrument în mâinile comandantului. Keris Veturia a vrut ca 
Împăratul să moară. Rezistenţa l-a ucis pe Împărat și pe membrii cei mai 
importanți ai familiei lui, Marcus i-a luat locul, iar acum nu va mai fi niciun 
război civil Şi nicio confruntare între Casa Taia și Blackcliff. 

„Prostule!”, aș vrea să strig. „Ai căzut direct în capcană”. 

— Trebuia să mulţumesc facțiunea Sanei, zice Mazen. Și trebuia să te ţin 
pe tine departe de ea. Așa că te-am trimis la Blackcliff cu o misiune încă și 
mai imposibilă: să-mi găsești o intrare secretă în cel mai bine păzit Și întărit 
fort al Războinicilor, cu excepția închisorii Kauf. l-am spus Sanei că 
salvarea fratelui tău depinde de asta Și că, dacă îi dau mai multe detalii, pun 
în pericol evadarea lui. lar pe urmă le-am dat, ei și fiecărui luptător, o 
misiune mai măreață decât grija pentru o fată fără minte și fratele ei: o 
revoluție. 

Se apleacă înainte, cu ochii strălucind de exaltare. 

— E doar o chestiune de timp până se va împrăștia vestea morții lui 
Taius. Când se va întâmpla, se va dezlănţui haosul. Exact asta așteptam. Mi- 
aș fi dorit numai să fi fost și mama ta de faţă. 

— N-o pomeni pe mama! 


În furia mea, uit să-i spun despre spion. Uit să-i spun că deja a aflat 
comandantul de marele lui plan. 

— Mama a trăit după Izzat, izbucnesc eu. Iar tu îi vinzi copiii, ticălosule. 
Tot tu ai vândut-o Și pe ea? 

Mazen dă ocol mesei, cu o venă a gâtului pulsându-i. 

— AȘ fi urmat-o Și în foc pe Leoaică! Aș fi urmat-o în iad. Tu nu ești ca 
mama ta, Laia. Tu semeni cu tatăl tău. Iar tatăl tău era slab. Cât despre 
Izzat... Eşti o copilă. Habar nu ai ce înseamnă. 

Mi se taie respiraţia. Mă sprijin cu o mână tremurătoare de masă, ca să mă 
liniȘtesc. Mă uit în spatele meu la Keenan, care evită să mă privească în 
ochi. „Trădător”. A știut tot timpul că Mazen nu avea de gând să ne ajute? S- 
a uitat la mine Și a râs de fata cea proastă, gata să pornească în misiuni 
imposibile? 

Bucătăreasa a avut mereu dreptate. N-ar fi trebuit să mă încred în Mazen. 
N-ar fi trebuit să am încredere în niciunul dintre ei. Darin știa cel mai bine. 
Voia să schimbe lucrurile, dar Și-a dat seama că nu se putea baza pe rebeli. 
Și-a dat seama că nu erau demni de încrederea lui. 

— Fratele meu, îi spun lui Mazen. Nu se află la Bekkar, nu-i așa? Măcar 
trăiește? 

Mazen oftează. 

— Războinicii l-au dus pe fratele tău într-un loc unde nu-l poate urmări 
nimeni. Renunţă. Nu-l poți salva. 

Lacrimile dau să-mi năvălească pe obraji, dar mă lupt cu ele. 

— Spune-mi măcar unde se află, zic eu, încercând să-mi controlez vocea. 
Este în oraș? În închisoarea Centrală? Tu știi. Spune-mi. 

— Keenan. Descotorosește-te de ea, ordonă Mazen. În altă parte, nu aici, 
adaugă el, după o clipă de gândire. În cartierul ăsta, un cadavru n-ar rămâne 
neobservat. 

Mă simt așa cum trebuie să se fi simțit Elias cu puţin timp în urmă. 
Trădată. Distrusă. Groaza Și panica ameninţă să mă sufoce; le înghit și le 
îngrop cât mai adânc. 

Keenan încearcă să mă apuce de braţ, dar mă feresc și scot pumnalul de la 
Elias. Oamenii lui Mazen dau fuga spre noi, dar eu sunt mai aproape, iar ei 
nu-s destul de iuți. Într-o secundă lipesc lama de gâtul comandantului 
Rezistenței. 

— Înapoi! le strig. 


Luptătorii coboară armele fără tragere de inimă. Pulsul îmi bubuie în 
urechi, dar nu mai simt pic de frică acum, doar mânie pentru tot ce m-a făcut 
Mazen să îndur. 

— Spune-mi unde este fratele meu, ticălos mincinos! 

Mazen nu scoate o vorbă, iar eu apăs lama pumnalului mai tare, până când 
curge un firicel de sânge. 

— Spune-mi acum, altminteri îţi tai beregata! 

— Îţi spun, gâfâie Mazen, dar n-o să-ţi folosească la nimic. Este la Kauf, 
fato. L-au dus a doua zi după Festivalul Lunii. 

„Kauf. Kauf. Kauf’. Mă silesc să cred. Să fac faţă acestui gând. Kauf, 
locul unde au fost torturați și executați părinţii Și sora mea. Kauf, unde sunt 
trimiși doar cei mai periculoși criminali. Ca să sufere. Ca să putrezească 
acolo. Ca să moară. 

„S-a terminat”, îmi dau eu seama. Nimic din tot ce am îndurat — biciuiri, 
schilodiri, bătăi — nimic nu contează. Rezistenţa mă va ucide. Darin va muri 
în pușcărie. Nu pot face nimic să schimb lucrurile. 

Încă ţin cuțitul la gâtul lui Mazen. 

— Vei plăti pentru asta, îi spun. Jur pe ceruri Și pe stele, vei plăti! 

— Mă îndoiesc foarte tare, Laia. 

Ochu lui scapără peste umărul meu și mă întorc, dar prea târziu. Văd o 
săgetare de păr roșu și de ochi căprui, apoi tâmpla îmi explodează de durere 
Și mă prăbușesc în întuneric. 

Când îmi revin, mai întâi mă simt ușurată că n-am murit. Pe urmă îl văd 
pe Keenan și mă cuprinde o furie oarbă, absolută. „Trădătorul! Escrocul! 
Mincinosul!” 

— Slavă cerului! spune el. M-am temut că te-am lovit prea tare. Nu... Stai 
așa... 

Pipăi în jur după pumnal, iar fiecare clipă conștientă mă face mai lucidă 
ȘI mai criminală. 

— N-am de gând să-ţi fac rău, Laia. Te rog, ascultă-mă... 

Pumnalul meu a dispărut. Mă uit furioasă de jur-împrejur. Vrea să mă 
omoare. Suntem într-un fel de șopron mare; razele de soare se strecoară 
printre crăpăturile scândurilor strâmbe, iar de perete sunt rezemate o 
mulțime de unelte de grădinărit. 

Dacă scap de el, mă pot ascunde în oraș. Comandantul mă crede moartă, 
iar dacă reușesc să-mi scot cătușele de sclavă, aș putea chiar să plec din 


Serra. Şi pe urmă? Să mă întorc la Blackclift după Izzi, ca să nu fie luată și 
torturată de comandant? Să încerc să-l ajut pe Elias? Să încerc să ajung la 
Kauf și să-l eliberez pe Darin? Închisoarea se află la peste o mie cinci sute 
de kilometri depărtare. Habar n-am cum să ajung acolo. Nu știu să 
supraviețuiesc într-o ţară înţesată de patrulele Războinicilor. Chiar dacă, 
printr-un miracol, aș reuși să ajung, cum aș pătrunde în închisoare? Cum aș 
reuși apoi să ies? Darin ar putea fi deja mort, până atunci. Ar putea fi mort 
chiar ȘI acum 

„Nu-i mort. Dacă era mort, aș fi știut”. 

Toate gândurile astea îmi trec prin minte într-o clipă. Sar în picioare Și mă 
întind să înșfac o greblă. În acest moment, cel mai important e să scap de 
Keenan. 

— Nu, Laia, zice el, Și îmi imobilizează braţele pe lângă corp. Nu am de 
gând să te omor. Îţi jur. Doar ascultă-mă! 

Mă uit în ochii lui întunecaţi și mă urăsc pentru cât de slabă și de proastă 
mă simt. 

— Ai Știut, Keenan. Ai Știut că Mazen nu intenţiona să mă ajute. Mi-ai 
spus că fratele meu se află în celulele condamnaților la moarte. Te-ai folosit 
de mine... 

— N-am Știut... 

— Dacă n-ai ştiut, de ce m-ai lovit acolo, în subsol? De ce ai stat și l-ai 
ascultat pe Mazen, când ţi-a ordonat să mă ucizi? 

— Dacă nu acceptam, te-ar fi ucis chiar el. 

Citesc în ochii lui Keenan o durere care mă face să-l ascult. De data asta 
nu-mi ascunde nimic. 

— Mazen i-a închis pe toţi cei pe care îi crede împotriva lui. „I-a reţinut 
spre binele lor”, spune el. Sana se află sub pază permanentă. Nu-l puteam 
lăsa să facă la fel și cu mine — în niciun caz, dacă voiam să te ajut. 

— Ştiai că Darin a fost trimis la Kauf? 

— N-a știut niciunul dintre noi. Mazen s-a ocupat singur de povestea asta. 
Nu ne-a lăsat niciodată să auzim rapoartele spionilor din închisoare. Nu ne-a 
spus detalii despre cum plănuia să-l elibereze pe Darin. Mi-a ordonat să-ţi 
transmit că fratele tău se află în celulele condamnaților la moarte — spera, 
probabil, să te facă să-ți asumi riscuri care să-ţi aducă moartea. Am avut 
încredere în el, Laia, insistă Keenan, apoi îmi dă drumul. A condus 


Rezistenţa vreme de un deceniu. Viziunea Și devotamentul lui faţă de cauză, 
astea sunt lucrurile care ne-au ţinut împreună. 

— Faptul că e un bun comandant nu înseamnă că este și un om bun. Te-a 
minţit. 

— lar eu sunt un prost pentru că nu mi-am dat seama. Sana a bănuit că nu 
era sincer. Când a înţeles că eu și cu tine suntem... prieteni, mi-a mărturisit 
bănuielile ei. Am fost sigur că se înșela. Pe urmă, la ultima întâlnire, Mazen 
a spus că fratele tău ar fi la Bekkar. N-avea niciun sens, Bekkar este o 
închisoare mică. Dacă fratele tău era acolo, mituiam pe cineva ȘI l-am fi scos 
de foarte multă vreme. Nu știu de ce a spus asta. Poate a crezut că n-o să-mi 
dau seama. Poate că s-a speriat când a văzut că nu-l crezi pe cuvânt. 

Keenan îmi Șterge o lacrimă. 

— I-am spus Sanei ce-a zis Mazen despre Bekkar, dar în noaptea aceea l- 
am atacat pe Împărat. Abia apoi a putut Sana să îl întrebe despre ce-i vorba, 
fără să mă implice și pe mine. Asta a fost un lucru bun. Ea credea că 
facțiunea ei o va susține, dar oamenii au abandonat-o, pentru că Mazen i-a 
convins că reprezenta un obstacol în faţa revoluției. 

— Revoluția nu va reuși. Comandantul știa de la început că sunt spion. A 
Știut că Rezistenţa îl va ataca pe Împărat. Cineva din Rezistență este omul 
ei. 

Keenan păleşte. 

— Mi s-a părut mie că atacul asupra Împăratului a mers prea ușor. Am 
încercat să-i spun lui Mazen, dar el n-a fost dispus să mă creadă. Iar în tot 
acest timp, comandantul a dorit să atacăm. A vrut să se descotorosească de 
Taius. 

— E pregătită pentru revoluţia lui Mazen, Keenan. Va face Rezistența una 
cu pământul. 

Keenan caută ceva în buzunare. 

Trebuie s-o eliberez pe Sana. Trebuie să-i spun despre spion. Dacă 
reușește să dea de Tariq și de ceilalți conducători din facțiunea ei poate că-i 
împiedică să cadă în capcană. Mai întâi, însă... 

Scoate un pachețel de hârtie un pătrat de piele și mi le întinde. 

— Acid, ca să-ți poţi scoate cătușele. 

Îmi spune cum să-l folosesc și mă pune să repet instrucțiunile de două ori. 

— Nu face nicio greșeală, insistă el. Abia dacă ajunge Și se găsește foarte 
greu. 


— Noaptea asta rămâi ascunsă. Mâine dimineaţă, la al patrulea clopot, du- 
te la docuri. Caută o galeră pe nume Pisica afurisită. Spune că ai un 
transport de pietre preţioase pentru bijutierii din Silas. Nu-i nevoie să-ți spui 
numele, nici pe al meu, doar atât. Te vor ascunde în cală. O să porniţi în 
susul fluviului, spre Silas, e o călătorie de vreo trei săptămâni. Ne întâlnim 
acolo. Vom vedea ce putem face pentru Darin. 

— O să moară la Kauf, Keenan. S-ar putea nici măcar să nu fi rezistat 
drumului până acolo. 

— Va supraviețui. Războinicii Știu cum să-i ţină în viaţă pe oamenii de 
care au nevoie. Prizonierii sunt duși la Kauf ca să sufere, nu ca să moară. 
Unii dintre ei rezistă luni în şir. Alții trăiesc acolo cu anii. 

„Acolo unde există viață”, spunea bunica, „există și speranţă”. Propria 
mea speranţă pâlpâie Și ea, ca o lumânare în întuneric. Keenan mă scoate de- 
aici. Mă scapă de Blackcliff. Mă va ajuta să-l salvez pe Darin. 

— Prietena mea. Izzi. M-a ajutat. Dar comandantul știe că vorbim. 
Trebuie s-o salvez. Mi-am Jurat că așa voi face. 

— Îmi pare rău, Laia. Te pot ajuta pe tine, dar nu și pe altcineva. 

— Mulţumesc, șoptesc eu. Consideră că ţi-ai plătit datoria faţă de tata... 

— Crezi că fac asta pentru el? În memoria lui? 

Keenan se apleacă în faţă, cu ochii deveniți aproape negri de intensitatea 
privirii, cu faţa atât de aproape de mine, încât îi simt răsuflarea pe obraz. 

— Poate că așa am început, dar lucrurile s-au schimbat. Nu mai e vorba 
despre asta. Noi doi, Laia, suntem la fel. Pentru prima oară de când mă știu, 
nu mă mai simt singur. Datorită ţie. Nu pot... Nu mă pot opri să mă gândesc 
la tine. Am încercat să n-o mai fac. Am încercat să mi te scot din minte... 

Mâna lui Keenan urcă extrem de încet pe braţul meu, către faţă. Cealaltă 
mână îmi urmărește curbura Șoldului. Îmi dă părul pe spate și îmi caută 
chipul ca pe ceva pierdut. 

Pe urmă mă împinge în perete, cu mâna în spatele taliei. Mă sărută — un 
sărut flămând, nemilos în dorinţa lui. Un sărut reținut zile în Şir, un sărut 
care m-a pândit cu nerăbdare, așteptând să fie eliberat. 

Îngheţ vreme de o clipă și-l văd în minte pe Elias, în timp ce în gând mi 
se rostogolește vocea Profetului: „Inima ta îl vrea pe Keenan, dar corpul îti 
ia foc în preajma lui Elias Veturius”. Alung aceste vorbe. „Vreau asta. Îl 
vreau pe Keenan, iar el mă vrea pe mine”. Încerc să mă pierd în senzaţia 
mâinii lui înlănțuite cu a mea, în mătasea arului pe care-l simt între degete. 


Dar în cap continui să-l văd pe Elias, Și când Keenan se trage înapoi, nu-i 
pot întâlni privirea. 

— Vei avea nevoie de ăsta, zice el și îmi întinde pumnalul lui Veturius. Te 
voi găsi în Silas. O să aflu și o cale să ajung la Darin. Mă voi îngriji de tot. 
Îți făgăduiesc. 

Mă silesc să încuviinţez de cap, încercând să-mi dau seama de ce mă 
deranjează într-atât vorbele lui. Peste câteva clipe, iese pe ușa șopronului, 
iar eu mă uit la pachetul cu acid pe care mi l-a lăsat. 

Viitorul meu Și libertatea mă așteaptă în pachetul acela gata să mă 
elibereze de cătușe. 

Cât l-o fi costat plicul ăsta pe Keenan? Cât l-o fi costat drumul cu galera? 
Și cât îl va costa, atunci când Mazen va descoperi că fostul lui locotenent l-a 
trădat? 

El vrea numai să mă ajute pe mine. Cu toate astea, nu mă linişteşte deloc 
ce-a spus: „Le voi găsi în Silas. O să aflu o cale să ajung la Darin. Mă voi 
îngriji de tot. Îţi făgăduiesc”. 

Odinioară, mi-aș fi dorit asta. Aș fi vrut să-mi spună cineva ce să fac, să 
se ocupe de tot. Odinioară, mi-am dorit să fiu salvată. 

Și ce mi-a adus asta? Trădare. Eșec. Nu-i de-ajuns să aștept să aibă 
Keenan toate soluțiile. Nu atunci când mă gândesc la Izzi, care s-ar putea să 
sufere în mâinile comandantului chiar în clipa asta, pentru că a pus prietenia 
mai presus de propria-i siguranţă. Nu atunci când mă gândesc la Elias, care a 
renunţat la viaţa lui pentru a mea. 

Șopronul mi se pare dintr-odată înăbușitor, încins și strâmt. ÎI traversez și 
ies pe ușă. În mintea mea înmugurește un plan, Șovăielnic, neobișnuit și 
destul de nebunesc încât să aibă șanse de reușită. Străbat iute orașul, 
traversez Piața Execuţiei, trec de docuri Și cobor în Cartierul Armelor. Spre 
fierării. 

Trebuie să-l găsesc pe Spiro Teluman. 


46. 
Elias 


Trec ore. Poate zile. N-am de unde să știu. Clopotele de la Blackcliff nu 
pătrund până în subterane. Nu aud nici măcar tobele. Zidurile de granit ale 
carcerei mele fără ferestre sunt groase de un cot, gratiile de oţel au două 
degete. Nu există paznici. Nici nu-i nevoie. 

E ciudat că am supravieţuit în Marele Deșert, că m-am luptat cu creaturi 
supranaturale, că m-am coborât atât de jos încât mi-am ucis propriii prieteni, 
numai ca să mor acum în lanţuri, cu masca pe față, dezonorat, marcat drept 
trădător. Sunt aruncat în dizgrație — bastard nedorit, nepot nereușit, ucigaș. 
Un nimeni. Un om a cărui viaţă nu înseamnă nimic. 

Ce speranţă nesăbuită, să mă fi gândit că, deși crescut pentru violenţă, m- 
aș putea elibera într-o zi de ea! După ani de biciuiri, brutalitate Și sânge, ar 
fi trebuit să știu mai bine. N-ar fi trebuit niciodată să-l ascult pe Cain. Ar fi 
trebuit să dezertez de la Blackcliff când am avut ocazia. Poate m-aș fi rătăcit 
ȘI aș fi fost vânat, dar măcar Laia ar fi rămas în viaţă. Măcar Demetrius, 
Leander și Tristas ar fi vii. 

Acum, e prea târziu. Laia a murit. Marcus a ajuns Împărat. Helene i-a 
devenit Sfrâncioc. lar eu voi muri curând. „Pierdut ca o frunză în vânt”. 

Înțelegerea acestor lucruri îmi roade mintea ca un demon flămând. Cum s- 
a întâmplat asta? Cum poate Marcus — nebunul, desfrânatul Marcus — să 
conducă Imperiul? Îl văd pe Cain desemnându-l Împărat, o văd pe Helene 
îngenunchind în fața lui, jurând să-l respecte ca stăpân și mă izbesc cu capul 
de gratii într-o încercare inutilă și dureroasă de a-mi Şterge imaginile din 
minte. 

„El a reușit acolo unde tu ai dat greș. El a dat dovadă de putere acolo 
unde tu ai dat dovadă de slăbiciune”. 

Oare trebuia s-o fi ucis pe Laia? Aș fi Împărat acum, dacă o făceam. 
Oricum, a murit până la urmă. Mă plimb prin celulă. Cinci pași într-o 
direcţie, Șase în cealaltă. Aș vrea să n-o fi urcat niciodată pe Laia în braţe pe 
stânci, după ce a însemnat-o mama. Aș vrea să nu fi dansat niciodată cu ea, 
să nu-i fi vorbit sau să n-o fi văzut niciodată. Aș vrea să nu-i fi îngăduit 
niciodată creierului meu de bărbat afurisit de obtuz să zăbovească asupra 


fiecărui detaliu al ei. Asta a atras atenţia Profeților, asta i-a făcut s-o aleagă 
drept premiu pentru a treia Încercare Și drept victimă pentru cea de-a patra. 
A murit numai pentru că am băgat-o eu în seamă. 

Și toate astea ca să-mi păstrez sufletul! 

Râd, iar râsul răsună în carceră ca sticla spartă. Ce credeam că se va 
întâmpla? Cain a spus-o clar: cine ucide fata, câștigă Încercarea. Pur și 
simplu n-am vrut să cred că puterea supremă din Imperiu se poate obține 
printr-un gest atât de brutal. „Ești naiv, Elias. Ești un prost”. Îmi revin în 
minte vorbele pe care mi le-a spus Helene cu câteva ceasuri înainte. 

„Sunt cât se poate de acord cu tine, Hel.” 

Încerc să mă odihnesc, dar în loc de asta alunec iarăși în visul cu câmpul 
de bătălie. Leander, Ennis, Demetrius, Laia — cadavre peste tot, moarte peste 
tot. Ochii victimelor sunt deschiși Și se holbează la mine, iar visul e atât de 
real, încât simt mirosul sângelui. Mă gândesc îndelung că poate am murit, iar 
acum rătăcesc într-unul dintre cercurile infernului. 

Peste câteva ore, sau poate doar peste câteva minute, tresar Și mă trezesc. 
Știu imediat că nu sunt singur. 

— Un coșmar? 

Mama stă lângă celula mea. Mă întreb de câtă vreme mă urmărește. 

— Am ȘI eu, zice ea. 

Își duce mâna spre tatuajul de pe gât. 

— Tatuajul tău... 

De ani în Şir vreau să întreb despre acele volute albastre și, cum tot 
urmează să mor, bănuiesc că nu mai am nimic de pierdut. 

— Ce reprezintă? 

Nu mă aștept să-mi răspundă, dar spre surprinderea mea, își descheie 
nasturii jachetei și ridică bluza de dedesubt, dezvelind pielea palidă. 
Semnele pe care le credeam desene sunt de fapt litere care se încolăcesc în 
jurul torsului ei ca un vrej de măselariţă: MEREU VICTO 

Ridic o sprânceană. Nu mă așteptam de la Keris Veturia să poarte cu atâta 
mândrie deviza Casei sale, mai ales ținând cont de istoria ei cu bunicul. 
Unele litere sunt mai noi decât altele. Primul M e decolorat, de parcă ar fi 
fost desenat cu mulţi ani în urmă. T-ul, în schimb, pare nou de numai câteva 
zile. 

— Ai rămas fără cerneală? o întreb. 

— Cam așa ceva. 


N-o mai întreb nimic despre asta — a spus tot ce intenționa să spună. Se 
uită la mine în tăcere. Mă întreb la ce se gândește. Se presupune că Măștile 
se pricep să-i descifreze pe oameni, că îi observă și îi înțeleg. Eu îmi dau 
seama despre străini dacă sunt nervoși sau înspăimântați, cinstiți sau 
nesinceri doar privindu-i câteva secunde. Dar propria mea mamă, rămâne un 
mister pentru mine, iar fața ei îmi pare la fel de moartă Și de îndepărtată ca o 
stea. 

Îmi încolţesc în minte o mulţime de întrebări, lucruri despre care credeam 
că nu-mi mai pasă. „Cine este tatăl meu? De ce m-ai părăsit Și m-ai lăsat să 
mor? De ce nu mă iubeşti?” E prea târziu să i le pun acum. E prea târziu 
pentru ca răspunsurile să mai însemne ceva. 

— Te-am urât din clipa în care am aflat că exista. 

Vorbește încet Și blând. Mă uit la ea în ciuda dorinţei mele. Nu știu nimic 
despre conceperea Și nașterea mea. Mamie Rila mi-a spus doar că, dacă nu 
m-ar fi găsit tribul Saif în deșert, aș fi murit. Mama îȘi încleștează degetele 
în jurul gratiilor celulei. Are mâini atât de mici! 

— Am încercat să te lepăd, zice ea. Am luat gheara diavolului, pojarniță 
Și încă vreo zece alte feluri de buruieni. Nimic n-a avut efect. Tu înfloreai Și 
îmi mâncai sănătatea. Mi-a fost rău luni în Șir. Am reușit, totuși, să-mi 
conving comandantul să mă trimită într-o misiune solitară pe urmele 
rebelilor Tribali. Așa că n-a Știut nimeni. N-a bănuit nimeni. Iar tu ai crescut 
Și ai tot crescut. Te-ai făcut prea mare ca să mai pot călări, ca să mai pot 
mânui sabia. Nu-mi mai rămânea decât să aștept să te naști, pentru ca să te 
pot ucide și să termin cu povestea asta. 

Își lipește fruntea de gratii, fără să-și desprindă ochii din ochii mei. 

— Am găsit o moașă printre Tribali. După ce am asistat-o la zeci de 
nașteri Și am învăţat ce trebuia să știu, am otrăvit-o. Pe urmă, într-o 
dimineață de iarnă, am simţit durerile. Aveam totul pregătit. O peșteră. Un 
foc. Apă fierbinte, prosoape și bucăţi de pânză. Nu mi-a fost frică. Suferinţa 
ȘI sângele le cunoșteam prea bine. Singurătatea îmi era prietenă de mult. 
Furia — m-am folosit de ea ca să trec prin toate. 

Se desprinde de gratii Și începe să se plimbe prin faţa celulei. 

— Câteva ore mai târziu, când ai ieșit, n-am vrut să te ating. Trebuia să 
mă ocup de mine, să fiu sigură că nu fac vreo infecție, că nu sunt în pericol. 
Nu intenţionam să-mi las fiul să mă ucidă, după ce tatăl lui dăduse greș. Dar 
m-a apucat o slăbiciune, o pornire străveche de animal. M-am descoperit 


curățându-ţi fața și gura. Am văzut că aveai ochii deschişi. Și erau ochii 
mei. N-ai plâns. Dacă ai fi făcut-o, ar fi fost mai ușor. Ți-aș fi rupt gâtul ca 
unui pui de găină sau ca unui Cărturar. În loc de asta, te-am înfășat, te-am 
luat în braţe, te-am alăptat. Te-am ţinut în braţe și te-am privit dormind. Se 
făcuse deja noapte adâncă, acel moment din noapte când lumea nu pare 
tocmai reală. Momentul când noaptea pare vis. Într-una din dimineţile 
următoare, când am putut să merg, am încălecat Și te-am dus în cea mai 
apropiată tabără Tribală. I-am urmărit o vreme pe oamenii de acolo și am 
văzut o femeie care mi-a plăcut. Ținea copiii ca pe niște saci de grâne și 
umbla peste tot cu un băț mare după ea. Deși era tânără, nu părea să aibă 
propriii ei copil. 

Mamie Rila. 

— Am așteptat până noaptea. Pe urmă te-am lăsat la ea în cort, în patul ei, 
Și am plecat. După câteva ore, însă, m-am întors. Voiam să te găsesc Și să te 
omor. Nu trebuia să știe nimeni de tine. Erai o greșeală, semnul eșecului 
meu. Până când am ajuns, caravana tribului plecase. Mai rău, se împărțise în 
două. Eram slăbită, lipsită de puteri și nu aveam cum să-ți iau urma. Așa că 
am renunţat. Făcusem deja o greșeală. De ce n-ar mai fi încăput una? Pe 
urmă, Șase ani mai târziu, Profeţii te-au adus la Blackcliff. Tata mi-a ordonat 
să mă întorc din misiunea în care mă aflam. Oh, Elias... 

Tresar. Nu mi-a mai spus pe nume niciodată. 

— Ar fi trebuit să auzi ce vorbe mi-a aruncat. „Târfa. Curvă. Parașută. 
Ce-o să spună dușmanii noștri? Ce-o să spună aliaţii noștri?” După cum s-a 
dovedit, n-au spus nimic. A avut el grijă. Când a trecut primul an de școală 
Și a văzut că ai forța lui, nu mai vorbea decât despre tine. După ani Și ani de 
dezamăgire, marele Quin Veturius avea un moștenitor cu care se putea 
mândri. Ştiai, fiule, că eu am fost cel mai bun elev pe care l-a avut Academia 
asta într-o generație întreagă? Cel mai rapid? Cel mai puternic? După 
absolvire, am prins de una singură mai mulți ticăloși din Rezistență decât 
toată promoția mea. Am doborât-o pe însăși Leoaica. Dar nimic din toate 
astea n-a contat pentru tatăl meu. Nici înainte să te naști tu, cu atât mai puţin 
după aceea. Când a venit momentul să-și desemneze un moștenitor, nici 
măcar nu s-a gândit la mine. Te-a ales pe tine în locul meu. Un bastard. O 
greșeală. ÎI urăsc pentru asta. Și pe tine, desigur. Dar mai mult decât pe voi 
mă urăsc pe mine. Pentru că am fost atât de slabă. Pentru că nu te-am ucis 


atunci când am avut ocazia. Am jurat să nu mai fac o asemenea greșeală. N- 
o să mai dau dovadă niciodată de slăbiciune. 

Se apropie din nou de gratii și mă ţintuiește cu privirea. 

— Ştiu ce-i în mintea ta, zice ea. Mustrări de cuget. Mânie. Te întorci în 
amintire Și te imaginezi ucigând-o pe sclava Cărturăreasă așa cum mă 
imaginez eu ucigându-te pe tine. Regretul îţi toarnă plumb în sânge. Oh, 
dacă ai fi făcut-o! Dacă ai fi avut puterea! O greșeală și viaţa ta s-a dus. Nu- 
i aȘa că-i un chin? 

Îmi dau seama că este momentul maxim de apropiere al mamei faţă de 
mine Și simt un amestec ciudat de dezgust și simpatie față de ea. Îmi ia 
tăcerea drept aprobare. Pentru prima ȘI, probabil, ultima oară în viaţă, văd în 
ochii ei ceva ce seamănă puţin a tristeţe. 

— E un adevăr dur, dar nu există cale de întoarcere. Mâine vei muri. 
Nimic nu poate împiedica asta. Nici eu, nici tu, nici măcar invincibilul meu 
tată, deși a încercat. Consolează-te cu gândul că moartea ta îi va aduce pacea 
mamei tale. Sentimentul că am greșit care m-a bântuit vreme de douăzeci de 
ani va dispărea. Mă voi elibera de el. 

Vreme de câteva secunde nu găsesc nimic de zis. Asta-i tot? Urmează să 
mor, iar tot ce vrea ea să-mi spună este ceva ce știu deja? Că mă urăște? Că 
sunt cea mai mare greșeală pe care a făcut-o vreodată? 

Nu, nu-i adevărat. Mi-a spus că s-a purtat cândva ca un om. Că a fost 
capabilă de milă. Că nu m-a abandonat în deșert, așa cum știam eu. Când 
m-a lăsat în cort la Mamie Rila, a încercat să-mi dăruiască viața. 

Dar pe urmă mila i s-a stins, i-a părut rău că a pus umanitatea mai presus 
de dorinţele ei Și a devenit așa cum este acum. Insensibilă. Nepăsătoare. Un 
monstru. 

— Dacă regret ceva, îi spun, este că n-am fost dispus să mor mai devreme. 
Că nu mi-am tăiat gâtul la începutul celei de-a treia Încercări, în loc să ucid 
oameni pe care-i cunoșteam de o viaţă. Nu regret că n-am omorât-o pe Laia, 
adaug eu, ridicându-mă Și ducându-mă spre ea. Nu voi regreta asta 
niciodată. 

Mă gândesc la ce mi-a spus Cain în noaptea când am stat în tumul de pază 
Și am privit dunele. „Vei avea Şansa să dobândești adevărata libertate — a 
trupului Și a sufletului”. Și, dintr-odată, nu mă mai simt dezorientat sau 
învins. Asta — despre asta vorbea Cain: libertatea să mă duc la moarte știind 
că am ales-o dintr-un motiv corect. Libertatea de a putea spune că sufletul 


meu chiar este al meu. Libertatea de a-mi păstra bunătatea și de a refuza să 
ajung ca mama, murind pentru ceva pentru care merită să mor. 

— Nu Știu ce s-a întâmplat cu tine, îi spun. Nu știu cine a fost tata, nici de 
ce îl urăști atât de mult. Știu însă că moartea mea nu te va elibera. N-o să-ți 
aducă pacea. Nu ești tu cea care mă ucizi. Eu aleg să mor. Pentru că mai 
bine mor decât să ajung ca tine. Mai bine mor decât să trăiesc fără îndurare, 
fără onoare, fără suflet. 

Îmi încolăcesc braţele în jurul gratiilor și o privesc în ochi. Pentru o clipă, 
citesc în ei confuzie, o foarte scurtă fisură în armura mamei. Apoi, privirea îi 
redevine de oţel. Nu contează. În clipa asta nu simt pentru ea decât milă. 

— Mâine eu sunt cel care se va elibera. Nu tu. 

Dau drumul gratiilor și mă întorc în spatele celulei. Mă întind pe podea și 
închid ochii. Nu-i văd chipul când pleacă. N-o aud. Nu-mi pasă. 

„Lovitura de graţie mi-e iertarea păcatelor”. 

Moartea vine după mine. Moartea e aproape. 

Sunt pregătit pentru ea. 


47. 
Laia 


ÎI urmăresc pe Teluman lucrând minute bune, prin ușa deschisă, înainte 
să-mi adun curajul și să intru în atelier. Bate cu ciocanul o bucată lungă de 
metal încins, cu grijă, cu lovituri măsurate, iar brațele cu tatuaje colorate îi 
strălucesc din cauza sudori. 

— Darin e la Kauf. 

Se opreşte în mijlocul balansului Și se întoarce. În mod ciudat, alarma pe 
care i-o citesc în ochi mă liniștește. Măcar există un om căruia îi pasă de 
fratele meu la fel de mult ca mie. 

— A fost trimis acolo acum zece zile. Chiar după Festivalul Lunii. Trebuie 
să mă duc după el. 

Ridic mâinile încă prinse în cătușe. Îmi ţin respiraţia, cât timp se 
gândește el. Ajutorul lui Teluman este primul pas dintr-un plan care depinde 
aproape în întregime de cum vor face alţi oameni ce le cer eu. 

— Încuie ușa, zice el. 

Îi ia aproape trei ore să spargă cătușele și în tot acest timp nu spune 
aproape nimic, doar mă întreabă ocazional dacă vreau ceva. După ce scap de 
însemnele de sclavă, îmi întinde o alifie pentru încheieturi Și dispare în 
camera din spate. O clipă mai târziu se întoarce cu o sabie minunat decorată 
— aceeași cu care a alungat ghulii în ziua când ne-am cunoscut. 

— Acesta este prima sabie Teluman făcută împreună cu Darin, zice el. Ia- 
o ȘI du-i-o. Când îl eliberezi, să-i spui că Spiro Teluman îl așteaptă în 
Teritoriile Libere. Spune-i că avem treabă de făcut. 

— Mi-e frică, îi șoptesc. Mă tem să nu dau greș. Mă tem că o să moară. 

Mă cuprind fiori, de parcă pomenind-o, frica s-ar fi însuflețit. Lângă ușă 
se adună Și se înghesuie umbre. Ghuli. 

„Laia”, spun ei. „Laia”. 

— Frica îţi este dușman doar dacă îi permiti. 

Teluman îmi întinde paloșul lui Darin și arată din cap spre ghuli. Mă 
întorc ȘI, în timp ce el vorbește, mă apropii de ei. 

— Prea multă frică te paralizează, zice Spiro. 

Ghulii n-au dat încă înapoi. Ridic sabia. 


— Prea puțină frică te face arogant, adaugă el. 

Lovesc spre cel mai apropiat ghul. Șuieră și se strecoară pe sub ușă. Unii 
dintre tovarășii lui bat în retragere, dar câțiva se întind spre mine. Mă silesc 
să mă ţin dreaptă și să-i întâmpin cu tăișul sabiei. Peste câteva clipe, cei 
care rămăseseră plini de curaj se împrăștie sâsâind mânioși. Mă întorc spre 
Teluman. El mă privește în ochi. 

— Frica poate fi bună, Laia. Te poate ţine în viață. Numai să n-o lași să te 
controleze. N-o lăsa să sădească în tine îndoieli! Când te copleșește frica, 
luptă cu ea folosind un lucru mai puternic Și mai indestructibil: spiritul tău. 
Inima. 

Cerul s-a întunecat până când plec din fierărie, cu sabia lui Darin ascunsă 
sub fustă. Străzile sunt înţesate de patrulele Războinicilor, dar reușesc să-i 
evit ușor, pentru că rochia mea neagră mă ajută să mă topesc în noapte ca un 
duh. 

În timp ce merg, îmi amintesc cum a încercat Darin să mă apere de Mască 
în momentul raziei, chiar Și atunci când i se oferise șansa să fugă. Mi-o 
imaginez pe Izzi, mică Și speriată, dar hotărâtă să-mi fie prietenă, deși știa 
prea bine cât o putea costa asta. Și mă gândesc la Elias, care ar fi putut 
ajunge până acum la mulţi kilometri distanţă de Blackcliff, liber așa cum Și- 
a dorit mereu, dacă ar fi lăsat-o pe Aquilla să mă ucidă. 

Darin, Izzi și Elias s-au gândit mai întâi la mine. Nimeni nu-i obliga. Au 
făcut-o pentru că au simțit că așa era corect. Pentru că, indiferent dacă au 
auzit sau nu de I/zzat, trăiesc în spiritul lui. Pentru că sunt curajoși. 

„E rândul meu să fac ce trebuie”, spune o voce în capul meu. Nu mai sunt 
vorbele lui Darin, sunt ale mele. Vocea aceea a fost mereu a mea. „Este 
rândul meu să trăiesc după Izzat”. Mazen a zis că habar n-am ce înseamnă 
Izzat. Dar înţeleg chiar mai bine decât el. 

Îmi croiesc drum pe poteca tăinuită și periculoasă și mă cațăr până în 
curtea comandantului. Lămpile din birou sunt aprinse și pe fereastra 
deschisă se strecoară voci, prea slabe ca să disting ce spun. Asta îmi convine 
— nici măcar comandantul nu poate fi în două locuri în același timp. 

Pe coridorul sclavilor nu-i decât o luminiţă. Aud suspine înăbușite. Slavă 
cerului! Comandantul încă n-a luat-o pe Izzi la interogatoriu. Trag cu ochiul 
după perdea, în camera ei. Nu e singură. 

— Izzi! Bucătăreaso! 


Stau amândouă pe prici, iar bucătăreasa o ţine pe Izzi de după umeri. 
Când vorbesc, tresar deodată și ridică frunțile, albindu-se la faţă de parcă ar 
vedea o stafie. Bucătăreasa are ochii roșii, fața udă, iar când mă vede, scapă 
un țipăt. Izzi se năpustește la mine și mă îmbrățișează atât de strâns încât 
mă tem să nu-mi rupă vreo coastă. 

— De ce, fato? zice bucătăreasa aproape furioasă Și îȘi șterge lacrimile. 
De ce te-ai întors? Puteai să fugi. Toată lumea te crede moartă. Nu mai ai ce 
căuta aici. 

— Ba da, mai am. 

Le povestesc tot ce s-a întâmplat de azi dimineaţă. Le spun adevărul 
despre Spiro Teluman Și Darin, despre ce încercau să facă. Le spun despre 
trădarea lui Mazen. Pe urmă le spun ce am plănuit. 

După ce termin, ele rămân tăcute. Izzi se joacă cu petecul de pe ochi. O 
parte din mine ar vrea s-o ia de umeri Și să-i implore ajutorul, dar nu am 
dreptul să-i impun nimic. Trebuie să fie alegerea ei. Și a bucătăresei. 

— Nu știu, Laia, clatină Izzi din cap. E periculos... 

— Îmi dau seama, zic eu. Vă cer prea mult. Dacă ne prinde 
comandantul... 

— În ciuda a ceea ce crezi tu, fato, zice bucătăreasa, comandantul nu-i 
chiar atotputernic. De exemplu, pe tine te-a subestimat. Pe Spiro Teluman l-a 
judecat greșit — e bărbat, iar în mintea comandantului, nu putea avea decât 
poftele simple ale unui bărbat. N-a văzut legătura dintre tine Și părinții tăi. 
Comandantul face greșeli, la fel ca oricine altcineva. Singura diferenţă este 
că nu face aceeași greșeală de două ori. Ține minte asta Și s-ar putea s-o 
păcălești. 

Pe urmă, bătrâna rămâne puţin pe gânduri. 

— Pot face rost de ce ne trebuie din armurăria Școlii, zice ea în cele din 
urmă. E aprovizionată din belșug. 

Se ridică în picioare. Când vede că eu Și Izzi ne holbăm la ea, se încruntă. 

— Ce stai ca proasta-n târg? zice ea Şi-mi dă un ghiont, iar eu scap un 
vaiet. Hai, la treabă! 

Peste câteva ore, mă trezesc cu mâna bucătăresei pe umăr. Se apleacă 
deasupra mea, cu fața abia vizibilă în bezna dinaintea zorilor. 

— Scoală-te, fato! 


Mă gândesc la alți zori, cei de după uciderea bunicilor mei Și arestarea lui 
Darin. În ziua aceea, credeam că lumea mea s-a sfârșit. Într-un fel, aveam 
dreptate. Acum e timpul să-mi refac lumea. Să schimb acel sfârșit. Duc 
mâna la brățară. De data asta, nu voi da greș. 

Bucătăreasa stă rezemată de intrarea în camera mea Și se freacă la ochi cu 
mâna. A stat trează aproape toată noaptea, la fel ca mine. Eu n-am vrut să 
dorm deloc, dar a insistat ea. 

— Dacă nu te odihnești, te prostești, a zis, când m-a obligat să mă întind 
pe prici cu o oră în urmă. Și o să ai nevoie de toată istețimea, dacă vrei să 
scapi vie din Serra. 

Cu mâini tremurânde, trag pe mine cizmele de luptă și uniforma 
subtilizate de Izzi din dulapurile școlii. Prind sabia lui Darin de o centură 
adusă de bucătăreasă, iar pe deasupra îmbrac fusta. Pumnalul lui Elias îl 
păstrez legat de coapsă cu curelușa lui. Brăţara mamei e ascunsă sub o 
tunică largă, cu mâneci lungi. Mă gândesc mai întâi să port o eșarfă, ca să 
ascund semnul comandantului, dar până la urmă renunţ. Deși detestam să 
văd cicatricea, acum mă uit la ea cu un fel de mândrie. Așa cum a spus 
Keenan, înseamnă că i-am supravieţuit. 

Sub tunică, prins în diagonală peste piept, am un săculeţ de piele moale 
plin cu lipii, nuci, fructe uscate și un bidon de apă. În alt pachet am tifon, 
ierburi Și uleiuri tămăduitoare. Trag peste toate mantia lui Elias. 

— Izzi? o întreb pe bucătăreasă, care mă privește din ușă fără să spună o 
vorbă. 

— E pe drum. 

— Nu te răzgândești? Nu vii ȘI tu? 

Tăcerea ei e un răspuns. Mă uit în ochii ei albaștri, străini Și familiari 
deopotrivă. Am atâtea întrebări să-i pun! Cum o cheamă? Ce 1 s-a întâmplat 
atât de groaznic în Rezistență de nu poate vorbi despre ea fără să se sufoce 
Şi să tremure? De ce o urăște atât de mult pe mama? Cine este această 
femeie, mai închisă în sine chiar Și decât comandantul? Dacă n-o întreb 
acum, nu voi mai afla niciodată. Mă îndoiesc că o s-o mai văd vreodată. 

— Bucătăreaso... 

— Nu. 

Cuvântul, deși rostit încet, este ca o ușă trântită în fața mea. 

— Eşti gata? mă întreabă ea. 

Bate clopotul. Peste două ore vor bate și tobele. 


— Nu contează dacă sunt gata, îi răspund. E vremea. 


48. 
Elias 


Se deschide ușa carcerei, simt furnicături pe piele și știu înainte să 
deschid ochii cine mă va conduce la eșafod. 

— "neaţa, Șarpe, îl întâmpin. 

— Sus, bastardule, — zice Marcus. Aproape că au venit zorii, iar tu ai o 
întâlnire. 

În spatele lui sunt patru Măști pe care nu le cunosc Și un detașament de 
legionari. Marcus se uită la mine ca la un gândac, dar ciudat, nu-mi pasă. Am 
dormit profund și fără vise, așa că mă ridic leneș și mă întind, iar Șarpele se 
uită la mine. 

— Puneţi-l în lanţuri, zice Marcus. 

— Marele Împărat nu are nimic mai important de făcut decât să însoţească 
la eșafod un infractor de rând? îl întreb, în timp ce gărzile îmi trec în jurul 
gâtului un colan de fier Și-mi prind lanţuri la picioare. N-ar trebui să fu pe 
undeva, să sperii pruncii Și să-ți omori rudele? Marcus se înnegrește la faţă, 
dar nu mușcă momeala. 

— N-aș fi pierdut ocazia asta pentru nimic în lume, zice el, săgetându-mă 
cu privirea. Aș fi ridicat securea chiar eu, dar comandantului i s-a părut 
nepotrivit. Plus că mai bine stau și mă uit cum o face Stfrânciocul meu. 

Durează o clipă până îmi dau seama ce vrea să spună. Mă va ucide 
Helene. Marcus mă privește Și se așteaptă să-mi vadă dezamăgirea, dar nu-i 
dau satisfacţie. Gândul că o să-mi ia viaţa Helene e cumva liniștitor. Mai 
bine mor de mâna ei decât de-a vreunui călău necunoscut. Hel o să facă 
treaba curat Și repede. 

— Încă mai asculţi de maică-mea, așa-i? ripostez. O să rămâi toată viaţa 
cățelușul ei. 

Chipul lui Marcus se umple de furie și eu rânjesc. Așadar, problemele au 
început deja. Excelent! 

— Comandantul e un om deștept, zice Marcus. Îi urmez sfatul și o s-o fac 
cât timp îmi convine. 

Renunţă la poziția formală și se apleacă spre mine, atât de plin de el încât 
mă tem să nu se sufoce. 


— M-a ajutat cu Încercările încă de la început. Propria ta mamă mi-a spus 
ce urma să se întâmple. lar Profeţu habar n-au avut. 

— Adică ai trișat Și tot abia ai reușit să câștigi, asta vrei să spui? zic eu Și 
îl aplaud rar, zornăind din lanţuri. Bună treabă! 

Marcus mă apucă de gulerul de fier și mă izbește cu capul de perete. Gem 
fără să mă pot abţine și mă simt ca și cum mi-ar fi intrat în ţeastă ditamai 
bolovanul. Gărzile dau drumul unui potop de pumni în stomacul meu, Și cad 
în genunchi, dar când se retrag, mulţumite că au băgat spaima în mine, mă 
năpustesc în față și îl înșfac pe Marcus de mijloc. Încă mai scuipă, atunci 
când îi smulg un pumnal de la cingătoare Și i-l duc la gât. 

Patru săbii ies din teacă, opt arcuri se înstrunează Și toate sunt îndreptate 
asupra mea. 

— Nu vreau să te omor, îi spun, lipind tăișul de pielea lui Marcus. Am 
vrut numai să Știi că aș fi putut. Acum du-mă la execuţie, Împărate! 

Las pumnalul să cadă. Dacă e să mor, vreau să se întâmple pentru că am 
refuzat să ucid o fată, nu pentru că i-am retezat beregata Împăratului. 

Marcus mă împinge într-o parte Și scrâșnește furios din dinţi. 

— Luaţi-l, dioților! zbiară el spre gărzi. 

Nu mă pot abține să nu râd, în timp ce Marcus se năpustește afară din 
celulă, fierbând de draci. Măștile coboară săbule și mă ridică în picioare. 
„Liber, Elias. Ești aproape liber”. 

Afară, stâncile de la Blackcliff sunt îmblânzite de penumbra zorilor, iar 
aerul răcoros se încălzește repede, anunțând o nouă zi toridă. Un vânt iute 
aleargă printre dune și se sparge de granitul școlii. Dacă mor, n-o să duc 
dorul acestor ziduri, dar îmi va lipsi vântul și parfumul pe care îl aduce, 
mireasma unor locuri în care libertatea poate fi găsită în viaţă, nu în moarte. 

Peste câteva minute ajungem în curtea turnului cu clopot, unde a fost 
ridicat un eșafod special pentru descăpățânarea mea. 

În public predomină elevii de la Blackeliff, dar mai sunt și alte feţe. Îl văd 
pe Cain, alături de comandant și de guvernatorul Tanalius. În spatele lor, 
capii familiilor aristocrate din Serra stau alături de militarii de rang înalt din 
oraș. Bunicul nu este de faţă și mă întreb dacă nu cumva comandantul a 
început deja să acționeze împotriva lui. La un moment dat, o va face. A 
petrecut prea mulți ani dorindu-și conducerea supremă a Casei Veturia. 

Îmi îndrept umerii și ţin capul sus. Când va cădea securea, voi muri cum 
şi-ar dori bunicul: cu mândrie, ca un Veturius. Mereu victorioși. 


Îmi îndrept atenţia spre eșafod, unde moartea mă așteaptă sub forma unei 
securi ascuțite ținute de prietena mea cea mai bună. Helene este strălucitoare 
în hainele de ceremonie, arată mai degrabă ca o împărăteasă decât ca un 
Sfrâncioc. 

Marcus îȘi face apariţia Și el, iar mulţimea se dă deoparte să-i facă loc, în 
timp ce se îndreaptă spre comandant. Cele patru Măști mă conduc să urc 
scara spre eșafod. Mi se pare că surprind o mișcare în spatele platformei, dar 
nu apuc să mă uit din nou pentru că mă trezesc sus, alături de Helene. Cei 
câțiva spectatori care mai vorbeau tac, iar Hel mă întoarce cu fața spre 
mulţime. 

— Uită-te la mine, îi șoptesc, simțind brusc nevoia să-i văd ochii. 

Profeţii au silit-o să-i jure credinţă lui Marcus. Înţeleg asta. Este urmarea 
eșecului meu. Acum, însă, mă pregătește pentru moarte cu ochi de gheaţă și 
plină de cruzime. Nici măcar o lacrimă. Oare n-am râs noi împreună când 
eram ucenici? N-am reușit să scăpăm împreună dintr-o tabără a barbarilor, 
n-am hohotit ca nebunii după ce am izbutit să jefuim prima fermă, nu ne-am 
cărat în spate reciproc atunci când unul dintre noi era prea slab ca să se 
miște singur? Oare nu ne-am iubit niciodată unul pe altul? 

Mă ignoră complet, iar eu mă străduiesc să nu mă mai uit la ea, să privesc 
în mulţime. Marcus se apleacă spre guvernator și-l ascultă spunându-i ceva. 
Mi se pare straniu să nu-l văd pe Zak în spatele lui. Mă întreb dacă noului 
Împărat îi este dor de fratele lui. Mă întreb dacă va considera că domnia a 
meritat moartea singurului om care l-a înţeles vreodată. 

În partea cealaltă a curţii îl văd pe Faris, mai înalt și mai voinic decât toţi; 
privește dezorientat ca un copil pierdut. Lângă el stă Dex și sunt uimit să 
văd șiroaiele ude care-i coboară pe bărbia ţeapănă. 

Mama, în schimb, arată mai destinsă decât am văzut-o vreodată. De ce n- 
ar fi așa? A învins. Alături de ea, Cain mă urmărește cu gluga lăsată. 
„Pierdut”, a zis el cu numai câteva săptămâni în urmă, „ca o frunză în vânt. 
Chiar așa sunt. N-o să-l iert niciodată pentru Încercarea a treia, însă îi pot 
mulțumi că m-a ajutat să înțeleg ce este cu adevărat libertatea. El 
încuviinţează din cap, citindu-mi gândurile pentru ultima oară. 

Helene îmi scoate lanţul de la gât. 

— Îngenunchează, zice ea. 

Revin cu mintea la eșafod și mă supun ordinului. 

— Așa se termină, Helene? 


Sunt surprins cât de cuviincios sună vorbele mele, parcă aș întreba-o 
despre o carte pe care a citit-o Și la al cărei sfârșit eu n-am ajuns încă. 

Îi tremură pleoapele, deci înţeleg că m-a auzit. Nu spune nimic, îmi 
verifică doar lanţurile de la mâini Și de la picioare și apoi dă din cap spre 
comandant. Mama citește acuzațiile împotriva mea, cărora nu le dau prea 
multă atenție, și pronunță sentința, pe care iarăși o ignor. Moartea e moarte, 
nu contează cum se petrece. 

Helene face un pas înainte Și ridică securea. Va fi o singură lovitură, 
curată, de la stânga la dreapta. Aer. Gât. Aer. Elias mort. 

Înţeleg totul dintr-odată. Asta e. Ăsta este sfârșitul. Tradiţia Războinicilor 
spune că un soldat care moare frumos va dansa printre stele Și își va învinge 
dușmanii o veșnicie întreagă. Asta mă așteaptă, oare? Sau voi aluneca într- 
un întuneric fără sfârșit, continuu Și tăcut? 

Mă cuprinde neliniștea, de parcă s-ar fi ţinut tot timpul după colţ și abia 
acum are curajul să apară. Unde să-mi fixez privirea? În mulţime? Pe cer? 
Vreau alinare. Știu că nu voi găsi. 

Mă uit din nou la Helene. Cine mai e acolo? Ea stă la doar doi pași de 
mine, cu mâinile încleștate pe mânerul securii. 

„Uită-te la mine. Nu mă face să trec prin asta singur”. 

Ca și cum mi-ar fi auzit gândurile, ochii ei îi întâlnesc pe ai mei Și bine 
cunoscutul lor albastru-deschis îmi oferă mângâiere, chiar când ridică 
securea. Mă gândesc la clipa în care m-am uitat prima oară în acei ochi, un 
copil îngheţat de șase ani, bătut măr în ţarcul de triaj. „Am grijă de tine”, a 
zis ea, cu toată gravitatea unui cadet, „dacă și tu ai grijă de mine. Împreună, 
putem reuşi”. 

Oare își amintește ziua aceea? Oare își amintește toate zilele de-atunci 
încoace? 

Nu voi ști niciodată. Mă uit fix în ochii ei, iar ea coboară securea. Aud 
vâjâitul lamei prin aer Și simt arsura oţelului care îmi mușcă gâtul. 


49. 
Laia 


Curtea turnului se umple încet; mai întâi apar grupuri de elevi mai mici, 
urmați de cădeţi, apoi de Teste. Se așază în formaţie chiar în fața 
eșafodului, exact cum mi-a spus bucătăreasa că vor face. Câţiva ucenici se 
uită la podium cu un fel de fascinaţie înspăimântată. Majoritatea, totuși, nu-l 
privesc. Ţin ochii în pământ sau îi aţintesc asupra zidurilor negre și 
copleșitoare din Jur. 

Îi văd adunându-se pe cei mai importanţi Aristocraţi din oraș și mă întreb 
dacă vor veni Și Profeţii. 

— Mai bine ai spera să nu vină, a zis bucătăreasa când am dat grai astă- 
noapte acestei îngrijorări. Dacă te aud gândind ceea ce gândești, or să te 
omoare. 

Când încep să bată tobele, curtea e plină. În jurul zidurilor sunt înșiraţi 
legionari, iar pe acoperișurile Academiei patrulează arcași. În afară de asta, 
însă, nu sunt măsuri de securitate speciale. 

Comandantul sosește împreună cu Aquilla, după ce s-a adunat aproape 
toată lumea, Și se așază în fruntea mulțimii, lângă guvernator, cu faţa asprită 
de lumina cenușie a zorilor. Deja n-ar trebui să mă mai surprindă lipsa ei 
absolută de emoţii, dar nu mă pot împiedica să n-o privesc de sub eșafod, 
unde m-am ghemuit. Oare chiar nu-i pasă că fiul ei va muri azi? 

Aquilla, pe eșafod, pare calmă, aproape senină — în mod ciudat — pentru o 
fată cu securea în mână, care urmează să-și descăpăţâneze cel mai bun 
prieten. O urmăresc printr-o crăpătură a scândunilor podiumului. Oare a ţinut 
vreodată la Veturius? Oare prietenia lor, atât de prețioasă pentru el, o fi 
însemnat ceva Și pentru ea? Sau l-a trădat, cum m-a trădat pe mine Mazen? 

Tobele care anunţă zorii se opresc Și în curte se aude tropăit de cizme ȘI 
zornăit de lanţuri. Mulțimea se dă în lături și patru Măști necunoscute îl 
escortează pe Elias de-a curmezișul curții. În faţa lor e Marcus, care o ia la 
stânga și merge să se așeze alături de comandant. Îi văd satisfacția de pe 
chip Și îmi înfig unghiile în palme. „O să-ţi primești răsplata, porcule!” 

Deși are cătușe la mâini Și la glezne, Elias ţine umerii drepți și capul sus, 
mândru. Nu-i pot vedea faţa. O fi înspăimântat? Furios? Își dorește să mă fi 


ucis? De asta mă cam îndoiesc. 

Măştile îl lasă pe Elias pe eșafod și se așază în spatele podiumului. Le 
privesc cu neliniște. Nu mă așteptam să rămână atât de aproape. Una dintre 
ele îmi pare cunoscută. 

Ciudat de cunoscută. 

Mă uit mai bine și mi se strânge stomacul. Este cea care a fost la noi 
acasă, cea care a ars totul din temelii. 

Masca aceea mi-a ucis bunicii. 

Fac un pas spre ea și duc mâna la sabia ascunsă sub fustă, dar mă opresc 
la timp. Darin. Izzi. Elias. Am lucruri mai importante de făcut decât să mă 
răzbun. 

Mă uit pentru a suta oară la lumânările aprinse de la picioarele mele, 
ascunse în spatele unui paravan. Bucătăreasa mi-a dat patru, împreună cu 
iască ȘI amnar. 

„Flacăra nu trebuie să se stingă”, mi-a spus. „Dacă s-a stins, s-a zis cu 
tine”. 

În timp ce aştept, mă întreb dacă Izzi a ajuns la Pisica furioasă. Oare 
acidul a reușit să-i taie cătușele? Oare ţine minte ce să spună? Oare 
echipajul chiar o va lua la bord fără întrebări? Și ce-o să se întâmple când 
Keenan va ajunge la Silas și își va da seama că am renunţat la șansa mea de 
libertate pentru o prietenă? 

O să înţeleagă. Știu că așa va fi. Dacă nu, o să-i explice Izzi. Zâmbesc. 
Chiar dacă restul planului dă greș, tot n-a fost degeaba. Am scos-o pe Izzi de 
la Blackcliff. Mi-am salvat prietena. 

Comandantul citește acuzațiile aduse lui Veturius. Mă aplec și duc mâna 
spre lumânări. „Acum e acum!” 

„Sincronizarea trebuie să fie perfectă”, mi-a spus astă-noapte bucătăreasa. 
„Când comandantul începe să citească acuzaţiile, uită-te la ceasul din turn. 
Nu-ţi dezlipi ochii de la el. Indiferent ce s-ar întâmpla, trebuie să aștepți 
semnalul. Când îl vezi, acționezi! Nicio secundă meu devreme. Nicio 
secundă mai târziu”. 

Atunci când mi-a dat dispozițiile, mi s-a părut destul de ușor să le urmez. 
Dar acum secundele o iau la goană, comandantul parcă bolborosește 
cuvintele, iar eu sunt agitată. Mă uit ţintă la turnul cu ceas printr-o crăpătură 
îngustă din eșafod și încerc să nu clipesc. Dacă unul dintre legionari o 
prinde pe bucătăreasă? Dacă nu Și-a amintit bine formula? Dacă face vreo 
greșeală? Dacă fac eu vreo greșeală? 


Pe urmă, văd semnalul. O rază de lumină traversează faţa ceasului mai 
repede decât o aripă de pasăre colibri. lau o lumânare Și aprind fitilul din 
spatele eșafodului. 

Se aprinde imediat Și arde mai puternic Și cu mai mult zgomot decât mă 
așteptam. Măştile o să-l vadă. O să-l audă. 

Dar nimeni nu se mișcă. Nimeni nu se uită. Îmi amintesc că bucătăreasa a 
mai spus ceva. 

„Nu uita să te adăpostești. Dacă nu vrei să-ţi zboare capul.” Alerg la 
capătul cel mai îndepărtat al eșafodului, îmi acopăr gâtul și capul cu mâinile 
Și aștept. Totul depinde de asta. Dacă bucătăreasa nu Și-a amintit formula 
corect, dacă nu ajunge la timp la fitilurile ei, dacă fitilul meu este descoperit 
sau stins, totul s-a terminat. Nu avem plan de rezervă. 

Deasupra mea, eșafodul scârţâie. Fitilul sfârâie în timp ce arde. 

Și pe urmă... 

BUUM! Eșafodul explodează. Bucăţi de scânduri Și așchii de lemn se 
ridică în aer. Se aude apoi un bubuit meu puternic, pe urmă încă unul Și încă 
unul. Curtea se înceţoșează brusc de praf. Exploziile sunt nicăieri Și peste 
tot, sfâșie aerul ca o mie de urlete și mă asurzesc complet pentru moment. 

„Trebuie să fie neprimejdioase, i-am spus bucătăresei de zeci de ori. Au 
menirea să distragă atenția și să provoace confuzie. Destul de puternice cât 
să trântească lumea la pământ, dar destul de slabe cât să nu facă victime. Nu 
vreau să moară nimeni din cauza mea.” 

„Ai încredere în mine”, mi-a spus. „Nu-mi doresc nici eu să omor copii”. 

Trag cu ochiul de sub eșafod, dar mi-e greu să văd ceva prin praf. Ai zice 
că zidurile turnului cu clopot s-au făcut pulbere, pentru că pare prea mult 
praf ca să provină doar din cei peste două sute de saci cu nisip pe care eu Și 
Izzi i-am umplut toată noaptea și i-am cărat în curte. Bucătăreasa a pus 
explozibil în fiecare și 1-a legat laolaltă. Rezultatul este impresionant. 

În urma mea, întreg spatele eșafodului s-a spulberat, iar Măștile zac 
inconștiente la pământ, inclusiv cea care mi-a ucis familia. Legionarii sunt 
cuprinși de panică, aleargă, strigă, încearcă să scape. Elevii evacuează 
curtea, cei mai mari pe jumătate târându-i, pe jumătate ducându-i în braţe pe 
ucenici. De departe încă se mai aud bubuituri. Popota și câteva săli de clasă 
pustii la ora asta par să se prăbușească exact în același moment. Pe față mi 
se întinde un rânjet bucuros. Bucătăreasa n-a scăpat nimic din vedere. 


Tobele bat frenetic și nu-i nevoie să înțeleg limbajul lor ciudat ca să-mi 
dau seama că dau alarma de atac inamic. La Blackcliff e un dezastru absolut, 
mai rău decât mi-aș fi putut imagina. Mai mult decât aș fi putut spera. 
Perfect! 

Nu am îndoieli. Nu șovăi. Sunt fiica Leoaicei Și am puterea ei. 

— Vin după tine, Darin! strig în vânt, sperând că-mi va purta mesajul. 
Rămâi în viață! Vin și nimic nu mă poate opri! 

Pe urmă ies din ascunzătoare Și sar pe eșafod. E vremea să-l eliberez pe 
Elias Veturius. 


50. 
Elias 


Asta li se întâmplă tuturor, atunci când mor? În clipa asta ești viu, în clipa 
următoare mori, iar pe urmă, BUUM, o explozie spulberă totul în jur? Viaţa 
veșnică pare să mă întâmpine cu violență, dar măcar mă întâmpină cumva. 

Țipete îmi sfâșie urechile. Deschid ochii și descopăr că de fapt nu zac 
întins pe câmpia veșniciei. Sunt lat pe spate chiar sub eșafodul unde trebuia 
să fi murit. Aerul e plin de fum și de praf. Îmi ating gâtul, care mă ustură 
groaznic. Palmele mi se mânjesc de sânge. Asta înseamnă că voi rămâne pe 
lumea de dincolo cu capul retezat? mă întreb prostește. Mi se pare cam 
nedrept. 

Deasupra feţei mele apar doi ochi aurii pe care-i cunosc. 

— Eşti Și tu aici? întreb. Credeam că voi, Cărturarii, vă petreceţi veșnicia 
în altă parte. 

— N-ai murit. Cel puţin, nu încă. Și nici eu. Te eliberez. Hai, sus! 

Laia îȘi trece un braţ pe după spatele meu și mă ajută să mă ridic. Suntem 
sub podiumul eșafodului; probabil că m-a târât până aici. Întreaga parte din 
spate a platformei a dispărut și abia dacă reușesc să disting prin praf 
siluetele prăbușite la pământ a patru Măști. Mă uit în jur Și reușesc să 
înţeleg cu încetul că sunt încă viu. A avut loc o explozie. Mai multe explozii. 
Curtea e dezastru total. 

— A atacat Rezistenţa? 

— Eu am atacat, zice Laia. Profeţii v-au păcălit pe toți și v-au făcut să 
credeţi ieri că am murit. Îţi explic mai târziu. Important este că te eliberez — 
dar cu un pret. 

— Ce fel de preţ? 

Simt răceală de oţel pe gât și mă uit în jos. Mi-a lipit de beregată 
pumnalul pe care i l-am dat. Își scoate din păr două agrafe și le ţine destul 
de departe cât să nu ajung la ele. 

— Îi dau agrafele astea. Poţi să-ţi descui cu ele lanţurile. Te poţi folosi de 
confuzie ca să pleci de aici. Să părăsești Blackcliff-ul pentru totdeauna, așa 
cum ai dorit. Cu o condiție. 

— Care? 


— Mă scoţi din Blackcliff. Mă conduci la închisoarea Kauf. Și mă ajuţi 
să-l eliberez de acolo pe fratele meu. 

„Sunt trei condiţii”. 

— Credeam că fratele tău era... 

— Nu este. E la Kauf, iar tu ești singurul dintre cunoscutii mei care a fost 
vreodată acolo. Tu știi cum să mă ajuţi să supraviețuiesc drumului până în 
nord. Tunelul acela al tău — nu mai Știe nimeni de el. Putem fugi pe acolo. 

„Pe toţi dracii!” Sigur că n-o să mă elibereze pe degeaba. După dezastrul 
din jurul nostru, este clar că a avut mare bătaie de cap să plănuiască totul. 

— Hotărăște-te, Elias. Norii de praf care ne ascund încep treptat să se 
destrame. Nu avem timp. 

Îmi ia un moment. Laia îmi oferă libertatea fără să-și dea seama că, până 
ȘI în lanţuri, până și în faţa execuţiei, sufletul meu este deja liber. S-a 
eliberat atunci când am respins modul strâmb de a gândi al mamei. S-a 
eliberat atunci când am decis că merită să mor pentru ceea ce cred. 

Adevărata libertate — a trupului Și a sufletului. 

Ce s-a petrecut în carcera mea a însemnat eliberarea sufletului. Dar asta — 
ce se întâmplă acum, înseamnă eliberarea trupului. Cain se ţine de cuvânt. 

— Bine. O să te ajut, îi spun. Încă nu Știu cum, dar chiar în clipa asta e un 
detaliu neînsemnat. Dă-mi-le! 

Mă întind după agrafe, dar ea le trage înapoi. 

— Jură! 

— Jur pe sângele meu, pe oase, pe onoare și pe nume că te voi ajuta să 
fugi din Blackclift, că te voi ajuta să ajungi la Kauf și că te voi ajuta să-ți 
salvezi fratele. Agrafele. Acum! 

Scap de cătușe în câteva secunde. Urmează lanţurile de la picioare. În 
spatele podiumului, Măştile se foiesc. Helene încă zace cu faţa în jos, dar 
mormăie Și dă să-și revină. 

În curte, mama se ridică în picioare și se uită prin praf și fum spre eșafod. 
Scorpia! Chiar Și când lumea sare în aer în jur, grija ei principală e să mă 
vadă pe mine mort Peste puțină vreme va asmuţi întreaga școală asupra mea 

— Haide! 

O iau pe Laia de mână ȘI o trag afară de sub platformă. 

Ea se oprește și se uită la silueta nemișcată a unei Măști, una dintre cele 
care m-au escortat în curte. Apucă pumnalul de la mine Și îi tremură mâna. 

— Mi-a ucis bunicii, zice. Mi-a ars casa. 


— Te înţeleg că vrei să-l ucizi pe asasinul familiei tale, zic eu, trăgând cu 
ochiul spre mama. Dar, crede-mă, nimic din ce i-ai putea tu face nu se 
compară cu iadul pe care-l va dezlănţui comandantul asupra lui, când îl va 
prinde. Trebuia să mă păzească pe mine. A dat greș. lar mama urăște să dea 
greș cineva. 

Laia se mai uită o clipă la Mască, apoi încuviinţează din cap. Ne furișăm 
printre arcadele de la baza turnului, iar eu privesc peste umăr. Mi se strânge 
stomacul. Helene se uită direct la mine. Privirile ni se întâlnesc o clipă. 

Pe urmă mă întorc Și împing ușa uneia dintre clădirile cu săli de clasă. Pe 
coridoare roiesc elevi, dar sunt mai mult ucenici Și niciunul nu pare interesat 
de noi. Construcţia vuiește ameninţător. 

— Ce naiba ai făcut aici? 

— Am pus explozibil în saci de nisip peste tot în curte. Probabil că mai 
sunt încărcături Și prin alte părți. La popotă, de exemplu. Sau în amfiteatru. 
Și acasă la comandant, zice Laia, apoi adaugă repede: Dar toate locurile sunt 
goale. N-am vrut să omor pe nimeni, doar să creez o diversiune. lartă-mă că 
te-am ameninţat cu pumnalul, spune ea stânjenită. Voiam să fiu sigură că 
accepti. 

— N-are de ce să-ți pară rău, îi răspund, căutând o ieșire liberă, dar mai 
toate gem de elevi. Până să se termine toate astea, o să mai ameninți multe 
gâtlejuri cu pumnalul. Ar trebui, totuși, să deprinzi tehnica. Te-aș fi putut 
dezarma... 

— Elias? 

E Dex. Faris stă cu gura căscată lângă el, consternat să mă vadă viu, 
eliberat din lanțuri, de mână cu o fată Cărturăreasă. Pentru o clipă mă 
gândesc că va trebui să mă lupt cu ei, dar Faris îl înșfacă pe Dex și își 
folosește toată forţa ca să-l răsucească Și să-l împingă în mulțime, departe 
de mine. Se întoarce o dată și se uită peste umăr. Mi se pare că-l văd 
zâmbind. 

Eu Și Laia ieșim din clădire și alunecăm la vale pe o coastă acoperită de 
iarbă. Dau să mă îndrept spre sălile de antrenament, dar ea mă trage înapoi. 

— Dincolo, zice ea, cu pieptul tresăltând de la alergătură. În clădirea 
aceea... 

Mă apucă de mână, iar sub tălpile noastre pământul începe să se zguduie. 
Clădirea tremură și se dărâmă. Înăuntru izbucnesc flăcări care ridică pe cer 
fuioare de fum negru. 

— Sper că nu-i nimeni înăuntru, zic eu. 


— Nici picior de om, răspunde Laia Și îmi dă drumul la mână. Ușile au 
fost baricadate din timp. 

— Cine te-a ajutat? 

Nu-i cu putință să fi făcut totul singură. Roșcatul de la Festivalul Lunii, 
poate? Avea aerul unui rebel. 

— Nu contează! 

O luăm la fugă printre rămășițele clădirii cu sălile de antrenament, iar 
Laia începe să rămână în urmă. O trag după mine fără milă. Nu ne putem 
permite să încetinim. Nu-mi permit să mă gândesc cât de aproape sunt de 
libertate, sau cât de aproape am ajuns de moarte. Mă gândesc numai la pasul 
următor, la următoarea mișcare. 

În faţa noastră se ivesc cazărmile Țestelor și ne strecurăm înăuntru. Mă 
uit în spate — niciun semn că Helene ne-ar urmări. 

— Intră! 

Deschid ușa camerei mele și o zăvorăsc după noi. 

— Trage de lespedea din centrul vetrei, îi spun Laiei. Intrarea e sub ea. Eu 
adun câteva lucruri. 

N-am timp să-mi îmbrac toată armura, dar îmi pun pieptarul Și apărătorile 
de braţe. Caut o pelerină și îmi leg cureaua cu pumnale. Săbule Teluman s- 
au rătăcit de mult, abandonate pe podiumul de ieri din amfiteatru. Simt o 
împunsătură de regret. Comandantul probabil că a intrat deja în posesia lor. 

Scot din dulap talismanul de lemn primit de la Afya Ara-Nur. E semnul că 
ne datorează o favoare, iar în zilele următoare, eu Și Laia vom avea nevoie 
de toate favorurile pe care ni le poate face cineva. Îl bag în buzunar Și chiar 
atunci bate cineva la ușă. 

— Elias, Șoptește de dincolo Helene. Ştiu că ești înăuntru. Deschide. 
Sunt singură. 

Mă uit fix la ușă. Helene i-a jurat credință lui Marcus. Aproape că mi-a 
tăiat capul cu numai câteva minute în urmă. lar după cât de iute ne-a ajuns, e 
limpede că m-a urmărit așa cum urmărește un ogar o vulpe. De ce? De ce 
însemn atât de puţin pentru ea, după ce am trecut împreună prin atâtea? 

Laia a ridicat lespedea. Își plimbă privirea de la mine la ușă. 

Nu deschide, îmi spune, observându-mi nehotărârea. N-ai văzut-o înainte 
de execuţia ta, Elias. Era calmă. Arăta... ca Și cum îşi dorea s-o facă. 

— Vreau s-o întreb de ce. 

Rostesc cuvintele Și îmi dau seama că tot ce se întâmplă acum va însemna 
pentru mine viaţa sau moartea. 


Este cea mai veche prietenă a mea. Trebuie să înţeleg. 

Helene bate din nou la ușă. 

— Deschide. În numele Împăratului... 

— Al Împăratului? 

Dau ușa de perete, cu pumnalul în mână. 

— Adică al violatorului și al criminalului de joasă speţă care a încercat să 
ne omoare vreme de săptămâni în Șir? 

— Chiar el, zice Helene. 

Se strecoară pe sub braţul meu cu săbiile în teacă și îmi întinde, spre 
marea mea uimire, săbiile mele Teluman. 

— Vorbești exact ca bunicul tău, să știi. Chiar și când îl scoteam 
clandestin afară din blestematul ăsta de oraș, continua să bombăne numai 
despre faptul că Marcus e un Plebeu. 

L-a scos pe bunicul clandestin din oraș? 

— Unde e bunicul? Și de unde ai săbiile? 

— Le-a lăsat cineva astă-noapte la mine în cameră. Un Profet, bănuiesc. 
Iar bunicul tău e în siguranţă. Probabil că îi face zile fripte vreunui hangiu în 
clipa asta. A vrut să atace Blackcliff-ul ca să te elibereze, dar l-am convins să 
se facă nevăzut o vreme. Este destul de deștept ca să păstreze controlul 
asupra Casei Veturia chiar Și stând ascuns. Nu te mai gândi la el și ascultă- 
mă. Trebuie să-ţi explic... 

În clipa aceea, Laia își drege glasul în mod intenţionat, iar Helene trage 
sabia din teacă. 

— Credeam că ea a murit. 

Laia ţine strâns mânerul pumnalului. 

— Ea e vie Și nevătămată, mulțumesc. Ea l-a eliberat. Ceea ce nu se poate 
spune despre tine. Elias, trebuie să plecăm. 

— Evadăm, îi spun Helenei, privind-o fix în ochi. Împreună. 

— Aveţi câteva minute, zice Helene. I-am trimis pe legionari în direcția 
opusă. 

— Vino cu noi, îi spun. Rupe jurământul. Vom scăpa de Marcus împreună. 

Laia scoate un sunet de protest — asta nu face parte din planul ei. Nu ţin 
seama de ea Și continui: 

— Vom găsi împreună o cale să-l doborâm. 

— Aș vrea, zice Helene. Nici nu știi cât de mult. Dar nu pot. Și nu 
Jurământul faţă de Marcus reprezintă problema. Am făcut alt jurământ, unul 


diferit Și pe care nu-l pot călca. 

— Hel... 

— Ascultă-mă. Imediat după absolvire, a venit la mine Cain. Mi-a spus că 
te paşte moartea, Elias, Și că numai eu o pot opri. Nu trebuia decât să jur 
credință oricui câștiga Încercările și să-mi țin jurământul cu orice preţ. Dacă 
tu câștigai, urma să-ți fiu credincioasă ţie. Dacă nu... 

— Şi dacă le câștigai tu? 

— Cain Ştia că n-o să le câștig eu. A spus că nu asta era soarta mea. lar 
Zak n-a fost niciodată suficient de puternic ca să-i poată ţine piept fratelui 
său. Totul urma să se decidă între tine și Marcus. L-am visat pe Marcus, 
Elias, zice ea cutremurându-se. L-am visat luni în Șir. Tu crezi că doar îl 
urăsc, dar... mi-e frică de el. Mi-e frică de ce o să mă pună să fac acum, 
când nu-l mai pot refuza. Mi-e frică de ce va face cu Imperiul, cu Cărturarii, 
cu Triburile. De aceea am încercat să-l conving pe Elias să te ucidă, în 
timpul Încercării Credinței, continuă Helene uitându-se la Laia. De aceea am 
fost gata să te ucid eu. Însemnai o singură viaţă pierdută ca să scăpăm de 
domnia diavolească a lui Marcus. 

Toate faptele Helenei din ultimele săptămâni capătă dintr-odată înţeles. A 
dorit cu disperare să câștig eu Încercările pentru că știa ce avea să se 
întâmple dacă n-o făceam. Urma să devină Marcus Împărat și să-și 
dezlănţuie nebunia peste lume, iar ea urma să-i fie sclavă. Mă gândesc la 
Încercarea Curajului. „Nu pot să mor”, mi-a spus. „Trebuie să trăiesc”. Ca să 
mă poată salva. Mă gândesc la noaptea dinaintea Încercării Puterii. „Habar 
nu ai la ce am renunţat pentru tine, ce târg a trebuit să fac...” 

— De ce, Helene? De ce nu mi-ai spus? 

— Crezi că m-ar fi lăsat Profeţii? În plus, te cunosc, Elias. N-ai fi ucis-o 
nici dacă ai fi știut. 

— N-ar fi trebuit să faci jurământul, șoptesc eu. Nu valorez atât de mult. 
Cain... 

— Cain Și-a ținut făgăduiala. Mi-a spus că dacă jur credinţă, vei trăi. 
Marcus mi-a poruncit să jur Și am făcut-o. Mi-a poruncit să ridic securea 
asupra ta Și am făcut-o. Și iată că încă mai trăiești. 

Îmi pipăi rana de la gât. Câţiva centimetri în plus și eram mort. Helene s-a 
încredințat Profeţilor cu totul — cu viaţa ei, cu viața mea. Dar asta e Helene. 
Credința ei este de neclintit. Loialitatea ei. Puterea ei. „Mereu mă 
subestimează.” lată că eu am subestimat-o mai mult decât oricine. 


Cain Şi ceilalți Profeţi au văzut ce urma să se întâmple. Atunci când Cain 
mi-a spus că am Şansa să mă eliberez cu trupul Și cu sufletul, știa că mă va 
obliga să aleg între a-mi păstra sufletul și a mi-l pierde. Și-a dat seama ce 
voi face, a Știut că Laia mă va elibera, că vom evada. Și a știut că până la 
urmă Helene îi va jura credinţă lui Marcus. Înțelegerea acestor lucruri îmi dă 
amețeli. Întrevăd pentru prima oară o mică părticică a poverii cu care trebuie 
să trăiască Profeţii. 

Dar nu e momentul să stau Și să mă minunez acum de astfel de lucruri. 
Aud ușile cazărmii deschizându-se și pe cineva dând ordine. Sunt legionarii, 
care cercetează toată școala. 

— După ce evadez, îi spun Helenei, încalcă jurământul măcar atunci! 

— Nu, Elias. Cain Și-a ţinut făgăduiala. Mi-o ţin și eu pe-a mea. 

— Elias, mă atenționează Laia încet. 

— Ai uitat ceva. 

Helene ridică mâna Și îmi trage masca de pe față. Bucata de metal se 
agaţă îndârjită, ca și cum ar Ști că, odată scoasă, nu mai are vreo șansă să se 
atingă de mine. Hel o desprinde încet, rupându-mi Și fâșii de piele, atunci 
când masca mi se dezlipește de pe gât. Îmi picură sânge pe spate, dar abia 
dacă îl iau în seamă. 

Pe hol se aud pași. O mână înmănușată în zale bate în ușă. Mi-au mai 
rămas atâtea lucruri să-i spun Helenei! 

— Du-te, zice ea și mă împinge spre Laia. Te acopăr pentru ultima oară. 
După asta, îi aparțin lui Marcus. Nu uita, Elias! După asta, suntem dușmani. 

Marcus o va trimite după mine. Poate că nu imediat, poate că abia după ce 
îi va proba fidelitatea. Dar până la urmă o va face. Știm amândoi. 

Laia se strecoară în tunel, iar eu o urmez. Când Helene se întinde după 
lespedea de piatră ca s-o tragă deasupra noastră, o apuc de mână. AȘ vrea să- 
i mulțumesc, să-mi cer scuze, s-o implor să mă ierte. Aș vrea s-o trag după 
mine în tunel. 

— Dă-mi drumul, Elias, zice ea și mă mângâie pe obraz, zâmbindu-mi 
trist. Dă-mi drumul. 

— Să nu uiţi asta, Helene, îi spun. Să nu uiţi de noi. Să nu devii ca el! 

Ea dă din cap că da, iar eu mă rog ca gestul ei să fie o făgăduială. Pe urmă 
lasă jos lespedea Și închide vatra. 

La câțiva centimetri în faţa mea, Laia merge cu mâinile întinse, căutându- 
ȘI drumul prin întuneric. Câteva clipe mai târziu, cade din tunelul meu în 


catacombe, cu un mic țipăt. 

Deocamdată, Helene ne poate acoperi. Dar imediat ce ordinea se va 
restabili la Blackclift, porturile din Serra vor fi închise, legionarii vor 
controla toate porțile orașului, iar străzile și tunelurile se vor umple de 
soldaţi. Tobele vor bate de aici și până la Antium, alertând toate punctele de 
pază ȘI toate garnizoanele că am evadat. Se vor oferi recompense. Se vor 
face echipe de urmărire. Corăbiile, căruțele cu coviltir, caravanele, toate vor 
fi controlate la sânge. Îl cunosc pe Marcus și o cunosc pe mama. Niciunul 
dintre ei nu se va opri până când nu-mi va avea capul. 

— Elias? 

Laia nu pare speriată, doar grijulie. 

În catacombe este întuneric ca-ntr-un mormânt, dar eu Știu unde ne aflăm: 
într-o cameră funerară unde patrulele n-au mai pășit de ani în șir. În faţa 
noastră sunt trei intrări: două sunt blocate, una doar pare. 

— Sunt lângă tine, Laia. 

Mă întind Și o iau de mână, iar ea mă strânge încet. 

Fac un pas înainte, cu Laia lângă mine. Pe urmă încă unul. Mintea mea 
pune deja la cale următoarele noastre mișcări. Să ieșim din Serra. Să 
supraviețuim drumului spre nord. Să pătrundem în închisoarea Kauf. Să-l 
salvăm pe fratele Laiei. 

Pot interveni multe lucruri între obiectivele astea. Există multe 
necunoscute. Nu știu nici măcar dacă vom scăpa vii din catacombe, ca să nu 
mai vorbim de restul. 

Dar nu contează. Deocamdată ajung acești pași. Acești primi pași 
preţioși în întuneric. În necunoscut. 

În libertate. 

“+ Ființe supranaturale din mitologia arabă (n. red.). 

“= Pasăre de pradă de talie mică (18-30 cm), cu ciocul încovoiat la vârf în formă de cârlig, asemănător 
cu al Șoimului. Sunt păsări insectivore și carnivore. Iși înfig prada în spini de arbori, pentru a o ucide 


ȘI a o sfâșia mai ușor (n.tr.). 

